
"HELES   BOGTRYKKERI 


Med  denne  Værkets  II.  Del  har  jeg  ført  Fremstillingen  af  dansk 
Handelspolitik  og  Pengevæsen  i  det  18.  Aarhnndredes  sidste 
Halvdel  gennem  Krisen  1783,  Forberedelsernes  og  Forsøgenes  mange 
og  trange  Aar  og  op  til  det  økonomiske  Reformarbejdes  Højde-  og 
Hvilepunkt,  Toldforordningen  af  1.  Februar  1797.  Tidens  Brydninger 
var  dermed  for  Danmarks  Vedkommende  grundsætningsvis  overvundne: 
det  Nye,  der  skulde  gennemføres,  Omsætningens  Frigørelse  fra  Statens 
Tvang  og  Formynderskab,  var  hermed  fuldbyrdet,  »Tidens  Idé«  kronet 
og  sat  i  Høj-  og  Herskersædet  —  en  Menneskealder  tidligere  end  i 
den  øvrige  Verden! 

Da  jeg  vedblivende  er  kættersk  nok  til  at  tro,  at  »Tiden«  ingen 
Ideer  har  (at  Ideerne  ligesom  Tyrannerne  have  deres  Tid,  er  noget 
ganske  andet),  har  jeg  stedse  søgt  at  faa  frem,  saa  vidt  og  hvor  det 
kunde  lykkes  for  mig,  hvorledes  de  store  Regerings-  og  Lovgivnings- 
foranstaltninger, vi  nu  alle  beundre,  ere  blevne  til  i  de  ledende  Mænds 
Hjærner  og  Hjærter  —  blevne  til  som  Frugt  og  Følge  af  disse  bestemte 
Personligheders  Modtagelighed  (eller  manglende  Modtagelighed)  for 
eller  Kundskab  til  andre  Personligheders  Tanker,  i  Forening  med  det 
Maal  af  Magt  og  Kløgt,  af  Tænke-  og  Handleevne,  af  Energi  og  Be- 
gejstring, som  hine  Mænd  sad  inde  med,  saaledes  som  de  nu  én  Gang 
var.  Jeg  har  f.  Eks.  prøvet  paa  at  vise,  hvor  forskellig  Ernst 
Sehimmelmann  var  fra  sin  Fader  og  hvor  meget  anderledes  Meget 
derfor  gik  —  hvorledes  de  vigtigste  af  de  saakaldte  Tidens  Ideer, 
o:  store  Tænkeres  geniale  Indskydelser,  herhjemme  gik  fra  Hjærne  til 
Hjærne   og   blev  omsmeltede  og  omprægede,    som  det  lødige  Metal  de 


var,  etter  som  disse  forskellige  Hjærner,  de  passerede,  var  glødende 
eller  lunkne,  haarde  eller  skarpe,  fintmærkende  eller  sløvt-slugende. 
Havde  jeg  vidst  mere  herom,  havde  jeg  gerne  givet  mere  —  hvor  jeg 
ikke  har  gjort  det,  har  jeg  (kun)  leveret  Materiale  til,  at  Andre  med 
flere  eller  bedre  Oplysninger,  med  finere  og  fyldigere  psykologisk  For- 
staaelse.  kan  føje  saa  meget  mere  til,  at  det  kan  gøres.  Thi  først, 
naar  Personen  er  forklaret,  forstaa  vi  og  før  ikke.  Det  er  nu  en 
Gang  ikke  anderledes. 

Naturligvis  nægter  jeg  ikke,  at  Begreber  som  Tiden,  som  Tidens 
Stramning,  Tænkemaade  osv.  er  brugbare  Hjælpelinier,  at  et  ind- 
viklet Mangefold  herved  kan  faa  et  abstrakt  Fællesudtryk,  som  det 
kan  være  bekvemt  at  benytte  — naar  blot  ikke  disse  taagede  Gestalter 
blive  til  mystiske  Magter,  hvis  blotte  Nævnelse  skal  forklave  en 
Sammenhæng.  Dog,  selv  om  dette  medgives,  er  og  bliver  Mennesket 
i  Historien  som  overalt  alle  Tings  Maal.  Historien  handler  om 
Mennesker,  om  menneskelige  Villiers  og  Skæbners  Sammenstød,  og 
følgelig  forklarer  den  kun,  naar  og  for  saa  vidt  den  gaar  til  Bunds 
i  Menneskesjælen.  Mennesket,  o:  Personligheden,  er  Udgangspunktet, 
Gennemgangspunktet  og  Endepunktet  —  at  det  danske  Ord  »Maal« 
er  dobbeltlydigt  giver  for  os  hin  gamle  sophistiske  Sætning  tvefoldig 
Sandhed  og  Værd. 

Fra  en  saa  fremragende  kyndig  —  og  lad  mig  tilføje:  velvillig  — 
Kender  og  Forsker  af  commerciel  og  social  Historie  som  Prof.  Falbk 
Hansen  er  det  overfor  dette  Værks  I.  Del  blevet  hævdet,  at  netop 
hvor  Opgaven  som  paa  det  nævnte  Omraade  var  »at  finde  og  forstaa 
del  ledende  Moment  i  Massernes  Bevægelse,  er  det  netop  »Ideen«, 
-ismen »,  det  gælder  om  at  bestemme«.  Jeg  maa  med  al  Højagtelse 
for  min  gamle  Lærer  bekende,  at  jeg  ikke  er  bleven  omvendt  heraf, 
ja,  at  jeg  knap  ret  forstaar,  hvad  hermed  menes  —  ud  over  den 
Selvfølgelighed,  at  de  sociale  Undersøgelser  kun  altfor  let  blive  saa 
komplicerede,  at  man  maa  give  Afkald  paa  at  belyse  andet  og  mere 
end  enkelte  Sider  og  være  glad  til,  naar  det  lykkes  at  faa  draget  de 
ovenfor  nævnte  Hjælpelinier.  Professorens  Henvisning  til  Nutidens 
Samfundsbrydninger  bestyrker  mig  i,  at  dette  er  Meningen.   Men  her- 


ved  udelukkes  jo  ingenlunde  for  Historiens  Vedkommende,  al  denne 
videnskabelige  Disciplin,  netop  hvor  don  sælter  sig  de  højeste  Maal, 
hor  være  —  eller  stræbe  efter  at  blive  —  »anvendt  Psykologi«.  Lad 
være,  at  Hr.  Prof.  Falbe-Hansen  inaaske  har  Ret,  naar  og  hvor  det 
virkelig  gælder  om  al  forklare  »Massernes  Bevægelse«  —  »die  Masse 
kann  man  nur  durch  Masse  zwingen«.  Men  i  saa  Fald  synes  hans 
Modbemærkninger  heller  ej  at  kunne  ramme  mig,  der  udtrykkelig  har 
sat  mig  en  hel  anden  Opgave. 

Med  inderlig  Glæde  har  jeg  derfor  ogsaa  siden  set  Professor 
Steenstrup  fra  Universitetets  Rektorstol  forkynde,  at  Historiens 
»Maah  —  atter  i  Ordets  Tvetydighed  —  er  den  menneskelige  Person- 
lighed. Visselig  bliver  derved  Sagen  dobbelt,  for  ej  at  sige:  uendelig 
vanskelig.  Thi  den,  der  gaar  paa  Jagt  efter  Personligheden,  maa  ej 
alene  gøre  sine  Studier  i  Marken,  og  der  gaa  efter  eget  Sporinstinkt, 
men  selv  hvor  Terrainet  —  Materialet  —  endelig  og  virkelig  tillader 
ham  at  komme  Vildtet  paa  Skud,  har  han  til  Slutning  kun  sit  eget 
Øje  og  sit  eget  Sigte  at  stole  paa. 


Det  er  altid  noget  af  en  Vilkaarlighed,  hvad  og  hvor  meget  man 
tager  med  i  en  Bog  som  nærværende.  Til  syvende  og  sidst  maa  man, 
for  at  begrænse  sig  selv  og  spare  Læserne,  lade  Bunker  af  »Lærdom« 
ligge  og  beskære  sit  Materiale  med  store  og  raske  Snit  —  selv  om  de 
samtidig  skærer  En  selv  i  Hjærtet. 

Med  andre  Ord:  Æmnet  (eller  Æmnerne)  er  saa  langt  fra  udtømt, 
at  der  rimeligvis  vil  kunne  skrives  bindstærke  Værker  endnu  og 
anstilles  utallige  Specialundersøgelser,  og  mangt  og  meget  vil  endda 
forblive  uoplyst. 

Mig  har  det  imidlertid  først  og  fremmest  været  magtpaaliggende 
at  faa  Købmandsstanden  og  den  commercielle  Udviklings  mange 
Slags  Tropper  raabt  Vagt  i  Gevær.  I  Nutidens  store  Kor  af  forvirrede 
Lyde  skærer  den  enkelte  Stemme  kun  sjældent  igennem.    Men  kunde 


man,    tænkte  jeg,    en    Gang   faa    Fortiden    til   at   tale vor   store 

begejstrende  Fortid  fra  det  f jaerne  Aarhundrede  —  — 

Ja,  gid  det  var  lykkedes  mig!  Sligt  véd  Forfatteren  selv  mindst 
og  sidst.  Men  min  Stræben  har  i  hvert  Fald  været  den  rette:  »Das 
Heste,  was  wir  ans  der  Geschichte  gewinnen«,  siger  d.  18.  Aarhundredes 
største  Son,  Goethe,  »ist  der  Enthousiasmus«. 


Sluttelig  maa  jeg  endnu  en  Gang  takke  de  Institutioner,  der  i  saa 
rigt  Maal  have  ydet  mig  Støtte  og  Hjælp  paa  forskellig  Vis,  Carlsberg- 
fonden, Rigsarkivet  —  først  og  sidst  dog  Grosserer-Societetets  Komite. 

Kjø  ben  havn  i  Juni  1900. 

Jul.  Schovelin. 


DET  DYBE   FALD 


I. 


Dagen  efter  den  gamle  Skatmesters  Død  gik  Byens  Købmænd 
som  sædvanligt  til  Kjøbenhavns  Børs.  Ikke  er  det  fortalt,  om 
det  var  klart  Vejr  med  klinger  Frost  og  højt  Solskin,  som  det  kan 
vare  det  en  Dag  i  Februar  —  eller  om  Luften  var  tung  og  snetyk, 
og  Himlen  hang  lavt  og  truende  over  de  Børssøgendes  Hoveder.  Lidet 
ved  Historien  at  berette  om  Vejrliget  paa  slige  Dage,  og  dog  spejler 
eller  skaber  dette  saare  ofte  Menneskenes  Sindsstemning ;  har  det 
den  Dag  været  vintertrist  og  uvejrsgraat,  har  det  passet  bedst. 

Men  muntert  har  alligevel  Børsspiret  knejset  og  skinnet  med  splinterny 
Rejsning  og  Forgyldning;  thi  det  og  Taarnet  var  lige  istandgjort  med 
kongeligt  Bly  og  Guld,  saa  rigeligt  endog,  at  man  paa  højere  Steder 
var  helt  ilde  tilfreds  med  saa  megen  Flothed.  Og  den  gamle  rødgraa 
Renaissance -Bygning  har  i  sin  ny  Oppudsning  set  helt  stadselig  ud, 
efter  kun  for  faa  Aar  tilbage  at  have  været  »sin  Undergang  nær«. 

Mange  af  de  Mænd,  som  hin  Dag  gik  over  Slotspladsen,  maa 
visselig  kunne  have  husket  en  vidt  forskellig  Dag  fra  denne,  en  Maj- 
dag blot  for  7  Aar  siden.  Tusender  af  ophidsede  og  forvildede  Men- 
nesker var  da  stimlet  tæt  og  truende  sammen  foran  Slottet  og  Børsen, 
en  hujende  Hob,  som  rased  imod  Schimmelmann  —  og  blot  for  et 
Rygte,  et  falsk  Rygte  om  falsk  Mønt.  Livgarden  rykked  ud,  og  den 
sindssyge  Stakkel  af  en  Konge  maatte   frem   og  vise  sig  i  et  af  Slottets 


Vind  ver    for   al    fjerne    Faren    for   Tumult.      »Og    havde    Skatmesteren 
værel  der,  var  det  gaaet  ham  gal l   . 

Den  dang  laa  Børsen  som  et  faldefærdigt  Vrag  —  Spiret  var 
taget  ned,  og  Taarnel  var  i  Færd  med  at  følge  efter.  Nogle  raa 
Brædder  var  lagt  over  Aabningen  i  Taget,  der  i  øvrigt  paa  de  fleste 
andre  Steder  var  saa  brøstfældigt,  at  Regn  og  Støv  uhindret  bedærvede 
Bodernes  Kram.  Gulvet  var  et  rent  Benbrækker-Gulv,  Trappen  for 
Enden  af  Bygningen  mod  Christianshavn  havde  brudte  eller  løse  Trin, 
Rækværket  vaklede,  det  hele  var  ynkeligt  og  forfaldent. 

Men  Træernes  friske,  lysegrønne  Vaardragt  varsled  den  Gang 
sommerlig  Medhør  for  dansk  Købmandssnille,  —  modnende  Høstfylde 
for  dansk    Foretagsomhed. 

Nu  i   Februar  1782  var  Alt  anderledes. 

Børsen  var  solid  og  pyntelig  at  skue,  statelige  og  strunke  Køb- 
mænd gik  værdig  op  ad  Rampen,  og  en  spraglet  Hob  fulgte  dem,  men 
ikke  larmende  og  hujende:  i  maskeret  Spillerspænding,  i  artig  og 
beleven  Forventning  om  let  vunden  Fordel,  Aktierenter  og  Jobber- 
gevinst, trængte  en  tillidsfuld  og  munter  Skare  sig  op  i  Salen  sammen 
med  Groshandlere,  Mæglere,  Skippere  og  Jøder.  Der  vrimled  af 
pudrede  Herrer  i  fine,  farverige  Klæder,  med  trendsede  Hatte  og  høje, 
guldknappede  Stokke. 

Men  den  Dag  var  i  hvert  Fald  Stemningen  hastig  brudt  og  borte. 
Ee  klam  Uhygge  har  sikkerlig  grebet  den  hele  brogede  Flok  ved  Bud- 
skabet om  Skatmesterens  Død.  Og  det  mest  vovede  Foretagendes 
Aktier,  det  mest  yndede  Spillepapir,  nemlig  »Østersøiske« ,  dalede  i 
Kurs  fra  168  Kdl.  til  143.  Det  var  en  bedrøvelig  Ende  paa  en  glad 
Fastelavns-Uge. 

Dog,  da  Købmændene  den  Dag  skiltes,  have  de  aabenbart  aftalt 
hverandre  imellem,  hvad  de  nu  skyldte  at  gøre,  hvad  der  baaded' 
deres  Tarv  og  Trang  bedst.  Thi  som  dette  var  om  Lørdagen,  havde 
de  næste  Søndag  færdig  en  pragtfuld  Adresse,  som  Dagen  efter  ved 
en  Deputation  højtideligen  overraktes  Skatmesterens  ældste  Søn,  Grev 
Ernst.  Den  undertegnedes  af  Stadens  33  største  Grosserer-Firmaer 
og  tolker  i  bevægede  Ord  Handelsstandens  Tab  ved  Skatmesterens 
Død.  Thi  han,  hedder  det,  »udbredte  vor  Skibsfart  til  de  fjerneste 
Øer3  som  forhen  aldrig  var  besejlede  af  vore  Skibe«,  —  »grundede 
store  og  mægtige  Handelsselskaber«  —  »og  byggede  nye  Magasiner  i 
Staden,  som  alle  er  talende  Beviser  om  vor  Handels  Vækst  og  Stor- 
hed  . 

Og  Grev  Sehimmelmann  lakkede  i  huldrige  Ord.  Men  paalaa 
del   ikke  ogsaa   ham   at  tage  Arven  op  efter  sin  store  Fader? 


Del  kan  straks  siges,  al  denne  Gerning  gjorde  han  ikke.  Men 
del  sk;i  1  samtidig  siges,  at  den  følgende  Tid  stillede  Opgaven  ander- 
ledes for  Statsmændene  end  hidtil. 

Thi    hidtil    havde   den    berømte  Czar  Peters  Ord    været    de    rette: 

liandelen  var  en  saar  Jomfru ,  som  man  hverken  maalle  skræmme 
eller  gøre  nedslagen  ved  Strenghed,  men  meget  mer  flattere,  muntre 
ved   ('.dresser  og   venligen   lokke   . 

Og  saa  omhyggeligt  blev  da  ogsaa  den  danske  Handel  i  de  tvende 
nærmeste  Aar  caresseret  fra  oven,  saa  forheglet  og  forkælet  blev  den, 
at  den  helt  daaned  hen  i  Dvale  og  længe  efter  skranted  som  e11 
svindsottig  Jomfru,  —  snæret  i  strammende  Baand,  holdt  oppe  ved 
Snørlivets  Stivhed. 

Saa  kom  endelig  i  rette  Tid  de  rette  Mænd  —  og  blandt  dem 
var  ogsaa  Ernst  Sehimmelmann  — ,  den  syge  Jomfru  blev  ført  ud  til 
et  sundt  og  styrkende  Friluftsliv,  Verden  blev  atter  stillet  hendes  Kækhed 
og  Kraft  aaben ,  og  da   lo  hun  saa  hjærtelig,  at  alle  Lænker  brast. 

Men  da  havde  ogsaa  den  nye  Tids  Mænd  løsnet  alle  Knuder  og 
sløjfebundet  alle  Baand. 


Herom  er  det,  hin  Tids  Danmarks-Saga  bandler. 


II. 

1782 ,  den  gamle  Skatmesters  Dødsensaar,  var  rundet  op  under 
de  heldigste  Tegn.  De  danske  Skuder  sejlede  viden  om  med  rige 
Varer  og  god  Vind  —  med  britisk  Velvillie  og  høj  Fragt. 

I  Februar  kunde  saaledes  vore  Middelhavsfarere  betinge  over  100  fl. 
pr.  Læst  til  Amsterdam,  94  til  Bremen  og  Ostende,  135 — 60  lybske 
Mark  til  Hamborg,  11  £  til  England  og  ca.  200  fl.  til  Østersøen. 

Vore  store  Handelsselskaber  blomstred  i  rigeste  Flor.  Aktierne 
i  Asiatisk  Kompagni,  hvis  Pari  var  500  Rdlr.,  stod  i  1760—1800  Rdl., 
det  nystiftede  Øster  søisk-Guineiske  Selskabs  Aktier,  hvis  Pari  var  100 
Rdlr.  C,  aabnede  med  en  Kurs  af  150—160  og  steg  efterhaanden  til 
168  (d.  12.  Februar).  Og  hvad  endelig  det  Vestindiske  Handelsselskab 
angaar,  saa  kunde  det  netop  ved  Aarsskiftet  1781 — 82  af  sit  indvundne 
Udbytte  hvortil  der  med  kongelig  Tilladelse  dog  ogsaa  forud  blev 
henregnet  den  indtil  30.  Juni  1782  ventede  Fortjeneste  —  forøge 
Kapitalfonden  fra  l/i  til  lVi  Mill.  Rdl.,  altsaa  med  1  MM.  Rdl.  (saa  at 
alle  Aktionærerne  fik  deres  Aktier  omskrevne  fra  100  til  300  Rdl. s 
Værd),  henlægge  200,000  Rdl.  til  et  Reservefond  og  dog  samtidig  for- 
dele en  Dividende  af  50  Rdl.  pr.  Aktie.  Kursen  gik  derefter  op  til 
780 — 800  og  steg  i  Løbet  af  Vaaren  yderligere  til  810 — 20.  En  voldsom 
Hausse  i  Kaffe  og  et  heldigt  Køb  af  det  ved  Englændernes  Erobring 
af  St.  Eustatius  gjorte  Bytte  gav  den  umiddelbare  Anledning  hertil; 
men  i  øvrigt  var  Vestindiehandelen  paa  den  Tid  saa  overvættes  fordel- 
agtig (or  al  dansk  Skibsfart,  at  ogsaa  det  Østersøiske  Selskab,  imod 
Afgivelsen  af  en  5%  Provision  til  det  Vestindiske,  sendte  adskillige 
Skibe  med  Ladning  og  Negere  derover  og  fik  lønnende  Returlast 
hjemefter. 

Til  yderligere  Sikring  af  vor  Skibsfart  bestemtes  det  ved  PI.  af 
21.. Januar  s.  A.,  at  alle  Skibe,  som  fremtidig  for  forbi  Kap  Finisterre, 
skulde  udgaa  med  de  saakaldte  Algierske  Søpasser. 

For  saa  vidt  var  Alt  vel,  ja  mer  end  vel.  Men  som  allerede  sagt 
i    I.   Del    af  dette  Værk,    vort  Pengevæsen  var  i  1781  begyndt  at  vakle 


paany.  Til  Trods  for  alle  Anstrengelser  herfra  for  at  holde  Veksel- 
Lursen  i  Nærheden  af  Pari  (122Vi),  forværrede  den  sig  hum-  og  mer 
og  var  i  de  første  Maaneder  af  1782  for  Hamborg  2  Maaneder  Dato 
1301  i  a  131V>j  medens  den  tilsvarende  Notering  i  Hamborg  paa 
Kjøbenhavn  var  32  a  34. 

At  dette  endda  var  en  kunstig  holdt  Kurs,  og  at  del  virkelige 
Forhold  snart  vilde  vise  sig  værre,  vidste  man  god  Besked  om  i  det 
saakaldte  Banko-Kontor  og  i  Schimmelmanns  Hus. 

Sagen  var  ganske  simpelt  den,  at  hele  det  Guldbergske  »System« 
i  sig  selv  var  meget  for  indviklet,  saa  snart  Gennemførelsen  kom  til 
at  hvile  i  en  Guldbergs  Haand.  Selv  for  Schimmelmann  havde  det 
aabenbart  tilsidst  knebet.  Det  blev  ogsaa  ham  i  hans  sidste  Leveaar  tit 
for  broget  med  de  mange  kæmpemæssige  finansielle  Foretagender, 
Laan  i  udstrakt  Maalestok  osv.  Allerede  i  1780,  altsaa  under  forholdsvis 
gunstige  Forhold,  havde  han  kun  med  yderste  Vanskelighed  kunnet 
holde  Kursen  paa  dansk  Mønt  og  Veksler  i  Hamborg.  Og  naar 
Schimmelmann  derfor  i  de  sidste  Maaneder  før  sin  Død  var  beskæf- 
tiget med  ny  store  Planer,  saa  har  det  sikkert  bl.  a.  ogsaa  været 
under  Indtryk  af,  at  Kursen  ikke  længer  var  til  at  holde  blot  nogen- 
lunde oppe.  Men  nu  skal  man  lægge  Mærke  til,  at  hans  hidtil  saa 
utrættelige  Opfindsomhed  til  stedse  at  finde  ny  Udveje  var  udtømt. 
Det  er  et  Træk,  der  gentager  sig  hos  alle  store  offentlige  Personligheder 
af  hans  Race,  baade  Politikere  og  Finansmænd :  naar  de  komme  til  en 
vis  Alder,  glipper  det  for  dem  at  finde  paa  noget  Nyt,  men  med 
desto  større  Haardnakkethed  og  Mesterskab  i  Udførelsen  kunne  de 
da  uddybe  eller  maaske  blot  bide  sig  ensidig  fast  i  en  eller  anden 
stor  Plan  i  deres  Liv,  som  efterhaanden  er  bleven  deres  Yndlings- 
tanke. Og  Schimmelmanns  Yndlingstanke  havde,  som  vi  alt  tidligere 
have  set,  bestandig  været:  at  samle  særlige  Indtægter  paa  en  enkelt 
Haand  og  saa  overdrage  den  paagældende  Institution  at  vaage  over 
og  sørge  for  Statsgældens  Forrentning  og  successive  Afbetaling  —  og 
denne  Institution  skulde  allerhelst  være  selve  Banken  eller  den  In- 
stitution, der  fungered  som  Mellemmand  mellem  denne  og  Finanserne 
og  dem  begge  og  Udlandet,  nemlig  Banko-Kontoret.  Saa  var  Om- 
sorgen for  den  rette  Iagttagelse  af  Forholdet  til  Udlandet  samlet  under 
Et  og  samlet  netop  dér,  hvor  Indsigt,  Midler  og  Evner  til  at  paatage 
sig  Opgaven  var  til  Stede. 

Om  alt  dette  bekymrede  Guldberg  sig  lidet.  »Herskabet«  —  for 
at  bruge  hans  eget  Udtryk  om  Enkedronningen,  Arveprinsen  og 
ham  selv  —  var  tryg  og  glad;  thi  Alt  syntes  og  maatte  synes  dem 
idel   Velstand. 

Det  første  Uroens  Stød  gav  ,  som  det  i  I.  Del  er  skildret,  Grev 
Schimmelmanns  Død.  Tre  Dage  efter  forlangte  en  Kabinetsordre  Udarbej- 
delsen af  en  Rapport  over  »hele  Tilstanden  i  Over-Skatte-Direktionen«, 
og  d.  4.  Marts  nedsattes  der  en  Kommission  til  Overvejelse  af 
Finansvæsenets  fremtidige  Styrelse  og  Ordning.  Kommissionen  kom 
til  at  bestaa  af  Statsminister  Schack-Rathlou  ,  den  unge  Grev  Schim- 
melmann,  Høegh  -  Guldberg  selv  og  hans  Fortrolige  Stemann,  1ste 
Deputeret  i  Commerce-Collegiet. 

Kommissionens  Arbejde  blev  fremmet  med  en  saadan  Hast,  at 
dens  Betænkning  og  Forslag  allerede  kunde  fremkomme  4  Uger,  efter 
at  den  var  nedsat. 

Det  viste  sig  ved  den  foretagne  Opgørelse,  at  Statens  Udenrigsgæld 
var  vokset  til  den  foruroligende  Højde  af  12V2  Mill.  Rdl.  C.  Man  var 
fuldtud  enig  om,  at  dette  var  meget  for  meget,  og  at  det  nu  gjaldt 
om  paa  virksom  Vis  at  faa  den  nedbragt.  Som  Middel  hertil  valgte 
man  at  gaa  den  Vej,  som  var  anvist  i  en  af  den  »salig  Skatmester« 
udarbejdet  Plan,  der  fandtes  som  Udkast  mellem  hans  efterladte 
Papirer.  Ifølge  denne  Plan  blev  Forrentningen  og  Afbetalingen  af 
den  udenlandske  Statsgæld  henlagt  til  Banken,  som  i  den  Anledning 
lik  en  ny  Styrelse,  en  saakaldet  Over-Direktion,  bestaaende  af  9  Med- 
lemmer —  2  Statsministre,  Thott  og  Schack-Rathlou,  6  Gehejme- 
raader,  hvoriblandt  Høegh-Guldberg,  den  bekendte  Jurist  Stampe, 
Ernst  Schimmelmann  ,  Stemann  og  den  senere  saa  navnkundige  Grev 
Christian  Ditlev  Reventlow,  samt  endelig  en  Kammerherre  —  og 
samtidig  blev  i  Overensstemmelse  hermed  Statsbalance-  og  Over-Skatte- 
Direktionen  ophævet *.  Til  Gengæld  for  den  ny  Forpligtelse,  der  saa- 
ledes  blev  paalagt  den  nu,  som  det  vil  erindres,  kongelige  Courant- 
Bank,  blev  der  overgivet  den  Aktiver  til  en  nominel  Værdi  af  ca.  8 
Mill.  Rdl.  samt  en  af  Kongen  udstedt  4%  rentebærende  Obligation 
paa  4,3  Mill.  Rdl.  Da  Banken  saaledes  herved  helt  og  holdent  blev 
en  Statsinstitution  med  det  umiddelbare  Formaal  at  støtte  Statens 
Finanser,  satte  man  Statens  gamle  Gæld  til  Banken  udenfor  Linien 
blandt  Passiverne  og  benyttede  saaledes  i  Virkeligheden  Lejligheden 
til  helt  at  stryge  dette  gamle  Mellemværende.  Derimod  aabnedes  der 
paa  Kongens  Regning  Finans-Collegiet  en  Kredit  i  Banken  paa  indtil 
1,2  Mill.  Rdl.  for  at  dække  et  muligt  Underskud  i  Aarets  Løb;  Beløbet 
tank  tes  altsaa  optaget  i  Aarets  Løb  og  igen  tilbagebetalt  i  sidste 
Kvartal  eller  i   Begyndelsen  af  det  følgende  Aar. 

!)<•    til   Banken  henlagte  Effekter,   som    skulde  tjene  til  Erstatning 


Derimod   ikke  det  hidtil   til   denne   knyttede  Skatkammer,  se   I.  Del.  S.  62-63,  137. 

for  dens  Overtagelse  af  den  udenlandske  Statsgæld,  udgjorde,  som  all 
sagt,  tilsammen  ca.  121/a  Mill.  Hill.  Flere  af  disse  Aktiver  var  imid- 
lertid af  højst  tvivlsom  Værdi  —  saaledes  den  Grønlandske  Handel, 
der  var  anslaaet  til  2  Mill.  Rdl.,  men  som  hidtil  kun  havde  givet 
Underskud,  og  Banko-Kontoret,  som  var  beregnet  til  2,4  Mill.  Rdl.  (!!) 
Bedre  var  2  Mill.,  der  indestod  som  Prioriteter  i  bortsolgt  Domaine- 
gods, saml  10,000  Stk.  Aktier  (*=  1  Mill.  Rdl.)  i  det  Østersøiske 
Kompagni,  som  Kongen  i  sin  Tid  havde  tegnet  sig  for.  Endelig  ogsaa 
Eiderkanalen  (vurderet  efter  de  indtil  1 7S1  til  Anlæget  medgaaede 
Omkostninger  —  ea.  1  Mill.  Rdl.).  Samtlige  disse  Aktiver  skulde  henligge 
som  Sikkerhed  for  Gældens  Betaling,  hvorimod  de  ikke  skulde  bruges 
direkte  til  denne  —  og  de  fleste  af  dem  egnede  sig,  som  man  vil 
se,  just  heller  ikke  hertil. 

Af  Rankens  Indtægter  —  herunder  det  mulige  Udbytte  af  de  hen- 
lagte Aktiver  —  skulde  der  aarlig  anvendes  en  Sum  af  130,000  Rdl. 
til  den  udenlandske  Statsgadds  Forrentning;  hvad  der  indkom  der- 
udover skulde  anvendes  til  Afbetaling. 


Efter  at  denne  Ordning  var  bleven  truffen  og  i  de  fleste  Enkelt- 
heder øjeblikkelig  ført  ud  i  Livet,  faldt  der  atter  Tryghed  over  Guld- 
berg og  hans  Mænd.  Alt  kom  efterhaanden  tilsyneladende  igen,  om 
ikke  i  god  Gænge,  saa  dog  i  Gænge,  og  man  mente  muligt  derfor 
fremdeles  at  turde  haabe,  at  den  gamle  Skatmesters  Aand  endnu 
vaagede  over  Danmarks  Finanser.  Og  nu  berusede  Guldberg  sig  ret 
i  sin  Magtfylde  og  lullede  sig  ind  i  den  selvbehagelige  Forestilling, 
at  Alt  var  saare  godt,  og  at  han  trøstigt  kunde  fare  fort  med  det 
gamle  System  uden  at  have  Mesteren  ved  sin  Side. 

Som  den  i  I.  Del  givne  Skildring  af  Handelen  viser,  stod  denne 
ogsaa  just  da  paa  sit  Højdepunkt.  I  Sommeren  1782  naaede  den 
store  Konjunkturs  vældige  Flodbølge  Toppen.  Kursen  paa  det  Asiatiske 
Kompagnis  Aktier  (Pari:  500  Rdl.)  steg  i  Juni  til  1850  å  1900  Rdl. 
ved  et  Udbytte  af  150  Rdl.  Det  Vestindiske  Handelsselskabs  Aktier 
(Parikurs:  300  Rdl.)  steg  paa  samme  Tid  til  890  å  900  Rdl.  Som  det 
vil  mindes,  havde  man  ved  Udgangen  af  1781,  for  at  kunne  give  et 
samlet  Udbytte  af  250  Rdl.  pr.  Aktie,  foretaget  en  Beregning  over 
Kompagniets  Netto-Indtægt  indtil  Udgangen  af  Juni  1782  (Kompagniets 
Forretningsaar  gik  fra  1.  Juli  til  30.  Juni),  saaledes  at  ogsaa  For- 
tjenesten i  første  Halvaar  1782  toges  med  i  Overslaget,  og  efter  denne 
Beregning  skulde  den  samlede  Gevinst  indtil  1.  Juli  1782  —  foruden 
hvad   der   ifølge    Octroyen    skulde   henlægges,   nemlig   200,000   Rdl.    — 

udgøre  en  Sum  af  1,250,000  Rdl.  (hvoraf  de  250,000  Rdl.  blev  uddelt 
til  Aktionærerne,  1  Million  henlagt  ekstraordinært  til  Kapitalfonden). 
Da  Driftsaaret  var  til  Ende  midt  i  1782,  viste  det  sig  alligevel,  at  man 
ej  alene  havde  indtjent  den  beregnede  Sum  1,250,000  Rdl.,  men  des- 
uden 24,000  Rdl.  Det  var  ved  Rygtet  herom,  at  Kursen  steg  fra  810 
til  900   Rdl.  —  en  ganske  artig  Stigning! 

Det  Østersøiske  Selskabs  Aktier  dalede  vel,  som  vi  alt  have  hørt 
om,  i  Februar — Marts  og  var  i  April  nede  i  14cS,  altsaa  20  Points 
under  Kursens  Højdepunkt  d.  12.  Februar.  Men  derefter  tog  de  atter 
Favør  og  uaaede  efterhaanden  til  176  å  180  (Pari:   100  Rdl.). 

Inder  disse  Omstændigheder  synes  man  ikke  at  have  ænset,  at 
der  en  kort  Tid  i  April  kom  forbigaaende  Uro  i  Aktiepriserne  paa 
Kjøbenhavns  Rørs  som  Følge  af  Ministerskiftet  i  England.  I  Stedet 
for  at  se  Tiden  an  og  i  hvert  Fald  undlade  Paabegyndelsen  af  nye 
storartede  Foretagender,  gik  tvertimod  den  Guldbergske  Styrelse  ube- 
kymret videre  paa  sin  glorværdige  Rane  —  ved  en  Kabinets-Ordre  af 
13.  Maj  fik  Commerce-Collegiet  Refaling  til  at  træffe  Overenskomst 
med  et  i  Gluckstadt  nylig  oprettet  privat  Interessentskab  (med  det 
Formaal  at  drive  Hvalfangst  og  Vestindiehandel)  om  Overtagelse  af 
dets  Skibe  og  Effekter,  og  d.  20.  Maj  stiftedes  »Kanal-Kompagniet« .   • 

Det  sidstnævnte  af  disse  Handelsforetagender  er  sikkert  den 
usaligste  Skifting,  som  hin  Tids  officielle  Storhandels-Humbug  og  det 
Guldbergske  System«  har  avlet  og  bragt  til  Verden.  Alene  dets  Navn 
var  umuligt  —  det  hed  hverken  mere  eller  mindre  end  det  kongelig 
danske,  norske,  slesvigske  og  holstenske  forenede  Handels-  og  Canal- 
Compagni  og  dets  triste  Levetid  var  ligesaa  kort,  som  dets  Navn 
var  langt. 

Hovedhensigten  med  dette  nye  Foretagende  var  at  sikre  Rigets 
Undersaatter  Fordelene  ved  Benyttelsen  af  den  store  Kanal,  som  man 
var  i  Færd  med  at  anlægge  mellem  Nord-  og  Østersøen,  den  saakaldte 
Eiderkanal.  Denne  forbandt  Kielérfjord  med  Eideren,  der  er  sejlbar 
fra  Rendsborg  til  Tonning.  Den  egentlige  Kanal  strakte  sig  fra 
Holtenau  ved  Kiel  til  Voorde  ved  Overeideren  i  en  Længde  af  34 
Kilometer  (i  Reglen  benævnedes  dog  hele  Strækningen  op  til  Rends- 
borg  Eiderkanalen) ;  den  havde  en  Bredde  i  Vandlinien  af  31,7  Meter, 
en  Vanddybde  af  næsten  3V»  Meter,  og  var  forsynet  med  6  Sluser. 
Skibene,  der  passerede  Kanalen,  kunde  være  indtil  32  M.  lange,  8  M. 
brede  og  have  el  Dybtgaaende  af  ca.  3  M. 

Man  knyttede  de  største  Forventninger  til  denne  nye  Vandvej  — 
ret  naturligt  under  Datidens  vanskelige  Sejladsforhold,  hvor  Skagen 
kun    altfor    tit    blev     Skibenes   Kirkegaard«.     Men    at  lade  Forholdene 

udvikle  sig  af  sig  selv,  naar  Kanalen  blev  fuldt  færdig  —  hvad  den 
først  blev  i  1785,  altsaa  3  Aar  eller  —  faldt  ikke  de  Styrende  ind. 
Med  Pral  og  Pomp  skulde  den  ventede  Succes  foregribes.  Derfor 
det    nye   Selskab! 

Kanal-Kompagniet  skulde  sørge  for  »en  betydelig  Fragtfarts  Ved- 
ligeholdelse gennem  Kanalens  og  var  i  den  Anledning  forpligtet  lil  i 
3  Aar  al  indkøbe  og  sætte  i  Gang  saa  mange  Kanalskibe,  »som  efter 
Omstændighederne  kunde  behøves  til  en  med  Kompagniets  Forbindt- 
ligheder og  Fordele  overensstemmende  Handels-Drift«.  Forsaavidt 
Selskabet  lod  disse  Skibe  bygge  i  Kjøbenhavn,  fik  det  en  Præmie  at" 
12  Rdl.  pr.  CL,  andre  Steder  i  Riget:  cS  Rdl.  (jfr.  den  tidligere  omtalte 
Skibsbygger-Fdg.  af  1776). 

Det  nye  Kompagni  skulde  dog  ingenlunde  indskrænke  sig  til 
Kanalfart.  Det  tik  Ret  til  »almindelig  Handel  og  Søfart  til  alle  tilladelige 
Handels-Steder  saavel  i  Evropa  som  Ost-  og  Vestindien  samt  til  Oven- 
Kysten  af  Guinea«.  Thi  Meningen  var,  at  »Kompagniets  egentlige  og 
Hovedfordel  skulde  ventes  af  dets  almindelige  Handel«. 

Dog  ikke  nok  hermed  —  Kompagniet  skulde  desuden  drive  Silde- 
fangst fra  Elben  i  Nordsøen  (eventuelt  mod  en  Præmie  af  5  Rdl.  pr.  Cl. 
ogsaa  Hvalfangst  i  arktiske  Farvande) ,  hvormed  fulgte  Retten  til 
at  indføre  flamske  Sild  til  Forbrug  i  Kongens  Riger  og  Hertugdømmer. 
Dernæst  blev  alle  Glasværkerne  i  Norge  af  Staten  overdraget  Kom- 
pagniet til  Ejendom,  nemlig  5  saakaldte  »Hytter«  foruden  et  Teglværk 
og  en  Potaskefabrik  samt  3  mindre  Potaskekogerier.  Fra  1.  Januar 
1783  skulde  derpaa  produceres  Glasvarer  for  mindst  100,000  Rdl. 
aarlig,  og  af  disse  skulde  der  stadig  være  et  Oplag  i  Kjøbenhavn; 
men  til  Gengæld  fik  Kompagniet  ogsaa  Eneretten  paa  denne  Lande- 
forsyning. 

Det  blev  dernæst  paalagt  Kompagniet  at  holde  et  Oplag  af  Jern- 
kanoner til  Defensionsskibes  Forsyning,  dog  at  Skatkammeret  skulde 
staa  i  Forskud  -overfor  Ejerne  af  Moss'  Jernværk,  hvor  Kanonerne 
skulde  støbes. 

Endelig  skulde  Kompagniet  ophjælpe  den  indenlandske  Fabrik  flid 
for  det  første  ved  at  lade  de  Sorter  Lærreder,  som  ellers  indførtes 
blegede,  indkomme  i  ubleget  Stand  og  derpaa  lade  dem  blege,  imod 
at  Tolden  for  Kompagniets  Import  nedsattes  til  en  Recognition  af  2%, 
som  kun  svaredes  af,  hvad  der  her  i  Landet  forblev  til  Forbrug  — 
samt  endvidere  ved  al  drive  Handel  med  indenlandske  Fabrikata  og 
Manufakturvarer  og  til  Stadighed  holde  et  Oplag  af  disse.  I  den 
sidstnævnte  Anledning  skulde  Kompagniet  overtage  Magasinet. 

Som    det   vil    erindres,    var    dette    i    1708   omdannet   til    en    halvt 

købmandsmæssig  Institution  (med  de  Coninck  som  Direktør)  under 
Navn  af  General-Magasins-Kontoret,  og  samtidig  blev  dets  Oplag  af 
fremmede  Raavarer  og  indenlandske  Fabrikata  flyttet  fra  Børsen  til 
de  Conincks  Ejendom  paa  Hjørnet  af  Nybrogade  og  Knabrostræde, 
den  stilfulde  lille  Bygning  ved  Kanalen  overfor  Thorvaldsens  Musæum, 
vi  nu  alle  kende  som  Nybrogade  Nr.  12.  I  April  1771  paabød  imid- 
lertid Struensee  i  et  af  sine  Luners  Anfald  Institutionens  Ophør,  og 
de  Coninck  fik  Ordre  til  at  sørge  for  Afviklingen.  Men  inden  denne 
var  fuldført,  blev  Magasinet  kaldt  til  Live  igen  i  1774  under  de 
Conincks  og  Reiersens  Direktion.  I  1776  fik  den  nye  Kommitterede  i 
CommcMTe-Collegiet,  August  Hennings,  Overtilsyn  med  Forretningerne, 
og  denne  fortrængte  nu  lidt  efter  lidt  de  tvende  Købmænd,  hvis 
egen  stærkt  opblomstrende  Forretningsvirksomhed  maaske  ikke  heller 
altid  er  bleven  holdt  skarpt  ude  fra  Bestyrelsen  af  Magasinets  Anlig- 
gender. De  Coninck  trak  sig  under  disse  Forhold  tilbage,  Magasinet 
blev  forlagt  fra  hans  Ejendom  til  det  daværende  Søkvæsthus  (det 
forenede  Dampskibs-Selskabs  nuværende  Kontorbygning),  der  tilskødedes 
Commeree-Collegiet,  og  i  Aarene  1778 — 80  udvidedes  derpaa  Magasinet 
baade  som  Oplagsforretning  og  Fabriksvirksomhed.  Man  nærede  dog 
aabenbart  Betænkelighed  ved  at  gaa  videre  paa  denne  Vej  —  de  tidligere 
Spor  skræmmede  —  og  det  var  derfor  en  nem  og  behagelig  Udvej 
for  Collegiet  til  at  skaffe  sig  hele  denne  for  et  Regerings-Kontor 
vanskelige  Affære  fra  Haanden  at  faa  den  overdragen  til  det  nye 
store  Aklieforetagende.  Hermed  fulgte  saa  Søkvæsthuset  til  gratis  Af- 
benyttelse, og  Toldfrihed  for  alle  Raamaterialer,  der  indførtes  til  de  »med 
Toldfriheds-Ret  benaadede  indenlandske  Fabriker  og  Manufakturer«. 
Som  det  vil  ses,  var  det  ikke  saa  ganske  lidet,  man  bebyrdede 
Kanal- Kompagniet  med.  Ligesom  i  sin  Tid,  da  det  Østersøisk- 
Guineiske  Handelskompagni  dannedes,  læssede  man  fra  Regeringens 
Side  en  Del  vanskelige  Hverv  af  sig  —  til  Gengæld  maatte  man  da 
ogsaa  sørge  for  at  financiere  det  nye  Foretagende  -flot  af  Stabelen. 
Man  lod  derfor  uden  videre  Statskassen  forstrække  Selskabet  med.  et 
Forskud  af  750,000  Rdl.,  som  skulde  henstaa  rentefrit  indtil  11.  Januar 
17(S:*,  og  tilsikrede  paa  samme  Vis  Aktionærerne  4%  Renter  af  deres 
Indskud  i  de  to  første  Aar.  Samtidig  lod  man  Banken  mod  Pant  i 
de  assurerede  Oplagsvarer  aabne  Kompagniet  en  Kredit  paa  indtil 
250,000  Rdl.  til  2%  Rente,  som  ovenikøbet  skulde  godtgøres  Selskabet 
af  Statskassen.  Endvidere  fik  Kompagniet  passende  Vederlag  for 
de  forskellige  Oplag,  det  var  forpligtet  til  at  holde,  samt  sædvanlig 
Afgiftsfrihed.  Endelig  fik  Kompagniet  Løfte  om  et  nyt  5-Etages  Pakhus 
i    Havnen,  som   skulde  opføres  paa   kgl.   Regning. 

Aktiekapitalen  var  først  fastsat  til  i1  2  Mill.  Rdl.,  fordelte  paa 
15, 000  Aktier  å  100  Rdl.  Stk.  Disse  maatte  »alene  overlades  lil  Landels 
egne  Undersaatter«,  og  [ndbetalingsterminerne  bleve  satte  saaledes,  al 

der  i  1782  kun  skulde  indbetales  Vi,  medens  Hesten  kunde  følge  i  3 
Kater  i    178.'}. 

Da  Tegningen  ikke  gik  hurtig  nok,  og  de  tegnede  Indskud 
beller  ikke  alle  indkom,  nedsattes  Kapitalfonden  til  1  Mill.  Rdl.,  hvor- 
paa  Skatkammeret  supplerede  Indskude!  tor  en  Række  Aktier  med 
ea.  500,000  Rdl.,  saa  al  der  kunde  begyndes  med  det  fulde  Reløb  af 
1  Mill.,  hvortil  foruden  Kredilen  i  Raidven  endnu  føjedes  et  mod 
Kongens  Garanti  optaget  Laan  i  Bern  paa  400,000  Rdl.  (fra  1.  Oktober). 

Kompagniet  begyndte  med  at  erhverve  8  store  Skibe  paa 
124—285  Cl.,  tvende  mindre  (49  og  23Va  Cl.)  og  6  Kanalskibe  foruden 
de  til  Sildefiskeriet  henhørende  Fartøjer,  hvilke  sidste  bogførtes  for 
en  Værdi  af  182,800  M|>  Bko.  —  Inden  IV2  Aar  var  gaaet,  havde  Kom- 
pagniet udsendt  for  over  400,000  Rdl.  Vareladninger,  desuden  anskaffet 
sig  en  Varebeholdning  paa  ea.  160,000  Rdl.,  ydet  Glasværkerne  et 
Forskud  af  100,000  Rdl.,  sat  54,000  Rdl.  i  Sildefangsten  (foruden 
Skibene),  og  anbragt  en  overskydende  Kapital  af  115,000  Rdl.  i 
Østersøiske  Aktier. 

Det  (jliickstadtske  Handelskompagni  fik  Octroy  d.  15.  August  1782, 
ifølge  hvilken  det  tillodes  det  at  drive  Hvalfangst  ved  Grønland, 
Spitzbergen  og  Strat  Davis  og  indføre  de  herved  indvundne  Produkter 
overalt  i  Hertugdømmerne  uden  Tolds  Erlæggelse.  Dernæst  fik  Kom- 
pagniets Skibe  Tilladelse  til  at  udlosse  Ladninger  fra  St.  Thomas  og 
St.  Jan  i  Gliiekstadt.  Den  almindelige  Frihed  hertil  var  nemlig  kun 
givet  i  1779  for  3  Aar,  og  Selskabet  fik  saaledes  nu  Tilladelsen  for 
sit  Vedkommende  forlænget  ud  over  denne  Tid  og  saa  længe  Octroyen 
varede  (30  Aar). 

Aktiekapitalen  sattes  til  200,000  Rdl.,  fordelt  paa  2000  Aktier. 

Foretagendet  var,  som  alt  nævnt,  begyndt  for  kort  siden  som  et 
privat  Interessentskab  (paa  500  Andele  a  100  Rdl.).  Man  havde  købt 
tvende  Skibe  til  Fragtfart  i  Evropa,  og  med  et  tredje  gjorde  man  en 
saa  lykkelig  Vestindiefart  i  Forsommeren ,  at  der  straks  kunde  for- 
deles 20  %'s  Dividende  til   Interessenterne. 

Saa  lette  og  lønnende  var  Handelens  og  Skibsfartens  Vilkaar 
endnu  stedse  i  1782. 


III. 

Var  Alle  herhjemme  slagne  af  den  samme  trygge  Blindhed  som 
Guldberg,  Hoffet,  Finansstyrelsen  og  Aktiekøberne  paa  Kjøben- 
havns Bors?  Var  der  Ingen,  som  anede,  at  det  snart  maatte  være 
frygteligt  forbi  med  de  7  fede  Aar? 

Jo  dunkle  Anelser  havde  ikke  Faa.  »Man  skimted  vel,  men 
ænsed  ikke  Faren«.  Af  og  til  gik  der  i  Forsommeren  1782  en  svag 
Skælven  gennem  Børsen,  som  burde  have  været  de  Kyndige  Bebudere 
af  det  kommende  Jordskælv.  Men  man  slog  sig  længe  til  Ro  med, 
at  det  kun  var  Rygter  eller  Underretninger  uden  Betydning. 

Havde  en  klartskuende  Mand  som  Bernstorff  siddet  ved  Statens 
Ror,  havde  han  vistnok  i  Tide  kunnet  varsko  vor  Handelsverden. 
Thi  fra  Marts  1782  var  der  Tegn  nok,  der  tydede  paa,  at  Situationen 
var  en  anden  end  hidtil  —  at  den  med  Storpolitiken  følgende  Kon- 
junkturs opadgaaende  Linie  ej  alene  var  standset,  men  gaaet  over 
Vinkelspidsen. 

Under  hele  Englands  Strid  med  de  nordamerikanske  Kolonier 
havde  Whig-Oppositionen  i  Underhuset  rejst  levende  Modstand  mod 
Torv-Regeringens  krigerske  Holdning  og  stædige  Afvisning  af  Kolo- 
niernes som  det  syntes  Whiggerne  —  berettigede  Krav.  Tilmed 
ga\  nu  Begivenhederne  i  stigende  Grad  Oppositionen  Ret  i  dens 
Opfattelse  af  det  forfejlede  og  uforsvarlige  i  Kongens  og  hans  Premier- 
minister Lord  North's  Krigspolitik.  Et  Forsøg  paa  Eftergivenhed  i 
1777  kom  for  sent,  Frankrig  var  allerede  da  vundet  som  Forbunds- 
lalle,  og  i  de  følgende  Aar  kom  England  ind  i  en  almindelig  Søkrig, 
som  selv  dette  Riges  ma*gtige  Flaade  øjensynlig  ikke  kunde  magte  i 
Længden.  I  17<S1  maatte  endelig  General  Cornwallis  overgive  sig  i 
Yorktown ,  og  de  nordamerikanske  Fristater  syntes  derved  haabløst 
tabt  for  England. 

Under  disse  Omstændigheder  maatte  det  vække  Opmærksomhed 
hos  den   tænkende  Tilskuer,  at  Lord  North  blev  stvrtet  d.  20.  Marts 

1782  og  maatte  vige  Pladsen  for  el  Whig-Ministerium  med  Charles 
Wentworth,  Marquis  af  Rockingham,  som  Premierminister,  og  Ch. 
Fox  som  Udenrigsminister.  Hermed  var  den  krigerske  Kong  Georgs 
Magi  i  hvert  Fald  foreløbig  brudt,  og  el  Systemskifte  allenfals  ikke 
usandsynlig. 

Som  alt  ovenfor  berørt,  bragte  ogsaa  den  i  Begyndelsen  af  April 
hertil  ankomne  Efterretning  om  denne  Begivenhed  Aktiekurserne  til 
at  vakle  et  Par  Dage  Asiatiske  gik  fra  1810  ned  i  1780,  Østersøiske 
Ira  150  nvd  til  148  —  men  henimod  Midten  af  Aaret  steg  alter  alle 
Kurser,  og   selv  Vekselkursen   hedrede  sig  noget. 

Dog  inden  Midsommermaaneden  var  gaaet  til  Ende,  kom  de 
første  Fredsforlydender  til  Kjøbenhavns  Børs. 

I  Juni  1782  modlog  Firmaet  de  Coninck  &  Reiersen  fra  Pye 
Rich  &  Co.,  et  engelsk  Hus  i  Amsterdam,  en  Underhaandsforespørgsel 
om,  hvorvidt  det  kunde  tilstaa  en  vis  Handelsmand  i  Kjøbenhavn  en 
Kredit  paa  40,000  ti.  imod  Pant  i  170  Aktier  i  det  Østersøisk-Guine- 
iske  Handelskompagni,  og  samtidig  udbad  man  sig  Oplysninger  om 
disse  Papirers  daværende  Børspris.  Den  paagældende  danske  Laan- 
søger  havde  selv  opgivet  Prisen  til  160 — 65  Rdl.  C,  og  Pye  Rich  &  Co. 
tænkte  sig  derfor  Sagen  ordnet  saaledes,  at  hvis  disse  Aktier 
blot  vare  mindst  150  Rdl.  værd,  da  kunde  de  blive  deponerede 
hos  de  Coninck  &  Reiersen,  og  Pye  Rich  &  Co.  vilde  da  yde  den 
ønskede   Kredit. 

Den  29.  Juni  svarede  de  Coninck  &  Reiersen,  at  Kursen  paa  de 
nævnte  Papirer  nylig  havde  været  dreven  op  til  o.  200  Rdl.,  men  igen 
var  falden  til  150  og  derunder.  For  14  Dage  siden  stod  de  endnu  i 
180,  »men  efter  den  igaar«  —  altsaa  den  28.  Juni  —  »indløbne  Nyhed 
om  en  forestaaende  Fred  fandtes  ingen  Købere,  og  tro  vi,  at  selv  om 
man  havde  udbudt  dem  til  150,  vilde  dog  ingen  Liebhaber  være 
funden«.  Firmaet  tilføjede,  at  det  paagældende  Kompagnis  Aktier  efter 
det  først  indbetalte  Indskud  maatte  antages  at  være  100  Rdl.  værd 
(o:  Pari);  alt,  hvad  der  betaltes  over  den  Pris,  skete  i  hvert  Fald  alene 
i  Tanke  og  Haab  om  tilkommende  Gevinst«.  De  Coninck  &  Reiersen 
tilraadede  derfor  Amsterdammerhuset  —  som  »mest  stemmende  med 
Fornuft  og  Sikkerhed«  —  at  bestemme  Værdien  til  en  moderat  Pris  og 
tilføje  den  Betingelse,  at  vedkommende  Laansøgers  Kredit  skulde 
udvides  eller  ved  Tilbagebetaling  indskrænkes  med  10 — 20 — 30  °/o, 
efter  som  Aktierne  faldt  eller  steg. 

Pye  Rich  &  Co.  fulgte  dette  Raad,  og  de  170  Aktier  bleve  depo- 
nerede hos  de  Coninck  &  Reiersen. 

Dette  Kursfald  var  det  andet  Stød.    Det  tredje  blev  en  hel  Rystelse. 

Den  27.  September  udbød  de  Coninck  &  Reiersen  paa  Kjøbenhavns 
Børs  paa  én  Gang  63  vestindiske  Aktier.  Deraf  kunde  kun  3  sælges 
kontant  til  den  udbudte  Pris  af  740  Rdl.  pr.  Stk.,  40  Stk.  bleve  købte 
at  modtage  (levere)  til  11.  Decbr.  1783  for  815  Rdl.  pr.  Stk.  (mod 
behørig  Kaution),  5  Stk.  at  modtage  til  11.  Januar  1783  for  765  Rdl., 
5  til   11.  Juni   1783  og  10  til  11.  Decbr.  1783  for  815  Rdl. 

At  el  saa  rigl  og  anset  Købmandsfirma  paa  selve  Kjøbenhavns 
Børs  udbød  en  saa  stor  Post  Aktier  til  en  Pris  af  740  Rdl.  pr.  straks 
i  Kontant,  skønt  Kursen  ultimo  Juni  havde  staaet  i  910 — 916, 
maatte  selvfølgelig  vække  en  betydelig  Opsigt  under  Datidens  smaa 
Forhold.  Efter  de  første  Fredsrygter  henimod  Aarets  Midte  havde 
vel  samtlige  Aktiekurser  i  2  a  3  Uger  været  svingende  og  ubestem- 
melige. Men  fra  den  26.  Juli  fæstnede  Forholdene  sig  atter,  Vest- 
indiske kom  til  at  staa  i  820,  Østersøiske  i  162  (Juni:  170—76). 
Samtidig  begyndte  dog  den  udenlandske  Vekselkurs  kendelig  at  for- 
værres. Den  havde  for  14  Dages  Sigt  Hamborg  hele  Forsommeren 
staaet  i  130  å  130V2,  altsaa  ca.  8  Points  daarligere  end  Pari;  i  Efter- 
sommeren sank  den  efterhaanden  yderligere  til  132 — 1321/2  — 134. 
Hamborgs  Vekselkurs  paa  Kjøbenhavn  bevægede  sig  i  endnu  stærkere 
Grad  til  Danmarks  Ugunst,  den  var  (2  Maaneder  Dato): 

medio  Juni  33, 
5.  Juli  34V4, 

23.  August  35V2, 

13.  Septbr.  36. 
Da  Diskontoen  samtidig  var  særdeles  dyr,  var  det  naturligt,  at  de 
store  Købmænd  realiserede  deres  Beholdninger  af  Værdipapirer  for  at 
skaffe  sig  disponible  Midler  til  deres  Betalinger  i  Udlandet,  og  da 
Kurserne  paa  de  forskellige  Kompagniaktier  vedblivende  var  sær- 
deles høje,  kom  disse  efterhaanden  paa  Markedet  i  et  Omfang,  som 
maatte  udøve  et  jævnt  Tryk  paa  deres  Pris. 

Dette  gjaldt  dog  især  Aktierne  i  det  Vestindiske  Handelsselskab, 
hvis  Kurs  langsomt  veg  fra  820  til  under  800.  I  Asiatiske  og  Øster- 
søiske Aktier  udviklede  der  sig  i  Løbet  af  Sommeren  et  ligefremt 
Jobberi,  hvorved  Priserne  blev  drevne  op  og  ned.  I  et  lille  Lejlig- 
hedsskrift, som  de  Coninck  siden  efter  maatte  udgive  for  selv  at 
værge  sig  imod  Beskyldningen  for  at  have  deltaget  i  usunde  Børstricks, 
paastod  han,  at  hele  hint  Aars  »Stock-Jobberi«  blev  drevet  »af  arme 
Djævle,  som  Intet  havde  at  tabe«.  Under  »den  skadelige  Veksel- 
Roulance<  hjalp  Jøder  allehaande  »ukyndige  Privatpersoner«  til  at 
spekulere  i  Aktier  det  vil  sige:  drive,  hvad  man  nu  kalder  Difference- 
forretninger   med  Aktier         ved  at  aabne  dem  Vekselkredit  hos  andre 

Jøder  i  Udlandet.  Vi  have  ofte,«  skriver  han  om  sil  Firma  i  hin 
Tid,  hall  Lejlighed  lil  al  se  saadanne  Veksler  for  betydelige  Summer 
accepterede  af  Personer,  der  ikke  have  mere  Begreb  om  Handel  og 
Vandel  end  den  Omløber,  som  køber  sine  Citroner  af  Urtekræmmeren 
og  sin  Frugt  hos  Gartneren  eller  Høkeren.«  Efter  al  Aktiehandelen 
efterhaanden  (o:  i  Løbet  af  1781 — 82)  var  kommen  i  Hænderne  paa 
slige  »Aktiespillere«,  maatte  det  —  stadig  ifølge  de  Coninck  -  staa 
alle  forstandige  Mænd  klart,  at  den  var  lige  oppe  ved  al  blive  »Svindel«. 
Selv  erfarne  Købmænd  turde  under  disse  Forhold  »kun  med  Frygt 
og  Bæven«  indlade  sig  paa  al  bedømme  Aktiernes  sande  Værdi,  medens 
det  derimod,  som  altid  i  Verden,  gik  let  nok  for  de  »Halvlærde«;  thi 
slige  »Halvdannede  er  jo  de  ulykkeligste  Fuskere  i  dette  som  i  alle 
andre  Fag.« 

Kjøbenhavns  Børs  var  saaledes  for  over  Hundrede  Aar  siden  en  hel 
Saison  igennem  bleven  Tumlepladsen  for  regulære  Termin-  og  Difference- 
forretninger,  havde  faaet  sine  Aktiejobbere  og  sin  Coulisse  —  sit 
»Hausse«-  og  sit  »Baisse« -Parti,  ja  endog  tilsidst:  sine   »Fixere«. 

Som  Følge  heraf  havde  Asiatiske  i  Løbet  af  faa  Maaneder 
gennemgaaet  nedenstaaende  Kurssvingninger  (Pari:  500  Rdl.): 

Marts  1810, 
April  1780, 
Juni  1900, 

Juli  (26)  1750, 
Septbr.     1840, 
og  Østersøiske  havde  samtidig  bevæget  sig  saaledes: 

Marts  150, 

April  148, 

derefter  aabnede  Juni  med  160 — 167,  og  nu  gik  Prisen  i  raske  Spring 
de  følgende  Dage  op  til  —  o.  200,  faldt  atter  jævnt  og  stod  d.  27.  Juni 
i  180.  Saa  kom  det  ovenfor  nævnte  første  Fredsforlydende,  hvorpaa 
Kursen  gik  ned  til  under  150,  for  atter  at  hæve  sig  i  Eftersommeren 
til  160  å  64. 

Det  paastodes  af  Samtidige,  at  denne  forbigaaende  Deroute  midt- 
sommers havde  været  en  Følge  af  en  behændig  Baisse-Manøvre,  hvorved 
Publikum  paa  den  ene  Side  var  bleven  snildeligen  opskræmmet  ved 
alarmerende  Rygter  om  hastig  Fred,  og  paa  den  anden  Side  ved  Tilbud 
om  Blanko-Køb  lokket  til  at  sælge  paa  senere  Levering  til  urimelig  lave 
Priser,  som,  naar  Leveringsterminen  en  Gang  kom,  formentes  at  ville 
give  en  klækkelig  Gevinst  i  Kursdifference.  I  denne  Opfattelse  bestyrkedes 
man  yderligere,  da  de  Coninck  &  Reiersen,  som  allerede  fortalt,  d.  27. 

Ira  ilen  danske   Handels   Empire.     II.  ^ 

Sept.  udbød  de  oftnævnte  63  Stkr.  Vestindiske  Aktier  til  740,  skønt  de  kort 
i  Forvejen  havde  staael  i  800.  Naturligvis  bestemte  dette  Udbud  Dagens 
Pris.  og  da  Hørsen  var  forbi,  havde  samtlige  Aktier  Kursfald  at  opvise: 

Asiatisk     Komp.  fra  1830—40  til  1700—20, 

Vestindisk  dito      fra     800 til     720—30, 

Østersøisk  dito      fra     160—64  til     149—50. 

Dog  —  de  nærmest  følgende  Dage  gik  det  endnu  værre !  I  Be- 
gyndelsen af  Oktober  gik  Vekselkursen  i  Kjøbenhavn  paa  Hamborg 
ned  til  138,  og  samtidig  faldt  Aktiekurserne  endnu  stærkere  —  Vest- 
indiske gik  i  720,  Østersøiske  i  144,  og  Asiatiske  faldt  endog  paany 
hele  100  Rdl.,  nemlig  fra  1720  til  1620  Rdl. 

Men  i  de  samme  Dage  udbredte  der  sig  ogsaa  et  nyt  Freds- 
forlydende,  som  hastig  antog  fast  Form:  en  ekstraordinær  Afsending, 
Hr.  dk  Raineval,  var  afgaaet  til  London  fra  Kabinettet  i  Versailles  for 
at  optage  Forhandlinger  om  Fredspræliminærerne. 

Aahenbart  har  de  Coninck  &  Reiersen  allerede  haft  en  lignende 
Efterretning  paa  Haanden  hin  Dag  sidst  i  September,  da  det  paa  én 
Gang  blev  Firmaet  saa  magtpaaliggende  at  blive  af  med  sine  Vest- 
indiske Aktier  selv  til  en  Pris  af  60  Rdl.  under  Kursen.  Thi  selv  om 
disse  »øvede  Købmænd«  ikke  opfyldte  den  eneste  Betingelse,  som  man 
efter  de  Conincks  eget  Udtryk  maatte  opfylde  for  at  indlade  sig  med 
Aktier  —  nemlig  den  »at  kunne  høre  hundrede  Mile  bort  og  se 
Krigens  og  Fredens  Gang  som  i  et  Tryllespejl«  — ,  saa  har  dog  sikkert 
hin  velunderrettede  de  Coninck,  hvis  fortræffelige  private  Kurér- 
Apparat  satte  ham  i  Stand  til  at  overraske  den  franske  Gesandt  i  1802 
med  Efterretningen  om  Freden  i  Amiens,  nok  ogsaa  ved  denne  Lejlighed 
haft  sine  Føletraade  ude. 

Saa  meget  er  i  hvert  Fald  vist,  at  han  i  Tide  fik  bjerget  Sit  og 
blev  en  af  de  meget  Faa,  hvem  det  forundtes  i  rigeste  Maal  at  nyde 
de  indhøstede  Frugter  af  sin  dristige  Deltagelse  i  den  store  Konjunktur. 

Thi  med  Freden  —  det  føltes  instinktmæssig  af  de  fleste  —  var 
denne  forbi  og  maatte  være  det.  De  af  Krigen  hidtil  bundne  Konkur- 
renter i  Verdenshandelen  —  mægtige,  overlegne  Konkurrenter,  saasom 
England,  Holland,  til  Dels  ogsaa  Frankrig  —  vilde  atter  faa  Lov  at 
slippe  løs,  gridske  efter  fredelig  Vinding,  graadige  efter  Erstatning  for 
aarelang  Stilstand  og  Tab.  Med  ét  Slag  vilde  Verdens  Handelsflaade 
blive  forøget  med  Titusender  af  Commercelæster ,  Neutraliteten  vilde 
fra  en  Begunstigelse  for  et  Faamands-Vælde  blive  en  selvfølgelig  Alle- 
mands- Ejendom ,  alle  Jordklodens  søfarende  Handelsnationer  vilde 
møde    op    og    kræve    hver    sin    Ret    og    hver    sin   Andel   af  den   store 

Omsætning.    Hundredtusender  af  Arme  vilde  atter  tage  Pal  paa  Fredens 
Gerning,  Produktionen  vokse  og  Priserne  falde. 

Med  Verdensfreden  var  Freden  for  os,  for  vor  Handel  og  Skibs- 
Earl  .  forbi.  Efter  den  store  Konjunktur  vilde  følge  den  store  Konkur- 
rence. 

DeConincks  sunde,  kloge  Købmandsøjne  saa  dette  klart  og  tydeligt, 
havde  endog  forlængst  forudset,  at  nu  stunded  del  til  —  Faren  laa  i 
Luften. 

De  fleste  Andre  havde  vel  ogsaa,  som  alt  sagt,  en  Fornemmelse 
af.  at  naar  det  kom,  vilde  det  komme,  som  det  kom.  Men  paa  men- 
neskelig Vis  vægrede  man  sig  ved  at  tro,  at  al  den  rige  Lykke  saa 
brat  skulde  løbe  ud.  Lige  til  det  sidste  vilde  man  ikke  se.  I 
6  Aar  liavde  den  kjøbenhavnske  Handelsstand,  som  en  Samtidig  skrev, 
»fyldt  sine  Magasiner  med  alle  Slags  ost-  og  vestindiske  Varer  og  var 
overhovedet  optraadt,  som  om  Krigen  aldrig  vilde  faa  Ende«. 

Men  nu  var  man  allenfals  ved  Begyndelsen  til  Enden  —  og  hvad  nu  ? 


9* 


IV. 

Saa  sindrigt  eller  saa  lidet  sindrigt  havde  man  under  det  Guld- 
bergske  System  filtret  Finanserne,  Kongens  Kasse,  Pengevæsenet, 
Banken,  Statsgælden  og  Handelskompagnierne  ind  i  hverandre,  at  en 
omfattende  Standsning  i  eller  Lammelse  af  Landets  Udenrigshandel 
og  Fragtfart  i  fremmed  Tjeneste  uundgaaelig  maatte  ramme  alle  disse 
Institutioner  paa  det  føleligste. 

Dog,  hvad  en  de  Coninck  kunde  se,  maatte  ogsaa  Landets  Udenrigs- 
styrelse have  kunnet  set.  Trak  der  en  Krise  op,  saa  kom  den  i  hvert 
Fald  ikke  over  vore  Hoveder  med  et  Tordenvejrs  Hastighed.  Der 
var  Stormbebudere  nok  i  Forvejen,  og  det  kan  heller  ikke  siges,  at 
de  ikke  blev  sete. 

Det  naturlige  maatte  under  disse  Forhold  være,  at  de  ledende 
Finanskrese  i  Tide  søgte  at  løsne  de  mange  Baand,  der  bandt  de 
ovenfor  nævnte  forskellige  -væsener  uhjælpeligt  til  hverandre. 

Desto  værre  valgte  man  i  Stedet  for  den  modsatte  Vej.  Ej  alene 
mente  man  at  burde  lade  det  ene  Væsen  støtte  det  andet,  men  des- 
uden blandede  man  ovenikøbet  den  private  Foretagsomhed  i  Tidens 
Handel  og  Vandel  op  med  i  alt  det  Andet.  Som  om  man  ikke  uden 
det  havde  haft  nok  at  sørge  for! 

Skylden  herfor  tilkommer  langtfra  alene  Guldberg,  men  han  satte 
Misgrebene  i  System  —  som  det  nu  en  Gang  var  hans  Vis.  I  en 
Slags  højpatriotisk  Iver  følte  han  sig,  netop  nu  det  kneb,  tvefoldig 
forpligtet  til  paa  Statens  Vegne  at  have  alting  i  sit  Hoved  og  passe 
paa  dem  Allesammen. 

Og  dog  var  selv  heller  ikke  han  til  en  Begyndelse  helt  blottet 
for  Forstaaelsen  af,  at  det  nu  i  1782,  ligesom  20  Aar  tidligere,  først 
og  fremmest  gjaldt  om  at  skaffe  sig  fast  Bund  under  Fødderne,  med 
andre  Ord  at  have  Pengevæsenet  i  Orden. 

En  af  de  mange  Indretninger,  man  havde  arvet  fra  Fortiden,  var 
det  saakaldte  Banko-Kontor  (med  Sæde  i  Kjøbenhavn  og  Altona). 
Dets  Opgave    var  ved  Opkøb  af  Veksler  og  Banksedler  i  Hamborg  at 

holde  Kursen  saa  tæl  ved  Pari  som  muligt;  endvidere  at  anskaffe  de 
fil  Bankens  daglige  Udbetalinger  og  Møntveksling  fornødne  Kontanter 
(rede  Penge  eller  som  det  den  Gang  hed:  »klingende  Mønl  ),  saml 
endelig  at  besørge  alle  udenlandske  Betalinger  paa  Statskassens  og 
Bankens  Vegne. 

Der  blev  derfor  ved  Kontorets  Oprettelse  (1774)  aahnet  det  en 
rentefri  Kredit  i  Banken  paa  2  Tdr.  Gnid  (200,000  Rdl.),  som  imidlertid 
senere,  da  den  fandtes  utilstrækkelig,  udvidedes  til  3  Tdr.,  derpaa  til 
f)  Tdr.,  indtil  den  til  sidst  i  Aaret  1778  ved  en  Beslutning  af  Bankens 
Generalforsamling  gjordes  uindskrænket. 

Saa  længe  Banko-Kontorets  Forskud  til  de  udenlandske  Udbeta- 
linger i  Anledning  af  Statsgælden  blev  refunderede  af  Kongens  Kasse 
eller  ved  Anvisninger  paa  Ekstra-Skatte-Kassen,  brugte  Banko-Kontoret 
ikke  mere  end,  hvad  der  udfordredes  til  dets  Operationer.  Men  efter- 
haanden  som  betydelige  udenlandske  Kapitaler  blev  opsagte,  blev  der 
Brug  for  flere  Midler,  end  Kongens  Kasse  kunde  tilvejebringe,  Ekstra- 
Skatte-Kassens  Indtægter  beslaglagdes  paa  anden  Maade,  og  Banko- 
Kontoret  blev  saaledes  nødsaget  til  at  gøre  en  vidtudstrakt  Brug  af 
sin  Kredit  i  Banken. 

Den  nye,  ovenfor  skildrede  Ordning  af  Finansvæsenet  i  April  1782, 
hvorved  der  altsaa  blev  henlagt  visse  Effekter  til  Sikkerhed  for  Udenrigs- 
gældens Forrentning  og  Afbetaling,  formindskede  vel  atter  principielt 
Nødvendigheden  for  Banko-Kontoret  af  at  benytte  sig  i  noget  større 
Omfang  af  sin  Kredit  i  Banken.  Men,  som  vi  ovenfor  have  set,  var 
disse  Effekter  i  Virkeligheden  af  en  saa  lidet  rentegivende  Natur,  at 
Banko-Kontoret  paany  maatte  udvide  sin  Virksomhed  ud  over  det 
normale  og  derved   igen  forøge  sin  Konto  i  Banken. 

Herfor  prøvede  imidlertid  den  Guldbergske  Styrelse  i  Begyndelsen 
af  Juli,  altsaa  lige  efter  det  første  Fredsforlydende,  at  sætte  en  Stopper 
eller  rettere  en  Regulator.  Der  blev  nemlig  givet  Banko-Kontoret 
Ordre  til  at  inddrive  sine  forskellige  udestaaende  Fordringer,  som  hid- 
rørte fra  dets  egentlige  Virksomhed  uvedkommende  Udbetalinger,  og 
derved  søge  sin  Kredit  i  Banken  indskrænket  til  15  a  16  Tdr.  Guld. 

Dette  var  altsaa  for  saa  vidt  et  Skridt  i  den  rigtige  Retning. 
Uheldigvis  indskrænkede  man  sig  til  at  befale,  men  sørgede  ikke  for, 
at  Befalingen  kunde  blive  fulgt. 

I  den  nærmest  følgende  Tid  faldt  man  atter  til  Ro  —  sammen 
med  Aktiekurserne.  Kun  i  Banko-Kontoret,  der  saa  at  sige  daglig 
maatte  kæmpe  med  en  Vekselkurs,  som  stadig  blev  ugunstigere,  fik 
man  kun  altfor  tydeligt  at  mærke  gennem  den  stigende  Puls,  at 
Feberen  var  i  Anmarsch. 

Saa  kommer  det  sidste  Stød,  som  alt  skildret,  i  Dagene  omkring 
d.  1.  Oktbr.  Samtidig  med  Aktiernes  store  Kursfald  gik  Vekselkursen 
i  Hamborg  paa  Kjøbenhavn  i  Spring  op  fra  36  til  38—39  —  39x/2. 
Den  danske  Vekselkurs  paa  Hamborg  sank  endnu  stærkere.  Kursen 
havde  om  Sommeren  været: 


(Tilsvarende  Ham- 

borgerkurs 

/ '/  Dages  Sigt. 

2  Maaneder  a  Dato. 

2.  M.  a  D.). 

130  å  32, 

129—30, 

(33  å  34), 

men  blev  siden: 

3.  Septbr.      .  . 

.    134, 

133, 

(35Vi), 

10. 

.    1347*, 

133V4, 

(36), 

24. 

.    134V4  å  Vi, 

1343A, 

(36), 

8.  Oktbr.      .  . 

.    136  å  3A, 

136, 

(38), 

15. 

.    137  å  39, 

138, 

(39  å  40), 

Kursen  paa  Bankosedlerne  sank  endelig  saaledes,  at  man  i  Stedet  for 
122V2  Rdl.  Cour.  (Pari)  maatte  give  142  Rdl.  i  danske  Papirspenge 
for  100  Rdl.  Hamborger  Banko,  og  selv  for  dansk  Metalmønt  var  Kursen 
i  Hamborg  1245/s. 

Og  disse  saa  pludseligt  og  saa  sørgeligt  forværrede  Kursforhold,  som 
endog  til  Dels  røber  en  ligefrem  Finans-  og  Pengemisére  for  den 
danske  Stats  Vedkommende,  maa  virke  saa  meget  mere  forfærdende, 
som  det  just  er  »paa  en  Tid,  da  de  kinesiske  og  ostindiske  Varer 
sælges  og  ellers  udføres,  og  da  norske  og  jydske  Produkter  pleje  at 
give  en  fordelagtig  Balance«  o:  en  gunstig  Vekselkurs. 

Efter  en  Opgørelse,  som  Grev  Ernst  Schimmelmann  medio  Ok- 
tober lod  foretage,  skyldtes  der  paa  det  paagældende  Tidspunkt  af 
Kompagnierne  og  private  Købmænd  til  Udlandet  i  Vekselgæld  og  forfaldne 
Fordringer  henimod  4  Mill.  Rdl.  Cour.  (efter  Kursen  omtrent  svarende 
til  14  å  15  Mill.  Kr.).  Kom  disse,  hvad  man  kunde  vente  paa  Grund 
af  Fredsrygterne  og  Prisfaldet  paa  de  danske  Aktier,  i  Løbet  af  den 
nærmeste  Tid  til  Udbetaling  under  Kurs-  og  Pengeforhold  som  de 
daværende,  vilde  det  visselig  gaa  galt.  Thi  vel  havde  saavel  Kom- 
pagnierne som  de  store  Handelshuse  Varelagre  og  Skibe  nok,  men 
netop  paa  disponible  Midler  skortede  det.  Og  naar  disse  nu,  i  Mod- 
sætning  til  hvad  man  ellers  paa  denne  Aarstid  var  vant  til,  denne 
Gang  synles  at  skulle  udeblive,  saa  var  rigtignok  gode  Raad  mindst 
lige  saa  dyre  som  rede  Penge  og  prolongerede  Veksler.  Den  Udvej, 
som  tidligere  var  bleven  stærkt  benyttet  herfra:  at  lade  sine  (lange) 
Tratter  paa  Udlandet  diskontere  i  London  og  Antwerpen  —  for  saaledes 
al    skalle    sig    straks  forfaldne  Fordringer  (korte  Vekselkrav)  i  Sterling 

eller  Gylden  —  blev  nu  Lukket,  da  ingen  af  de  derværende  Banker 
længer  vilde  indlade  sig  derpaa.  Heller  ikke  i  Hamborg  fik  man  Kredit 
eller  Forskud  mere.  Som  vi  ovenfor  saa  el  Eksempel  paa,  havde  del 
hidtil  været  ganske  almindeligt,  at  danske  Købmænd  skallede  sig 
Kredit  i  Holland  og  Hamborg  ved  al  pantsætte  Kompagniaktier;  man 
kunde  da  l'aa  Lov  til  at  trække  paa  de  vedkommende  Huse  og  saa- 
ledes  skalle  sig  Remisser  til  udenlandsk  Betaling,  hvortil  der  paa 
Grund  af  hin  Tids  høje  Kurs  var  stærk  Trang.  Men  nu,  da  Aktierne 
faldt  saa  stærkt  og  pludseligt  i  Værdi,  forsvandt  den  Sikkerhed,  som 
Hollænderne  og  Hamborgerne  havde  liggende,  saa  at  sige  mellem 
Hænderne  paa  dem  —  følgelig  sagde  de  næsten  Alle  som  En  slig 
Kredit  op,  hvilket  som  oftest  kunde  ske  med  ganske  kort  Varsel. 

Under  alle  disse  sammenstødende  Omstændigheder  begyndte  for- 
skellige større  Handelshuse  i  Kjøbenhavn  at  vakle. 

Og  hvem  laa  det  da  under  Guldbergs  faderlige  Regimente  nærmere 
eller  naturligere  at  ty  til  end  til  —  Kongen. 

Det  første  Skridt  blev  netop  paa  det  her  omhandlede  Tidspunkt, 
medio  Oktober,  foretaget  af  et  af  de  ældste  og  mest  ansete  Firmaer 
Joost  v.  Hemert  &  Sønner.  Efter  at  det  havde  brugt  sin  store 
normale  Bankkredit  her  i  Landet  op  til  sidste  Skilling,  og  nu  var  i 
stor  yderligere  Forlegenhed,  indgik  det  med  en  »allerunderdanigst 
Ansøgning  om  et  Laan  af  80,000  Rdl.  af  Hs.  Majestæts  egne  Kasser«. 

Og  hermed  var  Tegnet  givet  til  et  sandt  run  af  »betrængte« 
Handelsmænd  paa   »Hs.  Majestæts  egne  Kasser«. 


Samtidig  var  man  i  Finans-  og  Bankstyrelsen  bleven  opskræmmet 
af  Vekselkursernes  ugunstige  Bevægelser.  Særlig  i  Banko-Kontoret,  som 
maatte  føle  dette  heftigst  og  hastigst,  forstod  man  nu,  at  det  var 
Alvor,  uomstødelig  og  uopsættelig  Alvor,  —  noget  maatte  der  gøres. 
Man  ogsaa  gerne  noget  gøre  gad,  man  vidste  kun  ej  rigtig  hvad. 

Saa  var  dog  Guldberg  for  saa  vidt  hurtigere  paa  det  rene  med, 
hvad  han  vilde  gøre.  Og  det  blev  derfor  som  sædvanlig  hans  Stemme- 
gaffel, der  kom  til  at  slaa  Kammertonen  an. 


V. 

Den  17.  Oktbr.  1782  samledes  den  nye  Over-Bankdirektion  paa 
Fredensborg  Slot  for  at  drøfte  denne  nye  og  triste  Tingenes 
Tilstand.  Stemningen  synes  at  have  været  beklemt  og  tvivlraadig.  Kun 
Guldberg  vidste,  hvad  han  vilde;  men  han  havde  rigtignok  ogsaa  den 
kongelige  Villie  i  Lommen,  bogstavelig  talt:  den  kongelige  Villie  med 
til  Mødet  i  sin  Lomme.     Men  hvem  var  nu  de  Andre? 

Der  var  først  gamle  Schack-Rathlou  —  som  fandt  alle  disse 
Forretninger  »overmaade  vidtløftige«,  og  hvem  samtidig  et  den  Gang 
»meget  maadeligt  Helbred«  ganske  »betog  Kræfter  og  Munterhed«. 
Dernæst  Numsen  og  Stampe,  ogsaa  to  ældre  Herrer,  som  næppe  have 
blandet  sig  synderligt  i  Finans-  og  Banksagerne. 

Saa  var  der  Stemann.  Det  var  ham,  som  August  Hennings  for- 
gæves søgte  at  forklare  Guldberg  kun  var  en  almindelig  Kontorslider 
uden  Flugt  i  sin  Tanke  eller  Ideer  i  sin  Hjerne,  kort  sagt,  hvad  man 
nu  vilde  kalde  en  rigtig  Bureaukrat.  »77  est  bon  å  exécuter  et  faire 
observer  les  ordonnances,  il  est  incapable  den  inventer«.  Men  forgæves, 
Guldberg  vilde  intet  høre  herom.  Efter  at  Skatmesterens  Død,  saa 
vidt  Hennings  tør  staa  til  Troende,  endeligen  og  heldigen  havde  revet 
Guldberg  Bindet  fra  Øjnene,  saa  han  indsaa,  at  han  i  sin  Finans- 
styrelse hidtil  var  gaaet  i  Blinde,  saa  gik  han  blot  fra  den  ene  Yder- 
lighed til  den  anden,  fra  den  principløse  Forretningsmand  til  den  stok- 
bureaukratiske Kontorstols-Mand,  og  kastede  hele  sin  Lid  paa  sinYndling. 

Den  18.  April  1781  blev  Stemann  derfor  paa  én  Gang  1.  Deputeret 
i  Finans-Collegiet,  i  Rentekammeret  og  i  Bjergværks-Direktoriet.  Den 
8.  April  1782  blev  han  desuden  Medlem  af  Bankens  Over-Direktion  og 
den  ene  af  (lens  to  daglige  Direktører;  d.  10.  April  ombyttede  han 
endelig  sin  Post  i  Rentekammeret  med  en  Stilling  som  Meddirektør  i 
Skatkammeret  og  i  Banko-Kontoret,  med  hvis  »Ting«  han  sammen  med 
Ernst  Schimmelmann  skulde  have  »det  daglige  og  besynderlige  Tilsyn«. 

Rimelig  nok  har  Hennings  Ret  i,  at  en  af  de  værste  Pølger  af 
disse  Forfremmelser  var  den,  al  de  gav  rigelig  Næring  lil  den  ind- 
byrdes Jalousi    mellem   disse  to  Mænd,   Stemann  og  Ernsl  Schimmel- 

iiKinii.  Hidtil  havde  den  første  maattel  nøjes  med  al  være  lige  el 
Trappetrin  bagved  den  anden  i  Avancement.  I  del  oprindelige  General- 
Commerce-Collegiums  tvende  nye  Afdelinger  havde  den  Ene  værel 
1.  Deputeret  i  Økonomi-  og  Gommerce-Collegiet  (Schimmelmann),  dvn 
Anden  i  General-Toldkammeret;  de  havde  desuden  siddel  sammen  i 
Pinans-Collegiel  og  i  Slats-Balance-  og  Over-Skatte-Direktionen,  men 
saaledes,  al  Schimmelmann  var  foran  Stemann  i  Aneiennitet.  I  1781 
rykkede  nu  vel  ogsaa  Ernst  Schimmelmann  op,  idet  han  blev  første 
Direktør  i  Skatkammeret,  og  10.  April  1782  udnævntes  han  endog  til 
Commerce-Minister.  Men  samme  Dato  blev  Stemann,  foruden  at  han 
samlede  alle  de  ovenfor  anførte  store  og  vigtige  Hverv  paa  sin  Haand, 
tillige  udnævnt  til  Finans-Minister  (altsaa  fuldtud  jævnbyrdig  med 
Sehimmelmann),  »for  at  udtrykke  de  vigtige  og  besynderlige  Forret- 
ninger«, som  han  nu  blev  »betroet«. 

I  øvrigt  har  det  næppe  ligget  for  Ernst  Schimmelmanns  blide 
Sind  at  nære  nogen  heftig  eller  virksom  Misundelse.  Men  hans  føl- 
somme Natur  har  sikkert  ladet  sig  hæmme  i  sin  Handlelyst  og  Iver 
ved  disse  Ærgrelser.  Saa  meget  er  i  hvert  Fald  vist,  at  han  paa  det 
her  omhandlede  Tidspunkt  viser  sig  »timide  et  irrésolu«  paa  en  Maade, 
som  i  Forhold  til  den  Fart  og  det  Fynd,  Begivenhederne  krævede, 
synes  ret  paafaldende,  —  særlig  da  han  siden,  som  selvstændig,  viste, 
at  han  ingenlunde  savnede  Initiativ. 

Men  det  maa  heller  ikke  glemmes,  at  han  netop  faa  Maaneder 
forinden  havde  fundet  et  Tilflugtssted,  hvortil  han  heller  end  gerne 
tyede,  og  hvor  alle  Ærgrelser  kun  altfor  hurtigt  glemtes.  Han  havde 
ej  alene  som  Werther  fundet  sig  en  Lotte,  men  hun  var  ovenikøbet 
bleven  hans.  Og  han  var  nu  helt  og  holdent  optagen  af  sin  unge 
Lykke. 

Som  det  vil  mindes,  var  han  omtrent  et  Fjerdingaar  før  Faderens 
Død  til  dennes  store  Glæde  bleven  forlovet  med  Charlotte  Schubart, 
en  Søster  til  Baggkskxs  berømte  Veninde  Sybille  Reventlow,  »Bonde- 
vennen« Johan  Ludvigs  Hustru.  Der  var  da  gaaet  to  Aar  efter  hans 
elskede  Emilias  Død,  hin  af  Digteren  besungne  Skikkelse,  til  hvis  Minde 
Støtten  ved  Emilies  Kilde  paa  Strandvejen  er  bleven  rejst.  Under 
Forberedelserne  til  Brylluppet  døde  Faderen,  og  Giftermaalet  blev 
saaledes  foreløbig  udsat;  men  efter  sine  Venners  indtrængende  Raad 
lod  han  sig  vie  ved  Løvspringstid  (1782). 

En    Sommer    fuld    af   ømme    Sværmerier,    hvorunder    de    tvende 

Elskende  i  Fællesskab  dyrkede  hinandens  Kærlighed  og  »Emilias  hel- 
lige Minde«,  var  saaledes  lige  forbi,  og  det  unge  Par  havde  just  i  det 
gamle  Rokoko-Palæ  indrettet  sig  en  lun  Turteldue-Rede,  fuld  af  Hygge 
og  Pragt  —  da  Efteraaret  kom  med  sin  barske  Krise.  Intet  Under, 
at  Schimmelmann  følte  sig  lidet  oplagt  til  at  trættes  om  tørre  Tal, 
fedtede  Sedler  og  Finanssager,  ovenikøbet  med  Mænd,  som  han  fandt 
ringere  i  Indsigt,  træede  og  trøskede  i  Magt  og  Maal. 

Ved  dette  sit  nye  Ægteskab  blev  Schimmelmann  paa  det  nøjeste 
knyttet  til  den  Mand,  som  sidst  skal  nævnes  i  denne  Sammenhæng, 
den  navnkundigste  af  dem  alle :  Christian  Ditlev  Frederik  Reventlow. 
Det  var  i  dennes  Hjem,  de  Unge  først  traf  hinanden,  og  det  var  paa 
en  Maade  Christian  Ditlev,  som  fik  Partiet  stiftet.  I  hvert  Fald  over- 
vandt han  Bejlerens  Frygtsomhed  og  den  Elskedes  skrømtvise  »For- 
behold« og  knibske  »Kulde«,  —  hvilket  for  den  førstes  Vedkommende 
var  saa  meget  mere  nødvendigt,  som  Christian  Ditlev  vidste,  at 
Schimmelmann  i  sin  Tid  havde  ladet  •»  Emilia  være  i  Uvished  i  hele 
to  Aar«. 

Samme  Aar  som  det  endelig  var  lykkedes  at  faa  Bugt  med  saa  megen 
mandlig  Undseelse  og  bringe  Schimmelmann  paany  i  Ægteskabets 
Havn,  holdt  Andreas  Peter  Bernstorff,  ligeledes  efter  sin  første  Hustrus 
Død,  Bryllup  med  dennes  Søster,  den  for  sin  Brevveksling  med  Goethe 
saa  bekendte  Augusta  Stolrerg,  og  blev  derved  Svoger  til  Christian 
Ditlevs  Søster  Louise.  Og  endnu  samme  Aar,  1 782,  ægtede  Fritz  Stolrerg 
den  yndefulde  Agnes  v.  Witzleren,  hin  skønne,  livsglade  Kvinde, 
»schlank  wie  die  Maie  des  Thais,  frisch  wie  die  Rosen  am  Quell«, 
»i  hvis  Nærhed«  (siger  ingen  Ringere  end  Goethe)  »al  Mislyd  og  For- 
stemthed maatte  svinde«. 

Og  herved  sluttedes  den  Kres  af  ædle  Mænd  og  Kvinder,  hvis  rige 
Aand  og  rene  Hjerte,  Sjælssundhed,  Ynde  og  naturlige  Kraft  har  givet 
baade  tysk  Aandsliv  og  dansk  Samfundsudvikling  de  fejreste  og  frugt- 
bareste Tilskyndelser.  Allerede  i  1777,  Aaret  før  Sybille  Schubarts 
Giftermaal  med  Johan  Ludvig  Reventlow,  havde  Fritz  Stolbergs  nære 
Slægtning,  Digteren  Grev  Christian  Stolrerg,  til  Hustru  vundet  den 
alt  flere  Gange  nævnede  Louise,  Reventlowernes  Søster,  hvem  Baggesen 
kaldte:  »Holstens  Aspasia«  og  »Mønstret  for  alle  Grevinder  paa  Jorden« 
—  saaledes  vel  endog  for  selveste  Syrille  (»die  Frau  mit  Sanftmut 
und  festem  Charakter«),  skønt  Baggesens  »røde,  kælne  Roser«  maatte 
visne,  blot  fordi  de  havde  forladt  »hendes«  Barm. 

I  lange  Tider  samledes  alle  disse  udmærkede  Mænd  og  Kvinder 
én  Gang  om  Aaret,  naar  Skoven  stod  herlig  og  grøn,  oftest  hos 
»Ludchen«  paa  hans  berømmelige  fyenske  Herresæde  Brahe-Trolleborg, 

og  nod  hverandres  Selskab,  de  »gyldne  Agnes'  Dage«.  »Vi  udgøre  een 
stor  Familie«,  siger  Louise  Stolberg,  »et  Træ,  der  strækker  sine  Rødder 
over  Beltet,  Elben  og  Weser  og  spreder  sine  Grene  vidtom  med  skønne 
Blomster  og  skyggende  Løv«. 

Ej  alene  maler  dette  Billede  selv;  dets  Valg  er  ogsaa  malende. 
Det  faldt  saa  let  paa  Læben  for  En  af  dem,  som  alle  elskede  Landlivets 
Naturglæde,  og  forstod  naar  de  mødtes  med  hinanden,  at  Sommeren 
og  Engen,  de  kunde  saa  vel  tilsammen.  Sikkert  har  dette  Aarets 
sommerlige  Samvær  fyldt  disse  sunde,  stærke,  ligefremme  Mennesker 
med  en  sund,  stærk  og  ligefrem  Livsglæde.  Den  lange  Dags  Sollys 
har  ligget  over  deres  Sind,  Himlen  har  hvælvet  sig  høj  og  blaa  over 
deres  Hoveder,  og  Haabet  har  været  lysegrønt  som  Bøgens  friske 
Skud.  Og  naar  Tusmørkets  Time  har  graanet  Solnedgangens  Azur 
og  Guld,  er  vel  ogsaa  kommet  frem  det  »Venskabets  Violet«,  hvorom 
en  af  Tidens  Digtere  synger. 

Ja,  den  Livsglæde  —  hvor  føltes  den  ikke  naturlig  som  selve  det 
at  drage  Aande,  af  de  bedste  i  hin  Kres.  »Om  jeg  havde  Aarhundreder 
at  leve  i«,  skriver  Louise  Stolberg,  »vilde  jeg  ikke  kunne  udtømme 
min  Del  af  Nydelsen«.  Men  hos  Ingen  var  dog  denne  Følelse  stærkere 
end  hos  Christian  Ditlev:  »Hvem  der  elsker  Glæden,  elsker  ogsaa 
det  Gode«   —  lad   os    »danne  os  til  Glæde,    som  Katholikkerne  danne 

Mennesker  til  Hellighed  i  Skærsilden lad  os  aldrig  være  træge  i 

Glæden;  det  er  den  saligste  af  alle  Følelser«.  »Kun  Glæden  er  stor, 
Lidelsen  er  ikke  vor  Klage  værd«. 

Der  er  en  Renaissance-Naturs  Frejdighed  og  Styrke  i  dette,  som 
paa  brede  Ørnevinger  bærer  os  højt  op  fra  den  sødladne  Sentimentalitet, 
der  raaded'  i  Ernst  Schimmelmanns  og  August  Hennings  Ungdoms- 
korrespondancer  i  Struensee-Tiden.  Hvor  rimeligt  derfor  ogsaa,  at  det 
blev  en  Mand  med  en  saadan  Naturfriskhed,  som  tog  Modstanden 
op  mod  Guldberg  —  i  Stedet  for  den  blide  Schimmelmann,  der  dog 
ellers  burde  have  været  nærmest  dertil. 

Fra  først  af  var  det  aabenbart  kun,  fordi  han  paa  sig  selv 
instinktmæssig  fornam  den  afgørende  Modsætning  imellem  sin  Natur 
og  Guldbergs  —  dette  Stuemenneske,  denne  »bogelærde«  Herre,  støvet, 
stiv  og  omstændelig  som  et  gammelt  Foliantbind  i  Lapidarstil. 

Allerede  som  24-aarig  føler  Reventlow  sig  dybtkrænket  over,  at 
Guldberg,  Bedemandens  Søn,  har  ladet  ham,  Lensgreven  af  højadelig 
Byrd,  faa  Kammerherrenøglen  »in  der  Tasche«  sammen  med  Grev  Wedel, 
hvem  Guldberg  var  bange  for  at  fortørne  ved  at  give  Reventlow  en 
større  Udmærkelse.  »Wo  mir  der  Herr  Guldberg«,  skriver  han  til 
Søsteren,  »einmal  in  den  Wurf  kommt,  und  wo  ich  Gelegenheit  dazu 

bekomme,  so  werde  ich  ihm  braf  die  Wahrheit  sagen.  Furchtsamkeit 
aber  und  Unentschlossenheit  ist  der  Cbarakter  von  diesen  Herren« 
(Guldberg  og  lians  Medstyrere)  —  og  disse  Egenskaber  var  naturligvis 
den  energiske  Reventlow  mest  af  alt  imod. 

Da  7  Aar  eller  Bernstorff  styrtes,  forbitres  han  endnu  dybere  paa 
Guldberg.  Den  første  heftige  Harme  fortog  sig  vel  efterhaanden,  men 
kun  for  at  atløses  af  en  vis  overlegen  Bitterhed.  Den  9.  Marts  1781 
fortæller  han  saaledes  i  et  Brev  til  sin  Søster,  hvorledes  han  har 
været  til  Taffel  hos  Kronprinsen  sammen  med  Rosenørn  og  Guldberg, 
og  giver  saa  en  ironisk  Skildring  af  Samtalen.  Guldberg  reducerede 
med  sædvanlig  Suffisance  en  Commercelæst  til  det  halve  af,  hvad  den 
virkelig  er;  »men  sligt  er  jo  en  Gang  hans  Privilegium«.  »Vi  talte  om 
Bændelormene,  om  de  fede  »Marschweiden«  —  som  Guldberg  udtaler 
paa  Dansk  og  kalder  »Marskweider«  — ,  om  Hamborger  Okser,  om 
Svin,  baade  vilde  og  tamme,  —  Guldberg  erklærede,  at  Svin  var  nogle 
elendige  Dyr  (»usle«),  men  Rosenørn  og  jeg  tog  deres  Parti«. 

Guldberg  nærede  ogsaa  paa  sin  Side  en  instinktmæssig  Uvillie  mod 
den  unge  Adelsmand,  Bernstorffs  og  Schimmelmanns  Ven,  holdt  ham 
for  uduelig  og  lod  ham  forholdsvis  sent  komme  frem.  Dette  var  fra 
hans  Standpunkt  rigtig  dømt;  thi  da  endelig  Reventlow  i  April  1782 
naaede  op  til  at  blive  1.  Deputeret  i  General-Toldkammeret  og  Medlem 
af  Over-Bankdirektionen,  saa  fik  Guldberg  derved  ganske  rigtigt  en 
født  Modstander  lige  op  ad  sig. 

Just  en  født  Modstander  —  Reventlow  var  fuld  af  Oppositionslyst, 
men  fra  først  af  uden  egentlig  at  vide,  hvorledes  han  ret  skulde  faa 
den  styret.  Han  havde  nemlig  til  en  Begyndelse  ingen  videre  saglig 
Indsigt  at  medbringe  eller  erhverve  i  de  Krinkelkroge  af  Forvaltningen, 
hvor  han  blev  anbragt.  Oprindelig  var  han  i  Commerce-Collegiet  og 
Bjergværks-Direktionen,  og  efter  en  passende  Tjenestetid  ønskede  han 
Forfremmelse  heri  1781,  men  maatte  samtidig  tilstaa,  at  der  forekom 
saa  mange  Sager,  som  han  ikke  havde  noget  Kendskab  til,  at  han 
maatte  forbeholde  sig  Ret  til  i  en  Række  Tilfælde  at  suspendere  sit 
Votum  og  derved  fri  sig  for  Ansvar.  Under  disse  Omstændigheder 
lykkedes  det  Guldberg  at  faa  aftvunget  ham  en  Indvilgelse  til  at  lade 
sig  putte  ind  i  det  ved  Delingen  af  det  tidligere  Admiralitets-Collegium 
fremkomne  Søcommissariats-Collegium  (imod  Tilsagn  om  ved  Lejlighed 
at  blive  forfremmet  til  Departementschef).  Dette  var  ham  »i  højeste 
Grad  ubehageligt«,  thi  hvad  han  her  fik  med  at  gøre,  nemlig  Flaadens 
Proviantering,  kunde  han  ikke  lære  meget  af.  Men  med  sin  Pligttroskab 
fandt  han  sig  taaleligt  deri  —  »end  ikke  Englene  kunne  jo  alle  have 
misundelsesværdigt  behagelige  Forretninger«.    Noget  bedre  gik  det,  da 

han  Aarel  efter  blev  flyttet  over  i  det  Vestindisk-Guineiske-Rente-  og 
General-Told-Kammer,  og  da  han  omtrent  samtidig  blev  Medlem  af 
Bankens  Overbestyrelse,  satte  han  sig  pludselig  med  Energi  ind  i  sine 
nye  Forretninger  og  alle  dermed  beslægtede  Forhold.  Ved  Hjælp  al 
sine  gode  Forkundskaber,  sin  sunde  Sans  og  klare  Tænkeevne  vinder 
han  derpaa  lidt  eller  lidt  under  de  stadige  Smaasammenstød  med 
Guldberg  en  saa  omfattende  og  indtrængende  Forslaaelse  af  Finanssager, 
at  han  ender  med  for  en  Stund  at  blive  Oppositionens  egentlige  Ord- 
fører. —  — 

Saa  ledes    var   det    Raad,   der   samledes    paa  Fredensborg  Slot   hin 
17.  Oktober. 


VI. 

Et  Syn,  som  vel  var  værd  at  se,  har  det  været:  denne  Forsamling 
af  høje  Herrer  med  glatte,  velbarberede  Ansigter,  Toupé,  Bukler 
og  Pisk,  Kniplings-Manchetter  og  Kalvekrøs,  langskødede  Kjoler  med 
kostbare  Knapper,  vidtaabne  Veste  og  gulkravede  Støvler.  Gemakket 
har  været  rigt  udstyret,  dets  Vægge  betrukne  med  lysstribet  Mor  og 
bedækkede  af  Smaamalerier  i  brungule  eller  blaagrønne  Farver.  I  dybe 
Gyldenlæders  Lænestole  har  Geheimeraaderne  været  anbragt,  og  over 
deres  pudrede  Hoveder  har  Stukloftets  fine  Linier  bugtet  sig  i  sælsomme, 
lunefulde  Forvridninger,  som  gengav  de  selve  Drøftelsens  skiftende 
Gang.  Udenfor  i  den  store  Park  har  Wiedewelts  »Danmark«  og 
»Norge«  i  ophøjet  Marmor-Majestæt  ladet  deres  kolde  Øjne  hvile  paa 
Slottet,  og  Guder  af  Gibs  eller  gullandsk  Sten  har  stirret  mod  dets 
Vindver  som  lige  saa  mange  tavse  og  truende  Stengæster.  Og  histovre 
i  Jardin's  store  Kæmpeallé  med  dens  tapis  vert  å  la  Versailles  og  dens  stive, 
stedsegrønne  Buxbomhegn  under  Gartnersaks  har  Efteraarets  vemods- 
fulde Susen  gaaet  sukkende  tungt  gennem  de  høje  Træers  Kroner  — 
og  de  faldende  Blade,  det  gulnende  Løv,  har  hvisket  om  Vinter  og 
Visnen.  —  —  — 

Fra  Sekretariatet  forelaa  der  en  saakaldet  Indstilling  angaaende 
»Aarsagerne  til  Statens  nærværende  Forlegenhed  og  de  Omstændigheder, 
som  synes  ikke  give  Haab  om  en  snart  forventende  Forbedring«. 
Heri  opkastedes  det  Spørgsmaal: 

Om  man  skulde  »lade  Tingene  gaa  deres  Gang«  eller 
om  man  skulde  »anvende  ny  og  kraftige  Midler  for  at  forekomme 
et  større  Onde«.     I  sidstnævnte  Henseende  præciseredes  Spørgsmaalet 
nærmere  derhen : 

1.  Om  man  burde  nægte  Laan  af  Banken  »for  ny  foretagende 
Ekspeditioner,  medens  andre  Midler  kunne  anvendes  til  at  hindre 
dem  saavel  hos  Kompagnierne  som  hos  Particulære«  (Private). 

2.  »Om  ikke  gode  Handelshuse,  som  enten  ved  store  Ekspeditioner 

eller  ved  el  henliggende,  nu  mindre  afsættelig  Varelager  have  værd 
oødte  lil  at  bruge  Vekselcirkulation,  kunde,  efter  at  de  havde  bevist 
deres  ellers  gode  Tilstand  og  givet  de  ibrbindtendste  Forsikringer  om 
ikke  at  indlade  sig  i  ny  Ekspeditioner  eller  begynde  videre  Cirkulation, 
understøttes  mod  givende  tilstrækkelig  Sikkerhed  i  Varer  og  Effekter 
til  at  kunne  ganske  indfri  de  paa  dem  løbende  Veksler  for  derved  at 
standse  det  skadelige  Veksel-Omløb«. 

3.  »Hvad  Midler  der  kunde  anvendes  til  at  formindske  Bank- 
sedlernes Antal  i  Hamborg,  derved  at  forhøje  deres  Pris  og  at  hindre 
Udførsel  af  klingende  Mønt«. 

Man  enedes  om,  som  ikke  usædvanligt  i  en  Direktion  overfor 
lignende  store  Tvivlstilfælde  og  Tvistemaal,  at  udsætte  Besvarelsen  af 
disse  Spørgsmaal  »indtil  videre«,  dog  at  der  burde  sørges  for,  at  intet 
af  Handelskompagnierne  indlod  sig  paa  nye  Ekspeditioner. 

Som  det  vil  ses,  antydes  det  allerede  i  denne  Indstilling,  at  man 
muligt  for  at  besværge  Krisen  i  dens  Opløb  burde  gribe  de  vaklende 
Handelsfirmaer  paa  en  eller  anden  Maade  under  Armene.  Men  at 
»Indstillingen«  formes  som  et  rent  Spørgsmaal,  viser  paa  den  anden 
Side  ogsaa,  at  Vedkommende  selv  var  i  Tvivl  om  Forsvarligheden 
heraf. 

Det  egentlige  Slag  kom  imidlertid  slet  ikke  til  at  staa  om  det 
saaledes  rejste  Principspørgsmaal  i  dettes  rent  almindelige  Form,  men 
om  dets  Anvendelse  paa  et  bestemt  foreliggende  Enkelttilfælde,  det 
første  Tilfælde,  i  hvilket  Spørgsmaalet  blev  brændende.  Nemlig  den 
alt  ovenfor  nævnte  Laanebegæring  fra  Joost  v.  Hemert  &  Sønner. 

Allerede  under  9.  Oktbr.  havde  dette  Firma  henvendt  sig  til 
Banken  om  et  Laan  paa  80,000  Rdl.,  da  det  i  Løbet  af  3  Uger  havde 
Udbetalinger  at  gøre  til  ialt  100,000  Rdl.,  deraf  50,000  til  almindelige 
Privatpersoner,  som  havde  deponeret  disse  Penge  hos  Firmaet  (til 
Forrentning),  og  som  nu  under  Krisens  Panik  havde  opsagt  dem. 
Handelshuset  havde  Aktiver  nok,  saaledes  alene  et  Varelager 
paa  ca.  300,000  Rdl.,  samt  50,000  Rdl.  i  udenlandske  Veksler,  som 
Londoner-Banken  havde  nægtet  at  diskontere,  og  som  derfor  maatte 
løbe  deres  Tid  ud  —  endelig  Bygninger  og  Skibe  til  en  Assuranceværdi 
af  ca.  2  Mill.  Rdl.  (de  paagældende  Forsikringspolicer  tilbødes  som 
Sikkerhed).  —  Husets  Passiver  vare  vel  ogsaa  betydelige,  men  naar 
de  fradroges,  skulde  der  dog  kunne  blive  en  Formue  af  V*  Mill.  Rdl. 
tilbage. 

Formodentlig  har  de  administrerende  Bankdirektører  stillet  sig 
køligt  overfor  denne  Laanebegæring,  nok  er  det,  at  Firmaet  6  Dage 
efter  (altsaa   15.  Oktbr.)   fandt  det  rigtigst  at  indgive  en  Ansøgning  af 

samme   Indhold    direkte    til    Kongen   —  »Ansøgning    om    et   Laan    af 
80,000  Rdl.  af  Hs.  Majestæts  egne  Kasser«. 

Om  Over-Bankdirektionen  har  haft  nogen  Anelse  om  dette  Skridt, 
skulle  vi  lade  usagt.  Men  vist  er  det,  at  da  man  i  Fredensborger- 
Mødet  længe  havde  stridt  frem  og  tilbage  om  den  Hemertske  Laane- 
begæring  til  Banken,  trak  Guldberg  pludselig  Ansøgningen  til  Kongen 
frem  og  foreviste  den  for  de  andre  Herrer.  Og  til  deres  behagelige 
Overraskelse  saa  disse  da,  at  Ansøgningen  havde  følgende  Paategning 
(med  Guldbergs  Haand  og  Kongens  Underskrift): 

»Et  godt  Huses  Betryk,  Kreditens  store  Svækkelse,  om  det  brast; 
alle  Magters  og  Vore  egne  foregaaende  Exempler  samt  Frygt,  at  man 
ved  at  holde  Hjælpen  tilbage,  vovede  ulige  mere  —  alt  dette  bevæger 
Os  til  al  ville  her  bønhøre.  Sikkerhed  sørges  for,  og  Tilbagebetalings 
Tid  og   Terminer  fastsættes  efter  bedste  Overlæg.« 

»Fredensborg  d.   16.   Oct.    1782«. 

Hermed  var  selvfølgelig  i  Virkeligheden  Sagen  afgjort  —  de  Andre 
»maatte  naturligvis  lade  dem  dette  gefalde«. 

Men  intet  Under  var  det,  at  en  ubestemt  Frygt,  for  hvis  dybere 
Berettigelse  man  dog  næppe  straks  har  gjort  sig  Rede,  synes  at  have 
grebet  Forsamlingen  —  hvad  der  blandt  andet  fik  Udtryk  i,  at  et  af 
de  mest  ansete  Medlemmer,  nemlig  Schack-Rathlou,  3  Dage  efter 
begærede  sin  Afsked  som  Bankdirektør  »under  Paaskud  af  mit  svage 
Helbred«,  men  for  øvrigt  uden  saa  meget  som  at  prøve  paa  nogen 
egentlig  Modstand. 

Som  helt  unyttigt  eller  frugtesløst  kunde  et  sligt  Forsøg  ikke  uden 
videre  paa  Forhaand  betragtes.  Vel  var  det  nemlig  efter  de  da  bestaaende 
Forfatningsbestemmelser  saa,  at  Kongen  ingenlunde  behøvede  at  ind- 
skrænke sig  til  at  afgøre,  hvad  der  forestilledes  ham  af  og  altsaa  kom 
igennem  (kollegierne  —  han  kunde  ogsaa  i  Kraft  af  sin  suveræne  Villie 
gennem  de  saakaldte  Kahinetsordrer  give  umiddelbare  Befalinger  i  ham 
ikke-forelagte  Sager  om,  hvad  der  skulde  ske.  Men  disse  Ordrer  skulde 
dog  bagefter  indsendes  til  vedkommende  Departement  (altsaa  i  dette 
Tilfælde  Over-Bankdirektionen),  som  derpaa  skulde  afgive  en  Erklæring 
om  deres  Indhold  og  indstille  dem  til  at  erholde  saakaldet  Korroboration. 
Som  oftest  var  dette  rigtignok  en  Formalitet,  men  det  var  dog  paa 
den  anden  Side  ikke  helt  udelukket,  at  Departementets  Forestilling 
kunde  bevirke,  at  Kabinetsbefalingerne  forandredes. 

Da     Bankdirektionens    Sekretær,    Etatsraad    Wendt,    i    Overens 

stemmende  hermed  forelagde  den  kgl.  Ordre  med  Indstilling  lil 
Korroboration,  voterede  imidlertid  alle  Direktionens  Medlemmer  paa 
to  nær  for  denne  Indstilling,  Schack-Rathlou  endog  sans  phr ase.  Ander- 
ledes derimod  (nev  Reventlow!  (ianske  vist  har  han  aabenbart  ikke 
halt  nogen  egentlig  principiel  Indvending  mod  Sagen  selv;  men 
Oppositionslysten  brændte  ham  i  Sjælen,  formodentlig  mest  som  Følge 
af  den  Maade,  hvorpaa  det  hele  var  gaaet  til.  Han  hegynder  med  at 
sige,  at  som  Tilfældet  nu  en  Gang  var,  havde  sikkert  Direktionen 
»haft  vigtige  Aarsager  til,  ogsaa  uden  kgl.  Ordre  (!),  at  bevilge  det 
ansøgte  Laan  og  derved  forebygge  et  saa  stort  Hus'  Fald«.  Men,  til- 
føjer han  —  eftersom  det  nu  en  Gang  ikke  passer  ham  at  lade  Guldberg 
slippe  uden  videre  Tiltale — »da  det  er  Oberdireetionens  Pligt  at  søge 
at  forekomme  alt,  hvad  der  kunde  give  Anledning  til  Afvigelser  fra 
den  til  Bankens  Bestyrelse  lagte  Plan  og  de  til  sammes  Sikkerhed 
foreskrevne  Regler,  holder  jeg  for,  at  i  Anledning  af  det  til  Bankens 
Oberdirection  d.  13.  April  a.  c.  ergangne  Rescript,  hvorudi  det  paa- 
lægges samme  at  holde  over,  at  det  i  alle  Maader  forholdes  paa  det 
nøjeste  efter  Octroyen,  Oberdirectionen  i  Forestillingen  burde  bemærke, 
at  da  denne  allernaadigste  Forskrifts  Efterfølgelse  er  grundet  paa 
Bankens  Natur,  saa  maatte  Directionen  ved  saadanne  kongelige 
Befalinger  som  denne  sidste,  hvis  Iværksættelses  Hastighed  ikke  tillod 
Samme  forud  at  indkomme  med  allerunderdanigst  Forestilling,  frygte 
ikke,  som  den  ellers  bestræbte  sig  efter,  at  kunne  ganske  opfylde  de 
af  Hs.  Majestæt  Samme  til  Bankens  og  Statens  Sikkerhed  paaliggende 
Pligter«.  Saa  mange  vare  Ordene;  men  den  lange  Tales  korte  Mening 
kunde  dog  skimtes  tydeligt  nok. 

Hertil  sluttede  Ernst  Schimmelmann  sig  straks. 

Reventlow  vandt  herved  en  desværre  kun  formel  —  Sejr  over 
Guldberg.  Der  maatte  forelægges  en  ny  Forestilling  med  det  af 
Reventlow  konciperede  Tillæg,  og  hertil  maatte  derpaa  den  øvrige 
Direktion,  deriblandt  Guldberg  selv,  slutte  sig.  Forestillingen  blev 
indgivet  d.  2.  Novbr.,  og  Kongens  endelige  Resolution  undertegnedes 
d.  25.  s.  M.     Sagen  selv  var  da  forlængst  afgjort. 

—  —  Det  er  det  første  Trin,  som  fører  nedefter.  Denne  Gang 
var  det  ej  alene  et  Fejltrin,  men  et  Faldtrin. 

Thi  nu  rullede  man  uden  at  kunne  standse  ned  ad  alle  Trappens 
Trin  og  stoppede  først  ved  Bunden. 


Fra  den  (hinske  Hnndels  Empire.    II. 


VII. 

Allerede  (l.  17.  Oktbr.,  altsaa  den  selvsamme  skæbnesvangre  Dag, 
da  det  ovenfor  skildrede  Fredensborg-Møde  fandt  Sted,  fik 
Guldberg  udvirket  en  kgl.  Ordre,  der  gik  ud  paa,  at  de  to  Trediedele 
af  Postkassens  Beholdning  i  al  Hemmelighed  maatte  udlaanes  paa 
Handels-Kompagniernes  Aktier  for  derved  muligt  at  standse  disses 
bratte  Kursfald*). 

Ikke  destomiiidre  fortsattes  dette  de  følgende  Dage,  ligesom  Veksel- 
kursen forværredes  til  140  å  14174  baade  her  og  i  Hamborg.  Man 
var  i  alle  Befolkningskrese  slagen  af  Rædsel  og  frygtede  det  værste. 
Naar  man  almindeligvis  læser  hos  de  historiske  Forfattere  om  Handels- 
krisen  i  1783,  saa  er  i  hvert  Fald  denne  Tidsbetegnelse  for  Kjøbenhavns 
Vedkommende  ikke  helt  ud  træffende.  Thi,  som  det  saa  ofte  er  gaaet 
senere  i  Verden,  men  hvad  der  dog  endnu  den  Gang,  hvor  man 
hverken  havde  Telegrafer  eller  Dampskibe,  var  ret  mærkeligt:  den 
optrækkende  Handelskrise  blev  herhjemme  allerede  delvis  forud  dis- 
konteret i  Efteraaret  1782. 

Under  den  trykkende  Følelse  heraf  og  i  en  vis  forvirret  Tro  paa, 
at  den  offentlige  Tillid  til  vore  store  Handelsforetagender,  saavel 
Kompagniernes  som  de  Privates,  for  enhver  Pris  maatte  genoprejses, 
fattede  Finans-  og  Bankstyrelsen  den  Plan :  at  lade  Staten  træde  til 
og  yde  ekstraordinær  Hjælp. 

Initiativet  udgik  fra  Ernst  Schimmelmann.  Maaske  var  det  paa 
Guldbergs  Foranledning,  men  i  hvert  Fald  ses  Schimmelmann  ikke 
at  have  ydet  nogen  Modstand  eller  ytret  nogen  Betænkelighed.  Muligt 
har  ogsaa  det  pludselige  Første-Trin  nedefter  bragt  Svimlens  Fald- 
hastighed over  ham.     Hvad  i  det  Hemertske  Tilfælde  var  en  sær  kgl. 


linkedronningen  lod  samtidigt  af  Frygt  for  Kursfaldet  400  Stk.  Vestindiske 
Aktier  deponere  hos  Finanserne  og  laante  paa  dem  200,000  Rdl.,  altsaa  500  Rdl.  paa 
hver  Aktie,  skønt  hun  i  sin  Tid  havde  faaet  dem  overladt  til  deres  Indskudsværdk 
altsaa    Pari  eller  højst  300   Rdl. 

Naade,  gjorde  allenfals  han  nu  lil  almindelig  Regel,  hvad  der  var 
billigt  for  Hemert,  foreslog  han  som  Ret  for  alle  de  andre  Handelshuse. 

Da  Over-Bankdirektionen  sammentraadte  til  et  nyt  Mode  d. 
29.  Oktbr.,  forelaa  der  fra  Schimmelmanns  Side  en  samme  Dag  dateret 
Indstilling  om  »Tilstanden  af  Slatens  Balance«  og  »de  Midler,  som  i 
det  mindste  kunde  sætte  nogen  Grænse  for  dette  Onde«. 

Dette  paa  én  Vis  dygtigt  udarbejdede,  paa  en  anden  Vis  ret 
konfuse  Aktstykke  lød  i  det  væsentlige  saaledes: 


»Saa  skrækken  de  denne  (Landets)  Balance  maatte  være,  om  den  skulde 
vise  den  virkelige  Tilstand  af  Landets  Formue  paa  en  Tid,  da  Betalingen 
forestaar  af  udenlandske  Benter  af  Kompagniernes  Forbindtligheder  og 
Udfordrende  til  deres  Udrustninger,  Levnedsmidler  ere  dyre  og  med  stor 
Bekostning    maa   anskaffes  fra  fremmede  Steder,  Guld   og  Sølv  forsvinde  og 

ikkun  Sedler  blive  tilbage, Købmændenes  Kredit  ved  deres  meget  udvidede 

Circulation  er  svækket:  Saa  kan  dog  ikke  formodes,  at  dette  skulde  være 
Tilfældet  med  Danmark,  da  det  fører  en  saa  udbredt  Handel,  dets  Sejlads 
har  saa  overordentlig  tiltaget,  der  er  sendt  saa  mange  Rigdomme  til  begge 
Indier,  og  det  er  blevet  et  af  de  største   Oplagssteder  i   Europa«. 

For  at  vise,  hvad  Kapital  ohngefær  cirkulerer  i  Danmarks  Handel 
fremlægges  en  Beregning,  hvorefter  den  i  alle  de  anførte  Handelsgrene 
beløber  sig  til 25,1  (58, 803    Rdl. 

Xaar  dermed  lignes  Fonden   af  Banknoter, 

som  før  Krigen   var. 8,140,000   Rdl. 

og  nu   andrager 14,763,000       » 

følgelig  mere 6,623,000  Rdl., 

saa  erfarer  man  den  ved  Handelens  Udvidelse  forøgede  indenlandske  Roulance«. 
Men  der  er  opkommet  tillige  en   udenlandsk  Roulance,  som   sker    ved 
Veksler  og  Papirer,  som  løbe  paa   Kompagniernes  og  Particulæres   Kredit. 

Kompagniernes  Roulance  beløber  sig  alene  til: 2,016,339   Rdl. 

Particulære  Personers  Roulance  maa  beregnes  til:     1,200,000      » 

og  ubetalte  Varer  til  Ekspeditionerne  til : 600,000      » 

3,816,330   Rdl. 


»Ved  denne  Gæld  fortæres  Landets  Gevinst,  og  naar  Købmanden  ikke 
reddes  af  denne  farlige  Circulation,  saa  maa  deraf  opkomme  de  skadeligste 
Følger  for  Staten«. 

»Den  indenlandske  Circulation  skulde  ikke  føles,  dersom  Balancen  var 
for  os,  thi  saa  havde  vi  intet  udenlands  at  betale,  og  der  var  altsaa  ingen 
Anledning  til  at  sende  Banksedler  ud.  Men  da  der  er  tværtimod,  saa  har 
Banksedlernes  Forøgelse  forøget  den  udenlandske  Gæld.  Vilde  man  altsaa 
forøge  Bankseddelstokken  saaledes,  at  den  mod  os  roullerende  udenlandske 
Gæld  blev  større    saa  vilde  ogsaa  vores  Forlegenhed   blive  større«. 

Kunde  derimod  Banksedlerne  forøges  paa  en  kort  og  bestemt  Tid 
for  dermed  at  formindske  den  udenlandske  roullerende  Gæld,  saa  vilde 
derved    et    stort  Onde    hæves.       Derved    vilde  det  komme  an   paa   at   betale 

den  udenfor  Landet  paa  os  circulerende  Gæld  saa  snart  som  muligt,  thi 
foruden  Forringelsen  af  vores  Vekslers-  og  Banksedlers  Værdi  er  Tabet  for 
Købmanden  ved  saadan  Kredithandel  for  stort,  med  (til)  at  det  længe  kunde 
bæres.  Skulde  nu  medog  den  hele  Forøgelse  af  den  indenlandske  Bank- 
gæld beregnes  Handelen  til  Last,  saa  blev  dog  et  Overskud  i  Handelen, 
som,   naar  det  realiseredes,  beløb    sig    til 18.545,303   Rdl. 

Alt  hvad  her  er  bragt  i  Anslag  er  udenlandske  Varer,  som 
skal  eksporteres  eller  bringe  de  Retourer,  som  anvendes 
til  Eksportation«. 

»Fra   den  i   Danmarks   Handel    circulerende  Kapital  af  25,168,303   Rdl. 

maatte  fradrages  de  forhen   anførte 3,816,339  Rdl. 

dertil    det  Asiatiske   Kompagnis  udfordrende 

Sølv 1,000,000      » 

de  for  i  Aar  betalende   udenlandske   Renter      500,000      » 

Tilsammen...      5,316,339   Rdl. 

Blev  altsaa  endnu  tilovers 19,851,964   Rdl. 

Skulde    disse    realiseres    for    at    betale    den    forøgede  Bank- 

Roulance 6,623,000   Rdl. 

saa  blev  dog  et  Overskud  af 13,228,964  Rdl.. 

som    skulde    forvandles    i   Guld  og  Sølv,    saafremt    den    ikke    circulerede    i 
Handelen. 

Herefter  var  Midlet  til  at  hjælpe  Landet  ud  af  dets  nærværende 
Nød:  at  betale  straks  den  største  Del  af  den  circulerende  Gæld.  Dette 
kunde  aabenbart  ikke  ske  uden: 

A)  Med  Guld  og  Sølv,  B)  ved  et  Laan,  C)  ved  Produkter  og  Varer. 

Den  første  Vej  var  umulig,  hvis  ikke  Circulationen  »ganske  skal 
hæmmes«.     Der  blev  følgelig  kun  tilbage: 

1.  at  »forskafte  os  for  de  bedste  Vilkaar  en  fremmed  Kredit  til  at 
optage  nogle  Millioner  blot  til  at  indløse  vores  Gæld, 

2.  at  eksportere  saa  mange  Varer  og  saa  hastigt  som  muligt,  som  kan 
forskaffe  os   større   Kredit  og  som   siden  efterhaanden  afsættes«. 

Et  saadant  Laan  mentes  at  kunne  negotieres  i  Holland. 

Hvad  det  under  Nr.  2  nævnte  Middel  angaar,  da  var  det  »visselig 
det  bedste:  at  eksportere  hastigt  og  derved  erhverve  Kredit  i  Udlandet«. 
Denne  »Realisering«  vilde  ogsaa  efter  Grev  Schimmelmanns  Mening 
i  hvert  Fald  én  Gang  ske,  »men  det  kommer  her  an  paa  at  forskaffe 
sig  straks  en  Fond  i  Amsterdam  og  Hamborg,  saafremt  vi  ikke  skal 
nedtrykkes  under  vores  Gæld«.  Der  maa  imidlertid  en  vis  Forsigtighed 
til  for  at  kunne  opnaa  gode  Priser  —  en  for  hastig  Realisation  vilde 
blot  »drive  Priserne  ned  med  Gevalt«. 

Angaaende  de  Penge,  man  altsaa  som  Ifølge  deraf  vilde  laane, 
ludder    det,    at    det    ikke   er    »raadeligt«    at   bruge   disse   Penge   til   at 

forbedre  Vekselkursen  med  paa  én  Gang,  men  al  del  var  rigtigere,  al 
følge  Naturen  af  Handelens  Balance  og  befordre  vore  Varers  Salg 
og  at  skaffe  sig  en  Kapital  i  Hamborg  i  Forraad,  som  i  mange  Til- 
fælde vilde  være  nyttig,  sikre  vores  Kredit,  holde  Spekulationen  i 
bestandig  Opmærksomhed,  og  som  i  det  hele  kunde  bruges  med  for- 
skellig Fordel«. 

Endelig  foresloges  en  Præmie  for  Udførsel  af  raffineret  Sukker  til 
Østersøen  for  de  hjemlige  Raffinaderier. 

»Disse  Operationer  sigte  allsaa  ikke  til  at  betale  en  Underbalance, 
som  er  opkommen  ved  offentlige  og  private  Behøvenhedcr  og  ved,  at 
(\vv  er  fortæret  af  Landets  Indtægter,  men  til  at  betale  de  optagne 
Kapitaler,  som  tillige  med  vores  ere  udsatte  i  Ostindien  og  Vestindien 
og  i  Afrika  og  til  at  bevare  det,  vi  allerede  have  forhvervet«. 

Det  henstilledes  derfor,  at  der  skulde  befuldmægtiges  visse  Personer 
til  at  udføre  denne  »Negotiations-  og  Eksportations-Plan«. 

Herpaa  resolverede  Direktionen  enstemmigt: 

1.  Man  skulde  søge  Tilladelse  af  Majestæten  til  et  Laan  paa  3 
Millioner  Rdl.  at  negotiere  hastigst  —  et  Laan  som  altsaa  skulde 
negotieres  paa  Kongens  Navn  og  for  hans  Regning. 

Herover  skulde  dog  holdes  en  »aparte«  Conto,  »da  det  bør  anses 
som  et  Handelslaan,  ikke  som  en  Statsgæld«. 

De  Summer,  som  af  dette  Laan  ikke  anvendtes  til  Vekselkursens 
Forbedring  og  den  skadelige  »Roulances«  Standsning,  skulde  udlaanes 
til  Kompagnierne  og  de  gode  Handelshuse  paa  det  Vilkaar  »at  betale  i 
udenlandske  Veksler  eller  sikker  Kredit,  men  ikke  i  Bankosedler«.  — 
Disse  Laan  skulde  være  tilbagebetalt  1.  Juli  1784. 

Det  paahvilede  Over-Direktionen  at  sørge  for,  at  det  nye  Udenrigs- 
laan  var  tilbagebetalt  senest  1.  Juli  1784,  eller  at  der  i  Stedet  for 
blev  betalt  lige  saa  meget  af  Statens  anden  udenlandske  Gæld. 
Commissionen  paa  Laanet  skulde  gives  til  to  »suffisante«  Huse  i 
Kjøbenhavn  gennem  Commerce-  og  Finansministeren. 

Kongens  Resolution  herpaa  faldt  d.  30.  Oktbr.  1782.  Den  bifalder 
Indstillingen,  og  samtidig  bemyndiges  Finansministeren  til  at  »tilsige« 
at  Kongen  vil  paatage  sig  det  »forrige  Guineiske  Kompagnis  ubetalte 
Gæld  i  Brabant  og  sammes  her  paa  lydende  Summa  udbetalt  —  for 
desto  lettere  at  faa  det  ny  Laan  uden  at  svække  den  udenlandske 
Kredit. 

Under  2.  Decbr.  beskikkede  derpaa  Over-Direktionen  de  to  Huse 
Conferentsraad  Fabritius  de  Tengnagel  og  de  Coninck  &  Reiersen  til 
at  negoeiere  Laanet. 

Som    Følge    af    disse    Beslutninger    og    Skridt    udgik    der    under 

16.  Decbr.  1782  tvende  kgl.  Rescripter,  indeholdende  Autorisation  til 
Optagelse  i  Brabant  af  et  Laan  paa  2  Mill.  FL  brabantsk  Vekselmønt 
paa  10  Aar  mod  4  eller,  hvis  dette  ikke  kunde  opnaas,  .5%. 

Disse  Rescripter  bleve  straks  tilligemed  fornøden  Fuldmagt  til 
Bankierhuset  Jean  Martin  Smets  Enke  i  Antwerpen  tilstillede  Conferents- 
raad  Fabritius  de  Tengnagel. 

Jeax  Martin  Smets  Enke  svarede  tilbage,  at  hun  ikke  kunde  aabne 
nogen  Subscription  for  et  Laan  med  mindre  Rente  end  5%,  men  at 
hun  til  denne  Rente  allerede  havde  erholdt  underhaanden  tegnet 
200,000  fl.,  hvilket  Beløb  kunde  inddrages  fra  medio  Januar  1783  ved 
Tratter  paa  hendes  Hus  2  Maaneder  a  Dato,  at  betale  i  Amsterdam. 

Dette  approberedes  af  Over-Direktionen,  og  det  tilmeldtes  til  Bank- 
Kontoret  i  Kjøbenhavn,  at  det  kunde  disponere  over  disse  Penge. 


Man  kan  nu  spørge,  om  hele  denne  Plan  med  saaledes  at  lade 
Staten  komme  de  store  Handelshuse  til  Hjælp  da  i  Grunden  var  saa 
taabelig,  og  om  det  virkelig  skulde  kunne  være  forudset,  at  man  ved 
at  indlade  sig  herpaa  kun  vilde  gøre  Ondet  værre.  Man  kan  med 
fuld  Føje  henvise  til,  at  den  danske  Stat  dog  under  Krisen  i  1857, 
altsaa  under  moderne  Forhold  og  Synspunkter,  holdt  det  for  nødvendigt 
at  sætte  sig  i  Bevægelse,  endog  for  et  enkelt  Handelshus'  Skyld,  og 
at  man  desuden  Gang  paa  Gang  rundt  om  i  Nutiden  har  bebrejdet 
det  Offentlige,  Staten  eller  Seddelbanken,  at  de  ikke  under  Kriser 
traadte  tidsnok  til  med  nye  Midler  eller  endog  Forøgelse  af  de 
udækkede  Sedler  og  derved  skaffede  Handelsverdenen  ud  over  Krisens 
farlige  Dødpunkt.  Hvorfor  da  bebrejde  Finans-  og  Bankstyrelsen  den 
Gang,  at  de  lod  Staten  yde  hastig  og  omfattende  Hjælp? 

Nej  naturligvis,  —  helt  hen  i  Vind  og  Vejr  handlede  man  heller 
ikke  den  Gang,  saa  lidt  som  vel  nogensinde,  naar  saa  store  Ting 
staa  paa  Spil.  Med  hvor  liden  Visdom  end  Verden  regeres,  saa  er 
det  dog  vist,  at  Vejen  til  Magtens  Højsæde  kun  undtagelsesvis  vandres 
helt  igennem  af  den  Første  den  Bedste,  og  at  der  altid  hører  mere 
end  Held  til  forat  naa  helt  op  paa  Tinden;  Snille  eller  Behændighed, 
Villie  eller  Vælde  maa  der  ogsaa  til.  Og  endnu  vissere  er  det,  at  det 
store  Hverv  gerne  hos  sin  Indehaver  vækker  stor  Ansvarsfølelse,  og 
at  denne  usigelig  skærper  Evnerne  og  vider  Synet  ud  —  det  er  det, 
som  er  Meningen  med  det  gamle  Ord,  at  den  Gud  giver  Embede, 
giver    han    Forstand.     Paa    den    ansvarsfulde   Post   tager   Enhver    sig 

sammen  og  gør  sit  Bedste,  og  Stillingen  i  Højsædet  letter  ogsaa  Stats- 
styreren Overblikket,   hæver  ham  op  over  mangen  Smaalighed.     Intel 

vigtigt  Skridt  i  Verden,  som  gjaldt  Folk  og  Land,  er  vel  derfor  blevel 
foretaget,  uden  al  den  besluttende  Myndighed  bar  handlet  efter  Motiver, 
der  syntes  Vedkommende  selv  vægtige  og  afgørende,  —  og  til  Dels 
ogsaa   var  det. 

I  dette  Tilfælde  har  der  sikkert  ligeledes  været  gode  Grunde, 
som  talte  for,  at  man  netop  bar  sig  ad,  som  man  gjorde.  Selv  den 
mindst  Finans-  og  Bankkyndige  af  dem  Alle  —  den  Mand,  som  til- 
fældigvis var  den  Mægtigste,  den  Bestemmende  —  handlede  ingensinde 
uden  efter  nøje  Overvejelse  og  bedste  Overbevisning.  Men  desværre 
blev  det  i  nærværende  Tilfælde  netop  ogsaa  Guldberg,  der  kom  til 
i  Praksis  at  udføre,  hvad  der  maaske  i  Princippet  kunde  have  været 
forsvarligt,  —  og  hertil  egnede  han  sig  i  hvert  Fald  ikke.  Saa  længe 
efter  som  i  1857  havde  man  en  Tietgen  til  at  bedømme,  om  og  naar 
der  burde  hjælpes.  Men  i  1782  var  Datidens  Tietgen  netop  død,  og 
den  levende  Grev  Schimmelmann  var  for  ung  eller  for  blid,  havde  for 
liden  Myndighed  til  at  gøre  sig  gældende,  og  blev  derfor  ogsaa  tilsidst 
uden  videre  skudt  til  Side. 

Langt  væsentligere  var  det  dog,  at  heller  ikke  Schimmelmann 
bedømte  Situationen  rigtigt.  De  Forudsætninger,  hvorfra  han  i  sin 
Plan  gik  ud,  stemmede  ikke  med  Virkeligheden.  Ved  tvende  Lejlig- 
heder i  1782,  baade  ved  Forberedelsen  af  Finansreformen  i  Marts  og 
overfor  den  her  omhandlede  Sag,  aabenbarede  han  en  farlig  Hang  i 
sin  Natur  til  at  forklare  Alt  paa  det  Bedste  og  ligesom  gyde  et  mildt 
Rosenskær  over  alle  Forhold,  saa  at  Belysningen  blev  forkert,  dæmpet 
og  farvefalsk.  Stadig  trætte  vi  i  hele  hans  øvrige  Liv  den  selvsamme 
ulyksalige  Hang:  han  kunde  ikke  faa  over  sit  ømme  Hjerte,  ikke  faa 
sit  velmenende  Selv  til  at  tro,  at  en  grim  og  brutal  Virkelighed  var 
saa  slem  og  mørk,  som  den  saa  ud.  Han  var  kun  altfor  tit  levende 
overbevist  om,  at  naar  blot  hans  eget  Haab  lyste  op  i  Mørket,  saa 
var  Dagningen  nær,  og  at  naar  Dagen,  den  gode,  velsignede  Dag  kom, 
kunde  den  ikke  nænne,  saa  god  en  Dannemands  Haab  ynkeligt 
skulde  beskæmmes. 

Saaledes  forledte  hans  stadige  Fortrøstningsfuldhed  ham  til  ogsaa 
denne  Gang  at  være  vis  paa,  Alt  vilde  vende  sig  til  det  Bedste,  hvor 
galt  det  endog  i  Øjeblikket  og  tilsyneladende  saa  ud.  Som  det  frem- 
gaar  af  den  ovenfor  gengivne  Forestilling,  holdt  han  for,  at  Danmark 
i  Grunden  stod  økonomisk  fortræffeligt,  eller  at  dog  i  hvert  Fald 
Landets  Udenrigsomsætning  var  bygget  paa  den  solideste  Grundvold. 
Det   gjaldt  kun  om  at   værge  vor  Købmandsstand  imod  at  blive   sat  i 

den  Nødvendighed  for  en  tilfældig  Vekselgælds  Skyld  at  skulle  realisere 
de  indkøbte  Varelagre  under  Trykket  af  et  forbi gaaen de  Prisfald. 
Landets  Handelsbalance  vilde  ganske  af  sig  selv  forbedre  sig  i  Frem- 
tiden, naar  blot  Forholdene  fik  Lov  til  at  udvikle  sig  i  Ro.  Men  i 
Øjeblikket  var  der  Uro,  og  dette  voldte  atter  de  Handlende  Vanskelighed 
med  at  skaffe  de  disponible  Midler,  som  under  andre  Forhold  vilde 
komme  af  sig  selv.  Og  hvad  var  da  rimeligere,  end  at  Staten  med 
sin  større  Kredit  traadte  hjælpende  til  og  bragte  Handelsverdenen  ud 
over  denne  rent  øjeblikkelige  Forlegenhed?  Thi  det  var  jo  kun  en 
Krise,  man  skulde  ud  over,  en  Krise,  der  som  andre  Kriser  kom  og 
gik  —  som  en  Tordenbyge  eller  en  Vandhose. 

Men  det  var  netop  hele  denne  Vurdering  af  Situationen,  som  var 
fejl  i  Bund  og  Grund.  Det  var  ikke  en  Byge,  som  for  en  kort  Stund 
veksled  med  sommerlig  Varme;  det  var  af  den  Slags  Tordenvejr,  der 
stundom  kommer  sent  i  Høst  og  varsler  ind  den  golde  Vinter  med 
vedholdende  Snesjap  og  Tø.  Det  var  ikke  et  forbigaaende  Skybrud, 
det  var  selve  den  ufrugtbare  Regntid,  der  begyndte.  Det  var  en  brat 
Omskiftelse  af  Verdenshandelens  Kaar,  en  gennemgribende  Forskydning 
af  alle  Værdier,  en  storartet  Sceneforandring,  hvorved  Danmarks 
Handelsflaade  atter  blev  henvist  til  en  Krog  af  Tilværelsen.  Det  var 
Faraos  syv  magre  Køer,  som  mødte  op  med  slunken  Huld  for  graadigt 
at  fortære  de  syv  fede  Køer,  man  havde  paa  Stald. 

Desto    værre    var    ovenikøbet  Foderet   til    disse   sidste   begyndt  at 

slippe    op   allerede   forinden.     Det  var  godt   nok   med   den    bevæbnede 

Neutralitet  —  men    der  blev    efterhaanden    for   mange    orn    den.      Saa 

længe    Danmark-Norge   ved    Bernstorffs    kloge     Politik    paa    én   Gang 

bevarede   sin  Neutralitet    og  et  velvilligt  Forhold  til  England,   medens 

alle  andre,   udenfor  Krigen    staaende  Sømagter   havde   deres  sure  Slid 

og  Møje   med  de  engelske  Kapere,    saa  var  alt  gaaet  glimrende.     Men 

efter    at  det  bevæbnede  Neutralitets-Forbund    havde    skaffet  Fred   paa 

Havet,  først  for  Forbundets  andre  Deltagere,  Sverige,  Rusland,  Preussen, 

Portugal    og    begge   Sicilierne,  —  siden,    da    Kapervæsenet    hørte    helt 

op,    for   alle    mulige    Magter,    saa   benyttede    Frankrig   og  Spanien   sig 

deraf    »til     at    tilvejebringe    en     uindskrænket     Konkurrence    af    alle 

evropæiske  Nationer«,  endog  saadanne,  som  ikke  tidligere  kunde  regnes 

blandt   de   søfarende,   og   hvis  Flag    fordum    aldrig   var  blevet  set  paa 

Fjerne  Have.     Og   med   disse  stod  de  krigsførende  Magter  »i  god  For- 

staaelse,   for   under    laant  Flag   at   betrygge   deres  Handel«.     Der  blev 

med  andre  Ord  tilsidst  et  Kapløb  mellem  alle  mulige  Nationer  for  at 

faa    Del    i    de    store    Konjunktur-Fordele,    som    Krigen    medførte         et 

hidtil  næppe  tilstrækkeligt  paaagtet  Moment! 

Og  n u  saa  del  ud  til,  al  alle  disse  Forhold  hurtigt  og  endelig 
skuldr  afvikles,    og   de  hidtidige  Afsætnings-  og  Fragtomraader  paany 

lukkes.  Al  delle  ikke  mindst  vilde  gaa  ud  over  Danmark,  har  det 
dog  næppe  været  saa  overmaade  vanskeligt  al  se.  Thi  saa  al  sige 
hele    vor   Handelsomsætning    var  jo   byggel    taarnhøjl   op   paa   det   af 

Krigen     og    vor    Neutralitet    skabte    Grundlag  bele    vor    Handels- 

virksomheds Kæmpevækst  skyldtes  næslen  ude  lukkende  Transithandel 

med  udenlandske  Varer  og  Fragtfart  for  Fremmede;  i  Landets  egen 
Produktion  og  egel  Behov  havde  den  saa  visl  ingen  Støtte.  Naar 
derfor  disse  Kæmpens  Lerfødder  blev  knust  af  Freden,  maalte  da 
ikke  den  mægtige  Kolos  nødvendigvis  styrte  sammen  med  Brag  og 
Bulder'? 

Og  saa  vilde  Staten,  den  danske  Stat,  holde  den  paa  Benene 
alligevel  — !  Den  Stat,  som  selv  havde  bidraget  mest  til,  at  vi  havde 
engageret  os  for  dybt  i  alle  slige  Handelsforelagender,  hvis  Succes  stod 
og  faldt  med  Krigens  Konjunkturer  —  den  Stat,  som  havde  opmuntret 
sine  Undersaatter  af  alle  Stænder  og  Klasser  til  at  sætte  deres  Formue 
og  Spareskillinger  i  disse  Foretagender  og  derved  paataget  sig  en  Slags 
moralsk  Garanti  for  Kompagniernes  Forpligtelser  —  den  Stat,  som  ved 
Ødselhed  og  Kortsyn  havde  bragt  sit  Pengevæsen  i  en  saadan  Forfatning, 
at  dens  egen  Mønt  mest  af  alt  var  Genstand  for  Udlandets  finansielle 
Mistillid  —  den  Stat,  som  i  de  gode  Tider  havde  ruttet  med  sine  Midler, 
saa  at  dens  Gæld,  baade  i  Banksedler  og  Laan,  var  bleven  til  det  over- 
drevne forøget  i  Stedet  for  klogelig  formindsket  —  den  Stat,  som  ved 
sin  utidige  og  vigtigmagerske  Indblanding  i  alle  mulige,  selv  halvprivate 
Handels-  og  Borgerforhold  havde  indgydt  en  falsk  Tillid  til  Konjunk- 
turens Bestandighed  og  Finansernes  Formaaen  —  —  —  denne  Stat, 
som  nu,  da  Alt  svigtede,  vilde  faa  nok  med  at  bjerge  sig  selv  og 
frelse  stakkels  forlokkede  Undersaatter  fra  de  værste  Tab,  den  skulde 
nu  ovenikøbet  gøre  ny  Gæld  og  lave  flere  Papirspenge  for  at  opretholde 
falske  Forventninger  hos  kloge  og  forfarne  Købmænd,  der  burde  have 
vidst,  hvad  de  indlod  sig  paa,  og  for  hvem  ingen  anden  fornuftig 
Udvej  stod  aaben  end  at  afvikle  straks. 

Mulig  kunde  det  e*ndda  have  været  gjort  —  men  saa  maatte  man 
have  haft  det  Mesterskab  i  Udførelsens  Kunst,  som  man  nu  netop 
saa  sørgeligt  savnede. 

Allerede  samme  Dag,  som  Kongen  bifaldt  Optagelsen  at  det  lige 
ovenfor  omtalte  »Handels-Laan«,  det  saakaldte  B r ab antske  Laan,  mod- 
tog Banko  Kontoret  kgl.  Ordre  til  at  udrede  tvende  Forskud  paa 
dette,  nemlig  30,000  Rdl.  til  del  kjøbenhavnske  Grosserer-Firma  John 
&  William  Brown  &  Go.  og  25,000  Rdl.  til  Groshandler  John  Heyliger. 
Guldberg  begyndte  saaledes  straks  og  forud  at  disponere  over  de  nye 
Midler. 

Ikke  tre  Uger  efter  kunde  imidlertid  Banko-Kontoret  indberette, 
at  de  langsigtige  Tratter,  som  de  to  nys  nævnte  Firmaer  og  Joost  v. 
Hemert  &  Sønner  (altsaa  de  tre  Handelhuse,  man  ingen  Betænkelighed 
havde  fundet  ved  at  forstrække  med  store  ekstraordinære  Laan)  samt 
seks  andre  ansete  Firmaer*)  havde  maattet  eller  fremdeles  maatte 
trække  paa  deres  Korrespondenter  i  London,  Amsterdam  og  Hamborg, 
ikke  længer  kunde  ventes  diskonterede  i  Udlandet,  som  en  naturlig 
Følge  af  »den  over  hele  Evropa  mere  og  mere  tiltagende  Pengemangel«. 
Banko-Kontoret  forespurgte  derfor  Over-Bankdirektionen,  om  det  ved- 
blivende kunde  købe  disse  Huses  Veksler  i  Betragtning  af,  at  man  til 
sine  Operationer  dog  ikke  kunde  undvære  de  paa  Kjøbenhavns  Børs 
falbudte  Veksler.  Dette  var  saa  tæt  op  til  Terminen  en  ny  og  paa- 
trængende Forlegenhed,  thi  de  paagældende  Handelsfirmaer  nøde  saa 
megen  Anseelse  og  havde  saa  megen  Betydning  for  Landets  Uden- 
rigshandel, at  Banken  vanskelig  turde  »aldeles  nægte«  at  modtage 
deres  Veksler  for  ikke  at  diskreditere  dem  helt.  Over-Direktionen 
vidste  derfor  ingen  anden  Udvej  end  at  paalægge  Kontoret  at  fortsætte 
Købet   »med  muligst  iagttagende  Forsigtighed«. 

Det  er  allerede  tidligere  meddelt,  at  de  danske  Veksler  var  begyndt 
at  komme  i  Miskredit,  navnlig  i  London  og  Amsterdam  —  det  vil 
sige,  at  de  danske  Tilgodehavender  paa  oversøiske  Pladser,  som  søgtes 
inddragne  under  Form  af  lange  Veksler  og  hidtil  for  en  stor  Del  var 
blevne  diskonterede  et  af  de  nævnte  Steder  eller  i  Hamborg,  nu  blev 
afviste.  Men  heller  ikke  Veksler,  der  var  trukne  direkte,  f.  Eks.  paa 
Londoner-Huse,  som  havde  overtaget  slige  Tilgodehavender  og  til 
Gengæld  aabnet  de  danske  Sælgere  en  tilsvarende  Vekselkredit,  blev 
altsaa  nu  længer  diskonterede,  naar  man  havde  den  allerfjerneste  Grund 
til  at  formode,  at  det  lige  saa  godt  kunde  være  Biancoveksler  uden 
Varegrundlag,  —  af  hvilke  der  i  den  nærmest  foregaaende  Tid  var 
fremkommet  kun  altfor  mange  med  danske  Navne. 

Følgen    heraf   var,    at    vore    Handelshuse    ikke    kunde    skalle   sig 


Disse  vare:     Agent  SCHNEIDER,  Selby,   Duncan  &  Thompson.   Agent  THALBITZER, 
Henrich  Bolten,  Christen  Berg  og  Pierre  Peschier. 

disponible  Midler  for  deres  solgte  Varer,  men  maatte  lade  deres 
Fordringer  ligge  ufrugtbart  hen  til  Forfaldstid,  forsaavidt  ikke  den 
kjøbenhavnske  Bank  vilde  og  kunde  løbe  Risikoen  ved  at  købe 
dem.  Og  hvad  paa  den  anden  Side  Betalingen  for  de  fra  Udlandet 
indkøbte  Varer  angaar,  da  var  de  fremmede  Bankers  Uvillie  ogsaa 
til  Skade.  Man  nægtede  de  danske  Købere  al  aabne  deres  oversøiske 
Sælgere  Rembours  og  acceptere  de  paagældende  Tratter;  Veksler  paa 
Danmark  blev  usælgelige,  og  vore  udenlandske  Kreditorer  forlangte 
sig  derfor  Remisser  tilsendte.  Men  da  Handelsbalancen  var  os  imod. 
var  saadanne  sjeldne  og  vanskelige  at  bekomme,  Kursen  følgelig  høj 
og  stigende. 

Efter  den  stærke  Rystelse  af  Pengemarkedet  i  Oktober,  hvorunder 
Kursen  efterhaanden  forværredes  til  1411/*  for  Hamborg  14  Dages 
Sigt,  bedredes  Kursen  noget  først  i  November  og  blev  136V2  å  37. 
Men  i  Maanedens  Slutning  blev  det  atter  galt,  Kursen  gik  i  139V2, 
og  lige  før  December  Termin  naaede  den  endog  143.  —  Med  Papir- 
mønt gik  det  ligedan,  Kursen  svingede  mellem  142  og  144. 

Aktierne  fulgte  den  nedadgaaende  Bevægelse.  Asiatiske,  der  endnu 
i  Oktober  havde  holdt  sig  i  1600  å  1620  Rdl.,  faldt  i  November  til 
1480—1500,  ogAaret  gik  ud  med  en  Kurs  af  1338-  1400.  Paa  samme 
Maade  bevægede  de  andre  Aktier  sig,  som  det  nedenfor  vil  ses. 

Vestindiske  Øslersøisk-Gnineisk 

Handelsselskab  Handelsselskab. 

Oktober  ....    720—725  Rdl.                144—145  Rdl. 
November.  .  .   680—685      »                  136—138      » 
December  .  .  .   580—600      »  136 

Under  disse  forskellige  Omstændigheder  var  det  just  ikke  for- 
underligt, at  det  under  10.  December  kunde  berettes  Over- Bank- 
direktionen, at  til  Trods  for  alle  Bestræbelser  for  at  holde  sig  inden 
for  Bankens  Udlaansgrænse  var  der  nu  kun  60,000  Rdl.  tilbage  af  de 
til  Udlaan  til  Private  fastsatte  5  Mill.  Man  foreslog  derfor  en  Ud- 
videlse af  Laanekontoen  med  300,000  Rdl.  »i  Betragtning  af  de 
Betænkeligheder,  i  Fald  i  denne  Tid  skulde  standses  med  Udlaan«. 
—  »Af  det  sidstnævnte  Hensyn«  gik  Over-Direktionen  ind  paa  dette 
Forslag,  dog  kun  til  korte  Laan,  hvorhos  Schimmelmann  og  Stemann 
bemyndigedes  til  at  affatte  almindelige  Regler  for  Banklaans  Tilbage- 
betaling. 

Omtrent  samtidig  indkom  der  paany  tvende  ekstraordinære  og 
ekstraordinært   store  Laanebegæringer,    nemlig   fra  Skibsrheder,   Agent 

Berthel  Madtzen  samt  igen  fra  Firmaet  John  &  William  Brown  &  Co. 
Det  sidste  Hus,  som  navnlig  handlede  paa  Vestindien,  havde  ansøgt 
om  tvende  Laan,  et  paa  100,000  Rdl.  paa  assurerede  Skibe,  et  andet 
paa  andre  100,000  Rdl.  paa  sit  Sukker-  og  Kaffelager.  Nu  vilde  det 
nøjes  med  det  ene  af  dem  for  indtil  Skibsfartens  Aabning  at  kunne 
betale  sine  Engagements  i  Kjøbenhavn  og  klare  sine  vestindiske 
Veksler.  Dette  Laan  bevilgedes,  d.  v.  s.  det  skulde  »anføres  uden 
for  Laanekontoen«  og  »forestilles  Hs.  Majestæt  til  Approbation«. 
Approbationen  gaves  paa  Vilkaar  af  Tilbagebetaling  inden  11.  Juni 
Termin  1783. 

Ogsaa  det  Vestindiske  Handelselskab  maatte  i  Terminen  ty  til 
Staten  i  Trang  for  Remisser  —  dog  uden  at  dette  endnu  vakte  nogen 
sær  Ængstelse.  Den  12.  December  tillodes  det,  at  der  i  Kongens 
Navn  optoges  et  Laan  til  Selskabet  i  Genua  paa  3  Mill.  Lire  fuori  di 
baneo  (=   500,000  Rdl.  dansk  Cour.)  til  5°/o,  at  afdrage  i  6  Aar. 

Saaledes  sled  Aaret  sig  brydsomt  til  Ende.  Det  var  foreløbigt 
lykkedes  Statsbanken  at  stoppe  de  værste  Huller  med  sine  Papirs- 
penge,  og  intet  Handelshus  var  endnu  kommet  til  Fald.  Det  nye 
Brabant-Laan    gav  nyt  Haab;    men  ellers  saa  Fremtiden  sort  nok  ud. 

Og  saa  oprandt  da  1783,  det  mærkværdige  Aar,  da  Montgoliier 
sendte  sin  »Luftkugle«  til  Vejrs,  Christiansborg  Slot  fik  sine  nye 
Haute-Lisse-Tapeter,  Staden  sin  nye  Kronprinsensgade  og  Østerport 
sin  Reberbane.  Dette  var  saa  omtrent,  hvad  der  interesserede  vort 
Hofs  lille  Verden.  Ude  i  den  store  Verden  hændte  det,  at  de  nord- 
amerikanske Fristater  fik  deres  Selvstændighed  højtideligt  beseglet  — 
for  os  den  skæbnesvangreste  Begivenhed  af  dem  alle. 

Thi  fra  den  store  Krig  gik  vi  lige  ind  i  den  store  Krise.  Eller 
maaske  rettere  —  den  Gæst,  hvis  Skyggeomrids  paa  Ruden  allerede 
havde  vakt  saa  stor  en  Bestyrtelse  i  Danmarks  Hus,  men  som  man 
havde  ventet  vilde  standse  paa  Dørtærsklen  og  derpaa  fluks  trække 
sig  tilbage  i  Følelsen  af,  at  den  ikke  havde  hjemme  i  det  hyggelige, 
velmeriterede  Guldbergske  Dannehjem,  den  fortrædelige  Gæst  traadte 
nu  ej  alene  helt  ind  ad  Døren,  men  gjorde  sig  det  endog  bekvemt  og 
mageligt,  satte  sig  ret  til  Borgeleje.  Og  efterhaanden  blev  den  helt 
husvant,  faldt  ind  i  de  hjemlige  Folder  og  forvandledes  lidt  efter  lidt 
fra  en  fejende  Verdenskrise  til  en  agtværdig  Snigkrise  eller  Langsot, 
som  det  tog  mange  Aar  at  faa  helt  ud  af  Kroppen. 

Nytaar  gik  ind  med  en  Luft  saa  fuld  og  tung  som  en  Snetykning 
af  foruroligende  Fredsrygter.  Og  den  20.  Januar  blev  ogsaa  ganske 
rigtig  Fræliminærfreden  sluttet  i   Versailles. 

Stemningen  var  saaledes  ved  Aarsskiftet  meget  trykket.  Det  skulde 
dog  snart  blive  endnu  værre.  Men  foreløbig  syntes  det  at  lysne  lidt, 
thi  omtrent  midt  i  Januar  begyndte  de  Brabantske  Midler  at  komme. 

Den  1.  Februar  klagede  imidlertid  Fabritius  de  Tengnagel  og 
de  Coninck  &  Reiersen  over,  at  Huset  i  Antwerpen  gik  direkte  til  Over- 
Banksdirektionen,  endskønt  det  var  aftalt,  at  Pengene  skulde  gives 
til  Jean  de  Coninck  i  Amsterdam,  hvorfra  der  skulde  gaa  Underretning 
til  Fabritius  de  Tengnagel  og  de  Coninck  Si  Reiersen.  Da  nu  i  Stedet 
for  Jean  Martin  Smets  Enke   lod  Direktionen   trække  direkte  paa  sig, 

at  betale  i  Amsterdam,  saa  blev  Vekslerne  som  indirekte  mindre  af- 
sættelige, og  det  kom  til  at  mangle  paa  Kontrol  med  Kursen.  — 
Over-Direktionen  resolverede  derfor,  at  det  skulde  paalægges  hende  at 
gaa  den  først  foreskrevne  Vej. 

Under  19.  og  21.  Januar  gav  Brabant-Huset  Meddelelse  om  ny 
Subscription  (foruden  de  ovenfor  nævnte  200,000  fl.)paa  100,000  -f  200,000  fl., 
hvorover  der  blev  disponeret  efter  Fabritius  de  Tengnagels  og  de 
Coninck  &  Reiersens  Ansøgning. 

Efterretningerne  om  dette  5°/o  Laan  i  Antwerpen  foruroligede  straks 
Børsen  i  Amsterdam,  »hvorved  de  danske  Effekter  faldt  anseligt  og 
nogle  ere  anbudne  til  90%«.  Jacob  Duul  &  Zoonen  dersteds  indbe- 
rettede under  1.  Febr.,  at  der  i  den  Anledning  var  kommet  mange 
Opsigelser  paa  et  tidligere  optaget  hollandsk  Statslaan  paa  2,500,000  fl. 
holl.  Cour,  negotieret  gennem  nævnte  Firma.  I  et  derværende  Blad, 
»Diemer  et  Watergrafs  Meersche  Courant«  var  der  blevet  indrykket 
en  Artikel,  »hvorved  den  danske  Kredit  ganske  kuldkastedes«.  Det 
var  derfor  at  befrygte,  at  det  meste  af  Laanet  blev  opsagt. 

Denne  Meddelelse  vakte  megen  Bestyrtelse  i  Over-Bankdirektionen. 
Det  besluttedes  straks  at  standse  Laanet  i  Antwerpen,  saaledes  at 
ingen  tiere  Tegninger  maatte  modtages  efter  d.  22.  Marts,  og  inden 
denne  Dato  maatte  endvidere  alle  Subskribenter  have  indløst  deres 
Obligationer.  Duul  &  Zoonen  fik  straks  Meddelelse  herom,  og  dette 
Hus  samt  Hope  &  Co.  blev  bemyndigede  til  at  opkøbe  de  kgl.  danske 
Obligationer,  som  kunde  faas  under  94-°/o,  til  hvilken  Ende  der  aabnedes 
dem  en  Kredit  paa  Banko-Kontoret  i  Altona,  hver  paa  100,000  fl. 

Under  11.  Febr.  indberetter  Fabritius  de  Tengnagel  og  de  Coninck 
&  Reiersen,  at  det  er  Jean  Martin  Smets  Enke,  som  ligefrem  selv  havde 
ladet  opslaa  Anmeldelse  paa  Børsen  i  Amsterdam  om  det  hos  hende 
aabnede  Laan.  Og  det  var  saaledes  ganske  naturligt,  at  man  var  blevet 
opskræmmet  i  Amsterdam,  og  endnu  mere  naturligt,  at  man  opsagde 
sine  4%'s  Obligationer  for  at  købe  5%'s.  Det  meddeltes  dem  straks, 
at  det  brabantske  Laan  var  blevet  standset. 

Imidlertid  anmelder  Jean  Martin  Smets  Enke  stadig  nye  Tegninger, 
og  Resolutionerne  lyde  stadig  paa:  »tjener  til  Efterretning  og  Disposition«. 

Under  22.  Febr.  meddeler  Hope  &  Co.,  at  Krisen  synes  overstaaet, 
da  der  vel  findes  Købere,  men  ingen  Sælger  til  Kurs  94.  Men  under 
25.  Febr.  melder  Dull  &  Sønner,  at  de  vedblivende  frygte  for,  at  hele 
Amsterdamer-Laanet  vil  blive  opsagt,  og  at  der  stadig  med  Forsæt 
opkøbes  danske  Obligationer  til  9672— 97— 9772.  I  de  første  Dage  af 
Krisen  var  der  af  Spekulanterne  købt  til  92  å  93,  og  Over-Direktionen  havde 
derfor  begaaet  en  Fejl  ved  ikke  at  lade  sine  to  Huse  i  Amsterdam  have  frie 

Hænder,  men  som  vi  ovenfor  saa  —  binde  dem  til  Kursen 94.  Hvis 
dette  ikke  var  sket,  udtaler  Jacob  Dull  som  sin  Formening,  al  Obliga- 
tions-kursen straks  kunde  være  bleven  drevet  op  til  98  ved  blot  at 
anvende  50,000  11.  Der  blev  som  Svar  herpaa  givet  Kommission 
til  de  oftnævnte  Huse  om  at  købe  fra  94— (.)7. 

Den    15.  Marts  indberetter  Fabritius  de  Tengnagel  og  de  Coninck 

&   Reiersen,  at  Jean  Martin  Smets  Enke  under  22.  Marts  bar  bedt  om 

Forlængelse    af  den    satte  Frist    (som    jo    netop    udløb    den    22.    Marts) 

paa    Grund    af,    at    hun    har    Haab    om    at    faa    en    betydelig    Sum 

subskriberet«   i   Slutningen  af  Marts  eller  Begyndelsen  af  April. 

Mærkværdig  og  betegnende  nok  tilstedes  denne  Prolongation  saa- 
ledes, at  Subskriptionen  blev  aaben  til  den  sidste  Marts,  og  Pengene 
for  de  subskriberede  Summer  modtoges  til  den  15.  April,  efter  hvilken 
Tid  de  uafsatte  Obligationer  skulde  sendes  tilbage.  —  I  Henhold  hertil 
blev  der  endnu  tegnet  og  afsat  100,000  11. 

Opsigelserne  fortsattes  dog  i  Holland,  medens  Kursen  langsomt 
dreves  op  til  983A.  I  Slutningen  af  Marts  var  der  blevet  opsagt  ialt 
1,240,000  ti.,  men  dermed  var  ogsaa  Uvejret  trukket  over.  Man  be- 
gyndte at  købe  de  hollandske  Obligationer  op  i  selve  Antwerpen,  og 
fra  Hope  &  Co.  meldtes  det  under  25.  Marts,  at  den  danske  Kredit 
var  retableret.  Den  uventet  opsagte  Kapital  var  jo  imidlertid  stor  nok 
til  at  volde  Vanskelighed  eller  rettere  forøge  Miseren,  da  Pengene  til 
de  opsagte  Obligationers  Indfrielse  naturligvis  maatte  skaffes,  hvis  ikke 
Fornyelse  paa  dyrere  Betingelser  kunde  opnaas  —  og  hvad  man 
fik  ind  i  den  ene  Lomme,  maatte  saaledes  tilsidst  den  anden  Lomme 
komme  op  med. 

Efterhaanden  som  der  meldtes  Subskriptioner  paa  Brabant-Laanet, 
disponerede  Banken  over  Midlerne  til  fortsatte  betydelige  Udlaan  til 
Handelshuse.  Saaledes  ansøgte  Generalkrigskommissær  Brown  i  Slut- 
ningen af  Januar  om  til  Dækning  af  paa  ham  løbende  vestindiske, 
i  London  domicilerede  Veksler,  som  forfaldt  i  Februar  til  et  Beløb 
af  c.  15,000  £,  at  maatte  faa  Veksler  paa  Amsterdam  eller  London, 
og  han  fik  da  af  de  første  200,000  fl.  fra  Antwerpen  140,000  i  Veksler 
paa  denne  Plads  *). 


*)  Af  en  vis  kulturhistorisk  Interesse  er  følgende  Tilfælde.  Den  31.  Januar  androg 
Agent  Abraham,  Moses  Henriques  Over-Bankdirektioneu,  om  de  paa  ham  af  gode 
jødiske  Huse  trukne  Veksler  maatte  blive  diskonterede  i  Banken,  »saasom  han  med 
kgl.  Karakter  (Agenttitlen)  er  benaadet«.  Dette  tillades  først  med  den  Begrænsning, 
at  der  i  alt  kun  maatte  modtages  Veksler  til  et  samlet  Beløb  af  15,000  Bdl.,  og  dette 
kun  indtil  Juni  Maaneds  Udgang.  En  kgl.  Besolution  af  6.  Marts  forandred  imidlertid 
denne  Bestemmelse  derhen,  at  da  »gode  jødiske  Huse  bør  113de  samme  Ære  og  Be- 
vaagenhed  i  Banken  som  andre  Købmænd,«  kunde  Fristen  udstrækkes  2  å  3  Aar 
indtil  videre. 

Forøvrigt  fortsatte  Jean  Martin  Smets  Enke  ganske  rolig  Subskrip- 
tionen udover  den  fastsatte  Slutningstermin,  den  15.  April,  og  da  man 
kun  havde  altfor  god  Brug  for  Pengene,  fandt  man  sig  i  det  og  tog 
endnu  mod  200,000  ti.  Men  da  hun  i  Slutningen  af  April  bad  om 
Fuldmagt  til  at  »behandle  Tingene,  som  hun  syntes  dem  fordelagtigst«, 
fandt  man  det  endelig  stemmende  med  sin  Værdighed  at  give  hende 
Ordre  til  ufortøvet  at  tilbagesende  de  resterende  uafsatte  Obligationer. 
Man  havde  da  i  alt  fa  aet  1,2  Mi  11.  fl.  —  i  Stedet  for  som  paaregnet 
2  Mill.  fl.  —  eller  585,766  Rdl.  C. 

Guldberg  laa  imidlertid  ikke  paa  den  lade  Side.  Tydeligere  og 
lydeligere  indsaa  han,  at  Noget  maatte  der  gøres,  og  da  helst,  mente 
han,  noget  Stort  og  Gennemgribende  —  noget  Systematisk!  Samme 
Dato  som  Præliminærfreden  i  Versailles  lod  han  udgaa  den  saakaldte 
Overdaadigheds-Forordning,  som  paa  en  voldsom  og  despotisk  Maade 
greb  ind  i  Befolkningens,  særlig  de  højere  Stænders  daglige  Klædedragt  og 
Levevis  ved  at  give  en  Række  Regler,  Formaninger  og  Opmuntringer, 
som  alle  sigtede  til  at  befordre  Tarvelighed  og  Nøjsomhed,  særlig  dog 
overfor  alt  Forbrug  af  udenlandske  Importartikler*"5-).  Men  dernæst 
lod  han  sig  det  være  magtpaaliggende  at  undersøge,  hvad  der  var 
Ondets  Rod,  og  kom  da  til  det  ikke  urigtige  Resultat,  at  den  uhyre 
Seddel-Udstedelse,  som  især  det  sidste  Aar  kunde  opvise,  og  under 
hvilken  Kursen  paa  danske  Penge  efterhaanden  var  gaaet  ned  fra 
124  til  142,  var  i  allerhøjeste  Grad  skæbnesvanger  under  de  daværende 
Forhold.  Heri  er  han  sikkerlig  bleven  inderlig  bestyrket  af  sin  højt- 
fortrolige  Stemann,  som  allerede  under  10.  December  1782,  da  Bankens 
Udlaansgrænse  var  naaet,  havde  forlangt  ført  til  Protokols,  at  han  kun 
med  yderste  Betænkelighed  gik  med  til  at  forøge  Banksedlernes  »Stok«. 

Frugten  af  Guldbergs  Overvejelser  fik  Udtryk  i  en  kgl.  Befaling 
af  28.  Marts  (1783)  til  Over-Bankdirektionen.  Denne  gik  ud  paa 
følgende. 

Da  Banksedlernes  »Stok«  var  bleven  saa  overmaade  stor,  at  de 
saavel  i  Hamborg  som  i  Landet  selv  havde  tabt  betydelig  i  Værdi 
imod  klingende  Mønt,  og  da  endvidere  »Krigens  Ende  mellem  Sø- 
magterne  nødvendigen  maa  anseelig  formindske  den  danske  Skibsfart 
og  Handel«,  og  derved  den  Aarsag  faldt  bort,  »hvorved  denne  svære 
Stok   af  Sedler   var  bleven  sat  i  Bevægelse«,  —  saa  gjaldt  det  følgelig 


**)  Mandspersoner  maatte  ikke  bruge  broderte  Klæder,  Brocade,  fremmed  Silke 
og  Fløjel,  Pelsværk  m.  m..  Fruentimmer  maatte  ikke  bære  Plumager,  kunstige  Blomster, 
Smykker.  Ved  Gæstebud  maatte  der  kun  gives  et  vist  Antal  Retter  Mad,  Tjenerne 
maatte  ikke  friseres  osv.  osv.  Til  Overholdelsen  skulde  dog  ikke  anvendes  Politi 
eller  andre  Tvangs-Midler«. 

nu   om   at    faa  Seddelmængden  bragt  ned.     Thi  ellers  vildt-  den  blive 
(Mi  ødelæggende  Hyrde«  for  Handelsrørelsen  og  derved  for  Folket. 

Selve  Programmet  eller  dets  Hovedfordring  var  saaledes:  Seddel- 
mængdens Formindskelse.  Men  straks  tilføjes  der,  al  delte  maa 
afpasses  til  Landets  øvrige  Omstændigheder  og  til  Handelens  og  de 
Handlendes  nuværende  Tilstand«.  De  Købmænd,  som  ventede  Skibe 
i  Mængde  tilbage  fra  Indierne,  maatte  »paa  dette  kritiske  Tidspunkt 
have  Ro  til  at  sælge  disse  deres  Ladninger  paa  bedst  mulige  Maade«. 
Derfor  fandt  Hs.  Majestæt  (o:  Guldberg)  det  nødvendigt  at  opstille 
visse  Grundsætninger  til  Efterlevelse.     Disse  vare  bl.  a. 

1.  »Bankens  Octroy  skulde  fremdeles  være  Grundlov«  (!!). 

2.  »I  denne  for  Handelen  og  Staten  højst  vanskelige  Tid  maa 
gode  Handelshuse  understøttes,  naar  de  ikke  anvende  de  begærede 
Summer  til  nogen  ny  Ekspedition«,  —  forsaavidt  de  kunde  give 
Sikkerhed  i  deres  Varer  og  vilde  love  at  tilbagebetale  Laanene  »inden 
en  vis  Tid«.  Og  disse  Laan  til  private  Handelshuse  skulde  ydes,  »om 
endog  Seddelstokken  derved  paa  en  kort  Tid  skulde  formeres«. 

Altsaa  med  andre  Ord,  man  skulde  begynde  med  at  sætte  selve 
det  Program,  man  fandt  det  nødvendigt  at  opstille,  ud  af  Kraft  »i  en 
vis  Tid«. 

3.  Den  »visse  Tid«  skulde  anslaas  til  at  vare  IV2  Aar,  hvorefter 
Hs.  Majestæt  »med  Behag«  imødesaa  saadanne  Forslag,  »hvorved 
Banken  efterhaanden  kan  bringes  tilbage  til  sin  første  Alvorlighed.« 

4.  Kongen  haabede,  at  et  Laan  af  3  Mill.  Rdl.,  som  han  havde 
tilladt  at  optage  udenlands,  skulde  under  Direktionens  kloge  Bestyrelse 
blive  mer  end  tilstrækkeligt  til  at  hjælpe  de  Handlende,  uden  at  disse 
synderlig  skulde  mere  trænge  til  Laan  af  Banksedler. 

5.  Hs.  Majestæt  holdt  for,  at  der  »efterhaanden,  men  dog  inden 
2  Aar«  kunde  udbringes  af  Cirkulationen  5  (fem)  Mill.  Rdl.  Bank- 
sedler. 

6.  Formaalet  —  hedder  det  endelig  —  som  der  skulde  stræbes 
hen  til,  var  dette,  at  gøre  Sedlerne  indløselige,  thi  naar  »Banko-Sedlerne 
kunne  til  enhver  Tid  og  Sted  udveksles  med  rede  Penge,  beholde  de 
deres  Værdi,  ja  foretrækkes  endog  for  klingende  Mønt«.  Og  særlig 
da  paa  udenlandske  Pladser  som  Hamborg.  (Thi  det  var  jo  nemlig 
stedse  Hamborg,  der  saa  at  sige  var  Achilleshælen). 

Den  kgl.  Haandskrivelse  endte  omtrent  saaledes:  »Vi  ville  dog 
have  Sølv,  for  at  mønte  ligesom  vore  Fædre  og  ligesom  Sverige  i  de 
seneste  Tider  —  ikke  for  at  have  Kredit  i  den  Hamborger  Bank«. 
Derfor  maatte  Direktionen  sørge  —  »dels  ved  Lejlighed  af  de  3  Mill.  Rdl. s 
Laan,     om    noget    fra   Handelens    Fornødenheder    deri   kunde    spares 

dels  ved  de  Varers  Realisation,  hvorpaa  Kompagnier  og  Handelen 
havde  faaet  Laan,  dels  ved  de  Lejligheder,  som  under  den  almindelige 
Realisation  her  i  Landet  og  fra  Landet  kunde  møde«  —  at  tilveje- 
bringe i  Løbet  af  2  Aar  Sølv  for  3  Mill.  Rdl.,  som  kunde  afleveres  til 
Finans-Collegiet  til  Udmøntning,  hvorefter  Banken  hermed  skulde 
indløse  et  tilsvarende  Beløb  i  Sedler.  »Disse  ere  de  Regler,  som  man 
i  denne  ømme  og  vanskelige  Tingenes  Tilstand  har  for  Øje.« 

Saa  snart  denne  Befaling  var  kommet  til  Over-Bankdirektionens 
Kundskab,  rejste  Oppositionen  sit  Hoved.  Greverne  Chr.  Reventlow 
og  Ernst  Schimmelmann  indgav  i  Direktionsmødet  hver  en  skriftlig 
Betænkning,  for  muligt  derigennem  at  standse  Udførelsen  af  den 
Guldbergske  Finansplan.  I  Stedet  for  at  forelægge  disse  i  Statsraadet 
tcg  Guldberg  dem  uden  videre  til  sig  »tilligemed  den  kgl.  Befaling 
for  derover  at  give  sine  Tanker  skriftlig  til  Kende.« 

Til  Trods  for  denne  noget  diktatoriske  Fremgangsmaade  lod  de 
oppositionelle  Grever  sig  dog  ikke  forknytte,  men  fortsatte  deres  Modstand 
ved  nye  skriftlige  Indlæg  imod  Guldbergs  »Tanker«. 

Hovedpunkterne  i  Guldbergs  Finansplan  eller  rettere  i  den  Be- 
tænkning, som  han  knyttede  til  den  ovenfor  gengivne,  af  Kongen 
under  28.  Marts  fremsatte  Finansplan,  var  følgende: 

1.  »Denne  Plans  hele  Iværksættelse  er  det  eneste  Middel  til 
Statens  Frelse.« 

2.  »Ogsaa  tror  jeg,  at  Hs.  Majestæts  Plan  i  denne  Tid  (2  Aar) 
maa  og  kan  iværksættes.  Banken  har  at  inddrage  2 — 6  Mill.  Rdl.  og  det 
just  i  et  Øjeblik  (Foraaret  1783),  da  Freden  nøder  vore  Handlende  til 
at  realisere,  og  deres  Forbindtligheder  nøder  dem  til  at  betale  Banken. 
Vi  kan  inddrage  1  Mill.  Rdl.  Sedler  ved  det  bevilgede  Laan  fra  Hertug- 
dømmerne; vi  kan  optage  udenlandske  3  Mill.  Rdl.«  —  Dette  Øjeblik 
maatte  derfor  paa  ingen  Maade  forsømmes. 

3.  »Jeg  er  saa  overbevist  om  Fuldkommenheden  af  Hs.  Majestæts 
Plan«,  at  dersom  den  ikke  i  sit  Hele  iværksættes,  »saa  er  vort  Finans- 
væsen  endnu  kun  halvt  hjulpet,  og  saa  skal  vi  snart  synke  ned  i  den 
gamle  Forlegenhed  og  i  al  det  Urede,  som  vi  nu  saa  mange  Aar  har 
prøvet.« 

Profetiske  Ord  destoværre  —  det  vil  sige  for  Guldberg  og  den 
Plan,  om  hvis  »Fuldkommenhed«  han  var  saa  »overbevist«. 

I  Ernst  Schimmelmanns  Modforestilling  fremhæves  det  nu  først 
og  fremmest,  at  det  vel  er  et  ubestridelig  rigtigt  Hovedsynspunkt,  Hs. 
Majestæt  gaar  ud  fra.  naar  han  holder  for,  at  Banksedlerne  bør  være 
indløselige,  men  saa  snart  de  af  en  eller  anden  Grund  ikke  er  dette, 
saa   blive   de    fra   samme  Øjeblik    forvandlede  til  »blot  og  bar  Papirs- 

penge«,  som  maa  holdes  i  Kredit«  af  Landets  Regering.  For  den 
danske  Købmand  stillede  nu  Forholdet  sig  saaledes,  al  naar  han  solgte 

sine  (danske)  Varer  til  Udlandet,  solgte  han  i  Sterling,  Livres,  Hamborger- 
eller  Amsterdamer-Banko  og  erholdt  derfor  saa  vidt  muligt  danske 
Penge.  Den  samme  Operation  foretager  den  danske  Købmand,  naar 
en  Fremmed  køber  Varer  her  i  Landet:  han  søger  at  faa  saa  mange 
danske  Penge  derfor  som  muligt,  og  ved  Prisens  Beregning  maa  han 
altsaa  tage  Hensyn  til,  hvor  mange  fremmede  Penge  han  kunde  faa 
for  disse  Varer. 

Under  normale  Forhold  var  heri  intet  særligt  eller  intet  mærkeligt, 
og  Alt  gik  sin  Gang  af  sig  selv.  Men  nu  opstod  »det  sande  Onde«. 
Netop  fordi  Banksedlernes  Mængde  i  Hamborg  var  overdreven  stor, 
faldt  ganske  rigtig  Kursen,  naar  der  var  flere  Vekselsælgere  end  Veksel- 
købere. Vore  Banksedler  maatte  altid  have  omtrent  den  samme  Kurs  som 
korte  Veksler,  fordi  man  betalte  Vekslerne  med  Banknoter.  Naar 
Vekselkursen  var  os  ugunstig,  maatte  følgelig  vore  uindløselige  Papirpenge 
synke  i  Værdi.  Men  naar  vi  sendte  Guld,  Sølv  eller  Varer  til  Hamborg, 
saa  fik  vi  den  sande  Værdi  for  disse  i  Hamborger-Penge,  og  for  disse 
Hamborger-Penge  vilde  vi  atter  faa  saa  mange  danske  Penge,  som 
man  efter  Kursforholdene  kunde  erholde. 

Naar  derfor  blot  Handelsbalancen  og  dermed  Vekselkursen  holdtes 
gunstig,  kunde  det  i  og  for  sig  være  ligegyldigt,  om  vore  Penge  i 
Landet  selv  bestod  af  Papir  eller  ej. 

—  Grev  Reventlow  fremfører  for  sit  Vedkommende  en  noget 
lignende  Betragtning.  Han  gør  opmærksom  paa,  »at  naar  Staten  køber 
og  sælger  et  lige  Antal  Sedler,  saa  enten  Kursen  er  høj  eller  lav, 
vinder  og  taber  den  intet  derved.  Virkningen  af  den  høje*)  Kurs  er 
da  alene,  at  desto  flere  Banko-Sedler  behøves  til  at  betale  de  uden- 
landske Varer,  men  at  desto  flere  Banko-Sedler  ogsaa  erholdes  for 
Landets  Produkter.  I  dette  Tilfælde  vil  da  den  høje  Kurs  snarere 
frembringe  en  fordelagtig  end  en  skadelig  Virkning  for  Staten,  da  de 
udenlandske  Varer  derved  vilde  bebyrdes  med  et  Paalæg,  og  de  inden- 
landske nyde  en   Udførselspræmie.« 

»Men«,   tilføjer  han  »destoværre,   naar  Kursen  er  høj*),  er  det  de 


*)  Her  og  i  det  følgende  betegner  Reventlow  den  for  os  ugunstige  Vekselkurs 
—  o:  naar  Værdien  stiller  sig  saaledes,  at  der  maa  flere  Sedler  til  for  at  købe  et 
Vekselkrav  paa  100  Rdl.  Hamborger  Species  Banko  end  de  efter  Metalpari  fornødne 
12272,  altsaa  naar  Kurantsedlernes  Værdi  m.  a.  O.  faldt  —  som  en  høj  Kurs,  en 
stigende  Kurs,  en  Kurs,  der  er  over  Pari  (fordi  altsaa  Tallet,  der  betegner  Kursen, 
stiger  fra  122V2  til  139 — 140  osv.).  Dette  bedes  man  for  Forstaaelsens  Skyld  vel 
fastholde,  da  ellers  ugunstig  Vekselkurs  betegnes  lav  og  synkende  jfr.  Anni.  S.  4  i 
I.   Dels  Forord). 

Heste  Tider  et  Bevis  paa  Slatens  Underbalance  i  Handelen,  og  Staten 
taber  da  foruden  Underbalancens  Beløb  saa  mange  Procenter  endnu 
paa  Kursen,  som  denne  er  over  Pari'-).  I  dette  Tilfælde  er  imidlertid 
den  høje  Kurs  et  accessorisk  Onde,  der  følger  med  et  langt  større, 
og  som  der  ikke  kan  grundigen  —  ikke  til  Nytte  for  Staten  —  raades 
Bod  paa,  før  det  store  Onde  er  hævet.  Naar  dette  er  hævet,  da  vil  af 
den  høje  Kurs  flyde  lige  saa  store  Fordele  for  Staten  som  Tab.« 

Efter  Reventlows  og  Schimmelmanns  Mening  vilde  Guldberg  bære 
sig  ad  som  den  Læge,  der  vilde  kurere  paa  en  belagt  Tunge  uden  at 
ændse  Ondet  i  Maven.  Hvad  det  kom  an  paa  var  aldeles  ikke  — 
ovenikøbet  ad  mer  eller  mindre  kunstig  Vej  —  at  søge  den  ugunstige 
Veksel-  og  Seddelkurs  modvirket  ved  allehaande  Bank-  og  Børsopera- 
tioner. Nej,  hvad  det  gjaldt  om,  var  at  forbedre  Landets  Handelsbalance, 
saa  vilde  nok  Kursen  bedre  sig  af  sig  selv. 

Efter  Grev  Reventlows  Mening  vilde  dette  bedst  og  naturligst 
kunne  lykkes  ved  at  overlade  Tingene  til  at  gaa  deres  egen  Gang. 
De  Varelagre,  der  vare  ophobede,  maatte  da  efterhaanden  kunne  sælges 
til  Udlandet  og  derved  give  os  Fordringer  paa  dette.  Naar  saa  Bankens 
Pengelaan  derved  lidt  efter  lidt  formindskedes,  ved  at  Købmændene 
afgjorde  deres  Bankgæld,  saa  vilde  jo  de  saaledes  indbetalte  Sedler 
kunne  tilintetgøres  og  altsaa  »inddrages«  paa  den  mest  naturlige  Maade 
af  Verden.  Begyndte  man  derimod  efter  Guldbergs  Raad  at  udmønte 
Metalmønt,  før  Handelsbalancen  havde  bedret  sig,  »saa  vil  Pengene, 
som  tilhøre  de  Fremmede,  vende  tilbage  til  dem  med  svære  Renter 
og  i  vore  Hænder  forvandle  sig  til  Papir.«  Reventlow  opstillede  derfor 
som  sit  Program,  at  man  netop  under  de  daværende  vanskelige  For- 
hold paa  ingen  Maade  maatte  give  sig  til,  efter  forudbestemte  mekaniske 
Regler,  at  uddrage  forudbestemte  Summer  af  Cirkulationen.  Det  eneste, 
der  burde  og  kunde  gøres,  var  at  paalægge  Over-Bankdirektionen  at 
indskrænke  Laanene  efterhaanden  saa  meget  som  muligt. 

I  sit  Forsøg  paa  en  Gendrivelse  heraf  fremhæver  Guldberg,  at 
han  kun  kender  tre  Midler  overfor  den  herskende  Krise,  og  hvis  disse 
ikke  bruges,  »tror  jeg,  at  vor  Sygdom  kan  komme  nær  Døden.«  Det 
første  var  at  »bringe  Kursen  til  24  og  holde  den  ved  24«**),  ellers 
kunde  vi  aldrig  faa  »Overbalance  i  Handelen,  ja  ikke  engang  Ligevægt«. 
Men  hertil  hørte  der  aabenbart  baade  Seddelstokkens  Formindskelse 
og  god  Mønts  Anskaffelse. 


Se  Noten  forrige  Side. 

Altsaa    tæt    ved    Pari.     Om    lian    mener    1221/?,    eller    om  han  tænker  paa   de   i 
177(J  i   Hertugdømmerne  udmøntede  Specier,  hvis   Pari  forøvrigt  var  125  (altsaa  heller 

ikke:    124  .   er   ikke   klart. 

Del  andel  Middel  var  at  fremme  Tarvelighed  i  Familielivet,  saa 
;it   Landet  forbrugte  saa  lidt  som  muligt  af  fremmede  Varer. 

Endelig  burde  man  sørge  for  Handelens,  Agerdyrkningens  og  al 
Slags  Vindskibeligheds  Opkomst. 

Guldberg  indrømmer  Nødvendigheden  af  at  søge  Handelsbalancen 
forbedret,  men  tilføjer  stædigt:   »dette  og  det  andet!« 

Han  præciserede  derefter  sin  Plan  nærmere  derhen:  der  burde 
bringes  5  Mill.  Rdl.  Banksedler  ud  af  Omløb.  Den  ene  Million  vilde 
kunne  indkomme  ved  at  aabne  et  slaaende  Laan  i  Hertugdømmerne, 
de  tre  Millioner  skulde  inddrages  ved  i  Stedet  for  at  sætte  Sølv  i 
Cirkulation,  og  den  sidste  Million  vilde  indgaa  afsig  selv  ved  Køb- 
mændenes Tilbagebetalinger.  Hvad  det  gjaldt  om  var  altsaa  at  skalle 
Sølv  for  3  Mill.  Rdl.  til  Udmøntning,  og  dette  maatte  ske  ved  et  uden- 
landsk Laan. 

—  —  Herimod  indvender  nu  atter  Schimmelmann,  at  naar  man 
havde  3  Mill.  Rdl.  Banko  i  Hamborg,  og  Kursen  blev  staaende  paa 
139,  saa  kunde  man  jo  købe  (inddrage)  4,170,000  Rdl.  Banksedler.  Ved 
at  købe  Sølv  og  udmønte  det,  vilde  man  efter  den  daværende  Sølvpris 
skalle  sig  3,540,000  Rdl.  Courant-Mønt  til  Indveksling  af  et  ligesaa 
stort  Nominalbeløb  af  Sedler  —  men  hvorfor  skulde  man  saaledes  nøjes 
med  gennem  Banken  herhjemme  at  indløse  3,540,000  Rdl.  Sedler  med 
rede  Sølvpenge,  som  ovenikøbet  straks  vilde  gaa  ud  af  Landet,  naar 
man  for  sine  3  Mill.  Rdl.  Banko  i  Hamborg  kunde  købe  sig 
Sedler  for  4,170,000  Rdl.,  altsaa  630,000  Rdl.  flere.  Aldenstund  dog 
Guldbergs*  Hensigt   netop  var,   at  faa  de  flest  mulige  Sedler  inddraget. 

Heroverfor  maa  Guldberg  tage  sig  voldsomt  sammen.  »Jeg  ud- 
beder mig  af  Hs.  Excellence,  som  jeg  lige  højt  elsker  og  ærer,  Tilladelse 
til  at  gøre  følgende  Anmærkning:  det  er  kun  Sandhedens  fulde  Op- 
lysning i  denne  vigtige  Sag,  som  det  er  os  Begge  lige  meget  om 
at  gøre.« 

Han  svarer  da  Schimmelmann,  at  naar  man  indkøber  Sedler  i 
Hamborg  for  3  Mill.  Rdl.,  vil  man  ganske  sikkert  højne  Kursen,  thi 
saa  store  Beløb  pleje  aldrig  at  efterspørges  paa  en  Gang.  Naar  man  altsaa 
overlod  de  3  Mill.  til  »ærlige  og  kloge  Folk« ,  kunde  man  paa  én 
Gang  forbedre  Kursen  saa  meget,  at  det  af  Schimmelmann  fremhævede 
Tab  ikke  kunde  fremkomme.  Og  han  føjer  til,  »Banken  hører  Staten 
til,  og  Kongen  har  just  købt  den,  for  at  dens  og  Statens  Interesse 
skulde  være  en  og  den  samme.«  Hvis  Banken  var  et  privat  Aktie- 
selskab, vilde  det  sikkert  stemme  med  dets  Fordel,  »med  alle  mulige 
Kunster  at  holde  Kursen  paa  39«,  for  at  indvinde  den  af  Schimmelmann 
paapegede  Difference  af  630,000  Rdl.  i  sin  Favør.    Men  nu  var  Banken 

Kongens  og  burde  se  paa  hans  og  Statens  Fordel,  og  derfor  skulde 
den  først  og  fremmest  sørge  for  at  have  Sølv  til  sine  Sedler. 

Dette  Svar  er  dateret  d.  18.  April  1783.  Under.  27.  replicerer 
Reventlow.  Guldberg  havde,  skriver  han,  bestridt,  at  en  høj  Kurs 
under  visse  Omstændigheder  kan  være  fordelagtig.  I  sit  Bevis  anførte 
Guldberg  det  Eksempel,  at  Asiatiske  Kompagni  solgte  til  Hamborg 
Varer  for  500,000  Rdl.  Banko,  som  ved  en  Kurs  af  39  altsaa  betaltes 
Kompagniet  med  695,000  Rdl.  Courant  i  Sedler,  i  Stedet  for  Summen 
ved  en  lav  Kurs  vilde  blive  f.  Eks.  620,000  Rdl.  G.  antog  endvidere, 
at  Kompagniet  samtidig  købte  for  500,000  Rdl.  Banko  og  da  tabtes 
Fordelen  igen  derved,  at  der  maatte  betales  695,000  Rdl.  for  det  Sølv, 
som  skulde  bruges  til  den  udenlandske  Betaling,  hvoraf  Guldberg 
atter  sluttede,  at  den  første  Vinding  var  rent  indbildt. 

Hertil  svarer  Reventlow  paany,  at  naar  lige  mange  Sedler  købes 
og   sælges   af  Danske,    er  det   ligegyldigt,    om  Kursen  er  høj  eller  lav 

—  Staten  taber  paa  Importen,  hvad  den  vinder  paa  Eksporten.  Dette 
bestyrkedes  jo  ovenikøbet  ved  Guldbergs  eget  Eksempel.  Havde 
Guldberg  sat  Kursen  til  18  i  Stedet  for  39,  vilde  Varerne  være  blevet 
solgte  for  590,000,  og  paa  Salget  af  Varerne  vilde  der  da  være  blevet 
tabt  30,000  Rdl.  i  Sedler  *).  Men  Indkøbet  af  de  500,000  Rdl.  Banko 
i  Sølv  vilde  da  ogsaa  være  sket  for  590,000  Rdl.,  og  derved  vilde  de 
30,000  været  blevet  vundne  tilbage.  Kursens  Højde  er  altsaa  i  begge 
Tilfælde  ligegyldig.  Men  ganske  anderledes  bliver  det,  naar  Kompagniet 
ved  en  Kurs  af  39  sælger  for  500,000  Rdl.  Banko  og  ikkun  køber 
f.  Eks.  for  478,000  Rdl.;  thi  da  vindes  efter  Afregningen  paa  Kursen 
ca.    30,000  Rdl.    i   Sedler   for   Staten  **).     Men   er   Kursen   derimod    18 

—  altsaa  en  saakaldet  »gunstig«  Kurs  —  og  der  kun  sælges  for 
490,000  Rdl.  Banko,  men  købes  som  før  for  500,000  Rdl.  B.,  saa 
tabes  der  derimod  12,000  Rdl.  i  Sedler** *). 

Reventlow  betoner  derfor  atter  og  atter,  at  hvad  det  gælder  om 
er  at  forbedre  Handelsbalancen,  og  at  alt  andet  er  »Palliativmidler«. 
Denne  Betegnelse  rammer  saaledes  de  tvende  første  af  Guldbergs 
ovenanførte  tre  Midler;  kun  det  sidste,  at  ophjælpe  Landets  Produktion, 
vilde  føre  til  Maalet.  Forsøgte  man  forinden  dette  Middels  Anvendelse 
at  inddrage  Sedler  og  udmønte  Sølv,  vilde  det  blot  føre  til,  at  Mønterne 
forsvandt. 


*)  Nemlig  Forskellen  mellem  590.000  og  de  620.000  Rdl.  C,  hvortil  de  500.000  Rdl.  Bko. 
efter  den  af  Guldberg  forudsatte  Normalkurs  af  124  vilde  svare. 

**)  Nemlig  Forskellen  mellem  500,000  Rdl.  Bko.  a  139  =  095,000  Rdl.  C.  og 
478.000  a   139   _  ca.   005.000. 

***)  Nemlig  Forskellen  mellem  500.000  Rdl.  Ranko  a  118  =  590.000  Rdl.  C.  og 
490.000   Rdl.   Banko  a   118  =  578.000   Rdl.   C. 

Han  ender  saaledes:     »Til  Slutning  man  jeg  endnu  tilføje,  at  jeg 
ikke  holder  en   boj    Kurs   for  at   være  en    Lykke   for  Staten  men 

den    høje   Kurs'    Følger   ere   ikke  alle  skadelige,    Og  delle  alene  har  jeg 


søgt  al  bevise.« 


Under  3.  Maj  svarer  Guldiskkc.  bl.  a.:  »Dersom  Danmark  var 
en  0  i  Sydhavet,  afreven  fra  Samfund  med  alle  andre  Folk,  staar 
det  last,  at  det  var  os  det  samme,  enten  vore  Penge  vare  ueftergørlige 
Banko-Sedler  eller  Mønt,  men  da  Danmark  nu  staar  i  en  uophørlig 
Omsætning  med  det  øvrige  Evropa,  —  —  saa  er  endogsaa  inden- 
lands, hos  os  selv,  ikke  139  Rdl.  i  Sedler  af  lige  Værdi  med  139  Hdl. 
i  klingende  Mønt«,  thi  vel  sige  vore  Love  saa,  »men  hele  Evropa 
siger  nej.«  I  Modsætning  til  Reventlow  maa  han  fastholde,  at  der 
til  Handel  ej  alene  udfordres  Varer,  men  ogsaa  Mønt,  Guld  eller  Sølv, 
og  at  følgelig  det  Land,  som  mangler  Mønt,  vil  komme  tilkort  i 
Verdensom  sætningen. 


Hele  dette  sære  Ordskifte  er  i  mer  end  een  Henseende  mærkeligt. 
Man  kan  vanskelig  frigøre  sig  for  det  Indtryk,  at  Modstanden  imod 
Gulbergs  Plan  i  meget  gøres  for  Modstandens  Skyld.  Thi  den  har 
aabenbart  to  Mangler:  den  munder  ikke  ud  i  positive  Modforslag, 
men  kritiserer  egentlig  kun,  og  dens  Kritik  bevæger  sig  væsentligt  kun 
i  det  teoretiske.  Særlig  gælder  dette  Reventlows  Indlæg.  Der  er  noget 
drilagtigt  i  dette:  medens  Jorden  brænder  under  Fødderne  paa  Guldberg, 
og  store  Bekymringer  synes  ham  at  forlange  store  og  øjeblikkelige 
Handlinger,  og  medens  Reventlow  selv  ikke  kunde  nægte  Tingenes 
slette  Tilstand  —  saa  ganske  rolig  at  sætte  sig  til  teoretisk  at  drøfte 
hvorvidt  ikke  en  høj  Agio  paa  Papirspenge  under  visse  Omstændig- 
heder kunde  være  en  Fordel  for  Landet.  At  bringe  Guldberg  i  For- 
legenhed med  at  finde  en  god  Begrundelse,  at  faa  ham  til  at  indvikle 
sig  i  Modsigelser  og  give  sig  Blottelser  ved  at  røbe  sin  i  og  for  sig 
undskyldelige   Mangel    paa   praktisk    Indsigt   i    Kurs-   og   Penge  forhold 

—  dette  er  det,  som  synes  først  og  fremmest  at  have  ligget  de  tvende 
Herrer  paa  Sinde.     Guldberg  var  selv  for  meget  af  en  Teoriens  Mand 

—  ja,  af  en  nationaløkonomisk  Dilettant,  der  elskede  de  store  Vuer 
og  nok   holdt   af  at  vise,   at  han  havde  sine  Ræsonnementer  i  Orden 

—  til  ikke  at  lade  sig  standse  og  opholde  paa  sin  Vej  af  en  slig 
abstrakt  Diskussion  som  en  anden  Geert  Westphaler,  for  hvem 
Lejligheden  til  at  give  en  Udvikling  om  Forholdet  mellem  de  Tories 
og  de  Whigs  kun  er  altfor  fristende.    Og  som  de  senere  Begivenheder 

viste,  har  Guldberg  sikkert  ærgret  sig  over  saa  grundigt  at  blive  sat 
til  Vægs  netop  i  slig  en  Drøftelse. 

For  i  selve  den  nationaløkonomiske  Grundbetragtning  og  i  den 
dertil  knyttede  Kritik  var  det  de  tvende  Grever,  som  havde  Ret.  Under 
den  daværende  Pengeforvirring  og  Papirsoverflod  vilde  en  Udmøntning 
af  3  Mill.  Sølvdaler  kun  have  været  som  at  slaa  Vand  i  et  Sold,  de 
var  straks  løbne  bort  igen.  Den  gamle  Skatmesters  Syn  paa  Sagen 
stod  fremdeles  fast:  en  Cirkulation  af  Papirspenge  krævede  en  god 
Handelsbalance,  og  kun  naar  man  havde  et  varigt  Overskud  af  Til- 
godehavender hos  Udlandet,  som  dette  maalte  betale  med  ædelt  Metal, 
kunde  man  haabe  at  faa  Papirspengene  efterhaanden  indløste  med 
Sølv. 

Det  er  ligeledes  fuldkommen  rigtigt,  som  Reventlow  hævdede, 
at  i  et  Land,  hvis  Papirvaluta  er  blevet  forringet  i  Værdi,  vil  der,  i 
hvert  Fald  forbigaaende,  heraf  opstaa  en  Fordel  for  det  paagældende 
Lands  Eksporthandel ;  denne  vil  faa  ligesom  en  Udførselspræmie, 
medens  samtidig  Indførslen  vil  blive  besværliggjort  ligesom  ved  et 
prisforhøjende  Toldpaalæg.  I  vor  Tid  have  vi  set,  hvorledes  Papir- 
rublens Fald  efter  den  russisk-tyrkiske  Krig  fra  3  Reichsmark  til  2  R|£, 
gjorde  det  muligt  for  Rusland  med  Fordel  at  forsyne  Tyskland  med 
Rug,  til  Trods  for  de  daværende  usædvanligt  lave  Priser.  Tidligere 
havde  det  været  en  Trossætning  i  Tyskland,  at  der  ikke  kunde  blive 
Tale  om  en  regelmæssig  Import  af  russisk  Rug,  naar  Prisen  var  under 
140  Reichsmark.  Nu  faldt  Prisen  til  120  R%  og  Importen  kom  alligevel, 
endog  i  overvældende  Omfang.  Forklaringen  var  denne,  at  ved  en 
Pris  af  120  R%  kunde  den  St.  Petersborger  Eksportør,  naar  Rubelkursen 
var  2  R^  og  de  120  R^  altsaa  svarende  til  60  Rubler,  betale  7  Rubler 
50  Kopeker  for  en  Tschetwert  Rug,  leveret  i  St.  Petersborg,  og  denne 
Pris  gav,  naar  Omkostninger,Jernbanefragt,  Handelsavance  osv.  regnedes 
fra,  Kornproducenten  i  Ruslands  Indre  en  Nettopris  hjem  af  3  Rubler 
50  Kopek.  Men  havde  Rubelkursen  vedblivende  været  3  R$.,  saa  at 
de  120  Rty  kun  havde  svaret  til  40  Rubler,  vilde  paa  samme  Vis 
Petersborger-Eksportøren  kun  have  kunnet  give  5  Rubler  pr.  Tschetwert, 
og  den  russiske  Kornproducent  vilde  kun  have  faaet  1  Rubel  hjem. 
Papirrublernes  Værdiforringelse  gav  altsaa  den  russiske  Bonde  en 
Eksportpræmie  af  21/*  Rubel. 

Mulig  har  der  ogsaa  foresvævet  den  store  Landboven,  Grev 
Reventlow,  noget  i  samme  Retning:  hvad  der  af  danske  Agerbrugs- 
produkter  kunde  eksporteres,  gav  under  den  slette  Kurs  Landmanden 
store  Penge  hvad  han  ved  Parikurs  fik  V221/2  Rdl.  for,  betaltes  nu 
med    140    a    150    Rdl.     Saa    længe    de    indenlandske  Priser   over   hele 

Linien  ikke  var  stegne  i  el  lil  Papirvalutaens  Værdiforringelse  svarende 
Forhold,  var  dette  unægtelig  en  god  Forretning.  Del  er  en  Slags 
agrarisk  Nationaløkonomi,  i  Slægt  med  den  samme  Nationaløkonomi, 
der  i  vor  egen  Tid  har  fordømt  Danmarks  Overgang  fra  Sølv- 
ti]  Guld-Mønt  i  Halvfjersernes  Midte,  fordi  del  ('nedslå'  £  i  Tiaarets 
daarlige  Slutningsaar  under  en  Sølv-Møntfod  vilde  have  givet  den 
danske   Landmand  22  Kroner  i   Behold. 

Paa  en  Maade  viser  Reventlow  sig  saaledes  som  en  fortræffelig 
Nationaløkonom,  og  del  allerede  for  meget  over  Hundrede  Aar  siden, 
paa  en  Tid,  da  den  teoretiske  Forskning  i  dette  Fag  lige  havde  holdt 
sit  Sejrsindtog  i  Verden.  Alle  kender  vi  og  skatter  Bondevennen 
Christian  Ditlev,  men  at  han  ogsaa  paa  andre  Omraader  end  den 
soeiale  Agrarøkonomis,  altsaa  selve  Landbosagens  Omraade,  var  en 
forfaren  Teoretiker,  snild  og  dreven  som  Faa,  dog  stedse  med  et  agrarisk 
Tilsnit         derom  har  vel  kun  de  Færreste  vidst  Besked. 

Men  om  dette  nu  end  er  saa,  saa  bør  det  dog  visselig  tilføjes, 
at  i  dette  Tilfælde  hjalp  hans  Teoretiseren  ham  ikke  til  meget  andet 
vm\  til  en  ufrugtbar  Opposition.  Thi  hvad  Danmark  havde  at  udføre  af 
Landbrugsprodukter,  vejede  just  ikke  den  Gang  synderligt  i  Vægtskaalen, 
og  det  meget  mere  og  andet,  Landet  havde  at  udføre,  var  netop  uden- 
landske Podukter,  som  det  havde  indkøbt  i  dyre  Domme  og  for 
Størstedelen  paa  Kredit,  og  som  altsaa  nu  eller  i  den  nærmeste  Tid 
skulde  betales  —  og,  da  det  var  til  Udlandet,  ovenikøbet  betales  med 
rede  Sølv  eller  Veksler.  Under  disse  Forhold  var  vore  Papirspenges 
fortsatte  Værdi  fald,  ogsaa  efter  Reventlows  egen  Teori,  et  Onde.  Og 
naar  han  selv  lagde  saa  megen  Vægt  paa  Handelsbalancen  —  og  med 
Bette  —  saa  var  al  hans  Tale,  saa  længe  Handelsbalancen  var  os  imod, 
kun  en  daarlig  Trøst.  At  Handelsbalancen  nok  vilde  vende  sig  af 
sig  af  selv,  naar  blot  Tingene  fik  gaa  deres  Gang.  deres  egen  Gang, 
var  atter  i  Teorien  god  Nationaløkonomi*).  Men  man  kunde  ikke 
forlange,  at  den  skulde  virke  overbevisende  paa  en  Mand  som  Guldberg, 
der  nu  en  Gang  havde  sat  sig  i  Hovedet,  at  man  for  enhver  Pris 
maatte  have  Tingene  til  at  gaa  i  en  hel  anden  Gænge.  Og  var  det 
endelig   saa   sikkert,   at  Handelsbalancen    vilde  vende  sig?     Naar  først 


Xaar  den  Hamborgske  Banko-Daler  fik  en  ekstrahøj  Købekraft  overfor  danske 
Produkter,  skulde  det  teoretisk  set  blive  saa  fordelagtigt  at  købe  i  Danmark,  at  dette 
Land  snart  maatte  faa  Vekselkrav  paa  Udlandet,  medens  Danmark  med  sin  lidet 
købekraftige  Courant-Daler  maatte  afstaa  fra  al  overflødig  Import.   Men.  som  alt  sagt. 

der  var  meget  købt  paa  Kredit  i  Udlandet  til  høje  Friser,  som  maatte  modtages 
og  betales:  endnu  større  Kapitaler  var  ligefrem  laante  i  Udlandet  og  anbragt  fast.  men 
Pengene  maatte  alligevel  nu  betales  straks  tilbage,  da  Laanene  var  sket  i  Vekselform, 
og   ingen   Veksler  mer  blev  fornyede. 

Pengevæsenet  var  rokket,  og  Landets  Varerigdom  enten  usælgelig  eller 
tvangsrealiseret  til  Spotpris,  saa  kunde  det  i  hvert  Fald  vare  længe. 
Hvad  det  da  ogsaa  gjorde! 

Men  Sammenstødet  mellem  de  unge  Grever  og  Guldberg  var  kun 
paa  Overfladen  en  økonomisk  Drøftelse,  en  teoretisk  Kaardekrysning. 
De  valgte  at  stride  paa  det  Felt,  hvor  Strid  bød  sig  lettest  til.  De 
stred  for  Stridens  Skyld.  De  fægted  ridderligt  med  Dialektikens 
blanke  Vaaben  og  Dupsko  paa  Fleuretten.  Men  det  brændte  dybere 
i  Sjælen.  Bag  alle  de  høflige  Talemaader  og  teoretiske  Parader  lurede 
der  Had  og  Haab. 

Hele  Statslivet  i  1783  havde  dobbelt  Bund.  Derfor  var  det  i 
Sandhed  et  mærkværdigt  Aar,  ikke  blot  paa  Grund  af  den  »aerostatiske 
Machine«,  som  den  lille  Kronprins  havde  »indtaget«  Schimmelmann 
ved  at  forklare  ham  under  Taflet.  Heller  ikke  paa  Grund  af  det 
vulkanske  Udbrud  paa  Island,  som  dog  var  saa  ødelæggende  stort, 
»at  Aarbøgerne  ej  skal  kunne  opvise  dets  Lige«.  Men  det  Jordskælv 
var  jo  ogsaa  saa  fjernt  —  at  den  hjemlige  Jord  skælved  og  slog 
Revner  under  Guldbergs  Fødder,  ændsed  han  ikke.  Og  dog  var  det 
saa,  at  de  skjulte  Kræfter  under  ham  trak  sig  truende  sammen.  Det 
Drama,  der  blev  spillet  foroven,  paa  den  aabne  Scene,  var  ikke  det 
virkelige,  ikke  Tidens  Drama.     Det  blev  spillet  under  Dække. 

Had  og  Haab  —  hvorved  tænkte  man  at  slukke  Hadet  —  hvoraf 
øste  man  Haabet? 

Et  sælsomt  Stykke  Kongesaga  —  —  — 
I  de  Dage,  da  Guldberg  styred  Land  og  Rige,  gik  der  en  liden 
lyslokket  Dreng  tavs  og  tyst  omkring  i  Kongeslottenes  Sale.  Spinkel 
og  spædlemmet  var  han,  svagelig  og  sen  til  at  trives,  træg  til  at  tage 
efter;  men  lidet  underligt  tyktes  det,  thi  han  var  en  Svæklinge-Søn, 
og  sjelden  er  Gren  bedre  end  Bul.  Af  Væsen  var  han  sær  og  sky, 
trøg  og  treven  —  kantet  og  kejtet  i  Holdning  og  Lader,  og  for  det 
meste  var  han  tavs  og  tankespredt.  Meget  agtede  man  ej  paa  hans 
Færd;  ensom  og  stille  blev  den  derfor. 

Drengen  var  Caroline  Mathildes  Førstefødte  —  i  sine  spæde 
Aar  fostret  op,  efter  Struensees  Lægeraad,  i  Barskhed  sammen  med 
et  Bondebarn,  ofte  forsømt  og  glemt,  altid  næsten  overladt  til  sig  selv. 
Det  er  sandt  sagt,  at  den  Lilles  halvnøgne  Legeme  ofte  timevis  blev 
udsat  for  Is  og  Sne,  saa  han  havde  store  Frostknuder  paa  Hænder 
og  Fødder.  Ligeledes,  at  man  gav  Børnene  Grød  i  en  Skaal,  saa 
de  kunde  gaa  til  og  spise  deraf,  naar  deres  Lyst  tilsagde  det,  hvoraf 
Følgen  blev,  at  de  sloge  Grød  og  Skeer  af  Munden  paa  hinanden, 
naar  Maden  gik  til  Bunde  eller  den  Ene  troede,  at  den  Anden  fik  for 
meget.  Mælk  gav  man  dem  i  en  Flaske,  som  snart  blev  slagen  itu, 
og  gik  da  disse  Børn  med  bare  Fødder  mellem  Glasskaarene. 

Da  han  mistede  sin  Moder  ved  hendes  Fængsling  og  følgende  Forvis- 
ning, fik  han  vel  bedre  legemlig  Pleje  en  Stund.  Men  næppe  6  Aar  gammel 
»kom  han  til  Mandfolkene«  og  nød  ikke  senere  godt  af  mild,  kvindelig 
Omgang.  En  Majdag  i  1775  —  faa  Maaneder  efter,  Barnet  havde 
fyldt  sit  ottende  Aar  —  bragte  man  ham  Budskabet  om  hans  Moders 
Død.  Da  han  modtog  denne  Tidende,  forblev  han  tavs  som  altid  og 
uden  Taarer.  Men  siden  mælte  han:   »Nu  haaber  jeg,  Mo'r  er  i  Himlen.« 

Som  Aarene  led,  og  hans  høje  Kald  mer  og  mer  maatte  rinde  de 
Herskende   i    Hu,    fik   han   efter   sømmelig  Skik  Prinsers    vanlige  Om- 

givelse  og  Optugtelse:  en  statelig  General  til  Hovmester,  en  lærd 
Skriftklog  til  Lærer,  et  Par  i  Æt  passelige  Ynglinge  til  sin  personlige 
Tjeneste,  saa  og  en  Kammertjener,  som  tilmed  var  Kirurg.  Og  da 
den  lille  Prins  blev  lige  stor  nok  til  selv  at  fatte  Fornøjelse  ved 
Tanken  om  et  Giftermaal  med  en  jevnaldrende  Barneprinsesse,  ledede 
hans  Hovmester  ham  ovenikøbet  saa  vel,  at  Drengen  selv  ved  at  gennem- 
gaa  Listen  over  Evropas  Kongehuse  tvende  Gange  »standsede  og  blev 
slaaende  ved  samme  Sted«,  og  saa  heldigt  var  det,  at  der  paa  dette 
Sted  netop  stod  den  Prinsesses  Navn,  som  hans  Stifbedstemoder 
Juliane  Marie  havde  udkaaret  ham*). 

Og  saaledes  syntes  Alt  at  tyde  godt  og  vel. 

Men  som  Kongesønnen  gik  dér  tavs  og  taalig  om,  tærede  han 
paa  megen  Ringeagt  og  rugede  over  mangen  dulgt  Spot.  Thi  endda 
Skallen  var  hærdet,  var  han  dog  indvortes  saar  af  Sind  og  dertil  fuld 
af  Selvnøje.  Og  hver  en  Krænkelse  bed  ham  saa  meget  bitrere,  som 
han  var  faafængelig  og  umyg,  egenraadig  og  saare  stridig.  Havde 
han  først  faaet  en  Tanke,  holdt  han  den  stædig  fast  og  slap  den 
sjælden  siden,  og  mindst  om  den  gjorde  ham  større  i  egne  øjne. 

Saaledes  syntes  han  just,  da  han  var  bleven  13  Somre  gammel, 
at  have  hildet  sig  i  den  Tro,  at  Rigets  Styre  nu  egentlig  tilkom  ham 
som  myndig  efter  Kongeloven  —  om  han  havde  været  Konge  nemlig; 
men  Kongen,  hans  Fader,  var  jo  levende  død,  vidste  han,  og  hvem 
var  da  nærmere  end  han?  Derfor  blev  det  ham  endmere  utaaleligt 
at  blive  overset  og  tilsidesat  som  en  liden  Gut. 

Men  da  man  Intet  mærkede  paa  ham,  uden  det,  at  han  var 
faamælt  og  svared  tvært  og  kort,  naar  man  talte  til  ham,  saa  glemte 
de  Styrende  det  gamle  Ord:  tro  ej  stille  Vand  og  tiende  Mand.  Og 
ikke  spurgte  de  ham  eller  kærede  sig  om,  hvad  for  sære  Tanker  den 
kongelige  Dreng  vel  egentlig  monne  gøre  sig. 

Nu  led  det  hen  paa  Sommeren  1781,  og  da  hændte  det,  at  det 
stundom  skød  saa  stærkt  op  i  Drengens  Sind  med  Trods  og  Tru,  saa 
hastige  Svar  undslap  ham  og  røbed  Blodets  Uro.  Saaledes  er  det 
fortalt,  at  da  han  en  Dag  spiste  hos  Enkedronningen  paa  Fredensborg, 
blev  hun  ved  at  nøde  ham  til  at  tage  mere  Mad,  hvorover  han  tilsidst 
i  en  saare  fortrædelig  Tone  udbrød:  »i  Åppetiten  kan  man  dog  aller- 
mindst rette  sig  efter  Andres  Hoveder.«  Og  fik  da  Ordenes  Tonefald 
og  Svarets  Heftighed  Dronningen  til  at  stirre  uroligt  paa  ham  og  til 
sidenefter  stundom  at  tænke  tilbage  derpaa. 

Ed  Datter  af  Preusserkongen  Frederik  den  Stores  Brodersøn  (den  senere  Kong 
Frederik  Wilhelm  II),  Frederikke  Charlotte  Ulrica,  Prinsesse  af  Preussen;  hendes 
Moder  var  en   Niece   til  Juliane  Marie.    Giftermaalet  var  hlevet  foreslaaet  af  Frederik  II. 

Saa  var  del  en  anden  Gang  paa  Fredensborg,  at  han  som  vanlig 
stod  ensom  og  henfalden  i  sine  egne  Tvivlsmaal  og  Tanker,  og  støttede 
han   da   sin  Haand   paa  el  Spejlbord.     I  del  samme  gaar  Dronningen 

tilfældig  forbi,  hendes  Blik  strejfer  Harnets  brune  og  harkede  Haand. 
og  hun  udbryder  ligesom  ved  sig  selv:  »das  ist  auch  eine  echte 
Bauernfaust.«  Prinsen  for  sammen,  knytted  Næven  som  til  Slag,  og 
ude  af  sig  selv  slænger  han  hende  de  Ord  i  Ansigtet:  »aber  wo  sie 
angreift,  da  halt  sie  fest.«  Da  studsede  Dronningen,  girrede  efter 
Aandedrættet  og  trak  sig  sky  tilbage  —  og  saa  har  Frederik  som 
gammel  Konge  fortalt  det,  at  den  Gang  gik  det  først  ret  op  for  ham, 
at  han  havde  Herskerkaldet  og  Myndighed  med  til  at  trodse  sig 
det  til. 

Paa  slig  Vis  fæsted  sig  i  hans  Hu  Lysten  til  at  styre  og  Troen 
paa  egen  Værdighed.  Men  bitrere  blev  ham  da  ogsaa  Misforholdet 
mellem  Haabet  og  Virkelighedens  Ydmygelser,  og  ikke  mangler  det 
paa  Lejlighed  til  at  rippe  op  i  den  smertelige  Følelse  heraf. 

En  Gang  hændte  det  sig  saaledes,  at  han  ved  et  Taffel  lod  falde 
nogle  haanlige  Ytringer  om,  at  Kongens  Krigsskibe  vel  allerbedst 
burde  kunne  bruges  til  Købefærd,  og  da  Guldberg  nok  mærked,  at 
det  var  ham,  som  skulde  tage  dette  til  sig,  og  derfor  svarede  Kron- 
prinsen skarpt,  kom  de  i  Mundhuggeri  med  hinanden.  Prinsens  Hov- 
mester tvang  ham  da  siden  til  at  gøre  Guldberg  en  Undskyldning, 
og  gik  dette  Drengen  saa  nær  til  Hjerte,  at  han  harmedes  tvefold  paa 
Guldberg. 

En  anden  Gang,  er  det  fortalt,  var  Prinsen  Onsdag  Aften  til  Stede 
ved  et  af  Dronningens  Spillepartier,  og  gik  han  da  fra  Bord  til  Bord 
for  at  søge  Samtale,  men  Ingen  ændsed  ham,  hvorover  han  tilsidst 
blev  baade  vred  og  ked.  Men  da  hændte  det  endnu  værre,  at  just 
som  han  mismodig  og  treven  vilde  trække  sig  tilbage,  greb  hans 
Hovmester  ham  fat  i  Kjoleskøderne  og  nødte  ham  til  at  blive,  for 
at  høre  noget  paa  en  Sang,  endda  han  ikke  kunde  udstaa  den 
Syngende,  en  Jomfru  Møller. 

Begge  disse  Gange  brød  hans  tavst  tilbagetrængte  Harme  utøjlet 
frem  bagefter,  da  han  blev  ene  paa  sit  Værelse,  og  begge  Gange  skal 
han  hos  sig  have  haft  den,  som  kunde  puste  til  Ilden. 

Schlanbusch  hed  en  af  de  Pager,  som  var  i  Kongesønnens 
Tjeneste.  Den  første  og  mest  fortrolige  hed  Johan  Bulow,  en  ung 
Mand,  som  var  Kronprinsen  af  Hjertet  hengiven,  ofte  bøded  paa  hans 
Brist  og  hjalp  sin  Herre  med  Raad  og  Daad,  saa  snildeligt  endog,  at 
denne  ikke  ret  mærked,  hvad  Haandsrækning  han  fik.  Men  Bulow 
var   tillige   veg   og   myg,    uglad  ved  at  skulle  vove,    trøg  til  Handling, 

ordspag  og  saare  artig.  Schlanbusch  var  da  en  hel  anden  Mand, 
munter  og  snaksom,  dristig  til  Daad,  lysten  paa  Livet  og  kvindekær, 
dertil  ærgerrig,  lidet  kræsen  paa  Udveje  og  snar  til  at  spinde  Rænker. 
Han  var  da  visselig  nok  den  Rette  for  Prinsens  Sindsstemning  — 
maaske  ikke  den  bedste  Selskaber,  men  hvo  Ild  vil  have,  maa  lede  i 
Asken. 

Saa  lagde  da  de  Tvende,  Kongesønnen  og  Lykkeridderen  —  men 
den  Gang  var  Bulow  syg  —  Raad  op  imod  de  Styrende,  fordi  den 
første  ikke  vilde  høre  Jomfru  Møller,  og  den  anden  vilde  gifte  sig 
med  en  dydig  og  dejlig  Pige,  han  ikke  kunde  faa  fat  i  paa  anden 
Vis.  Og  dog  var  Danmarks  gode  Skæbne  over  dem  Begge,  og  hvad 
Ungdom  og  Overmod,  Drenge-Trods  og  Knøse-Traa  lagde  op  i  Ufor- 
stand og  Letsind,  det  vendte  sig  Alt  til  det  Gode  for  Land  og  Rige, 
Kongehus  og  Folk. 

Længe  har  sikkerlig  de  To  talet  sammen,  og  paa  alle  Veje  fundet 
Vanskeligheder;  thi  hvad  de  nu  havde  sat  sig  for,  havde  den  voveligste 
Vidde  og  kræved  vise  Raad,  slige  som  unge  Mænd  have  ondt  ved  at 
lede  frem.  Kun  dette  var  de  straks  begge  enige  om:  at  holde  Biilow 
udenfor;  thi  hans  Hjerte  vilde  ræddes,  vidste  de,  for  det  Store,  her 
skulde  voves;  og  hans  retsindige  Rædsel  vilde  maaske  have  tynget 
deres  Samvittighed  som  Bly.  Men  til  Gengæld  maatte  en  anden 
Hjælper  findes,  og  en  stor  Hjælper  maatte  det  være,  en  Mand,  som 
man  trygt  kunde  trøste  sig  til  at  give  Ledelsen  i  Haand.  Og  saaledes 
falder  da  Tanken  paa  Bernstorff.  Den  faldne  Statsmand  maatte 
ogsaa  for  dem  begge  to  staa  som  en  mægtig  Skikkelse,  myndig  og 
maalklar,  vennesæl  og  højbaaren,  en  Stormagt  i  sig  selv.  Og  dog 
skulde  de  her  hos  ham  straks  lide  noget  af  en  Skuffelse,  saa  vist 
som  Bernstorff  maatte  skuffe  deres  barnlige  Tro  paa,  at  en  Sammen- 
sværgelses hastige  Støbning  \ar  nok  til  at  skabe  Undere. 

Nogenlunde  let  gik  det  med  at  faa  skikket  Brev  og  Budskab  til 
Greven.  Dronningens  Pagehovmester  Riegels,  en  senere  ret  navn- 
kundig Historieskriver,  men  ellers  en  Mand  af  ilde  Rygte,  blev  sat  i 
Kundskab  om  Forehavendet,  som  pirrede  hans  Rænkelyst  saare,  og 
da  han  sammen  med  Dr.  Munter  stod  i  skriftlig  Samkvem  med  den 
værdige  Procantsler  i  Kiel,  Dr.  Cramek,  og  denne  igen  med  Grev 
Bernstorff,  saa  fik  man  paa  denne  Vis  og  gennem  disse  Mellemled 
Bernstorff  skikket  et  Brev  fra  Kronprinsen  i  Hænde  —  thi  at  skrive 
lige  til  denne  voved  man  ikke,  da  det  straks  vilde  have  vakt  Mistro 
og  bragt  Spejdere  i  Marken. 

Ikke  vides  det  med  Sikkerhed,  om  Bernstorff  straks  gav  Svar  og 
da   hvilket.     Men   heller   ikke   tiltrængtes  det  egentlig,   thi  blot  det,   at 

der  gik  Hiul  fra  den  vordende  Konge,  medens  Kongen  selv  var  levende 
død,  maatte  vare  (\v\\  kloge  Bernstorff  om,  at  der  var  noget  i  Gære. 
Men  Ungdommens  Utaalmodighed  var  over  de  Sammensvorne,  og  de 
brændte  efter  at  komme  i  rigtigt  Samlag  med  Greven,  faa  en  Orn- 
væltningsplan  lagt  til  rette  og  dens  Udførelse  sikret.  Man  forsøgte 
da  at  formaa  en  Kammerherre  Eyben,  som  gik  paa  Rejse  i  Høsten 
1781  og  da  vilde  komme  i  Bernstorffs  Nærhed,  til  at  være  Budsending 
til  denne:  dog  fra  ham  hørte  man  intet  siden. 

Vinteren  gik  nu  til  Ende,  og  da  det  vaarede,  greb  Schlanbusch 
selv  et  Paaskud  for  at  komme  bort  og  faa  Bernstorff  i  Tale.  Fik 
han  da  i  Forsommeren  1782  Tilladelse  til  at  gaa  til  Badestedet 
Pyrmont  samtidig  med  sin  Onkel  General  Sehested,  hvis  Datter  just 
var  den  dydige  Jomfru,  han  attraaede,  og  med  hvem  han  ogsaa  var 
trolovet.     I  Juni  rejser  de  da  alle  Tre. 

Schlanbusch  farer  nu  til  det  Holstenske  og  finder  Lejlighed  til 
fra  Kiel  at  faa  aftalt  en  Sammenkomst  med  Bernstorff.  Denne  finder 
Sted  paa  Grevens  Gods  Borstel.  Her  bragte  Schlanbusch  Brev  og 
Ærinde  med  fra  Kronprinsen  og  tåled  længe  med  Bernstorff,  først 
paa  Fransk,  men  siden  efter  paa  Dansk,  da  Greven  ej  kunde  forstaa 
hans  Franske.  Det  synes  nu,  som  Schlanbusch  har  villet,  der  snarlig 
skulde  voves  meget  og  voldsomt,  men  Bernstorff  kun  har  svaret  tvært 
og  tilbageholdent.  Schlanbusch  skal  da  efter  eget  Sigende  have  slaaet 
paa,  at  Prinsen  maaske  bedre  kunde  bruge  Stemann,  som  ventelig 
baade  havde  det  rette  Mod  og  Skarpsind.  Men  dette  vil  han  ikkun 
have  sagt  paa  Skrømt,  som  en  Brand  i  Næsen  paa  Bernstorff,  thi 
hele  dennes  Kres  led  kun  Stemann  ilde  og  vilde  sikkert  nødig  se  ham 
høste  Frugterne  af  Guldbergs  Fald,  om  det  lykkedes.  Ved  at  høre 
dette  kaster  da  Bernstorff  al  Tvivlraadighed  og  Tøven  til  Side  og 
giver  sit  Løfte  om  at  ville  være  med  —  dog  paa  det  Vilkaar,  at  Kron- 
prinsen maatte  vente,  til  hans  Daabspagt  var  blevet  stadfæstet.  Siden 
besøgte  Schlanbusch  ham  atter  paa  hans  Gods  i  det  Meklenborgske, 
og  der  blev  det  da  aftalt,  at  Bernstorff  skulde  sættes  i  Stand  til  at 
følge  Gangen  i  Alt,  hvad  der  skete  i  Danmark,  og  at  der  som  paa- 
lidelige  Mellemmænd  skulde  vælges  de  unge  Grever  Reventlow  og 
Ernst  Schimmelmann.     Og  saa  blev  det. 

Nu  gaar  Schlanbusch  hjem  over  Berlin,  men  da  han  kommer 
her  til  Hove,  farer  Kronprinsen  ham  straks  i  Møde  og  spørger  briste- 
færdig af  Utaalmodighed:  »Naa,  kommer  han  eller  ikke«?  hvormed 
han  mente  Bernstorff.  Nær  var  derved  Alt  blevet  røbet,  men  Schlanbusch 
havde  Aandsnærværelse  nok  til  at  svare,  at  hans  Svigerfader,  Generalen, 
ej    var    saa    vel,    at    han    straks   kunde   gøre  Prinsen    sin  Opvartning. 

Dog  blev  Mistanke  vakt,  men  nu  kom  dette  Schlanbusch  til  Gode,  at 
han  var  draget  hjem  over  Berlin,  thi  ved  Hoffet  tænkte  man  sig  da, 
at  den  lille  Prins  var  blevet  ked  af  sin  Barnebrud  (hvad  han  ogsaa 
var  og  alt  havde  givet  lydeligt  til  Kende),  og  derved  blev  Mistanken 
vendt  i  fejl   Retning. 

Siden  fortæller  Schlanbusch  Kronprinsen  Alt,  og  denne  bliver  da 
saare  glad  og  tryg.  Tænker  da  dette,  at  det  nu  kun  gjaldt  om  at  skynde 
paa  sin  Konfirmation,  —  og  da  han  snart  fyldte  15,  kunde  den  efter 
hans  Mening  ej  mere  synderlig  opsættes  —  saa  kom  Bernstorff  og 
Befrielsen  lige  bagefter. 

Nu  blev  altsaa,  efter  den  med  Bernstorff  trufne  Aftale,  begge  de 
unge  Grever  Reventlow  samt  deres  nære  Ven  Ernst  Schimmelmann 
indviet  i  Sammensværgelsen.  Og  derved  kommer  en  regelmæssig 
Brevveksling  i  Stand  med  Bernstorff,  i  det  Brevene  kom  til  at  gaa 
fra  Kronprinsen  gennem  Johan  Ludvig  Reventlow  til  dennes  Gods 
Trolleborg  paa  Fyen,  derfra  videre  med  Bud  over  Sandberg  til  Cramer 
i  Kiel,  og  fra  denne  atter  til  Louise  Stolberg  paa  Tremsbuttel,  hvorfra 
de  endelig  gik  med  Ilbud  til  Bernstorff  —  og  samme  Vej  tilbage. 
Ofte  vare  de  skrevne  med  Chifre  og  bleve  dechifrerede  af  Louise. 

Saa  er  det  dernæst  fortalt,  at  den  første  Plan,  der  fattedes,  var 
denne:  en  skønne  Dag  at  overrumple  og  afsætte  de  hidtidige  Herskere 
med  Vold  og  Magt,  og  under  Henvisning  til  Kongens  Sindssygdom 
overdrage  Tronarvingen  Kongeretten  til  Riget.  Om  nu  dette  er  rigtigt 
eller  ej,  og  man  derfor  tiltrængte  mititær  og  lovkyndig  Bistand  —  nok 
er  det,  at  de  Sammensvorne,  som  jo  og  mest  var  unge,  ufriste  Mænd, 
ikke  paa  egen  Haand  voved  sig  til  at  bringe  noget  til  Udførelse 
under  Bernstorffs  Fravær,  og  derfor  ønsked  andre  og  da  helst  ældre 
og  forfarne  Mænds  Raad  og  Hjælp ;  ej  heller  var  det  vel  muligt  at 
sejre  uden  Magt  og  Skin  af  Lovlighed.  Man  følte  sig  altsaa  for  hos 
tvende  højtstillede  Mænd,  den  skarpsindige  Lovlærde,  Generalprokurør 
Henrik  Stampe,  og  General  Huth  (som  efter  Nogles  Fortælling  skal 
have  været  udset  til  at  foretage  selve  Regeringsforandringen  som  en 
anden  Oberst  Koller).  Lod  da  den  første,  som  han  ikke  ret  forstod 
Rækkevidden  af  Spørgsmaalene,  hvorfor  man  først  ej  gik  videre  ind 
paa  Sagen  med  ham;  men  den  anden,  som  var  en  ilsom  og  fyrig 
Mand,  greb  straks  med  Begærlighed  de  faldne  Antydninger  og  stillede 
sig  beredvillig  til  Kongesønnens  Tjeneste. 

Nu  er  det  sagt,  at  man  fra  nogle  af  de  Sammensvornes  Side  der- 
paa  bygged  saa  hastigt  et  Haab,  og  saa  dumdristige  Planer,  at  Riegels 
paa  Kongens  Fødselsdag  d.  29.  Januar  1783  var  inde  i  hans  Værelser 
for    at    efterse    Laasene,    om    der    var   Skodder    paa  Dørene,    og   med 

hvilken  Slags  Nøgler  de  kunde  lukkes  op,  og  skal  han  endogsaa  have 
faaet  en  gammel  Hovednøgle1  af  den  salige  Konges  gamle  Kammer- 
tjener, som  nu   var  Etatsraad  og  boede  i  Helsingør. 

Dog,  om  alt  delte  er  sandt,  saa  synes  ikke  alle  Deltagerne  i  lige 
Grad  at  have  delt  Riegels  og  Schlanbuschs  hovedkulds  Iver  for  at 
fjadre  og  fare  til,  blot  tor  at  faa  Alt  gjort  af  i  en  Skyndsomhed. 
Mulig  har  ogsaa  Bernstorff,  som  tik  alle  Ting  at  vide  og  borte  fra 
ligesom  leded  Alt,  raadet  til  Varsomhed.  I  hvert  Fald  søgte  .Johan 
Ludvig  Reventlow  i  de  samme  Dage  ved  fornyet  Samraad  med 
Stampe  at  sikre  sig,  man  blev  paa  den  rette  Side  af  Loven,  hvorom 
mere  siden. 

Da  hænder  det  imidlertid,  at  der  kommer  Brev  fra  Kongen  til 
Prinsens  Hovmester  —  d.  Kl  Januar  1783  —  og  heri  fastsættes 
Palmesøndag  1784  som  Tiden  for  Kronprinsens  Konfirmation.  Herover 
skal  dog  Kronprinsen  i  første  Øjeblik  være  blevet  blot  endnu  mere 
harmfuld;  thi  for  det  unge  Sinds  Utaalmodighed  syntes  det  saare 
haardt  at  skulle  se  Tiden  for  sin  Manddoms  Stadfæstelse  rykket  ud 
mindst  et  Aar  endnu,  endda  han  selv  havde  ment,  at  allerede  hans 
trettende  Aar  —  og  nu  var  han  femten  —  havde  givet  ham  Ret  til 
Rigets  Styre,  endsige  til  at  konfirmeres.  Og  denne  Forhaling  traf 
ovenikøbet  ind,  just  som  han  var  midt  oppe  i  Drøftelsen  af  Planer, 
hvis  Iværksættelse  skulde  føre  ham  hastig  og  afgørende  til  Maalet. 

Under  disse  Forhold  er  det  da,  at  Johan  Ludvig  Reventlow, 
delende  sin  Kronprins'  Utaalmodighed,  paa  Januar  Maaneds  næst- 
sidste Dag  retter  de  tvende  Spørgsmaal  til  Stampe,  om  det  ikke  maatte 
holdes  for  »rimeligt  og  anstændigt«,  at  Kronprinsen  blev  »jo  før  jo 
hellere«  komfirmeret  —  og  »om  det  ikke  var  rimeligt  og  nyttigt,  at 
Hs.  kgl.  Højhed  jo  før  jo  heller  tog  Del  i  alle  Sager  af  Vigtighed  og 
altsaa  Sæde  i  det  Geheime-Conseil.«  Det  lykkedes  Reventlow  at  faa 
Stampe  til  at  diktere  sig  Svar  paa  disse  tvende  Spørgsmaal,  og  var 
begge  Svarene,  om  end  gennem  Omsvøb,  bekræftende. 

Men  medens  nu  alt  dette  gik  for  sig,  var  der  helt  uventelig  truffet 
noget  ganske  andet  ind,  som  krydsede  de  forhastede  Planer.  Det  er 
allerede  fortalt,  hvorledes  Prinsen  haardnakket  havde  tiet,  nu  snart 
halvandet  Aar,  overfor  Biilow,  og  det,  skønt  det  til  Tider  var  saare 
vanskeligt,  da  Biilow  næsten  altid  var  om  ham  og  ellers  i  alt  havde 
hans  Fortrolighed.  Derfor  maatte  ogsaa  Prinsens  Kammertjener  og 
Kirurg  (Bodendick)  indvies  i  de  hemmelige  Raad,  for  at  denne  ube- 
mærket kunde  fly  Kronprinsen  Bernstorffs  Breve  om  Kvælden,  naar 
han  klædte  Kongesønnen  af;  thi  saa  længe  var  Btilow  inde  i  sit 
eget  Værelse.    Saaledes  var  det  lang  Tid  gaaet,  og  Biilow  anede  Intet. 

Fra  den  danske  Handels  Empire.     II.  5 

Men  under  den  svare  Tvivl  og  Tvedragt,  som  særlig  efter  Kongens 
Brev  raaded  i  Prinsens  Sind,  brast  en  Dag  hans  Tværhed  og  Tavshed, 
og  hans  Tungebaand  løstes.  Og  da  siger  han  med  Et  Bulow  Alt, 
hvad  som  sket  var,  men  dertil  dog  ogsaa  dette,  han  ej  længer  vilde 
gaa  og  daies  med  som  med  Barn  i  Gangkurv  og  lade  de  Andre  skære 
og  skabe  alt  mellem  sig,  hans  Kongebyrd  til  Trods. 

Bulow  blev,  som  Schlanijusch  nok  havde  tænkt,  slagen  af  For- 
færdelse over  Alt,  hvad  han  fik  høre.  Men  Schlanbusch  siger  sig 
selv  at  have  truet  ham  til  Intet  at  røbe,  i  saa  Fald  kunde  han  være 
hellig  overbevist  om  inden  faa  Timer  at  miste  Livet«,  og  dette  skal 
da  have  bundet  Bulow.  Mere  troligt  er  det  dog,  at  Sagen  alt  da 
heldiget!  var  bragt  saa  langt,  at  den  kun  kunde  komme  i  anden 
Gænge,  men  ej  aldeles  stanses.  Og  herefter  maatte  Biilow  vide  at 
rette  sig. 

Herom  er  der  nu  dels  af  Biilow  selv  fortalt,  dels  efter  hans  Til- 
skyndelse og  Udsagn  af  en  Anden  berettet,  at  da  han  var  kommen 
sig  af  sin  første  Skræk  og  Forundring,  og  havde  faaet  Indblik  i,  hvor- 
ledes Alt  stillede  sig,  saa  bad  og  besvor  han  Kronprinsen  endelig  ej 
give  sit  Minde  til  noget  som  helst  voldsomt  eller  overilet  Skridt.  Naar 
Prinsen  blot  vilde  bie  paa  sin  Time  efter  Kongens  Bud,  vilde  Alt 
endnu  kunne  naaes,  og  eftersom  de  Styrende  dog  derved  havde  til- 
kendegivet Agtelse  for  hans  Fremtidskald,  kunde  han  heller  ej  længer 
holde  sig  helt  uforfaaet.  Overfor  Kongen  sin  Fader,  skulde  han  handle, 
som  han  selv  vilde,  hans  egen  Søn  en  Gang  skulde  handle  overfor  ham, 
og  aldrig  glemme  eller  tilsidesætte  den  kongelige  Myndighed,  som  en 
Gang  skulde  vorde  hans  eget  Eje  og  da  ogsaa  hans  Skjold  og  Værge. 

Saadanne  Ord  vil  Biilow  efter  eget  Sigende  have  sagt,  og  da  nu 
hans  unge  Herre  og  han  tog  paa  at  tale  sammen,  fik  Bernstorffs  Breve 
frem  og  Alt  gennemtænkt,  saa  enedes  de  om  (da  Bernstorff  dog  var 
borte  og  kun  saa  paa  Afstand,  og  alle  de  Nærværende  var  unge, 
uprøvede  Mænd),  at  henvende  sig  til  en  gammel,  forfaren  Statsmand 
som  Schack- Rathlou  og  saa  høre  hans  Raad.  Men  denne  var,  som  det 
vil  mindes,  ogsaa  misfornøjet  med  Guldberg  og  havde  taget  sin  Afsked; 
dog  Reventlow'erne  holdt  ham  for  svagsindet  og  vankelmodig,  tilmed 
og  (or  en  Fjende  af  Bernstorff,  og  kun  med  Møje  lykkedes  det  Biilow 
;it  faa  Lov  til  at  udlade  sig  for  ham  om  Sagen  og  endda  kun  efter 
lian  med  Brev  havde  bevist,  at  Schack-Rathlou  i  sin  Tid  havde 
modsat  sig   Bernstorffs  Afskedigelse. 

Dermed  gik  Biilow  altsaa  til  Schack-Rathlou  og  aabenbarede  denne 
værdige  Herre  alle  Ting.  Og  nu  synes  alle  sindige  Mænd,  som  holdt 
med    Kronprinsen   og   vilde    ham   vel,   at   have   taget   det  Raad   op,   at 

han  rolig  skulde  afvente  sin  Konfirmation  og  dermed  følgende  Ind- 
trædelse i  Statsraadet.  Biende  Mand  fanger  Bør,  og  for  en  gammel 
Mand  som  Schack-Rathlou  tyktes  et  Aars  Tøven  kun  al  være  en 
føje  Tid. 

Man  var  da  kommet  ind  i  den  Maaned,  Vinteren  begynder  at 
blides,  og  som  derfor  hedder  Blidemaaned,  og  eftersom  det  nu 
i  de  samme  Dage  hændte,  at  Sammensværgelsens  uroligste  Hoved, 
Schlanbusch,  blev  fjernet  fra  Hove  og  fra  Prinsen,  fordi  han  havde 
besvangret  en  Kammerpige  ved  Hoffet,  saa  vandt  dette  vise  Raad  til- 
sidst    Fremgang.  —  — 

Men  skønt  saaledes  Guldbergs  bratte  Fald  var  afværget,  saa 
blev  derved  kun  Gravningsarbejdet  under  hans  Fødder  sikrere  i  sit 
Anlæg  og  sin  Udførelse.  Thi  nu  var  det  kommet  dertil,  at  hemmeligt 
Sambaand  var  knyttet  mellem  de  sindigste  og  de  daadkraftigste  Mænd. 
Unge  og  ivrige  Folk  som  Greverne  Reventlow  bar  Ved  og  Tønder  til  den 
underjordiske  Ild,  prøvede  og  forfarne  Statsmænd  som  Bernstorff 
og  Schack-Rathlou  dæmpede  Luerne,  men  lod  snildelig  Baalet  brede 
sig  og  næres  i  Styrke.  Og  saaledes  beredtes  Alt  paa  det  bedste  til 
det  Tidspunkt,  da  Flammerne  kunde  bryde  frem  i  Grunden  og  fortære 
deres  Ofre. 

Dog  paa  Overfladen  var  Alt  roligt.  Atter  holdt  Prinsen  ved  sin 
sædvanlige  Vis  med  Tværhed  og  Tavshed  og  ligesaa  med  sine  en- 
somme Færder.  Stundom  har  vel  hans  Tanker  stævnet  fremad  og 
Haabets  Lysning  kastet  Skær  over  hans  Ansigt,  men  oftest  var  han 
mut  og  sær.  I  Løndom  bar  han  sin  Skat,  sin  Kongstanke,  og  vogted 
den  vel.     Thi  Giørsom  skal  gørligen  gemmes. 

Medens  de  høje  Herrer  i  Kongens  og  Bankens  Raad  drøftede 
Finansernes  Fremtid  under  alskens  teoretiske  Overvejelser, 
havde  talrige  Efterretninger  alle  Vegne  fra  oprullet  Virkelighedens 
sørgelige  Billede  af  vor  oversøiske  Handel  for  de  skrækslagne  Køb- 
mandshuse  —  og  dette  levned  intet  Haab  om  lysere  Tider. 

Erkendelsen  heraf  virkede  saa  meget  mere  bedøvende,  som  de 
fleste  herhjemme  paa  ægte  dansk  Vis  i  det  længste  og  til  det  sidste 
havde  vægret  sig  ved  at  tro  og  se.  Alle  Tegn  til  Trods  havde  man 
blot  hengivet  sig  til  patriotisk  Harme  over  Sandsigerne  og  deres  for- 
modede slette  Hensigter.  Omkring  Aarsskiftet  1783  var  det  saaledes 
gaaet  haardt  ud  over  de  Coninck,  hvis  Forsyndelse  netop  var  den : 
at  vide  forud  og  deraf  drage  sine  Slutninger  i  Tide.  Det  allerede 
tvende  Gange  omtalte  Salg  af  en  større  Post  Vestindiske  Aktier  den 
27.  Septbr.  1782  havde  noksom  vist  dette.  Omtrent  en  Maaned  senere, 
nemlig  den  29.  Oktbr.,  maatte  de  Coninck  &  Reiersen  paa  given 
Anledning  oplyse  det  tidligere  nævnte  Amsterdammer-Hus  Pye  Rich  &Co. 
—  paa  hvis  Vegne  Firmaet  havde  170  Østersøiske  Aktier  i  Pant, 
hvoraf  20  ønskedes  ombyttede  af  Depositor  med  4  Vestindiske  —  at 
de  Vestindiske  Aktiers  daværende  Værdi  omtrent  var  720  Rdl.,  de 
Østersøiskes  kun  130,  »dog  uden  nogen  Mulighed  for  at  realisere  nogen 
Mængde«.  Da  nu,  som  alt  ommeldt,  netop  kort  efter  flere  hollandske 
Huse  opsagde  lignende  Laan,  der  vare  ydede  kjøbenhavnske  Firmaer 
imod  Depositum  af  Aktier  til  høj  Kurs,  og  da  endvidere  hollandske 
Aviser  i  Begyndelsen  af  1783,  som  ligeledes  berettet,  angreb  den  danske 
Stats  Kredit  og  bragte  de  danske  Fonds-Kurser  til  Fald,  blev  de  Coninck 
paa  Grund  af  sine  gamle  hollandske  Forbindelser  mistænkt  for  at 
være  Ophavsmand  hertil  —  og  som  Bevæggrund  angav  de  forblommede 
Sigtelser  en  Aktiespekulation,  der  krævede  en  kunstig  Baisse  (jfr. 
nærmere  ovf.  S.  17). 

Som    naturligt  var,  blev  de  Coninck   saare    altereret  over  saaledes 

at   blive   beskyldt    tor  en    »Forbrydelse«,   hvorom    > Tanken  alene«    var 

nok  til  »al  isne  liver  Sjæl,  som  bar  mindste  Gran  af  Følelse«.  I  en 
Redegørelse,  som  ban  i  Slutningen  af  Jannar  178.'}  forgæves  søgte  at 
t'aa  frem  i  et  Hamborgsk  Børsblad  og  derfor  siden  maalle  udgive  i 
Pieceform,  påaviser  ban  træffende  og  lydeligt,  hvorledes  kim  det, 
kloge  Folk  forlængst  bavde  indset,  nu  var  indtruffet:  med  Krigens 
Ophør  var  Konjunktur-Grundlaget  for  H andelsselskabernes  Indtægts- 
Overflod  brat  sunket  sammen.  Men  dette  kunde  i  og  for  sig  ikke 
have  nogen  Indflydelse  paa  de  danske  Fonds,  thi  Fonds  er  Statsgæld, 
Aktier  Privatgæld  (private  Foretagenders  Gæld),  og  denne  kom  altsaa 
ikke  hin  ved.  Steg  eller  faldt  Statspapirernes  Kurs,  forhøjedes  eller 
formindskedes  Nationalkrediten,  og  derigennem  kunde  vel  indirekte 
ogsaa  Aktiepriserne  paavirkes,  men  omvendt  kunde  en  Undervurdering 
af  private  Gældsforskrivningers  Værdi  ikke  rokke  Fondskurserne, 
hvis  Tilliden  til  Staten  og  dens  Pengevæsen  ellers  vedblivende  var 
den  samme. 

Heri  havde  ganske  vist  de  Coninck  Ret  —  og  Grunden  til  de 
danske  Statsobligationers  Kursfald  i  Holland  var  ogsaa,  som  vi 
have  set,  en  hel  anden  end  de  synkende  Aktiekurser,  nemlig  dels  de 
danske  Papirspenges  Værdiforringelse,  dels  den  Omstændighed,  at  det 
nyaabnede  danske  Statslaan  i  Antwerpen  gav  5%  Rente,  medens 
Obligationerne  af  det  hollandske  Laan  kun  bar  4%  Rente.  Men  da 
det  hurtigt  blev  bekendt  i  Holland,  at  den  danske  Stat  just  optog 
hint  nye  Laan  for  blandt  andet  at  komme  sine  Handelskompagnier 
til  Hjælp,  og  da  samtidig  de  Danske  selv  i  største  Omfang  søgte  at 
blive  af  med  deres  Aktier,  var  der  i  Virkeligheden  herved  givet 
Hollænderne  al  mulig  Anledning  til  at  vise  mindst  lige  saa  megen 
Mistillid  til  disse  Papirer  som  til  danske  Fonds. 

De  ondartede  Angreb  paa  de  Coninck  vedblev  —  thi  det  var  kun 
altfor  fristende  let  at  lulle  sig  ind  i  den  Tro,  at  den  hele  Misere  kun 
skyldtes  en  Fremmeds  lumpne  Børsmanøvrer,  medens  Landets  egne 
ophøjede  Institutioner  i  sig  selv  vare  sikre  og  paalidelige  nok.  Højst 
rimeligt  har  ogsaa  den  kloge  Købmand  med  sin  overlegne  kommercielle 
Indsigt  til  en  Begyndelse  trukket  ringeagtende  paa  Skuldrene  af  Selv- 
tilfredshedens patriotiske  Snadren  i  den  hjemlige  Andegaard  og  derved 
stødt  en  og  anden  af  den  lokale  offentlige  Menings  selvbestalter  Herolder 
for  Hovedet  —  og  overfor  en  slig  Cotin  maatte  de  Coninck  derfor, 
som  han  selv  vittig  bemærker,  finde  sig  i  den  af  Boileau  anviste 
Skæbne : 

>Qni  méprise  Cotin,  n  estime  point  son  Roi 
Et  n'a,  seion   Cotin,  ni  Dien,  ni  foi,  ni  /o/.« 

Forbløffende  hurtig  skulde  imidlidtid  Begivenhederne  rundt  om 
os  give  de  Coninck  Ret  i,  at  man  ikke  stod  overfor  en  dansk  Børs- 
manøvre, men  overfor  en  Verdenskrise.  I  selve  det  rige  Holland  sank 
Vekselkursen  13°  o  mod  Hamborger-Banko,  medens  den  ellers  var 
4 — 6%  bedre,  og  Landet  var  saa  blottet  for  Penge,  at  Diskontoen  gik 
i  6°  o,  medens  det  sædvanlig  var  3° /o.  Og  i  Hamborg  steg  den  end- 
også a  til  9%. 

Samtidig  meldtes  der  fra  alle  oversøiske  Pladser  om  Overflod  af 
evropæiske  Varer,  trykket  Afsætning  og  synkende  Priser.  Typisk  er 
en  Beretning  fra  Filadellia,  hvorfra  der  i  Foraaret  1783  skreves  herhjem  : 
»et  Marked,  overvældet  med  evropæiske  Varer,  et  Overtal  af  Skibe, 
som  her  stimler  sammen  fra  alle  Kanter  —  dette  er  en  kort,  men 
sand  Afbildning  af  Handelen  her  paa  nærværende  Tid«.  Og  der  til- 
føjes: »alle  andre  Pladser  i  Nordamerika  ere  ligeledes  overvældede  af 
Varer,  ja  i  Forhold  endogsaa  mere«. 

Grunden  hertil  var  først  og  fremmest  den,  at  de  franske  Koloni- 
havne, som  under  Krigen  havde  været  aabne  for  de  under  neutralt 
Flag  farende  Skibe,  nu  atter  lukkedes,  og  de  derhen  bestemte  Skibe 
maatte  derfor  alle  ty  ind  til  de  nordamerikanske  Pladser  for  om  mulig 
at  blive  af  med  deres  Varer  og  faa  Returfragt  hjem.  Da  der  desuden 
allerede  i  Forvejen  var  Hundreder  af  Skibsladninger  svømmende  til 
Amerika  paa  den  Tid,  Præliminærfreden  sluttedes,  maatte  uundgaaelig 
Følgen  blive  den  nys  beskrevne,  at  der  i  de  nordamerikanske  Havnestæder 
ophobedes  uhyre  Varelagre,  og  det  til  Trods  for  at  Befolkningen  der- 
ovre var  udarmet  af  Krigen,  havde  faa  Penge  og  til  en  Begyndelse 
lige  saa  faa  Eksportprodukter  at  købe  fremmede  Varer  for.  Heraf 
blev  atter  Følgen  et  pludseligt  og  voldsomt  Prisfald  —  i  Løbet 
af  kort  Tid  kunde  man  købe  f.  Eks.  tyske  Varer  saa  billigt  i  Nord- 
amerika, at  man  med  Fordel  kunde  føre  dem  tilbage  til  Hamborg  og 
sælge  dem  der.  Havde  de  krigsførende  Magter,  saa  længe  Krigen  stod 
paa,  været  i  de  neutrale  Handelsnationers  Vold  og  fundet  sig  i  at 
betale  deres  Fornødenheder  i  dyre  Domme  og  endda  være  glade  til, 
at  de  overhovedet  fik  fremmede  Varetilførsler,  saa  vendte  Bladet  sig 
nu.  Jeg  er  ofte  nok  blevet  bedraget,  nu  er  det  min  Tur  at  bedrage« 
—  saaledes  bekendte  man  Stillingen  aabent. 

Hertil  kom  nu,  at  Returladning  næsten  ikke  mere  var  til  at  faa, 
og  i  hvert  Fald  kun  til  jammerligt  lave  Fragter  —  og  de  Varer,  der 
saaledes  bragtes  hjem,  kunde  kun  afsættes  med  Tab. 

Dette  gjaldt  ogsaa,  ja  endog  i  endnu  højere  Grad,  de  ostindiske 
Artikler.  Ogsaa  i  Asien  var  der  ved  den  forhen  omtalte  overdrevne 
Konkurrence,   som  ny  tilkomne  neutrale  Handelsflaader  havde  voldet, 

blevel  ophobet  ovropæiske  Varer  indtil  Usælgelighed,  hvad  der  paa 
hine  Pladser  kun  skete  altfor  let,  da  det  var  yderlig  faa  Varekvaliteter, 
som  dér  overhovedet  vare  afsættelige.  Men  endnu  værre  var  det  dog, 
at   der  rundt  om   i   evropæiske  Søstæder,  og  da  ogsaa  i  Kjøbenhavn, 

var  opsejlet  kolossale  Lagre  af  ostindiske  Varer,  som  for  Størstedelen 
var  Luksusgenstande,  hvoraf  Forbruget  nu  kunde  ventes  ganske 
væsentligt  indskrænket.  For  Kjøbenhavns  Vedkommende  var  man 
iranske  vist  i  Efteraaret  1782  blevet  af  med  betydelige  Kvantiteter, 
men  mod  Sædvane  var  endnu  meget  usolgt,  og  i  Løbet  af  1783  ventedes 
liere  store  Ladninger.  Endnu  større  var  dog  Lagrene  af  vestindiske 
Produkter,  navnlig  Sukker  og  Kaffe.  Paa  alle  disse  Varebehold- 
ninger, kunde  man  forudse,  vilde  der  lettelig  tabes  store  Summer,  i 
Stedet  der  tidligere  var  blevet  tjent  paa  denne  Handel. 

Intet  Under  var  det,  da  al  denne  græsselige  Elendighed  ret  gik 
op  for  hver  Cotin,  at  man  i  sin  Fortvivlelse  ikke  vidste,  hvor  man 
skulde  ende,  og  hvor  man  skulde  begynde  —  at  man  ikke  kunde 
blive  enig  med  sig  selv  om,  i  hvilken  Hank  man  skulde  tage  fat,  og 
derfor  snart  greb  den  ene  og  slap  den,  snart  greb  den  anden  for 
ogsaa  at  slippe  den.  Nu  var  Tanken  ved  Vekselkursen,  nu  ved 
Aktiepriserne,  nu  ved  fremmede  Obligationers  Opsigelse,  nu  ved  dette 
eller  hint  Hus'  Vaklen  eller  Vanskeligheder,  nu  atter  ved  Penge- 
værdiens Fald. 

Men  bedst  som  Guldberg  endelig  langt  om  længe  var  blevet  helt 
paa  det  Rene  med  sig  selv  om,  at  det  var  Sedlernes  Mængde,  som  for 
enhver  Pris  maatte  indskrænkes  (o:  i  Teorien!)  og  selve  Pengevæsenet, 
som  først  og  fremmest  maatte  rejses,  —  saa  styrtede  blot  al  Forvirringens 
Mangefold  paany  i  broget  Skiften  ind  over  det  arme  Menneske  og 
slog  alle  Forehavender  i  Sønder  og  Skaar. 

Det  blev  den  bedrøveligste  Maj-Maaned,  den  Maj,  1783!  Slag  i 
Slag  maatte  Slukningsmandskabet  sendes  til  Pumperne,  thi  alle  Vegne 
piplede  Ødelæggelsens  Luer  lystigt  frem  og  rakte  deres  røde  Ildtunger 
ad  alle  Redningsplaner  paa  Papiret. 

Den  2.  Maj  opdagedes  der  i  Asiatisk  Kompagni  —  et  Selskab  af 
en  dog  hidtil  grundmuret,  brand-  og  dirkefri  Soliditet  —  en  Kasse- 
mangel, som  straks  maatte  anslaas  til  over  V2  Mill.  Rdl.  En  af  Bog- 
holderen Battier  udstedt  Veksel,  der  viste  »Urigtighed  mellem  ham 
og  Kassereren«,  Jakob  Holm,  opvakte  Direktionens  Mistanke,  og  hastig 
derefter  konstateredes  det,  at  der  bestod  et  formeligt  Komplot  mellem 
de  nævnte  Mænd  og  den  administrerende  Kassedirektør  Haaber,  om 
at  besvige  Kassen  i  Fællesskab. 

Den  6.  Maj  druknede  Haaber  sig  om  Aftenen,  d.  8.  blev  Holm 
arresteret  —  Battier  var  straks  flygtet  til  Sverige. 

Den  16.  Maj  udgik  der  kgl.  Arrestordre  imod  Kassererens  Fuld- 
mægtig,  Jakob  Lynge,  der  viste  sig  at  have  drevet  Handel  for  Kom- 
pagniets Penge  i  Forening  med  sin  Principal,  men  som  Kongens  Foged 
ikke  desto  mindre  havde  nægtet  at  anholde. 

I  Mellemtiden  var  der  udgaaet  Bekendtgørelse  om,  at  Kassererens 
Kvitteringer  i  Fremtiden  var  ugyldige.  Rygterne  om  Haabers  Selvmord 
bredte  sig  hastigt  i  Staden  og  vakte  det  største  Røre. 

Ganske  naturligt  rejste  Harmen  sig  straks  og  stærkt  mod  Direk- 
tørerne som  dem,  der  burde  have  foretaget  fornødent  Kasseeftersyn, 
og  højrøstet  fordrede  man  overalt,  at  de  tre  gamle  Direktører,  som 
ha^de  siddet  sammen  med  Haaber,  og  hvoraf  de  to  sad  der  endnu, 
medens  den  ene  netop  var  fratraadt  i  Februar  s.  A.,  skulde  erstatte 
Selskabet  det  lidte  Tab.  Men  disse  3  Direktører,  som  saaledes  kunde 
risikere  at  blive  ruinerede,  eller  hvis  Formue  dog  vilde  blive  følelig 
formindsket,  var  ingen  andre  end  Ryberg,  Fabritius  og  P.  van  Hemert, 
altsaa  Cheferne  for  tre  af  Kjøbenhavns  største  Handelshuse,  hvis 
pekuniære  Anseelse  og  uindskrænkede  Kredit  Guldberg  netop  var  saa 
optaget  af  for  enhver  Pris  at  opretholde.  Det  var  med  andre  Ord 
(Guldbergs  Ord)  »Mænd,  der  ere  værdige  for  Os  og  nyttige  for  Staten«, 
og  »disse  for  Os  og  Staten  kære  Huse«  burde  »kunne  ury stede  og 
sikre  bestaa.«  Og  ganske  rigtigt  tyede  disse  »værdige«  Mænd  da  ogsaa 
straks  til  den  kongelige  Naade  og  tiggede  Guldberg  om  Hjælp  til  ved 
kongelig  Gunst  og  Gave  at  slippe  fri  for  deres  Pengeansvar. 

Dog  inden  herom  kunde  træffes  Bestemmelse,  gjaldt  det  først  om, 
saaledes  som  Guldberg  saa  Sagen,  at  Kompagniet  hastigt  mulig  blev 
stivet  af  efter  den  uhyre  Rystelse,  som  Tilliden  til  dette  højt  ansete 
Selskab  havde  faaet,  og  som  maatte  give  sig  Udtryk  i  Aktiernes  Kurs, 
der  ganske  rigtigt  ogsaa  straks  var  bleven  »svingende  og  ubestemmelig«. 

—  Den  12.  Maj  fik  derfor  Skatkammeret  en  kgl.  Kabinetsordre, 
der  bestemte  en  Sum  af  6—8  Tdr.  Guld  (6—800,000  Rdl.)  for 
hvilken  Sum  der  blev  aabnet  Skatkammeret  Kredit  i  Banken  —  til 
Opkøb  af  Aktier  i  det  Asiatiske  og  det  Vestindiske  Compagni,  »paa  den 
bedste  og  tavseste  Maade  underhaanden«,  for  derved  at  holde  de 
paagældende  Aktier  oppe  i  en  Kurs  af  henholdsvis  950  og  400  Rdl. 

Dette  skete,  som  det  i  Motiveringen  hedder,  »for  at  forhindre  et 
stort  Onde  og  tillige  i  nogen  Maade  at  holde  Vores  Kreditvæsen«,  nu 
da  »Vore  egne  Undersaatter,  endog  de,  som  have  Formue  til  at  bevare 
deres  Aktier,  blive  forvirrede  og  sælge  med  stort  Tab«. 

Sagen    blev   grebet   an    med    den    største  Forsigtighed   og  Hemme- 

lighedsfuldhed.  Skatkammerets  Direktører  maatte  give  hinanden 
Tavshedsløfte  ,  og  de  to  Embedsmænd,  som  skulde  besørge  Indkøbet, 
maatte  aflægge  Ed  paa,  at  de  overfor  deres  Børshjælpere  skulde  kule, 
som    om    Indkøbet    skete    for    »hollandsk,    brabantsk    og    hamborgsk 

Regning 

Med  Aktiekurserne  var  det  i  1783  gaaet  paa  følgende  Maade. 
Asiatiske«  hævdede  endnu  ultimo  Januar  en  Kurs  af  1480 — 1500  Rdl. 
(altsaa  det  tredobbelte  af  Pari).  I  Løbet  af  Februar  veg  Sælgerkursen 
efterhaanden  til  1450—1400—1350.  Saa  kom  Krachet  af  2.  Maj,  og 
de  følgende  Dage  gik  Prisen  rent  vildt  flere  Hundrede  ned.  Skat- 
kammeret naaede  imidlertid  kun  at  købe  9  Stkr.  til  en  Gennemsnits- 
pris af  935  Rdl.,  medio  Maj  var  Paniken  overstaaet,  og  Kursen 
fæstnede  sig  derefter  ved  et  Niveau  af  920 — 30. 

For  de  tvende  andre  Kompagniers  Vedkommende  var  Kursfaldet 
mere  jævnt,  men  fortsattes  uafbrudt,  som  det  nedenfor  vil  ses. 

Vestindiske  Østersøisk-Guineiske 

Handelsselskab.  Handelsselskab. 

Jan.  aabner.          -560  Rdl.  -137  Rdl. 

ult.  Jan 495—500  »  135—137  » 

Febr 420—430  »  125—130  » 

medio  Febr.  . 430  »  124  » 

April 385—400  »  118—120  » 

medio  April  .  385— 400  »  112—116  » 

medio  Maj  .  .  328—340  »  100—102  » 

Under  disse  Forhold  var  det  intet  Under,  at  naar  man  fra  Statens 
Side  overhovedet  gav  sig  til  at  købe  Aktier  op  for  at  modvirke  Kurs- 
faldet, man  da  ogsaa  tog  sig  af  andre  Kompagnier  end  det  Asiatiske. 
Den  nys  nævnte  Kabinetsordre  af  12.  Maj  taler  derfor  ogsaa  i  al 
Almindelighed  om  »den  altfor  store  Forvirrelse,  Aktiernes  gruelige 
Synkelse  og  Kreditvæsenets  rædsomme  Tab  inden-  og  udenlands,  saa 
vidt  dette  Væsen  staar  i  Forbindelse  med  Aktierne«.  Det,  der 
navnlig  stak  Guldberg  i  Øjnene,  »nu  da  alle  Kompagniaktier  falde 
under  deres  Værd«,  var  den  Mulighed,  »at  Fremmede  kunde 
købe  dem,  og  da  i  bedre  Tider  paa  Statens  Regning  gøre  sig 
en  utaalelig  Gevinst«.  I  Forbigaaende  bemærket  var  de  Fremmede 
klogere  end  som  saa  —  de  købte  vel  nok  nogle  Poster  Asiatiske 
Aktier,  men  lod  os  snildeligen  beholde  vore  Vestindiske  Papirer. 
Derimod  fik  Staten  942  af  disse  Aktier  og  udgav  derfor  295,000  Rdl. 
(313  Rdl.  pr.  Stk.).    Det  Østersøisk-Guineiske  Selskab,   som  ved  denne 

Lejlighed    blev    forbigaaet,    maatte    Staten    senere    hjælpe    paa    anden 
Maade. 

Imidlertid  vedblev  der  at  indgaa  ekstraordinære  Begæringer  om 
Laan  til  Banken,  saaledes  d.  6.  Maj  tvende  paa  henholdsvis  60,000  Rdl. 
og  30,000  Rdl.  —  10.  Maj  et  Andragende  fra  Søren  Lycke  om 
50,000  Rdl.  --  14.  Maj  fra  John  &  William  Brown  &  Co.  om  54,000  Rdl. 
(Overtagelsen  af  hans  Gæld  til  Asiatisk  Kompagni,  der  beløb  sig  til 
denne  Sum). 

Dog  det  Værste  stod  endnu  tilbage.  Et  af  Byens  allerstørste 
Købmandshuse  var  Boltens.  Henrik  Boltens  Købmandssucces  havde 
i  faa  Aar  været  saa  svimlende  stor,  at  han  den  19.  Maj  blev  adlet 
som  Baron  —  »da  han  her  i  Staden  har  af  den  partikulære  ostindiske 
Hqndel  den  største  Fortjeneste,  hvorved  ikke  alene  Vore  (Kongens) 
Toldintrader  anseeligen  har  vundet,  indtil  af  ham  alene  forrige  Aar 
noget  over  IV2  Td.  Guld,  men  hvorved  og  henved  700  af  Vore  Under- 
saatter  finder  Brød«.  Og  saa  skulde  det  netop  hænde  hverken  værre 
eller  bedre,  end  at  han  et  Par  Dage  efter  denne  højtidelige  Akt  maatte 
standse  sine  Betalinger.  Paa  Grund  af  hans  vidt  udstrakte  Forbindelser 
stod  det  straks  Alle  klart,  at  gik  han  Fallit,  vilde  han  drage  flere 
efter  sig. 

Saaledes  havde  alle  Ulykker  samlet  sig  i  en  Sum,  medens  Skoven 
grønnedes,  og  da  den  sprang  ud,  var  ogsaa  den  kjøbenhavnske 
Handelskrise  i  sit  fuldeste  Flor. 

Saaledes  som  Guldberg  saa  paa  Stillingen,  var  der  intet  at  betænke 
sig  paa;  naar  »et  saa  stort  Hus  som  Boltens  var  brækket  og  fleres 
Fald  deraf  vilde  blive  en  Følge,  hvoraf  en  almindelig  Miskredit  for 
hele  Staten  kan  komme«  —  saa  var  der  tvefold  tvingende  Anledning 
til  at  skride  hastig  videre  paa  den  én  Gang  betraadte  Bane.  Hvor 
stærkt  vel  end  Fordærvelsen  hastede  frem,  saa  maatte  dog  en  snar 
Statshjælp  en  Gang  kunne  indhente  den  og  faa  den  stoppet  i  dens 
sidste  store  Opløb. 

—  Under  23.  Maj  fik  han  derfor  udvirket  en  kgl.  Befaling,  der 
paabød  Nedsættelsen  af  en  ekstraordinær  Kommission,  bestaaende  af 
Commerce-Minister  Schimmelmann  og  Statssekretæren  (altsaa  ham  selv), 
og  disse  bemyndigedes  til  at  disponere  over  1  Mill.  Rdl.  af  Banken 
»til  de  handlende  Huses  Frelse  og  Kreditens  Opretholdelse,  uden  i 
dette  Tilfælde  at  være  bundne  af  Bankens  almindelige  og  besynderlige 
I  tegler  og  uden  at  behøve  anden  eller  videre  Ordre  end  denne«. 

Og  nu  gik  det  løs  med  Laan,  store  og  smaa,  til  Højre  og  Venstre. 
Den  24.  Maj  fik  D.  Brown  20,000  Rdl.,  John  &  William  Brown  &  Co. 
130,000  Rdl.  +  40,000  Rdl.,  Agent  Amrerg  50,000  Rdl.  og  Peter  Tutein 


to 

9,000  Rdl.  Den  26.  Maj  fik  Bolten  600,000  Rdl.  +  100,000  Rdl., 
cl.  30.  Maj  Etatsraad  Abraham  Schneider  130,000  Rdl.,  Agent  Wolf  cy.  Co. 
40,000  Rdl.  og  .Joost  v.  Hemert  &  Sønner  atter  100,000  Rdl.  osv.  osv. 
Browns,  Tuteins  og  Wolfs  Laan  blev  bevilgei  af  Banken,  de  øvrige 
af  Kommissionen.  lait  blev  der  i  Dagene  fra  23.  Maj  til  14  Juni  i:) 
bevilget  af  Laan  til  Handelshuse  1,554,000  Rdl.,  hvoraf  lidt  over 
1    Mill.  af  den  ekstraordinære  Kommission. 

Desuden  fik  det  Vestindiske  Handelsselskab  —  hvem  de  franske 
Kolonihavnes  Lukning  havde  ramt  haardest  af  alle  danske  Handels- 
foretagender  —  d.  23.  Maj  et  Laan  paa  200,000  Rdl.,  og  ved  en 
Kabinetsordre  af  31.  Maj  blev  der  endelig  givet  Asiatisk  Kompagni 
Tilsagn  om  eventuelt  at  faa  Kassemanglen  erstattet  af  Statskassen. 

Siden  December  1782  var  der  saaledes  paa  Handelskrisens  Konto 
disponeret  over  1,9  Mill.  Rdl.,  til  Udvidelse  af  den  almindelige  Laane- 
fond  for  Private  endvidere  over  300,000  Rdl.,  og  nu  stilledes  yderligere 
en  ekstraordinær  Udgift  af  over  1/a  Mill.  Rdl.  i  Udsigt.  Alt  dette  kunde 
kun  ske  paa  én  Maade,  nemlig  ved  i  tilsvarende  Grad  at  forøge 
Seddelmængden,  —  hvis  i  Forvejen  overdrevne  Størrelse  ogsaa  efter 
Guldbergs  egen  Mening  var  det  egentlige  »Onde«. 

Følgerne  heraf  kunde  naturligvis  ikke  udeblive.  I  Hamborg  be- 
vægede Vekselkursen  paa  Kjøbenhavn  sig  saaledes: 

2   Maaneder  a  Dato.  Korte  Veksler**). 

(April) (40V4) 

Maj  2 40V2 

»      20 41V2  — 

»      27 42V2 

»      30 4372 

Juni  3.  **)..  44**) 

»      6 443A  44  a  l/4 

»    13 447/s  443/s, 

og  i  Kjøbenhavn  sank  Kursen  samtidig  for  korte  Veksler  Hamborg 
fra  13.   Maj  til   13.  Juni:   13972— 141  —  142-144V2. 

Det  Sted,  hvor  man  stærkest  følte  Ulemperne  heraf,  var  Banko- 
Kontoret.  Da  denne  Institutions  Hovedhverv  netop  var  at  hævde 
og  holde  Seddelværdien  oppe,  ramte  det  rivende  Kursfald  føleligst  her. 

*)     De   største    Laan    i   Juni   var  78,000  Rdl.   til  Søren   Lycke,    nye  60,000  Rdl.  til 
D.  Brown  og  nye  35,000  Rdl.  til  Amberg. 

**)     I  Dagene   3.  Juni — 1.  Juli    1783    noteredes    undtagelsesvis    »kurze  Sicht  Copen- 
hagen«, hvad  der  i  og  for  sig  ogsaa  er  betegnende  for  den  hele  Situation. 


76 

Den  fortsatte  Værdiforringelse  af  dansk  Valuta  spottede  alle  Kontorets 
Anstrengelser.  Banko-Kontorets  Opgave  var  ved  hensigtsmæssigt  Køb 
at  fjerne  eller  sluge,  hvad  der  kom  for  meget  af  dansk  Valuta  paa 
Hamborgs  Marked.  Den  stadig  voksende  Overflod  af  Sedler,  som  den 
danske  Stats  Papirmølle  vedblev  at  male  og  male,  blev  nu  som 
Eventyrets  Grød  uoverkommelig  at  æde  sig  igennem.  Og  nu  maa 
man  jo  vel  erindre,  at  det  var  den  samme  Schimmelmann,  som  sad  i 
Banko- Kontoret  og  som  —  sikkert  meget  mod  sin  Villie  —  havde 
laaet  betroet  den  ulyksalige  Tillidspost:  sammen  med  Guldberg  at  øse 
nye  Sedler  ud  til  Højre  og  Venstre.  Fortvivlelsen  herover  gav  ham 
Kraft  —  han  havde  kun  altfor  længe  bebrejdet  sig  »trop  de  complaisance 
et  trop  de  méncKjements«.     Nu  gik  han  frem. 

Og  hele  Oppositionen  efter  i  Flok  og  Følge.  Da  Banko-Kontoret 
i  Slutningen  af  Maj  havde  faaet  Meddelelse  om,  at  der  paany  var 
disponeret  og  skulde  disponeres  over  mere  end  1,600,000  Rdl.  nye 
Banksedler  —  »hvoraf  befrygtelig  en  Del  vil  anvendes  til  udenlandske 
Betalinger«  — ,  indgik  den  under  2.  Juni  med  Beretning  til  Over- 
Direktionen  om,  at  dets  Hverv  i  saa  Fald  vilde  blive  det  umuliggjort, 
hvorfor  man  nødedes  til  ganske  at  henstille,  »hvad  for  Midler  der 
endnu  maatte  findes  tjenlige  at  anvende«. 

Paa  det  følgende  Møde  i  Direktionen  stillede  i  Henhold  hertil 
alle  dens  Medlemmer  sig  paa  Schimmelmann  s  Side  imod  Guldberg. 
Efter  en  sikkert  skarp  Forhandling  enedes  man  om  følgende  Resolution : 
»Over-Direktionen  beslutter  at  gøre  sig  Umage  for  at  faa  en  udenlandsk 
Fond  tilvejebragt,  for  dermed  i  nærværende  Øjeblik  at  operere  med 
noget  mere  Styrke  paa  Kursen  og  Banksedlernes  Pris  i  Hamborg. 
Desuden  beslutter  Over-Direktionen  at  forelægge  Hs.  Majestæt,  hvor 
meget  Sedlernes  Cirkulation  i  et  Aarstid  har  tiltaget,  og  at  indstille  til 
Allerhøjstsammes  Overvejelse,  hvorvidt  Hs.  Majestæt  maatte  anse  de 
i  Fremtiden  hos  et  eller  andet  Købmandshus  opkommende  Forlegenheder 
og  sammes  Indflydelse  paa  Staten  at  kunne  staa  i  Forhold  til  de  ufor- 
delagtige Virkninger  paa  Landets  og  Banksedlernes  Kredit,  som  for- 
aarsages  ved  en  Forøgelse  af  deres  Cirkulation.« 

Hermed  var  der  i  Virkeligheden  afgørende  brudt  med  Guldbergs 
Finans-  og  Handelspolitik,  —  men  altsaa  samtidig  ogsaa  med  den  som 
Hs.  Majestæts  egen  betegnede  Plan  af  28.  Marts,  hvorefter  Seddelstokken 
vel  skulde  formindskes,  men  samtidig  »gode  Handelshuse  understøttes, 
om  endog  Seddelstokken  derved  paa  en  kort  Tid  skulde  formeres.« 

Hertil  vilde  man  altsaa  i  Over-Bankdirektionen  ikke  længer  gaa 
med.     Og   det   blev   følgelig   nødvendigt   at   gaa   direkte  til  Kongen  og 

forestille   ham,  at  den  saakaldte  Konge-Plan  vilde  være  uforsvarlig  at 
gennemføre. 

Dette  var  aabenbar  Opror  mod  Guldberg:  nu  gjaldt  det  ham 
eller  de  Andre.  Og  i  Foleisen  af  sin  Magtfylde  log  han  resolut 
Konsekvensen.  Han  nægtede  i  Direktionsmødet  at  underskrive  den 
vedtagne  Resolution  »af  Aarsager,  som  var  Ils.  Majestæt  bekendt,  men 
uden  allerhøjeste  Befaling  ikke  af  ham  kunde  forklares«.  Og  dermed 
spærrede  han  Vejen  og  standsede  egenmægtig  Direktionens  Gang  til 
Kongen. 

Saaledes  bryder  Guldberg  tversigennem  de  hidtil  af  ham  selv  saa 
omhyggeligt  iagttagne  Former  og  stiller  sig  frem  som  den,  der  ene 
kender  Majestætens  Villie  og  derfor  uden  videre  kan  handle  paa 
dennes  Vegne.  Under  sød  Tale  ligger  Falskhed  i  Dvale,  og  Guldbergs 
Tunge  var  gerne  glat  —  men  denne  ene  Gang  i  hvert  Fald  rankedes 
og  rettedes  Sekretærens  krumme  Ryg  til  en  almægtig  Ministers  bydende 
Holdning;  »Snogen«  (som  Reventlow  kaldte  ham)  rejste  sig  hvæsende 
paa  Halen  som  en  Hugorm. 

For  Oppositionen  blev  det  saaledes  et  Nederlag.  Man  havde  af- 
skaaret  sig  selv  Tilbagetoget  og  kun  opnaaet  at  skafte  den  suveræne 
Villies  faktiske  Indehaver  en  forsvarlig  Ærgrelse. 

Det  blev  ikke  den  eneste.  I  de  selvsamme  Dage  fik  han  en 
anden  Ærgrelse  paa  Halsen,  som  bragte  ham  ganske  ud  af  sig  selv. 

For  at  frelse  de  trende  handelskyndige  Direktører  i  Asiatisk 
Kompagni  havde  han  i  den  ovenfor  nævnte  Kabinetsordre  af  31.  Maj 
—  hvori  Kongen  lader  sin  Stemme  høre  »ikke  som  Interessent  (thi 
det  er  under  Os),  men  som  en  raadende  Konge,  som  en  øm  Fader  for 
Kompagniet«  —  tilbudt  Aktionærerne  af  forlænge  Selskabets  Octroy 
paa  10  Aar,  hvis  de  vilde  frafalde  Tiltale  mod  Direktørerne,  hvorhos 
det  samtidig  paa  Guldbergs  omstændelige  og  uklare  Vis  blev  stillet 
i  Udsigt,  at  Kongen  alternativt  vilde  erstatte  Kompagniet  dets  mulige 
Tab.  Endelig  paabødes  det,  at  de  trende  Handelshuse  (»det  Fabritiske, 
det  Ry  bergske  og  det  v.  Hemertske«)  skulde  »af  Alle  anses,  som  om 
intet  Ansvar  for  denne  Kompagni-Sag  hvilede  paa  dem«.  Ved  denne 
kgl.  Villies-Tilkendegivelse  mente  Guldberg  at  have  besværget  al  Fare, 
der  kunde  lure  i  denne  Sag. 

Men  den  offentlige  Ophidselse  var  kommet  for  højt  op  —  man 
var  ikke  til  Sinds  at  lade  Direktørerne  slippe.  Paa  et  forberedende 
Møde  enedes  et  Flertal  af  Aktionærerne  om,  at  Direktørerne  principaliter 
skulde  svare  for  Kassemanglen  og  dække  den  af  deres  egen  Lomme. 
Saa  fik  man  Penge  straks,  og  Aktierne  kunde  igen  faa  deres  Pris. 
Derimod    besluttede    man     sig    til     at    forkaste    Kongens    Tilbud    om 

Octroyens  Forlængelse   paa   10  Aar,   som   man  ikke  fandt  var  »nogen 
klækkelig  Erstatning«. 

Paa   de    misfornøjede  Aktionærers  Vegne   konciperede  Højesterets- 
advokat  Uldall   en  Skrivelse    til  Kongen   i   den  nys  angivne  Retning, 
og  dette  Udkast  viste  han  derpaa  til  Schack-Rathlau,  Thott,  Eichstkdt 
J.    G.  Moltke   og  Stampe.     Ingen    af   disse    fandt   noget   anstødeligt  i 
Konceptet,  men  gav  Fuldmagt  til  at  stemme  for  det. 

Paa  Generalforsamlingen  d.  20.  Juni  blev  Skrivelsen  vedtaget  med 
189  Stemmer  mod  113,  efter  at  Uldall  paa  given  Foranledning  havde 
oplyst,  at  Udkastet  forud  var  billiget  af  tre  Statsministre  (Schack-Rathlou, 
Thott  og  Eichstedt).  Samtidig  vedtoges  der  en  Plan  for,  hvorledes 
Sagen  mod  Direktørerne  skulde  forfølges,  og  denne  havde  Form  af 
en  Beslutning,  uden  at  den  var  gjort  afhængig  af  Kongens  Approbation. 

Det  sidste  kunde  efter  Datidens  Tænkemaade  opfattes  som  en 
grov  Fonnfejl,  men  dog  næppe  heller  mere.  Derimod  synes  mærk- 
værdigvis hverken  Uldall  eller  nogen  anden  ret  at  have  forstaaet, 
hvad  der  dog  utvivlsomt  har  været  Guldbergs  Mening,  at  Kongen  i 
hvert  Fald  vilde  holde  Selskabet  skadesløst  for  Kassemanglen,  naar 
Tilbudet  om  Octroyens  Forlængelse  ikke  modtoges. 

Disse  svage  Punkter  i  Aktionær-Flertallets  Holdning  vidste  Ryberg 
med  Snildhed  at  benytte  sig  af,  da  han  umiddelbart  efter  General- 
forsamlingens Slutning  sporenstregs  ilede  ud  til  Fredensborg  for  at 
klage  sin  Nød.  Opbragt  over,  at  Sagen  ikke  var  blevet  jævnet,  lykkedes 
det  Guldberg  at  arbejde  sig  ind  i  den  Forestilling,  at  de  skete  Vedtagelser 
var  »mod  Kongen«,  altsaa  en  Krænkelse  af  Suverænens  Højhed,  og  i 
sin  første  opblussende  Forbitrelse  vilde  han  endog  lade  Uldall  arrestere. 
Kun  med  Møje  fik  en  besindig  Mand  forklaret  ham  den  juridiske 
Uholdbarhed  af  et  saadant  Skridt.  Han  nøjedes  da  med  at  køle 
sit  Raseri  ved  en  kgl.  Befaling  til  den  nyvalgte  Direktion  om  at  staa 
inde  for  »ved  Alt,  hvad  dem  kært  var  og  ved  Kongens  Hyldest  og 
Xaade«,  at  hverken  Skrivelsen  til  Kongen  eller  Planen  blev  offentlig- 
gjort, og  Stadens  Politimester  fik  samtidig  Paalæg  om  at  holde  et 
vaagent  Øje  med  Byens  Bogtrykkerier.  Endelig  krævede  Guldberg 
sig  Planen  forelagt,  foretog  uden  videre  nogle  Rettelser  i  den,  forandrede 
dens  Dato  til  4.  Juli  og  lod  Kongen  ligefrem  beordre  Indkaldelsen  af 
en  ny  Generalforsamling  til  denne  Dag. 

Hermed  havde  hans  Harme  overfor  selve  Kompagniet  løbet  sig 
træt.  Hans  Interesse  for  det  store  Selskab,  hans  Frygt  for,  at  hele 
den  økomomiske  Situation  skulde  lide  under  en  fortsat  Misfornøjelse 
(thi  det  var  jo  »en  trang  Tid  med  en  stor  Forvirring«),  endelig  hans 
Lyst  til    at  lade  Kongen  spille  »øm«   Landsfader,   vel  ogsaa  hans  Ret- 

sindighed  alle  disse  Pøleiser  vandt  aabenbart  ved  nærmere  Efter- 
tanke  Overhaand    hos    ham.      Han    lod    Kongen    tydelig!    geniage    sit 

Tilbud  om  at  udbetale  hele  den  Sum,  Direktørerne  eventuelt  blev 
dømt  til  at  udrede,  saa  at  Selskabet  var  sikret  mod  Tab,  og  nøjedes 
i  øvrigt  med  følgende  latterlige  Advarsel  paa  Kongens  Vegne:  »Vi 
haver  altid,  som  hele  Landet  ved,  med  al  Naade  været  og  er  endnu 
Kompagniet  bevaagen,  dog  at  det  aldrig  maa  komme  Vores  Højhed 
saa  nær  som  denne  Gang.  Interessenterne  vogte  sig  for  denne  Hellig- 
dom«. Denne  og  andre  svulstige  Tirader  afleverede  han  ovenikøbet 
selv  i  ophøjet  Positur  for  den  sikkert  højst  imponerede  Generalfor- 
samling. 

Men  slap  Kompagniet  saaledes  med  naadig  Straf,  saa  var 
Guldberg  ikke  til  Sinds  at  lade  de  Ministre,  hvis  Navne  Opposi- 
tionen havde  brugt,  dø  i  Synden.  For  den  ophidsede  Guldberg  stod 
det  saaledes,  at  Kongens  Ministre  burde  »med  Afsky  anse,  at  de  ere 
blevne  anførte  paa  saadant  offentligt  Sted,  for  saadan  Forsamling  og 
ved  saadan  Lejlighed,  hvor  det  gjaldt  om  at  votere  noget  fra  Os;  end 
ikke  i  England  tillader  en  Minister  sig  saadant,  saa  længe  han  er 
Minister,  og  da  hos  Mig!!«  Dette  lod  han  Kongen  skrive  til  Tholt, 
Eiehstedt,  Schack-Rathlou  og  Stampe,  ja  han  drev  det  endogsaa  til  at 
fordre  af  disse  Mænd,  at  de  skulde  skaffe  sig  en  Undskyldning  fra 
Uldall,  for  at  han  uden  Bemyndigelse  havde  nævnt  deres  Navne,  og 
denne  Undskyldning  skulde  indsendes  til  Kabinettet.  Og  til  Trods  for 
Thotts  og  Stampes  forbavsede  Modstand  —  de  kunde  ikke  faa  i  deres 
Hoved,  at  Uldall  skyldte  dem  nogen  som  helst  personlig  Oprejsning 
—  og  til  Trods  for  at  Schack-Rathlou  følte  sig  saa  grovelig  krænket, 
at  intet  af  alt  det,  der  var  hændt  ham  i  de  36  Aar,  han  havde  staaet 
i  Statstjenesten,  havde  saaret  ham  mere,  saa  blev  de  dog  Alle  tvungne 
til  dette  ydmygende  Skridt  og  maatte  endda  være  glade  til,  at  Uldall 
beredvillig  paatog  sig  saaledes  at  spille  Syndebuk. 

Men  for  Guldberg  selv  var  disse  Sejre  dyrekøbte.  Der  var  nu 
næppe  nogen  fremragende  Statsmand  eller  Stormand  tilbage  i  Landet, 
som  han  ikke  havde  lagt  sig  ud  med  eller  stødt  fra  sig.  Endog 
Stemann  synes  kun  højst  nødtvungen  at  have  fulgt  hans  Finans- 
politik. 

Ikke  desto  mindre  fastholdt  Guldberg  den  selv  haardnakket.  Efter 
i  Begyndelsen  af  Juli  at  have  indblandet  sig  i  det  Asiatiske  Kompagnis 
Anliggender,  lod  han  d.  19.  s.  M.  Kongen  overdrage  de  Statskassen  i 
sin  Tid  forbeholdte  10,000  Aktier  i  det  Østersøisk-Gnineiske  Handels- 
selskab (1  Mill.  Rdl.)  til  Selskabet  selv,  for  derved  at  sætte  dette  i 
Stand     til    at    formindske    sin    Kapital     med    det    tilsvarende    Beløb. 


80 

Aktierne  kaseredes  altsaa,  og  vel  paatog  Selskabet  sig  til  Gengæld 
Forpligtelsen  til  i  10  halvaarlige  Terminer  at  indbetale  100,000  Rdl. 
hver  Termin,  men  det  var  let  at  forudse,  at  denne  Indtægtskilde  var 
af  hojst  tvivlsom  Værdi  for  Staten.  Endelig  blev  ogsaa  det  Vestindiske 
Handelsselskab  hjulpet  ved  en  Udførselspræmie  paa  10%  af  Værdien 
af  alle  vestindiske  Produkter,  der  udførtes  til  fremmede  Steder. 

Samtidig  fortsattes  der  med  Udlaan  til  private  Handelshuse.  Endnu 
helt  hen  i  August  (d.  7.)  fik  Skatkammeret  Kabinetsordre  til  i  Banken 
at  optage  280,000  Rdl.  og  deraf  understøtte  det  v.  Hemertske  Hus 
med  200,000  Rdl.  og  Generalkrigskommissær  D.  Brown  med  80,000  Rdl. 
Midlerne  hertil  blev  dog  ikke  skaffet  til  Veje  ved  ny  Note-Udstedelse, 
men  ved  Optagelsen  af  et  Laan  i  Frankfurt  am  Main  paa  500,000  fl. 
(siden  bogført  for  303,000  Rdl.  C). 

Ifølge  en  særskilt  foreliggende  Opgørelse  udgjorde  de  ekstraordinære 
Handelslaan  *)  i  1783  følgende  Beløb: 

1)  Bertel  Madtzen 24,000  Rdl. 

2)  Bolten,  Obligation  til  Kongen  26/s  1783 600,000     » 

3)  do.  do.  til  Banken 100,000     » 

4)  Agent  Joh.  Chr.  Amberg  (do.     24/5) 50,000     » 

5)  do.  do.  Obl.  til  Kongen  17/e 35,000     » 

6)  David  Brown  24/5 20,000  » 

7)  Agent  Peter  Applebye  26/5 4,000  » 

8)  Peter  Tutein  24/5. 9,000  » 

9)  Det  Vestindiske  Handelselskab  2S/5 200,000  » 

10)  John  &  Will.  Brown  24/5 130,000     » 

11)  do.  til  Kongen 40,000     » 

12)  Etatsraad  Schneider  3%  til  Kongen 130,000  » 

13)  Agent  Wolf  &  Co.  30/5 40,000  » 

14)  Etatsraad  v.  Hemert  &  Sønner  (Obl.  til  Kongen  3%)  100,000  « 

15)  Kaptejn  Christen  Berg 80,000  » 

16)  Generalkrigskommissær  D.  Brown   (til  Kongen   14/6)  60,000  » 

17)  Søren  Lycke (         do.         13/e)  78,000  » 

18)  Bertel  Madtzen  (         do.         14/e)  16,000  » 

19)  Etatsraad  Carsten  Ancker  7/e ,.  26,000  » 

20)  Wessely  (Obl.  til  Kongen) 11,000  » 

21 J  Justitsraad  Lassen 25,000  « 

1,778,000  Rdl. 

\  Herved  forstaas  alle  saadanne  ifølge  speciel  Ansøgning  ydede  Laan,  for  hvilke 
<\qv  ikke  kunde  stilles  bankmæssig  Sikkerhed,  saasom  Vareveksler  og  let  realisable 
Værdipapirer  eller  dog  gode  Panteobligationer),  men  hvor  der  kun  kunde  gives  Pant 
i  Varelagre,   Pakhuse.  Forsikrings-Policer  og  Bodmeribreve,  bogførte  Fordringer  og  lign. 

Deraf  var  Numrene  2, 5,  12,14,  15,  16,  17  og  18  (tiis.  =  1,099,000  Rdl.) 
bevilgel  af  den  ekstraordinære  Kommission  af  23.  Maj.  Hertil  kom 
et  Laan  af  58,000  Rdl.  lil  Abraham  Moses  Henriques.  Den  samlede 
Sum  1,157,000  Hdl.  blev  opført  paa  en  separat  Konto  i  Banken,  lil 
hvilken  Henter  og  Afdrag  skulde  indgaa.  Hesten  al"  del  ovennævnte 
Totalbeløb  (1,778,000  Hdl.)  eller  621,000  Hdl.  bevilgedes  eller  særskilt 
Ansøgning  og  kgl.  Befaling.  Hele  Summens  (1,836,000  Hdl.)  Forrent- 
ning og  Tilbagebetaling  blev  garanteret   Hanken  al'  Kongen. 

Føjes  hertil  de  under  7.  August  af  Skatkammerets  Midler  bevilgede 
nye  Laan  til  J.  Hemert  £  Sønner  og  D.  Brown  paa  tiis.  280,000  Rdl., 
bliver  Statens  samlede  Laanesum  i  Anledning  af  Handelskrisen  i  1  7«S;> : 
2,116,000  Hdl.     Til  Dækning   heraf  var   der  fra  Udlandet  indkommet: 

Laanet  i  Antwerpen 585,800  Rdl. 

do.     i  Frankfurt 303,000     » 


Tiis.  ea.    889,000  Rdl. 

Herefter  bliver  altsaa  en  Sum  af  1,2  Mill.  Rdl.  tilbage,  hvad  der  alene 
paa  denne  Konto  svarer  til  en  Forhøjelse  af  Seddelmængden  paa  den 
samme  Sum.  Men  da  hertil  kom,  at  der  netop  samtidig  maatte  skaffes 
Udveje  til  at  betale  de  i  Holland  opsagte  1,240,000  II,  hvad  der  vil 
sige  det  samme  som,  at  der  i  Juni  Termin  skulde  betales  Udlandet 
et  omtrent  ganske  lignende  Beløb  som  det,  der  var  indkommet  ved 
Statslaanet  i  Antwerpen,  saa  blev  Følgen  en  pludselig  Ny-Udstedelse 
af  Sedler  paa  henimod  2  Mill.  Rdl.  —  til  Trods  for  Banko-Kontorets 
energiske  Protest  af  2.  Juni.  Intet  Under  at  Seddel-Kursen  under 
disse  Forhold  faldt  til  145  og  enkelte  Dage  i  Hamborg  var  nede 
paa  150. 

Men  hermed  var  ogsaa  Krisens  Kulminationspunkt  naaet.  De 
store  Handelshuse  var  tilsyneladende  frelste,  idet  kun  Schneider  gik 
fallit  (d.  1.  August).  Men  Staten  sad  værre  i  det  end  nogensinde, 
danske  Penge  havde  tabt  en  Femtedel  af  deres  Værdi  —  og  dansk 
Købmandsvirksomhed,  som  den  hidtil  var  drevet,  havde  mistet  mere 
endnu,  nemlig  sin  Fremtid. 


Fra  den  danske  Handels  Empire.     II. 

Den  27.  April  1783  fortæller  Enkedronning  Juliane  Marie  i  et 
Brev  til  Frederik  II.  om  den  store  Hengivenhed,  som  Kron- 
prinsen viste  hende,  og  hun  tilføjede:  »Vi  ønske  at  optræde  imod 
ham  som  gode  Slægtninge,  der  kun  ville  tænke  paa  hans  sande  Vel, 
og  som,  langtfra  at  ønske  at  holde  ham  borte  fra  Regeringssagerne, 
tvertimod  ville  lade  ham  faa  Del  i  dem,  for  at  han  med  egne  Øjne 
kan  se,  hvorledes  vi  handle,  og  for  at  unge  Galninge  eller  gamle 
Rænkesmede  ikke  skulle  faa  ham  i  deres  Magt  ved  at  drage  Gavn  af 
hans  Lediggang  eller  ved  at  indgive  ham  falske  Forestillinger  om  vor 
Handlemaade«. 

Medens  hun  skrev  disse  tillidsfulde  og  trygge  Ord,  havde  »unge 
Galninge«  —  Reventlow 'erne  —  og  en  »gammel  Rænkesmed«  — 
Bernstorff  —  netop  saare  travlt  med  at  »indgive«  Prinsen  »falske 
Forestillinger«  om  det  rigtige  i  at  styrte  den  intet  anende  Dronning. 
Selv  Frederik  II.  var  paa  Afstand  og  uden  personligt  Kendskab  til 
Forholdene  mere  anelsesfuld.  Thi  den  11.  April  havde  han  i  et  Brev 
til  Juliane  Marie  udtalt  sin  Frygt  for,  at  det  kunde  komme  til  Uro- 
ligheder i  Kjøbenhavn,  naar  Kronprinsen  blev  erklæret  myndig. 

Samme  Dag  gav  Ernst  Schimmelmann  Biilow  et  Dokument  at 
afskrive  til  Brug  for  hans  kronprinselige  Herre.  Det  var  Stampes 
allerede  omtalte  Besvarelse  paa  de  tvende  Spørgsmaal  om  Rimeligheden 
af,  at  Prinsen  »jo  før  jo  heller«  blev  konfirmeret  og  »jo  før  jo  heller 
tog  Del  i  alle  Affairer  af  Vigtighed«.  Spørgsmaalene  vare,  som  alt 
fortalt,  blevne  stillede  Stampe  af  Ludvig  Reventlow,  og  de  i  alt 
væsentligt  bekræftende  Svar  herpaa  var  derefter  d.  30.  Januar  blevne 
dikterede  denne  af  Stampe.  I  den  første  Nedskrift  stod  imidlertid: 
jo  før  jo  heller  fik  Kundskab  i  (die  Sager«,  i  Stedet  for  de  sidst  citerede 
Ord:  men  paa  Reventlows  indstændige  Begæring  fik  han  Lov  til  at 
nedskrive  et  andet  Eksemplar  af  det  paagældende  Dokument,  hvori 
der  kom  til  at  staa,  som  ovenfor  anført:   »jo  før  jo  heller  tog  Del  i  alle 

A/fairer  af  Vigtighed  .  [følge  BOlows  senere  Fremstilling  paalagde 
Stampe  Reventlow  al  vise  Bulow  begge  Eksemplarerne,  for  al  han 
seh  deraf  kunde  vælge,  hvilket  han  vilde  vise  Prinsen;  men  man  gav 
kun  denne  det  sidstnævnte,  altsaa  det  videst  gaaende. 

Herved  er  formodentlig  Kronprinsens  Utaalmodighed  blevet  saa 
ægget,  at  Biilow  fandt  det  klogest  selv  at  søge  Stampe  d.  1(>.  April. 
Han  saa  da  i\w  det  andet,  forsigtigere  affattede  Eksemplar  og  fik  i 
det  hele  taget  eller  sin  egen  Beretning  det  Indtryk,  al  Stampe  var 
blevet  skræmmet  ved  Reventlows  Iver  og  Voldsomhed  —  denne  skulde 
saaledes  have  ytret  Tor  ham,  at  man  kunde  befrygte,  at  Dronningen 
og  Arveprinsen  vilde  forgive  Kronprinsen  (hvad  der  sikkert  var  et 
hojst  taabeligt  Indfald)  —  hvorfor  den  gamle  Mand  ønskede  at 
blive  holdt  heil  udenfor.  Han  vilde  helst  tro,  at  det  kun  var  nogle 
unge  Menneskers  »Narreri«,  saa  at  nok  den  hele  Sag  vilde  dø  bort  af 
si«;  selv.  Da  Biilow  svarede  ham,  at  de  Sammensvorne  altid  beraabte 
sig  paa  Stampes  juridiske  Autoritet,  og  at  deres  Yndlingstro  var  denne, 
at  der  ingen  Konge  var  uden  alene  Kronprinsen«,  svarede  Stampe 
ham  hastig,  at  en  saadan  Paastand  havde  han  udtrykkelig  afvist  og 
vilde  heller  aldrig  underskrive.  »Man  kan  ej  saa  let  bevise,  at  Kongen 
er  gal ;  i  Kongeloven  nævnes  intet  om  det  Tilfælde,  og  Følgerne  kunde 
blive  skrækkelige  for  Kronprinsen  selv«.  Endelig  bortforklarede  Stampe 
Betydningen  af  sine  Svar  —  han  havde  aldrig  ment  andet  end,  at 
Prinsen  blot  skulde  sidde  i  Statsraadet  som  Auscultant  uden  nogen- 
sinde at  ytre  sin  Mening.  Og  hvad  Konfirmationen  angik,  da  havde 
man  holdt  skjult  for  ham,  at  denne  allerede  var  ansat  til  et  bestemt, 
ikke  altfor  fjærnt  Tidspunkt.  Derfor  havde  han  ogsaa  endt  med  at 
bede   Reventlow  om   ikke  mere  at  komme  til  ham. 

Denne  Samtale  har  Biilow  sikkert  brugt  med  Held  til  dermed  at 
dæmpe  Kronprinsens  paany  opblussende  Utaalmodighed,  ligesom  det 
i  sin  Tid  var  lykkedes  ham  at  faa  Kongesønnen  til  overfor  Bernstorff 
at  desavouere  Sehlanbusch,  hvis  Fremfusenhed  kun  kunde  kompromit- 
tere Sagen.  Da  nu  Ludvig  Reventlow  i  Slutningen  af  April  besluttede 
sig  til  at  gøre  en  Tysklandsrejse,  paa  hvilken  han  agtede  at  besøge 
Grev  Bernstorff,  fik  Biilow  det  desuden  maget  saa,  at  det  blev  over- 
draget til  Reventlow  i  Henhold  til  en  skriftlig  Fuldmagt  fra  Kron- 
prinsen (dateret  29.  April  1783),  at  forklare  denne  det  formentlig  rigtige 
i  foreløbig  intet  at  vove,  men  rolig  afvente  Konfirmationen  (hvad  der 
jo  desuden  ogsaa  stemmede  med  Bernstorffs  eget  oprindelige  Ønske). 
Skønt  Reventlow  for  sit  Vedkommende  egentlig  nærmest  var  stemt 
for  et  hastigere  Tempo,    paatog  han  sig  med  Ærbødighed  det  ham  af 

Kronprinsen  overdragne  Hverv  og  var  dermed  selvfølgelig  bundet  til 
loyalt  ikke  al  modvirke  Prinsens  Villie. 

Forst  hen  i  Juni  Maaned  naaede  Reventlov  at  faa  talt  med 
Bernstorff.  I  et  Brev  fra  Hannover  af  23.  Juni  meddelte  han  Btilow 
Samtalens  Indhold.  Bernstorffs  Mening  var  da  ogsaa  den,  at  man 
ikke  for  Øjeblikket  kunde  lægge  nogen  fast  Plan,  men  at  man  maatte 
afvente  Begivenhedernes  Gang.  Imidlertid  burde  Kronprinsen  dygtig- 
gøre sig  til  den  Kongegerning,  der  snart  kunde  blive  lagt  paa  hans 
Skuldre.  løvrigt  gjaldt  det  at  faa  alle  Guldbergs  Hensigter  saa  nøjagtig 
konstaterede  som  muligt. 

Under  alt  dette  er  det,  at  Sommeren  i  Kjøbenhavn  drager  sig 
hen  med  Krise  og  Kamp.  Naturligvis  faar  Guldbergs  »Magtsprog« 
Harmen  i  Sammensværgelsens  Kres  til  at  stige  mer  og  mer.  Kun 
Kronprinsen  gaar  tilsyneladende  sløv  og  ligegyldig  om.  Da  Ludvig 
Reventlow  i  Midten  af  Juli  faar  Meddelelse  om  den  sidste  overmodige 
Fase  af  Guldbergs  Færd,  skriver  han  fra  Pyrmont  til  Broderen  Chr. 
Ditlev:  »oft  ergreift  mich  die  Ungeduld  und  mochte  mit  der  Donner- 
keile  dazwischen  fahren«. 

Men  foreløbig  og  til  en  Begyndelse  blev  det  Guldberg,  som  brugte 
Tordenkilen. 

Da  de  ovennævnte  Laanebegæringer  fra  v.  Hemert  og  General- 
krigskommissær  D.  Brown  paa  henholdsvis  200,000  og  80,000  Rdl., 
som  kom  bagefter  alle  de  andre,  d.  1.  August  blev  tilstillet  Over- 
Bankdirektionens  Medlemmer  til  Erklæring,  saa  skete  dette  med 
Paalæg  om,  at  de  inden  5  Dage  maatte  indsende  deres  Svar  med 
Stafet,  og  samtidig  var  Sagen  fra  Guldbergs  Side  lagt  saaledes  til 
Rette  for  dem,  at  Ingen  kunde  tage  fejl  af,  hvad  Meningen  var: 
omendskønt  v.  Hemert  tvende  Gange  i  Forvejen  havde  faaet  100,000  Rdl. 
og  Brown  30,000  -f-  20,000  Rdl.,  skulde  ogsaa  de  nye  Laan  bevilges 
dem  (hvilket  som  alt  ovenfor  meddelt,  ogsaa  skete  ved  Kabinetsordre 
til  Skatkammeret  af  7.  August). 

Til  Trods  for  Guldbergs  tydelige  Advis  erklærede  Schimmelmann, 
Chr.  Reventlow,  Stampe  og  Numsen  sig  imod  Laanets  Givelse.  Men 
dermed  var  ogsaa  for  Guldberg  Forbitrelsens  Maal  fuldt.  Den  19. 
August  lod  han  dem  alle  Fire  afskedige. 

\  Schimmelmann  d.  28.  August  fra  Lindenborg  —  hvor  han 
beskæftigede  sig  med  »l'agriculture  et  loubli  des  hommes«  — 
meddelte  Hennings  de  nærmere  Omstændigheder  ved  sin  Afskedigelse, 
tilføjede  han,  at  Tidspunktet  havde  været  vel  valgt  til  at  ofre  ham 
for  Stemann,  da  Tiden  atter  begyndte  at  klare  noget  op,  og  de  hidtil 
næsten  uoverstigelige  Vanskeligheder  begyndte  at  udjevnes. 

Maaske  var  denne  Formodning  kun  grundet  paa  Skinsyge,  men 
vist  var  det,  at  der  laa  noget  rigtigt  til  Grund  for  Bemærkningen. 
De  udlaante  Sedler  strømmede  lidt  efter  lidt  af  sig  selv  tilbage  til 
Banken,  efter  som  Varebeholdningerne  rømmedes,  Handelsbalancen 
bedredes,  og  Købmændene  derved  sattes  i  Stand  til  at  indfri  deres 
Forpligtelser.  Vekselkursen  i  Hamborg  paa  Kjøbenhavn  blev  da  ogsaa 
efterhaanden,  som  nedenstaaende  Tal  vise,  gunstigere  og  gunstigere. 

August  8 43V2 

12 42 

»       19 41 

22 39 

26 37\/2 

»       29 36 

Septbr.   2 34 

9 333A 

Og  samtidig  steg  Kursen  paa  korte  Hamborger- Veksler  i  Kjøbenhavn 
fra  144  til  132. 

Ogsaa  Aktiekurserne   stivedes   efterhaanden    noget   af.     »Asiatiske« 

noteredes  allerede  6.  Juni  i  1001   Rdl.,  27.  Juni  i  1200  å  1220,  og  hele 

Efteraaret  hævdedes  en  Kurs  af  1160 — 1200.     »Vestindiske«,  der  medio 

Maj    havde   været    nede    i   328 — 340,  steg  lidt  efter  lidt  til  360 — 70,  og 

Ostersøiske«  forbedrede  sig  fra  100—102  til   110—115  Rdl. 

Det  er  derfor  heller  ikke  umuligt,  at  Guldberg  med  større  Sindsro 

er  skredet  lil  Schimnielmanns  Afskedigelse,  endda  han  øjensynlig 
stolede  meget  paa  dennes  finansielle  Indsigt  og  bankmæssige  For- 
farenhed. Ikke  desto  mindre  har  han  sikkerlig  indset,  at  selv  om 
der  var  indtraadt  ligesom  et  Havblik  efter  den  stærke  Storm,  som 
havde  bragt  alt  selv  nok  saa  Grundmuret  til  at  ryste  i  sine  Fuger, 
saa  var  der  stadig  truende  Højvande  og  Uro  i  Luften.  Det  gjaldt 
følgelig  om  at  betrygge  Fremtiden  og  varigt  styrke  Statens  Finanser 
og  Landets  Pengevæsen. 

Under  3.  Septbr.  fik  derfor  Finansminister  Stemann  Ordre  til  at 
indgive  Forestilling  om  de  enkelte  Poster  i  den  kgl.  Plan  af  28.  Marts 
samt  at  forberede  Optagelsen  af  et  større  Statslaan  i  Udlandet. 

Dermed  faldt  der  atter  lidt  mere  Ro  over  Guldberg,  som  vel 
desuden  har  ment  ved  Schimnielmanns  og  Reventlows  Fjernelse  at 
have  brudt  Brodden  af  den  Misfornøjelse,  som  man  af  og  til  fik  For- 
nemmelsen af  hvæssedes  i  Stilhed.  De  i  1783  »jevnlig  forefaldende 
Uordener  og  Overfald«  i  Stadens  Stræder  og  Gader  følte  han  sig 
nemlig  lige  saa  højt  hævet  over  som  over  de  talrige  »Calembours« 
om  hans  Overdaadigheds-Forordning,  som  »Politiet  havde  nok  at 
bestille  med  at  rive  ned  af  Gadehjørnerne«.  Men  den  Mand,  der  selv 
havde  været  virksom  Deltager  i  Hofrevolutionen  af  1772,  kunde  let 
faa  Anfald  af  Frygt  for  »hemmelige  Kabaler  fra  ondskabsfulde 
Personers  Side«,  og  hvis  saadanne  smededes,  da  maatte  det  ganske 
naturligt  blive  med  Kronprinsens  forestaaende  Myndighedsakt  for  Øje. 
Det  var  altsaa  paa  dette  Punkt,  at  man  maatte  vide  forud  at  sikre  sig. 

Herskabets  Opmærksomhed  rettede  sig  derfor  nu  mod  Bulow  som 
den,  der  stod  Prinsen  nærmest  og  øjensynlig  havde  hans  Fortrolighed. 
Man  prøvede  paa  at  drage  denne  til  sig,  »mindre  for  at  gøre  vel  imod 
ham«  end  »for  i  ham  at  have  et  Redskab  til  at  overtale  Prinsen  til 
at  handle,  som  man  fandt  det  godt«.  Den  30.  Oktbr.  lod  Guldberg 
ham  kalde  og  søgte  at  vinde  ham  ved  alskens  Smiger.  Han  viste, 
tilsyneladende  i  hvert  Fald,  Bulow  den  største  Fortrolighed,  lovede 
ham,  at  han  skulde  blive  Marschal  hos  Prinsen  og  dermed  kunde 
»tænke  paa  at  tage  sig  en  lille  Kone«  —  naar  han  blot  vilde  staa  i 
hemmelig  Forstaaelse  med  Guldberg  og  saaledes  modbevise  en  Mis- 
tanke, som  »visse  Liaisons«  (nemlig  med  Numsen,  Schimmelmann  og 
Chr.  Reventlow!!)  havde  paadraget  ham.  Bulow  blegnede  og  Guldberg 
tilbød  at  give  ham  et  Glas  Vand,  da  han  saa,  Samtalen  »afficerede« 
ham  »for  meget«.  Bulow  tog  sig  da  sammen  og  fik  klaret  ganske 
pænt  for  sig.  De  følgende  Dage  maatte  han  gennemgaa  en  Skærsild 
af   fortrolige  Samtaler  med  Arveprinsen,    Enkedronningen  og  Prinsens 

Lærer  Sporon,    hvem    man    havde    udset    lil   Kabinetssekretær.     Men 

dermed  synes   man   da   ogsaa  al   have  slaaet   sig  lil   Ro. 

Nogel   senere   begyndte  Herskabet  at   bearbejde  Kronprinsen   selv, 

idel  man  søgte  ved  tilsyneladende  al  lage  ham  med  paa  Raad,  saa- 
ledes  særlig  angaaende  den  [remtidige  Ordning  al'  Statsraadet,  al 
bibringe  ham  en  Slags  Tro  paa,  at  man  log  kærligt  Hensyn  til  hans 
Mening.  Biilow  gjorde  ham  imidlertid  opmærksom  paa,  al  han  helst 
burde  vogte  sig  for  al  gaa  ind  herpaa,  da  man  derved  enten  vilde 
komme  til  at  opdage  hans  Lyst  til  at  bestemme  alle  Sager  selv  eller 
ogsaa  vilde  hinde  ham  ved  en  forudgiven  Samstemning  til  Ting,  han 
da  ikke  senere  kunde  være  bekendt  at  forandre.  Mulig  har  der  i 
Virkeligheden  ikke  ligget  andet  end  de  bedste  Hensigter  bag  Enke- 
dronningens Spørgen  Kronprinsen  til  Raad,  hvad  i  hvert  Fald  meget 
tyder  paa.  Men  Biilow  var  aabenbart  efterhaanden  blevet  saa  paa- 
virket af  de  Sammensvornes  sorte  Tro  til  Juliane  Marie,  at  han  paa 
Forhaand  fandt  det  ej  til  at  begribe,  hvad  Finter  der  dog  var  ved 
Froken  Fikke.  Og  han  fik  derfor  Prinsen  til  næste  Gang  at  svare 
paa  hendes  Spørgsmaal,  om  han  ikke  i  Fortrolighed  kunde  sige  hende 
sine  Tanker,  —  at  han  »aldeles  ingen  Tanker«  gjorde  sig. 

Imidlertid  gik  stadig  Brevvekslingen  mellem  Kronprinsen  og 
Bernstorff  sin  Gang,  og  efterhaanden  som  Tiden  for  Prinsens  Kon- 
firmation nærmede  sig,  fik  Planen  om,  at  han  umiddelbart  efter 
skulde  tage  Styret  i  sin  Haand  paa  Kongens  Vegne  og  lade  Bernstorff 
hidkalde,  fastere  og  fastere  Form.  Baade  Schack-Rathlou,  Huth  og 
endog  Stampe  tog  nu  mere  og  mere  levende  Del  i  de  hemmelige 
Overvejelser  om,  hvorledes  det  fremtidige  Conseil  burde  sammensættes. 
Og  paa  deres  Side  gjorde  Guldberg  og  Arveprinsen,  som  Landets 
faktiske  Herrer,  det  samme.  Men  Kronprinsen  blev  for  sit  Ved- 
kommende »bestandig  ved  at  fortfare  i  den  en  Gang  antagne  Lige- 
gyldighed ved  Alt«. 

Saaledes  lakkede  Aaret  mod  sin  Slutning.  Den  1.  Decbr.  viste 
det  sig,  at  det  v.  Hemertske  Hus  til  Trods  for  de  store  Forstrækninger, 
det  havde  faaet,  atter  stod  paa  Fallitens  Rand,  og  Stemann  fik  Ordre 
til  at  lade  Husets  Forhold  nærmere  undersøge.  Samme  Dag  indkom 
Asiatiske  Kompagni  med  et  nyt  finansielt  Krav,  som  dog  denne  Gang 
var  berettiget  nok.     Hermed  forholdt  det  sig  saaledes. 

I  1778.  altsaa  i  den  glimrende  Handelsperiodes  Begyndelse,  havde 
det  Asiatiske  Kompagni  andraget  om  at  erholde  Orlogsskibet  »Indføds- 
retten overladt  til  Forøgelse  af  Selskabets  Kinafarere.  Paa  den  Tid 
var  just  Over-Skatte-Direktionen  ivrig  »betænkt  paa  at  udfinde  tjenlige 
Midler  til  al  bringe  Kursen   nærmere  til  sin  Ligevægt,    hvorfra  da  var 

afveget-.  Den  greb  derfor  den  Lejlighed,  som  her  tilbød  sig,  og  lovede 
Kompagniet  sin  Støtte,  mod  at  dette  i  Holland  eller- andet  Steds  skulde 
søge  tilvejebragt  et  Laan  af  1,2  Mill.  il.  Dette  Beløb  skulde  da 
anvendes,  dels  til  at  anskaffe  det  til  den  ny  Kinafart  nødvendige  Sølv 
og  til  at  bestride  Kompagniets  Remisser  udenlands,  dels  til  at  »hjælpe 
paa  Landets  Handelsbalance,  som  formedelst  Kompagniets  oplagte  og 
usolgte  Varer  var  Landet  imod«. 

Kompagniet  erklærede  sig  villig  hertil,  dog  at  Bekostningerne  for 
den  Del  af  Laanet,  som  ikke  var  nødvendigt  for  den  ny  Ekspeditions 
Skyld,  eventuelt  skulde  godtgøres  Selskabet.  Da  Over-Skatte-Direktionen 
gik  ind  herpaa,  følte  man  sig  for  i  Holland,  men  modtog  snart  Efter- 
retning om,  at  der  foreløbig  ikke  kunde  skaffes  mere  end  V*  Mill.  fl., 
med  mindre  man  fik  en  højere  Provision  end  2%>  for  at  negotiere 
Laanet.  Over-Direktionen  skønnede,  at  en  halv  Procent  mer  eller  mindre 
ikke  burde  komme  i  Betragtning,  naar  man  blot  kunde  faa  den  hele 
Sum,  og  Laanet  desuden  kunde  faa  Lov  at  blive  staaende  uopsigeligt  i 
10  Aar;  men  Kompagniet  tog  dog  for  sit  Vedkommende  det  Forbehold, 
at  alle  Ekstratab,  som  heraf  maatte  flyde,  skulde  erstattes  Selskabet. 

Efter  den  foreløbige  Opgørelse  viste  det  sig,  at  Kompagniet  skulde 
bruge  625,000  Rdl.  til  Sølvets  og  anden  Udfragts  Tilvejebringelse,  og 
for  dette  Beløb  overtog  det  alle  Normalomkostninger,  hvorimod  Resten 
skulde  skadesløsholdes  Kompagniet  af  Statskassen. 

I  Begyndelsen  af  1779  blev  Laanet  bragt  endelig  i  Stand,  og 
Banko-Kontoret  disponerede  over  Tratterne.  Omkostningerne  beløb 
sig  til  3V2  °/o,  Forfaldstiden  blev  sat  til  ultimo  Februar  1784. 

Som  Følge  deraf  mindede  Kompagniet  under  1.  December  1783 
Statsstyreisen  om,  at  Laanet  om  3  Maaneder  skulde  betales,  hvorfor 
det  inden  Udgangen  af  Januar  Maaned  maatte  have  udbetalt  575,000  Rdl. 
—  Kompagniet  skulde  da  have  de  fornødne  Veksler  parat,  svarende 
til  den  aftalte  Kurs  af  118. 

Hverken  Skatkammeret  eller  Banko-Kontoret  saa  sig  imidlertid  i 
Stand  til  at  skaffe  dette  Beløb,  og  man  anmodede  derfor  Kompagniet 
om  at  udrede  Summen.  Og  dette  maatte  Kompagniet  gaa  ind  paa, 
da  det  jo  stod  i  Stikken  for  Laanet. 

Alt  pegede  saaledes  tydeligt  nok  i  Retning  af  ekstraordinære  For- 
anstaltningers Nødvendighed,  navnlig  da  Seddelkursen  atter  forværredes 
henimod  Aarets  Slutning  og  sidst  i  December  naaede  13972  a  140. 
Under  15.  Decbr.  stadfæstedes  derfor  ved  en  kgl.  Resolution  Kabinets- 
befalingen  af  28.  Marts  med  den  deri  indeholdte  Finansplan,  og  det 
fastsattes,  at  der  efterhaanden  i  2  Aar  skulde  inddrages  5 — 6  Mill.  Rdl. 
Banksedler,  saaledes  at  der  i  Stedet  for  de  3  Mill.  straks  skulde  sættes 

3  Mill.    Rdl.    klingende  Mønt   (grov  Gourant)   i   Omløb.    For  al  tilveje- 
bringe det  hertil  fornødne  Sølv  skulde  der  optages  nye  Statslaan. 

Der  optoges   derpaa  tvende  udenlandske  Laan:    et  i  Hessen-Cassel 
paa    1,200,000   Louisd'orer    og    et    andet    i   Antwerpen    paa    1,600,000   fl., 

bvorved   der  i  alt   indkom   knap  2  MUL   Rdl. 

Saaledes  havde  Guldberg  endelig  taaet  sin  Krig  frem  og  trodset 
sin  Finansplan  igennem.  Men  videre  naaede  han  heller  ej.  Al  faa 
dvn  udført,  lykkedes  ham  ikke.  Hele  Faldet,  det  dybe  Fald,  fra  Toppen 
til  Runden,  fik  han  gjort  med,  og  dermed  blev  han  liggende 
Genoprejsningen  og  den  nye  Stigning  maatle  han  overlade  sine  Mod- 
standere. 


V 


XIII. 

dømme  ikke  Torben,  men  hans  egne  Gerninger  dømme  ham« 
—  som  denne  fra  Bondedommen  over  Torben  Oxe  gammel- 
kendte danske  Retsformel,  og  kim  som  denne,  burde  enhver  historisk 
Dom  fældes  og  formes. 

Saa  længe  et  Menneske  lever,  har  han  en  Mulighed  for  at  tage 
til  Genmæle,  føre  sin  Sag,  forklare  og  undskylde  sig  overfor  Historiens 
Domstol.  Naar  hans  Mund  er  lukket  for  evig,  skulle  de  Efterlevende 
fare  skaansomt  med  død  Mands  Rygte,  thi  de  kunne  ikke  mere  vide, 
hvad  han  vilde  eller  kunde  have  svaret  til  dette  eller  hint.  Men  dog 
kræves  der  dannet  en  Mening  over  hver  Stormands  Færd,  thi  ellers 
var  Historien  kun  til  Tant  og  Tidsfordriv  og  ikke  hvad  den  dog  bør 
blive:  Menneskeslægtens  store  Lærebog.     Derfor  maa  Dom  til. 

At  dømme  efter  Hensigten  var  nu  visselig  det  højeste;  men  slig 
Himmelhøjde  er  kun  for  den,  der  mægter  at  granske  Hjerter.  Paa 
Jorden  fik  saadan  Dom  intet  Fodfæste.  Ubilligt  var  det  dog  ogsaa, 
om  man  dømte  Mænd  efter  det  Vundne.  Thi  god  Tanke  kan  ej  til 
hver  Tid  skabe  Daad;  Hensigt  kræver  Held,  om  den  skal  lykkes; 
men  for  rette  Tids  Held  raader  Ingen  selv,  saa  lidt  som  for  Fjære  og 
Floe.  Er  det  Ebbe,  maa  hver  Mand  ligge  stille,  varer  den  end  hele 
hans  Liv,  men  den  rette  Mand  kender  man  derpaa,  at  han  er  sejlklar 
naar  Floden   kommer,   og   at   han   da   lader  sig  bære  af  Tidens  Bølge 

—  og  selv  op  mod  Tidens  Bør  kan  krydse  sig  frem,  saa  at  han  stadig 
styrer  henimod  sin  Havn.  En  slig  Sejlads  er  det,  der  røber  Sinde- 
laget og  viser  Hensigten,  selv  om  Havnen  maaske  aldrig  naas. 

Og  derfor  er  det,  at  hver  Mand  af  Historien  skal  dømmes  efter 
sine  Gerninger  —  hverken  efter  Hensigtens  Højde  eller  Udfaldets  Held 

—  men  efter  Gerningens  Godhed.  Thi  i  Mandens  Gerning  er  Maal 
og  Mrigt  forenet,  i  Mandens  Gerning  er  baade  Villie  og  Evne,  Formaal 
og  Formaaenhed  lagt  levende  og  klart  for  Dagen  —  levende  og  klart 
for  Menneskenes   Dom. 

Naar  Dommen  over  Guldberg  er  falden  saa  forskellig,  enten  man 
nu  i  sin  Tid  paa  liberal  Vis  følte  ham  som  en  Frihedsfjende,  eller 
del    siden    blev   Mode    at   tage   Forvaring  mod  den    Dom,    som   tilfældig 

stod,  og  -videnskabeligt«  fremhæve  Sagens  anden  Side,  -  saa  har  der 
altfor  tidt  bagved  dette  kun  liggel  Stemning  sindtrykket:  man  har  følt 
Modvillie  overfor  Mandens  stokkonservative  Stædighed,  skønt  dog 
deraf  ingen  særlig  slemme  Følger  opstod,  eller  ogsaa  følt  vag  Sympathi 
med  den  saa  vel  villende  Mand,  for  hvem  saa  meget  mislykkedes.  Men 
den  rette  Dom  bør  tage  sit  Udgangspunkt  i  Mandens  Gerninger  og 
hverken  i  hans  formodede  Hensigters  stramme  Oprigtighed  eller 
Resultaternes   fortvivlede  Slethed. 

Og  fortvivlet  slette  var  de  rigtignok.  I  hvor  høj  Grad  kan  ikke 
maales  ved  et  Par  Handelshuses  Fallit  eller  selve  Krisens  Kursfald. 
Først  bagefter  viste  det  sig  efterhaanden  mer  og  mer,  hvor  daarligt 
man  sad  i  det,  hvor  ilde  hele  Landet  var  stedt.  Krisen  havde  kun  været 
som  et  heftigt  Feberanfald,  der  nogenlunde  hurtig  rased'  sig  til  Ende; 
men  den  egentlige  Sygdom  var  en  tærende  Snigsot,  som  det  viste 
sig  saare  vanskeligt  at  helbrede.  At  et  Papir  som  Asiatiske  Kompagnis 
Aktier,  hvis  Pari  var  500  Rdl.,  efterhaanden  var  falden  fra  1900  til  1025, 
havde  været  tabbringende  nok;  men  1025  Rdl.  var  dog  endnu  stedse 
en  respektabel  Pris  for  et  Papir,  der  lød  paa  en  Nominalværdi  af  knap 
det  halve.  At  de  andre  Kompagniers  Aktier  paa  lignende  hastig  og  vold- 
som Vis  sank  i  Værdi,  saa  ligeledes  stygt  ud ;  men  at  de  alle  selv  kort  efter 
maatte  helt  opløses  og  Statskassen  tage  Tabet,  —  først  deri  kom  den  sande 
Ulykke  ret  til  Syne.  Det  havde  været  slemt  nok,  at  Veksel-  og  Seddel- 
kursen under  Krisen  gik  ned  til  145,  men  langt  værre  var  det,  at  den 
Slutningskurs,  1783  gik  ud  med:  138—40,  holdt  sig  Aar  ud,  Aar  ind 
i  lange  Tider  efter.  Og  hvor  sørgeligt  det  end  kunde  være,  at  et  Par 
store  Handelshuse  ramlede  sammen  ved  Krisen,  saa  var  det  tusindfold 
tungere,  at  hele  Danmarks  store  Transithandel  i  den  følgende  Tid 
skrumped  ind  til  de  sædvanlige  Kinafarters  Udbytte,  at  vor  Indførsel 
gik  ned  med  en  Trediedel,  vor  Udførsel  i  et  Par  Aar  med  henimod 
Halvdelen,  —  og  at  endelig  Kjøbenhavns  Handelsflaade,  der  i  de  fore- 
gaaende  Aar  var  forøget  fra  18,000  til  36,000  Cl.,  nu  for  Størstedelen 
laa  ledig  og  satte  Rederne  i  den  største  Forlegenhed.  Fem  Aar  senere 
var  den  da  ogsaa  gaaet  tilbage  med  8,000  Cl. 

Alt  dette  lader  sig  kortelig  udtrykke  saaledes.  I  de  Aar,  da 
Guldberss  Stvrelse  voksede  fra  den  bestemmende  Indtlvdelse  i 
4  a  5  Aar  til  Enevælde  i  2  a  3  Aar,  indtraf  der  glimrende  Handels- 
konjnnktnrer,  idet  uanet  Lejlighed  til  let  vunden  Rigdom  pludselig 
aabnede   sig  Verden   over.     For  Staten   var   dette  gunstig  Lejlighed  til 

at  faa  Finanserne  bragt  paa  Fode  og  Pengevæsenet  i  endelig  Orden. 
Og  saa  sluttede  alligevel  Guldbergs  Periode  med  vor  Storhandels  Ruin, 
en  overdreven  stor  Statsgæld  og  Pengevæsenets  Forfald.  Maa  ikke  saa 
danne    »Resultater«   helt  og  holdent,  skaanselsløst  fælde  deres  Mand? 

Og  dog  vilde  det  være  ganske  uretfærdigt  herpaa  at  bygge  en  Dom 
over  Guldberg,  hvor  fristende  det  end  ligger  for.  End  ikke  den 
genialeste  Statsmand  og  Handelspolitiker  vilde  efter  Fredens  Afslutning 
have  kunnet  frelst  en  Handelsvirksomhed  fra  Forlis,  der  som  vor  ene 
var  bygget  paa  fredelig  Fragtfart  mellem  slige  Fremmednationer,  hvis 
Handelsflaader  Krigen  havde  lukket  inde  i  Havnene,  og  paa  en 
Transithandel,  som  ifølge  Datidens  Forhold  kun  kunde  føres  paa  og  med 
de  Lande ,  der  af  Krig  hindredes  i  at  besørge  den  for  dem  naturlige 
Handel  selv.  Denne  Konjunktur  havde  tiere  af  vore  Handelshuse 
udnyttet  med  saa  stor  Letsind  og  saa  liden  Forudseenhed,  at  deres 
Handel  paa  fremmed  Vekselkredit  udvidedes  ud  over  egen  Kapital- 
formaaenheds  Grænser  og  fortsattes  Aar  ud  og  Aar  ind,  som  om 
Krigen  aldrig  skulde  faa  Ende.  At  Resultatet  heraf  tilsidst  maatte  blive, 
at  de  Paagældende  geraadede  i  den  største  Forlegenhed,  kan  umuligt 
regnes  Guldberg  til  Last.  Heller  ikke  var  det  hans,  men  ydre  Om- 
stændigheders Skyld,  at  det  gik  det  Vestindiske  og  Østersøiske  Handels- 
selskab paa  lignende  Vis.  Og  hvad  disse  Kompagniers  Stiftelse  angaar, 
saa  maa  gamle  Schimmelmann  uden  Tvivl  tage  Dannelsen  af  det 
Vestindiske  paa  sin  Samvittighed,  og  Oprettelsen  af  det  Østersøisk- 
Guineiske  Selskab  var,  som  paavist  i  I.  Del,  en  Finansoperation,  hvori 
Guldberg  ingen  direkte  Del  havde. 

I  alt  dette  raadede  andre  Magter  og  Mænd  end  Guldberg,  hyppigst 
Skæbnens  Gunst  og  Ugunst  vekselvis,  som  Lykkens  Luner  føje  sig  — 
og  paa  det  meste  kunde  dansk  Statsmandskunst  ingen  Indflydelse  have. 

Det  er  heller  ikke  sandt  eller  sikkert,  at  Statsgældens  Vækst  og 
Pengevæsenets  Forfald  var  Resultater,  der  særlig  kan  knyttes  til 
Guldbergs  Styre  som  Følger  til  Fejl  eller  Virkning  til  Aarsag.  De 
finansielle  Efterveer  af  Algiertogtet,  Rustningerne  overfor  Sverige, 
Statens  Overtagelse  først  af  Banken,  siden  af  den  holsten-gottorpske 
Gæld,  de  store  Flaadeudrustninger  i  Anledning  af  den  bevæbnede 
Neutralitet  —  for  alle  disse  statsgældsforøgende  Udgifter  bar  han  ikke  eller 
(for  den  sidste)  kun  delvis  Ansvaret.  Heller  ikke  kunde  han  ret  vel  have 
indskrænket  den  uhyre  Ødselhed,  der  blev  vist  fra  det  Herskabs  Side, 
paa  hvis  Velvillie  hans  egen  Magt  beroede.  Naar  1400  Vestindiske 
Aktier  blev  bortsolgt  for  Indskudssummen,  deriblandt  500  til  Enke- 
dronningen, naar  denne  desuden  iik  6 — 700,000  Rdl.  foruden  sin  aar- 
lige  Appanage  af  80,000  Rdl.,  naar  Arveprinsen  ekstra  lik  150,000  Rdl. 

og  med  ham  en  Mængde  højlstaaende  Mænd  k lal \  is  tilsvarende  store 
Summer  i  Gave  og  Skænk,  saa  har  der  for  Guldberg  i  bedste  Fald 
ikke  være  andet  her  overfor,  end  at  gøre  gode  Miner  lil  slel  Spil. 

Over  mangl  og  meget  har  Guldberg  saaledes  langtfra  været  Herre, 
i  andel  har  han  maattet  bøje  og  rette  sig  eller  Forhold  og  Omstændig- 
heder, der  havde  tvunget  Enhver  i  hans  Sled.  Faldt  derfor  end  til 
Slutning  Alt  slet  ud  for  hans  Styrelse,  saa  hør  delte  dog  ikke  fælde 
Guldberg.  Dommen  maa  hygges  paa  hans  egne  Handlinger,  saa  at 
de  gode  blandt  dem  veje  til  hans  Fordel,  selv  om  Vanheld  forspildte 
Udfaldet,  de  daarlige  af  dem  lil  hans  Skade,  selv  hvor  disses  Fejl 
heldigen  blev  afbødede. 

Han  var  da,  som  Handlingens  Mand,  først  og  fremmest  en  dansk 
Mand,  en  Elsker  af  vort  gode,  gamle  Sprog,  af  svundne  Tiders  danske 
Aandsliv,  af  Alt,  hvad  der  var  dansk  i  Form  og  Færd.  At  give  dette 
Indfødsret,  at  give  Landet  til  dets  egne  Børn,  dertil  var  han  med. 
Paa  dette  Omraade  stod  hans  Evner  paa  Højde  med  hans  Villie,  og 
derfor  gjorde  han  her  en  god  Gerning,  hvorfor  han  hør  prises  —  selv 
om  ogsaa  tysktalende  Mænd  og  hvad  han  ansaa  for  »fremmede  Prin- 
cipper og  tyske  Professorers  Stuegriller«  fik  det  videste  Raaderum 
efler  ham,  og  skønt  dette  ovenikøbet  bragte  de  bedste  Resultater. 

Men  som  Statsmand,  og  særlig  som  Handelspolitiker  og  Finans- 
mand, var  hans  Gerninger  Gang  paa  Gang  slige,  som  bør  give  et  slet 
Eftermæle.  Han  søgte  tit,  om  end  som  oftest  forgæves,  at  hæmme  H.  C. 
Schimmelmanns  Finansledelse,  og  han  fik  Held  til  at  fjerne  Bernstorff  — 
han  udpønskede  et  eget  nationaløkonomisk  System  og  satte  det  igennem, 
ihvorvel  han  kunde  have  sagt  sig  selv,  at  han  manglede  Forud- 
sætninger til  at  bedømme  dets  Rækkevidde  eller  Rigtighed.  Han  paa- 
tog  sig  siden  efter  selv  at  videreføre  dette  System  i  Praksis  til  Trods  for 
sin  manglende  praktiske  Uddannelse  i  Finanssager.  Han  lod  Seddel- 
mængden vokse  og  vokse  paa  en  Tid,  hvor  han  kunde  have  indskrænket 
den,  og  skød  alle  Advarsler  og  advarende  Raadgivere  til  Side.  Han 
understøttede  private  Handelshuse  mod  al  Sæd  og  Skik,  delvis  mod 
al  Rimelighed,  skønt  dette  kun  kunde  ske  ved  det  Middel  (Seddel- 
mængdens Formerelse),  han  selv  ansaa  for  et  Onde.  Han  frem- 
turede i  denne  Politik  til  Trods  for,  at  ingen  selvstændig  Mand  billigede 
den,  og  endte  med  at  misbruge  sin  Magt  til  at  styrte  de  Mænd,  som 
ikke  vilde  være  hans  Nikkedukker,  men  om  hvem  han  dog  vidste,  at 
de  i  Forening  sad  inde  med  Tradition,  Routine  og  daadskraftig, 
initiativrig  Ungdom.  Han  stødte  Kronprinsen  for  Hovedet  og  ordnede 
alle  sin  tilkommende  Konges  Forhold  til  dennes  levende  Utilfredshed 
uden    en   Gang    at    ænse    eller   lægge    Mærke   til    hans    Misnøje.      Han 

begyndte  sin  Løbebane  med  Skaanselsløshed  overfor  den  Mand,  hvis 
eneste  politiske  Forbrydelse  var  hans  Rutten  med  Kabinetsordrer  og 
det  dermed  sammenhængende  Misbrug  af  en  sindssyg  Konges  Suverænitet, 
og  han  endte  med  selv  at  gennemføre  et  Kabinetsregimente,  der 
væsentlig  kun  adskilte  sig  fra  Forgængerens  deri,  at  de  Guldbergske 
Kabinetsordrer  mestendels  angik  Smaatterier  eller  Ændringer  uden 
Farer  og  Følger.  Dog  de  sidste  Aar  misbrugte  han  ogsaa  denne 
Myndighed  paa  voldelig  og  vilkaarlig  Vis  og  aabenbarede  overhovedet 
i  den  hele  Række  af  sine  sidste  Regeringshandlinger  den  fuldkomneste 
Mangel  paa  Evne  til  at  bedømme  og  vurdere  Forhold,  Begivenheder 
og  Personer. 

I  mangt  og  meget,  ja  endog  det  meste,  selv  af  alt  dette,  har  hans 
Hensigt  rimeligvis  været  den  bedste,  hans  Maal  uselvisk,  hans  Mening: 
at  gavne  sit  Fædreland.  Men  herved  frifindes  han  ikke.  At  hans 
gode  Hensigter  tilsidst  alle  mislykkedes,  at  Alt,  hvad  han  vilde,  endte 
med  at  briste  for  ham,  dømmer  ham  paa  den  anden  Side  heller  ikke  — 

Men  hans  egne  Gerninger  dømmer  ham. 


XIV 


Den  1.  Januar  1784  skrev  den  tyveaaiige  Digter  Jens  Baggesen  i 
sin  Dagbog:  »Den  skønneste  Vinternat  bedækkede  mit  kære 
Fødeland  Danmark.  Den  tindrende  Himmel  spejlede  sig  i  den  for- 
sølvede Jord.  Begge  smilede  ad  hinanden,  begge  smilede  Tidens  ny- 
fødte Søn,  det  hemmelige  1784,  i  Møde.« 


o' 


Saaledes  oprandt  det  hemmelige  1784,  som  den  Gang,  da  Vaaren 
kom  med  Tøbrud  og  Foraarsblæst,  blev  det  aabenbare  1784,  Gen- 
oprejsningens og  Foryngelsens  Aar. 

—  —  Efterhaanden  som  Tiden  nærmede  sig  for  Kronprinsens 
Konfirmation  d.  4.  April,  blev  der  med  voksende  Kraft  drevet  paa 
Forberedelsen  af  det  vigtige  Skridt,  hvorpaa  alle  de  Sammensvorne 
nu  var  fast  besluttede.  I  Februar  gjorde  General  Huth  et  formeligt 
Udkast  til,  hvorledes  Alt  bedst  kunde  gaa  for  sig,  siden  forfattede 
Schach-Rathlou  i  højstegen  Person  en  overordentlig  udførlig  Plan 
med  samme  Formaal,  og  begge  blev  sammen  med  en  skriftlig  Be- 
tænkning af  Ludvig  Reventlow  forelagt  Kronprinsen.  Man  var  fra 
alle  Sider  enig  om,  at  Kabinettet  burde  ophæves  —  ni  avait  été  la 
ruine  de  lordre  et  le  fléau  du  gouvernement«  — ,  og  at  samtlige  Kongens 
Befalinger  herefter  skulde  forelægges  Kronprinsen  til  Kontrasignatur 
for  at  erholde  Gyldighed.  Ogsaa  om  det  nye  Statsraads  Sammen- 
sætning enedes  man,  men  om  Tiden  og  Maaden,  hvorpaa  Regerings- 
forandringen  burde  iværksættes,  var  der  længe  Tvivl  og  Tøven. 
Schach-Rathlou  mente,  at  det  burde  gøres  i  tvende  Tempoer,  da  han 
var  bange  for,  den  sindssyge  Konge  skulde  blive  sky  og  skræmt  ved 
ethvert  Forsøg  paa  straks  at  forcere  en  Afgørelse  frem.  Kronprinsen 
burde  derfor  efter  hans  Skøn  først  med  Fynd  fremsætte  sine  Forslag, 
derpaa  anvende  myndig  Overtalelse  i  de  nærmest  følgende  Dage. 
Bernstorff  udtalte  derimod,  at  det  var  nødvendigt  »in  der  Ausfuhrung 
keinen  Zwischenraum  zu  lassen,  auch  nicht  von  einer  Viertelstunde«  — 
Guldberg  og  Stemann   maatte  ikke  have  Tid  til  at  komme  sig  af  Be- 

døveisen,  og  Sporons  Indflydelse  vilde  da  bortvejres  som  en  Røg. 
Man  vilde  derved  ganske  vist  let  støde  Arveprinsen,  men  »in  gewissen 
entscheidenden  Augenblicken  ist  es  vollig  unmoglich  sich  genau 
an  alle  Formen  zn  halten«.  Og  dette  Program  blev  ogsaa  nøje 
efterfulgt. 

I  Dagene  fra  den  26.  Marts  til  den  2.  April  blev  derefter  i  største 
Hemmelighed  alle  Enkeltheder  lagt  til  Rette,  hvilket  skete  saaledes,  at 
der  først  blev  affattet  en  Række  Spørgsmaal  om  alle  tænkelige  Even- 
tualiteter, hvorpaa  disse  hver  for  sig  blev  gennemdrøftede  og  besvarede 
af  Kronprinsen.  Endelig  sikrede  denne  sig  ved  en  Skrivelse  af  2.  April, 
at  Stampe  var  villig  til  at  indtræde  i  Statsraadet  sammen  med  Bern- 
storff, Geheimeraad  Rosenkrantz  og  General  Huth.  Derpaa  var  Alt 
beredt. 

Palmesøndag  d.  4.  April,  en  straalende  smuk  Solskinsdag,  foregik 
altsaa  efter  Bestemmelsen  Kronprinsens  Konfirmation.  »Han  svarede 
med  megen  Frejdighed  og  især  gjorde  sin  Bekendelse  med  Rørelse«. 
Den  6.  April  fik  Guldberg,  Stemann  og  Rosencrone  (Bernstorffs  Efter- 
følger som  Udenrigsminister)  Sæde  i  Statsraadet,  Sporon  var  allerede 
den  4.  bleven  udnævnt  til  Kabinetssekretær  efter  Guldberg,  og  Eichstedt 
fandt  samme  Dag  »i  sin  tiltagende  Alder  en  rolig  Retraite«  o:  blev 
afskediget  paa  graat  Papir  baade  som  Prinsens  Overhofmester  og 
som  Statsminister.  Dermed  havde  Guldberg  endelig  i  Et  og  Alt  faaet 
sig  indrettet  det  Hele  efter  sit  Hoved.  Det  hed  derfor  ogsaa  saa  smukt 
i  et  af  ham  affattet  Formaningsbrev  til  Kronprinsen,  underskrevet  af 
dennes  Fader  Kongen  —  hvilket  snurrige  Aktstykke  Guldberg  selv  efter 
Konfirmationen  oplæste  for  »den  lille  Mand«  i  Kongens,  Dronningens 
og  Arveprinsens  Nærværelse  — :  »Som  vi  hidindtil  have  været  Tre  i  Et, 
saa  ville  vi  fremdeles  være  Fire  i  Et«. 

I  Mellemrummet  mellem  Konfirmationen  og  d.  14  April,  fortæller 
Bulow,  gad  Kronprinsen  ikke  høre  efter,  naar  Sporon  forelæste  ham 
noget,  men  viste  saa  megen  Fortrædelighed  og  Ulyst,  at  Sporon  en 
Dag  spurgte  ham:  »men  hvad  fejler  De,  naadige  Herre,  De  ser  jo  ud, 
som  om  De  havde  gjort  noget  Ondt  eller  vilde  til  at  gøre  det«. 
Prinsen  svarede  ikke,  men  blev  meget  rød  derved. 

Bedre  gik  det  ham  en  anden  Gang  i  denne  Tid.  Sporon  fortalte 
ham  da,  at  han  fra  Grev  Ostens  Vindve  havde  set  Reventlow, 
Schimmelmann  og  Numsen  køre  der  forbi,  og  saa  havde  Osten  sagt: 
»Der  kører  det  hele  Kompagni,  nu  mangler  kun  Schack-Rathlou  i 
Spidsen  med  Kommandostaven«.  Men  Prinsen  forblev  denne  Gang 
stadfast  og  standhaftig. 

Den  14.  April  var  den  Dag,  paa  hvilken  Kronprinsen  første  Gang 

skulde  indføres  i  Statsraadet.  Aftenen  før  gik  Chh.  Reventlow  i  Seng 
med  den  Tanke,  at  han  vel  vilde  blive  arresteret  om  Natten.  Men 
Morgenen  oprandt,  uden  al  der  var  sket  noget,  og  en  graakold  Tø- 
vejrsdag brød    frem. 

Kronprinsen  stod  op,  forrettede  sin  Morgenbøn  og  anvendte  For- 
middagen som  sædvanligt,  medens  Biilow  traf  de  sidste  Aftaler.  Prinsens 
Holdning  gjorde  Indtryk  af,  at  ban  var  rolig  og  fattet.  Efter  Frokosten 
boldt  Statsraadet  sit  første  saakaldte  Deliberationsmøde  i  Kronprinsens 
Gemak,  hvad  der  dog  kun  var  en  ren  Formalitet.  Da  Prinsen  gik 
herfra  ind  i  sit  Paaklædningsværelse,  passede  ban  sit  Snit  til  at  tage 
Kabinetsseglet  til  sig,  bvilket  ban  derpaa  flyede  Biilow  til  Forvaring. 
Lidt  efter  kom  Sporon  farende  ind,  sagde,  at  ban  savnede  Seglet 
og  spurgte,  om  Prinsen  ikke  havde  set  det.  »Prinsen  svarede  uden 
at  røbe  den  ringeste  Forlegenhed,  at  det  var  nok,  hvor  det  skulde 
være,  og  vilde  nok  blive  fundet.  Sporon  lod  sig  nøje  med  denne  Be- 
sked og  gik  hjem.«  Seglet  skulde  naturligvis  bruges  til  dermed  at 
forsegle  alle  de  fornødne  Ordrer,  som  allerede  forud  laa  skrevne  med 
C.  Reventlows  og  Kronprinsens  egen  Haand. 

Endnu  en  Gang  havde  Prinsen  en  Samtale  med  Biilow,  og  denne 
erindrede  ham  om,  »quil  fallait  montrer  de  lindiilgence  pour  le  passé, 
la  vigilance  sur  le  present  et  ane  sévérité  imposante  pour  tons  les  crimes 
å  venir«.  Prinsen  lovede  ham,  at  Ingen  skulde  blive  ulykkelig.  Siden 
stak  han  alle  Ordrerne  til  sig. 

Middagen  kom,  og  Prinsen  gik  til  det  kongelige  Taffel,  »der  den 
Dag  talte  15  Couverts«.  Derefter  begav  man  sig  til  Statsraadet,  men 
Kongen  trak  sig  forinden  et  Øjeblik  tilbage  til  sine  Gemakker.  Medens 
de  nybagte  Statsraader  ventede  paa  Kongens  Komme,  ytrede  Guldberg 
til  Sporon:  »nu,  Hr.  Konferentsraad ,  nu  skal  det  snart  smelde;  men 
De  skal  gøre  en  Skade,  naar  De  ikke  har  Kronprinsen  med  —  har 
De  ham  med,  saa  er  der  Intet  at  sige«.  Sporon  svarede:  »nu,  i 
Guds  Navn!« 

Og  nu  kommer  Kongen  i  Guds  Navn  ind  og  aabner  Gonseillet. 
De  tre  nye  Statsministre,  Guldberg,  Stemann  og  Rosencrone,  rejser 
sig  straks  for  at  overgive  Kongen  deres  nye  Embedsed.  Men  Prinsen 
stanser  dem,  og  beder  dem  »i  en  meget  sat  Tone  om  at  bie  der- 
med, indtil  Hs.  Majestæt  naadigst  vilde  tillade  ham  at  foredrage 
noget,  hvorpaa  han  vilde  udbede  sig  Hs.  Majestæts  allerhøjeste  Re- 
solution«. 

Da  sloges  Alle  med  Stumhed,  og  den  gale  Konge  stirrede  paa 
Sønnen  med  uafbrudt  Opmærksomhed.  Denne  trak  derpaa  et  Papir 
op    af  sin  Lomme   og   oplæste   et  Forslag  til  en  kgl.  Resolution,   som 

Fra  den  danske  Handels  Empire.  II.  7 

gik  ud  paa  at  ophæve  Kabinettet  og  indsætte  Bernstorff,  Huth7 
Stampe  og  Rosenkrantz  i  Statsraadet.  Og  dermed  lagde  han  Papiret 
hen  til  Kongens  Underskrift. 

Straks  griber  Christian  VII  mekanisk  efter  sin  Pen  —  han  elskede 
rent  barnagtigt  at  male  sit  Navn  ned  med  store,  flotte  Bogstaver  — 
og  begynder  at  skrive.  Da  farer  Arveprinsen  op  og  protesterer  i  hef- 
tige Ord  mod  denne  upassende  Overrumpling:  saa  havde  det  dog 
hidtil  stedse  været  Sæd,  at  slige  højvigtige  Sager  først  blev  tilbørligen 
overvejede.  Men  imedens  kradser  den  gale  Konge  ufortrødent  sit  Navns 
Bogstaver  ned  paa  Papiret,  taber  Pennen,  faar  den  fat  igen  og  skriver 
troligt  videre,  til  hele  Navnetrækket  med  R  (Rex)  og  det  hele  staar  der. 
Og  ved  at  bevare  sin  Ro  faar  Prinsen  ham  endogsaa  bagefter  til  at 
føje  et  »approberet«  ovenover  —  alt  mens  Arveprinsen  raser  og  præker. 
Men  nu  søger  denne  at  bemægtige  sig  Papiret,  da  Kronprinsen  kommer 
ham  i  Forkøbet  og  faar  Papiret  puttet  i  sin  Lomme. 

Saa  bliver  der  nogle  Øjeblikkes  Forvirring,  en  Løben  og  Smækken 
med  Døre  —  Kongen  iler  ud,  Arveprinsen  efter  ham  —  Enkedron- 
ningen kommer  styrtende  og  vil  ind  til  Kongen,  men  standses  af  den 
knælende  Grev  Reventlow  —  Arveprinsen  kommer  tilbage  med  Kongen 
ved  Haanden,  der  vanker  Puf  og  Stød  mellem  ham  og  Kronprinsen, 
de  brydes  om  Papirerne  —  men  Kronprinsen  taber  intet  Øjeblik  sin 
Fatning,  og  hans  unge  Tilhængere  holde  udenfor  alle  Poster  besat. 
Statskupet  var  fuldbyrdet  —  »Bedemandens  Søn«  styrtet. 

Og  i  saa  hastig  og  afgørende  en  Haandevending  var  alt  blevet 
besørget,  at  Kronprinsen  med  største  Flegma  kunde  forklare  sin  be- 
styrtede Stifbedstemoder,  hvad  der  var  sket,  saa  kort  og  ligefremt  som 
saa:  »Der  Konig  hat  eine  Verånderung  in  seinem  Staatsrathe  gemacht 
—  das  ist  alles.« 


Og  samme  Aften  gik  der  Dans  paa  Slottet  —  for  Slottet,  det  var 
vundet!  Der  dansede  baade  Fjende  og  Ven  for  Prinsen,  hin  unge,  thi 
med  ham  var  de  alle.  Der  dansede  Christian  Ditlev,  »den  hvide 
Bjørn«  —  thi  Spillet  var  nu  vundet  —  han  og  Broderen  Ludchen 
havde  taget  »hver  sin  Tørn«.  Næst  dansede  ung  Stemann,  den 
faldne  Ministers  Søn,  det  var  hans  tyveaars  Fødselsdag,  han  var 
baade  glad  og  grøn.  Og  efter  gik  Dansen,  som  »Oberons  Tryllehorn 
spilled  dertil«.  Sidst  dansede  ogsaa  Arveprinsen,  —  han  dansed 
sindbilledligt  med  Dronningedatteren  Lovise  Augusta,  »la  petite  Stru- 
exsee,  hvis  »fatale«  Lighed  med  Faderen  allerede  havde  faaet  Mangen 

til    al   skælve«.     Og   Enkedronningen    havde   Hovedværk,    men    kom 
dog    »og  gjorde  sit    Parti  —  som   sædvanlig«. 

Med  noget  af  den  samme  sløve  Hengivenhed  i  Skæbnen  havde 
Guldberg,  da  han  hin  Eftermiddag  var  traadt  ud  af  Statsraadsværelset, 
sagt  til  de  Personer,  som  stod  i  Kongens  Forgemak:  »Es  ist  ans, 
es   ist  ganz  ans«. 


Ja,  —  nu  er  det  ude,  Guldberg!  Ikke  havde  Du,  Pedant  som 
Du  var,  fortjent  slig  en  dramatisk  Afslutning,  men  dermed  var  det 
saa  dog  ogsaa  uigenkaldelig  ude  med  Dig,  ude  med  Din  Treenighed, 
med  Dine  sex  Tusinde  Kabinetsordrer,  med  din  Bedemands-Stil,  med 
alle  de  sære  snørklede  Sætninger,  alle  de  pedantiske  Omsvøb,  alle  de 
Skolemester-Formaninger  og  kunstige  Tirader,  al  den  Salvelse  og 
Svulst,  Selvbehagelighed  og  Vidtløftighed,  som  Du  lod  Din  ulykke- 
lige sindssyge  Konge  føre  i  sin  suveræne  Pen!  Bondens  Aag  vil  nu 
blive  afkastet,  »Staten  bæve  i  alle  sine  Grundvolde«,  —  thi  nu  er  det 
ude  med  Din  ypetite  politique«,  som  Du  saa  rigtig  kaldte  den,  ude 
med  Dine  ophøjede  Grundsætninger,  Dine  højfornemme  Velyndere, 
Dine  stive,  gammeldags  forbenede  Principper,  Dit  »System«  —  — 

Es  ist  aus,  es  ist  ganz  au  s. 


GENOPREJSNINGENS 
GRØDETID 

Saaledes   havde  Danmark  5  Aar  før  det  fremmelige  Frankrig  faaet 
sin  Revolution. 

En  fredelig  og  stilfærdig  Revolution  uden  Rlodsudgydelse  og 
Rabalder  og  dog  indenfor  sit  Omraade  nok  saa  vidtrækkende  i  sine 
Virkninger.  Thi  det  blev  en  ikke  mindre  gennemgribende  Samfunds- 
forandring, som  herhjemme  fuldbyrdedes  af  de  nye  Mænd  i  1783 — 97, 
end  Revolutionsaarenes  Omvæltning  i  Frankrig.  For  den  nye  Tid 
og  de  nye  Tanker  blev  Dørene  slaaede  op  paa  vid  Gab,  og  afgørende 
blev  der  brudt  med  det  Gammeldags  og  Overlevede.  Men  samtidig 
blev  det  Vaklendes  bratte  Fald  skaansomt  afbødet,  varligt  blev  der 
bygget  om  paa,  hvad  der  af  det  Bestaaende  kunde  bruges,  og  hvad 
der  i  Fortiden  var  godt  begyndt,  blev  helt  fuldendt. 

Vor  beskedne  Revolution  blev  saaledes  borgerlig  og  bramfri 
Form  og  Følger.  Det  kom  ikke  til  gribende  Optrin,  storslaaede 
Scener  eller  højtstemte  Deklamationer.  Men  man  blev  til  Gengæld 
ogsaa  skaanet  for  den  Helvedeslarm,  den  vanvittige  Ophidselse,  som 
skæmmede  Dantons  og  Robespierres  Land.  I  Virkeligheden  følte  og 
førte  den  franske  Revolutions  Mænd  sig  alle  som  Aktører  i  et  stor- 
stilet Drama:  stedse  spilled  de  med  Front  ud  til  det  Publikum,  hvis 
Bifaldt  det  gjaldt  om  at  vinde  ved  at  holde  sit  Hoved  flot,  selv  naar 
man  bar  det  til  Guillotinen  —  det  Publikum,  man  under  Navn  af  Folket 
havde  lavet  til  sin  Afgud,  sin  store  Molok.  Ja  netop  til  en  Menneske- 
ofre krævende  Molok,  thi  le  peuple  var  ikke  for  hine  Mænd  den 
levende    nationale    Enhed,    det    historiske    Statsindivid,    den    sindrig 

sondrede  og  sammensatte  Organisme,  hvor  hvert  Lem  havde  sin 
Betydning,  men  stedse  kun  som  Led  af  det  hele.  Le  peuple  var 
Middelalderens  til  Frihed  løsslupne  Drage,  —  en  Drage  med  de 
hundredtusind  Menneskehoveder,  som  alle  var  »lige  gode«,  det  vil 
sige:  lige  slette,  med  hundredtusind  Tunger,  som  slikkede  Læberne 
efter  Blod,  hundredtusind  graadige  Øjne,  som  daglig  vilde  forlystes 
med  rystende  eller  rørende  Skuespil,  hundredtusind  Struber,  som 
vilde  raabe  og  brøle  sig  hæse.  Paa  dette  Publikum  kunde  der  kun 
virkes  med  den  dramatiske  Gestus  eller  den  store  Frase. 

Men  vor  Revolution  var  netop  modsætningsvis  en  Revolution 
sans  phrase.  En  lille  Kres  af  Mænd,  virkelige  Mænd,  ikke  Deklama- 
torer eller  frivillige  Gladiatorer,  ej  heller  letsindige  eller  grusomme 
Bornenaturer,  mindst  af  alt  filosofiske  Uhyrer  —  men  modne  og 
maalsikre  Mænd  med  klare  Hoveder,  stærke  Tanker  og  varme  Hjerter 
—  en  saadan  Kres  af  Mænd,  indbyrdes  sammenbundne  med  Blods- 
baand  eller  Aandsslægtskab,  gik  frem  Haand  i  Haand  til  et  stort 
Rydningsarbejde  og  en  endnu  større  Frugtbargøreisens  Dont.  Og 
hvor  de  gik  frem,  gik  Dagen  med  dem,  Morgenen  brød  frem,  Mørket 
veg  tilbage  til  skumle  Kroge  og  gemte  sig  som  korte  Skygger.  Da 
vaagned  Danmark  til  Dag  og  Daad  —  ikke  til  den  franske  Friheds 
blodfarvede  Morgenrøde,  dens  blæsende  Vælde  og  buldrende  Kamp, 
men  til  den  fredelige  »Borgerfrihed,  bestemt  ved  retfærdig  Lov«,  som 
giver  »Lyst  til  Kundskab,  Attraa  til  Flid,  Haab  om  Held«. 

De  bedste  af  hine  Revolutionens  Mænd,  Bernstorff   og   Revent- 
Low'erne,  havde  over  hele  deres  Færd  dette  sunde,  solide,  som  holder 
sig  til  Jorden,   denne   grødegivende  Friskhed,    Renhed,   Oprindelighed 
og  Styrke,    som   minder   om  Muld   og  jomfruelig  Jord.     Det   var  ikke 
abstrakttænkende    Bureaukrater,    hvis    Liv    maatte    fyldes    af   ynkelig 
Ærgerrighed   efter  Carriére   i  Statstj enesten,   som  deres  Lunger  fyldtes 
af  Kontorstøv.    Det  var  tvertimod  rige  Jorddrotter,  som  elskede  Land- 
livets haandfaste  Enfold,   og    som  af  dagligt  Selvsyn  kendte  Vækstens 
Love   og   Naturudviklingens   Krav.     Nødig  gik    Chr.  Reventlow  bort 
fra    sin   kære  Sysselsættelse  paa  Landet  og  sine  kære  Bønder,    »Gutes 
Land«,   skriver   han    til  sin  Søster,  »dass   ich  dich  verlassen  soli,   das 
wurmt.      Cains   Sohn   baute   die   erste   Stadt,    das   fuhle   ich.      Mochte 
doch    mein  Theil  das  Land  sein,  ohne  dass  ich  mir  selbst  es  wåhlte. 
Mir    daucht   ich  fuhle  den  innern  Ruf.     Wenige  sind  so  glucklich  als 
ich,  niemand  våre  es  denn.    Alles  lacht  hier  und  ladet  ein  zum  Genuss, 
zum  Nutzlichsein,   zur   geschåftigen   aber  doch   ruhigen  Freude.«     Og 
en    anden    Gang    siger    han:     »Wer    auf   dem    Lande    lebt,    ganz    das 

Land   geniesst,  allzeit  mit  dem    Lande  sich   beschåftigt,   der  lebi  um 

bosser  zu   werden.« 

Ogsaa  Bernstorff  havde  paa  sin  store  Englandsrejse  i  sin  Ung- 

dom  og  paa  Onklens  sjællandske  Gods  —  dér,  hvor  »der  staar  en 
Sten,  paa  den  et  Navn,  et  Neg,  en  Skovl,  en  Hakke«  —  af  eget  Liv- 
lært  de  samme  Følelser.  Naar  derfor  disse  Mænd  gik  til  Staden  og 
Statslivet,  naar  de  paalagde  sig  Regeringens  Byrde  for  at  gøre  bedre, 
hvad  Andre  havde  gjort  ilde,  saa  var  det,  fordi  de  følte  og  fulgte 
et  Kald. 

Det  var  i  Forstaaelsen  heraf,  at  Bernstorffs  første  Hustru  havde 
skrevet  efter  hans  Afskedigelse  i  1780:  Savez-vous  la  seale  chose 
quo  je  crains.  Cest  qu'un  jour  il  fut  venir  un  momeut  ou  mon  mari 
sera  rappelé  pour  débrouiller  ce  que  la  bétise,  l'incapacité  et  la  mal- 
honnéteté  auront  gate  —  —  il  pourrait  étre  gutherzig  genug  pour 
reuenir.« 

Og  ganske  rigtig  —  han  var  virkelig  gutherzig  genug  pour 
revenir. 

Og  som  om  det  var  den  selvfølgeligste  Sag  af  Verden,  satte 
nu  de  nye  Magthavere  sig  mageligt  og  bekvemt  til  Rette  i  Regeringens 
Højsæde.  For  Bernstorffs  Vedkommende  var  det,  som  havde  han 
kun  været  et  Svinkeærinde  borte,  i  den  Grad  naturligt  og  ligefremt 
var  det  ham  at  være  den  store  Styrer,  den  fødte  Fører,  den  af 
Magtens  Genius  med  Magtens  Gave  Benaadede.  Magtens  Besiddelse 
gav  hans  Sind  værdig  Hvile,  Ligevægt,  Mildhed  og  Fred.  Af  Had  og 
Hævnlyst  føler  han  ikke  Spor,  for  ham  er  Herredømme  Alt,  Hævn 
Intet.  Saa  længe  Guldberg  sad  ham  i  Vejen  —  ham  i  Vejen,  som 
havde  Historiens  Ret,  som  først  og  sidst  var  Manden,  den  Udvalgte 
—  var  Guldberg  ham  i  højeste  Grad  imod  :  ubarmhjertig  burde  hin 
Daare  fjernes  fra  hans  Vej.  Men  saa  snart  Guldberg  er  styrtet  og  ikke 
mere  staar  Bernstorffs  Styre  i  Vejen,  bliver  han  en  ligegyldig  Person, 
som  paa  ingen  Maade  er  nogen  Forfølgelse  værd.  Hvi  skulde  der 
vel  ogsaa  undes  en  Guldberg  Slutningseffekten  i  en  Tragedie  —  nej, 
lad  ham  blive  Amtmand,  Amtmand  i  Jylland.  Kan  han  ikke  være 
Minister,  kan  han  dog  altid  være  Amtmand,  dertil  maatte  han  nok 
akkurat  kunne  passe.  I  Horsens,  fjernt  fra  Statslivets  Brændpunkt, 
der  kunde  han  faa  Lov  til  at  sidde  og  kukkelure  og  kandesløbe 
Storpolitik  i  fortrolig  Korrespondance  med  Btilow,  den  snart  saa 
krænkede  Bulow. 

Dog  —  selv  om  Guldberg  blev  flyttet  bort  og  forsat  til  en  med 
hans  Syn  og  Anlæg  mere  stemmende  Gerning,  hans  Aand  blev  man 
derfor   ikke   af  med.     Den    lille  danske  Nisse,   som  antagelig  symboli- 

serer  det  Hjemliges  kæreste  Egenskaber:  det  drilagtige  Vrøvl,  Tankernes 
Grød,  det  pudsige  Gamlingegraa,  som  kun  lives  op  af  det  Røde  i 
Agtværdighedens  Nathue  —  denne  Skytspatron  svigtede  Eventyrets 
Tro  og  flyttede  ikke  med  Guldberg  til  Jylland.  For  denne  Gang 
blev  den  paa  Stedet  som  Huskatten;  uden  Tvivl  befandt  den  sig  vel 
i  Kancelliet. 

Havde  Guldberg  været  en  paperassier,  en  Papirvidtløftighedens 
Mand,  en  tro  Bevarer  af  det  »gode  gamle«  fra  salig  Skatmesterens 
Tid  —  det  vil  sige  det  af  det,  der  forligede  sig  saa  vel  med  hans 
egen  Tilbøjelighed:  de  mange  Kamre  og  Kasser,  Skuffer  og  Fonds  — 
saa  fik  han  i  alt  dette  en  værdig  Efterfølger.  Og  det  var  ingen 
ringere  end  Skatmesterens  egen  Søn,  Ernst  Schimmelmann. 

Der  er  ligesom  to  Sjæle  i  denne  Mand:  en  Krogekiggers  og  en 
Tindebestigers,  en  Myres  og  en  Ørns.  Han  er  paa  én  Gang  de  smaa 
Finansknebs  og  de  storstilede  Planers  Mand,  har  paa  en  Gang  en 
Nærsynets  Hang  til  mikroskopisk  Stirren  og  er  dog  samtidig  en  Elsker 
af  de  store  Perspektiver  og  de  vide  Vuer.  »Ihn  treibt  die  Gåhrung 
in  die  Ferne,  —  —  in  jeden  Quark  begråbt  er  seine  Nase.« 

Hvad  han  havde  arvet  efter  Faderen  eller  maaske  kun  tilegnet 
sig  af  dennes  Færd  og  Facon  blev  hans  Ulykke :  det  kriblede  ham  i 
Fingrene,  naar  der  frembød  sig  et  eller  andet  finansielt  Kunstgreb 
eller  en  fiks  Vekseltransaktion  —  eller  naar  der  blev  Tale  om  at 
stille  Tal  op  i  et  syvdobbelt  Bogholderi.  Hvad  der  for  hans  geniale 
Fader  havde  været  et  Middel  til  at  faa  Fred  for  høje  Herrers  Ind- 
blanding i  sine  Sager,  det  indviklede  Skuffesystem,  som  lod  det  løbe 
rundt  for  Datidens  landadelige  Excellencer,  det  blev  kun  altfor  ofte  for 
Sønnen  Sagen  selv  —  og  naar  den  Idræt  at  køre  i  Ring  bliver  Kørsels- 
kunstens  eget  Maal,  hører  det  Hensigtssvarende  op. 

Dog  samtidig  med  denne  falske  Ærgerrighed  efter  at  være  Faderens 
Arvtager  som  »Finanzkunstler«  ejede  Schimmelmann  en  storladen  og 
frugtbar  Fantasi.  Han  var  i  højeste  Grad  en  Ideernes  og  Initiativets 
Mand.  Fuldt  fortrolig  som  han  var  med  Tidens  store  nye  Tanker 
paa  Statsøkonomiens  og  Finansvidenskabernes  Omraade,  syslede  han 
begejstret  med  vidtrækkende  Reformer  og  udkastede  med  Lethed 
følgerige,  pragtfulde  Planer.  Derfor  tyktes  han  Bernstorff  en  stor  Mand, 
om  end  denne  med  Rette  frygtede  for,  at  Danmark  var  altfor  lille  til 
disse  store  Anslag  —  hvad  det  vistnok  desto  værre  ogsaa  var,  hvis  ikke 
Misforholdet  maa  søges  et  andet  Sted.  Ernst  Schimmelmanns  glim- 
rende Planlægnings-Evne  synes  nemlig  at  have  været  i  Slægt  med 
hans  Aandsarv  efter  Moderen:  den  lyse  Optimisme  og  den  sværmeriske 
Flugt.     Hans  Planer   bleve   let   for   højtflyvende  og  overspændte,   stor- 

slaaede   i  Udkastet,  uoverstigelig   vanskelige  i  Udførelsen.      Det   sidste 

inaaske  mest  fordi  lian  selv  skulde  drage  de  praktiske  Konklusioner 
af  de  ophøjede  Præmisser,  og  hvad  han  som  Arkitekt  havde  tegnet 
op  i  store,  simple  Linier,  forkludrede  han  stedse  som  Bygmester  ved 
stadig  Hensyntagen  til  Øjeblikkets  smaalige  og  tilfældige  Bekvemme- 
lighedskrav.  I  Anlæget  var  han  stedse  betydelig,  i  Udførelsen  for- 
tabte han  sig,  trykket  at  Traditionen  fra  Faderen,  i  allehaande  Detailler. 
I  Anlæget  var  han  dristig,  principfast,  storstilet  og  myndig,  i  Udførelsen 
blev  han  hængende  i  tusinde  Hensyn  og  gik  paa  Akkord  med  Alt  og 
Alle.  Hele  sit  Liv  vilde  han  bringe  Statsskibet  i  tryg  Finanstilslands 
sikre  Havn,  stadig  nøjedes  han  med  at  smede  et  nyt  Nødanker,  naar 
det  gamle  brast. 

Han  var  og  blev  en  Papirplanernes  Mand. 

Men  paa  ham  kom  nu  først  og  fremmest  Gennemførelsen  af  den 
ny  Tids  Krav  til  at  hvile. 


II. 

Efter  en  Fred  af  over  60  Aar«  —  skriver  den  engelske  Gesandt 
Hugh  Elliot  angaaende  det  her  omhandlede  Tidspunkt  —  »er 
Landets  Pengevæsen  i  stor  Forvirring,  dets  Mønt  ødelagt,  alle  Livs- 
fornødenheder  i  højeste  Pris,  de  største  Købmandshuse  paa  Randen 
af  Insolvens,  og  baade  Hæren  og  Flaaden  reduceret  til  en  Svaghed, 
som  har  været  ukendt  under  nogen  tidligere  Regering.« 

Denne  Doms  Rigtighed  bekræftes  fra  alle  Sider.  I  samme  Grad 
som  de  danske  Papirspenges  Værd  var  falden  —  udvikles  det  i  en 
omtrent  samtidig  Regeringsindstilling —  »var  Priserne  paa  udenlandske 
Varer,  indenlandske  Produkter  og  Alt,  hvad  med  Penge  betales,  stegne, 
og  ligesom  den  ved  den  forøgede  Cirkulation  frembragte  større  Penge- 
masse har  givet  Landet  en  Anseelse  og  egen  Tiltro  af  Rigdom  og 
Velstand,  har  det  foranlediget  en  større  Søgning  af  Alt,  hvad  tjener 
til  Bekvemmelighed  og  Fornøjelse,  og  foraarsaget  et  større  Forbrug 
af  til  Dels  fremmede  Varer,  til  desto  hastigere  Fortæring  af  denne 
synende  Rigdom  og  Forøgelse  af  de  for  Landet  deraf  opkommende 
ufordelagtige  Virkninger«. 

Drøjt  var  det  for  hele  Folket  saaledes  med  Et  at  skulle  bryde 
med  en  indbildt  Rigdoms  Blændværk  og  finde  frem  en  tarvelig 
Tærestand  som  i  gamle  Dage.  Men  værre  var  det,  at  hver  Vej  til 
fornyet  Velstand  syntes  spærret.  Ingen  Art  af  økonomisk  Virksomhed 
gav  Haab  om  Held  eller  Udsigt  til  Fortjeneste.  Hidtil  havde  dog 
Handel  og  Skibsfart  gjort  det,  men  nu  var  disse  Erhverv  ganske 
lammede. 

Tydeligst  maaltes  dette  Forfald  ved  Kurserne  paa  Handelskom- 
pagniernes  Aktier.  Saaledes  som  disse  Handelsselskaber  —  med  Und- 
tagelse af  det  Asiatiske  —  vare  blevne  til,  maatte  de  »have  deres 
Opmærksomhed  udelukkende  henvendt  paa  den  udenlandske  Spekula- 
tions- og  Transithandel,    og  deres  Bestræbelser  maatte  gaa  ud  paa  en 

hastig  og  overordentlig  Gevinst«.  Derfor  maatte  netop  nu  ogsaa  deres 
Forfatning  stille  Tidens   Ugunst  grellest  til  Skue*). 

Handelskompagnierne  var  imidlertid  en  Del  af  det  hidtil  herskende 
»System-,  og  den  Regering,  der  med  sømmelig  Sans  og  Agtelse  for 
Tradition  og  Kontinuitet  vilde  vedgaa  Arv  og  Gæld,  kunde  ikke  uden 
videre  blive  dem  kvit  og  lade  de  mange  Smaafolk  blandt  Aktio- 
nærerne sejle  deres  egen  Sø. 

Under  alle  disse  sammenstødende  Omstændigheder  maatte  det 
for  Genoprejsningens  Mænd  nødvendigt  stille  sig  saaledes,  at  det  første 
og  nærmest  liggende  Formaal  maatte  være  en  gennemgribende  Reform 
i  Penge-  og  Finansvæsenet  Og  naturligvis  maatte  da  den  Mand  iblandt 
dem,  som  gjaldt  for  særlig  at  have  Indsigt  paa  dette  Omraade,  ja 
som  endog  gik  for  et  Finansgeni,  blive  den,  der  først  tog  fat  —  den, 
som  skulde  øve  det  første  Storværk. 

Man  begyndte  derfor'  med  at  omorganisere  hele  Finansforvaltningen, 
saaledes  at  alle  Sager  samledes  under  Ernst  Schimmelmanns  Styrelse. 
Hidtil  havde  Finansvæsenet  været  delt  mellem  Over-Bankdirektionen 
(Udenrigsgælden),  Skatkammeret  og  det  tidligere  Finans-Collegium. 
Nu  blev  der  ved  kgl.  Res.  af  2.  Juni  1784  (jfr.  PL  18.  Juni  s.  A.) 
oprettet  et  nyt  Finans-Collegium,  og  herunder  henlagdes  alle  Statens 
Finans-,  Penge-  og  Skattevæsen  vedrørende  Anliggender.  I  Spidsen 
for  dette  ny  Collegium  stilledes  Finansminister  Ernst  Schimmelmann, 
Medlemmer  bleve  C.  D.  Reventlow,  Geheimeraad  Brandt,  Konferents- 
raad  Agerskov  og  de  to  fortræffelige  Finansteoretikere  Wendt  og 
Zoéga. 

Efter  godt  og  vel  et  Aars  indgaaende  Undersøgelser  og  Over- 
vejelser fremkom  som  Frugten  af  disse  det  paa  Grundlag  af  Finans- 
Collegiets  Forestilling  af  28.  Juni  1785  udarbejdede,  saa  højt  berømmede 
Patent  af  8.  Juli  s.  A.,  som  indeholdt  en  fuldstændig  Plan  til  Penge- 
væsenets Forbedring  og  Statsgældens  Afbetaling. 

At  en  slig  Plan  saaledes  offentliggjordes  i  sine  Grundtræk  var  for 
Datidens  Bevidsthed  noget  fuldstændig  ukendt  og  uhørt.    Hidtil  havde 


*)  De  store  Handelskompagnier  var  forøvrigt  paa  denne  Tid  over  hele  Verden 
stærkt  rystede.  I  Holland  maatte  det  Ostindiske  Kompagni  have  Generalstaternes 
Tilladelse  til  at  optage  et  Laan  paa  7  Mill.  fl.  og  derved  »offentlig  bekende,  at  det 
uden  ekstraordinær  Understøttelse  var  sin  Undergang  nær«.  Paa  samme  Vis  maatte 
det  Hollandske-Vestindiske  Kompagni  understøttes  med  3  Mill.  fl.  Ogsaa  i  England 
maatte  det  Ostindiske  Kompagni  have  Understøttelse,  og  dets  Udsigter  ansaas  for 
> højst  tvetydige«.  -  I  Begyndelsen  af  1785  standsede  det  kejserlige  Asiatiske  Kom- 
pagni sine  Betalinger,  og  i  Marts  gjorde  det  Ostindiske  Kompagni  i  Antwerpen  stor 
Bankerot,  medens  omtrent  samtidig  et  Forsøg  paa  at  stifte  et  lignende  Kompagni  i 
Frankrig  kvaltes  i  Fødslen. 

Hemmeligholdelsen  af  Alt,  hvad  der  vedrørte  Kongens  Kasse  og 
Statens  Kredit,  været  anset  som  den  urokkeligste  Selvfølgelighed  i  et 
uindskrænket  Monarki.  Men  desto  værre  havde  det  ikke  alene  været 
et  Udtryk  for  den  ophøjede  Forestilling  af  en  Konges  Væsen,  at  han 
under  ingen  Omstændigheder  skyldte  sine  Undersaatter  noget  Regnskab 
for  sine  Handlinger;  men  det  var  tillige  ved  Tidernes  Ugunst  blevet 
et  Skalkeskjul  for  alskens  offentlig  Uredelighed  og  Fiksfakseri.  Derved 
var  Evropa  rundt  den  almindelige  Tillid  til  de  monarkiske  Staters 
finansielle  Paalidelighed  og  Kreditværdighed  bleven  betydelig  rokket. 
Og  for  en  Stat,  der  sad  saa  daarligt  i  det  som  den  danske,  og  som 
kun  kunde  have  Haab  om  at  komme  finansielt  paa  Fode  igen  ved 
at  vinde  det  kreditgivende  og  dansk  Valuta  modtagende  Ind-  og 
Udlands  fulde  og  hele  Tillid,  var  det  derfor  i  Grunden  det  eneste 
naturlige  og  rigtige:  afgørende  at  bryde  med  det  tidligere  Hemmelig- 
hedskræmmeri og  lægge  Kortene  ærligt  og  aabent  paa  Bordet. 

Dog  fordi  Noget  er  naturligt  og  rigtigt,  bliver  det  alligevel  sjeldent 
gjort.  Det  er  den  gamle  Historie  med  Columbus  og  Ægget:  hvad 
der  bagefter  synes  simplest  og  mest  selvfølgeligt,  er  paa  Forhaand 
vanskeligst  at  hitte  paa.  Og  i  et  Tilfælde  som  dette  endnu  vanske- 
ligere at  gøre  —  thi  det  var  de  tykkeste  Fordomme,  man  her  skulde 
gaa  paatvers  af,  de  dummeste  og  som  Følge  deraf  sejgeste  Fore- 
stillinger, man  her  skulde  lade  haant  om. 

Derfor  var  dette  »aldrig  før  vovede  Mønster  paa  Offentlighed  i  et 
uindskrænket  Monarki«  et  for  sin  Tid  saare  fortjenstfuldt  Skridt,  der 
geraader  de  Mænd,  der  forstod  at  sætte  det  igennem  —  deriblandt 
først  og  fremmest  Schimmelmann  og  Bernstorff  —  til  største  Ære. 

—  —  Planen  gik  kortelig  ud  paa  følgende:  Banksedlerne  skulde 
atter  gøres  indløselige,  og  det  bestemtes  derfor,  at  Banken  for  Frem- 
tiden ingen  Sedler  maatte  udstede,  der  ikke  var  funderede  paa 
Guld,  Sølv  eller  saadanne  let  realisable  Effekter,  som  til  enhver  Tid 
kunde  forvandles  til  ædelt  Metal,  eller  som  dog  i  sig  selv  indeholdt 
fuld  Valuta.  Banken  skulde  endvidere  i  sin  Bestyrelse  herefter  skilles 
fuldstændig  fra  Statskassen,  dennes  Gæld  til  Banken  derfor  betales 
dels  med  saadanne  gode  Effekter,  som  allerede  var  til  Raadighed, 
dels  ved  et  i  den  Anledning  nyoptaget  Statslaan  i  Indlandet.  —  Sam- 
tidig skulde  bestemte  Statsindtægter  aarligt  henlægges  til  et  saakaldet 
synkende  Fond,  saaledes  at  den  hele  Statsgæld  deraf  kunde  afbetales 
i  Løbet  af  30  Aar. 

Offentliggørelsen  af  denne  gennemgribende  Finansplan  havde  dog 
én  stor  Mangel  —  der  blev  intet  som  helst  Tal  nævnet,  hverken  for 
Statens  Indtægter,  dens  Gæld,  Bankens  Tilgodehavende,  Seddelmængdens 

Størrelse  eller  overhovedet  noget  Forhold,  hvorved  der  kunde  vindes 
del   ringeste  Overblik  over  Landels  finansielle  eller  økonomiske  Slalns. 

Strengt  taget  var  saaledes  Flanen  unddraget  Samtidens  Kritik. 
For  virkelig  at  kunne  bedømme  den  maa  man  have  Kendskab  til 
Enkelthederne  i  dens  Forudsætninger  og  Maaden,  hvorpaa  den  tænktes 
ud  ført. 

Det  fornødne  Materiale  hertil  lindes  i  Finans-Collegiets  oven- 
nævnte Forestilling  af  28.  Juni  —  sikkert  et  af  Tidens  interessanteste 
Aktstykker. 

Den  omfangsrige  Forestilling  —  et  helt  lille  Værk  i  Sidetal  og 
Grundighed  —  begynder  med  følgende  almene  nationaløkonomiske 
Betragtninger  over  Papirpenges  Værd  og  Væsen: 


»Prisen,  som  en  Stats  Mønt  antages  for  i  en  anden  Stat,  eller  dens 
Kurs,  bestemmes,  naar  sammes  Vægt  og  Gehalt  er  bekendt,  og  ingen 
andre  Omstændigheder  medvirke,  ved  den  Del  af  de  ædle  Metaller,  Guld 
eller  Sølv,  de  indeholde.  Den  retter  sig  altsaa  efter  Prisen  af  det  ædle 
Metal  og  Kvaliteten  deraf,  som  den  ene  Stats  Mønt  indeholder  i  Forhold 
til  den  anden  Stats  gangbare  Mønt.  Det  er  i  dette  Tilfælde  ligegyldige 
om  den  Mønt,  som  lignes  imod  en  anden,  er  virkelig  til,  eller  er  blot  en 
Benævnelse,  som  betegner  et  vist  Antal  af  en  virkelig  eksisterende  Mønt, 
saasom  Rigsdaler,  Livres,  Pund-Sterling  p.  p.  .  .  .  Betegne  saadanne  Be- 
nævnelser Mønter,  hvis  Gehalt  er  almindelig  bekendt  og  antaget  blandt  de 
handlende  Nationer,  saasom  Bankmønter,  saa  have  de  endnu  den  Fordel,  at 
de  tjene  til  Maalestok  for  de  Nationers  Mønt,  hvis  indbyrdes  Forhold  til 
hinanden  ellers  ikke  saa  almindelig  kendes. 

Fra  dette  Synspunkt  betragtet  skulde  Kursen  egentlig  ikkun  udgøre 
Forskellen  imellem  Staternes  gangbare  Mønters  Gehalt  i  ædle  Metaller, 
eller  Kvalitet,  og  maatte  blive  uforanderlig,  saalænge  Mønternes  Beskaffenhed, 
eller  Møntfoden,  som  bestemmer  Gehalten  i  ædle  Metaller,  paa  ingen  af 
Siderne  blev  forandret,  da  Prisen  bestandig  maatte  staa  i  Forhold  imod 
Værdien  af  den  indeholdende  Kvantitet  af  ædle  Metaller.  Men  Staternes 
Relation  til  hinanden,  forsaavidt  de  handle,  og  altsaa  skylde  eller  have 
tilgode,  foranlediger  en  anden  Grund  til  Mønternes  Pris.  Staar  deres 
reciproque  Tilgodehavende  i  Ligevægt,  kan  de  likvidere  imod  hinanden,  og 
ingens  Mønt  vil  savnes  eller  samles  i  større  Kvantitet  paa  nogen  af  Stederne. 
Men  skylder  den  ene  mere  til  den  anden,  saa  bliver  Følgen,  at  dens  Mønt, 
som  har  mere  tilgode,  vil  søges  og  derved  stige  i  Prisen,  naar  Betalingen 
skal  ske  i  den  tilgodehavende  Stats  Mønt,  eller  og  den  Skyldendes  Mønt 
samles  i  større  Metal  hos  den  Tilgodehavende,  og  derved,  naar  den  skal 
forvandles  i  sammes  Mønt,  falde  endog  under  dens  intrinseque  Værd. 
Deraf  opkommer  den  anden  Hovedgrund  af  Kursens  Bestemmelse,  nemlig 
Kvantiteten. 

Man  kan  altsaa  antage  som  en  Grundsætning,  at  Møntens  Kvalitet  og 
Kvantitet,  det  er  Møntens  intrinseque  Gehalt  og  Staternes  reciproque  Gæld, 
bestemmer  Kursen. 

Nfaar  der  imidlertid  blot  handles  med  ædle  Metaller,  saa  vil  endog  ikke 
Nationernes  Handelsforhold  foraarsage  betydelige  Afvigelser  i  deres  Mønters 
indbyrdes  Pris.  Men  da  formedelst  Besværligheden  af  Mønternes  Transport 
Betalingerne  imellem  Staterne  for  det  meste  sker  ved  Veksler,  saa  opkommer 
deraf  en  langt  virksommere  Grund  til  Kursens  Afvigelser. 

Veksler  ere  Tegn  paa  Mønt  eller  rettere  paa  en  Gæld,  som  skyldes  i 
en  Stats  bekendte  Mønt.  Af  denne  deres  Egenskab,  at  de  ere  at  anse  som 
Gældsbeviser,  følger  da,  at  deres  Værd  (foruden  den,  de  faar  ved  Mønten, 
de  lyde  paa)  bestemmes  saavel  ved  dens  Kredit,  som  skal  betale  den,  som 
ved  Udstederens,  der  bliver  ansvarlig  for  sin  udstedte  Veksel.  Dertil  maa 
endnu  regnes  Renten  af  den  Tid,  inden  hvilken  den  skal  betales,  tillige  med 
den  Fare,  der  løbes,  at  en  af  disse  2  Hovedpersoner  imidlertid  kunde 
blive  insolvent.  Skønt  Veksler  altsaa  kunne  gælde  i  Betaling  som  Mønt, 
og  følgelig  indbefattes  under  den  almindelige  Benævnelse  af  Mønt,  saa  kunne 
de  dog  ikke  fuldkommen  sættes  i  Lighed  dermed.  Imidlertid  bliver  Virk- 
ningen af  Handelsforholdet  mellem  tvende  Stater  derved  meget  hastigere 
og  føleligere.  Thi  skylder  en  Stat  meget  til  en  anden,  og  har  lidet  tilgode 
hos  ham,  saa  søges  Veksler  paa  den  tilgodehavende  Stat,  eller  med  andre 
Ord.  dens  Mønt,  der  følgelig  ved  Søgningen  stiger  i  Prisen.  Haves  da 
virkelig  Mønt  eller  ædle  Metaller,  og  Bekostningen  af  deres  Transport  og 
Ombytning  til  den  Stats  Mønt,  som  skal  have  Betaling,  er  mindre  end  det, 
som  for  Veksler  i  denne  Mønt  foræres,  eller  en  anden  Betalingsmaade  vil 
koste,  saa  sendes  Mønt  eller  ædle  Metaller  i  Betaling.  Kan  det  ikke  ske 
og  Veksler  paa  den  tilgodehavende  Stat  ikke  faaes,  saa  giver  den  Skyldende 
Ordre  til  sin  Kreditor  i  den  fremmede  Stat  der  at  sælge  sin  Fordring  paa 
ham,  det  er,  han  lader  trække  Veksler  paa  sig  i  Landets  Mønt.  Men  der 
er  Faa,  som  behøve  den,  fordi  der  er  lidet,  som  skal  betales  til  den  Stat, 
følgelig  ere  flere  Sælgere  end  Købere,  og  for  at  naa  sin  Betaling  nødes 
Kreditor  til  at  lade  falde  nogle  Procenter  af  sin  Fordrings  Værdi,  hvilket 
Tab  da  falder  tilbage  paa   Debitor. 

Foruden  den  Virkning,  som  Handelsforholdet  imellem  tvende  Stater 
kan  have  paa  Vekselkursen  ere  endnu  tvende  Operationer,  som  foretages 
med  Veksler,  og  som  have  en  betydelig  Indflydelse  paa  Værdien  af  en 
Stats  Mønt,  der  forestilles  ved  Veksel  hos  en  anden  Stat ;  disse  ere  Spekula- 
tion og  Cirkulation.  Ved  begge  trækkes  Veksler  paa  dem,  hos  hvilke  intet 
tilgodehaves,  med  den  Forskel,  at  det  sker  ved  Spekulationen  med  Hensigt 
til  ved  Tilbagebetalingen  at  erholde  Fordele,  som  forventes  af  visse  Om- 
stændigheder eller  formodede  Forandringer  i  Kursen,  hvorimod  ved 
Cirkulationen  alene  haves  til  Hensigt  at  gøre  sig  Penge.  Da  Fordelen  af 
Spekulationen  grunder  sig  paa  Forandringen  i  Kursen,  saa  indbefatter  den 
som  oftest  Foranstaltninger  til  at  frembringe  dem,  ligesom  ved  Cirkulationen 
Nødvendigheden  af  at  forskaffe  sig  Penge  medfører  den  til  at  sælge  sine 
Veksler  under  den  Værd,  de  efter  deres  paalydende  Summer  skulde  have  i 
Landets  Mønt.  Imidlertid  ere  begge  disse  Operationer  af  den  Beskaffenhed, 
at  de  ikke  kan  regnes  blandt  de  bestandige  Aarsager  til  Vekselkursens 
Bestemmelse.  Thi  Spekulation  kan  næppe  finde  Sted  ved  det  sædvanlige 
naturlige  Forhold  imellem  Staterne,  men  udfordrer  usædvanlige  Omstændig- 
heder til  at  opvække  dvn,  saasom:  en  Stats  Bestræbelser  til  at  vedligeholde 
Kursen  ved  at  opkøbe  Mønt  eller  Veksler,  Krig,  Misvækst,  Subsidier, 
Penge -Negotiationer  p.  p. ,  og  Cirkulationen  er  formedelst  Kreditens 
Svækkelse,  den  let  kan  foraarsage,  formedelst  uformodede  Forandringer  i 
Kursen    og    de    store  Bekostninger,    den    fører    med    sig,    saa    farlig,    at    i 

Længden    ingen   F6rdel    kan    erstatte    det  Tab.   derved   lides,    men  i\vn  maa 
ødelægges  ved  sin  egen   Natur. 

Bankosedler  staa    i   Lighed    med  Veksler,    llii  de  ere  Tegn  af  en  Gæld, 
der  skal  betales  af  en   Bank  i  en  vis  Mønt.    .Men  da  de  have  en  bestandig 

Kredit,  og  ikke  som  Veksler  kunne  gaa  ud  af  deres  Kraft,  ere  af  Regeringen 
autoriserede,  kan  eller  bør  til  alle  Tider  kunne  realiseres,  og  gaar  fra 
Ilaand  til  Haand  uden  Paategning  som  Mønt,  saa  gøre  de  mere  Et  med 
den  Mønt,  de  forestille;  de  have  endog  Fortrin  for  denne,  de  store  Be- 
talinger og  Transporter  ske  lettere  ved  dem,  og  de  ere  ikke  underkastede 
Formindskelse  af  deres  Værdi  ved  Slid  eller  Klippen.  Deres  Kredit  beror 
paa  Visheden,  al  derfor  i  den  Bank,  hvorfra  de  ere  udstedte,  til  hver  Tid 
Og  straks  ved  Forevisningen  kan  erholdes  den  Mønt,  som  de  forestille,  og 
saalænge  dette  er,  kan  de  i  Landet  selv,  hvor  de  udstedes,  ikke  anses 
anderledes  end  som  virkelig  Mønt.  Men  udenlands,  om  de  endog  der  have 
Kredit,  beror  deres  Værdi  tillige  paa  den  større  eller  mindre  Lethed  at 
faa  dem  tilbage  til  Banken,  hvorfra  de  ere  udstedte,  eller  til  det  Land, 
hvori  Banken  belindes,  som  hvor  deres  Bealisation  alle  Tider  forudsættes 
at  bør  ske,  og  derfor  ere  de  til  udenlandske  Betalinger  ikke  saa  bekvemme 
som  til  Betalinger  i  Landet.  Findes  ved  Banken  Vanskelighed  i  at  erholde 
den  paalydende  Mønt  ved  Seddelens  Forevisning  betalt,  hvilket  fornemmelig 
foraarsages,  naar  Banken  udgiver  flere  Sedler,  end  sammes  Forhold  til 
dens  Fonds  i  ædle  Metaller  tillader,  saa  blive  de  endnu  mindre  skikkede 
til  udenlands  Betalinger,  da  de  derefter  udenfor  Landet  ikke  mere  blive 
ansete  som  virkelig  Mønt,  men  som  en  transportabel  Gæld,  hvorved  Debitors 
Kredit  tillige  kommer  i  Betragtning,  og  naar  de  Veksler  i  den  Stat,  som 
udsteder  disse  Bankosedler,  kunne  i  Landet  uden  Forskel  hetales  enten 
med  Sedler  eller  med  Mønt,  saa  forveksles  denne  med  hine,  og  Landets 
Mønt  vurderes  efter  det  tillige  kurserende  Papirs  Kurs,  og  i  Landet  selv 
kunne  de  vel  en  Tid  lang  ved  Regeringens  Indflydelse  holdes  i  Kredit,  naar 
denne  erklærer  sig  som  Debitor,  antager  dem  i  alle,  endog  Skatternes 
Betalinger,  og  ved  Anordninger  paabyde  deres  Modtagelse  i  Undersaatternes 
Penge-Mellemhandlinger;  men  deres  Kredit  og  Værd  vil  endog  i  Landet 
ikke  længe  kunne  opholdes,  men  i  alle  Mellemhandlinger  snart  gøres  For- 
skel, enten  der  betales  i  Mønt  eller  i   Sedler. 

Heraf  fremlyser,  at  i  et  Land,  som  har  Bankosedler,  deres  Kredit, 
som  beror  paa  deres  prompte  Realisation,  har  stor  Indflydelse  i  Kursen 
eller  Prisen  af  Landets  Mønt  hos  Fremmede,  hvilken  vil  blive  saa  meget 
større,  naar  begge  Aarsager  støde  sammen,  nemlig  en  ufordelagtig  Handels- 
balance og  Diskrediten  af  Landets  Bankosedler.  Følgerne  af  saadan  Til- 
stand blive  da   overmaade  vigtige. 

Forringelsen  af  Sedlernes  Værdi  hos  Fremmede  og  den  deraf  op- 
kommende  ufordelagtige  Kurs  vil  foraarsage,  at  Købmanden  søger  at  betale 
med  Guld  eller  Sølv,  saalænge  han  kan  faa  det  i  Landet  for  en  Pris,  at 
det  derfor  Betalende,  Transporten  og  Assurancen,  naar  Udførslen  er  forbuden, 
udgør  mindre,  end  hvad  efter  Vekselkursen  maatte  betales  for  fremmede 
Penge.  Al  Mønt  vil  altsaa  efterhaanden  udsniges  af  Landet,  uden  at  saadant 
ved  de  strengeste  Forbud  og  nøjeste  Agtpaagivenhed  er  muligt  at  fore- 
bygges, og  ligesom  derved  Sedlernes  Realisation  gøres  vanskeligere,  vil  og 
deres   Kredit  og  Værd  hos  Fremmede  og  i  Landet  mere  og  mere  forringes. 

De  Varer,  som  af  Fremmede  købes,  maa  betales  saa  mange  Procenter 
dyrere,  som  Prisen  af  Landets  Mønt  er  bleven  slettere.  Ligesom  og  Prisen 
af  Landets  egne   Produkter  maa   stige  i   Landet  selv,    saavel   fordi,    naar  de 

Fra  den  danske  Handels  Empire.     II.  <S 

sælges  udenlands  til  den  for  alle  Varer  paa  Europas  almindelige  Marked 
værende  Pris,  formedelst  den  slette  Kurs  erholdes  en  større  Summa  i 
Landets  Penge,  og  følgelig  Ingen  vil  sælge  for  ringere  Pris  end  den,  han 
kan  faa  høs  Fremmede,  Omkostningerne  fradragne;  som  og  fordi  den  ved 
Bankosedlernes  Forøgelse  i  Omløb  bragte  større  Pengemasse  forrykker  i 
Landet  Forholdet  imellem  Pengene  og  de  Ting,  som  dermed  betales;  saa- 
som  Levnetsmidler,  Arbejdsløn,  Lønninger,  Transport  p.  p.  og  forhøjer 
deres  Pris.  Ligesom  nu  Købmanden  derved  sættes  i  den  Nødvendighed  at 
have  en  større  Kapital  til  sin  Handel  og  at  føre  den  med  større  Bekost- 
ninger, som  i  Henseende  til  den  Del  af  fremmede  Varer,  som  igen  udføres, 
ikke  erstattes,  uden  for  saa  vidt  det  igen  indvindes  ved  fremmede  Penges 
ved  den  slette  Kurs  forhøjede  Pris;  saa  taber  han  ogsaa  formedelst  de 
øvrige  ham  til  Last  faldende  større  Bekostninger  i  al  Konkurrence  med 
fremmede  Nationer  i  Henseende  saavel  til  Transit-Handelen,  som  det  som 
af  Landets  egne  Produkter  og  Fabrikater  kunde  udføres,  hvilke  i  Landet  faar 
en  uforholdsmæssig  Pris  imod  den,  de  have  hos  Fremmede.  Deraf  følger  end- 
videre Indsnigelse  af  fremmede  for  lettere  Pris  havende  Varer  og  Fabrikater, 
hvorved  Landets  allerede  eksisterende  Undervægt  i   Handelen  forøges. 

Ved  det,  at  Banken  ikke  uden  med  større  Vanskelighed  og  Bekostning 
kan  anskaffe  den  til  sine  Sedlers  Realisation  udfordrende  Mønt,  nødsages 
den,  for  at  Omsætninger  i  Handel  og  Vandel  ikke  maa  standses  og  dog 
Banken  for  sine  Sedler  det  mindste  mulige  at  udgive  i  Mønt,  at  udgive 
Sedler,  lydende  paa  mindre  Summer;  men  da  det  forøger  Antallet,  skønt 
ikke  Summen  af  det  cirkulerende  Papir;  og  følgelig  Lejlighederne,  at  de 
til] Ombytning  anbydes  saavel  i  Publikum  som  i  Banken,  forekommer  tiere, 
saa  formindskes  derved  Publikums  Tillid  til  Banken  og  dens  Sedler  endnu 
mere,  foruden  at  Anledningen  og  Midlerne  til  Møntens  Udsnigelse  af  Landet 
forøges. 

Disse  ere  de  fornemste  Betragtninger  over  de  oprindelige  og  tilfældige 
Aarsager,  der  kunne  virke  paa  et  Lands  Vekselkurs,  og  de  Følger,  dens 
Ufordelagtighed  medfører«. 

Efter  derpaa  udførlig  at  have  udviklet,  hvorledes  Handelsbalancen 
i  et  Land  med  Papirspenge  kun  kan  tilvejebringes  ved  Vareveksler, 
hvilket  atter  vil  sige  ved  en  tilstrækkelig  Produktion  af  Eksportartikler, 
gaar  endelig  Finans-Collegiet  over  til  at  angive,  hvilke  »virksomme 
Midler«  der  maa  anvendes  overfor  den  af  Landets  finansielle  Situation 
flydende  Nødstilstand.  Og  den  kommer  da  til  det  Resultat,  at  Midlerne 
ere  disse :  Forøgelsen  af  Landets  Produktion  —  Formindskelsen  af 
Banksedlernes  Cirkulation  —  og  en  successiv,  men  bestandig  Afbetaling 
paa  Statens  Gæld.  »Disse  tre  Poster  indbefatte  tilligemed  Finansernes 
sparsommeligste  Forvaltning  Alt,  hvad  der  kan  bidrage  til  at  give 
Ds.  Majestæts  Stater  den  Velstand  og  Deres  Finanser  den  Styrke, 
som  Landets  naturlige  Beskaffenhed  og  Beliggenhed  berettige  dem  til«. 

Først  henvendte  Collegiet  sin  Opmærksomhed  paa  Seddelmængdens 
Formindskelse. 

En  Formindskelse  af  Seddelcirkulationen  kunde  ske  paa  tvende 
Maader:       ved   at   indskrænke    de  Veje,    hvorved  Sedlerne   gaa   ud   af 

Banken,  og  ved  at  foranstalte,  at  af  Hankens  Tilgodehavende  større 
Summer  blive  indbetalt  .  Over-Bankdirektionen  havde  imidlertid 
allerede  i  Efteraaret  1784  faaet  fornøden  Instruks  i  førstnævnte  Retning 
(altsaa  til  at  holde  Laanevirksomheden  indenfor  rimelige  og  forsvarlige 
Grænser).  1  den  anden  Retning  gjaldt  det  først  og  fremmest  om  al 
l'aa  Banko-Kontoret  udløst  af  den  tvetydige  Stilling,  det  hidtil  havde 
haft  ved  at  fungere  som  en  Slags  Forskudskasse  for  Banken.  For  at  bringe 
rede  i  Forholdene  maalte  man  derfor  først  sørge  for,  at  Banko-Kontoret 
tik  sine  Fordringer  indbetalt  for  dermed  at  betale  Banken  sin  Gæld. 
Banko-Kontoret  udestaaende  Fordringer  udgjorde  følgende  Beløb: 

I.  Paa  Statskassen: 

Hvad  der  af  Banko-Kontoret  indtil  1.  Januar 
1785  i  Kapitalafdrag  paa  Statens  Udenrigsgæld  var 
blevet  betalt  mere,   end  de  dertil  anviste  Fonds  havde 

bidraget 1,637,959  Rdl. 

Herfra  maatte  der  fradrages  de  i  Aaret  1783  optagne, 
til  Kontoret  indgaaede  Stats-Laan,   (se  ovfr.  S.  81,  jfr. 

S.  37,  46  f.  &  80),  tilsammen -f-        889,003     » 

748,956  Rdl. 

Derimod  blev  hertil  at  lægge  den  Del  af  Rentebyrden 
ved  Udenrigsgælden,  som  ikke  kunde  dækkes  ved  Ud- 
byttet af  de  henlagte  Fonds +        384,700  Rdl. 

1,133,656  Rdl. 
Denne  Sum  foreslog  Collegiet  betalt  af  en  Seddelbe- 
holdning (paa  ialt  1,2  Mill.  Rdl.),  som  henlaa  i  og 
ejedes  af  Kongens  Kasse,  saaledes  at  Summen  altsaa 
indbetaltes  i  Banken  for  Banko-Kontorets  Regning 
imod,  at  en  lige  saa  stor  Sum  af  sammes  (og  Kongens) 
Debet  til  Banken  blev  afskrevet. 

II.  Blandt   Banko-Kontorets   Tilgodehavender  var 
der  endvidere  følgende  Poster: 

Det  Vestindiske  Handelsselskab 164,580  Rdl. 

Regeringen  paa  St.  Croix 87,000     » 

John  &Will.  Brown  &  Co.f  „  „        \  30,000     » 

John  Heyhger  |J  )  2o,000     » 

306,580  Rdl. 

Fordringen  paa  Regeringen  paa  St.  Croix  hidrørte 

fra  en  i  1782  paa  General-Toldkammerets  Forlangende 

(lidhen  sendt  Sum  i  Bankosedler  og  Skillemønt,  hvor- 

paa    der    fra   Tid    til   anden   skete   Afbetaling,   enten   i 

8* 

Produkter  eller  Veksler;  de  tre  andre  vare  Forskud 
ifølge  Kongens  Resolution,  og  alle  formentes  de  at 
være  ganske  sikre  (!!). 

III.   Endelig  skyldte  Skatkammeret  Banko-Kontoret     1,847,146  Rdl. 

Samtlige    disse    Poster    af    Ban  ko-Kontorets    Gæld    til 

Banken,  tilsammen  udgørende  en  Sum  af 3,287,382  Rdl., 

skulde  efter  Gollegiets  Forslag  Kongen  (Staten)  overtage,  og  derefter  vilde 
denne  Institutions  ekstraordinære  Gæld  til  Banken  være  næsten  helt 
afbetalt ,  saa  at  den  herefter  kunde  indskrænke  sig  til  sin  oprindelige 
Virksomhed:  at  søge  Kursen  paa  Veksler  og  Bankosedler  vedligeholdt, 
til  hvilket  Formaals  Fyldestgørelse  der  skulde  aabnes  Kontoret  en 
rentefri  Kredit  i  Banken  af  1,2  Mill.  Rdl.  —    — 

Den  anden  Hovedpost,  der  kunde  komme  i  Betragtning,  naar 
det  gjaldt  om  at  formindske  Bankens  Seddelmængde,  var  Kongens 
Gæld  til  Banken. 

Efter  en  den  15.  Marts  1785  foretagen  Opgørelse  stillede  For- 
holdet sig  saaledes: 

Hele   Massen   af  cirkulerende   Sedler   udgjorde 

følgende  Beløb 14,369,113  Rdl.  C. 

Hertil  maatte  lægges,  hvad  der  indestod  paa  Folio 

eller  kunde  udtages  af  Banken  paa  Anvisning.  .  .  .      1,333,364       » 

samt    hvad    der    henlaa    til    Disposition    i     Skat- 

kammeret 28,157       » 

Tilsammen     15,730,634  Rdl. 

Paa  den  anden  Side  var  Kongens  Gæld  til  Banken  følgende: 

1.  Til   Rest    paa   Kongens   Obligation   til    Banken 

af  18.  Maj   1778  (5,2  Mill.  Rdl.) 4,815,390  Rdl. 

2.  En  Obligation   fra  Finans-Collegiet   af  13.    De- 
cember 1774 3,000     » 

3.  Den    ved   Resolution    af  8.  April  1782  Finans- 
Collegiet  i  Banken  bevilgede  Kredit  (jfr.  S.  8) 1,200,000     » 

4.  Kanal- Kompagniets  af  Kongen  overtagne  Gæld 

til  Banken  (jfr.  nedenfor  S.  126) 150,000     » 

Tilsammen    6,168,390  Rdl. 

Hertil  kom  altsaa  efter  det  ovenfor  anførte: 
Banko-Kontorets  Tilgodehavende   hos  Kongen   dels 
i  Anledning  af  den  udenlandske  Gæld,  dels  paa  Grund 
af  Forskud  til  Skatkammeret,  den  vestindiske  Regering 

og  fornævnte  Handelshuse  osv.  jfr.  ovf 3,287,382  Rdl. 

altsaa  ialt     9,455,772  Rdl. 

Den  Finans-Collegiet  anviste  Kredit  skulde  imidlertid  kun  forlods 
dække  mulige  Underskud  i  Aarets  Løb,  altsaa  optages  hvert  Aar  i 
Løbet  af  Aarets  3  første  Kvartaler  og  tilbagebetales  i  det  sidste  Kvartal. 
Denne  Post  maatte  altsaa  udgaa.  Blev  Resten  8,255,772  Rdl.  betall 
Banken,  kunde  derved  dennes  Seddelmængde  reduceres  til  7,474,862  Rdl. 
(Differencen  mellem  8,255,772  Rdl.  og  den  ovenfor  angivne  samlede 
Seddelmængde:  15,730,634  Rdl.). 

For  at  naa  dette  Resultat  gik  man  frem  paa  følgende  Maade.  Af 
Kongens  Kasse  indbetaltes  bele  den  heri  beroende  kontante  Seddel- 
beholdning 1,200,000  Rdl.  til  Banken  (jfr.  S.  115),  hvorved  altsaa  straks 
den  samlede  Gæld  blev  reduceret  til  7,055,772  Rdl.  —  Endvidere  havde 
man  de  ved  Res.  af  8.  April  1782  til  Banken  henlagte  Effekter,  som 
skulde  tjene  til  en  Slags  Garantifond  for  dennes  Overtagelse  af  Statens 
Udenrigsgæld.  Disse  udgjorde  den  Gang  efter  Vurderingen  12,5  Mill.  Rdl. 
og  kunde  d.  1.  Januar  1785  ansættes  til  en  Værdi  af  12,035,813  Rdl. 
Disse  Aktiver  blev  nu  overdraget  Banken  til  Eje,  dog  at  herfra  maatte 
drages  :  1)  den  af  Kongen  i  1782  til  det  fulde  Beløbs  Tilvejebringelse 
udstedte  Obligation,  der  lød  paa  4,311,060  Rdl.,  2)  den  grønlandske 
Handel,  som  var  anslaaet  til  2  Mill.  og  endelig  3)  Banko-Kontoret, 
beregnet  som  Aktiv  til  2,4  Mill.  Rdl.  (!!),  hvilke  sidste  »Aktiver«  man 
dog  ikke  længere  nu,  da  der  var  Tale  om  virkelig  Betaling,  ansaa 
det  for  passende  mere  at  betragte  som  Aktiver  eller  Effekter.  Tilbage 
blev  saaledes  kun  3,324,753  Rdl.,  hvoraf  2,075,958  Rdl.  var  de  saakaldte 
halve  Købesummer,  der  indestod  som  1.  Prioritet  i  det  bortsolgte 
Domainegods.  Denne  sidstnævnte  Rentefordring  overgaves  altsaa 
Banken  sammen  med  143,860  Rdl.  i  udestaaende  Fordringer,  tilsammen 
2,219,818  Mill.  Rdl.,  medens  altsaa  den  øvrige  Del  af  de  nævnte  Aktiver 
ansaas  for  »mindre  bekvemme«  til  at  bruges  til  Afbetaling. 


Til  denne  Sum  af 2,219,818  Rdl. 

føjedes  endnu  følgende  Obligationer  og  Fordringer: 

1.  Statskassens  Fordring  paa  det  Vestindiske 
Handelsselskab  i  Anledning  af  det  i  Genua  under 
Kongens  Garanti  optagne  Laan  i  1782  (jfr.  ovf.  S.  44).        578,125 

2.  De  tvende  Laan  af  August  1782  til  v.  Hemert 
£  Sønner  og  D.  Brown  (jfr.  ovf.  S.  80  og  84) 280,000 

3.  De  fra  Banko-Kontoret  efter  Finans-Collegiets 
Forslag  overtagne  Aktiver  (II,  jfr.  S.   115) 306,580 

4.  Nogle  af  Skatkammerets  Aktiver 211,285 

5.  De  i  Banken  paa  Dispositionskonto  staaende  .  28,158 


» 


» 

Transport    3,623,966  Rdl. 

6.  Bankens  Indtægt  til  11.  Marts  1785  (som  jo 
ikke  mere  udfordredes  til  den  udenlandske  Gælds  For- 
rentning)   243,738 

3,867,704  Rdl. 

Lagdes   hertil    den   overfor    nævnte   kontante   Sum 

fra  Kongens  Kasse  af 1,200,000  Rdl. 

fik    altsaa  Banken   herved  i  alt  »i  kontant  Betaling  og 

likvide  betalbare  Effekter«  en  samlet  Sum  af 5,067,704  Rdl., 

hvorefter  altsaa  Kongens  samlede  Gæld  til   Banken  .  .  .     8,255,772     » 
blev  reduceret  til 3,188,068  Rdl. 

For  denne  Rest  paatænktes  det  først  at  udstede  en  4°/o's  rente- 
bærende kgl.  Obligation  til  Banken,  men  man  indsaa  dog,  at  dette 
ikke  vilde  svare  til  Hensigten,  og  da  desuden  de  ovenfor  nævnte 
Effekter,  der  henlagdes  til  Banken,  just  ikke  alle  vare  særdeles  let 
realisable,  medens  det  dog  gjaldt  om  netop  i  Hast  at  faa  Seddel- 
mængden formindsket,  greb  man  derfor  til  et  nyt  Statslaan.  Collegiet 
foreslog  derfor  at  aabne  et  saakaldet  Annuitetslaan  i  Indlandet,  nemlig 
paa  500,000  Rdl.  C.  i  Kongeriget  og  paa  500,000  Rdl.  Bko.  i  Hertug- 
dømmerne (altsaa  svarende  til  i  alt  1,125,000  Rdl.  C.),  lod  endvidere 
endnu  i  Kontanter  indbetale  til  Banken  63,868  Rdl.  —  og  for  de 
2  Mill.  Rdl.,  der  saa  alligevel  blev  tilbage,  bekvemmede  man  sig 
endelig  tilsidst  til  dog  at  lade  Kongen  udstede  en  Obligation  (med 
Underpant  i  alt,  hvad  der  ved  Kanal-Kompagniets  Realisation  kunde 
indkomme,  jfr.  herom  nærmere  nedenfor  S.  125  ff). 

Der  var  ganske  vist  en  mere  nærliggende  Udvej  til  at  bringe  de 
resterende  2  Mill.  Rdl.  og  dermed  det  hele  Mellemværende  ud  af 
Verden.  Som  det  vil  erindres,  var  der  nemlig  i  sin  Tid  (iflg.  Res.  af 
5.  Decbr.  1783)  optaget  tvende  udenlandske  Laan,  netop  med  det 
Formaal  for  Øje:  at  kunne  indskrænke  Seddelmængden,  nemlig  Laanet 
i  Hessen-Cassel  paa  1,200,000  Louisdorer,  der  havde  ind- 
bragt       1,110,247  Rdl. 

samt   et   nyt   Laan    i   Antwerpen    gennem   Jean    Martin 

Smets  Enke  paa  1,6  Mill.  fl.,  svarende  til 757,092     » 

Tilsammen     1,867,339  Rdl. 

Dette  Beløb  henstod  endnu  som  et  urørt  Fond  i  Altona,  men  dette 
Fond  ønskede  Finans-Collegiet  vedblivende  at  bevare.  Grunden  hertil 
angaves  saaledes: 

Efter   at   Englands   og  Frankrigs  Gæld  under  den  sidste  Krig   var 


119 

anselig  forøget,  efter  al  Holland,  der  var  begyndt  al  afbetale  paa  sin 
Statsgæld,  var  standset  hermed  og  søgte  nye  Laan,  og  eller  at  endelig 
Sverige   og  Rusland    ligeledes   med  [ver  stræbte  efter  at  faa  negotierel 

ny  store  Statslaan,  vare  de  Betingelser,  paa  hvilke  slige  Laan  kunde 
erholdes,  blevne  højst  ugunstige.  England  maalle  saaledes  betale 
51/«  å  o°/o  i  aarlig  Rente,  Frankrig  63/4  å  llU  %,  Holland,  som  tidligere 
havde  faaet  Penge  til  2  a  IV2  °/o,  tilbød  nu  3%,  Rusland  og  Sverige 
41/«  a  5%  foruden  klækkelige  Provisioner. 

Danmark  havde  da  ogsaa  i  1783  maattet  give  5%'s  Rente  for 
Optagelsen  af  det  Brabantske  Laan  foruden  Provision  ved  Laanets 
Stiftelse  af  31/*  °/o.  Og  tilmed  var  dette  Laan  jo  blevet  yderligere 
fordyret  for  Landet  derved,  at  en  Mængde  udestaaende  Kapitaler  til 
4'  o  var  blevne  opsagte. 

Der  henstod  nu  i  1785  omtrent  3  Mill.  Rdl.  i  Holland  til  en 
Rente  af  4°/o.  Disse  kunde  imidlertid  opsiges  med  3  a  4  Maaneders 
Varsel.  Dernæst  skulde  der  i  den  nærmeste  Tid  betales  kontrakt- 
mæssige Afdrag  paa  forskellige  Laan  i  Amsterdam  og  Genua  for  til- 
sammen henimod  1,5  Mill.  Rdl.  Man  maatte  altsaa  være  forberedt 
paa  snarlig  at  kunne  betale  over  4  Mill.  Rdl.  tilbage,  hvad  der  ikke 
kunde  ske  uden  ved  at  optage  ny  bekostelige  Statslaan.  Derfor  var 
det  »uomgængelig  fornødent,  at  der  altid  havdes  et  tilstrækkeligt 
Fond  i  Beredskab  for  deraf  at  kunne  bestride  de  ved  Kapitalernes 
Opsigelse  foraarsagede  Betalinger«,  og  for  at  man  derved  kunde  vise 
den  nødvendige  Fasthed  ved  Underhandlinger  om  ny  Statslaan.  Indtil 
et  saadant  nyt  Laan  var  opnaaet,  kunde  Finanserne  altsaa  ikke  gøre 
Regning  paa  det  i  Altona  henstaaende  Fond. 

Af  Kongens  samlede  Gæld  til  Banken  8,255,772  Rdl.  blev  saaledes 
de  2  Mill.  fremdeles  henstaaende  ubetalte.  Ehnst  Schimmelmann  søgte 
imidlertid  sin  Trøst  i  følgende  Betragtninger.  Hidtil  havde  de  danske 
Banksedler  i  største  Omfang  cirkuleret  mellem  Hamborg  og  Hertug- 
dømmerne, hvad  der  havde  haft  en  for  deres  Kredit  og  Pris  ufordel- 
agtig Virkning,  i  det  de  paa  det  første  Sted  altid  »lignedes«  med 
Banko  og  fik  en  offentlig  Kurs,  som  paa  Grund  af  Vekselkursens 
Indflydelse  paa  denne  og  dennes  igen  paa  Vekselkursen  gav  dem 
en  forskellig  Værdi  fra  kontant  Mønt,  medens  de  dog  i  de  kgl.  Kasser 
i  Hertugdømmerne  ved  Betaling  af  alle  Afgifter  skulde  modtages  som 
havende  lige  Værd  med  disse.  Schimmelmann  foreslog  derfor  nu, 
»at  al  Mellemhandlen  mellem  Hertugdømmet  Holsten  og  Hamborg 
herefter  kun  maatte  ske  i  klingende  Mønt,  saa  at  det  umiddelbare 
Omløb  af  Bankosedler  mellem  Kongens  Stater  og  Hamborg  ophævedes«. 
I    saa    Tilfælde    maatte   der   imidlertid   skaffes    Hertugdømmernes    Be- 

tolkning  et  andet  Repræsentativ,  som  der  kunde  gaa  fra  Haand  til 
Haand  i  almindelig  Handel  og  Vandel  i  Stedet  for  og  lig  med  klingende 
Mønt  nden  dog  at  være  af  samme  Beskaffenhed  som  de  danske 
Bankosedler«.  Dels  af  den  Grund,  dels  for  »tillige  at  udfinde  et 
Middel  til  at  indløse  en  Del  af  Bankosedlerne,  foreslog  han  Oprettelsen 
af  en  ny  Bank  med  Sæde  i  Altona,  der  skulde  udgive  Sedler  lydende 
paa  Species,  hvilke  altid  skulde  kunne  indløses  med  Specier  eller 
grov  Courant,  om  hvilket  Forslag  der  forøvrigt  allerede  ved  kgl.  Bes. 
af  22.  Septbr.   1784  var  nedsat  en  kgl.  Kommission.  —  —  — 

Den  anden  Hovedgenstand  for  Finans-Collegiets  Overvejelse  var  selve 
Statsgælden.  Efter  en  foretagen  Opgørelse  —  hvori  selvfølgelig  ikke 
medregnedes  det  ovenfor  nævnte  Beløb,  som  skyldtes  Banko-Kontoret 
i  Anledning  af  den  udenlandske  Gæld  (1,133,656  Rdl.),  da  dette  Beløb 
ifølge  Planen  paa  anden  Maade  skulde  betales,  —  var  denne 
d.  31.  Decbr.   1784: 

1.  Udenlandsk  Statsgæld 13,680,862  RdL 

2.  Kanal-Kompagniets  Laan  i  Bern 400,000  » 

3.  Obligationer,  udstedte  for  de  Indskud,  der  af 
Skatkammeret  vare  blevne  gjorte  i  Kanal-Kom- 
pagniet    500,000  » 

4.  Commerce-Collegiets  Gæld  til  Banken 150,000  » 

5.  Skatkammerets  Passiver 7,492,529  » 

6.  Efter  Finans-Collegiets  Reglement 5,338,455  » 

Tilsammen     27,561,846  RdL 

Heroverfor  stod  en  Række  efter  Collegiets  Mening 

let  realisable  Aktiver  til  en  samlet  Værdi  af ~     10,092,730  RdL, 

hvorefter  altsaa  den  virkelige  Gældsbyrde  blev 17,469,116  RdL 

Toges  der  imidlertid  ogsaa  Hensyn  til,  at  der  samtidig  burde 
dannes  et  Reservefond,  og  at  ny  Laans  Optagelse  var  umiddelbart 
forestaaende,  formentes  det,  at  Kongens  eller  Statskassens  Gæld  i  alt 
maatte  kunne  sættes  til  lidt  over  30  Mill.  Rdl.,  hvoraf  til  Banken 
8,3  Mill.  RdL,  og  naar  denne  sidste  Gæld  afgjordes  paa  2  Mill.  nær, 
saa  blev  alisaa  den  virkelige  Gæld,  der  skulde  forrentes  og  afdrages, 
næsten  24  Mill.  Rdl.  For  at  dette  kunde  ske,  foresloges  der  efter 
engelsk  Mønster  Oprettelsen  af  et  saakaldet  synkende  Fond,  til  hvilket 
Kongen  skulde  henlægge  visse  af  sine  Indtægter  til  et  samlet  Beløb 
af  ea.  458,000  Rdl.  Dernæst  blev  der  til  Statsgældens  Forrentning 
oprettet  et  Rentefond,  hvortil  ogsaa  paa  samme  Maade  visse  Indtægter 

henlagdes,  i  dette  Tilfælde  af  Toldintraderne.  Hvad  der  af  de  lil 
Rentefondel  en  Gang  for  alle  henlagte  Indtægter  blev  tilovers  udover 
den  fastsatte  (anslaaede)  Sum,  eller  al  ethvert  Aars  samtlige  Renter 
vare  betalte,  blev  overført  lil  det  synkende  Fond.  Ved  Hjælp  af 
delle  vilde  Danmark  eller  de  lil  Planen  knyttede  Beregninger  kunne 
have  afbetalt  hele  sin  daværende  Statsgæld  i  Løhel  af  30  Aar. 


Man  har  i  hele  denne  Plan  Manden  og  Mennesket  Ernst  Sehimmel- 
mann  lyslevende  for  sig.  Først  et  udførligt  Apparat  af  hypermoderne 
nationaløkonomiske  Betragtninger  og  finansvidenskabelige  Maksimer, 
alle  vidnende  lige  højt  om  hans  teoretiske  Skarpsind,  og  endnu  den 
Dag  i  Dag,  til  Trods  for  deres  snørklede  Sprog,  mønsterværdig  klare 
og  lærerige.  Heller  ikke  mangier  der  et  pompøst  Slutningsprogram 
af  dramatisk  Virkning  overfor  Offentligheden,  storladent  i  Linier  og 
Anlæg.  Og  imellem  finder  man  en  Tumlen  med  Tal  og  Flytten  med 
Summer  fra  den  ene  Kasse  til  den  anden,  isprængt  med  Hypoteser 
og  Kalkuler,  som  alle  røbe  det  lyseste  Letsind  i  Troen  paa  Forholdenes 
Bestandighed,  Effekternes  »Likviditet«  og  Fordringernes  »Soliditet«. 

Og  saa  ender  det  altsammen  med  at  blive  stikkende  i  Halvhed 
og  Tilløb,  den  store  Rhinflod  taber  sig  tilsidst  i  Sandet. 

Planen  af  1785  er  derfor  ogsaa  sidenhen  blevet  i  lige  Grad  rost 
til  Skyerne  og  dadlet  i  haarde  Ord.  Rosen  har  dog  lydt  højest  lige 
efter  Patentets  Udstedelse,  —  og  da  dette  ingen  rigtige  Taloplysninger 
gav,  gælder  denne  Ros  mest  den  høje  Hensigt,  de  glimrende  Forsætter 
og  den  klare  Plastik,  hvormed  Planen  fremtræder  i  den  offentlige 
Kundgørelse.  Alle  gode  Sider  vende  da  ogsaa  udadtil:  Bankens 
Adskillelse  fra  Staten,  Betalingen  af  Kongens  Gæld  til  Banken, 
Sedlernes  Indløselighed  og  Statsgældens  Afbetaling.  Hvad  kunde  man 
vel  forlange  mere  end  alt  dette  højtideligt  besvoret  af  alle  Løfters 
høje  Vogter,  af  Konge  og  Stat  i  én  Person.  Og  med  samme  Tyde- 
lighed vises  Vejene,  ad  hvilke  Maalet  skal  naaes:  Banken  skulde 
have  en  betydelig  kontant  Sum  af  Kongens  Kasse,  sikre,  let  realisable 
Effekter  og  Revenuet  af  et  indenlandsk  Statslaan  —  og  Statsgælden 
skulde  have  sit  særlige  Afbetalingsfond. 

Dette  sidste  var  visselig  saaré  skønt  udtænkt  og  omhyggeligt  lagt 
tilrette,  men  her  var  ogsaa  blot  en  Kalkering  af  del  udenlandske 
Forbillede  tilstrækkelig.  Mere  tvivlsomt  er  det  og  kan  i  hvert  Fald 
ikke   ses   af,    hvad    der   foreligger,    om    der    ogsaa  var  virksomt  sørget 

for  dette  Forehavendes  behørige  Udførelse.  Men  sikkert  er  det,  at 
herpaa  skortede  det  afgjort  for  den  anden  Del  af  Planens  Vedkom- 
mende: Bankreformen  blev  kun  Blændværk  og  maatte  blive  det  ifølge 
sin  Udførelsesmaade. 

Det  cirkulerende  Seddelbeløb  var  ca.:  153A  Mill.  Rdl.  Deraf  havde 
Banken  udlaant  til  Private  imod  Sikkerhed  ca.  44A  Mill.  og  diskonteret 
Veksler  for  ca.  23/5  Mill.  Rdl.,  tilsammen  lidt  over  7,4  Mill.  Rdl.  For- 
saavidt  var  der  altsaa  intet  i  Vejen.  Men  Resten  af  den  omløbende 
Seddelmængde,  ca.  8,245,000  Rdl.,  havde  Kongen  eller  Kongens  Kasser 
faaet  og  igen  udgivet,  og  desuden  havde  Finanserne  noget  over 
1,2  Mill.  Rdl.  til  Disposition,  som  endnu  henlaa  ubrugte,  altsaa  i  alt 
9,455,000  Rdl.  Efter  Planen  og  Patentet  fik  ogsaa  Banken  sit  Til- 
godehavende betalt  og  skulde  altsaa  i  Grunden  kunne  have  formindsket 
Seddelmængden  med  det  fulde  Beløb  (og  Seddelcirkulationen  med 
81/*  Mill.  Rdl.).     Men  hvorledes  gik  det  i  Virkeligheden? 

Ja,  paa  Papiret  (og  dermed  sikkert  ogsaa  efter  Schimmelmanns 
uforgribelige  Mening)  blev  hele  Mellemværendet  afgjort  og  de 
9,455,000  Rdl.  betalt.  Men  det  virkelige  Forhold  var,  som  vi  ovenfor 
have  set,  dette:  de  2  Mill.  Rdl.  blev  henstaaende  uafgjorte  og  de 
1,2  Mill.  Rdl.,  som  Finans-Collegiet  skyldte,  »regnede«  man  ikke.  Saa 
stod  altsaa  6,255,000  Rdl.  tilbage.  Betalte  man  da  disse?  Jo  nok  — 
man  forærede  Banken  dens  egen  Indtægt  af  0,24  Mill.  Rdl.,  gav  den 
for  1,53  Mill.  Rdl.  udestaaende  Fordringer  og  andre  lignende  »Aktiver« 
af  den  rare,  tvivlsomme  Slags  som  Tilgodehavender  hos  halvfallerede 
Købmandshuse  og  hos  det  ligesaa  uheldigt  stillede  Vestindiske  Handels- 
selskab. Paa  denne  Vis  blev  man  atter  13A  Mill.  Rdl.  kvit  og  havde 
saaledes  i  alt  »afgjort«  ikke  mindre  end  næsten  5  Mill.  (4,97  Mill.)  Rdl. 
af  sin  Gæld.  Men  disse  5  Mill.  Rdl.  var  altsaa  det  rene  Humbug  og 
Hokuspokus.     Den  virkelige  Betaling  bestod  kun  i,  at  Banken  af  sine 

egne  Sedler  fik  tilbage  i  alt 1,26    Mill.  Rdl., 

dernæst  en  solid  Renteindtægt  til  en  Kapitalværdi  af      2,i  »    , 

hvorhos    der   blev   stillet  i  Udsigt   Indtægten    af  det 

indenlandske  Laan 1,125     »         »    , 

tilsammen       4,485  Mill.  Rdl. 

Af  disse  41/2  Mill.  Rdl.  var  kun  ca.  1XA  Mill.  Rdl.  straks  disponibel 
i  kontante  Sedler,  og  højst  et  lignende  Beløb  kunde  forventes  i  Løbet 
af  1785.  Men  paa  den  anden  Side  fik  Banko-Kontoret  Lov  til  at 
trække  indtil  1,2  Mill.  Rdl.  Sedler  ud  af  Banken,  og  Finans-Collegiet 
ligeledes.  Hvorledes  Banken  saa  skulde  kunne  »inddrage«  noget  som 
helst    blot  nævneværdigt  Beløb  (udover  hvad  den  efterhaanden  fik  til- 

bagi*  fra  Private  og  undlod  igen  al  udlaane),  gaar  over  Nutids- 
økonomens   Forstand  og  Langt  ind  i  Schimmelmanns  ;:). 

—  —  Havde  178«'}  saaledes  haft  sin  »aerostatiske  Machine  ,  saa 
havde  1785  sin  ikke  mindre  mærkelige  Finansplan,  ogsaa  en  Slags 
Luftballon.  For  Mængdens  undrende  Øjne  laa  den  der  i  Offentlighedens 
fulde  Dagslys,  pustel  op  af  aandfulde  Teoriers  vindige  Luftart,  vuggende 
frem  og  tilbage  som  i  utaalmodig  Hast  efter  at  komme  til  Vejrs. 
Stor  og  tiltalende  højner  den  sig,  svulmer  i  mægtige  Linier,  lyser  og 
skinner  af  Silke  og  Sol  —  eller  af  Sedler  og  saapasseligt  Sølv! 

Hvo  maatte  ikke  føle  Begejstring,  hvo  turde  vel  tvivle  paa  dens 
Bære-  og  Stigeevne? 

Men  den  kom  aldrig  til  Vejrs.  Stadig  sivede  og  sivede  Gassen  ud 
af  alle  Sprækker  og  Kanter,  saa  Ingen  voved  sig  til  Luftsejladsen  — 
indtil  endelig  en  Dag  Ballonen  var  sunken  sammen  til  en  Bunke  af 
værdiløse  Klude. 

Men  da  var  Ballonbyggeren  forlængst  ivrigt  optagen  af  andre 
store  nye  Planer.  Bernstorff  havde  alligevel  Ret:  Schimmelmann  var 
en  stor  Mand,  thi  han  havde  ikkun  store  Anslage. 


*)  Tilmed  indkom  af  Statslaanet  kun  875,000  RdL,  jfr.  S.  144. 


III. 

Det  skal  nu  straks  siges  om  Ernst  Schimmelmann,  at  havde  hans 
Fader  til  Adskilliges  Ærgrelse  altid  haft  Held  med  sig,  Ernst 
havde  det  ikke.  Det  var  hans  Fejl,  at  han  med  sin  lyse  Lykketro 
altid  gjorde  Regning  paa  Heldet,  men  dettes  lunefulde  Gudinde 
hævnede  sig  ogsaa  troligt  over  denne  formastelige  Tillid  til  hendes 
Gunst. 

Det  var  saaledes  et  saare  uheldigt  Tidspunkt  at  skulle  overtage 
Omsorgen  for  Landets  økonomiske  Vel  lige  efter,  at  Krisen  og  Krigens 
Ophør  havde  knækket  en  hel  Række  stolte  Handelsforetagender  i 
deres  Blomst.  Blandt  disse  var  først  og  fremmest  de  i  den  gyldne 
Overflødigheds  Dage  stiftede,  paa  Overflod  og  Overmod  grundede 
Handelsselskaber:  det  Vestindiske,  Østersøisk-Guineiske  og  Kanal- 
Kompagniet.  Alle  Følger  af  Fortidens  Fejl  brød  ud  over  Schimmel- 
manns  Hoved  som  en  Strøm  af  uventede  og  uafvendelige  Uheld.  Og 
det  maa  siges  til  hans  Ære,  at  et  sikkert  konservativt  Instinkt  for 
Statens  forpligtende  Højhed  og  en  loyal  Vurdering  af  Kontinuitetens 
Betydning  i  et  Samfundsliv  lod  ham  fuldeligen  indse,  at  det  var  hans, 
Finansministerens,  Skyldighed  overfor  Folk  og  Land  at  afværge 
Faldets  Hastighed  og  Voldsomhed  og  afbøde  dets  videre  Virkninger 
—  selv  om  det  bragte  Statskassen  Tab  og  kom  til  at  krydse  hans 
Finansplaner.  Desto  værre  for  ham  skulde  de  altid  blive  krydsede 
af  pludselig  opdukkende,  uforudseelige  Vanskeligheder. 

Som  det  vil  mindes,  var  Kanal-Kompagniet  stiftet  i  Maj  1782 
med  en  Aktiekapital,  der  oprindelig  var  sat  til  1,5  Mill.  Rdl.  Da  der 
i  111  id  lerlid  neppe  en  Maaned  efter  kom  Uro  i  Aktiekurserne,  og  selve 
Aktiemarkedet  i  det  hele  taget  var  mættet,  gik  det  kun  grumme  smaat 
med  Tegningen,  til  Trods  for  at  denne  blev  sat  i  Forbindelse  med 
et  Slags  Lotteri  for  derved  at  friste  Publikum.  lait  blev  der  kun 
gjort    fuldt    Indskud   (100  Rdl.)   for  4,527  Aktier,   medens   der   for  844 

Aktier  kun  \)\v\  indbetalt  en  Del  af  Indskudet.  Skatkammeret  fik 
da  Ordre  til  al  supplere  de  manglende  Indbetalinger  for  disse  »Sil 
Aktier,  hvilket  i  alt  udgjorde  en  Sum  af  511,175  Rdl.,  med  hvilken 
Sum  Staten  paa  denne  Vis  var  direkte  interesseret  i  Kompagniet.  Da 
det  paa  samtlige  tegnede  eller  afsatte  Aktier  (i  all  5371  Slk.)  indbetalte 
Beløb  udgjorde  488,84_>5  Rdl.,  blev  saaledes  Selskabels  samlede  Kapital 
i  all    1    Mill.,  hvoraf  Staten  altsaa  havde  tilskudt  over  Halvdelen. 

Da  der  ikke  var  bleven  tilstaaet  Kompagniet  »særlige  Friheder 
og  Fordele«  —  bortset  Ira  Kanalfarten,  som  til  en  Begyndelse  ingen 
særlig  Fortjeneste  kunde  give  —  »maatte  Kompagniets  almindelige 
Handel  anses  som  den  egentlige  Kilde,  hvoraf  den  virkelige  Fordel 
for  Interessenterne  skulde  komme«.  Men  da  Kompagniet,  som  Finans- 
Collegiet  saa  rigtig  bemærker,  i  denne  Handel  bavde  til  Konkurrenter 
alle  Landets  øvrige  Kompagnier  og  private  Handlende,  og  overfor 
disse  var  i  den  ufordelagtige  Situation  at  være  den  sidst  tilkomne, 
som  ingen  Lejlighed  bavde  haft  til  at  faa  Del  i  de  gode  Tiders 
>  Gevinst«,  saa  vilde  der  endog  ikke  have  været  noget  forunderligt  i, 
om  den  straks  efter  Kompagniets  Oprettelse  indtrædende  Krise  fuld- 
stændig havde  knækket  det. 

Dette  havde  alligevel  ikke  helt  været  Tilfældet,  maaske  netop  fordi 
de  straks  fra  Begyndelsen  af  indtrædende  Vanskeligheder  gjorde  Be- 
styrelsen forsigtig  i  sin  Færd;  men  naturligvis  havde  det  dog  ikke 
kunnet  undgaas,  at  der  paa  mange  af  »Ekspeditionerne«  var  faldet 
store  Tab.  Værre  var  det  dog,  at  der  i  Fremtiden  neppe  kunde 
ventes  andet  end  Tab,  hvorhos  der  ovenikøbet  vilde  blive  paaført  de 
øvrige  Handelsselskaber  og  private  Handelsforetagender  en  stor  Kon- 
kurrence til  liden  Gavn  for  Kanal-Kompagniet  selv,  men  til  stor 
Skade  for  hine.  Da  Kompagniet  var  blevet  stiftet,  havde  Forholdet 
været  dette,  at  der  var  mere  end  nok  til  Alle  —  nu  maatte  Handels- 
virksomheden omvendt  for  enhver  Pris  indskrænkes. 

Hertil  kom,  at  naar  Kompagniet  saaledes  skulde  lide  Tab,  og 
»naar  de  Effekter,  som  Publikum  saa  at  sige  havde  modtaget  af 
Majestætens  Hænder,  foraarsagede  betydelige  Tab«,  saa  vilde  det 
uden  Tvivl  frembringe  en  ubehagelig  Virkning«.  »Den  almindelige 
Tillid  til  alle  offentlige  og  til  Kompagniers  Effekter  vilde  derved  for- 
mindskes, og  man  tilsidst  ved  disse  onde  Følger  dog  nødsages  under 
mindre  fordelagtige  Omstændigheder  at  gribe  til  det  Middel«,  som 
Finans-Collegiet  nu  anbefalede,  nemlig  Kompagniets  Ophævelse.  Finans- 
Collegiet  gik  nemlig  ud  fra,  at  naar  Staten  udløste  Aktionærerne,  over- 
tog Selskabets  Aktiver   og   realiserede   disse,   vilde   »en  anselig  Summa 

af  Bankosedler«  kunne  flyde  ind  i  Statskassen  »og  derved  bringes  ud 
af  Cirkulationen   . 

Collegiets  Forslag  gik  derfor  ud  paa,  at  der  ved  offentlig  Bekendt- 
gørelse skulde  tilbydes  Aktionærerne  en  Ombytning  af  deres  Aktier 
mod  kgl.  4°/o's  rentebærende  Obligationer,  uopsigelige  i  5  Aar. 

Forslaget  billigedes  af  Regeringen  i  Efteraaret  1784,  og  Aktionærerne 
gik  for  deres  Vedkommende  gladelig  ind  herpaa. 

Staten  overtog  saaledes  Selskabets  Aktiver  og  Passiver*)  uden 
nogen  øjeblikkelig  Udbetaling  og  afviklede  derpaa  efterhaanden  og 
underhaanden  Kompagniets  Forretninger  uden  noget  Tab.  Skibene 
bleve  overladte  til  den  grønlandske  Handel  med  Undtagelse  af  et 
enkelt,  som  afhændedes  i  Cadiz,  Varebeholdningerne  afsattes  lidt  efter 
lidt,  Handelen  med  indenlandske  Fabrikata  blev  overdraget  Private, 
mod  at  disse  fik  aabnet  en  vis  Kredit  i  Banken,  Transithandelen  med 
fremmed  Lærred,  som  blegedes  her,  gik  over  til  det  Østersøiske 
Handelsselskab,  og  Sildefiskeriet  forenedes  med  den  grønlandske 
Handels  Fiskeriforetagender.  Driften  af  Glasværkerne  blev  endelig 
fortsat  paa  kgl.  Regning,  og  en  Kommission  nedsat  til  nærmere  at 
drøfte  denne  Industrigrens  Fremtid.  —  — 

Omtrent  samtidig  maatte  man  træde  det  Østersøisk-Guineiske 
Handelsselskab  eller  rettere  dets  Aktionærer  til  Hjælp.  Allerede  d. 
15.  Juli  1784  var  der  blevet  stillet  Anmodning  til  Bank-Direktionen 
om  at  tage  Selskabets  Aktier  i  Haandpant  for  75  Rdl.  Stk.  Dette  var 
blevet  nægtet,  men  da  der  var  saa  mange  for  Laan  »forlegne  Interes- 
senter«, og  da  man  ogsaa  nødigt  saa,  at  Aktierne  faldt  stærkt  under 
Pari,  foreslog  man  Selskabet  (Direktionen)  selv  at  udlaane  80 — 85  Rdl. 
paa  sine  Aktier. 

Den  10.  August  indberettede  imidlertid  Direktionen  til  Finans- 
Collegiet,  at  da  man  selv  behøvede  al  den  Kapital,  man  kunde  have 
Raadighed  over,  til  Selskabets  egen  Drift,  maatte  man  laane  Pengene  til 
denne  Operation,  og  et  saadant  Laan  vilde  neppe  kunne  rejses  uden 
imod  Statens  Garanti.  Denne  blev  bevilget  ved  Res.  af  11.  August  s.  A., 
dog  at  den  samlede  Sum  ikke  maatte  overstige  150,000  Rdl.,  hvorhos 
Aktierne  skulde  deponeres  i  den  kgl.  Kasse. 

I  Henhold  hertil  rejste  Selskabets  Direktion  fornøden  Kapital  til 
Udlaan  af  80  Rdl.  pr.  Stk.  paa  i  alt  1201  Aktier,  som  efterhaanden 
bleve  deponerede  i  Finans-Collegiet.  Da  det  herved  lykkedes  nogen- 
lunde at  holde  Aktiernes  Pris  i  10  å  15  Rdl.  under  Pari,  udvidedes 
Garantien  ved  kgl.  Res.  af  10.  November  s.  A.  til  en  ny  Laanesum 
af  150,000  Rdl.,  altsaa  i  alt  til  300,000  Rdl. 

*)     Deriblandt  Laanet  i  Bern  (400,000  Rdl.)  jfr.  ovf.  S.  13  og  120. 

Med  Handelsselskabets  Drift  var  del  iøvrigt  gaael  saaledes: 

Den  første  Balance  opgjordes  ved  Udgangen  af  1783.    Indtil  delle 

Tidspunkt   (altsaa  i  Tidsrummet   l/fi   1781— 81/ia  1783)  havde  Selskabet 

p;ia   egen    Regning  udrustet  følgende  Ekspeditioner: 

29  Skibe  til  Guinea         med   Ladninger  til  Værdi  af:        1,282,489  Rdl. 
13  -    Vestindien  —  586,415     » 

1       _       .    Ostindien  344,024     » 

2,212,928  Rdl. 

Til  Bygningen  af  6  ny  Skibe  og  Indkøbet  at'  7  andre  var  der 
bleven  anvendt  400,000  Rdl.  Desforuden  var  der  sat  en  Del  mindre 
Skibe  i  Fart  paa  Østersøen,  og  disse  havde  i  alt  bragt  88,600  Tdr. 
Korn  varer  til  Kjøbenhavn. 

Til  en  Begyndelse  var  alt  gaaet  godt  til  Trods  for  2  Skibes  Forlis 
(vurderet  til  en  Værdi  af  89,311  Rdl.  tilsammen).  Efter  den  nævnte 
Balance  var  der  saaledes  ved  Udgangen  af  1783  henlagt  til  Kapital- 
fondets Forhøjelse  en  Sum  af 500,000  Rdl. 

En  anden  Kapital  var  afskrevet  paa  Skibene  med  ....        124,065     » 
Og    til  Interessenterne   blev   der   uddelt  i  Udbytte  som 

indvunden  Gevinst 200,000     » 

ialt:  824,065  Rdl., 
hvilken  Sum  altsaa  udgjorde  den  samlede  Fortjeneste.  Deraf  var  de 
400,000  Rdl.  indvundne  ved  Guinea-  og  Vestindiefarterne. 

Da  de  Kronen  forbeholdte  Aktier  paa  dette  Tidspunkt  vare  givne 
tilbage  til  Kompagniet  og  derpaa  tilintetgjorte,  saa  at  Aktiekapitalen 
var  nedskrevet  til  2  Mill.  Rdl.,  faldt  der  altsaa  paa  de  tilbagestaaende 
20,000  Aktier  et  Udbytte  af  10%.  Dette  blev  ogsaa  udbetalt,  men 
det  blev  —  den  sidste  Dividende. 

De  følgende  tvende  Aar  gik  det  nemlig  rask  nedad  med  Kom- 
pagniet, og  Aktiernes  Pris  faldt  efterhaanden  stærkere  og  stærkere  — 
tilsidst  vilde  Ingen  laane  50  Rdl.  paa  en  saadan  Aktie. 

Som  det  vil  erindres,  havde  Kompagniet  ved  sin  Stiftelse  faaet 
overladt  en  Del  gamle  Gronlandsfarere  og  Pakhuse  til  en  bogført 
Værdi  af  over  1,6  Mill.  Rdl.  Man  mente  imidlertid,  at  da  Tiden  den 
Gang  (i  1781)  var  saa  overdreven  gunstig  for  al  neutral  Skibsfart  og 
Handel,  vilde  det  ny  Selskab  snart  kunne  indvinde  saa  stor  For- 
tjeneste, at  de  overleverede  Effekters  »temmelig  højt  anslagne  Værdi« 
kunde  blive  hastig  amortiseret;  især  haabede  man  stor  Fordel  af 
Negerhandelen,  hvorfor  Selskabet  fik  overladt  de  danske  Forter  og 
Besiddelser   paa  Guineakysten    for   derfra   at  kunne  sejle  med  levende 

Last  til  de  iranske  Kolonihavne  i  Vestindien,  som  jo  under  Krigen 
stod  vore  Skibe  aabne. 

Disse  Forhaabninger  bleve  imidlertid  beskæmmede  —  først  mødte 
Kompagniet  en  uventet  stor  Konkurrence  af  andre  neutrale  Magters 
Skibe  i  samme  Fart,  siden,  efter  Præliminærfreden  i  Versailles,  lukkede 
Frankrig  atter  sine  vestindiske  Havne,  og  »Kompagniets  Skibe  med 
de  ulykkelige  Slaver  maatte  vanke  fra  Havn  til  Havn«.  Dette  var  et 
ganske  overordentligt  Tab  for  Selskabet,  tbi  paa  en  0  som  St.  Domingo 
»gjaldt«  en  Neger  1700  Livres,  og  som  Returladning  kunde  der  faas 
de  fineste  Sukkere  og  Kaffer,  hvorimod  en  Negers  Værdi  paa  St.  Croix 
—  til  hvilken  0  Kompagniet  nu  næsten  ene  blev  henvist  —  kun  var 
1(30  Rdl.,  og  Returvarerne  fra  denne  0  gav  i  de  nævnte  Aar,  1784 — 85, 
et  Tab  paa  20 — 30  %.  Paa  en  Ladning  af  400  Negere  til  Set.  Domingo 
havde  Selskabet  i  1782  haft  en  Fortjeneste  af  19,000  Rdl.  —  paa  en 
tilsvarende  Ladning  til  Set.  Croix  tabte  det  i  1784  —  85  gennemsnitlig 
22,800  Rdl. 

Hertii  kom,  at  Varetagelsen  af  Kompagniet  økonomiske  Interesser 
paa  Guineakysten  ifølge  Sagens  Natur  helt  og  holdent  maatte  over- 
lades til  de  derværende  civile  og  militære  Handelsbetjente,  uden  at 
der  med  disse  kunde  øves  den  ringeste  Kontrol.  Og  da  der  var  højt 
til  Himlen  og  langt  til  den  danske  Majestæt,  tog  de  guineiske  Embeds- 
mænd det  ikke  synderligt  nøje,  kludrede  med  Regnskaberne,  ind- 
sendte dem  ikke  i  aarevis  og  snød  Kompagniet  baade  paa  den  ene 
og  den  anden  Led.  »Udi  saadan  Uvished  kunde  Kompagniet  aleneste 
bedømme  sine  Beholdninger  og  Tilgodehavender  efter  Bøgerne  og 
maatte  ikke  desto  mindre  vedligeholde  et  i  alle  Henseender  komplet 
Vareoplag,  indrettet  efter  Negernes  Smag«,  og  under  disse  Omstændig- 
heder maatte  det  »antages,  at  den  egentlige  regulære  guineiske  Handel 
ikke  kunde  drives  med  de  i  Octroyen  foreskrevne  Forbindtligheder«. 

Med  den  østersøiske  Handel  var  det  ikke  gaaet  stort  bedre.  Man 
var  her  traadt  i  Konkurrence  med  andre  Handlende  om  at  faa 
Leverancerne  til  Søetaten,  og  med  sit  dyre  Driftsapparat  kom  Kom- 
pagniet i  denne  Konkurrence  til  at  staa  tilbage.  Og  paa  det  tvungne 
Oplag  af  østersøiske  Kornvarer  havde  man  som  Følge  af  den  inden- 
landske Høsts  Rigelighed  haft  Tab  til  Trods  for  den  tilstaaede  »Godt- 
gørelse« (Tilskud)  af  5,000  Rdl. 

For  øvrigt  var  Kompagniet  henvist  til  den  almindelige  Fragtfart 
og  Transithandel,  og  da  den  bratte  Omskiftelse  af  Konjunkturerne  for 
disse  Virksomhedsgrene  indtraf  i  Begyndelsen  af  1783,  forvandlede 
den  hidtidige  Gevinst  sig  til  store  Tab. 

Under   disse    Forhold    maatte  Direktionen   i  September    1785  med 

kgl.    Tilladelse    nedsætte    en    ekstraordinær   Kommission    fil    sammen 
med  (Icmi  selv  »al  raadslaa  om  Alt,  hvad  der  angaar  Selskabets  Tarv« 
—     en   Generalforsamlings   Indkaldelse    lil    dette  Øjemed    vilde    nemlig 
blive  for  vidtløftig    (!).     Resultatet  af  denne  Raadslagning  var  en  Hen- 
vendelse til  Commerce-Collegiet   i   Deebr.   s.  A.,   hvori  man   paaviste, 
hvorledes  Selskabet    var   kørt   fast  og  ikke  uden  Statens  Hjælp  kunde 
komme  ud  af  Uføret,         om  det  overhovedet  stod  til  at  hjælpe.     Man 
fandt  imidlertid  fra  Direktionens  Side,  at  stærke  Billighedsgrunde  talte 
for,    at    Staten    ikke    lod  Kompagniet    i    Stikken.     Som    allerede    liere 
Gange   berørt,   havde   nemlig  Staten  ved  Selskabets  Stiftelse  vel  straks 
givet   det  hele  dets  Driftskapital  af  3  Mill.  Rdl.  i  Forskud,   men  dette 
Forskud    bestod    kun  for  1,382,675  Rdl. 's  Vedkommende  i  Kontanter, 
for  Resten   af  Summen    maatte  Kompagniet   tage  Pakhuse   og  Værfter 
for    en    Taksationsværdi    af    257,164    Rdl.,    37    gamle    Grønlands-    og 
Guineafarere    for    734,225    Rdl.,    de    kgl.    Ejendomme     i    Guinea    for 
99,252  Rdl.  og  Varebeholdningerne  til  en  beregnet  Værdi  af  526,684  Rdl. 
Af  disse   Aktiver   mentes    Pakhusene   og   Værfterne    »ikkun   at   kunne 
anses   som   en    frugtesløs  Kapital«,   og   hvad  Skibene   angaar,    saa   var 
det    for    ny  Skibe    allerede    temmelig    højt    at    anslaa   deres  Værdi  til 
160  Rdl.   pr.  Cl.,    og   naar   man  derefter  foretog  en  rationel  Vurdering 
af  de   modtagne  Skibe   efter   deres  Alder  og  Beskaffenhed,   saa  kunde 
man    billigvis    ikke    komme    til    andet  Resultat   end,    at   den  bogførte 
Værdi  burde  have  været  reduceret  med  mindst  321,000  Rdl.  —  Endelig 
havde  Direktionen   kontant  tilbagebetalt  (i  Afdrag  paa  de  Kompagniet 
overladte  10,000  Aktier):  280,000  Rdl. 

Ganske  vist  skyldte  nu  Kompagniet  Kongen  og  Banken  tilsammen 
1,792,000  Rdl.,  men  heroverfor  stod  ifølge  Selskabets  Formening 
følgende  Række  Billighedskrav  (nemlig  en  Del  Tab,  for  hvilke  der 
burde  kunne  »forventes  en  billig  Godtgørelse«): 

Tabet  ved  Overtagelsen  af  de  37  Skibe  (jfr.  ovf.) 321,000  Rdl. 

Betalt  paa  de  indløste  10,000  Aktier 280,000     » 

Opkøbt  Aktier  for 21,000 

Tabt  paa  det  optagne  Laan  af  300,000  Rdl.  til  Opkøb 

af  Aktier  (jfr.  ovf.  S.   126) 71,000 

Tilsat    for    at    vedligeholde    Forterne    og    Lagerne   paa 

Guineakysten 443,000 

Endelig   tilkom    der  Selskabet   som  Erstatning  for  Op- 

mudring  i  Havnen  o.  lign 55,000     » 

ialt  1,191,000  Rdl, 

Fra  den  danske  Handels  Empire.     II.  9 


» 

Hertil  mente  man  endnu  at  kunne  tilføje  følgende  Post : 
Paaregnede  Fordele  ved  Leverancer  til  Søetaten  og  ved 

Bortfragtning  af  Skibe 575,000  Rdl. 

Naar  man  sammenstillede  den  samlede  Sum  af 1,766,000  Rdl. 

med  Selskabets  ovennævnte  Gæld,  beløb  denne  sig  paa  denne  Maade 
efter  Direktionens  Mening  egentlig  kun  til  26,000  Rdl.  Hvad  det 
gjaldt  om  var  da  ogsaa  i  første  Række,  at  Kompagniet  blev  befriet 
for  sin  kolossale  Gældsbyrde,  thi  man  kunde  hverken  »bevæge  sig,  det 
være  sig  enten  til  Handel  eller  anden  Rørelse«,  saa  længe  man  havde 
denne  Gæld  hvilende  paa  sig,  ej  heller  vilde  det  være  muligt  saalænge 
at  rejse  ny  Driftskapital. 

Da  Sagen  af  Commeree-Collegiet  blev  forelagt  Finans-Collegiet, 
indrømmede  Grev  Schimmelmann  i  sin  Betænkning  over  samme,  at 
den  egentlige  Hensigt  med  Selskabets  Dannelse  havde  været  et 
Finanskup,  mais  le  coup  avait  manqué.  De  Krav,  som  Selskabet  nu 
opstillede,  vare  derfor  forholdsvis  billige.  Kompagniets  Tilstand  var 
af  den  Beskaffenhed,  at  det  ikke  kunde  bestaa  uden  ny  Hjælp,  da 
dets  samlede  Aktiver  kun  havde  en  Værdi  af  højst  839,100  Rdl.  eller 
ca.  42  Rdl.  pr.  Aktie. 

Under  disse  Omstændigheder  mente  Collegiet  at  maatte  tage 
under  Overvejelse,  hvorvidt  det  ikke  var  rigtigst  helt  at  ophæve 
Kompagniet.  Efter  tidligere  Tiders  Begreber  burde  der  vel  næppe 
kunne  blive  Tale  herom  alene  af  Hensyn  til  Kolonierne  (Guinea  og  Vest- 
indien), men  Finans-Collegiet  var  nu  naaet  frem  til  det  moderne 
Standpunkt,  »at  naar  denne  Handel  kan  bestaa  med  Fordel,  vil  den 
fremdeles  blive  fortsat,  hvis  ikke,  da  maa  samme  opgives  og  vore 
Kolonier  formodes  ved  en  fri  Handel  stedse  at  kunne  udfinde  Midler 
lige  saa  vel  som  andre  Nationer  til  at  vorde  forsynede  med  Slaver«. 
Dette  Hensyn  saa  man  altsaa  bort  fra.  Men  paa  den  anden  Side 
maatte  man.  som  alt  antydet,  vedgaa,  at  Staten  ved  Selskabets  Stiftelse 
havde  paataget  sig  et  moralsk  Ansvar  overfor  de  Privatfolk,  som  man 
ved  det  glimrende  Prospektus  havde  fristet  til  at  tegne  Aktier  i  dette 
Foretagende.  Man  maatte  »formindske  det  nedtrykkende  Tab  af 
nogle  tusende  Familier  og  forebygge  deres  Ruin«  —  »saafremt  det 
kan  ske  uden  altfor  stor  Tyngde  for  det  Almindelige«.  Og  Grunden 
hertil  var  navnlig  den  —  forekom  det  Schimmelmann  —  at  »da 
Kompagnierne  overdrev  deres  Handelsentrepriser,  bleve  de  ikke  ind- 
skrænkede af  Regeringen,  men  meget  mere  understøttede,  naar  de  for 
at  erholde  ny  Fonds  tog  deres  Tilflugt  til  samme;  ja,  Ds.  Majestæt 
har  endog  allernaadigst  befalet  at  opkøbe  Aktier  for  at  holde  dem  i 
Kurs.     Under   disse    Omstændigheder   synes   da   og   Interessenterne   at 

fortjene  Medlidenhed.  Som  man  vil  se,  simles  der  herved  direkte  til 
den  Guldbergske  Handelspolitik  i  1 7812  83,  —  hvad  Guldberg  havde 
forbrudt,  skulde  eller  Schimmelmanns  Mening  de  uskyldige  Aktionærer 
ikke  bøde  for. 

Finans-Collegiet  foreslog  derfor  under  6.  Decbr.  1785,  at  det 
skulde  tillades  Selskabet  efter  eget  Valg  at  fortsætte  Handelen  helt 
eller  delvis  under  en  ny  Direktion  eller  at  ophæve  den,  hvorhos 
Kongen  skulde  overtage  Betalingen  af  Selskabets  Gæld  til  Banken 
(400,000  Rdl.)  samt  eftergive  den  Restgæld,  der  endnu  paahvilede 
Kompagniet  til  Betaling  af  de  det  af  Kongen  overladte  10,000  Aktier. 
Da  dette  Beløb,  750,000  Rdl.,  imidlertid  var  blevet  henlagt  til  det 
synkende  Fond,  blev  Følgen,  at  Kongens  Kasse  maatte  erstatte  dette 
Tabet  ved  den  nævnte  Gælds  Eftergivelse,  saaledes  at  Staten  altsaa 
ikke  alene  maatte  linde  sig  i  ej  at  faa  sine  Penge  tilbage,  men  endog 
ekstra  maatte  udrede  et  tilsvarende  Beløb.  lait  vilde  Selskabet  her- 
efter blive  befriet  for  en  samlet  Gældsbyrde  af  1,150,000  Rdl. 

Finans-Collegiets  Indstilling  billiges  ved  kgl.  Res.  af  9.  Decbr.  1785. 

Efterat  Direktionen  i  Henhold  hertil  paany  havde  undersøgt 
Selskabets  Status  og  Forhold,  foreslog  den  følgende:  Kompagniets 
Masse«  skulde  deles  i  4  Dele.  Den  første  (1)  skulde  udgøre  et 
Realisationsfond  til  Gældens  Betaling,  af  de  øvrige  tre  Dele  skulde 
der  indrettes  tre  særskilte  »Handelsgrene«,  nemlig  (2)  Guineahandelen, 
(3)  et  saakaldet  Skibsrederi-Selskab  og  (4)  et  Kompagni  til  Befordring 
af  »Manufakturvæsenet«  og  Handelen  med  indenlandske  Fabrikata. 

Til  den  guineiske  Afdeling  foreslog  man  henvist  9  Handelsskibe 
(anslaaede  til  en  Værdi  af  180,000  Rdl.),  og  man  androg  samtidig 
Regeringen  om  at  udvirke  Tilladelse  hos  den  franske  Stat  for  Sel- 
skabet til  at  sejle  med  Negre  til  Set.  Domingo  og  derfra  indføre  hertil 
4  å  5000  Fade  hvidt  fransk  Sukker  imod  Erlæggelsen  af  samme  Told 
som  var  paalagt  dansk  Sukker. 

Til  Skibsrederi-Forretningen  tænktes  henvist  31  Skibe  (anslaaede 
til  en  Værdi  af  307,000  Rdl.),  tvende  Pakhuse,  Skibsværfter  med 
Tømmerpladser  osv.,  tilsammen  vurderede  til  et  Beløb  af  537,000  Rdl. 
Denne  Forretnings  »fornemste  Genstand«  skulde  være  Vestindiefart, 
Hvalfangst  og  Kornhandel.  Planen  var,  at  8  a  10  Skibe  aarlig  skulde 
føre  Sukker  direkte  fra  de  danske  Kolonier  til  Holland,  medens  man 
for  Hvalfangst  forventede  Præmier  i  Forhold  til  Fangstens  Størrelse, 
og  til  Kornhandelen  et  Tilskud  paa  5,000  Rdl.  aarlig  til  et  Magasins 
Vedligeholdelse  samt  toldfri  Indførsel  af  fremmed  Korn,  naar  Rugens 
Pris  steg  over  3  Rdl.  Td.  Endvidere  haabede  man  til  denne  Afdeling 
at  faa  et  Laan  i  Banken  af  100,000  Rdl.  mod  2V2  %'s  Rente. 

Alle  de  øvrige  Effekter  og  Aktiver,  saasom  en  Del  udestaaende 
Fordringer  og  et  Vareoplag  i  Nord-Amerika,  skulde  henlægges  til 
Handelen   med  indenlandske  Fabrikvarer. 

Samtlige  de  til  disse  Handelsgrene  bestemte  Kapitaler  vilde  ud- 
gøre ialt  en  Sum  af  1,527,000  Rdl.  altsaa  for  de  20,000  Aktiers  Ved- 
kommende svarende  til  en  Værdi  af  767/2o  Rdl.  pr.  Aktie. 

Denne  Direktionens  Plan  tænktes  forelagt  en  Generalforsamling 
af  Aktionærer,  saaledes  at  Interessenterne  fik  Valget  imellem  enten  at 
vedblive  at  staa  som  Aktionærer  i  det  saaledes  reorganiserede  Selskab 
eller  at  lade  sig  udløse  mod  at  erholde  udleveret  en  4%'s  rentebærende 
kgl.  Statsobligation  paa  70  eller  75  Rdl.  pr.  Aktie.  Dog  skulde  Sel- 
skabet ikke  være  forpligtet  til  at  drive  alle  fire  Handelsgrene,  men 
kunde  give  en  eller  flere  af  dem  i  Entreprise.  —  — 

—  En  kgl.  Kommission  afgav  derpaa  Betænkning  over  denne 
Plan.  Det  bemærkes  først  heri,  at  man  ikke  indsaa,  hvorledes  nogen 
Handel  under  de  daværende  mislige  Konjunkturer  kunde  have  rimeligt 
Haab  om  Fordel,  »medmindre  den  blev  bevilget  saadanne  Monopoler, 
hvis  Tilstedelse  i  Betragtning  af  det  almene  Bedste  af  Ds.  Maj.  ikke  kunde 
formodes«.  Dog  tilstod  de  handelskyndige  Medlemmer  af  Kommis- 
sionen (Broch,  Saaby  og  Prætorius),  at  de  intet  bedre  kunde  bringe 
i  Forslag,  dog  at  man  særlig  fandt  Anledning  til  at  advare  mod 
Guineahandelens  »Slibrighed«,  da  de  franske  Kolonister  vare  komne 
stærkt  ind  paa  at  lægge  Kreolnegre  til  af  egne  Slaver.  Hvalfangsten 
troede  man  kun  paa  som  en  »Planteskole«  for  unge  Sømænd,  og 
hvad  de  indenlandske  Fabrikvarer  angaar,  da  ansaa  Kommissionen 
det  for  mest  sandsynligt,  at  Selskabet  ved  at  paatage  sig  denne  Handel 
blot  vilde  blive  bebyrdet  med  uafsættelige  Varer.  Ganske  karakteristisk 
tilføjer  den:  »Handelen  med  fremmede  Fabrikata  kunde  vistnok  give 
større  Fordele,  men  foruden  at  det  hverken  vilde  være  overens- 
stemmende med  Ds.  Majestæts  landsfaderlige  Hensigter  at  bevilge 
eller  med  et  patriotisk  Handelsselskab  Sindelag  at  begære  saadan 
Handel«,  saa  var  disse  Artikler  vitterlig  Genstand  for  en  stor  Smug- 
handel, som  et  regulært  Handelsforetagende  ikke  kunde  tage  Kon- 
kurrencen op  med. 

Medens  Kommissionen  saaledes  stillede  sig  yderst  skeptisk  overfor 
det  mulige  eller  meningsfulde  i,  at  Selskabets  Drift  blev  fortsat  paa 
den  angivne  Maade,  var  der  fra  forskellige  Grupper  af  Interessenter  ind- 
kommet Ansøgninger  til  Kongen,  om  Aktionærerne  maatte  blive  udløst 
med  kgl.  Obligationer  af  100  Rdl.  pr.  Aktie. 

Grev  Schimmelmann  hældede  imidlertid  nærmest  til  Direktionens 
Opfattelse,  at  man  endnu  ikke  burde  opgive  Ævret,  men  søge  Handelen 

fortsat,  og  altsaa  Selskabet  paa  en  eller  nnden  Mande  reorganiseret. 
Han  tænkte  sig  i  saa  Henseende  nærmest,  at  der  skulde  drives  For- 
retning paa  Danmark  med  østersøisk  Korn  og  Trælast  og  omvendt 
paa  Østersøhavnene  med  danske  Landbrugs-  og  Fiskeri-Produkter. 
Dernæst  skulde  Negerhandelen  genoptages  efter  en  omhyggelig  Under- 
søgelse af  Forholdene.  Han  lod  derfor  Finans-Collegiet  indstille,  at 
de  100,000  Rdl.,  der  ifølge  ovennævnte  Res.  af  9.  Decbr.  1785  skulde 
indbetales  paa  Kompagniets  Vegne  af  Kongens  Kasse  i  Banken  som 
Afgørelse  af  Kompagniets  Gæld  til  denne,  i  Stedet  for  blev  indbetalt 
til  Kompagniet  selv,  saa  at  dette  derved  fik  en  ny  Driftskapital.  End- 
videre foreslog  han,  at  Selskabet  fik  Lov  at  arve  Kanal-Kompagniets 
rentefri  Bankkredit  paa  250,000  Rdl.  En  Del  af  denne  samlede  Sum 
paa  i  alt  650,000  Rdl.  skulde  dog  anvendes  til  underhaanden  at  ind- 
løse et  passende  Antal  Aktier,  forsaavidt  de  kunne  købes  til  75  Rdl. 
Stykket.  Der  skulde  endelig  tilstaas  Selskabet  nogle  nye  Toldbe- 
gunstigelser, og  tvende  særlige  Kommissioner  skulde  henholdsvis  paa 
Guineakysten  og  i  Vestindien  foretage  den  ønskede  Undersøgelse  af 
Slavehandelens  Fremtidsvilkaar. 

Disse  Forslag  bifaldtes  ved  kgl.  Resol.  d.   16.  Juni  1786. 

Derpaa  indbød  Direktionen  samtlige  Interessenter  til  en  Sammen- 
komst, for  at  de  der  kunde  erklære  sig  om  deres  Stilling  til  den  nye 
Situation.  Da  de  fleste  udeblev,  udtalte  Direktionen  overfor  Finans- 
Collegiet  det  Ønske,  at  der  nu  definitivt  maatte  blive  gjort  en  Ende 
paa  Sagen,  da  videre  Henstand  vilde  forhindre  al  Planlægning.  For- 
anlediget heraf  udvirkede  Collegiet  paany  en  kgl.  Resol.  af  14.  Juli  s.  A. 

Ved  denne  stadfæstedes  de  allerede  gjorde  Tilbud  om,  at  Kongens 
Kasse  i  Tilfælde  af  Driftens  Fortsættelse  vilde  overtage  Selskabets 
Gæld  til  det  synkende  Fond  og  udbetale  det  selv  400,000  Rdl.,  hvor- 
hos den  Kanal-Kompagniet  tilstaaede  Bankkredit  af  250,000  Rdl. 
skulde  overføres  til  Selskabet.  Samtidig  skulde  dette  dog  beholde 
sin  oktroymæssigt  sikrede  Bankkredit  paa  400,000  Rdl.,  og  Forrent- 
ningen heraf  (4°  o)  lovede  Staten  ogsaa  at  paatage  sig,  forsaavidt  Sel- 
skabet anlagde  en  Kapital  af  indtil  det  samme  Beløb  i  Handelen  med 
indenlandske  Fabrikata  og  Import  af  fremmede  Raamaterialier  til 
indenlandsk  Fabrikation.  (Ved  en  Tillægsbestemmelse  i  Res.  af 
16.  August  s.  A.  tilføjedes  det,  at  denne  Kapital  ogsaa  af  Selskabet 
kunde  overlades  »Entreprenører«  for  af  disse  at  anlægges  i  Fabrikker, 
imod  at  de  Paagældende  forpligtede  sig  til  at  tilbagebetale  Laanene  i  Løbet 
af  28  Aar).  Endelig  gaves  der  Selskabet  ligesom  ved  den  tidligere 
Resolution  en  Række  Begunstigelser  for  at  sætte  det  i  Stand  til  at 
drive  Transitforretning  med  udenlandsk  Korn,    ligesom  dets  Skibe  fik 

Tilladelse  til  at  indføre  et  vist  Kvantum  fremmed  Raasukker  til  en 
forholdsvis  lav  Told  for  det  Tilfældes  Skyld,  at  Selskabet  kom  ind 
med  de  fransk-vestindiske  Kolonier. 

Sluttelig  bestemtes  det,  at  en  ny  Generalforsamling  af  Aktionærer 
definitivt  skulde  afgøre,  om  Handelen  paa  disse  Vilkaar  skulde  fort- 
sættes, hvilken  Beslutning  dog  kun  med  Virkning  skulde  kunne  tages 
med  2/s  af  de  afgivne  Stemmer  (hver  Aktie  1  Stemme).  De  af  Aktio- 
nærerne, som  vilde  udtræde,  skulde  have  Lov  til  at  faa  deres  Aktier 
indløst  af  Selskabet  med  70  Rdl.  pr.  Aktie  i  statsgaranterede  4%'s 
rentebærende  Obligationer,  som  ved  Lodtrækning  skulde  udbetales  i 
Løbet  af  28  Aar. 

Paa  en  Generalforsamling  den  28.  August  vedtoges  det  derefter 
for  11,333  Aktiers  Vedkommende,  at  Driften  skulde  fortsættes.  For 
5,333  Aktiers  Vedkommende  valgtes  der  derimod  Indfrielse  paa  de 
nysnævnte  Vilkaar,  —  Resten  af  de  oprindelige  20,000  Aktier  var 
købt  eller  taget  i  Haandpant  af  Selskabet  selv,  som  ovenfor  skildret, 
saaledes  at  disse  ved  denne  Lejlighed  ikke  mere  vejede  finansielt  i 
Vægtskaalen  (hvorimod  formodentlig  Direktionen  paa  disses  Vegne 
har  udøvet  Stemmeret).  Der  blev  nu  valgt  en  ny  Direktion,  som  fik 
Løfte  om  Hjælp  af  Statskassen  til  de  5,333  Aktiers  Indfrielse,  og  man 
gik  derpaa  i  Gang  med  at  udarbejde  den  ny  Driftsplan  i  alle  Enkelt- 
heder. 

I  Løbet  af  Efteraaret  ordnedes  Forholdet  med  de  udløste  Aktio- 
nærer ved  Finans-Collegiets  Bistand  —  i  Virkeligheden  blev  det 
Staten,  som  kom  til  at  udrede  disse  Penge  —  men  den  planlagte 
Fortsættelse  af  Kompagniets  Virksomhed  kom  derimod  aldrig  i  Stand. 
Grev  Schimmelmann  traadte  i  Underhaandsforhandlinger  med  de  Coninck, 
som  heldigen  havde  bjerget  sin  kolossale  Formue  ud  af  Handelskrisen,  og 
som  nu  følte  Lyst  til  —  efter  nogle  Aar  at  have  fordybet  sig  i  Ud- 
smykningen af  Dronninggaard  med  dens  Park  og  »forbedret  dens 
Agres  Dyrkning«  —  at  anlægge  sin  egen  og  de  ham  af  Andre  be- 
troede Kapitaler  i  et  storstilet  Handelsforetagende.  Hermed  var  man 
fra  Schimmelmanns  Side  veltilfreds,  ikke  mindst  fordi  Staten  derved 
bedst  slap  for  ny  Tab,  ny  Udgifter  og  ny  Risiko.  Efter  en  Række 
hemmelige  Konferencer  indstillede  derfor  Finansministeren  under 
29.  Maj  1787,  at  Handelsselskabets  Effekter  og  Ejendom  overdroges 
visse  »Entreprenører«  —  »formuende  Personer,  om  hvis  almene 
Kyndighed  i  Handelssager  og  fuldkomne  Vederhæftighed  ikke  kan 
være  Tvivl«  —  og  den  11.  August  sluttede  Finans-Collegiet  derefter 
Kontrakt  med  de  Coninck  &  Reiersen  og  de  Gonincks  Svigersøn 
William    Pingel.     De    trende    nævnte    Mænd    slog    sig    sammen    med 

Agent  Josef  Meyer  og  Bogholder  Jeppe  Prætorius,  og  disse  Herrer 
dannede  derefter  el  samlet  Firma  under  Navn  af:  Pingel,  Meyer, 
Prætorius  &  Co. 

Og  saaledes  endte  det  store  Handelsselskab  og  Aktieforetagende 
som  et  privat  Købmandsfirma  under  de  Conincks  kommercielle  Ledelse. 
«Ia  det  blev  en  Slags  Familie-Fideikommis  for  dem,  thi  da  Pingel 
dode  i  1789,  indtraadte  i  1791  i  hans  Sted  Christian  Wilhelm 
Duntzfeldt,  der  ogsaa  var  de  Conincks  Svigersøn.  Grev  Schimmel- 
mann  participerede  hemmelig  i  Selskabet  med  24,000  Rdl.,  der  var 
ham  overladt  af  de  Coninck  af  dennes  egen  Andel  (7/io  af  den  hele 
Kapital),  saaledes  at  de  øvrige  Deltagere  i  Firmaet  ingen  Pligt  havde 
til  at  aflægge  Greven  noget  Regnskab  eller  give  ham  nogen  Oplysning 
i  denne  Anledning,  ligesom  den  grevelige  Andel  ej  maatte  afhændes 
til  Andre  end  til  de  Coninck  selv. 

Det  ny  Firma  indbetalte  straks  kontant  163,310  Rdl.,  svarende  til 
2,333  Aktier  af  70  Rdl.,  og  forpligtede  sig  desuden  til  aarlig  i  28  Aar 
at  erlægge  37,800  Rdl.  til  Forrentning  og  Amortisering  af  de  for  de 
resterende  9,000  Aktier  udstedte  Obligationer. 

Saaledes  slap  Staten  temmelig  taaleligt  fra  dette  Handelsforetagende, 
dens  Tab  blev  nogenlunde  begrænset,  dens  fremtidige  Risiko  ophævet, 
Aktionærerne  fik  samtidig  en  billig  Erstatning  for  deres  oprindelige 
Indskud,  og  de  Handelsgrene,  man  vilde  opretholde  og  fremme,  kom 
under  kyndige  Hænders  Varetægt  og  Pleje.  —  — 

Men  var  Skæbnen  saaledes  i  dette  Tilfælde  nogenledes  naadig, 
saa  var  den  til  Gengæld  grum  og  ubønhørlig  overfor  hint  Handels- 
foretagende,  der  i  den  »glimrende  Periode«  havde  »pralet  med  den 
største  Herlighed«,  nemlig  det   Vestindiske  Kompagni. 

Det   er   i   I.  Del   udførlig   omtalt,    hvorledes    de    dansk- vestindiske 
Øer   under   den   nordamerikanske  Frihedskrig   blev   et  Oplagssted    for 
alle   vestindiske   Udførselsprodukter,   og   hvorledes   danske  Skibe    med 
største  Fordel   kunde    gaa   ind   i   Handelen   til    og   fra   de   franske  Be- 
siddelser   dersteds.      Under    disse    fordelagtige    Omstændigheder    blev 
det   vestindiske   Handelsselskab    oprettet    1778    og    fik    til    de    kjøben- 
havnske  Grossereres  Fortrydelse  en  stor  Mængde  urimelige  og  lidet  for- 
maalstjenlige    Begunstigelser    i    Vuggegave.      Den    vestindiske    Handel 
magtedes   erfaringsmæssig   særdeles   godt   af  de  private  Købmænd,    og 
den    tilsigtede    Velstands-Spredning    til    smaa    Aktionærers    Mangefold 
blev  forskertset,  dels  ved  at  Kongen,  de  kongelige  Personer  og  Hoffets 
høje  Herrer   i   stort  Maal   fik  Aktierne   enten    forærede  eller  dog  over- 
ladte til  Indkøbspris  (100  Rdl.),  dels  ved  at  en  usund  Aktiespekulation 
hurtig  drev  Andelene  op  til  en  ublu  Pris. 

Blandt  disse  urimelige  Begunstigelser  var  den  fornemste  et  Slags 
Monopol  paa  den  indenlandske  Kaffehandel.  Som  det  vil  mindes, 
havde  nemlig  Selskabet  faaet  Tolden  og  Konsumtionsafgiften  af  al 
Kaffe,  der  indgik  til  det  hjemlige  Forbrug,  i  Forpagtning  mod  en 
uforholdsmæssig  lille  Afgift.  Enhver  privat  Købmand  kunde  vel  lige 
saa  vel  som  Kompagniet  indføre  Kaffe  mod  at  svare  Told  og  Kon- 
sumtion, tilsammen  6  /3  pr.  M  ,  men  for  at  forebygge  Smugleri  solgte 
Kompagniet  gerne  til  saa  lave  Priser,  at  dets  Handelsproht  blev  lavere 
end  den  paa  Varernes  Import  lagte  Afgift,  og  da  Selskabet  saaledes 
kunde  undersælge  alle  de  Handlende,  maatte  disse  ganske  naturlig 
opgive  al  indenlandsk  Kaffeimport. 

Paa  vore  egne  vestindiske  Øer  produceredes  der  ikke  nogen  Kaffe 
af  Betydning,  men  saa  længe  Handelsselskabet  havde  Adgang  til  de 
franske  Kolonier,  kunde  den  faa  Forsyning  mere  end  nok.  Til  en 
Begyndelse  gik  derfor  ogsaa  alt  glimrende  —  kun  led  man  under 
Uorden  og  Løshed  i  Varetagelsen  af  Kompagniets  Anliggender  paa 
Set.  Thomas.  Allerede  1779  kom  man  under  Vejr  med,  at  For- 
holdene derovre  vare  prægede  af  den  utroligste  Ligegyldighed  og 
Ødselhed,  ja  man  havde  endog  grundet  Mistanke  om,  at  der  gik  lige- 
fremt Snyderi  i  Svang.  En  speciel  Udsending  gik  derover  for  at 
bringe  Orden  i  Sagerne.  Det  lykkedes  imidlertid  ikke,  og  1782  maatte 
man  overfor  fortsatte  Underslæb  og  manglende  Bogførelse  træde  saare 
myndig  op  overfor  den  vestindiske  Administration. 

I  Slutningen  af  samme  Aar  begyndte  Priserne  paa  alle  vestindiske 
Produkter,  og  da  ogsaa  Kaffe,  at  falde  stærkt  som  Følge  af  den  uhyre 
Verdenskonkurrence.  Herved  begyndte  Selskabets  Indtægter  at  svinde 
betænkeligt  ind,  medens  Udgifter  og  Tab  snarere  forøgedes.  Som  alt 
fortalt,  var  man  ved  Udgangen  af  1781  kommet  ind  paa  at  fastsætte 
Udbyttet  til  Aktionærerne  midt  i  Driftsaaret,  der  gik  fra  1.  Juli  det 
ene  Aar  til  30.  Juni  det  andet  Aar,  og  derved  foregribe  den  kommende 
Fortjeneste.  Da  man  en  Gang  var  begyndt  hermed,  maatte  man 
stadig  »gaa  forud«  og  give  Interessenterne  Dividende  forskudsvis. 
Endnu  ved  Udgangen  af  1782  mente  man  at  kunne  anslaa  de  kommende 
Indtægter  for  første  Halvaar  1783  saa  højt,  at  der  kunde  gives  et 
Udbytte  af  40  Bdl.  —  hvorved  man  sikkerlig  ogsaa  har  haabet  at 
modvirke  det  foruroligende  Kursfald.  Men  da  Præliminærfreden  blev 
sluttet  i  Versailles  den  20.  Januar  1783,  forandredes  dermed  hele 
Situationen  for  Selskabet  med  ét  Slag.  Saaledes  som  Selskabets 
Handel  var  blevet  dreven,  havde  den  egentlig  ingen  anden  Basis  end 
den  uhindrede  kommercielle  Adgang  til  de  fransk-vestindiske  Koloni- 
havne.    Og   da  disse  nu  blev  lukkede,  og  Udførslen  derfra  enten  helt 

forbudt  Fremmede  eller  hæmmel  ved  høje  Afgiftspaalæg,  saa  maatte 
Kompagniet  nødvendigvis  derved  komme  i  en  dødelig  Forlegenhed. 
Efter  kort  Tids  Forløb  kunde  der  ikke  regelmæssig  skalles  Kalle  som 
Returvare   fra  Vestindien,   Skibene    kom   ballastede   tilbage,   og  Kaffen 

maatte  skalles  andetsteds  fra  paa  anden,  tre  die  Haand  med  altfor 
store  Mellemhandels-Omkostninger. 

Hertil  kom,  at  Forholdene  paa  Set.  Thomas  vedblev  at  give 
Anledning  til  de  alvorligste  Bekymringer.  Man  tabte  helt  Oversigten 
over  denne  Del  af  Forretningen.  Det  eneste,  man  fik  at  vide  med 
Sikkerhed  derovrefra,  var  dette,  at  man  paa  den  letsindigste  Vis  ved- 
blev at  købe  og  købe  vestindiske  Produkter  i  største  Overflod,  og  at 
man  nu  havde  overdrevent  store  Varelagre  liggende,  dog,  som  det 
synes,  netop  ikke  særlig  af  Kaffe.  Under  disse  Omstændigheder  maatte 
man  allerede  medio  Maj  (1783)  indskærpe  den  derværende  Administra- 
tion ikke  at  gøre  noget  Indkøb  uden  efter  nøjagtige  Ordrer  og  ikke 
trække  Veksler  paa  Kompagniet  »uden  i  de  allernødvendigste  Til- 
fælde«, ligesom  ogsaa  det  fordredes,  at  »Bøgerne  ufortøvet  kom  i 
Orden«.  Guldberg  opsatte  et  Brev  »uden  Komplimenter  og  fuldt 
tydeligt«.  En  ny  Udsending  gik  igen  derover  —  men  lige  meget 
hjalp  det. 

I  sin  Fortvivlelse  greb  da  Selskabets  Direktion  til  den  Udvej  at 
foretage  Ekspeditioner  til  Ostindien.  Men  da  denne  Handel  i  de  første 
Fredsaar  var  mindst  lige  saa  ufordelagtig  som  den  vestindiske,  og 
hverken  Personel  eller  Materiel  var  vant  til  denne  Fart,  blev  blot 
Tabene  saa  store,  at  man  i  Slutningen  af  1785  »ikke  dristede  sig  til 
at  fortsætte  Handelen  uden  at  blotstille  sig  endnu  værre  og  ulæge- 
ligere Følger,  som  Handelens  Fond  maaske  ikke  en  Gang  vilde 
strække  til  (til).« 

Den  6.  December  1785  maatte  derfor  Finans-Collegiet  indgaa  med 
en  Forestilling  til  Kongen  om  Aktieselskabets  Ophævelse  og  Aktiernes 
Indløsning. 

Efter  en  opstillet  Beregning  mente  man  at  kunne  gaa  ud  fra,  at 
Kompagniets  Gæld  ved  Udgangen  af  1786  vilde  udgøre  1,831,000  Rdl., 
hvorimod  Selskabets  Effekter  og  udestaaende  Fordringer  vare  bogførte 
til  en  Værdi  af  3,196,000  Rdl.,  saa  at  Formuen  altsaa  skulde  udgøre 
1,365,000  Rdl.  Finans-Collegiet  vurderede  imidlertid  ikke  Selskabets 
Aktiver  og  Fordringer  til  en  højere  Værdi  end  2,139,000  Rdl.,  hvor- 
efter der  altsaa  kun  vilde  blive  308,000  Rdl.  igen. 

Selskabets  staaende  Udgiftsbudget  udgjorde  paa  det  omhandlede 
Tidspunkt : 

Handelsomkostninger 35,000  Rdl. 

Renter  af  Gæld 40,500     » 

Toldafgifter  i  Evropa   20,000     » 

Toldafgifter  i  Set.  Thomas   12,000     » 

4°/o's  Udbytte  for  en  Aktiekapital  af  lVi  Mill.         60,000     » 

altsaa  i  alt  167,500  Rdl. 

Denne  Sum  maatte  altsaa  fortjenes,  naar  Kompagniet  ved  sin 
Handel  skulde  vane  fri  for  Tab,  og  hertil  var  der  ikke  mere  Udsigt, 
da  dets  Driftskapital  var  helt  opbrugt  eller  stod  uhjælpelig  fast  i 
Bygninger,  Skibe  og  Varebeholdninger,  hvis  Realisation  snarest  vilde 
bringe  Tab  (saaledes  for  5  å  600,000  Rdl.  ostindiske  Varer). 

Selskabet  var  altsaa  kørt  haabløst  fast,  og  det  vilde  efter  Finans- 
Collegiets  Formening  være  betænkeligt  at  iade  det  fortsætte  Driften 
ved  at  skaffe  ny  Kapital;  thi  naar  et  Selskab,  hvem  der  var  »tilstaaet 
de  største  Fordele  i  den  lykkeligste  Handelsepoke«  ikke  havde 
kunnet  klare  sig  med  saa  store  Begunstigelser,  var  der  vel  neppe 
heller  nogen  Rimelighed  for,  at  det  kunde  magte  almindelig  normal 
Købmandsfærd  i  trange  Tider  og  under  vanskelige  Forhold. 

Paa  den  anden  Side  stod  det  for  Collegiet  saaledes,  at  en  mono- 
poliseret Kaffehandel,  naar  den  blev  drevet  rigtig,  maatte  kunne 
give  en  stor  Indtægt,  som  Staten  ikke  burde  lade  gaa  fra  sig,  naar 
den  dog  skulde  have  Udgifter  og  Ulejlighed  af  at  hjælpe  Selskabet  til 
en  hæderlig  Likvidation.  Efter  det  sidste  Aars  Erfaringer  kunde  man 
anslaa  den  indenlandske  Afsætning  af  Kaffe  til  3  Mill.  B ,  og  naar 
herpaa  kunde  indvindes  en  Fortjeneste  af  4  /3  pr.  få,  kunde  man 
saaledes  faa  en  Nettoindtægt  af  125,000  Rdl. 

Man  foreslog  derfor,  at  Staten  skulde  overtage  Kaffehandelen  og 
drive  den  paa  sin  Regning  som  monopoliseret  Handel,  medens  man 
samtidig  foresatte  sig  ved  en  Række  skarpe  Toldforanstaltninger  at 
umuliggøre  alt  Smugleri. 

løvrigt  indstillede  man  Kompagniet  til  Opløsning,  saaledes  at 
Aktionærerne  erholdt  en  4%'s  rentebærende  kgl.  Obl.  paa  250  Rdl. 
for  hver  Aktie  paa  300  Rdl.  Da  Staten  efterhaanden  havde  opkøbt 
eller  paa  anden  Maade  var  i  Besiddelse  af  1800  Aktier,  blev  der  kun 
at  udstede  Obligationer  for  3,200. 

Ved  kgl.  Res.  af  7.  Decbr.  1785  bleve  disse  Forslag  approberede, 
og  Staten  overtog  derefter  Selskabets  Aktiver  paa  samme  Maade,  som 
den  havde  overtaget  Kanal-Kompagniet. 

Trods  al  Hemmeligholdelse  sivede  Rygtet  herom  ud  —  og  » Vest- 
indiske*   oplevede   i   nogle   Dage   sin   sidste   Stigning.     Endnu    Aftenen 

før  Bekendtgørelsen  fra  Direktionen  søgte  Jøderne  at  købe  Aktier  for 
*_!.")()  Rdl.  —  i  Ilaah  om,  at  de  vilde  blive  indløste  for  deres  fulde 
nominelle  Værdi  (300  Rdl.).  Saaledes  endte  dette  Selskab,  som  del  var 
begyndt:  med  Svindel  og  Sæbeboblen. 


Det    har    nu    ikke    længer    nogen    Interesse    at    fordybe    sig   i   de 
vidtløftige   Beregninger,   som   Grev  Schimmelmann   lod  Finans-Collegiet 

anstille  for  at  godtgøre,  hvorledes  alle  disse  forskellige  »Overtagelser« 
i  Grunden  bragte  Statskassen  Fordele  i  Stedet  for  Tab.  Det  gik 
nemlig  i  intet  Tilfælde  saa  heldigt,  som  Schimmelmaan  altid  forud- 
satte, men  paa  den  anden  Side  var  det  sikkert  nok  rigtigere  straks 
at  tage  det  overskuelige  Tab,  naar  man  dog  følte  sig  boiind  by  honour 
til  at  tage  Tab  i  Anledning  af  disse  Handelskompagnier,  end  at  ud- 
sætte sig  for  en  uberegnelig  Fremtidsrisiko.  Heri  gav  den  efter- 
følgende Tid  Schimmelmann  Ret,  thi  det  blev  lange  og  trange  Aar, 
hvori  kun  anstrengt  Købmandsflid  og  gennemført  Sparsommelighed  i 
Driften  kunde  skaffe  Handelsforetagender  Fortjeneste  —  og  denne 
blev  endda  beskeden  nok.  Under  slige  jevne  og  knebne  Forhold 
havde  de  stormægtige,  bureaukratiske  Aktieselskaber  ingen  Tilværelses- 
ret  længer.  De  var  golde  Glimmerblomster,  frembragte  af  Krigs- 
flammers  Drivhushede  —  prangende  Tøj  blomster,  der  havde  tjent  til 
dekorativ  Pryd  for  et  overdaadigt,  ødselt  og  letsindigt  Kabinets- 
Regimente.     Men  som  nu  var  falmede  og  —  démodés. 


IV. 

Hennings  fortæller  et  Steds,  hvorledes  Prinsen  af  Augustenborg  en 
Gang  i  hin  Tid  ytrede  til  ham ,  at  der  bogstavelig  talt  ikke  var 
den  Ting  i  den  danske  Stat,  som  ikke  trængte  til  at  reformeres.  Og 
saa  meget  er  vist,  at  der  i  Aarene  fra  1784 — 97,  navnlig  i  de  fire 
første,  stedse  var  tvende  Stemninger,  som  mødtes:  virksom  Reformlyst 
fra  oven  og  misfornøjet  Nyhedstrang  for  neden.  Den  første  Stemning 
var  heldigvis  frugtbar,  forbundet  med  Mandevilje  og  Virkeevne,  den 
sidste  opløste  sig  i  tomme  Talemaader,  hysterisk  Kritik  og  gold  Svulst. 
Den  første  bragte  os  som  Frugt  Landbolovene  og  Stavnsbaandets 
Løsning,  den  sidste  gav  os  en   Hoben  Puncheviser  og  Pølsesnak. 

Danmark  havde  ved  Statskupet  faaet  en  ung  velmenende  Hersker. 
Ligestraks  løb  vel  Held  og  Hyldest  den  unge  Prins  til  Hovedet  og 
gjorde  ham  til  en  Begyndelse  latterlig  barsk  og  bydende  i  en  Slags 
Kommandersergeant-Stil,  —  saa  at  et  satirisk  Blad  med  nogen  Ret 
kunde  .spørge:  »was  wird  doch  aus  dem  jungen  werden«.  Men 
Kærnen  i  hans  Natur  var  sund  og  ejegod,  og  han  havde  de  bedste 
Mænd  ved  sin  Side.  Nogle  mente  vel,  at  Lovise  Augustas  lille 
Kammerfrøken  var  Landets  egentlige  Konge,  Andre,  at  det  var 
Reventlows  tidligere  Hushovmester,  Etatsraad  Wendt,  som  i  Grunden 
regerede  Danmark,  men  vi  vide,  at  den  virkelige  Styrer  eller  Over- 
leder var  Grev  A.  P.  Bernstorff,  den  største  Statsmand,  som  Danmark 
vel  nogen  Tid  har  haft. 

Saa  længe  Kronprinsen  fik  Lov  at  beholde  denne  udmærkede 
Mand  —  som  han  belønnede  med  den  eneste  Naadesbevisning,  Bern- 
storff for  Alvor  satte  Pris  paa:  ubegrænset  Tillid  til  Døden  —  saa 
længe  lykkedes  det  ham  at  gennemføre  det  Borger-Kongedømme,  den 
oplyste  Enevælde,  som  var  Datidens  Ideal,  saaledes  at  det  med  mere 
Sandhed,  end  der  ellers  rummes  i  hine  Dages  fade  Smiger,  kunde  siges 
om  hans  kronprinselige  Regering:  »tout  citoyen  était  roi  sous  un  roicitoyen«. 

Til  Andreas  Peter  tyede  da  ogsaa  gerne  de  yngre  Medlemmer  i 
Kresen,  den  Reventlow-Bernstorffske  Kres,  med  deres  Planer  og  Ideer, 
og  det  var  hans  Støtte,  som  gav  deres  Reformønsker  den  rette  Vægt. 
Skade  var  det  derfor,  at  der  til  denne  Mands  fortræffelige  Egenskaber 
ikke    hørte    finansiel    Indsigt    og    nationaløkonomisk    Overblik.      For- 

modentlig  i  Pøleisen  heraf  overlod  han,  som  vi  have  set,  Alt  til 
Schimmelmann.      Dog    heldigvis    havde    endnu    i   de    første   Aar  ogsaa 

Chr.  Reventlow  noget  at  sige  i  Finanssager,  og  dennes  sunde  Sans 
har  sikkerlig  ofte  bødet  paa  mangen  Brist  og  Blære  i  de  Sehimmel- 
mannske   Planers  Støbning. 

Den  store  »Finansreform«  af  1785  hjalp  selvfølgelig  intet.  Man 
savnede  fremdeles  efter  denne  som  før  en  fast  Oversigt  over  den 
regelmæssige  Balance  mellem  Indtægter  og  Udgifter,  savnede  Norm 
for  disse  sidste  —  kunde  følgelig  heller  ikke  sørge  for  et  Overskud, 
eller  blot  forhindre  et  Underskud.  Enhver  vil  imidlertid  begribe,  at 
uden  Indtægts-Overskud  vil  man  ikke  kunne  betale  af  paa  sin  Gæld 
—  og  naar  man  derfor  alligevel  efter  »Planen«  henlagde  visse  Dele 
af  Statsindtægten  paa  Forhaand  til  Statsgældens  Amortisation,  saa 
maatte  der  uundgaaelig  blive  Mangel  paa  Dækning  af  de  løbende  Ud- 
gifter, altsaa  Underskud  og  pludselig  Forlegenhed.  Denne  Selvfølge 
kom  til  Syne  efter  knapt  1  Aars  Forløb.  At  der  heller  ikke  kunde 
opnaas  nogen  nævneværdig  Forringelse  af  Seddelcirkulationen,  er  alt 
foran  bleven  paavist.  I  saa  Henseende  var  Planen  i  Ordets  egentlige 
Forstand  dødfødt:  det  skønne,  gode  Forehavende  kom  vel  fuldbaarent 
til  Verden  som  en  velskabt  og  vægtig  Plan,  men  ud  i  Livet  kunde 
man  umulig  føre  den.*)  Og  Følgen  blev  da  ogsaa  ganske  rigtig,  at 
Seddelkursen  saa  langt  fra  bedredes,  at  den  tvertimod  gik  mere  og 
mere  tilbage.  I  Hamborg  noterede  man  i  selve  Aaret  1785  2  Maaneders 
Veksler  paa  Kjøbenhavn  i  36 — 38,  1786  gik  Kursen  atter  op  til  40, 
og  Aaret  endte  med  følgende  Stigning:  41 — 42 — 423A — 44.  I  1787 
holdt  Kursen  sig  længe  paa  42 — 43,  men  gik  i  Oktbr.  op  til  45  å  45x/2, 
og  Aaret  sluttede  med  46L/2.  Den  var  da  forværret  over  10  Points, 
siden  Reformen  begyndte  at  »virke«. 

Der  var  da  heller  ikke  gaaet  meget  mere  end  1  Aar  efter  det 
forroste  Juli-Patent,  før  Finans-Collegiet  var  klar  over,  at  man  sad 
værre  i  det  end  nogensinde. 

Dog  i  hine  Aar  var  der  stedse  paa  den  ene  eller  paa  den  anden 
Maade  Velsignelse  ved  Alt,  hvad  man  rørte  ved.  Ud  af  Finans- 
miséren  og  Pengevæsenets  Kaos  skulde   Tidens  første  Storværk  fødes. 


*)  Af  det  S.  118  omtalte  indenlandske  Statslaan,  som  aabnedes  henholdsvis  i 
Kjøbenhavn  og  Hertugdømmerne,  tegnedes  vel  det  fulde  Beløb  (500,000  Rdl.  G.)  det 
førstnævnte  Sted  i  Løbet  af  en  Time,  men  i  Altona  fik  man  kun  afsat  for  300,000  Rdl. 
Banko  Specier  (i  Stedet  for  500,000)  af  de  nye  Obligationer,  endda  disse  var  saa  for- 
delagtige, at  enhver  Kreditor,  foruden  en  Annuitet  paa  1000  Rdl.  med  4%  Rente,  fik 
en  anden  Annuitet  paa  150  Rdl.  i  Præmie  (forrentet  med  2%),  der  blev  at  udbetale 
efter  Udtrækning.  For  disse  ialt  875,000  Rdl.  C.  blev  der  snart  anden  Brug  end  at 
give  dem  til  Banken. 


V. 

Det  var  den  daværende  Forsvars-Sag,  som  egentlig  gav  den  nærmeste 
Foranledning  til ,  at  Tidens  Stats-  og  Finansmænd  blev  tvungne 
ind  paa  den  Reorganisation  af  det  bestaaende  Skatte-  og  Afgiftssystem, 
som  efterhaanden  førte  til  Omsætning  s  frihed —  Kornhandelens  Frigivelse, 
Kreditoplagsvæsenets  Grundfæsteise  og  endelig  selve  den  berømmelige 
Toldforordning  af  1.  Febr.  1797. 

Den  26.  Oktober  178(5  henvendte  Admiralitets-  og  Commissariats- 
Collegiet  sig  til  Finans-Collegiet.  Der  havde  været  nedsat  en  Forsvars- 
kommission,  og  denne  havde  udarbejdet  et  Forslag  om  Anlæget  af 
3  Defensionsværker  for  Staden  Kjøbenhavn,  nemlig  ved  Trekroner, 
Stubben  og  Prøvestenen,  til  en  samlet  Bekostning  af  1,438,975  Rdl. 
Denne  Plan  var  blevet  approberet  af  Kongen  den  20.  Oktbr.  s.  A. 
Til  Anlæget  af  det  førstnævnte  Værk  (Trekroner),  som  skulde  være 
færdigt  i  Løbet  af  5  Aar,  udfordredes  efter  Overslaget,  foruden  Omkost- 
ningerne ved  Opmudringen  og  Mudderets  Bortflytning  (31,000  Rdl.), 
272,529  Rdl.,  hvoraf  ca.  74,000  Rdl.  maatte  udredes  straks.  Herom 
var  det,  man  i  Oktober  1786  gik  til  Finans-Collegiet. 

Ihvorvel  dette  Collegium  »ikke  kunde  miskende  de  planlagte 
Foranstaltningers  Vigtighed«  og  derfor  i  Grunden  straks  »skulde  have 
forelagt  Majestæten  sine  allerunderdanigste  Tanker«  om ,  hvorledes 
disse  Summer  kunde  tilvejebringes,  saa  ønskede  det  dog,  »at  det  der- 
med saa  længe  skulde  henstaa,  indtil  man  var  i  Stand  til  at  forelægge 
Deres  Majestæt  Tilstanden  af  Allerhøjstsammes  Indtægter  og  Udgifter 
for  afvigte  Aar  for  deraf  at  kunne  vise,  om  der  kan  ventes  saadant 
Overskud,  at  de  af  disse  Defensionsværker  flydende  Bekostninger 
deraf  kan  bestrides  eller  ikke«.  Under  disse  Omstændigheder  nøjedes 
Collegiet  med  forskudsvis  at  anvise  5,000  Rdl. 

Fra  Marinens  Side  trængte  man  imidlertid  snart  paa  med  Be- 
gæringer om  ny  Forskud,  og  Finans-Collegiet  maatte  derfor  tage 
Sagen  op  paany  den  30.  Januar  1787.     I  sin  Forestilling  oplyser  det, 

at  Statsindtægterne  efter  et  foreløbigt  Skou  ikke  ville  kunne  slaa  til, 
navnlig  da  Øresundstolden  havde  givet  ca.  100, 000  Rdl.  mindre  end 
beregnet.  Der  foresloges  derfor  en  Række  Besparelser,  dels  ved  al 
nogle  Ekstrabevillinger  lil  Landfæstningens  Vedligeholdelse  og  til 
Artilleriet  foreløbig  bortfaldt,  dels  ved  at*  der  af  el  Søetaten  anvist 
Ektrafond  paa  50,000  Rdl.  (»til  saadanne  nyttige  Indretninger,  som 
ikke  umiddelbart  vedkomme  Flaaden«)  ikke  foreløbig  brugtes  mere 
end  højst  fornødent.  Ogsaa  paa  Opmudringsvæsenets  Konto  mente 
man  at  kunne  spare  noget  —  men  helst  saa  Collegiet,  at  Kongen 
fandt  tor  godt  at  udskyde  disse  Foranstaltninger  til  en  for  Finanserne 
bekvemmere  Tid«.  Man  opnaaede  da  ogsaa  Resolution  paa,  at  man 
herom  kunde  korrespondere  nærmere  med  Admiralitetet  og  Generalitetet. 

Begge  disse  Krigsautoriteter  vare  imidlertid  ubønhørlige.  Generali- 
tetet havde  lidt  nok  i  Forvejen  til  Landfæstningens  Vedligeholdelse 
og  kunde  ikke  afse  en  Skilling  —  xAxlmiralitetet  raadførte  sig  paany 
med  Forsvarskommissionen,  og  denne  erklærede,  at  Kjøbenhavns 
Forsvar  paa  Søsiden  baade  krævede  faste  og  flydende  Batterier,  og 
at  de  paa  Rheden  liggende  Defensionsfartøjer  langtfra  vare  tilstrækkelige. 
Samtidig  protesterede  Havnevæsenet  og  Pramlauget  højlydt  imod,  at 
Opmudringsarbejderne  indskrænkedes  —  og  der  blev  saaledes  ingen 
anden  Udvej  tilbage  for  Finans-Collegiet  end  at  springe  i  det  og 
straks  give  sig  i  Lag  med  den  Opgave,  som  længe  havde  ligget  det 
paa  Sinde,  nemlig  Udarbejdelsen  og  Forelæggelsen  af  et  egentligt  Budget. 

Dette  skete  ved  den  navnkundige  »Forestilling  om  Finansernes 
Tilstand  ved  Udgangen  af  1786«,  som  indgaves  den  24.  Marts  1787. 

Allerede  ved  forskellige  Lejligheder«  -  hedder  det  heri  —  havde 
Finans-Collegiet  haft  til  Hensigt  at  forelægge  Kongen  et  Budget, 
nemlig  »en  nøje  Forklaring  over  den  kongelige  Kasses  Indtægter  og 
Udgifter  med  Hensigt  dels  at  sætte  Ds.  Majestæt  i  Stand  til  at  under- 
rette sig  om  Forholdet  af  Udgifterne  til  Indtægterne  og  Kassens  For- 
maaenhed  til  overordentlige  Bekostninger,  dels  at  gøre  adskillige 
Anmærkninger  over  Forslaget  sigtende  til  at  give  Forvaltningen  af 
Finanserne  den  Orden,  Fasthed  og  Bestemthed,  som  til  en  velordnet 
Statshusholdning  udfordres«. 

Det  er  altsaa,  hvad  man  med  et  moderne  Udtryk  kalder  et 
egenligt  Normalbudget. 

Naar  Tanken  herom  i  Løbet  af  1786  var  blevet  udskudt  og  atter 
udskudt,  var  det  dels  fordi  man  havde  anset  det  for  rettest  at  vente  til 
Aarets  Afslutning  for  at  kunne  lægge  et  virkeligt  Aarsregnskab  til  Grund 
for  det  nye  Overslag,  dels  fordi  man  havde  —  syntes  man  —  maattet 
»vælge  det  første  fulde  Aar,  efter  at  Ds.  Maj.  ved  Res.  af  6.  Juli  1785 

havde  givet  Forvaltningen  af  Stats-Gælden  sin  nærværende  til  Kreditens 
Befestigelse  og  Gældens  successive  Afbetaling  sigtende  Form«  (!).  Man 
havde  vel  endnu  ikke  paa  det  angivne  Tidspunkt  (Marts  1787),  fnld 
Klarhed  over  alle  enkelte  Indtægter,  men  man  kendte  dog  de  om- 
trentlige Beløb  nøje  nok,  lil  at  en  yderligere  Opsættelse  ikke  fandtes 
nødvendig.  I  øvrigt  tog  man  ved  Budgettets  Opstilling  naturlig  Hensyn 
til  Stats-Indtægternes  og  Udgifternes  sandsynlige  Tilstand  i  de  nærmest 
kommende  Aar  for  derpaa  at  bygge  »den  Plan  til  Finansernes  For- 
valtning, som  kunde  give  dem  den  for  Staten  saa  vigtige  Styrke  og 
paa  mildest  Maade  forekomme  en  ved  uforudseelige  Tildragelser  for- 
aarsaget  Forlegenhed.«  Af  den  sidste  Grund  medtog  man  ogsaa  i 
Overslaget  »en  Tilstaaelse  af  Statens  Gæld.« 

Den   af  Collegiet   opstillede  Generalbalance   over  Statens   ordinære 
Indtægter  og  Udgifter  for  Aaret  1786  gav  følgende  Hovedresultat: 

Ordentlige  Indtægter 7,387,690  Rdl. 

do.         Udgifter    6,990,000     » 


og  følgelig  et  Overskud  af  .  .        397,690  Rdl. 

Desuden    var    ogsaa   Indtægter   og   Udgifter   for   det   følgende   Aar 
(1787)  kalkuleret.     Derefter  skulde  det  fremtidige  Normalbudget  være: 

Ordentlige  Indtægter 7,206,240  Rdl. 

do.         Udgifter 7,149,000     » 


altsaa  et  Overskud  af 57,240  Rdl. 

Dernæst  paaregnede  man  følgende  »Ekstra-Indtægter«,  hvor  over 
for  stilledes  »de  i  samme  Aar  bevilligede  ekstraordinære  Udgifter«: 

Ekstraordinære  Indtægter  .  .  .      1,783,590  Rdl. 
do.  Udgifter 1,643,068      » 


Overskud  .  .  .         140,521   Rdl. 

Disse  Udgifter  vare  bl.  a.  foranledigede  ved  forskellige  Tilskud 
»til  Handelens  Understøttelse  og  andre  almindelige  Foranstaltninger«, 
dernæst  til  Anskaffelsen  af  nye  Fartøjer,  Reparation  af  Dokken,  Havne- 
opmudringer  og  Tilskud  til  Materialfondet. 

Collegiet  opstillede  derefter  følgende  Hovedregler  for  Finansernes 
Styrelse : 

1.  Indtægterne  maatte  være  tilstrækkelige  til  Udgifternes  Be- 
stridelse, »hvorved,  naar  en  Stat  er  bebyrdet  med  Gæld,  til  Udgifterne 
ogsaa  maa  regnes  de  Summa,  som  henlægges  til  Gældens  Forrentning 
og  sammes  aarlige  successive  Afbetaling«  (hvad  hidtil  faktisk  var 
forblevet  upaaagtet! !). 

2.  Der  burde  sørges  for  et  ikke  ubetydeligl  Overskud  til  over- 
ordentlig Forefaldende  Udgifter,  »hvorfor  ingen  Stat  citer  Sagens  Natur 

kan   være  fri     (hvad   man   fornuftigvis  Ligesaa  godt  kunde  have  sagt  si^ 
selv    i    1785). 

Da  man  nu  var  af  den  Formening,  at  Statsgælden  kunde  for- 
rentes, delvis  ogsaa  afdrages,  ifølge  den  ved  Patentet  af  Juni  1785 
lasisatte  Ordning,  troede  man  iøvrigt  paa  Grundlag  af  de  ovenfor 
givne  Oplysninger  at  kunne  slaa   fast: 

a.  at  de  ordinære  Udgifter  kunde  hestrides  af  de  ordinære  Ind- 
lægter, dog  at  en  Smule  Forrykkelse  let  kunde  bringe  et  lille  Under- 
skud i  Stedet  for  det  lille  budgetterede  Overskud, 

b.  hvorimod  der  til  Dækning  af  de  i  de  nærmeste  Aar  forestaaende 
Ekstra-Udgifter  kun  havdes  »saadanne  Fonds,  hvis  Beløb  ikke  med 
nogen  Tilforladelighed  kan  bestemmes,  og  som  derfor  let  kunne  blive 
utilstrækkelige«. 

Alene    for    1787     var    der    saaledes    allerede    bevilget 

ekstraordinært : ;*28,646  Rdl. 

De  ordinære  Indtægts-Overskud  var  ....       6(),()()()  Rdl. 

Renter  af  Aktiver 100,000     » 

Det  forventede  Overskud   af   Ekstra-Ind- 
tægter i  1786  (jfr.  ovfr.) 140,521     » 

300,521     » 

Altsaa  manglede  der...  28,125  Rdl. 

Og  til  de  »endnu  ikke  visse,  men  dog  uudblivelig  forefaldende 
Udgifter,  endvidere  til  alle  saadanne  Bekostninger,  som  Statens  Sikker- 
hed eller  dens  Æres  og  Værdigheds  Vedligeholdelse  i  et  eller  andet 
Tilfælde  maatte  udfordre«  —  var  der  slet  intet  Overskud!  — 

Denne  Oversigt  førte  altsaa  »aabenbart«  til  den  Slutning,  at  det 
var  »uomgængelig  nødvendigt,  naar  ellers  Statshusholdningen  skal 
kaldes  rolig  og  hvilende  paa  en  fast  Grund,  at  der  udfindes  Midler, 
hvorved  et  til  Statens  Behøvenhed  proportioneret  Overskud  tilveje- 
bringes«. 

Der  henvistes  i  saa  Henseende  til  Muligheden  af  Krigstilfælde, 
»Udrusteisen  af  større  eller  mindre  Eskadrer«,  Troppesamlinger,  Mis- 
vækst, Oversvømmelser,  Ildsvaade  osv.  osv.  Men  navnlig  gøres  det 
gældende  med  stor  Styrke,  at  Naturen  baade  i  Danmark  og  Norge 
har  henvist  Undersaatterne  til  »Søhandel,  til  hvilken  Ende  baade 
Fiskeriet  og  Skibsfarlen  skal  opmuntres,  som  og  en  god  Forstaaelse 
med  de  barbariske  Magter  vedligeholdes«. 

For  imidlertid  at  danne  sig  en  Slags  Forestilling  om  alle  saadanne 

Fra  den  danske  Handels  Empire.     II.  10 

uventede  Udgifters  formodede  Størrelse,  tog  Collegiet  et  Gennemsnit 
af  lignende  Udgifter  for  Aarene  1774—83.  Resultatet  blev  645,000  Rdl. 
Nogle  af  disse  Udgifter  kom  nu  rigtignok  næppe  mer  igen,  men  i 
alle  Tilfælde  maatte  der  alligevel  efter  Finans-Collegiets  Mening  mindst 
skaffes  et  aarligt  Indtægtsoverskud  paa  5 — 600,000  Rdl. 

Som  et  Slags  Forsvar  for,  at  det  saa  kort  efter  den  »glimrende« 
Finansplan  af  1785  var  nødvendigt  saaledes  paany  at  tage  en  Række 
Udgiftsposter  og  dermed  egentlig  den  hele  Situation  op  til  Drøftelse,  giver 
Collegiet  derpaa  en  rystende  Fremstilling  af  de  sidste  Aaringers  fortsatte 
Uheld.  »Staten  har  i  disse  senere  Tider  været  i  en  saadan  Forfatning 
og  dens  Behøvenheder  saa  trængende,  at  den  næsten  i  hvert  Fag  har 
maattet  anstrenge  alle  sine  Kræfter,  for  at  det  Onde,  den  truedes  med, 
ikke  endnu  værre  maatte  rodfæstes«.  Det  var  netop  Aarsagen  til,  at  man 
havde  maattet  tage  fat  paa  Papirpengenes  Formindskelse  ved  Afbe- 
talingen af  Statens  Gæld  til  Banken (!),  hvortil  der  udfordredes  i  det 
mindste  8  Mill.  Rdl.,  som  Finans-Collegiet  »i  tidligere  Forestilling 
havde  anvist  Midler  til«  C? ! )  Men  desuden  stod  en  stor  Del  af  de 
vestindiske  Kolonier  »i  Fare  for  at  blive  en  fremmed  Kreditors  Ejen- 
dom, og  det  bliver  nødvendigt  for  at  ophjælpe  dem  og  for  saa  at  sige 
vinde  dem  igen  for  Staten  at  benytte  den  sig  tilbydende  Lejlighed  og 
forskaffe  dem  en  længere  Kredit«.  Og  endnu  værre:  »Endskønt 
under  Krigen  mellem  de  evropæiske  Sømagter  Titusinder  ere  anvendte 
til  Udrustninger,  have  alle  disse  Summer  dog  intet  bidraget  til  at 
sætte  Ds.  Maj. s  Flaade  i  en  fuldkommen  og  anselig  Tilstand  —  tvert- 
imod  disse  Bekostningers  Anvendelse  vilde  have  medført  dens  ganske 
Forfald ,  hvis  der  ikke  til  sammes  Istandsættelse  havde  været  tænkt 
paa  at  bestemme  tilstrækkelige  Fonds  til  Materialiers  Anskaffelse  og 
andre  nyttige  Indretninger  ved  Holmen,  at  kompletere  Magasinerne, 
reparere  Dokken  og  sætte  Havnen  i  brugbar  Stand.  Man  har  fundet 
større  Defensionsanstalter  fornødne,  og  endnu  vigtigere  forestaa.  Be- 
tydelige Summer  ere  anvendte  til  at  kompletere  Landetatens  Magasiner, 
og  naar  vi  ville  samle  alle  i  denne  Henseende  ny  reglementerede 
Summer,  saa  kunne  vi  regne,  at  Forsvarsstanden  koster  Staten  næsten 
over  300,000  Rdl.  aarlig  mere  end  forhen«. 

Dernæst  havde  man  maattet  være  betænkt  paa  at  befæste  Statens 
Kredit  udenlands,  da  man  fra  alle  Sider  truedes  med  Kapitalers  Op- 
sigelse, hvad  der  allerede  havde  foranlediget  Forslag  om  at  sætte  al 
Statsgælds-Rente  op  til  5°/o.  Ikke  mindre  Anstrengelse  havde  været 
fornøden  til  den  indenlandske  Kredits  Vedligeholdelse.  Alle  for  nogle 
Aar  siden  oprettede  Handelsselskaber  havde  været  nærved  at  gaa  til 
Grunde,    og    man    havde    derfor   fundet   det    »overensstemmende    med 

Retfærdigheds-  og  Billigheds-Regler,  mon  endnu  mere  mod  Forskrifterne 
af  en  god  Statshusholdning  at  forekomme  den  fuldkomne  Ruin  af  et 
stort  Antal  Firmaer,  som  da  af  Banken  havde  erholdt  den  største 
Del  af  deres  til  disse  Handelsselskaber  indskudte  Summer.  Det  havde 
været  ganske  umuligt,  —  en  Sag  som  daglig  mere  bestyrkes  —  at 
disse  Handelsselskaber  skulde  have  kunnet  betale  deres  Gæld  til 
I)s.  Maj.,  hvilket  havde  blevet  en  yderligere  Kilde  til  Udgifter  og  Tab«. 

»I  de  selvsamme  Aar«  havde  Vulkanudbrudet  paa  Island  (1783)  og 
en  Orkan  paa  de  vestindiske  Øer  (1786)  foraarsaget  stor  Skade  og  store 
Tab;  i  Kongens  »evropæiske  Stater«  havde  der  været  flere  Aars 
trykkende  Misvækst  —  »og  i  det  selvsamme  Tidspunkt  har  det 
Asiatiske  Kompagni  i  Følge  af  et  nyt  Handelssystem  fundet  det  over- 
ensstemmende med  dets  Interesser  at  udsende  næsten  en  Million  mere 
til  China  og  Ostindien,  end  som  sædvanlig  sker«. 

Al  denne  Jammer  var  nu,  ganske  rigtigt,  ikke  Paaskud,  men 
faktiske  Realiteter.  Dog  netop  derfor  klinger  det  dobbelt  ilde  al  servere 
følgende  Mundfuld:  »Ved  saadan  Sammenflydelse  af  ufordelagtige 
Omstændigheder  kan  Finans-Collegiet  ikke  andet  end  tilskrive  det 
den  imidlertid  paa  muligst  Maade  foranstaltede  Formindskelse  af 
Papirpengene  (!!),  at  Kursen  ikke  er  bleven  endnu  ufordelagtigere  end 
den  er«.  —  —  Som  vi  saa,  var  den  netop  bleven  saare  ufordelagtig  — 
Krisens  Seddelkurs  var  bleven  permanent. 

Der  maatte  allsaa  tilvejebringes  et  Indtægtsoverskud  —  dette  blev 
og  maatte  blive  den  lange  Tales  korte  Mening.  For  at  opnaa  dette 
kunde  man  gaa  tvende  Veje:  søge  Indtægterne  forøgede  eller  Ud- 
gifterne formindskede.  At  det  sidste  »alle  Tider  og  fornemmelig  i  vor 
nærværende  Forfatning  vilde  være  det  fortjenstligste,  kan  vel  ikke 
holdes  i  Tvivl«. 

Paa  Forsvarsvæsenet  kunde  der  imidlertid  ingen  Besparelser  finde 
Sted.  Naar  de  derpaa  »anvendte  Summer  ikke  skulle  anses  som 
aldeles  spildte,  saa  maa  det  holdes  i  saadan  Stand,  at  det  i  Tilfælde 
kan  tjene  Landet  til  Forsvar«.  (Tilsammen  beslaglagde  Hær  og  Flaade 
3  Mill.  Rdl.  af  Landets  Indtægter). 

Derimod  kunde  der  paa  Civilbudgettet  gøres  en  Række  Besparelser, 
nemlig  paa  saadanne  Udgifter  som  bestod  af  »Ekstra-Gager  og  Tillæg 
af  Ventepenge  og  Pensioner  og  af  andre  ikkun  i  saa  Henseende  til 
visse  Omstændigheder  bevilgede  Udgifter«  (tilsammen  ifølge  Overslaget 
296,546  Rdl.).  Her  burde  baade  ske  Formindskelser,  og  der  burde 
samtidig  paabydes  Omsorg  for,  at  ny  Udgifter  af  lignende  Art  saavidt 
muligt  ble  ve  undgaaede  i  Fremtiden. 

Men   delte    kunde   selvfølgelig  ikke  forstaa.     Det  var   klart,  at  »en 

Forøgelse  af  Indtægterne  ved  nye  Paalæg  paa  Folket«  var  »uomgængelig 
nødvendig«.     Men  —  men 

»Vi  kunne  imidlertid  ikke  dølge  for  Ds.  Majestæt« ,  fortsætter 
Collegiet,  »at  en  stor  Del  af  Ds.  Maj. s  Undersaatter  allerede  er  paalagt 
store  Afgifter,  og  at  i  Særdeleshed  Folkets  arbejdende  Klasse  og 
Bondestanden  bærer  efter  dens  nærværende  Forfatning  svære  Byrder« 
—  som  næppe  ville  kunde  forøges  »uden  tillige  at  nedtrykke  Flid  og 
Stræbsomhed  formedelst  den  deraf  opkomne  Afmagt  og  Fattigdom«. 

»Men  foruden  disse  Folkets  arbejdende  Klasse  trykkende  Paalæg, 
er  der  endnu  andre  betydelige  Afgifter,  som  ere  lagte  paa  fremmede 
Varers  Indførsel,  følgelig  skulle  betales  af  Konsumenterne,  men  til 
Dels  ikkun  tjene  til  at  befordre  Contrabandehandelen  og  dermed 
besvære  og  nedtrykke  Landets  egen  Handel  og  Næring«. 

Ja,  det  var  just  Sagen:  der  var  direkte  Skatter  nok,  og  de  føltes 
som  en  trykkende  Byrde  —  hvi  skulde  man  vel  slide  og  slæbe,  naar 
de  sure  Skillinger  straks  blev  tagne  af  Skatteopkræveren !  Bedre  vilde 
det  vel  gaa,  og  rimeligere  vilde  man  maaske  føle  og  finde  det,  om 
man  gav  en  Smule  mere,  naar  Pungen  dog  aabnedes  til  Indkøb  af 
slige  udenlandske  Varer,  hvis  Forbrug  fremmede  og  forøgede  Ens  Vel- 
være og  Livets  Behagelighed.  Thi  hvor  der  er  Tale  om  Nydelse,  er 
der  altid  bedre  Raad  til  at  undvære,  og  giver  man  dog  20  /3  ud  for  at 
pleje  sit  Legeme,  kan  man  endelig  ogsaa  nok  give  21  og  lade  Tolderen 
faa  den  Skilling  mere !  Men  denne  Udvej  havde  man  spærret  sig  ved 
at  lade  Forbrugerne  tolde  saa  ublu,  at  de  foretrak  at  lade  være  med 
at  forbruge  —  eller  at  smugle!!  Dog  nu  havde  man  endelig  faaet Færten 
af,  hvorledes  der  netop  her  kunde  aabnes  ny  Vej  til  Velstand  for  Staten. 
Man  var  bleven  bragt  paa  Sporet  ved  tvende  Indstillinger  fra  General- 
Toldkammeret  af  4.  Decbr.  1784  og  25.  Marts  1786,  den  første  inde- 
holdende Forslag  om  Toldfrihed  paa  fremmed  Hør  og  den  anden  om 
Nedsættelse  af  Tolden  paa  adskillige  Vareartikler  i  Norge.  Og  ved 
logisk  at  forfølge  dette  Spor  var  man  kommen  ind  paa  følgende  for 
Datiden  højst  usædvanlige  Overvejelser: 

»Det  kunde  være  en  vigtig  Genstand  til  Undersøgelse,  om  det 
ikke  skulde  være  muligt  at  forøge  Indtægterne  uden  tillige  at  forøge 
Byrderne  og  Afgifterne  for  Folket,  —  om  nemlig  Ansættelsen  af  visse  nu 
ikke  indgaaende  Toldafgifter  blev  erstattet  ved  andre  Afgifter,  som  af 
Konsumenterne  erlægges  paa  en  anden  Maade.  Det  vilde  ogsaa  hen- 
høre til  saadanne  Undersøgelser,  om  ikke  i  Almindelighed  Nærings- 
vejene, Handelen  og  visse  Undersaatters  Subsistering  maatte  befindes 
saaledes  besværede,  at  det  bliver  vanskeligt  at  oplive  den  almindelige 
Produktion  og  Vindskibelighed   og   derved  ophjælpe  Næringsvejene  og 

Erhvervsmidlerne ,  samt  om  disse  Hyrder  ikke  maatte  overveje  de 
deraf  forventede  Fordele,  og  om  ikke  den  forhøjede  Pris  af  alle  Be- 
hovenheder, som  er  en  Følge  af  saadant  System,  igen  maatte  svække 
alle  Midler  til  Fortjeneste  og  Anvendelse  af  Privatpersonernes  Kapital 
og  Formue.  Dette  kunde  da  henlede  til  den  Udsigt,  at  en  Lettelse  i 
disse  Byrder  uden  Nachdel  for  Staten  kunde  være  mulig,  Folket  der- 
ved maatte  kunne  sættes  i  Stand  til  at  kunne  bære  en  forøget  Afgift, 
og  at  denne  da  kunde  betragtes  som  en  billig  Æquivalent  Tor  den 
Undersaatterne  tilstaaede  Eftergivelse«. 

»Skulde  da  saadant  Handelssystem,  som  naturligvis  maa  have  den 
vigtigste  Indflydelse  paa  Agerdyrkningen  og  Vindskibeligheden,  følgelig 
og  paa  Finanserne,  ikke  synes  antagelig,  især  i  Henseende  til  frem- 
mede Overdaadigheds-  og  Vindskibeligheds-Varer,  saa  blev  alle  Tider 
dette  endnu  at  undersøge,  om  et  Middel  kan  udfindes,  at  de  paa 
samme  Varer  lagte  Afgifter  af  Konsumenterne  virkelig  erlægges;  thi 
kunde  de  virkelig  inddrives,  saa  vare  de  uden  Tvivl,  betragtede  som 
Afgifter,  af  alle  de  nyttigste.  Vi  ville  antage ,  at  alle  Afgifterne  paa 
Vin,  fransk  Brændevin,  Rafle  og  Tobak  rigtig  blev  erlagte,  og  at  det 
var  muligt  at  besvære  Sukkerkonsumtionen  med  nogle  Procent,  saa 
kunde  vi  ved  temmelig  Vished  antage,  at  derved  alene  det  fornødne 
Overskud  af  Indtægterne  vilde  indkomme«. 

»Vi  maa  da  i  denne  Anledning  bemærke,  at  de  Indskrænkninger, 
som  slige  Told-  og  Konsumtionsanordninger  udfordre  —  foruden  at 
de  altid  ere  i  højeste  Grad  odiøse  —  ikke  ret  vel  kunne  forenes  med 
en  Transit-  og  fri  Spekulationshandel,  og  at  derimod  Transithandel 
meget  vel  kan  bestaa ,  endog  naar  en  paa  de  Varer ,  hvormed  den 
drives,  lagt  taalelig  Afgift  ikke  godtgøres  ved  Udførslen.  Forudsat  at 
der  kunde  ikkun  erlægges  5  Rdl.  af  et  Oksehoved  Vin,  men  at  ved 
sammes  Eksport  til  Ostindien  ingen  Godtgørelse  blev  tilstedet,  saa 
vilde  i  saa  Fald  Ostindierne  ogsaa  betale  Vintold  til  Ds.  Majestæt  paa 
samme  Maade,  som  Tyskland,  Frankrig  og  England  betale  Told  af 
de  kinesiske  og  ostindiske  Varer,  som  dem  tilføres  over  Danmark, 
og  for  hvis  Eksport  ingen  Godtgørelse  af  Told  finder  Sted«. 

»Under  saadanne  Omstændigheder  kunde  en  aktiv  Contrebande- 
Handel  fra  Danmark  og  Norge  til  Nabolandene  ikke  udeblive,  om 
disse  beholdt  deres  nuværende  Toldsystemer,  hvilke  i  saa  Fald  vilde 
betale  denne  taalelige  Afgift  for  den  Del,  som  blev  dem  tilført.  Kon- 
sumtionen i  Landet  vilde  da  ogsaa  tiltage,  og  hvad  end  Følgen  af 
dette  System  ellers  maatte  blive,  saa  vilde  det  dog  tjene  til  at  forøge 
Ds.  Majestæts  Indtægter  saavel  umiddelbart  som  middelbart  ved 
Skibsfartens  og  Fortjenestens  Tiltagelse«.  —  — 

Finans-Collegiet  vilde  dog  ikke  paa  Forhaand  erklære  sig  til 
Gunst  for  nogen  af  disse  Theorier,  men  foreslog  Nedsættelsen  af  en 
Kommission,  der  kunde  tage  alle  herhenhørende  Spørgsmaal  op  til 
Behandling  og  gøre  direkte  Indstillinger  til  Statsraadet. 

I  Henhold  hertil  blev  under  2.  Maj  1787  den  siden  saa  berømte 
Finanskommission  nedsat  og  kom  til  at  bestaa  af  følgende  Medlemmer: 
Ernst  Schimmelmann,  begge  Brødrene  Reventlow,  Overprokurør 
Carstens,  Geheimeraad  C.  V.  Brandt,  Konferentsraaderne  Schleth, 
Agerskov  og  Colrjørnsen  ,  Etatsraaderne  Schou  ,  Wendt  og  Zoega  , 
Amtmand  Heirerg,  Justitsraad  Lawaetz,  Renteskriver,  Kammerraad 
Tønder  Lund  og  Justitsraad,  Kommitteret  i  General-Toldkammeret 
Ove  Malling.  Denne  sidste  skulde  føre  Protokollen,  medens  Fuld- 
mægtig Chr.  Birch  i  Finans-Collegiets  Sekretariat  skulde  udføre 
Sekretærforretningerne. 

Hovedgenstanden  for  denne  Kommissions  Overvejelser  skulde  være, 
»om  en  friere  Handel  end  den,  som  efter  det  hidtil  antagne  System 
finder  Sted,  maatte  være  fordelagtig  for  Kongens  Stater,  samt  hvorvidt 
denne  større  Frihed  enten  overalt  uden  Indskrænkning  eller  for  det 
første  ikkun  i  Henseende  til  visse  Stæder  maatte  være  at  bevilge  og 
kunde  bestaa,  uden  hverken  at  hindre  eller  skade  den  muligste  inden- 
landske Produktion  og  Vindskibelighed  i  det  hele  eller  at  formindske 
Kongens  Indtægter«. 

Kommissionen  skulde  i  Særdeleshed  henvende  sin  Opmærksomhed 
paa  følgende  Punkter: 

1.  »Hvilke  Raaprodukter,  der  maatte  være  belagte  med  saa  høj 
Told,  at  de  derved  vare  blevne  Hovedgenstand  for  Smughandel. 

2.  Hvilke  af  slige  Varer  der  kunde  blive  en  vigtig  Genstand  for 
Transithandelen  til  Kolonierne  og  andre  Lande,  om  de  bleve 
belagte  med  en  maadelig  Told,  som  dog  ved  Udførslen  ikke 
blev  godtgjort. 

3.  Saafremt  Kongen  maatte  finde  sig  foranlediget  til  at  tilstede 
almindelige  Lettelser  i  Afgifterne  af  slige  Varer,  hvilke  fremmede 
Overdaadighedsvarer  da  derfra  muligen  maatte  undtages,  og 
om  saadanne  Undtagelser  kunde  bestaa  med  et  Handels-  og 
Toldsystem,  som  var  grundet  paa  en  større  Frihed. 

4.  Hvilke  Varers  Transport  maatte  være  fordelagtigst  for  Rigets 
Skibsfart,  og  om  det  i  alle  Tilfælde  var  nyttigt  og  anvendeligt 
at  bebyrde  Varernes  Indkøb  af  anden  Haand. 

5.  Hvilke  fremmede  Raaprodukter,  som  henhørte  til  de  første 
Nødvendigheder,  fornemmelig  kunde  blive  Grene  af  en  fremmed 


151 

saavelsom  Indenlandsk  Handel,  skønt  de  konkurrerede  med 
indenlandske  Produkter,  og  hvilke  lokale  og  andre  Modifika- 
tioner, foruden  visse  Afgifters  Svarelse,  i  Hensigl  1 1 1  slige  Varer 
kunde  linde  Sled. 
().  Hvilke  fremmede  industriprodukter  fornemmelig  vare  skikkede 
til  Transithandelen,  og  om  saadanne  Produkter  konkurrerede 
med  nogen  indenlandsk  Industri,  som  maatte  være  vigtigere  end 
de  Fordele,  som  ere  en  Følge  af  en  større  Handels-  og  Oplags- 
frihed  med  fremmede  Vindskibeligheds-Varer,  saavel  i  Alminde- 
lighed som  og  i  Særdeleshed  i  Henseende  til  saadanne  Varer. 

7.  Hvilke  de  fremmede  Industriprodukter  vare,  hvis  Indførsel  for 
Øjeblikket  var  belagt  med  høj  Told  eller  til  Dels  aldeles  for- 
budne, og  som  vare  blevne  Gonlrebandens  Hovedgrene  i  Hoved- 
staden saavelsom  i  Provinserne,  og  om  saadanne  Industri- 
produkters Indførsel  imod  en  moderat  Told  ikke  med  Hensyn 
til  de  indenlandske  Fabriker  selv  kunde  overlades  et  eller 
andet  Institut  under  visse  Indskrænkninger,  eller  og  om  med 
Tiden  ikke  kunde  antages  et  paa  en  almindelig  Regel  grundet 
System,  hvorefter  saadanne  fremmede  Industriprodukters  Indførsel 
kunde  bestaa  med  den  muligste  og  nyttigste  Nationalindustri, 
samt  om,  imod  Tilladelsen  af  slige  Produkters  fri  Indførsel 
under  en  maadelig  Afgifts  Erlæggelse,  ikke  noget  Ækvivalent 
kunde  erholdes  af  fremmede  Nationer  til  Forøgelse  af  Handelens 
Rørelse  og  af  Produktionen  paa  en  for  Rigets  og  Undersaatternes 
Forfatning  fordelagtig  Maade  og  saaledes,  at  Opofrelsen  af  en 
vaklende  og  med  Kunst  vedligeholdt  Industri  blev  erstattet  med 
bestandigere  og  solidere  Fordele. 

8.  Om  en  større  Lighed  i  Provinsernes  Mellemhandel  kunde  være 
mulig,  og  om  ikke  visse  raa  indenlandske  Produkter,  som  man 
har  anset  som  bekvemme  Materialer  til  indenlandsk  Fabrikation, 
deres  Udførsel  var  belagt  med  høj  Told  eller  andre  Hindringer, 
uden  at  deres  Forædling  i  Landet  blev  opnaact,  til  Skade  for 
deres  Produktion,  for  Handelen  og  for  Finanserne. 

9.  Hvilket  Ækvivalent  for  saadan  Moderation  af  Told-  og  Kon- 
sumtionsafgifterne  eller  andre  tilstedende  Lettelser  kunde  paa- 
lægges Undersaatterne,  uden  at  dette  Ækvivalent  dog  maatte 
beregnes  efter  de  Indtægter,  som  for  Øjeblikket  bleve  oppe- 
baarne  af  saadanne  Varer,  men  efter  det,  de  i  Forhold  til  deres 
virkelige  Konsumtion  skulde  indbringe. 

10.  Om  ikke  nogle  Afgifter,  som  ikke  afkastede  saa  meget,  at  det 
kunde  veje  op  imod  de  Besværligheder,  de  foraarsagede  Under- 

saatterne,  ganske  kunde  eftergives  og  i  deres  Sted  sættes  andre 
mere  indbringende  for  at  erstatte  saavel  Toldintradernes  For- 
mindskelse som  den  formedelst  saadanne  Paalægs  Eftergivelse 
manglende  Indtægt. 
11.  Hvorvidt  det  maatte  være  muligt  og  gørligt  at  ophæve  Tal- 
lotteriet« . 

Ved  disse  Undersøgelser  skulde  Kommissionens  Medlemmer  tillige 
tage  Hensyn  til  den  Indflydelse,  som  slige  Foranstaltninger  maatte 
have  paa  Statsindtægterne,  saaledes  at  ikke  alene  de  ved  en  eller 
anden  Eftergivelse  og  Lettelse  opkommende  Mangler  bleve  erstattede, 
men  endog  saadan  Forøgelse  opnaaet,  at  det  af  Finans-Collegiet  til 
overordentlige  Udgifters  Bestridelse  som  nødvendigt  opgivne  Overskud 
kunde  erholdes. 

De  skulde  dernæst  ogsaa  saavidt  muligt  undersøge: 

a.  »De  Aarsager,  som  hindrede  de  producerende  Kapitalers  for- 
delagtigste Anvendelse,  hastige  Omløb  og  Forøgelse  i  Riget  og 
følgelig  ogsaa  gjorde  Ejendomserhvervelse  og  Industriens  og 
Handelens  Tiltagelse  vanskelige,  som  ved  disse  Kapitaler  skulde 
oplives.  Hvad  der  kunde  virke  en  større  Tilflydelse  til  denne 
oplivende  Statsformue,  og  hvad  derimod  foranledigede  dens 
Afledning,  Standsning  og  Formindskelse«. 

b.  »Om  der  ikke  i  Riget  maatte  forefindes  saadanne  Anvendelser 
af  en  Kapital  til  en  Produktion,  Industri  eller  Handel,  som  vel 
fremfor  andre  kunde  fortjene  Opmuntring  i  Hensigt  til  øko- 
nomiske saavel  som  til  andre  Fordele,  men  om  den  Opmuntring 
eller  Understøttelse,  de  nød,  ikke  maatte  være  af  saadan  Be- 
skaffenhed, at  andre  lige  nyttige  Anvendelser  af  en  producerende 
Kapital  eller  Formue  derved  blev  holdt  tilbage  eller  indskrænket«. 


Hele  denne  Forestilling  har  ligefra  Bernstorffs  Dage  vundet  en 
vis  Berømmelse,  og  i  mangt  og  meget  er  den  visselig  ogsaa  et  stort 
Stykke  moden  og  modig  Statsmandsgerning. 

Fra  Nutidens  Standpunkt  spørger  man  uvilkaarlig  i  første  Række: 
have  vi  her  Frihandelen  i  Kim. 

I  Kim  visselig  —  men  næppe  heller  mere. 

Hvad  der  straks  falder  En  lige  i  Øjnene  er  dette,  at  Forestillingen 

er  furet  og  rynket  al*  ^n  fortegen  Finansministers  sure  Bekymringer: 
»lad  os  se  Sandheden  i  Øjnene,  lad  mig  vise  Eder  dun  i  dens  Nøgen- 
hed; den  er  virkelig  alt  andet  end  lystelig  at  skue!  Længe  nok  har 
det  gaaet  hnlter  til  hidter,  lad  os  dog  nu  endelig  en  Gang  klare  for 
os  selv,  hvorledes  vi  egentlig  sidde  i  det,  og  saa  forstaa,  at  noget 
ekstraordinært  maa  der  til«  -  -  og  saa  foreslaar  man:  en  ekstraordinær 
Kommission !  Mindre  kan  i  hvert  Fald  ikke  gøre  det.  Var  det 
ikke  gaaet  godt  med  Landhokommissionen  —  kunde  da  ikke  det 
Middel  proberes  en  Gang  til?  Men  nogle  gode  Vink  og  Tips  skulde 
denne  Kommission  dog  have  med  paa  Vejen;  den  skulde  faa  at  vide, 
hvad  en  Finansminister  i  søvnløse  Nætter  havde  fundet  for  underlige 
Udveje. 

Dette  er  unægtelig  noget  ganske  andet  end  en  Frihandelsrus,  en 
Idealists  fagre  Drøm  om  at  frigøre  Omsætningen  og  skabe  Fred  og 
Frihed  mellem  alle  Nationer.  Udgangspunktet  ligger  ikke  i  Theoriens 
Blaanen  ovenover  Skyerne,  men  i  en  jordbunden  Praksis,  som  vader 
i  Mudder  opover  Støvlerne.  Man  er  i  Finansnød  og  krymper  sig  dog 
ved  at  gaa  til  flere  eller  ny  direkte  Skattepaalæg,  og  man  spørger  sig 
derfor  selv,  om  ikke  —  i  Modsætning  til  de  herskende  Indførsels- 
forbud og  de  opskruede  til  Smugleri  fristende  Toldsatser  —  en  »taale- 
ligere«  Afgift  paa  Forbruget  af  udenlandske  Importartikler,  altsaa  en 
moderat  Indførselstold  eller  anden  Forbrugsafgift,  kunde  blive  en  helt 
ny  Rigdomskilde  for  Staten. 

Dette  var  da  den  ny,  ved  første  Øjekast  desperate  Udvej:  om 
man  ikke  kunde  faa  listet  flere  Penge  ud  af  Folket  ved  at  nedsætte 
Afgifterne  —  »om  det  ikke  skulde  være  muligt  at  forøge  Statens  Ind- 
tægter uden  titlige  at  forøge  Afgiftsbyrden  for  Folket«.  Det  var  just 
Kunststykket,  der  skulde  gøres:  at  undgaa  ny  Skatteforhøjelse  og  saa 
dog  paa  en  eller  anden  ubegribelig  Maade  faa  skaffet  Statskassen  ny 
Skatteindtægt.  I  denne  Vaande  var  det,  at  Mænd  som  Schimmelmann, 
Reventlow  og  Wendt  spurgte  sig  selv :  kunde  ikke  Vejen  til  Velstand 
for  Statskassen  netop  være  den  at  indrette  saadanne  Forbrugsafgifter, 
som  »virkelig  erlægges«  —  »virkelig  lod  sig  inddrive«?  Smaa,  men 
sikre  Paalæg  og  —  Indtægter! 

Vi  vide  nu  Alle,  at  det  ganske  rigtig  er  saa,  at  lave  Toldsatser 
og  Forbrugsafgifter  —  særlig  paa  saadanne  Artikler,  hvis  Forbrug 
røbe  relativ  Velstand  — ,  nøje  afpassede  efter  den  til  det  paagældende 
Forbrug  svarende  Købeevne  i  Befolkningen,  paa  »umærkelig«  Vis  give 
Staten  den  allerstørste  Indtægt,  og  at  de  saaledes  »uden  Tvivl,  betragtede 
som   Afgifter,    af  alle  ere  de  nyttigste«.     Men   den   Gang  var   selv   det 

blotte    Tankeeksperiment    et    mægtigt   Vidnesbyrd    om    Originalitet    og 
Opfindsomhed. 

Hvad  der  skete  i  1787,  kan  altsaa  endnu  ikke  med  Rette  be- 
tegnes som  et  Frihandelens  Gennembrud.  I  grel  Modsætning  til  den 
radikale  Manchester-Theori  med  dens  konsekvente  Fordømmelse  af  alle 
indirekte  Afgifter,  saa  var  det  netop  hine  Mænds  store  Fortjeneste,  at 
de  saa  at  sige  opdagede  Indførselstoldens  store  finansielle  Betydning. 
Og  ad  denne  Omvej  føres  Tanken  ind  paa  allehaande  vage  Mulig- 
heder for  et  »friere  Handelssystem«.  Dog  som  de  kloge  og  praktiske 
Mænd,  de  Folk  vare,  stolede  de  hverken  paa  Theorier,  Indskydelser 
eller  Tankeeksperimenter.  Derfor  gik  de  til  Kongen  for  at  faa  et 
Apparat  sat  i  Gang,  hvorved  Sagen  kunde  blive  erfaringsmæssig  og 
konkret  undersøgt. 


Det  ligger  imidlertid  for  en  Nutidsbevidsthed  nær  at  spørge: 
hvorledes  kom  man  da  egentlig  ind  paa  denne  underlige  Tankegang, 
at  det  just  gjaldt  om  at  nedsætte  Afgifterne  for  at  faa  forøget  lnd\ ægterne. 

Til  Forstaaelsen  heraf  maa  man  søge  at  anskueliggøre  sig,  hvor- 
ledes den  hele  Omsætning  den  Gang  var  hæmmet  og  hindret  af  et 
fuldstændigt  Tvangs-  og  Monopoliserings-System.  Der  var  ikke  mindre 
end  halvandet  Hundrede  Indførselsforbud  i  Kraft,  og  for  de  Vare- 
sorter, hvis  Import  ikke  var  forbudt,  vare  Toldsatserne  i  en  Flerhed 
af  Tilfælde  saa  høje,  at  Paalæget  faktisk  virkede  saa  godt  som  et 
formeligt  Forbud.  Hensigten  hermed  var  ogsaa  den,  saa  vidt  muligt 
at  tvinge  den  indenlandske  Befolkning  til  at  forsyne  sig  med  de 
hjemlige  Produktionsgenstande.  Men  selv  i  de  Tilfælde,  hvor  en 
Vare  overhovedet  ikke  lod  sig  frembringe  i  Indlandet,  og  hvor  Told- 
satsen altsaa  skulde  have  finansiel  Betydning,  søgte  Statskassen  paa 
saa  glubsk  og  gridsk  en  Vis  at  gøre  sig  en  Vinding  af  den  nødvendige 
Importhandel,  at  denne  næsten  umulig  kunde  betale  sig. 

•  Følgen  af  dette  Toldsystems  Overdrivelser  var  da  ogsaa  efter- 
haanden  bleven,  at  Livet  simpelthen  gik  udenom  den  hæmmende 
Tvang,  og  da  dette  ikke  kunde  ske  paa  lovlig  Vis,  saa  var  Lovens 
Omgaaen  blevet  Alfarvej.  Det  er  jo  i  det  hele  en  af  Ejendommelig- 
hederne ved  hin  Tids  Enevælde,  at  dens  Lovbestemmelser  næsten 
altid  var  fulde  af  drakonisk  Strenghed,  men  paa  deres  Udførelse  i 
Livet  skorted  det  saare.  Ogsaa  paa  dette  Omraade  havde  Udviklingen 
efterhaanden   formet  sig  saaledes,   at  Ulovligheden,    Undtagelsen,  var 

bleven  Regel  .>:  Smugleri  var  en  naturlig  og  ligefrem  Sag.  Man  talte 
aabent  om  Contrebandehandelen  som  en  Næringsvej  ved  Siden  af  den 
legitime  Handel,  og  om  selve  denne  hed  det  spøgvis  endnu  saa  sent 
som  i  1787,  at  en  Købmands  første  Trosartikel  nødvendigvis  maatte 
lyde  saaledes: 

»Jeg  tror,  at  Toldsvig  er  uadskillelig  fra  min  og  al  Handels  Natur, 
og  al  de  to  Ting  ere  lige  saa  nøje  forenede,  som  Sjæl  og  Legeme  hos 
el  Menneske.  Derfor  tror  jeg  ogsaa ,  at  en  falsk  Ed,  naar  den  be- 
fordrer mit  Vel,  er  paa  samme  Grund  tilladelig,  —  —  hvorfor  jeg  og 
er  skyldig  at  elske  og  ære  Toldsvig,  dyrke  og  bringe  Kunsten  til 
yderste  Fuldkommenhed,  paa  det  at  jeg  maa  kunne  leve  rigere  og 
udbrede  mit  Herredømme«. 

Naar  dette  var  saa,  og  Staten  nu  en  Gang  maatte  regne  hermed, 
vil  man  let  kunne  indse,  at  Finans-Collegiets  Forestilling  nærmest 
maa  være  udsprungen  af  en  Slags  Købmandsbetragtning,  udfra  hvilken 
Sagen  stillede  sig  saaledes:  »Hvorfor  skal  jeg,  Staten,  vedblive  at 
holde  mine  Varer  i  den  høje  Pris  af  1  Rdl.  E  og  saa  blive  snydt  og 
bestjaalet  hver  eneste  Dag?  Hellere  end  den  1  Rdl.,  som  jeg  ikke 
faar,  vil  jeg  tage  2  /3,  som  jeg  faar,  og  naar  jeg  sælger  saa  billigt, 
saa  kan  jeg  ovenikøbet  faa  solgt  til  Alle,  thi  hvem  vilde  vel  gøre  sig 
til  Tyv  og  Keltring  for  et  Par  lumpne  Skillings  Skyld«. 

Dog  Finans-Collegiet  bliver  ikke  staaende  ved  denne  nøgterne 
Købmandsberegning.  Det  undser  sig  end  ikke  ved  rolig  at  tilføje 
følgende:  —  —  »og  saa  kunde  vi  mulig  ogsaa  snyde  Udlandet«. 
Man  led  under  et  gennemført  Smuglervæsen,  en  fuldkommen  regel- 
mæssig Contrebandehandel  fra  Udlandets  Side.  Saa  vender  man 
ganske  rolig  Sagen  om  og  siger:  »hvad  om  vi  gjorde  Gengæld  — ? 
Om  vi  aabnede  Muligheden  for  en  aktiv  Contrebandehandel  —  saa- 
ledes at  forstaa,  at  de  danske  Undersaatter  herfra  kunde  drive  en 
indbringende  Smuglerforretning  paa  Udlandet«.  Og  jo  mere  man 
tænker  over  Sagen,  desto  gladere  bliver  man  ved,  i  hvor  høj  Grad 
den  passer  for  vore  Forhold.  Kjøbenhavn  har  den  »fordelagtigste 
Beliggenhed«,  de  danske  Skibe  ere  vant  til  at  gaa  i  Østersøfart,  saa 
gjaldt  det  blot  for  Statskassen  om  at  udnytte  denne  Situation!  Og 
dette  kunde  ske  ved  at  lægge  en  moderat  Transittold  paa  alle  saa- 
danne  fremmede  Varer,  som  passerede  Landet  —  thi  den  Told  blev 
vore  »Aktiv« -Smuglere  nødt  til  at  erlægge«  og  saa  skulde  de  til  Gengæld 
nok  vide  at  vælte  den  over  paa  Udlandet  i  Form  af  en  passende  Pris- 
forhøjelse. 

Der  er  en  brutal  Frejdighed  i  dette,  som  næsten  tager  Vejret 
fra  En    —   en   kraftig   Nationalegoisme,   der   ikke   bryder   sig   en  Døjt 

om  Hensynet  til  Nabolandene  og  den  offentlige  Moral,  naar  blot 
Landels  egne  Børn  tjener  Penge.  Og  del  er  disse  Mænd,  som 
naive  Frihandelsmænd  have  henpeget  paa  og  hyldet  som  en  Slags 
Apostle  for  den  store  Lære  om  »Fred  og  Forstaaelse  mellem  alle 
Nationer« ! ! 

Dog  én  Frihed  kendte  de  ganske  vist  og  satte  Pris  paa,  nemlig 
Fordomsfriheden,  og  Et  forslod  de:  at  holde  det  Maal  fast,  de  én 
Gang  havde  sat  sig,  og  koldblodigt  tage  den  logiske  Konsekvens  deraf 
ved  uden  »ophøjede«  Betænkeligheder  at  lade  Maalet  bestemme  Midlerne. 


VI. 

Finanskommissionen  sammeiitraadte  d.  24.  Maj  1787,  og  det  besluttedes 
at  indsamle  saadanne  Oplysninger  fra  de  forskellige  Departementer , 
som  kunde  tjene  til  Vejledning  og  Grundlag.  Disse  skulde  indhentes 
»breui  manu  og  uden  formel  Korrespondance«  og  bearbejdes  af  de 
Medlemmer  af  Kommissionen,  som  tillige  vare  Medlemmer  af  de  for- 
skellige Collegier,  hvorfra  Materialet  i  hvert  enkelt  Tilfælde  indsamledes. 

Man  besluttede  straks  at  indsamle  Oplysninger  om  følgende  tre 
Hovedemner:  Handelen  —  Fabrik-  og  Produktionsvæsenet  —  Finans- 
væsenet.  For  det  sidstes  Vedkommende  gik  Malling  øjeblikkelig  i  Gang 
med  at  udarbejde  en  Oversigt  over  de  bestaaende  Skatter  og  Afgifter. 
Kornhandelen  bestemte  man  sig  til  at  tage  først  op  til  særskilt  Be- 
handling, og  det  blev  overdraget  Chr.  Reventlow  af  Toldregnskaberne 
at  uddrage  en  Statistik  over  Kornind-  og  udførslen  i  Rigerne  og 
Hertugdømmerne. 

Disse  forskellige  Forarbejder  tog  det  meste  af  et  Aar  og  synes  at 
have  været  forbundet  med  ikke  liden  Vidtløftighed  og  Besvær.  Ikke 
desto  mindre  lykkedes  det  at  tilvejebringe  et  meget  fyldigt  Materiale 
til  Oplysning  og  Bedømmelse  af  de  Kornhandelen  vedrørende  Forhold, 
og  i  Foraaret  1788  var  denne  Sag  saa  vidt  fremmet,  at  Forhandlingerne 
kunde  begynde  i  Kommissionen. 

Paa  dette  Tidspunkt  blev  imidlertid  et  andet  stort  Spørgsmaal 
skudt  frem  i  Forgrunden,  nemlig  Kvæghandelen,  »da  denne  udgjorde 
en  vigtig  Del  af  Danmarks  Eksporthandel«.  Med  stor  Grundighed  og 
Energi  tog  Malling  denne  Sag  op  til  Undersøgelse  og  Forberedelse, 
og  allerede  14  Dage  efter  kunde  han  lægge  den  for  i  fuldstændig 
overskuelig  Form.  Efter  ny  14  Dages  Forløb  fastslog  Kommissionen  den 
8.  Maj  Hovedprincipperne  for  en  fuldstændig  Omordning  af  disse 
Forhold  —  den  næste  Dag  tog  man  atter  Kornhandels-Sagen  op  og 
enedes    paa    samme  Vis    om    Grundsætningerne    paa    dette    Omraade. 

Imidlertid  havde  Lawaetz  udarbejdet  et  supplerende  Forslag  til  Op- 
rettelsen af  et  Korntørrings-Magasin,  og  dette  vedtoges  i  Principet 
den  15.  Maj. 

Grev  Reventlow  og  Ove  Malling  vare  imidlertid  gaaet  i  Gang 
med  at  udarbejde  den  definitive  Forestilling  til  Kongen ,  henholdsvis 
om  Kornhandelen  og  om  Øksnehandelen  —  den  23.  og  26.  Maj  fore- 
lagdes de  i  Udkast  for  Kommissionen,  og  det  besluttedes  straks  at 
ekspedere  dem,  for  at  Kongens  Underskrift  hurtigst  muligt  kunde  faas. 

Den  6.  Juni  1788  udkom  derpaa  den  bekendte  Forordning,  hvorved 
Kornhandelen  gaves  fri,  saavel  for  Danmark  som  for  Norge,  saa  at 
alle  Slags  Kornsorter  herefter  overalt  og  til  enhver  Tid  kunde  ind- 
og  udføres  til  og  fra  Danmark  og  Norge  mod  moderat  Toldafgift.  — 
Og  5  Dage  efter,  altsaa  den  11.  Juni,  udkom  en  ny  Forordning, 
hvorved  det  »for  at  oplive  Danmarks  Kvæghandel«  tillodes  Alle  og 
Enhver  at  fede  og  føre  sine  Kreaturer,  hvorledes  og  hvorhen  han 
vilde,  og  sælge  dem,  til  hvem  og  naar  han  vilde. 


For  vor  Tids  Bevidsthed  sker  egentlig  det  afgørende  Brud  med  det 
merkantilistiske  Toldsystem  allerede  ved  disse  to  Forordninger.  Det 
synes  os  uvilkaarligt  at  være  et  Stykke  Lovgivning  saa  radikal,  en 
Princip-  og  Signalforandring  saa  brat,  fuldstændig  og  vidtrækkende,  at  det 
er  af  allerstørste  Interesse  nøje  at  faa  Rede  paa,  hvilke  gode  Grunde  der 
vel  kunde  bevæge  disse  høj  fornemme  Mænd  —  som  hverken  vare 
Demagoger,  Fusentaster,  Eksperimentmagere  eller  Fantaster  —  til  at  vove 
saa  dristigt  et  Spring  ind  i  det  Nye,  det  Ubekendte  og  Uprøvedes  Mørke. 

Heldigvis  have  vi  i  de  tvende  Forestillinger  til  Kongen ,  hvorpaa  den 
kgl.  Res.  faldt  den  4.  Juni  1788,  et  saa  righoldigt  og  udførligt  Materiale 
til  Bedømmelse  af  Finanskommissionens  Motiver,  saa  at  disse  fuldtud 
kunne  lægges  for  Dagens  Lys. 

Forestillingen  om  Kornhandelen  er  af  26.  Maj ,  om  Kvæghandelen 
af  27.  Maj.  — 

—  Den  første  begynder  med  at  fremhæve,  at  Kommissionen  har 
taget  Kornhandelen  først,  da  det  er  den  vigtigste  Handelsgren  og  paa 
en  vis  Maade  Grundlaget  for  alle  de  øvrige  —  den  Handel,  »paa  hvis 
ordentlige,  stadige  og  sikre  Gang  Staternes  Kræfter,  Næring  og  Vel- 
stand beror«. 

Man  gør  dernæst  opmærksom  paa,  at  man  er  gaaet  induktiv  til 
Værks,    eller    at   man   med   andre   Ord   har   lagt   en    historisk    Under- 

søgelse  af  Kornhandelens  Væsen  og  Vilkaar  lil  Grund  for  sine  Over- 
vejelser. Man  har  sol  frem  over  Kornhandelens  System  i  I)s.  kgl. 
Majestæts  Riger  og  Lande,  som  det  staar  nu  (o:  Foraaret  1788),  og 
som  del  har  staael  før«.  Og  ud  fra  disse  Erfaringer  drager  man  saa 
sine  Slutninger. 

Det  hidtil  bestaaende  »System«,  som  nu  foreslaaedes  afløst  af 
Frihandel,  var  delte:  Udførslen  af  Korn  fra  Danmark,  Norge  og 
Hertugdømmerne  til  Udlandet  var  uden  nogen  Indskrænkning  fri  — 
Indførsel  fra  fremmede  Steder  derimod  kun  tilladt  i  del  norden  fjeldske 
Norge  og  Hertugdømmerne,  men  forbudt  i  Danmark  og  i  Norge 
søndenfjelds. 

Var  nu  dette  System,  spørger  Kommissionen,  »for  Staten  naturligt 
og  med  dens  sande  Tarv  stemmende«? 

Kommissionen  beklager  at  maatte  besvare  dette  Spørgsmaal  be- 
nægtende —  og  af  følgende  Grunde: 

Korn,  hedder  det,  er  den  »første  Nødvendighedsvare«.  »Det  skal 
ingensinde  kunne  behøve  Bevis«,  at  naar  Kornet  ikke  haves  i  for- 
nøden Mængde  og  til  Priser,  der  staa  i  Forhold  til  andre  Landes 
Kornpriser,  maa  Staten  »svækkes  i  Grundkraft,  tabe  Konkurrence  i 
Handel  og  Industri,  følgelig  i  Handelsbalancen,  og  derved  i  mange 
Maader  hentæres«. 

Det  var  derfor  ogsaa  almindelig  evropæisk  Politik  at  sørge  for 
rigelig  Kornforsyning  og  lave  Priser.  I  Frankrig  var  der  Udførsels- 
forbud,  i  England  regulerede  man  Ind-  og  Udførslen  efter  Prisernes 
Stigen  og  Falden  i  Landet,  i  Holland  var  Importen  fuldstændig  fri 
og  end  ikke  i  de  rige  Kornlande  omkring  Østersøen  var  Indførslen 
forbudt,  »Danmark  alene  synes  at  have  tiltroet  sig  et  Forraad,  som 
ikke  kunde  udtømmes  ved  stedsevarende  Udførsel«. 

Paa  denne  Forudsætning  —  at  Danmark  altid  vilde  have  Korn  nok 
til  at  forsyne  sig  selv  og  det  søndenfjeldske  Norge  —  var  øjensynlig 
den  bestaaende  Lovgivning  af  1735  bygget.  Det  ligger  jo  ogsaa  lige 
for,  at  naar  denne  Forudsætning  brister,  er  Systemet  meningsløst,  thi 
det  kan  umuligt  nogensinde  antages  at  have  været  Lovgivernes  Mening 
at  udsætte  Landets  egne  Børn  for  Kornmangel  (jfr.  dog  herom  S.  206 — 7). 
Man  har  aabenbart  anset  det  for  utvivlsomt,  at  Danmark  var  et  saa 
uudtømmeligt  Kornkammer,  at  naar  der  blot  holdtes  nogenlunde  Maade 
med  Beholdningerne  fra  det  ene  Aar  til  det  andet,  var  der  altid  rigeligt 
nok  til  baade  at  forsyne  Landet  selv  og  den  nærliggende  Del  af  Norge. 

Det  var  da  denne  Forudsætnings  faktiske  Rigtighed,  som  Kommis- 
sionen bestred  —  for  saaledes  at  bryde  Systemets  Grundpille  og  der- 
ved bringe  det  til  Fald. 


100 

For  at  godtgøre  sin  Paastand  havde  Kommissionen  ladet  ud- 
arbejde en  Statistik  for  Tiaaret  1775—84. 

I  alle  disse  Aar  havde  Toldvæsenet  været  administreret  for 
kongelig  Regning,  og  Opgørelsen  over  den  aarlige  Ud-  og  Indførsel  af 
Kornvarer  maatte  derfor  antages  at  være  nogenlunde  nøjagtig.  I  dette 
Tidsrum  vare  endvidere  de  kgl.  danske  Stater  blevne  forøgede  med 
det  frugtbare  Holsten-Gottorp,  Brændevinsbrændingen  paa  Landet  var 
bleven  søgt  afskaffet  ved  skarpe  Foranstaltninger,  den  jydske  Stald- 
fedning var  aftagen  og  paa  den  anden  Side  Kornavlen  i  Norge  til- 
tagen —  alt  Omstændigheder,  som  maatte  gøre  Kornmangel  endnu 
mere  usandsynlig  end  Fdg.  af  1735  gik  ud  fra. 

1775-84. 

Gennemsnitlig  aarlig  Indførsel  til  Norge. 

Fra  Udlandet.  Fra  Indlandet.  lait. 

Hvede 4,243  9,450  13,693 

Rug 74,512  106,094  180,606 

Byg 28,976  177,500  206,476 

Havre 5,458  49,963  55,421 

Deraf  til: 

1.  Det  sø nden fjeldske  Norge. 

Fra  Udlandet.  Fra  Indlandet.  lait. 

Hvede 232  6,265  6,497 

Rug 22,600  91,507  114,107 

Byg 6,470  124,943  131,413 

Havre 1 ,923  33,594  35,51 7 

2.  Det  norden  fjeldske  Norge. 

Fra  Udlandet.  Fra  Indlandet.  lait. 

Hvede 4,011  3,185  7,196 

Rug 51,912  14,587  66,499 

Byg 22,506  52,557  75,063 

Havre 3,535  16,369  19,904 

Gennemsnitlig  aarlig  Udførsel  til  Udlandet. 

Fra  Danmark     Fra  Hertugdømmerne.  lait. 

Hvede 8,634  41,336  49,970 

Rug 6,464  10,132  16,596 

Byg 10,420  27  754  38,174 

Havre 19,731  43,693  64,423 

I  nd  lort   fra   Udlandet  *)  til: 

Danmark.  Hertugdømmerne.  lait. 

Hvede 5,530                   2,203  7,733 

Rug 27,085                 15,227  1:2,312 

Byg 3,733                   7,455  11,188 

Havre 1,078                    1,811  2,889 

Alt  i  Tdr. 
*)    Ifølge  Interimstilladelse  (jfr.  ndf.  og  s.  163). 

Af  denne  Statistik  fremgaar: 

1.  At  Danmark,  Norge  og  Hertugdømmerne  i  disse  Aar  have 
haft  en  Overskndsindførsel  af  fremmed  Rug  fra  Udlandet  paa  100,228  Tdr. 
i  aarligt  Gennemsnit  og  af  Byg  1,990  Tdr.  —  og  følgelig  manglet  et 
tilsvarende  Kvantum  i  deres  egen  Produktion.  Og  heri  er  endog  — 
som  Kommissionen  betegnende  tilføjer  —  »uberegnet,  hvad  Contre- 
bande  under  Forbud  og  høj  Told  og  saadan  Forfatning,  endog  det 
bedre  Opsyn  uagtet,  har  maattet  søgt  at  indsnige  og  virkelig  har  ind- 
sneget, hvilket,  om  det  kunde  beregnes,  vilde  mærkeligen  forøge  An- 
slaget af  Overindførslen  og  følgelig  af  den  indenlandske  Produktions 
Utilstrækkelighed « . 

2.  Dette  Resultat  stadfæstedes  end  mere,  naar  man  lagde  Mærke 
til,  at  selv  om  Danmark  og  det  søndenfjeldske  Norge  i  det  paagældende 
Tidsrum  havde  beholdt  og  fortæret  den  Rug,  som  fra  Danmark  og 
Hertugdømmerne  var  gaaet  til  det  nordenfjeldske  Norge  og  til  Udlandet, 
saa  havde  disse  Lande  dog  manglet  33,730  Tdr.  gennemsnitlig 
aarlig  i  deres  Kornforsyning,  som  altsaa  den  indenlandske  Korn- 
produktion ikke  havde  kunnet  dække,  og  som  man  følgelig  —  stadig 
bortset  fra  Smugleri  —  ved  Interimsanordninger,  Systemet  til  Trods, 
havde  maattet  tillade  Udlandet  at  indføre. 

Yderligere  havde  Kommissionen  ladet  beregne  en  Statistik  over 
Danmark-Norges  Kornhandel  i  Aarene  1730—40,  altsaa  6  Aar  før 
og  5  Aar  efter  det  almindelige  Indførselsforbud  i  1735. 

A.    1730—40. 

(Gennemsnittet  af  11  Aar). 
Til   Norge  indførtes: 

Fra  Udlandet.         Fra  Indlandet.  lait. 

Hvede 4,294  2,708  7,002 

Rug 23,249  43,026  66,275 

Byg 6,824  37,561  44,385 

Havre 357  4,923  5,280 

Fra  den  danske  Handels  Empire.     II.  \-[ 

Deraf  til: 

1.  Det  sø  nden  fjeld  ske  Norge. 

Fra  Udlandet.      Fra  Indlandet. 

Hvede 20  2,293 

Rug 669  40,776 

Byg 104  36,462 

Havre 82  4,656 

2.  Det  n  or  denfjeld  ske  Norge. 

Fra   Udlandet.  Fra  Indlandet. 

Hvede 4,274  414 

Rug 22,580  2,250 

Byg 6,720  1,099 

Havre 275  267 


lait. 

2,313 
41,445 
36,566 

4,738 


lait. 

4,688 

24,830 

7,819 

542 


B.    1730—35. 

(Gennemsnittet  af  6  Aar). 
Til  det  sønden  fjeldske  Norge  indførtes: 

Fra  Udlandet.      Fra  Indlandet.  lait. 

Hvede 13                   2,046  2,059 

Rug 541                  41,860  42,401 

Byg 62                 27,887  27,949 

Havre 32                   2,650  2,682 


1736—40. 

(Gennemsnittet  af  5  Aar).  ' 
Fra  Udlandet.        Fra  Indlandet. 


Hvede 25 

Rug 908 

Byg 154 

Havre 141 


2,590 
39,474 
46,751 

7,062 


lait. 

2,615 
40,382 
46,905 

7,203 


C.    1730-35. 

(Gennemsnittet  af  (>  Aar). 

Indfort  fra  Udlandet  Udført  til   Udlandet 
til  Danmark.  fra  Danmark. 

Hvede 7,740  3,890 

Rug 7,574  6,296 

Byg 6,107  5,260 

Havre 416  7,929 


Forskellen. 

-=-  3,850 
1,278 
847 
+  7,513 

1736—40. 
Gennemsnittet  at*  5  Aar). 

Indfort   fra   Udlandet       Udfort   til    Udlandet 

til   Danmark.  fra  Danmark.  Forskellen. 

Hvede 5,801  7,188  +     1,387 

Rug 1,660  4,684  +    3,024 

Byg 7,330  8,780  +     1,450 

Havre 180  13,172  -  12,992 

Alt  i  Tdr. 

Af  disse  Tal  faar  man  at  vide ,  at  i  de  6  Aar  før  Indførsels- 
forbudet havde  Danmark,  efter  at  have  afgivet  til  Norge  »de  inden- 
landske Kornvarer,  som  Handelens  naturlige  Gang  mellem  Rigerne 
ledede  did«,  udført  i  aarligt  Gennemsnit  3,850  Tdr.  Hvede,  1,278  Tdr. 
Rug  og  847  Tdr.  Byg  mindre,  end  der  fra  fremmede  Steder  var  indført 
til  Kongeriget. 

Danmark  havde  altsaa  den  Gang  ej  alene  ingen  Overflod,  men 
manglede  endogsaa  af  de  tre  nødvendigste  Kornsorter  til  egen  For- 
syning, følgelig  ogsaa  til  Fyldestgørelsen  af  det  ny  Krav,  som  det 
søndenfjeldske  Norge  nu  fik,  da  det  ifølge  Fdg.  af  1735  ikke  længer 
maatte  indføre  nogen  Slags  Kornvarer  fra  fremmede  Steder. 

Det  er  da  tydeligt  nok,  at  Virkningerne  af  det  ny  Forbudssystem 
maatte  blive  Lovens  »Overtrædelse«  eller,  for  saa  vidt  den  blev  over- 
holdt, »Mangel  og  høje  Priser«  samt  i  slette  Aaringer  »idelige  Interims- 
forordninger,  nu  til  at  hæmme,  nu  til  at  tillade  Indførslen,  nu  til  at 
moderere  Tolden,  nu  til  at  forhøje  den«. 

Erfaringen  havde  ogsaa  noksom  godtgjort  dette. 

Først  og  fremmest  begyndte  Kornpriserne  at  stige  straks  efter 
1735,  og  i  1740  vare  de  endogsaa  meget  høje.  Dette  Aar  var  —  lige- 
som siden  1744  —  ligefrem  et  Hungersaar  for  Norge;  Høsten  mis- 
lykkedes, og  da  den  sydlige  Del  af  Riget  som  naturlig  Følge  af,  at 
al  Spekulation  i  Kornhandelen  var  standset  efter  Fdg.  af  1735,  aldeles 
ingen  Lagre  havde  at  opvise,  blev  Regeringen  nødt  til  paa  den  ene 
Side  at  udstede  Forbud  mod  Udførsel  og  paa  den  anden  Side  atter 
tillade  Indførsel ,  for  Norges  Vedkommende  endog  med  Toldfrihed. 
Dermed  var  man  kommet  ind  paa  at  lappe  og  ændre  paa  Systemet 
ved  midlertidige  Foranstaltninger;  1741  kom  4  Plakater  og  de  fleste 
af  de  følgende  Aar,  lige  op  til  1771,  gennemsnitlig  1 — 3  om  Aaret,  ialt 
ikke  mindre  end  38  Anordninger  i  16  Aar.  1771  blev  atter  et  slet 
Høstaar  for  Norge,  særlig  den  søndenfjeldske  Del,  og  man  maatte 
endog  derfor  efter  adskillige  Interimsforordninger  endelig  gribe  til  ved 

il* 

en  Fdg.  af  26.  Decbr.  atter  at  aabne  Kornindførslen  til  Norge  for  et 
samlet  Tidsrum  af  9  Aar,  altsaa  til  1780,  for  derved  at  give  Korn- 
købmændene  et  langt  Aaremaal  til  at  grunde  deres  Spekulationshandel 
paa.  Til  Trods  for  ligefrem  Indførselspræmie  kunde  der  imidlertid 
ikke  straks  bringes  Forraad  til  Veje.  Der  var  ogsaa  Mangel  og  bøje 
Priser  i  Udlandet,  og  under  disse  Forbold  maatte  altsaa  Korn  søges 
langvejs  fra.  Følgen  blev,  at  efter  skrækkelige  Dyrtider  og  Mangel 
indtil  Hungersnød  kom  der  pludselig  Korn  i  Overflod  til  norske 
Havne ,  og  da  de  kgl.  Magasiner  lige  forinden  vare  blevne  aabnede, 
for  at  ikke  Almuen  skulde  komme  til  at  sulte,  faldt  atter  Prisen 
føleligt,  og  mange  Købmænd  bleve  ligefrem  ruinerede.  En  Købmand 
Dybwad  i  Krisliania  tabte  alene  10,000  Rdl.  ved  denne  Spekulation. 

Toldfriheden  vilde  dog  sikkerlig  ifølge  Kommissionens  Mening 
have  bragt  Kornspekulationen  ind  i  en  sund  og  naturlig  Gænge,  efter 
at  Forholdene  havde  fæstnet  sig,  men  den  14.  Marts  1774  hævedes 
atter  den  Norge  i  9  Aar  sikrede  Indførselsfrihed  under  Henvisning 
til  den  rige  Kornhøst  i  1773  —  man  mente  m.  a.  O.  endelig  at  kunne 
vende  tilbage  til  det  »System«,  man  saaledes  Gang  paa  Gang  var 
bleven  tvungen  af  Omstændighedernes  Magt  til  at  forlade.  Og  virkelig 
lykkedes  det  nu  at  holde  Systemet  i  Hævd  lige  op  til  Aaret  1781  (inkl.), 
da  hele  Resten  af  Halvfjerdserne  var  gode  Høstaar.  Men  dermed  var 
det  atter  forbi.  1782  kunde  ikke  opvise  mindre  end  10  Plakater  om 
Kornhandelen,  og  baade  dette  og  de  nærmest  følgende  Aar  op  indtil 
1788  maatte  der  hvert  Aar  gives  Indførselstilladelse,  ja  undertiden 
maatte  man  i  denne  Periode  endog  gribe  til  Indførselspræmier, 
Moderation  af  Told  og  kostbare  Magasineringsforanstaltninger  for  at 
forebygge  ligefrem  Mangel  og  modvirke  ubillig  Dyrtid. 

Selvfølgelig  var  man  under  disse  Omstændigheder  i  Norge  saare 
utilfreds  med  at  være  bunden  til  at  købe  sit  Korn  i  Danmark,  og 
Landet  var  fuldt  af  Klager  over  dette  Forhold. 

I  selve  Kongeriget  Danmark  var  vel  Følgen  af  Forordg.  af  1735 
ingen  Sinde  bleven  ligefrem  Kornmangel,  »siden  Landet  havde  Korn- 
varer i  sil  eget  Skød,«  men  ogsaa  her  havde  Forbruget  stadig  lidt  under 
stærkt  skiftende  og  ofte  meget  høje  Priser,  som  de  midlertidige  Ud- 
førselsforbud eller  Indførselstilladelser  ikke  havde  kunnet  forebygge 
eller  forekomme.  Man  udstedte  nemlig  i  Reglen  disse  Interimsanord- 
uingcr,  naar  Høsten  forlængst  var  kommen  i  Huse  og  Knapheden 
blev  aabenbar;  men  derved  var  jo  samtidig  Aargangen  ogsaa  rykket 
saa  langt  frem,  at  Skibsfarten  i  hine  Tider  blev  vanskelig  og  farlig, 
Fragt  og  Assurance  følgelig  meget  højere.  Desuden  rejste  den  pludse- 
lige  Efterspørgsel   fra  dansk  Side  efter  fremmed  Korn  ganske  naturlig 


L65 

Priserne  pande  fremmede  [ndkøbssteder.  Udenlandske  Købmænd  vidste 
al  benytte  sig  al*  vor  Forlegenhed.  Ofte  maatte  Indførslen  endog 
tillades  med  fremmede  Skibe,  saa  at  Landet  ovenikøbet  tabte  Fragten. 

Disse  hyppigt  vekslende,  næslen  altid  vaklende  og  ofte  voksende 
Kornpriser  gjorde  ikke  alene  selve  Kornhandelen  vanskelig,  usikker 
og  lil  Tider  ruinøs,  men  paavirkede  i  det  hele  Landels  Handelsbalance 
paa  en  ugunstig  Maade  og  bidrog  til  Købstadnæringernes  Forfald, 
Købstædernes  Vanmagt«  i  økonomisk  Henseende.  Dog  maatte 
Kommissionen  paa  den  anden  Side  indrømme,  at  selve  det  danske 
Landbrug  utvivlsomt  havde  haft  nogen  Fordel  deraf.  Selve  Kommis- 
sionens Indstillingsord  ere  paa  delte  Punkt  i  høj  Grad  betegnende  for 
de  ledende  Aanders  hele  Tankegang.  Det  hedder:  »Vel  er  det  til  at 
tro,  at  en  og  anden  Forpagter  af  store  Jordlodder,  der  har  haft 
Bondens  Arbejde  at  bruge  uden  Nødvendighed  at  komme  ham  til 
Hjælp  i  Trang,  og  som  har  kunnet  indskrænke  sine  Fornødenheder 
efter  en  lille  Formue  i  Middelstanden,  har,  især  i  visse  dyre  Aaringer, 
kunnet  høste  Fordel  deraf«.  »Bondestanden  som  den  talrigste  Klasse 
af  Agerdyrkere  ses  derimod  ikke  at  have  vundet  i  det  hele«.  »Hus- 
manden kan  i  de  lette  Aar  ikke  mere  end  ernære  sig,  men  maa  i  de 
dyre  savne  Arbejde,  lide  Mangel  og  se  sine  Børn  tabe  Kræfter,  ja 
undertiden  Livet  selv;  og  Gaardmanden,  der  efter  at  have  ydet  Tiende- 
Skattekorn,  Landgilde-Korn  osv.,  i  lette  Aaringer  ikke  har  meget  til- 
overs, og  i  dyre  Aar  maa  købe,  faar  ikke  sit  Overskud  betalt  i  hine  Aar 
til  de  Priser,  hvorefter  han  maa  betale  i  disse«.  »Proprietærerne  have, 
som  man  ogsaa  i  trykte  Skrifter  i  Bondesagen  har  erfaret,  følt  det  i 
Restancer  og  Forstrækninger«. 

Tilbage  stod  kun  de  store  Jorddrotter,  som  levede  i  Byen,  og 
for  disses  Vedkommende  var  Reversen  af  Medaillen  den,  at  hele 
Prisniveauet  steg  med  Kornpriserne  —  »Livet  blev  dyrere«,  som 
man  siger. 

Rugens  Middelpris  i  Fredsaarene  var  i  hele  den  store  Periode 
1()(.)1 — 1735  9,  10  å  11  3-,  og  aldrig  havde  man  kendt  i  videre  Grad  til 
Stigen  eller  Fald.  Men  under  Fred.  IV.,  siger  Forestillingen,  var  da 
ogsaa  »Finansernes  Tilstand  saa  blomstrende  som  nogen  Sinde  i 
Danmark,  —  Krigens  Uaar,  Pest  og  Ildebrand  i  Kjøbenhavn,  Vand- 
flod i  Hertugdømmerne  uagtet  —  men  næppe  havde  de  kunnet  være 
i  denne  Stand,  naar  Finansernes  Kilder  havde  været  stoppede«.  Efter 
det  ny  Systems  Indførelse  begyndte  Rugprisen  straks  at  stige,  var  i 
Begyndelsen  af  1735  13  #,  steg  i  1740  til  21  #,  var  det  følgende  Aar 
17  (;  og  var  med  Undtagelse  af  Aarene  1750 — 53  stadig  over  12  %. 
1755  steg  Prisen  til   16  #,  det  følgende  Aar  til   18  |L  og  var  1757  20^. 

De    følgende   20  Aar  var  Middelprisen  kun  i  tvende  Aar  11  $.  og  der- 
under, i  femten  Aar  mellem  18  og  24  $.. 

Medens  det  var  gaaet  saaledes  og  saa  slet  under  Tvangssystemets 
Herredomme,  saa  havde  Forholdene  derimod  gennemgaaende  været 
-ode  i  det  nordenfjeldske  Norge  og  Hertugdømmerne,  hvor  Kornind- 
førsel havde  været  tilladt.  1777—83  var  dog  ogsaa  det  sidste  Sted 
Rugindførslen  bleven  forbudt,  men  Følgen  blev  en  saa  stor  Mængde 
Klager,  at  Forbudet  ophævedes,  først  i  1782  for  dette  Aar,  derpaa  atter 
—  og  endelig  —  ved  Plakaten  af  17.  Maj  1784.  For  Hertugdømmernes 
Vedkommende  laa  Sammenligningen  med  selve  Danmark  nærmest,  saa- 
som  begges  Befolkning  væsentlig  var  agerdyrkende ;  og  det  faldt  da 
let  i  Øjnene,  at  medens  man  i  Danmark  var  misfornøjet  ogsaa  inden- 
for Landbrugernes  Kres,  saa  var  man  i  Hertugdømmerne  tilfreds. 
»Agerbrugerne  klage  ikke,  og  Købstæderne  vinde  ved  Kornomsætningen 
og  Brændevinsbrændingen«.  —  Og  hvad  det  nordenfjeldske  Norge 
angaar,  da  havde  ogsaa  denne  Landsdel,  sit  umilde  Klima  til  Trods, 
gennemgaaende  klaret  sig  langt  bedre,  og  næsten  altid  uden  følelig 
Mangel,  imod  det  sydlige  Norge,  hvor  Kornindførslen  var  forbuaH. 

Kommissionen  kom  derfor  til  det  Resultat,  at  man  burde  gaa 
over  til  et  helt  nyt  System,  hvorved  man  først  og  fremmest  burde 
have  for  Øje,  at  hele  Riget  udenrigs  fra  fik  den  Forsyning,  som 
bevislig  var  fornøden  for  at  dække  det  aarlige  Deficit,  nemlig  i 
Gennemsnit  ca.  100,000  Tdr.  Rug  og  30,000  Tdr.  Byg  og  Malt. 

Det  ny  System  skulde  være  dette: 

1.  Frihed  i  Kornhandelen, 

2.  Forholdsmæssige,  taalelige  Afgifter, 

3.  Oplag, 

4.  Magasiner. 

Først  og  fremmest  laa  det  lige  for,  at  Tvangsforbudet  maatte 
brydes  og  vige  Pladsen  for  fuldstændig  Indførselsfrihed  for  alle  Slags 
Korn  og  Kornvarer  fra  fremmede  Steder.  Man  fandt  det  ganske  vist 
ikke  strengt  nødvendigt  ogsaa  at  tage  Hvede  med;  men,  ræsonnerede 
man  ganske  betegnende,  naar  Tolden  blev  rigtig  ansat,  hvortil  jo  for 
fremmed  Hvede  kom  Fragt,  Assurance  og  andre  lignende  Omkost- 
ni  ager,  saa  havde  den  indenlandske  altid  saa  meget  forud,  at  den 
noksom  kunde  konkurrere  med  den  udenlandske  og  holde  sig  i  de 
Priser,  som  eller  Priserne  andet  Steds  ere  forholdsmæssige  og  for 
hele    Staten    billige  .     I    Modsætning  til  vore  Dages  Frihandelsmænd 

ansaa  man  det  altsaa  den  Gang  ikke  for  ubilligt,  at  Landets  rigeste 
og  frugtbareste  Egne  111%  tilstaaet  en  Fordel  i  Prisen  for  Dyrkning  af 
den  eneste  hjemlige  Luksuskornsort,  Hveden. 

I  det  hele  taget  var  det  paa  ingen  Maade  Kommissionens  Mening, 
al  Kornindførslen  nu  pludselig  skulde  gives  helt  fri.  Den  skulde  kun 
lilstaas  mod  Erlæggelse  af  Toldafgifter.  Om  disse  fastslog  imidlertid 
Kommissionen  det  almindelige  Princip,  at  »naar  Toldafgifter,  især  i 
Lande  saa  aahne  for  Indsnigelse  som  Danmark,  Norge  og  Hertug- 
dommerne,  sættes  uforholdsmæssigt  høje,  kan  man  aldrig,  det  mest 
skærpede  Opsyn  uagtet,  forvisse  sig  Rettighedernes  Erlæggelse«.  Told- 
satserne maatte  m.  a.  O.  sættes  saaledes,  at  deres  Højde  ikke  fristede 
til  Smugleri,  ja  Tanken  var  vel  endog  denne,  at  de  burde  være  saa 
lave ,  at  det  slet  ikke  kunde  betale  sig  at  sætte  Smugleriets  kostbare 
Apparat  i  Gang  for  at  undgaa  dem. 

Opskruede  Toldsatser  burde  derfor  for  enhver  Pris  undgaas  — 
thi  hvad  vilde  vel  Følgen  blive  af  saadanne:  »Varen  indsniges, 
Handelen  forvises  fra  de  redelige  Købmænd  til  Contrabandittens 
Hænder;  denne  undersælger  og  ødelægger  hine  eller  nøder  dem  til 
ogsaa  at  indsnige.  Og  Varen  ved  at  skulle  bære  en  høj  Afgift  bærer 
da  liden  eller  ingen,  hvorved  Toldens  Øjemed,  som  ogsaa  var  at  be- 
svære de  udenlandske  for  at  hjælpe  de  indenlandske  frem  i  Konkur- 
rencen ,  forfej  les « . 

Hvad  særlig  Korntolden  angaar,  da  havde  det  vist  sig,  at  den 
Gang  Tolden  for  fremmed  Indførsel  til  Danmark  var  60  /3  Sp.  pr.  Td. 
Hvede,  56  j8  pr.  Td.  Rug,  40  0  pr.  Td.  Byg  og  20  0  pr.  Td.  Havre 
—  hvilket  var  det  samme  som  30 — 40 — 50  %  af  Værdien  —  angaves 
der  saa  at  sige  slet  intet  til  Fortoldning. 

Altsaa  40 — 50%  var  for  højt.  »Højere  end  10  a  12  °/o«  vilde  ikke 
»for  Danmark  være  tilraadeligt«.     Man  foreslog  derfor: 


Danmark.  Norge. 

Hvede 32/3  24/3 

Rug 24  »  16  » 

Byg 16  »  12  » 

Malt 24  »  16  » 

Bælgsæd  ....  24  »  16  » 

Havre 12  »  10  » 

I  Norge  blev,   som  man  vil  se,  Tolden  atter  sat  noget  lavere  end 
Danmark,  hvilket  skete  af  Hensyn  til  den  dyre  Fragt  fra  Østersøen. 
Transittolden   sattes   til    1°  o,  »til  at  forandre  den  ser  man  nemlig 
ngen  Anledning«. 

Systemet  var  altsaa,  hvad  man  med  et  moderne  Udtryk  vilde 
kalde:  moderat  Beskyttelse  —  Indførsel  fra  Udlandet  var  tilladt  mod 
Erlæggelsen  af  en  lav  Toldafgift.  Man  vilde  af  Hensyn  til  den  inden- 
landske Korndyrkning  ligesom  tøjle  Udlandets  Konkurrence,  holde 
lidt  igen  paa  den,  men  paa  ingen  Maade  besværliggøre  end  sige 
hindre  den  fri  naturlige  Handel  med  denne  vigtige  Artikel.  Af  Hensyn 
til  denne  sidste  foreslog  man  derfor  ogsaa  Indrettelsen  af  toldfri  Oplag 
(Kreditoplag). 

Saadanne  Oplag  havde  allerede  været  »forundt«  forskellige  Stæder 
til  Handelens  Fremme  .»endogsaa  paa  Contrebandevarer,  som  ere  bedst 
til  Transit«  —  hvorved  sigtes  til,  hvad  man  nu  kalder  for  kgl.  Transit- 
oplag, altsaa  Oplagssteder,  hvor  Varer,  som  atter  skulle  udføres,  fore- 
løbig kunne  oplægges  toldfrit  under  Toldvæsenets  Opsyn  og  Opsigt. 
For  Varer,  hvis  Forbrug  var  tilladt  i  Landet,  var  der  derimod  egent- 
lige Kreditoplag,  »hvor  Varerne  kunde  indgaa  med  Kredit  paa  Rettig- 
hederne« —  altsaa  af  Købmanden  tages  paa  eget  Pakhus  indenfor 
Toldterritoriet  efter  blot  at  være  noterede  af  Toldvæsenet.  »Efter- 
haanden  som  Varerne  da  sælges  i  Landet,  fortoldes  de  med  den  ind- 
gaaende  Told«,  og  efterhaanden  som  de  udføres,  afskrives  de  uden 
saadan  Told.  Tiden,  hvori  saadanne  Varer  maatte  henligge  afgiftsfri, 
var  i  Kjøbenhavn  ubegrænset  (»stedsevarende«),  i  Helsingør  var  den 
derimod  begrænset  til  fem  Aar  (»Femaars-Oplag«),  jfr.  I.  Del,  S.  86  ff. 

Ogsaa  Kornvarer  havde  det  hidtil  været  tilladt  at  tage  paa  Oplag 
—  paa  Transitoplag  naar  og  hvor  de  havde  været  Contrebande,  altsaa 
Danmark  og  det  søndenfjeldske  Norge;  paa  Kreditoplag  (hvor  der 
altsaa  tillige  gaves  Kredit  paa  Tolden),  naar  og  hvor  de  havde  været 
tilladte.  (I  Danmark  havde  alene  Kjøbenhavn  stedsevarende  Oplag, 
Helsingør  Femaars-Oplag). 

Kommissionen  ansaa  saadanne  Oplag  for  i  høj  Grad  gavnlige  for 
Kornhandelen.  Naar  Købmanden  havde  Kredit  paa  Tolden,  behøvede 
han  ikke,  naar  han  solgte,  at  beregne  Køberen  Rente  af  den  i 
»Toldrettighederne«  stikkende  Kapital.  Saadanne  Kornoplag  kunde 
desuden  komme  til  at  danne  Kornforraad  for  andre  Lande,  naar 
Handelen  under  det  fri  System  blev  mere  udviklet.  Kommissionen 
ansaa  nemlig  Danmark  for  naturlig  skikket  til  at  blive  et  stort  Korn- 
handels-Land for  hele  Nordevropa.  »Med  mindre  Skibe  og  sildigere 
og  tidligere  om  Aaret  end  andre  Nationer  kan  Danmark  hente  Korn- 
varer fra  Østersøen,  og  tidligere  og  sildigere  end  fra  andre  Steder 
kunne  Østersøens  Kornvarer  hentes  fra  Danmark,  endogsaa  om 
Vinteren,  fra  visse  Søstæder  i  Norge«. 

Nutidslæseren  ved  tilfulde,   at  Fremtiden  heri  gav  Kommissionen 

Ret.     Men  der  skulde  endnu  gaa  mange  Aar,    forend  denne  Spaadom 
gik  rigtig  i  Opfyldelse. 

Kommissionen  anbefalede  paa  Grundlag  af  disse  Betragtninger 
Indforeisen  af  Kreditoplag  paa  alle  Slags  fremmede  Kornvarer  i 
Danmark  for  Kjobenhavn,  Helsingør,  Kallundborg,  Svendborg,  Nv- 
kjøbing  paa  Falster,  Aalborg,  Ribe  og  Aarhus  —  i  Kjøbenhavn  paa 
ubegrænset  Tid,  i  de  øvrige  Stæder  paa  tre  Aar. 

Af  alt  hvad  der  indgik  paa  saadanne  Kreditoplag,  skulde  der 
betales  1%  i  Rckognition,  derimod  ingen  særlige  Transitafgifter  ved 
Udførsel  fra  Landet;  naar  Kornvarerne  blev  her  i  Landet,  skulde  de 
efter  Afsætningen  fortoldes  paa  almindelig  Maade,  fra  Danmark  til 
Norge  skulde  Kornvarer  kunne  føres  blot  ved  Fra-  og  Tilskrivning 
paa  Kreditoplagene.    —  — 

Endelig  foreslog  Kommissionen  en  i  Nutidens  Øjne  højst  interessant 
Foranstaltning,  som  endnu  den  Dag  i  Dag  ikke  ret  er  bleven  gennem- 
ført i  vort  Land  til  Trods  for  Tankens  øjensynlige  Sundhed.  Det 
var  Indrettelsen  af  offentlige  Magasiner  for  indenlandsk  Korn. 

Man  havde  tidligere  haft  Magasiner  nok  for  udenlandske  Korn- 
varer. Meningen  hermed  var  at  sikre  Landet  Kornforraad  for  ufor- 
udselige Tilfældes  Skyld,  men  Kommissionens  Hensigt  med  ny  Korn- 
magasiner er  en  helt  anden.  Man  vilde  hjælpe  det  indenlandske 
Landbrug,  den  indenlandske  Kornavl,  ved  nemlig  at  skabe  saadanne 
Oplagssteder,  hvor  dansk  Korn  ved  Rensning  og  Tørring  kunde  for- 
ædles saaledes,  at  det  blev  tjenligt  til  Opbevaring  og  Udførsel. 

Kommissionens  landbokyndige  Medlemmer,  og  vel  her  nok  i 
første  Række  Grev  Reventlow,  vidste  nemlig  den  Gang  lige  saa  klart 
og  tydeligt  som  senere  Alfred  Hage,  at  saa  længe  det  danske  Korn 
vedblev  at  komme  vaadt  og  snavset  paa  Markedet,  vilde  det  aldrig 
tilnærmelsesvis  komme  i  Betragtning  overfor,  endsige  opnaa  samme 
Priser  som  Østersøens  omhyggelig  rensede  og  tørrede  Sæd.  Det  var 
derfor  Meningen  at  faa  Landbrugerne  til  i  størst  mulige  Omfang  at 
levere  deres  Hvede  og  Rug  efter  Tærskningen  ind  paa  slige  offentlige 
Magasiner,  hvor  Sæden  saa  skulde  renses  og  tørres  paa  dertil  særlig 
indrettede  Maskiner  efter  en  vis  Kommandør  Gerners  Forslag.  Fol- 
det saaledes  indleverede  Korn  skulde  der  udstedes  Oplagsbeviser,  og 
paa  disse  skulde  der  af  Købmanden  kunne  erholdes  Laan  paa  2  Rdl. 
pr.  Td  Hvede  og  1  Rdl.  4  %  pr.  Td.  Rug  af  et  særligt,  dertil 
indrettet  Fond.  Og  det  tilføjes  med  kyndig  Klarhed,  at  disse  Varer 
saaledes  vilde  komme  til  at  gaa  og  gælde  »i  visse  Maader  som  Valuta 
og  som  Objekter  for  offentlig  Kredit«.  Derfor  burde  ogsaa  efter  Kom- 
missionens Mening  slige  Magasiner  ikke  overlades  private  Foretagender, 

men  bestyres  af  kgl.  Embedsmænd.  »Beviserne  maatte  for  Trygheds 
Skyld  ikke  lyde  paa  Ihændehaverens,  men  paa  Ejerens  Navn  eller 
paa  dens  Navn,  til  hvem  de  vare  transporterede«. 

Man  har  her  paa  genial  Vis  foregrebet  nogle  af  Nutidens  største 
kommercielle  Tanker.  Her  løbe  de  ovenikøbet  sælsomt  sammen:  paa 
én  Gang  tilsigtes  det  at  gøre  den  danske  Kornavl  »exportfahig«  og 
samtidig  skabe  Handelen  et  nyt  Kreditmiddel  og  mobilisere  den  i 
Kornoplagene  stikkende  Produktionsværdi  i  et  bekvemt  Omsætnings- 
papir.  Det  er  denne  sidste  Tanke,  Englænderne  saa  fortræffelig  have 
gennemført  i  deres  verdensberømte  »warrants«,  som  særlig  for  Om- 
sætningen i  skotsk  og  engelsk  Jern  har  haft  epokegørende  Betydning 
ved  at  give  denne  hovedvigtige  Handel  den  mobile  Kapitals  Virkekraft 
og  Spekulationens  Spænstighed  og  Svingevne. 

Hvad  særlig  Handelen  med  dansk  Korn  angaar,  saa  er  man,  som 
bekendt,  i  de  allersidste  Aar  vendt  tilbage  til  Reventlows  gamle  Ide: 
at  skabe  Magasiner  af  indenlandsk  Sæd,  hvori  denne  kan  blive 
renset,  tørret  og  —  sorteret.  Meningen  er  selvfølgelig  nu  som  den 
Gang,  at  saafremt  man  kunde  blive  i  Stand  til  at  faa  gennemført  en 
omhyggelig  Klassifikation,  til  hvis  strenge  Paalidelighed  Alle  og  En- 
hver havde  Tillid,  saa  vilde  der  paa  den  ene  Side  opnaas,  at  dansk 
Korn  i  Ordets  egentligste  Forstand  blev  en  generel  over  hele  Verden  let 
sælgelig  Handelsvare,  og  paa  den  anden  Side  vilde  man  frigøre  den 
Kapital,  der  for  den  enkelte  Korndyrker  stikker  i  hans  Korn  ved  at  give 
ham  et  Oplagsbevis  i  Hænde,  der  samtidig  gjordes  til  et  Kredit-  og 
Omsætningspapir.  Medens  Kornhandelen  nu  er  knyttet  til  Besigtigelsen 
og  Undersøgelsen  af  ethvert  enkelt  individuelt  Parti,  vilde  der  ved  en 
saadan  Ordning  i  Stedet  for  opnaas,  at  hele  Handelen  kun  kom  til 
at  foregaa  saa  at  sige  om  et  Stykke  Papir,  altsaa  havde  den  størst 
mulige  Frihed  og  Bevægelighed  —  og  samtidig  vilde  dog  Køberen 
have  den  størst  mulige  Vished  for  virkelig  at  faa,  hvad  han  mente 
at  ville  købe. 

Den  Dag  i  Dag  er  man  endnu  ikke  kommen  saa  vidt  herhjemme. 
Man  har  endnu  ikke  faaet  slige  Magasiner  for  dansk  Korn  oprettet, 
og  Loven  om  Oplagsbeviser  i  engelsk  Stil  (Febr.  1866)  faldt  virknings- 
løst til  Jorden. 

Det  er  da  selvforstaaeligt ,  at  man  endnu  mindre  mægtede  at 
gennemføre  slige  Tanker  herhjemme  for  over  hundrede  Aar  siden. 
Men  det  er  stolt  og  smigrende  for  en  Dansk,  at  Tankerne  dog  kunde 
fødes  herhjemme  allerede  for  over  hundrede  Aar  siden. 

Den  Minien  al  de  mcnTor  nævnte  Porestillinger  er,  som  sagt, 
daterel  den  27.  Maj  1788. 

Ogsaa  her  begyndes  der  med  en  kort  Indledning,  hvori  frem- 
hæves, al  Kvæghandelen  er  tagel  særskilt  paa  Grund  af  sin  særlige 
Vigtighed,  hvorhos  det  tilføjes,  at  den  »ifølge  sin  Natur  og  sine 
egne  Love  lader  sig  adskille  fra  det  øvrige  almindelige  Handels-  og 
Toldsystem  . 

Paa  samme  Maade  som  i  den  forudgaaende  Porestilling  behandles 
forsi   den    da    hestaaende   Lovgivning,   som    man    nu    foreslog  al    afløse. 

Dennes  Hovedregler  vare  følgende: 

.\.  Indførslen  af  Hornkvæg  fra  fremmede  Steder  lil  Danmark  og 
Hertugdømmerne   var  forbudt  (PI.  4.   Novbr.  og   177()  3.   Novbr.   1775). 

B.  Ligeledes  var  del  forbudt  fra  Jylland  at  udføre  uslaldede 
eller  Græs-Okser,  Køer  og  Ungkvæg  til  fremmede  Steder  eller  til 
Hertugdømmerne. 

Dette  Udførselsforbud  omfattede  altsaa  hverken  Hertugdømmerne 
eller  Øerne. 

C.  I  Hertugdømmerne  stod  det  Enhver  frit  for  at  fodre  og  føre 
sit  Kvæg,  som  han  fandt  det  fordelagtigst,  og  sælge  det,  lil  hvem  han 
vilde  og  naar  han  vilde.  Paa  Øerne  (Sjælland,  Fyen,  Lolland-Falster 
osv.)  var  det  samme  Tilfældet,  men  her  var  denne  Frihed  uden 
praktisk  Værdi,  fordi  Øksen-Stalclningen  da  forlængst  var  gaaet 
af  Brug. 

Den  gældende  Hovedforordning  om  Kvæghandelen,  som  var  al 
4.  November  1770,  indskrænkede  sig  altsaa  lil  Jylland  alene  og  fasi- 
satte for  denne  Landsdel  følgende  Regler  og  Indskrænkninger: 

1.  Det  var  under  Straf  forbudt  alle  Andre  end  Ejere  og  For- 
pagtere af  privilegerede  Sædegaarde  og  edsvorne  Borgere  i  Købstæderne 
at  stalde  og  fede  Øksne;  og  for  disse  gjaldt  ovenikøbet  den  Ind- 
skrænkning, at  Staldfedningen  skulde  foregaa  paa  henholdsvis  Gaar- 
dens  eller  Købstadens  egen  Avl. 

2.  Alle  Fremmede,  som  vilde  købe  Øksne  her  i  Landet,  maatte 
udelukkende  handle  med  de  til  Staldning  berettigede. 

3.  Indenlandske  Øksenkøbere,  som  indkøbte  for  Slagtning,  og 
kjøbenhavnske  Slagtere  vare  ligeledes  bundne  til  udelukkende  at  købe 
af  de  Staldningsberettigede,  dog  at  de  ogsaa  maatte  købe  paa  Aksel- 
torvet. 

De  privilegerede  Sædegaardsejere  og  Købstadborgerne  havde  altsaa 
faaet  Monopol  paa  Jyllands  Kvæghandel,  saaledes  at  navnlig  den  da  vigtige 
Kvægudførsel  til  Hertugdømmerne  og  Udlandet  samt  hele  Afsætningen 
til  Kjøbenhavn    praktisk    og    faktisk    var    forbeholdt    de    privilegerede 

Sædegaarde.  Købstadsjorderne  vare  nemlig  i  Almindelighed  fordelte 
mellem  mange  Borgere,  og  det  var  først  og  fremmest  nødvendigt  for 
disse  at  holde  Heste  og  Køer.  Alle  andre  Landboere,  saasom  Bønder, 
Præster  osv. ,  kunde  kun  drive  Handel  med  Kvæg  mellem  sig  selv 
indbyrdes.  De  kjøbenhavnske  Slagteres  Ret  til  at  købe  paa  Aksel- 
torvet var  ikke  meget  værd,  da  der  ved  Indførsel  af  Kvæg  til  Staden 
skulde  medfølge  Beviser  for,  at  de  vare  købte  paa  og  drevne  fra 
privilegerede  Sædegaarde. 

Den  paagældende  Fdg.  havde  desuden  søgt  at  fremme  Staldningen 
af  Kvæg  paa  de  privilegerede  Sædegaarde  ved  forskellige  Slags  Ud- 
førselspræmier  for  Kød  af  nedslagtede  jydske  Staldøksne,  nemlig  Efter- 
givelse af  den  udgaaende  Told  (40  $  pr.  Td.),  Toldgodtgørelse  for  det 
til  Kødets  Saltning  medgaaede  Salt  og  endelig  en  ligefrem  Eksport- 
præmie af  1  Rdl.  pr.  Td.,  naar  Kødet  udskibedes  fra  Kjøbenhavn, 
Aalborg,  Randers,  Aarhus,  Hobro,  Husum,  Flensborg  og  Gliickstadt. 

Tolden  for  Hornkvæg  udgjorde  den  Gang: 

1.  Af  alt  Hornkvæg,  som  gik  udenrigs,  for  saa  vidt  det  altsaa 
efter  det  foran  anførte  maatte  udføres,  skulde  der  betales  i  Told: 

a)  i  Danmark  2  Rdl.  40  #  pr.  Stk. 

b)  i  Hertugdømmerne  72  /3  pr.  Stk.  (o :  for  det  i  Hertugdømmerne 
tillagte  Kvæg). 

2.  Mellemrigs: 

a)  Kvæg  fra  Danmark  til  Hertugdømmerne  betalte  samme  Told 
som   de  udenrigske  Stæder;  Kongeaaen  dannede  Grænseskellet. 

Af  dansk  Kvæg,  som  bevislig  var  fortoldet  ved  at  føres  over 
denne  Grænse,  svaredes  intet  videre  i  Told,  naar  det  forblev  i  Hertug- 
dømmerne.    Gik  det  derimod  videre  derudfra,  betaltes  44  jL 

b)  Fra  Hertugdømmerne  til  Danmark  skulde  erlægges  Indførsels- 
told for  udenrigsk:  5  Rdl.  pr.  Stk.,  dog  med  Undtagelse  af  for  Køer, 
som  vare  toldfri. 

Mellem  de  danske  Provinser  indbyrdes  og  mellem  Hertugdømmerne 
indbyrdes  betaltes  ingen  Told,  undtagen  af  Kvæg  til  Altona :  44  jL 

3.  Til  disse  Bestemmelsers  Efterlevelse  var  der  i  Loven  bestemt 
en  Række  Formaliteter;  saaledes  skulde  alle  Sædegaardsejere  ved  eller 
inden  December  Maaneds  Udgang  tilstille  vedkommende  Amtmand 
en  Fortegnelse  over  Antallet  af  de  Øksne,  som  paa  Gaarden  vare  op- 
satte til  Staldfodring,  ligesom  ogsaa  ethvert  Salg  skulde  indberettes. 
For  de  bortsolgte  Studes  Uddrivning  af  Jylland  var  der  foreskreven 
en  bestemt  Drivetid,  nemlig  om  Foraaret  inden  1.  Maj.  Selvfølgelig 
var  der  strengt  Toldopsyn  ved  Grænsen. 

I  levende  Modsætning  til  disse  indskrænkende  Tvangsbestemmelser 

for  Jyllands  Vedkommende  var  Handelen  i  Hertugdømmerne  friere, 
Tolden  lavere  og  Formaliteterne  færre.  Saaledes  kunde  navnlig  del 
solgte  Kvæg  bortdrives  naarsomhelst  og  hvorsomhelst,  kun  ej  paa 
Bi-  eller  Krogveje.  Indførslen  af  fremmed  Kvæg  var  dog  forbudt, 
men  der  var  heller  ingen  Trang  til  en  saadan  Indførsel.  Derimod 
var  den  høje  Told  for  Indførsel  fra  Hertugdømmerne  til  Danmark  en 
Gene  for  disse  i  Firserne,  da  de  kjøbenhavnske  Slagtere  havde  begyndt 
at  købe  Fedekvæg  derfra. 

Ogsaa  i  de  øvrige  Dele  af  Danmark  var  Kvæghandelen  fri,  og 
det  var  saaledes  Jylland,  som  Tvangen  særlig  gik  ud  over.  Sæde- 
gaardsejernes  Eneret,  Forbudet  mod  Udførsel  af  Græsøksen  og  Ung- 
kvæg, endog  til  Hertugdømmerne,  og  den  altfor  høje  Udførselstold, 
tvang  og  tyngede  Handelen,  efter  Kommissionens  Mening :  til  Landets 
Skade. 


I  Christian  III. 's  Reces  af  1558  og  Frederik  II. 's  Haandfæstning 
hedder  det,  at  det  skulde  være  Adelen  »uforbudt  og  staa  den  frit  for 
at  købe  og  sælge  saa  mange  Øksne,  som  Enhver  kunde  stalde  paa  sit 
eget  Foder  eller  hos  hans  Tjenere,  dog  dermed  Kongens  og  Kronens 
Told  uforkrænket«. 

Som  det  fremgaar  af  Udtrykkene,  tilstodes  der  ikke  hermed  Adelen 
noget  Privilegium  til  Staldfedning  —  saaledes  som  ogsaa  Kommis- 
sionen udtrykkelig  gør  opmærksom  paa  —  men  Haandfæstningen 
synes  kun  at  have  haft  til  Formaal  at  vise,  at  denne  Næringsgren 
ikke  skulde  være  Adelen  forment,  enten  som  upassende  eller  som 
Købstæderne  forbeholden. 

Christian  IV's  Reces  af  1643  forbyder  at  stalde  Øksne  andetsteds 
end  paa  Kronens  og  Adelens  Gaarde  samt  hos  Købstadborgerne  og 
indskrænker  Staldningen  hos  disse  sidste  til  deres  eget  indavlede  Foder 
og  for  Gaardenes  Vedkommende  til  deres  og  deres  Tjeneres  Foder. 

Under  31.  Juli  1647  udkom  en  Fdg.,  som  det  synes  for  at  hemme 
de  Misbrug,  der  havde  indsneget  sig  ved  Øksnehandelen  i  Retning  af 
at  stalde  Kvæg  ud  over  den  givne  Begrænsning. 

Straks  efter  Enevældens  Indførelse  finder  man  i  Adelens  Privi- 
legier af  1661  udtrykkelig  nævnt,  at  »den  Frihed  med  Øksne  at  stalde 
skulde  være  Adelen  med  deres  egne  Tjeneres  Gods  tilladt,  dog  den 
kgl.  Rettighed  Hs.  Maj.  uforbeholden«.  Ogsaa  her  maa  man  mærke 
sig  Udtrykkene  »tilladt«  og  »Frihed«,  saaledes  at  der  ikke  kan  siges  at 
være    Tale    om     noget    Privilegium.      Tilladelsen     maatte    udtrykkelig 

nævnes,    fordi   dens  Udeladelse   kunde  tyde  paa,    at  Staldfedning  var 
Adelen  forment. 

Den  første  Anordning  om  denne  Handel  efter  Enevældens  Ind- 
førelse udkom  d.  12.  December  1661,  altsaa  kort  efter  den  ødelæggende 
Svenskekrig,  paa  et  Tidspunkt,  da  Jordbrugerne  Landet  over  solgte 
den  Smule  Ungkvæg,  der  endnu  var  tilbage,  til  ligefremme  Spotpriser 
for  overhovedet  at  faa  Indtægter.  Man  frygtede  derfor  ganske  naturlig 
for,  at  man  snart  vilde  komme  til  at  staa  overfor  en  fuldstændig 
Kvægmangel,  og  derfor  forbød  Fdg.  »indtil  videre«  Udførslen  af  Græs- 
øksne,  Køer,  Grise  og  Lam. 

Som  det  ofte  gik  i  hine  Tider,  holdt  det  imidlertid  haardt  med 
at  faa  haandhævet  denne  Lov.  Udenlandske  »Liggere  og  Kommis- 
sionairer«  drog  Landet  rundt  og  opkøbte  af  Bonden  under  hans  store 
Trang  Mængder  af  Ungkvæg  til  en  ringe  Pris,  hvorefter  de  selv  op- 
staldede saadant  sammenkøbt  Kvæg,  købte  Foder  hos  Adelen  og  lod 
det  endelig  udføre  som  Staldkvæg.  Paa  denne  Maade  omgik  man 
altsaa  den  nysnævnte  Fdg.,  som  havde  indskrænket  sig  til  at  forbyde 
Udførsel  af  Ungkvæg,  fordi  man  derigennem  troede  at  kunne  sætte  en 
foreløbig  Stopper  for  Landets  Afkvægning. 

For  da  ogsaa  at  stoppe  disse  Misbrug  udkom  der  den  21.  Januar 
1663  en  ny  Fdg.,  som  bestemte,  at  Ingen  maatte  stalde  Øksne  uden 
de,  som  vare  dertil  udtrykkelig  berettigede,  og  at  navnlig  »ingen 
Fremmed  ,  som  heri  Riget  vil  købe  Øksne,  maa  derom  handle  med 
andre  end  de  til  Staldning  berettigede  og  ikke  udføre  Græsøksne, 
men  alene  dem,  som  til  Staldning  til  Martius  ere  opsatte  at  drive  til 
sædvanlig  Tid«.  Ligeledes  forbødes  det  Slagtere  at  rejse  omkring  i 
Landet  og  købe  stykkevis  hos  Bønderne;  de  maatte  kun  købe  hos 
Staldningsberettigede  og  paa  Akseltorvet. 

Samtidig  etableredes  for  Kontrollens  Skyld  den  lige  op  til  1788 
gældende  Anmeldelsespligt  til  Amtmændene. 

En  ny  Anordning  af  27.  December  1681  bekræftede  yderligere 
dette  og  gav  desuden  en  hel  Række  spredte  og  detaillerede  Bestem- 
melser. Heri  gentoges  navnlig  ogsaa  Forbudet  mod  Græsstudes 
Udførsel. 

For  ret  at  sætte  sig  ind  i  disse  Forhold  maa  man  vide,  at  der 
den  Gang  i  Danmark  var  store  Overdrev  og  ringe  Korndyrkning,  saa 
at  Agerbruget  ganske  naturligt  var  anlagt  paa  Kvægfedning.  Derfor 
søgte  Hollænderne  den  Gang  regelmæssig  hid  for  at  købe  Øksne, 
hvilkel  altsaa  gav  den  naturlige  Anledning  til  de  nævnte  Lovbestem- 
melser. Men  dette  Forhold  ophørte  lidt  efter  lidt  i  Løbet  af  det 
attende  Aarhundrede. 

I  det  18.  Aarhundrede  udkom  den  første  Fdg.  d.  28.  Maj  1701. 
Heri  hedder  det,  at  »ingen  Drift  eller  Udførsel  af  noget  Slagtekvæg 
fra  nordre  Jylland  maatte  tilstedes  fra  1.  Maj  og  indtil  den  ordinære 
Øksnedrift  plejer  al  ske  (altsaa  til  Foraaret  næste  Aar),  selv  om  Ved- 
kommende Tolden  vilde  betale.  Dog  herved  er  ej  ment  det  Kvæg, 
som  paa  de  ordinære  Markeder  i  Nørrejylland  indkøbes,  og  som  maa 
udfores  mod  Toldens  Erlæggelse«. 

Det  er  tvivlsomt ,  om  denne  Lovregel  bekræfter  en  forudgaaende 
Sædvaneret  eller  indeholder  en  ny  Tilladelse,  men  i  hvert  Fald  var 
den  af  Værdi  for  de  danske  Undersaatter  i  Slesvig,  som  vare  naturligt 
henviste  for  deres  Tillægs  Skyld  til  Købet  af  Græsøksne  og  Ungkvæg 
i  Nørrejylland.  Tilladelsen  vedvarede  til  Aaret  1747  uden  at  give 
Anledning  til  Klage  eller  Fortræd.  Derimod  ankedes  der  stadig  over 
Toldbesvigelser  ved  Kongeaaen,  »og  disse  vare  naturlige«,  tilføjer 
Kommissionen  i  sin  Fremstilling  af  disse  Forhold  med  sædvanlig 
Aabenhjærtethed,  »da  Tolden  var  høj  og  Lejlighed  til  Udsnigelse  aaben«. 

Men  d.  7.  Februar  1746  forbød  en  ny  Fdg.  Kvægmarkeder  indtil 
videre  og  samtidig  forbødes,  saa  længe  dette  Forbud  stod  ved  Magt, 
enhver  Udførsel  af  Græsøksne.  Dette  skete  under  Hensyn  til  den  op- 
trækkende Kvægsyge,  som  begyndte  at  brede  sig  i  Riget.  Landboerne 
søgte  nemlig  i  stor  Stil  at  blive  af  med  deres  Kvæg,  »førend  den  sig 
nærmende  Sot  tog  dem«,  og  Toldsvig  blev  derfor  endnu  mere  almindelig. 
I  1747  var  Kvægsyge  almindelig  udbredt;  Rentekammeret  tog  da 
Anledning  heraf  til  at  udarbejde  en  Forestilling  om  et  almindeligt 
Udførselsforbud  mod  ustaldede  Øksne,  da  jo  dog  nu  den  ved  Fdg.  af 
1701  tilladte  Udførsel  »gennem  Markederne«  i  visse  Maader  var 
ophævet  ved,  at  disse  Kvægmarkeder  indtil  videre  vare  forbudte. 
Resultatet  heraf  blev  Fdg.  af  29.  August  1747,  som  altsaa  forbød 
Græsøksne  og  Ungkvægs  Udførsel  af  Danmark,  for  —  som  det  hedder 
—  »at  Undersaatterne  desto  snarere  med  det  fornødne  Kvæg  kunne 
vorde  forsynede«.  Grunden  til  dette  Forbud  var  altsaa  klart  nok  at 
søge  i  den  øjeblikkelige  Nødstilstand,  og  Meningen  var  tydeligvis  kun, 
at  Forbudet  skulde  vedvare,  indtil  Aarsagen  ophørte.  Ikke  desto 
mindre  blev  det  de  følgende  Aar  staaende  uforandret  og  endog  ud- 
trykkelig gentaget  i  Fdg.  af  4.  November  1776,  altsaa  i  den  Fdg.,  som 
var  gældende  Hovedlov  paa  det  Tidspunkt,  Kommissionen  tog  hele 
dette  Forhold  op  til  Overvejelse. 

Da  Fdg.  i  sin  Tid  var  under  forberedende  Overvejelse,  indhentede 
man  de  jydske  Amtmænds  »Tanker  og  Forslag«.  Disse  gik  især  ud 
paa:  at  der  burde  plejes  Underhandling  med  Hollænderne  for  at  faa 
lettet  og  fremmet  Udførslen  af  dansk  Kvæg  i  Holland  —  at  Udførsels- 

tolden  burde  nedsættes  —  og  at  Slagterier  og  Salterier  burde  op- 
muntres. Det  var  i  Forbindelse  med  og  som  Følge  af  disse  Forslag, 
at  man  samtidig  androg  paa  Tilvejebringelsen  af  Hindringer  mod 
unge  Studes  Udførsel.  Dog  undtoges  udtrykkelig  herfra  de  6  sydlige 
Herreder  i  Koldinghus  Amt,  for  hvis  Vedkommende  det  fremhævedes, 
at  Afsætningen  af  Ungkvæg  til  Hertugdømmerne  var  ubetinget  naturlig. 

Paa  Grundlag  af  disse  Forslag  blev  Fdg.  til.  Bønderne  i  Kolding- 
hus Amt  fik  i  nogle  Aar  Tilladelse  til  at  udføre  et  bestemt  Antal 
Kvæg  sydpaa.  Dette  blev  dog  kun  tilstaaet  for  et  Aar  ad  Gangen 
efter  derom  indgiven  Ansøgning,  og  da  der  siden  atter  udbrød  Kvæg- 
syge, ophørte  man  med  at  søge  denne  Tilladelse,  hvorved  denne  faldt 
endelig  bort. 

Hvad  det  øvrige  Nørrejylland  angaar,  da  var  det  allerede  paa  den 
Tid,  Kommissionen  foretog  sin  Undersøgelse,  vanskeligt  at  skaffe  paa- 
lidelige  og  nøjagtige  Oplysninger  om  Kvæghandelens  Gang  i  tidligere 
Tider.     Dog  synes  saa  meget  at  være  vist: 

I  Slutningen  af  det  17.  og  Begyndelsen  af  det  18.  Aarhundrede 
var  Øksenstaldningen  langt  almindeligere  og  betydeligere  i  Omfang 
end  i  Begyndelsen  og  Midten  af  Firserne,  dels  fordi  næsten  alle  privi- 
legerede Sædegaarde  holdt  Øksne  (hvorimod  Køer  kun  til  Husbehov),  dels 
fordi  Jylland  da  blev  regelmæssig  besøgt  af  fremmede,  navnlig  hol- 
landske Kvægopkøbere.  Der  var  den  Gang  400  jydske  Sædegaarde, 
og  fra  disse  udførtes  der  iflg.  officielle  Opgivelser  1700  —  1718  i  Gennem- 
snit aarlig  25—31,000  Stk.,  i  enkelte  Aar  endog  43,000  Stk.  I  Aarene 
1782 — 87  var  imidlertid  den  gennemsnitlige  aarlige  Kvægudførsel 
sunken  til  7,267  Stk. 

Tilbagegangen  i  Afsætningen  kan  med  nogenlunde  Sikkerhed 
henføres  til  det  Tidspunkt,  da  Eksporttolden  blev  forhøjet,  nemlig  i  1718. 
Hollænderne  havde  allerede  i  Forvejen  klaget  ofte  nok  over  Toldens 
Højde,  og  da  den  nu  blev  yderligere  sat  i  Vejret  i  1718,  gav  dette 
Anledning  til  Retorsions-Forholdsregler.  I  1724  blev  den  hollandske  Ind- 
førselstold paa  danske  Øksne  stærkt  forhøjet,  og  fra  dette  Tidspunkt 
begyndte  man  i  dette  Land  at  se  sig  ivrigt  om  efter  Midler  og  Maader  til 
selv  at  opdrætte  sit  Kvæg.  Følgen  blev  snart,  at  Hollænderne  kun  tyede 
til  Jylland  i  Nødsfald,  og  Opkøberne  fra  Hertugdømmerne  fik  derved 
Eneraadighed  over  Handelen.  Udførslen  over  Landegrænsen  gik  i 
Aarene  op  til  1740  stedse  tilbage,  ja  helt  ned  til  7,000  Stk.,  og  de 
tidligere  Udskibninger  af  Kvæg  over  Varde  og  Ringkjøbing,  som  for- 
dum regelmæssig  havde  omfattet  en  ca.  5000  Stk.,  hørte  næsten 
fuldstændig  op. 

Saa    kom    Krigen    og  Kvægsygen    1740—46    og    gav    forbigaaende 

god  Afsætning.  Men  i  1747  fulgte  derpaa  del  allerede  ovenfor  om- 
talte Udførselsforbud  mod  ustaldede  Øksne  under  Hensyn  til  Kvæg- 
sygen, og  fra  delle  Tidspunkt  gik  atter  Eksporten  af  Staldøksne  til- 
hage og  holdt  sig  derefter  jævnt  paa  5 — 8000  Stk.  aarlig  undtagen  i 
enkelte  Aaringer  som  f.  Eks.  1780  og  1781,  hvor  Krigsbegivenhederne 
i  Udiandel  skabte  en  forbigaaende  Konjunktur  for  Udførslen  af  Kvæg 
i  saltet  og  slagtet  Tilstand. 

Nogenlunde  samtidig  foregik  der  ogsaa  en  Bevægelse  i  det  jydske 
Landbrug  bort  fra  Kvægfedning  og  over  til  holstensk  Mejeridrift. 
I  1786  var  An  lallet  af  Sædegaarde,  som  fedede,  sunket  til  207 
mod  tidligere  400.  Mejeri  synes  at  have  betalt  sig.  Saaledes  oplyste 
en  Proprietær  i  1770,  at  han  af  270  Stude  aarlig  fik  1200  Rdl.  ind, 
hvorved  han  kom  til  at  mangle  19  Rdl.  i  at  faa  erstattet  det  anvendte 
Foderkorns  Værdi.  Ved  i  Stedet  for  at  holde  180  Køer  og  sælge  sit 
Korn  og  Fedevarer  havde  han  derimod  aarlig  indvundet  over  2,000  Rdl., 
altsaa  800  Rdl.  mere,  og  naar  Besparelsen  ved  Fodringen  lagdes  hertil 
endog  ca.  1,000  Rdl.  mere  end  ved  Studefedning.  Og  saa  havde  han 
endda  i  sine  Beregninger  ansat  det  ved  Mejeridriften  sparede  Korn  til 
lavere  Værdi  end  de  gængse  Salgspriser.  —  — 

Paa  Grundlag  af  disse  forskellige  Kendsgerninger  slog  Kommis- 
sionen fast:  1)  at  Staldningen  af  Øksne  i  Jylland  for  Salg  til  frem- 
mede Steder  og  Hertugdømmerne  var  gaaet  stærkt  tilbage;  2)  at 
Sædegaardsejerne  dog  vedblivende  havde  Eneret  paa  al  Kvæghandel ; 
3)  at  den  Tilladelse  til  ustaldede  Øksnes  Udførelse  fra  Jyllands 
Markeder,  som  blev  given  i  1701  og  først  ophævet  1747,  ikke  havde 
bidraget  til  at  skabe  nogen  Formindskelse  i  Staldgaardsbesætningerne, 
lige  saa  lidt  som  paa  den  anden  Side  Ophævelsen  af  dette  Forbud 
havde  kunnet  stanse  en  saadan  Formindskelse,  4)  at  Udførselsforbudet 
oprindelig,  saaledes  baade  i  1663  og  1747,  havde  haft  periodiske 
Aarsager,  som  siden  vare  ophørte. 

Og  med  uimodstaaelig  Logik  drog  da  Kommissionen  heraf  den 
Slutning,  at  Jyllands  Opdræt  af  Stude  følgelig  ikke  længere  burde 
bindes  til  den  Afsætning,  der  var  tilstaaet  de  privilegerede  Sædegaarde, 
saa  meget  mindre  som  disse  ovenikøbet  kun  benyttede  sig  forholdsvis 
lidt  deraf.  Forholdet  burde  tvertimod  forandres  til  Frihed ,  thi  dette 
vilde  just  være  »den  talrigste  Klasse  af  Jyllands  Landboere  til  Gavn«. 
Kommissionen  følte  sig  desto  mere  bestyrket  i  sin  Opfattelse,  fordi 
Fdg.  af  1776  aldeles  ikke  havde  naaet  sit  Øjemed:  at  skaffe  bedre 
Afsætning  af  levende  Kvæg  til  Holland.  I  saa  Fald  vilde  nemlig 
Sædegaardene  have  været  i  Stand  til  efterhaanden  at  kunne  trække 
alt    Ungkvæg   i   Jylland  til    sig.      Men    dette   var   ikke   sket.     Den    nys 

omtalte  korte  Udførselsperiode  for  saltet  Kød  viste  intet  herimod,  thi 
der  var  »grundet  Tvivl  om,  hvor  vidt  det  var  staldstudet  Kød,  og 
denne  Udførsel  ophørte  desuden  aldeles  med  Krigen«.  Det  var 
uimodsigeligt,  at  Fdg.  af  1776  udtrykkelig  havde  haft  til  Formaal  ved 
sit  Tvangssystem  at  fremme  Udførslen  af  levende  Kvæg,  og  den  i  For- 
vejen jævnt  dalende  Udførsel  var  efter  denne  Fdg.'s  Udstedelse  tvert- 
imod  gaaet  raskere  ned  ad  Bakke. 

—  —  Kommissionen  var  desuden  i  Stand  til  at  gøre  en  Slags 
Kontraprøve,  hentet  fra  Erfaringen,  paa  Rigtigheden  af  sit  Ræsonne- 
ment. I  Hertugdømmerne  havde  der  været  relativ  Handelsfrihed , 
og  der  var  det  gaaet  godt.  Men  navnlig  kunde  man  med  Føje  hen- 
vise til  Irland.  Dette  Lands  Kvæg-  og  Kødafsætning  var  ligesom  det 
irske  Køds  Godhed  noksom  bekendt. 

Den  rette  Slutning  maatte  altsaa,  hvordan  man  end  vendte  og 
drejede  det,  blive  den,  at  man  tillod  Alle  og  Enhver  i  Danmark  som 
i  Hertugdømmerne  at  fodre  og  føre  sit  Kvæg,  som  man  selv  fandt 
det  for  godt,  sælge  og  afsætte  det,  naar  man  vilde.  Dog  burde  en 
moderat  Told  bibeholdes  som  »det  eneste  Baand  til  at  holde  det  unge 
Kvæg  i  Landet,  indtil  det  fremvokser  til  mere  Værd«. 

Tilbage  stod  kun  den  Indvending,  at  en  betydeligere  Nedsættelse 
af  Tolden  maatte  synes  uundgaaelig  at  drage  en  stærk  Indtægtsned- 
gang for  Staten  med  sig.  Herimod  sætter  Kommissionen  det  Haab, 
»at  Toldens  rigtige  Erlæggelse  (!)  og  Mængden  af  det,  som  udføres,  vil 
kunne  erstatte  det,  som  eftergives,  og  at  Toldintraderne  derved  med 
Tiden  endog  ville  forøges«. 


Som  man  vil  se,  fulgte  Kommissionen  ingenlunde  den  af  Finans- 
Collegiet  givne  Anvisning:  at  gaa  i  Gang  med  en  omfattende  principiel 
Drøftelse  af  Beskatningens  Grundsætninger.  I  Stedet  for  udskilte 
man  straks  Handelen  med  Korn  og  Kvæg  og  tog  rent  praktisk  fat 
paa  disse  Emners  Behandling.  Det  er  næppe  et  Tilfælde,  at  det  er 
Grev  Reventlows  Initiativtagen  og  Ledelse,  som  her  er  den  afgørende, 
og  at  det  netop  er  de  to  Bondens  Erhverv  vedrørende  Handelsgrene,  som 
Kommissionen  derved  først  ofrer  sin  fulde  Opmærksomhed.  Det  er  i 
de  samme  Aar,  Reventlow  som  Rentekammerets  Chef  er  levende  op- 
tagen af  den  store  Landboreforms  Forberedelse,  og  det  er  derfor 
baade  naturligt  og  ligefremt,  at  han  uvilkaarligt  satte  Finanskommis- 
sionens  Arbejde  i  organisk  Forbindelse  og  Vekselvirkning  med  de 
Tanker,  som  Dag  og  Nat  sysselsatte  ham  og  tog  hans  kæreste  Attraa. 

Saaledes  faar  ganske  af  sig  selv  —  gennem  den  personlige  Form- 
ning det  første  Stykke  Toldreform  et  agrarisk  Tilsnit.  Vi  faa 
Frihandel,  fordi  det  saa  synes  Reventlow  og  Bondevennerne  al  gavne 
Landbruget  bedst. 

Og  paa  denne  Vis  blev  i  Virkeligheden,  ogsaa  paa  Handelens 
Omraade,  Danmark  i  de  Dage,  da  Stavnsbaandet  løstes,  indviet  til  en 
Bonde-  og  Landbrugs-Æra. 


Hvorom  alting  er,  saa  var  1788  et  Lykkeaar  for  Danmark  —  vi 
lunde  vor  sidste  Krig  med  Sverige  og  vandt  en  liden  pæn  Sejr, 
Bonden  blev  løst  fra  Stavnen  og  blev  Landets  Borger,  Frihandelen 
brød  ham  de  første  Verdensveje  til  Velstand. 

Men  saa  er.  det  og  fortalt,  at  hint  Aar  stod  der  en  sydlandsk 
Sommer  igennem  et  stort  Solskinssmil  over  Landet,  og  saa  velsignelses- 
rig en  Varme  vælded'  der  frem,  at  sære  og  sjeldne  Frugter  modnedes 
i  Mængde,  mens  Lo  og  Lade  fyldtes  af  saa  rig  en  Høst,  at  Ingen  i 
Mands  Minde  havde  set  Mage. 

VII. 

Vare   nu  Frihandels-Forordningerne   af  1788   en  Frugt  og  Følge  af 
den  ikke  mange  Aar  forinden  opstaaede  og  grundlagte  Theori  om 
den  økonomiske  Frihed? 

Hovedæren  for  denne  Theori  plejer  man  at  tildele  den  skotske 
Tænker  Adam  Smith.     Sikkert   er   det   oesaa,   at  han  har  sivet  Læren 

O  7  O 

dens  almengyldige  Formulering  og  opført  en  helt  ny  Videnskab  paa 
dens  Grundlag.  Men  i  vore  Dage  er  man  selvfølgelig  ganske  paa 
det  Rene  med,  at  netop  fordi  Theorien  hos  Adam  Smith  fremtræder  i 
saa  fuldført,  saa  fuldendt  en  Skikkelse,  kan  den  ikke  være  sprunget 
ud  af  hans  Hjerne  som  Pallas  Athene  af  Zeus's  Pande.  Mange  Kilder 
maa  have  skabt  denne  vældige  Tankestrøm,  mangen  Biflod  givet  den 
sin  Næring. 

Adam  Smith  blev  i  Slutningen  af  Aaret  1751-  Professor  i  Moral- 
filosofi ved  Glasgow  Universitet,  hvor  det  nævnte  Lærefag  den  Gang 
omfattede  Ethik,  Politik  og  Økonomik.  Herunder  var  desuden  ogsaa 
siden  1718  Naturretten  bleven  inddragen.  I  dette  Læresystem  var  der 
et  særligt  Afsnit,  der  behandlede  Ombytningen,  hvori  man  kom  ind 
paa  Bestemmelsen  af  Begrebet  Værdi,  Forskellen  mellem  Brugs-  og 
Bytteværdi,  og  herfra  førtes  man  atter  over  til  at  behandle  Penge  og 
Priser  og  endelig  i  snæver  Forbindelse  hermed:  Rente,  Geuinst  og 
Arbejdsløn. 

Dog  herigennem  var  man  ingenlunde  naaet  frem  til  nogen  Theori 
om  økonomisk  Frihed.  Naturretslærerne  —  Mænd  som  Pufendorf, 
Wolff  og  deres  engelske  Efterfølgere,  Carmichael  og  Hutcheson,  Adam 
Smiths  Forgængere  paa  den  Glasgower  Lærestol  —  vare  gennemgaaende 
beherskede  af  Samtidens  almindelige  merkantilistiske  Opfattelse,  og  om- 
end  enkelte  af  dem  have  formuleret  nogle  af  de  økonomiske  Begreber 
skarpere  end  tidligere  —  saaledes  Hutcheson   Kapitalrentens  Begreb  — 

saa  bringer  de  dog  ikke  den  økonomiske  Forskning  i  nogen  af- 
gørende Henseende  videre.  Lige  ned  til  Hutcheson  har  ingen  af 
Naturrettens    Folk    den    mindste    Anelse    om,    al    økonomisk    Frihed 

skulde  være  en  uryggelig  Menneskeret  eller  et  nødvendigt  økonomisk 
Postulat  —  eller  blot  en  hensigtsmæssig  og  nyttig  handelspolitisk  For- 
holdsregel. 

Som  Foregangsmand  i  denne  Retning  anføres  derimod  ofte,  og 
med  større  Ret,  Hollænderen  Pieter  de  la  Court,  en  hollandsk 
Købmand  (1618 — 85),  der  i  Forening  med  den  berømte  Johan  de  Witt 
skrev  et  Værk,  som  udkom  i  Amsterdam  1662.  Heri  hævder  han 
ganske  vist,  at  Hollands  Særinteresser  krævede  Handelsfrihed,  men 
vel  at  mærke  kun  for  at  lette  Købmandsstandens  Virksomhed  og  ikke 
for  at  gavne  Forbrugeren.  Han  har  da  heller  ikke  saa  meget  som 
blot  antydet  nogen  Kritik  over  den  merkantilistiske  Lære  om  Handels- 
balancen. 

Naar  man  dog  er  inde  paa  at  grave  slige  gamle  Snurrepiberier 
op  for  at  glæde  sig  over,  »wie  vor  uns  ein  weiser  Mann  gedacht« , 
kan  man  bedre  nævne  Sir  Dudley  North  (1644 — 91).  I  et  lille  Skrift 
paa  et  Par  og  Fyrretyve  Sider  søgte  denne  Englænder  i  1691  at  for- 
klare sine  Landsmænd,  hvorledes  Pengemængden  i  et  Land  »uden 
Statsmændenes  Medvirken«  forøges  og  formindskes  efter  det  vekslende 
Behov  i  regelmæssig  Vekslen  som  Ebbe  og  Flod.  Overhovedet  kan 
ingen  Regeringsforanstaltning  gøre  et  Folk  rigere,  kun  de  tre  F'er : 
Fred,  Flid  og  Frihed.  Dog  ogsaa  North  synes  nærmest  at  have  haft 
Købmandsvel  for  Øje:  hvor  Handelsstanden  trives,  siger  han,  der 
gaar  det  ogsaa  Publikum  godt. 

For  øvrigt  forsvandt  denne  Piéee  paa  en  for  Datiden  gaadefuld 
Maade  *)  og  blev  først  Hundrede  Aar  efter  fundet  paany  og  draget 
frem  for  Dagens  Lys.  Nogen  nævneværdig  Indflydelse  tør  den  derfor 
næppe  have  haft. 

Derimod  skal  Adam  Smith  sikkert  have  kendt  en  anden  Eng- 
lænder, ved  Navn  Vanderlint,  der  i  Trediverne  traadte  klart  og  tydeligt 
op  for  Frihandel  i  sin  »Money  answers  all  things«  og  begrundede 
Kravet  paa  saa  dygtig  en  Vis,  at  han  derigennem  paavirkede  sit  Lands 
største  daværende  Tænker  David  Hume  (1711 — 76).  Det  var  egentlig 
denne,  hvis  Kritik  afgørende  sønderlemmede  den  merkantilistiske 
Theori  om  Handelsbalancen.  Omtrent  samtidig  —  omkring  Midten  af 
Aarhundredet  —  søgte  de  saakaldte  Populationssværmere,  Mænd  som 


*)     North  lod  nemlig  selv  underhaanden  alle  Eksemplarer  opkøbe  og  tilintetgøre, 
da   han   hurtigt  hemærkede.  at   hans  Tankegang  ikke   passede  i   Magthavernes   Kram. 

Forbonnais,  Necker  og  noget  senere  Sonnenfels,  at  forbedre  den 
gamle  Lære  ved  at  lægge  Vægten  paa,  at  kun  den  Produktudførsel 
vendte  Balancen  til  virkelig  Gunst  for  et  Land,  ved  hvis  Frem- 
bringelse der  beskæftigedes  og  ernæredes  det  størst  mulige  Antal 
Mennesker.  Ifølge  denne  Opfattelse  kom  det  ikke  an  paa  at  skaffe 
Landet  et  Overskud  i  Penge,  men  at  forøge  Tallet  af  beskæftigede,  af 
arbejdende  Mennesker. 

En  hermed  ganske  beslægtet  Anskuelse  gjordes  ogsaa  gældende  i 
England  i  1760  af  Joshua  Tucker  (1711 — 99),  som  yderligere  i  sine 
»Four  Tracts«  (skrevne  allerede  1758,  udkom  1774)  førte  sine  Over- 
vejelser om  den  internationale  Handels  theoretiske  Fundamentalsætninger 
videre  med  en  abstrakt  Ensidighed  og  Energi,  som  sidenhen  har  for- 
skaffet ham  Benævnelsen:  der  wahre  Ahnherr  der  heutigen  Man- 
chesterschule. 

Noget  nærmere  ved  de  egentlige  Populationister  staar  Justi 
(1702 — 71),  som  i  vore  Dage  har  genvundet  ikke  saa  ganske  lidet  af 
sit  store  Ry  i  levende  Live.  For  os  herhjemme  har  han  særlig 
Interesse,  fordi  han  i  1760  blev  indkaldt  til  Danmark  af  den  ældre 
Bernstorff  for  at  medvirke  ved  Planerne  om  Landets  Frugtbar- 
gøreise *).  Han  fik  derved  Del  i  det  første  store  Forsøg  paa  at  op- 
dyrke Jyllands  Heder,  som  han  tilraadede  at  foretage  ved  Kolonisation. 
Planen  var  stort  anlagt  og  flot  udkastet,  men  man  evnede  kun  at 
bringe  den  til  Udførelse  i  langt  mindre  Stil,  og  den  mislykkedes  paa 
Grund  af  praktiske  Vanskeligheder,  som  Justi  ifølge  Forholdenes 
Natur  ikke  forud  kunde  have  noget  Kendskab  til.  Justi  var  over- 
hovedet en  paa  Indfald  og  Ideer  saare  frugtbar  Mand  med  en  stor 
Mængde  spredte  Kundskaber,  et  hastigt  Hoved  og  en  Pen,  der  flød 
lige  saa  rask  som  hans  Tanke  løb  hurtig.  Han  danner  Overgangen 
mellem  Merkantilisterne  paa  den  ene  Side  og  Fysiokraterne  paa  den 
anden  Side  og  slaar  paa  mange  Omraader  en  Bro  over  det  Svælg, 
der  for  den  nutidsfjerne  Bevidsthed  synes  at  ligge  mellem  disse  to 
økonomiske  Synsmaader.  Han  saa  at  sige  afsluttede  Kamer alistiken 
og  grundlagde  Finansvidenskaben,  som  hos  ham  for  første  Gang  frem- 
træder i  systematisk  Form.  I  det  hele  taget  var  han  en  stor  Syste- 
matiker, fordi  hans  Tankehast  tillod  ham  med  Lethed  at  vinde  Over- 
blik over  større  Aandsfelter  og  trække  de  ledende  Linier  op,  hvorimod 
al  Detailforskning   og   alle   finere  Begrebsbestemmelser   ikke    var  hans 


I  Kjøbenhavn  udgav  ban  »Vollståndige  Abbandlung  v.  den  Manufakturen  u. 
Fabriken«.  2.  Bd.  1758— 61,  tilegnet  Grev  Bernstorff,  samt  1763:  »La  chimére  de 
l'équilibre   du  commerce  et  de  la  navigation«,  —  begge  rent  merkantilistiske  Skrifter. 

Sag.   Skønt  han  i  del  væsentlige  fastholdt  Læren  om  Handelsbalancen, 

saa  han  dog,  at  al  Handel  mellem  forskellige  Lande  forudsætter,  at 
begge  Parter  have  Fordel  deraf,  og  al  derfor  intet  Land  kan  opnaa 
en  blomstrende  Udenrigshandel,  uden  at  Ogsaa  Samhandelslandene 
maa  vinde  derved.  I  Henseende  til  Fabrikvæsen  er  han  endnu  ud- 
præget M erkantilist ,  men  paa  den  anden  Side  betragter  han  Ager- 
dyrkningen som  samtlige  Erhvervs  alma  mater. 

Id  fra  et  lignende  Synspunkt  som  det  sidst  anførte  skrev  den 
engelske  Købmand  Cantillon  sin-  »Essai  sur  la  nature  du  commerce 
en  genér  ah  London  (1755)  *).  Han  begyndte  dette  Værk  med  at  fast- 
slaa,  at  »la  terre  est  la  source  ou  la  matiere  doii  Von  tire  la  richesse«, 
og  udvikler,  hvorledes  i  Virkeligheden  hele  Befolkningen  lever  af 
Jordbrugets  Overskud. 

Vi  føres  herved  naturlig  over  til  nærmere  at  betragte  de  saakaldte 
Fysiokrater,  skønt  disse  netop  ivrigt  søgte  at  fragaa  Arv  og  Gæld  efter  Can- 
tillon. Derimod  nævne  og  anerkende  de  selv  som  deres  Forgænger  Marquis 
d'Argexson  (1694 — 1754),  hvis  økonomiske  Skrifter  aldrig  blev  trykte, 
men  fandt  Udbredelse  gennem  talrige  Afskrifter.  D'Argenson  lærte, 
at  Enhver  arbejder  for  sig  selv ;  Ære  og  Fordel  er  Menneskenes  Lede- 
stjerner, og  naar  de  have  Lov  til  frit  at  følge  disse  efter  eget  Tykke, 
opstaar  der  »un  grand  tout«,  som  selv  den  mest  udmærkede  Regerings- 
kunst  ikke  kan  skaffe  Mage  til.  Men  naar  saaledes  Selvinteressen 
ganske  af  sig  selv  med  psykologisk  Nødvendighed  kan  fremkalde  en 
harmonisk  Almenhed,  saa  maa  Løsenet  være:  hel  og  fuldstændig 
økonomisk  Frihed.  »Laissez  faire  —  tel  devrait  etre  la  devise  de 
toute  puissance  publique  depuis  que  le  monde  est  civilisé««,  og  som 
Statskunstens  øverste  Regel  nævner  han:  »pour  mieux  gouverner  il 
faut  gouverner  moins«.  Hvad  særlig  Samhandelen  mellem  Landene 
angaar,  da  fortolkede  han  sin  Maxime  »laissez  faire«  derhen,  at 
Varerne  burde  passere  frit  over  Landegrænserne  »som  Luften  og  Vandet«. 

Allerede  her  træffer  man,  som  det  vil  ses,  den  doktrinære 
økonomiske  Liberalismes  Program  klart  og  tydeligt  udtrykt  —  ligefra 
Selvinteressen  som  samfundspsykologisk  Udgangspunkt  og  til  det 
berømte  Slagord  laissez  faire  som  ledende  politisk  Grundsætning. 

Den  samme  Tankegang  finder  man  i  bredere  Udførelse  hos 
Turgot  i  hans  berømte  Bog  »Éloge  de  Gournay«,  der  udkom  1759. 
Turgot  ledsagede  i  Aarene  1755 — 56  Gournay  paa  dennes  Forretnings- 
rejse  i    Provinserne   som    intendant   de   commerce.     Gournay,    hvis   op- 


*)     Værket  angives  at  være  oversat  fra  Engelsk,  men  den  engelske  Original  kendes 
ikke,  og  Mange  betvivle,  at  den  nogensinde  har  eksisteret. 

rindelige  Navn  var  Jacques  Claude  Vincent,  og  som  først  senere 
efter  sit  Gods  fik  Tilnavnet  de  Gournay,  var  født  1712  i  St.  Malo  og 
havde  forinden  sin  Ansættelse  opholdt  sig  længe  som  Købmand  i 
Udlandet.  Han  var  saaledes  en  praktisk  uddannet  Mand  og  synes 
nærmest  at  have  dannet  sig  sine  Forestillinger  om,  hvad  der  var  den 
bedste  Handelspolitik,  ved  at  bruge  sin  Iagttagelsesevne  og  drage  sine 
Slutninger  af  de  Erfaringer,  det  praktiske  Liv  gav  ham.  Ifølge  Turgot 
havde  han  ad  denne  Vej  naaet  til  at  opstille  visse  ledende  Grund- 
sætninger, som  han  selv  kun  betragtede  som  »den  almindelige  sunde 
Menneskeforstands  Maximer« ,  men  som  i  Virkeligheden  udgjorde  et 
helt  »nyt  System«.  Dettes  Udgangspunkt  var  den  overordentlig  simple 
Sætning:  »Ethvert  Menneske  kan  bedre  bedømme,  hvad  der  er  i  hans 
egen  Interesse,  end  en  hvilkensomhelst  Anden ,  hvem  denne  Interesse 
er  ligegyldig«.  Deraf  sluttede  Gournay  videre,  at  da  man  ikke  ret 
vel  kunde  antage ,  at  den  Enkeltes  Interesse  under  normale  Forhold 
i  nogen  afgørende  Henseende  skulde  være  forskellig  fra  Almeninteressen 
—  en  Forudsætning,  der  af  den  praktiske  Mand  blev  stillet  hen  som 
et  selvfølgeligt  Postulat  —  kunde  man  ikke  gøre  bedre  paa  alle 
økonomiske  og  sociale  Omraader  end  at  overlade  til  Menneskene  at 
handle,  som  de  selv  fandt  det  bedst. 

Paa  denne  Vis  maatte  det  for  Gournay  komme  til  at  staa  saaledes, 
som  at  særlig  paa  Omsætningens  Omraade  maatte  Frihandel  være 
det  eneste  naturlige  og  nyttige.  Den  frie  Konkurrence  skulde  nok 
føre  til,  at  Køberne  fik  gode  Varer  til  laveste  Priser,  og  at  paa  den 
anden  Side  Priserne  dog  blev  høje  nok  til,  at  Sælgerne  vedblivende 
kunde  skaffe  gode  Varer.  Til  D'Argensons  Fordring:  »laissez  faire« 
føjede  han  derfor  det  andet  berømte  Slagord  »laissez  passer«  —  »fri 
Produktion,  fri  Omsætning«. 

Hvor  meget  heraf  der  nu  med  Rette  kan  henføres  til  Gournay, 
lader  sig  vanskeligt  eller  umuligt  afgøre,  men  er  ogsaa  i  denne 
Sammenhæng  ligegyldigt.  Urimeligt  er  det  ikke  at  antage,  at  en  saa 
fremragende  Tænker  og  glimrende  Stilist  som  Turgot  har  lagt  en 
væsentlig  Del  af  eget  Snille  og  egen  Aandsrigdom  ind  i  den  lille 
Handelsintendants  Diligencepassiar.  Selv  blev  Turgot  sidenefter 
Fysiokraternes  egentlige  Bannerfører  og  Høvding  i  Striden ,  og  i  sine 
berømte  Réflexions,  der  udkom  i  Novbr.  1766,  viser  han  sig  som 
Skolens  klareste  Hoved,  eleganteste  Pen  og  største  Mester  i  Frem- 
stillingskunsten.  Men  det  er  vel  værd  at  lægge  Mærke  til,  at  skønt 
han  allerede  i  Halvtredserne  kendte  Fysiokratismens  egentlige  Grund- 
lægger Quesnay,   der  alle  Dage   var  noget   af  et  filosofisk  Uhyre,  saa 

fremstiller  han  i  sit  ovennævnte  Værk  om  Gournay  Frihandelslæren 
som  en   Frugi  al*  Empiri  og  praktiske  Klogskabsregler. 

For  Quesnay  og  lians  nærmeste  Tilhængere,  Mirabeau  den  ældre 
og  Dupont  de  Nemours,  stiller  Sagen  sig  derimod  ganske  anderledes. 
For  dem  er  den  økonomiski'  Frihed  saa  at  sige  en  Religion.  At  krænke 
Friheden  er  al  krænke  de  af  Skaberen  indstiftede  Helligheder  og 
begaa  crimen  læsæ  Majestatis  mod  selve  Guddommen. 

Quesnay  var  oprindelig  en  Land  læge.,  der  i  sin  tidlige  Manddom 
vandt  et  vist  Ry  i  Paris  som  Saarlæge  og  Akkuchør.  1730  gjorde 
han  almindelig  Opsigt  ved  at  advare  mod  og  bekæmpe  den  i  Datiden 
til  Overdrivelse  anvendte  Aareladning,  siden  kastede  han  sig  over 
Fysiologien.  Efter  at  han  i  1752  havde  helbredet  Dauphinen  (Ludvig 
WTs  Fader)  for  Kopper,  blev  han  kgl.  Livlæge,  og  først  derefter  er 
det,  at  han  gaar  over  til  Samfundsvidenskaberne.  Han  kom  i 
Forbindelse  med  Tidens  ledende  Aander,  Mænd  som  d'Alembert  og 
Diderot,  og  i  den  store  »Encyclopédie«  blev  det  Quesnay,  som  fra 
Begyndelsen  af  kom  til  at  skrive  alle  de  økonomiske  Fagartikler.  I 
Juli  1757  traf  han  sammen  med  Marquis  Victor  de  Mirabeau,  som 
blev  ganske  begejstret  for  hans  Ideer  og  gik  fuldstændig  op  i 
Quesnay.  I  sit  bekendte  Værk  »ami  des  kommes«  populariserede  han 
Vennens  Ideer. 

En  systematisk  Paavirkning  af  Publikum  til  Gunst  for  den  ny 
Lære  begyndte  dog  først  i  Juli  1765,  da  den  halvofficielle  »Journal  de 
Tagriculture,  du  commerce  et  des  finances«  blev  stiftet,  og  Quesnays 
Discipel  Dupont  blev  dens  Redaktør.  Da  denne  i  Slutningen  af  1766 
blev  afskediget,  stillede  Abbé  Baudeau  sit  Blad  »Ephémérides  du  citoijen« 
til  Disposition,  og  heri  udkom  Turgols  »Réflexions«  for  første  Gang. 
Selve  Betegnelsen  »Fysiokrater«  brugtes  ikke  af  Quesnay  selv,  — 
officielt  benævnede  man  sig  selv  »Økonomist«  —  men  tillægges 
almindelig  Dupont,  efter  de  nyeste  Undersøgelser  dog  næppe  helt  med 
Rette.  Dupont  har  ganske  vist  paaviseligt  brugt  Ordet  i  Slutningen 
af  1767  som  Titel  paa  et  Udvalg  af  Quesnays  Afhandlinger,  men 
allerede  i  April  s.  A.  anvender  Abbé  Baudeau  det  i  en  Afhandling  i 
»Ephémérides«  paa  en  Maade,  som  synes  at  tyde  paa,  at  Udtrykket 
var  gængs  i  Skolens  ledende  Kres. 

Quesnays  Udgangspunkt  og  Hensigt  var  at  finde  en  Maade  eller 
Metode,  hvorved  Menneskene  saa  at  sige  kunde  regne  sig  til  Lykken. 
Det  var  ham  om  at  gøre  at  nedbryde  Skellet  mellem  Naturviden- 
skaberne og  Aandsvidenskaberne  ved  at  inddrage  Psykologien  og 
Ethiken  under  den  eksakte  Forskning.  Selv  benævner  han  sin  Lære: 
la    science  économique   og   herunder   faldt   egentlig   hele   den   praktiske 

Filosofi.  Moral  og  Politik  burde  efter  hans  Mening  aldrig  skilles  ad, 
hvorfor  hans  Forbillede  var  Confucius,  der  paa  én  Gang  havde  været 
det  kinesiske  Riges  »Lærer  og  Læge«. 

Det  ethiske  Tyngdepunkt  finder  han  i  den  fri  Villies  Begreb. 
I  Kraft  af  sin  Fornuft  har  Mennesket  Frihedens  Valgevne,  hvad  der 
dog  ingenlunde  vil  sige  det  samme  som :  at  handle  uden  Motiver  — 
selv  Gud  er  det  ikke  givet  at  handle  uden  Motiver.  Den  menneskelige 
Friheds  Væsen  bestaar  i  Evnen  til  at  beregne  Følgerne  af  de  for- 
skellige Handlemaader,  han  kan  vælge  imellem.  Mennesket  lever 
derfor  under  Ansvar  —  et  tredobbelt  Ansvar!  Først  er  han  ansvarlig 
overfor  sig  selv,  dernæst  overfor  sine  Medmennesker  og  endelig  over- 
for Gud.  Oprindelig  vil  Mennesket  lade  sig  bestemme  af  sine  Sanse- 
indtryk og  følge  Selvinteressens  Bud.  Men  han  opdager  snart  at 
skelne  mellem,  hvad  der  blot  i  Øjeblikket  vækker  Sansebehag,  og  den 
varige  Tilfredsstillelse,  l'intérét  bien  entendu. 

Her  paa  Jorden  er  Mennesket  underkastet  en  trefoldig  Retsordning, 
nemlig  Fordre  naturel  og  l ordre  positif.  Den  første  Retsordens  Love 
er  selve  den  menneskelige  Fornufts  og  derfor  den  bedste,  fordi 
Menneskets  Natur  er  Guds  Værk  —  den  positive,  bestaaende  Rets- 
orden burde  som  Følge  heraf  bygges  op  paa  den  naturlige  Ordning, 
og  naar  de  menneskelige  Samfund  lide  af  saa  mange  Svagheder  og 
Ufuldkommenheder,  er  Grunden  stedse  at  henføre  til,  at  dette  endnu 
ikke  er  sket. 

Naturens  største  og  vigtigste  Gave  er  nu  Jorden ,  af  hvis  Frugter 
vi  alle  maa  ernæres,  og  som  det  derfor  gælder  om  at  dyrke  med  det 
størst  mulige  Udbytte.  Derfor  er  Agerdyrkningen  al  Rigdoms  Kilde 
—  og  derfor  samler  al  politisk  Visdom  sig  i  den  bekendte  Devise : 
pauvre  pausan  pauvre  royaume,  pauvre  roijaume  pauvre  roi. 

Af  denne  Quesnays  fysio-kratiske  Synsmaade  følger  det,  at  kun 
Agerdyrkningen  er  et  produktivt  Erhverv,  hvorimod  Handelsstanden  er 
en  classe  sterile.  Oprindelig  og  naturlig  er  Handel  kun  enstydig  med 
Samkvem  mellem  Førstehaands- Sælgere  og  Forbrugerne  som  Købere. 
I  Tidens  Løb  har  der  imidlertid  ind  imellem  disse  trængt  sig  for- 
skellige Mellemled  (commercant  de  revendeur,  trafiquant),  som  ganske 
vist  i  mange  Tilfælde  ikke  kunne  undværes,  men  som  højst  maa 
betragtes  som  et  nødvendigt  Onde.  Medens  nemlig  Handelen  i 
Grunden  kun  skulde  have  til  Funktion  at  skaffe  Producenten  den 
samme  Pris,  som  Forbrugeren  betaler,  kommer  det  i  Stedet  for  om- 
vendt til  at  ligge  i  Købmandens  Interesse  at  gøre  Forskellen  mellem 
disse  to  Priser  saa  stor,  at  han  deraf  kan  høste  en  klækkelig  Gevinst. 
For   at   holde   denne  Vindesyge   i    Tømme   og   saa    vidt   muligt   forene 

Producentens  og  Forbrugerens  Interesse  gives    der   kun  ét  Middel 
ce  moyen  est  la  plus  (/runde  concurrence  possible. 

I  Overensstemmelse  hermed  maa  Quesnay  med  Nødvendighed 
bekæmpe  den  tidligere  merkantilistiske  Opfattelse  al*  det  Fordelagtige 
ved  en  stor  og  blomstrende  Handel.  Hvad  der  kan  vindes  herved  er 
kun  Penge,  og  Penge  have  kun  Værdi  som  Ombytningsmiddel  og 
Værdimaalestok.  Ethvert  Køb  af  en  Vare  er  samtidig  et  Salg  al'  en 
anden  Vare,  hvad  imidlertid  Pengenes  Tilstedekomst  skjuler  for  den 
enfoldige  Betragter.  Et  Køb  kommer  overhovedet  kun  i  Stand,  naar 
begge  Parter  anser  den  Andens  Vare  for  nyttig.  Handel  kan  saaledes 
i  og  for  sig  ikke  skabe  ny  Værdier,  og  den  Ombytning,  der  sker  ved 
Handelen,  er  stedse  kun  une  échange  de  vqlenr  egale  pour  valeur  egale. 
Dette  gælder  ogsaa  for  den  internationale  Omsætning,  og  den  saakaldte 
Handelsbalance  er  derfor  en  ren  Chimære.  Det  er  umuligt,  at  det 
ene  Land  ved  Handel  skulde  kunne  vinde  fra  det  andet  —  un  Dieu 
j uste  et  bon  a  voulu  que  cela  fut  impossible.  —  — 

—  Hos  Quesnays  nærmeste  Disciple  uddannes  hele  denne  økono- 
miske Naturretslære  med  endnu  større  Fanatisme.  Gud  har  skabt 
Mennesket  saaledes,  at  hans  Natur  kræver  det  størst  mulige  Spillerum 
for  hans  Evners  Udvikling  —  altsaa  maa  Samfundet  ogsaa  sørge  for, 
at  hvad  Gud  saaledes  har  villet,  bliver  ført  ud  i  Virkeligheden. 
Økonomisk  Frihed  er  en  naturretlig  Fordring,  som  de  sande  Produ- 
center og  Forbrugerne  i  Forening  kunne  stille  til  Samfundsordningen. 

—  Vi  vende  endelig  tilbage  til  den  økonomiske  Friheds  største 
Apostel,  Adam  Smith,  der  som  en  anden  Petrus  grundlagde  Libera- 
lismens Kirkevælde,  og  i  sin  berømte  Bibel  »Wealth  of  Nations«  (1776) 
opførte  en  pragtfuld  systematisk  Dogmebygning,  et  Tankens  Slot,  hvis 
Liniers  og  Fladers  Storhed  og  Symmetri  endnu  den  Dag  i  Dag  maa 
vække  vor  Beundring. 

Det  læres  ofte  —  saaledes  ogsaa  herhjemme  antydet  af  Professor 
Falbe-Hansen  i  hans  Finansvidenskab  —  at  Smith  nærmest  var  en 
Diseipel  af  Fysiokraterne  og  især  havde  Læren  om  den  økonomiske 
Frihed  fra  disse.  Dette  er  dog  næppe  holdbart.  Hans  første  Biograf, 
Sir  Dugald  Stewart,  hvis  Essays  udkom  allerede  i  1795,  har  gjort 
opmærksom  paa,  at  Smiths  politiske  Forelæsninger  ved  Glasgow  Uni- 
versitet i  Aaret  1752  eller  1753  i  alt  væsentligt  indeholdt  den  samme 
theoretiske  Tankegang  som  hans  i  1776  udkomne  økonomiske  Hoved- 
værk. Hvad  der  hæver  Sagen  over  al  Tvivl  er  dette,  at  der  foreligger 
en  Afhandling  af  ham  fra  Aaret  1755,  hvori  følgende  Tankegang  skizzeres  : 
daarlige  Statsmænd  og  politiske  Projektmagere  stanse  kun  altfor  ofte 
den  menneskelige  Natur  i  dens  naturlige  Løb.    Der  hører  intet  andet  til 

at  bringe  en  Stat  fra  det  dybeste  Barbari  til  den  højeste  Blomstring 
end  Fred,  faa  Skatter  og  en  taalelig  Retspleje  —  »alt  andet  frem- 
bringer Tingenes  naturlige  Løb  af  sig  selv«.  Den  menneskelige  Natur 
forfølger  sine  egne  Formaal  og  maa  derfor  have  det  friest  mulige  Spille- 
rum, og  den  Regering,  som  handler  herimod,  handler  »unaturligt«  og 
tyrannisk.  —  Ifølge  Smiths  eget  Vidnesbyrd  har  han  udviklet  dette  ud- 
førligt, ligefra  han  blev  Professor  i  Glasgow  (1751). 

Quesnays  økonomiske  Debut-Afhandlinger  fremkom  derimod 
1757 — 58,  Turgots  »Éloge  de  Gournay«  1759,  Smith  selv  kom  først  til 
Frankrig  i  Marts  1764,  til  Paris  i  Slutningen  af  1765.  I  Paris  blev 
han  til  Oktober  1766,  hvorom  nærmere  nedenfor. 

Adam  Smith  var  først  og  fremmest  Moralfilosof  og  som  saadan 
en  Elev  af  Hutcheson  og  Shaftesbury.  I  korte  Træk  kan  Indholdet 
af  hans  filosofiske  Anskuelser  gengives  saaledes: 

Gud  har  skabt  Verden  for  den  menneskelige  Lyksaligheds  Skyld. 
Han  er  som  en  Urmager,  der  har  sammensat  Verdens  Urværk  med 
saa  stor  en  Kunst,  at  det  frembringer  Orden,  Harmoni  og  Skønhed, 
uden  at  Hjulene  vide  eller  ville  det.  Ligesom  Naturvidenskaben  ud- 
grunder Himlens  og  Jordens  uforanderlige  Love,  saaledes  maa 
Forskeren  paa  Menneskenaturens  Omraade  udmaale  den  menneskelige 
Sjæl  i  alle  dens  Dybder,  sørge  for  at  lære  Drifternes  Drivhjul  og 
Mekanisme  at  kende  for  af  denne  Erkendelse  at  aflede  de  naturlige 
Love  for  den  menneskelige  Handling,  hvilke  altsaa  ogsaa  ere  Guds  (i 
Naturen  aabenbarede)  Love.  Ethiken  er  saaledes  en  Erfarings -Viden- 
skab og  maa  bygges  op  paa  psykologisk  Grundlag.  Ogsaa  for  Poli- 
tiken kan  Opgaven  ikke  være  nogen  anden  end  at  optrække  Linierne 
i  den  naturlige  Ordning,  som  Gud  har  antydet  i  den  menneskelige 
Sjæl.  Shaftesbury  klagede  med  Rette  over,  at  naar  Menneskene 
vilde  forbedre  Samfundet,  forskede  de  efter  Magtens  og  Handelens 
Balance,  men  det  vigtigste  glemte  de:  de  menneskelige  Drifters  og 
Lidenskabers  Balance. 

Erfaringen  viser  nu  snart,  at  den  menneskelige  Sjæl  baade  har 
selviske  og  sociale,  baade  egoistiske  og  altruistiske  Drifter.  Da  det 
er  Gud  selv,  der  har  udrustet  den  menneskelige  Natur  saaledes,  kan 
ingen  af  disse  Drifter  i  sig  selv  være  slette,  men  eftersom  der  findes  begge 
Slags,  bør  de  ledes  saaledes,  at  begge  komme  til  deres  Ret.  Allerede 
Shaftesbury  har  paavist,  hvorledes  Selvopholdelsesdriften  og  Slægt- 
skabsfølelsen begge  bunde  dybt  i  Menneskets  Sjæl ,  og  hvorledes  de 
heraf  bestemte  Følelser  er  Moralens  Kilde.  Hans  nærmeste  Discipel 
Hutcheson  —  Adam  Smiths  store  Lærer  —  gaar  ligeledes  ud  fra  den 
psykiske  Kendsgerning,   at  Mennesket   paa   én  Gang   besidder  selviske 

<>l;  sympathetiske  Følelser.  Naar  vi  se  Andres  Nød  og  Trang,  gribes  vi 
saaledes  af  Medlidenhed  og  Lyst  til,  uden  Tanke  paa  egen  Fordel,  at 
komme  de  Lidende  til  Hjælp.  Denne  Drift  er  endog  stærkere  hos  os 
end  Trangen  til  at  glæde  os  med  Andre.  Men  dernæst  har  Mennesket 
ogsaa  en  særlig  mordisk  Sans,  og  ved  Hjælp  al*  denne  ere  vi  i  Stand 
til  al  vurdere  de  altruistiske  og  egoistiske  Drifter  i  deres  gensidige 
Forhold  til  hinanden.  Denne  moralske  Sans  er  »en  naturlig  og 
umiddelbar  Bevæggrund  hos  os  til  al  billige  (henholdsvis:  misbillige) 
visse  Tilbøjeligheder  og  de  deraf  flydende  Handlinger.  Saaledes  holdes 
vor  Egoisme  stadig  i  Skak  af  vor  Sympathi. 

Paa  noget  lignende  Maade  søger  Hump:  Ethikens  Grundlag  i  the 
fettow-feeling  eller  Sympathien:  vi  sætter  os  uvilkaarlig  i  Andres  Sted 
og  føle  med  dem  som  simpel  Følge  af,  at  »the  minds  of  all  men  are 
similar  in  their  feelings  and  operations«. 

I  sit  store  Værk:  »The  theory  of  moral  sentiments«  (1759)  slutter 
Adam  Smith  sig  nærmest  hertil.  Sympathien  er  ogsaa  for  ham 
Moralens  Fundament,  men  ved  Sympathi  forstaar  han  ikke  Velvillie 
eller  Næstenkærlighed,  kun  en  Med-Følelse  eller  rettere:  Med-Følen, 
Med-Liden  i  Følelsen  (Medlidenhedsfølelse).  Mennesket  er  oprindelig 
Egoist  og  først  efterhaanden  gennem  Familieliv  og  Venskab  udvikles, 
hvad  man  ellers  plejer  at  kalde  sympathiske  Følelser  *).  Derimod  er 
vor  Natur  lige  fra  først  af  saaledes  indrettet,  at  vi  ikke  kunne  undgaa 
i  Fantasien  at  leve  os  ind  i  Andres  Liv,  sætte  os  i  deres  Sted,  lade  os 
gribe,  røre  eller  bevæge  (føle  Lyst  eller  Smerte)  ved  deres  Handlinger. 
Og  derved  komme  vi  da  til  at  billige  eller  misbillige  disse,  altsaa  til: 
moralske  Domme.  Fra  at  fælde  disse  over  Andre  gaa  vi  derpaa  over 
til  at  anvende  eller  overføre  dem  paa  os  selv  ved  at  tænke  efter, 
hvorledes  vel  Andre  bedømmer  os.  Enhver  deler  saaledes  sit  Jeg  i 
to  Personer  —  vi  opdager  »et  indre  Menneske,  som  bor  i  vort  Bryst«, 
og  som  er  »den  store  Dommer  og  Vurderer  af  al  vor  Færd«.  »Kun 
ved  denne  upartiske  Tilskuers  Seen-til  kunne  Egenkærlighedens  natur- 
lige Illusioner  berigtiges«.  Det  er  den,  som  lærer  os  det  Urigtige  i 
»at  hindre  Andres  Lykke«  og  »det  Rigtige  i  at  opgive  vore  egne  højeste 
Interesser  for  Andres  endnu  højere  Interesser,«  —  det  er  denne  Følelse, 
som  er  Moralens  Vogter  og  Befordrer  og  ikke  »Menneskekærlighedens 
milde  Magt«  eller  « Kærligheden  til  vor  Næste«. 


*)  Selv  disse  er  dog  stedse  stærkt  begrænsede  af  vor  oprindelige,  medfødte 
Egoisme  :  derfor  sympathiserer  vi  hellere  med  smaa  Glæder  og  store  Smerter  hos 
Andre  end  med  store  Glæder  og  smaa  Smerter  —  altfor  store  Glæder  gør  os  let 
misundelige,  smaa  Smerter  gider  vi   ikke   lade  os  forstyrre  af. 

Det  har  utvivlsomt  saa  lidt  for  Adam  Smith  som  for  hans 
Forgængere  været  i  Strid  eller  Selvmodsigelse,  men  tværtimod  i 
bedste  Samklang  hermed,  at  Selvinteressen  —  der  som  det  gudskabte 
sjælelige  Urstof  i  sig  selv  er  sædelig  berettiget  —  betragtes  som  det 
drivende  Hjul  i  alle  økonomiske  Handlinger  *),  ja  i  selve  Samfundshus- 
holdningens Maskineri,  dog  at  den  vel  at  mærke  bør  reguleres  saaledes, 
»at  Næstens  (selviske)  Lykke-Krav  og  Lykke-Ret  ikke  hindres  eller 
hæmmes«.  Naar  med  andre  Ord  de  egoistiske  Drifter  —  saaledes 
Erhvervsdriften,  Lysten  til  at  komme  frem  og  forbedre  sin  Samfunds- 
stilling —  holdes  indenfor  de  af  hin  ovenfor  beskrevne  Følelse  af- 
stukne Grænser,  maa  de  have  frit  Lov  til  at  folde  sig  ud  og  ville 
ifølge  den  guddommelige  Visdoms  Plan  nødvendigvis  bidrage  til  at 
gøre  den  Enkelte  lykkelig  —  og  dermed  Samfundet!  For  at  Naturens 
Formaal  med  Mennesket  kunne  realiseres,  maa  man  lade  Naturen  til 
en  vis  Grad  og  Grænse  have  frit  Løb  og  Raaderum  —  og  herfor  maa 
Samfundsordningen  sørge.  Paa  det  økonomiske  Omraade  betyder 
dette :  den  frie  Konkurrence  under  Retfærdighedens  Ægide. 

Man  kan  saa  meget  tryggere  saaledes  overlade  Samfundet  til  den 
økonomiske  Frihed,  som  den  guddommelige  Urmager  netop  har  føjet 
alt  saa,  at  naar  Individet  blot  følger  sin  naturlige  Trang  til  stedse  at 
forbedre  sin  egen  Stilling  ved  at  skaffe  sig  saa  mange  som  muligt  af 
dette  Livs  materielle  Goder,  saa  arbejder  han  derved  samtidig  for 
sine  Medmennesker.  I  denne  Overensstemmelse  mellem  hvad  der 
tjener  det  enkelte  menneskelige  Jeg  og  det  hele  menneskelige  Samfund 
bedst,  viser  sig  atter  Verdensskaberens  Visdom  og  usynlige  Styrelse. 
Men  ogsaa  denne  Betragtning  fører  til,  at  enhver  Indgriben  i  Drifternes 
frie  Spil  fra  Statsmagtens  Side  saaledes  i  Grunden  kun  er  en  Krænkelse 
af  den   guddommelige  Ordning,   forsaavidt   den  ikke  indskrænker  sig 


*)  Som  bekendt,  har  Blckle  alligevel  fundet  det  nødvendigt  at  gøre  et  For- 
klaringsforsøg,  der  imidlertid  er  faldet  lidt  naivt  ud.  Han  vil  have  Smiths  store 
moralfilosofiske  Værk  og  hans  »Wealth  of  nations«  opfattet  som  tvende  adskilte  Halv- 
dele, som  man  først  maa  skrue  sammen  for  at  faa  et  vel  afrundet  Hele.  Heri  ligger 
imidlertid,  tydelig  nok,  indirekte,  at  der  i  Grunden  bestaar  en  Modsætning  mellem 
Smiths  Sympathimoral  og  (økonomiske)  Selvinteresse-Lære,  som  paa  en  eller  anden 
Maade  maa  fjernes.  Adam  Smith  har  imidlertid  selv  intetsteds  hævdet,  at  hans 
tvende  Værker,  tagne  hver  for  sig.  var  uforstaaelige  i  deres  Ensidighed  og  kun  kunde 
opfattes  korrekt,  naar  man  lod  dem  gensidig  udfylde  og  supplere  hinanden.  Han  har 
nemlig  slet  ikke  følt  den  Modsætning  eller  Modsigelse,  der  har  generet  Buckle  saa 
meget,  at  han  af  lutter  Velvillie  gerne  har  villet  se  at  overvinde  den  paa  Smiths 
Vegne.  For  Smith  var  det  en  gudshespottelig  Tanke,  at  den  Menneskets  Natur 
iboende  Selviskhed  ikke  ligesaa  vel  som  Menneskesjælens  andre  Drifter  skulde  have 
sin  guddommelige  Bestemmelse 

til  Haandhævelsen  af  Retfærdighedens  Krav  o:  Liniedragningen  mellem 
og  Grænsevogtningen  af  de  Enkeltes  naturlige  Retssfære. 

Dot  vil  let  sos,  at  denne  Lære  om  Selvinteressen  som  frembringende 
social  Harmoni  i  Virkeligheden  skiller  sig  fra  don  af  Franskmanden 
Helvetius'  (paa  Grundlag  af  don  til  England  indvandrede  Hollænder 
M  indevilles  bokondto  Samfunds-Fabel  om  Bierne)  udviklede  Egoisme- 
moral,  [følge  denne  sidste  er  der  nemlig  en  stadig  Modsætning  mellom 
Samfundet  og  det  altid  selvisk  tænkende  og  følende  Individ,  der  kun 
at*  en  ham  vod  de  ydre  Forhold  paatvungen  Klogskabsberegning  bøjer 
sig  for  Samfundslo vene.  For  Smith  som  for  Shaftesbury  er  Økonomien 
Selvinteressens  egentlige  Domæne,  og  naar  Selvinteressen  faar  Lov  til 
at  folde  sig  frit  ud  i  det  økonomiske  Samfundsliv  (under  Sympathiens 
og  Samvittighedens  Kontrol),  er  det  ikke  blot,  fordi  saaledes  er  det 
nyttigst,  men  ogsaa  fordi  det  er  det  sædeligste,  saa  vist  som  det  er 
overensstemmende  med  Menneskets  gudskabte  Natur. 

Med  denne  ethiske  Grundanskuelse  forenede  sig  hos  Smith  de  af 
Locke  opstillede  saakaldte  naturlige  Frihedsrettigheder.  Disse  for- 
skellige Tankegange  forfulgte  han  i  deres  forskellige  Konsekvenser  paa 
den  økonomiske  Politiks  Omraade,  uddybede  og  frugtbargjorde  dem. 
Samtidig  har  han  selvfølgelig  gennem  Læsningen  af  Vanderlints  og 
Tuckers  Skrifter  lært  den  praktiske  Fordring  om  Handelsirihed  at 
kende,  og  endelig  har  hans  Ven  Hume  allerede  saa  tidlig  som  1752 
ved  sin  skarpe  Kritik  af  Merkantilismens  Statsregulering  og  Handels- 
balancekunster vist  ham  det  theoretisk  uholdbare  i  de  herskende  Stats- 
mænds gængse  økonomiske  Opfattelse. 

Dog  ikke  nok  hermed.  I  Aarene  1755 — 76  foregaar  der  over  hele 
Evropa  en  Række  Forsøg  paa  at  danne,  afgrænse  og  begrunde  en 
selvstændig  økonomisk  Videnskab.  Her  skal  saaledes,  foruden  J ustis: 
»Staatswissenschaft«,  der  udkom  allerede  1755,  nævnes  Mercier  de  la 
Riviéres  berømte  Forsøg  paa  at  systematisere  Quesnays  Lære  1767, 
og  endelig  udkom  samme  Aar  Sir  James  Steuarts  dybsindige  og 
tankevækkende  Værk  »Inquiry  into  the  principles  o f  politicai  economy«, 
hvilke  efter  alle  Samtidiges  Vidnesbyrd  begge  have  haft  en  betydelig 
Indflydelse  paa  Adam  Smith.  Alene  herigennem  blev  han  ansporet 
til  at  tage  alle  de  Emner,  som  kunde  sammenfattes  under  den  øko- 
nomiske Politik  —  eller  den  politiske  Økonomi  —  op  til  fornyet  Be- 
handling og  Undersøgelse.  Om  hans  personlige  Berøring  med  (og 
Paavirkning  af)  Turgot  og  andre  Fysiokrater  i  Frankrig  skal  straks  tales. 
Men  heller  ikke  i  det  praktiske  Forretnings-Liv  manglede  det  i  Smiths 
Omgivelser  paa  tvingende  Anledninger  for  en  Mand  med  hans  Interesser 
til    at   tage    Konsekvenserne    af    sine    filosofiske    Anskuelser    paa    det 

økonomiske  Livs  Omraade  op  til  gennemgribende  Behandling.  Saa- 
ledes  eksisterede  der  i  Glasgow  en  ligefrem  Frihandlerklub,  hvor 
Lærde  sammen  med  Købmænd  og  Fabrikanter  drøftede  Betydningen 
af  større  Frihed  for  engelsk  Handel  og  Foretagsomhed. 

Og  alt  dette,  det  negative  som  det  positive,  det  moralfilosofiske 
som  det  statsøkonomiske,  det  kommercielle  Livs  konkrete  Krav  og  den 
theoretiske  Kritik  af  forældede  Begeringsmaximer —  hvad  han  saahjemme, 
og  hvad  han  lærte  ude,  Politik  og  Praksis,  engelsk  Ethik,  almen- 
evropæisk  Naturret,  fransk  Fysiokratisme,  —  alt  føjede  sig  saaledes 
sammen  for  hans  vidtskuende  Aand,  at  det  blev  ham  muligt  at  fore- 
tage den  storartede  Sammendragning  og  Systematisering,  der  som  en 
ny  fastbygget  Videnskab  paa  den  økonomiske  Friheds  sikre  Grund 
blev  for  hele  den  tanketørstende  og  forberedte  Verden  som  en  glimrende 
Aabenbaring,  et  lædskende  Livets  og  Kundskabens  Kildevæld. 

Der  ligger  en  dyb  Sandhed  i  det  gamle  Ord,  der  lader  Fanden 
spekulere  paa  at  gøre  Løgn  til  en  Videnskab  for  derved  at  kunne 
erobre  den  hele  Verden  med  ét  Slag.  Den  store  Tanke  har  ingen  Til- 
trækning for  den  almindelige  Mands  dorske  og  flade  Gemyt,  aller- 
højst faar  den  ham  til  at  stejle  som  en  Hest  for  et  Lynglimt.  Ganske 
naturlig  ynder  han  ikke  at  blændes  paa  denne  Vis.  Han  taaler  kun 
lige  akkurat  saa  megen  Glans,  som  Pailletter  og  Prismer  kan  give. 
Derfor  elsker  han  Frasen,  som  han  tror  at  kunne  forstaa;  derfor 
duperes  han  af  Dogmet,  som  bedøver  ham  ved  sin  søde  Bøgelsesduft. 
Den,  som  kan  Kunsten:  at  forme  Dogmer,  der  giver  Tilværelsens 
Gaader  tydelige  og  glimrende  Etiketter,  er  sikker  paa  i  hvert  Fald  at 
samle  sig  en  Menighed.  Men  kan  han  ovenikøbet  sætte  dem  i  viden- 
skabeligt System  og  give  Dogmet  en  tilsyneladende  Klarhed  og  An- 
skuelighed, som  var  det  selvfølgeligt  og  selvindlysende  for  den  sunde 
Menneskeforstand,  da  faar  han  Familiernes  gode  Hoveder  til  Præste- 
skab og  Agitatorer  —  og  vinder  med  Lethed  en  Verden. 

De  Fleste  ville  aldrig  blive  træt  af  at  se  det  Kunststykke,  som 
Logikerne  kalde  petitio  principii,  naar  det  udføres  med  tilstrækkelig 
dialektisk  Behændighed:  man  skjuler  forud  (eller  glemmer)  den  Ting 
(den  Sandhed),  der  skal  findes,  paa  det  omhyggeligste  i  en  Skuffe, 
»undersøger«  derpaa  rationelt  alle  Møblets  Gemmer  og  Lukker  for 
tilsidst  ved  systematisk  og  metodisk  Fremadskriden  at  finde  den  paa- 
gældende Genstand  som   »Besultatet«  af  Undersøgelsen. 

Netop  saadan  har  Adam  Smith  baaret  sig  ad.  Den  økonomiske 
Frihed  er  hans  Udgangspunkt,  hans  Forudsætning  —  og  den  danner 
Slutstenen  paa  al  hans  Bevisførelse,    Besultatet  af  alle  hans  Analyser, 

simpelthen  fordi  den  stedse  har  været  der  i  Forvejen.  I  Stedet  for 
al  fordre  Tro  paa  sit  Postulat  gør  han  det  saaledes  i  den  Grad  sole- 
klart, at  Folk  stiaks  begriber,  det  slet  ikke  kan  være  anderledes. 
Hvo  vilde  vel  kunne  staa  for  en  Sandhed,  som  har  Videnskabens 
blaa  Stempel,  og  som  samtidig  er  saa  let,  saa  lige  til,  saa  rar  for- 
døjelig og  almenfattelig? 

Ovenikøbet  var  denne  Adam  Smiths  Videnskab  ikke  som  den 
meste  anden  Dalidsvidenskab  ophøjet  upraktisk,  men  netop  mere  som 
en  Slags  Politik,  en  Kurmetode,  der  var  endnu  nemmere  at  anvende 
end  den  Aareladning,  Qnesnay  heldig  havde  faaet  afskaffet.  En  saa 
nem  Recept  som  :  laissez  faire,  laissez  passer«  har  ingen  Videnskab 
nogen  Sinde  kunnet  opvise  Magen  til.  Den  er  det  Populær-viden- 
skabeliges  sande  Triumph.  Med  en  Recept,  der  er  saa  kort  og  bekvem, 
at  en  Papegøje  kunde  lære  den  udenad  —  som  Lassalle  siden  saa 
vittigt  har  bemærket  —  er  det  ingen  Kunst  længer  at  være  Doktor. 
Og  ligesom  det  den  Dag  i  Dag  er  Lægernes  Styrke ,  at  de  udøve 
Lægekunsten  i  deres  Videnskabs  Uniform  og  derved  virke  dobbelt 
imponerende,  saaledes  have  ogsaa  Nationaløkonomerne  efter  Adam 
Smith  dristig  kureret  løs  paa  alle  Samfundssygdomme  und  er  højtidelig 
Paaberaabelse  af  deres  »Videnskabs«  evige  Naturlove.  Fra  at  være 
et  genialt  Paradoks,  blev  den  økonomiske  Frihed,  takket  være  Adam 
Smith,  til  det  fineste,  der  overhovedet  kan  times  et  menneskeligt 
Paafund,  nemlig  et  videnskabeligt  Axiom,  paa  hvilket  Ingen  i  Hundrede 
Aar  turde  tvivle.  Ja,  selv  i  vore  Dage  er  den  lige  ved  at  være  noget 
af  det  allerkonservativeste  i  Politik  og  Nationaløkonomi. 

Slig  samfundsmæssig  Succes  vindes  imidlertid  ikke,  uden  Kur- 
metoden til  en  Begyndelse  viser  sig  heldig.  Men  forsaavidt  kom  Adam 
Smith  netop  paa  det  rette  Tidspunkt.  Efterat  Samfundets  Erhvervs- 
virksomhed kun  altfor  længe  havde  lidt  under  et  Overmaa  af  Tvang, 
Statsopdragelse  og  Stuearrest,  kom  et  hærdende  Friluftsliv  fortræffelig 
tilpas.  Tidligere  havde  man  skøttet  lidet  om  de  enkelte  Træer,  naar 
blot  Skoven  stod  tæt  og  grøn ;  nu  gad  man  ikke  længer  se  Skoven 
for  bare  Enkelttræer.  Havde  man  før  sværmet  for  Gartnersaksen,  følte 
man  nu  modsætningsvis  Trang  til  at  lade  Alt  vokse  vildt.  Saa  snart 
den  Dristighed  var  begaaet,  at  dette  blev  gjort  til  et  videnskabeligt 
Princip,  fik  Evnen  til  i  Gerningen  at  vove  ogsaa  efterhaanden  Vækst, 
og  da  et  mylrende  Flor  lønnede  Forsøget,  var  Principets  Ufejlbarhed 
en  Gang  for  alle  »bevist«. 

Dog  inden  alt  dette  skulde  foregaa,  skulde  der  dog  endnu  løbe 
saare  meget  Vand  i  Stranden  og  først  og  fremmest  det  gamle  Aar- 
hundrede    rinde   ud.      Revolutionen  og  Napoleon,    begge  lige  begiven- 

hedsskabende  og  dramatisk  virkende,  skulde  først  tage  Verdensopmærk- 
somheden fangen,  og  en  Menneskealders  Verdenskrig  udklække  og 
fremdrive  den  kæmpemæssige  Trang  til  Masseproduktion,  som  gjorde 
Gennemførelsen  af  den  Adam  Smithske  Frigørelse  af  alle  produktive 
Kræfter  til  en  bydende  Samfundsnødvendighed.  Imedens  alt  dette 
stod  paa,  havde  hans  Lære  lidt  efter  lidt  faaet  sine  fanatiske  For- 
kyndere rundt  om  i  de  enkelte  Lande,  og  ledende  Statsmænd  havde 
begyndt  at  faa  Øje  for  det  hensigtsmæssige  og  heldige  i  at  kunne  faa 
Regeringsmaximer  med  »videnskabelig«   Gyldighed. 

Thi  i  alle  de  store  Træk  havde  Adam  Smith  gjort  den  økonomiske 
Videnskabs  Lærebygning  fiks  og  færdig  og  saaledes  vist  sig  som  den 
liberale  Trosbekendelses  Origenes.  Som  dennes  egentlige  Stifter  tør 
han  derimod  ikke  betegnes;  selve  den  bærende  Tanke  i  sin  Klarhed  og 
Fylde  lader  sig  overhovedet  ikke  med  Bestemthed  henføre  til  et  enkelt 
Navn.  Kun  saa  meget  lader  der  sig  sikkert  sige,  at  den  er  bleven 
til  og  hastig  vokset  sig  stor  og  stærk  i  Aarene  1750 — 66  under  Fleres 
Røgt  og  Pleje  —  og  rimeligvis  har  den  ogsaa  haft  flere  Fædre. 

Men  tyder  dette  dog  ikke  klart  nok  hen  paa,  at  »Tidens  Tanker 
ligge  i  Luften«  som  en  Slags  Smitstof,  der  føres  med  Vinden  —  eller 
at  »Tiden«  er  som  en  Slags  Geist,  der  driver  sin  Spøg  med  de  store 
Aander  og  lader  dem  fjernt  fra  hverandre  hver  for  sig  »finde«  den 
samme  Tanke? 

Heldigvis  har  dog  Geisten  i  dette  Tilfælde  haft  det  saa  bekvemt 
som  vel  muligt.  Thi  ved  et  af  disse  pudsige  Træf,  som  det  nøgterne, 
dagligdags  Liv  spiller  alle  Spøgelser,  have  alle  de  store  Tænkere,  der 
kan  være  Tale  om  at  udlægge  som  Fader,  været  i  personlig  Samvær, 
ja  i  den  livligste  Tankeudveksling  med  hverandre  i  de  nævnte  Aar. 
Netop  i  disse  Aar  traf  baade  Hume,  Adam  Smith,  selve  Quesnay  »med 
Følge«  og  den  af  Politikeren  Gournay  paavirkede  Turgot  sammen  i 
Paris'  berømte  Saloner,  de  Steder  i  den  daværende  Verden,  hvor  man 
netop  forstod  »ces  mille  finesses  de  la  parole,  du  tour,  de  la  pensée,  du 
coeur  méme ,  qui  ne  laissaient  jamais  une  discussion  alter  jusquå  la 
dispute,  voilaient  tout  de  légéreté  et  nappaijaient  sur  rien  plus  que  ny 
(ijtpuie  l'esprit.«  Det  var  de  aandfulde  Damers  Saloner,  Damer  som 
Markisen  af  Fleury,  Hertuginde  D'Aiguillon,  Mme  de  Rochefort  og 
fremfor  alt  Mlle  Lespinasse  og  hendes  Veninde  La  maréchale  d'anville, 
hin  berømte  Beundrerske  af  Turgot,  hvem  Folkevittigheden  lod  ind- 
brodere paa  sit  Skørt:  Liberté,  liberté,  liberté  tout  entiére.  Og  paa  disse 
Mødesteder  har  der  selvfølgelig  mellem  disse  geniale  Mænd  fundet  en 
gensidig  Paa  virkning  Sted,  hvis  Virkninger  paa  den  Enkelte  simpelthen 
ere  uberegnelige.    Ugørligt  er  det  under   saadanne  Forhold  at   udrede, 

saa  meget  kan  Enhver  begribe,  al  der  her  er  foregaaet  den  størst 
mulige  gensidige  Aandsbefrugtning. 

Og  den  mest  receptive  af  dem  alle,  den  hastigste  Opfatter  —  som 
Adam  Smith,  efter  alt  hvad  man  ved  om  ham,  rimeligvis  har  været 
har  naturligvis  fremfor  nogen  anden  suget  og  samlet  Honning. 
Til  sine  egne,  allerede  foruddannede  Forestillinger  om  »Naturens  For- 
maal  med  Mennesket«,  som  kræver,  »at  Menneskenaturen  overlades 
til  sig  selv«,  har  han  her  haft  Lejlighed  til  at  knytte  en  Mængde  andre 
Overvejelser,  som  paa  vidunderlig  Vis  bestyrkede  ham  i  hans  egne 
Tanker  og  lod  ham  se  Sagen  fra  helt  ny  og  ukendte  Sider.  Han  har 
optaget  alt  dette  i  sig,  til  Dels  ret  udvortes,  uden  det  er  smeltet 
organisk  sammen  med  hans  Bevidsthed,  og  det  er  dette,  som  til  en 
vis  Grad  undskylder,  at  man  saa  ofte  finder  ham  betegnet  som  en 
ligefrem  Diseipel  af  Fysiokraterne.  Men  hans  Hovedfortjeneste  i  Forhold 
til  alle  de  Andre  synes  dog  at  have  ligget  i  the  Jabour  he  has  employed  in 
connecting  and  methodising  their  scattered  ideas  —  saaledes  som  hans 
begejstrede  Biograf  Dugald  Stewart  allerede  i  1795  har  betegnet  det*). 

Hine  franske  Saloner  vare  saaledes  i  Aarene  lige  efter  det  18.  Aar- 
hundredes  Midte  det  store  Smedeværksted  for  den  økonomiske  Friheds 
Forfærdigelse  og  første  Bearbejdelse.  Herfra  klang  de  første  Ham- 
merslag udover  det  lyttende  Evropa.  Ofte  ere  de  faldne  hidsigt  og 
hurtigt  under  gensidig  Harme  mellem  de  Smedende  —  naar  man  var 
udenfor  de  skønne  Beskytterinders  Syns-  og  Hørevidde  slog  man  endog 
ofte  lystigt  løs  paa  hverandre  med. 

Men  til  at  smede  et  saa  stort  og  herligt  Arbejde  skulde  der  ogsaa 
saa  rap  og  fyndig  en  Smedning,  at  Funker  og  Gnister  maatte  staa  om 
Ørene  paa  hele  Verden. 


Hvor  meget  af  disse  for  deres  Tid  saa  himmelstormende  Tanker, 
af  denne  Individets  og  Frihedens  Fornuftdyrkelse,  denne  storslaaede 
Ensidighed  i  Theori  og  Princip  —  hvor  meget  af  alt  dette  Nye,  For- 
underlige og  Dristige  er  der  egentlig  i  Frihandels-Forordningerne  af 
1788  og  i  Bevæggrundene  hos  Datidens  ledende  Danmark? 

Saare,  saare  lidet  —  i  alt  Fald  lader  der  sig  med  historisk  Sik- 
kerhed,  altsaa  i  Kraft  af  samtidige,   uforkastelige  Vidnesbyrd  fra  eller 

*)  At  der  i  Paris  skulde  have  fundet  en  fuldstændig  »Omvendelse«  Sted  fra 
idealistisk  Sympathi-Moral  til  materialistisk  Egoisme-Moral  er  —  som  det  vil  fremgaa 
af  alt  det  foregaaende  —  en  Had,  populær  Misforstaaelse. 

om  de  paagældende  Personer,  næsten  slet  .Intet  anføre,  der  direkte 
trækker  Linien  fra  Tankearbejdet  i  Parisersalonernes  store  Smedeværksted 
til  de  første  Lovarbejder  i  den  danske  Finanskommission.  Intet  be- 
rettiger til  at  tale  om  en  Udførelse  af  fysiokratiske  Forslag  eller  Adam 
Smith'ske  Ideer.  En  slig  Virkeliggørelse  af  stjærnetaagede  Theorier 
eller  stuelærde  Tanker  har  den  Gang  ligget  vore  danske  Reformatorer 
ganske  fjærn  *).  Som  man  vil  have  set,  bunder  ogsaa  deres  Begrundelse 
i  solidere  Jordsmon  end  i  modefilosofisk  Flyvesand  eller  samfunds- 
moralske  Doktriners  Hængedynd. 

Man  behøver  just  heller  ikke  at  søge  saa  langt  bort  som  til 
franske  eller  skotske  Værker  for  at  finde  det  umiddelbare  Forbillede 
for  Kommissionens  Motivering,  den  Indsigts-  og  Kundskabs-Kilde,  hvoraf 
det  nye  System  i  Kornhandelen  aabenbart  maa  være  øst.  Dertil  er  der 
en  altfor  umiskendelig,  Træk  for  Træk  tydelig  Lighed  mellem  Kom- 
missions-Indstillingen om  denne  Genstand  og  vor  Landsmand  Christian 
Martfelts  navnkundige  Skrift  »Bevis  at  Danmarks  og  Norges  fyrretyve 
Aar  gamle  Korn-Handels-Plan,  lagt  v.  Fdg.  16  Sept.  1735,  ikke  naaer 
sin  Hensigt  til  Tronens  og  Statens  Beste,  med  Forslag  til  en  ny  Plan 
i  Korn-Handelen«. 

Martfelt  var  født  i  Odense  1728  og  i  alt  en  god,  dansk  Mand.  I 
1758  blev  han  Hovmester  for  en  Hofjunker  i  Sorø,  kom  under  Paa- 
virkning  af  vor  uforlignelige  Sneedorff,  fattede  derved  Interesse  for 
økonomiske  Studier,  og  fik  Lyst  til  ved  Selvsyn  at  sætte  sig  ind  i 
fremmede  Landes  Erhvervsforhold.  Det  lykkedes  ham,  som  den  lovende 
unge  Mand,  han  havde  vist  sig  at  være,  at  faa  Hjælp  af  den  oft- 
nævnte,  bekendte  Grosserer  Niels  Ryrerg  til  at  gøre  forskellige,  større 
Udenlandsrejser  (1761 — 68),  og  han  vandt  derved  Lejlighed  til  at 
se,  høre  og  lære  meget.  Sikkert  har  han  nyttet  dette  godt,  thi  hans 
Dygtighed  vandt  hastigt  efter  Hjemkomsten  stor  Anerkendelse.  Da 
det  store  kgl.  danske  Landhusholdningsselskab  blev  oprettet  i  1769, 
blev  han  dets  første  Sekretær,  efter  at  have  affattet  hele  den  vidt- 
løftige Plan  for  Selskabets  Virksomhed,  som  i  første  Række  skulde 
omfatte  Agerbrugets  Opkomst  og  Landboforholdenes  Forbedring.  Samme 
Aar  udgav  Oeder  i  Kjøbenhavn  sit  berømte  tyske  Skrift  om  Midlerne 
til  at  skaffe  »Bondestanden  Frihed  og  Ejendom«,   hvori  han  helt  brød 


*)  Modsætningen  hertil  danner  f.  Eks.  en  Mand  som  Markgrev  Carl  Friedrich 
af  Baden,  hvem  Schlettwein  vandt  for  den  fysiokratiske  Lære,  og  som  derpaa  — 
efter  at  have  sat  sig  i  Forbindelse  med  Skolens  Koryphæer  i  Paris  —  indførte  »1'impot 
unique  i  li  af  sine  Landsbyer.  Naturligvis  mislykkedes  Eksperimentet  og  maatte 
opgives   177(>  (henholdsvis  1792). 

Staven  over  alle  Samtidens  Statsforsøg  paa  at  udvikle  Fabrikflid  i 
Danmark,  hvilke  stempledes  som  unaturlige  og  utidige  og  paa  Forhaand 
frugtesløse.    Under  Pseudonymet  Philocosmus  tog  Martfelt  til  Genmæle 

herimod  1771  i  et  større  Værk:  »Betænkninger  over  adskillige  vigtige 
politiske  Materier  .    Men  til  Trods  for,  at  han  fandt  Oeders  Paastande 

overdrevne  og  forhastede,  raillerede  han  dog  samtidig  stærkt  over  den 
Mangel  paa  Planmæssighed,  hvormed  man  hidtil  herhjemme  var  gaaet 
frem  i  denne  Sag  fra  Regeringens  Side,  ved  stedse  at  lade  et  »med- 
lidende Hjærte«  være  det  ledende  Synspunkt.  Stedse  havde  det  heddet: 
Manden  maa  hjælpes,  han  sidder  med  Kone  og  Børn,  han  bør  dog 
placeres«  i  Stedet  for,  at  et  sligt  »il  faut  qu'on  vive«,  helst  skulde  være 
besvaret  med  Richelieus  bekendte  Svar:  »je  nen  vois  pas  la  nécessité!« 
Ved  alskens  overlegen  Dadel  stødte  han  forøvrigt  paa  andre  Punkter 
i  dette  Skrift  sammen  med  Guldberg,  som  skrev  under  Mærket 
Philodanus,  og  mod  hvem  Martfelts  Bog  ligefrem  var  rettet.  Dette  var 
senere  næppe  til  hans  Held.  Da  Guldberg  kort  efter  fik  Magten, 
blev  Martfelt  ganske  vist  i  Januar  1773  Kommitteret  i  Commerce- 
Collegiet,  men  allerede  Aaret  efter  maatte  han  igen  træde  ud  og  fik  nu 
en  ny  oprettet  Stilling  som  »Commerce-Konsulent« ,  hvilken  Post  man 
synes  at  have  gjort  ham  temmelig  let«. 

Hvorom  alting  er,  saa  meget  er  vist,  at  da  Martfelt  i  1774  havde 
faaet  trykt  sit  Skrift  om  Danmark-Norges  »Korn-Handels-Plan«  paa 
Gyldendals  Forlag,  fik  han  ikke  Lov  til  at  lade  det  udkomme,  skønt 
han  dedicerede  det  til  Arveprinsen,  citerede  Guldberg  og  udtrykte  sig 
med  en  Forsigtighed  overfor  Regeringen,  der  stod  i  pinlig  Modsætning 
til  Philocosmi  frejdige  Gabmundethed.  Men  Philocosmus  havde  jo 
ogsaa  skrevet  i  Struensees  Trykkefriheds- Tid ,  Aar  1771,  »Pressens 
gyldne  Alder« ,  og  skønt  Guldberg  som  Forfatter  havde  taget  paa 
Martfelt  med  Fløjlshandsker  i  sit  Svar  til  denne  —  ja,  endog  ret  over- 
bærende komplimenteret  ham  for  hans  større  Indsigt  — ,  saa  var  han 
dog  som  Statsmand  ikke  til  at  spøge  med. 

Bogen  laa  derpaa  ukendt  hen  og  samlede  Støv  i  hele  10  Aar.  I 
April  1784  bliver  saa  endelig  Guldberg  styrtet,  og  faa  Maaneder  efter 
overleverede  Martfelt  Kronprinsen  sin  gamle  Afhandling  som  lige 
aktuel  endnu,  trods  de  ti  forløbne  Aar.  Nu  fremkom  den  for  Offent- 
ligheden og  vakte  stor  og  almindelig  Opsigt,  maaske  ikke  mindst 
fordi  selve  denne  dens  Fremkomst  blev  taget  —  og  med  Rette  kunde 
tages  —  som  et  glimrende  og  glædeligt  Vidnesbyrd  om  et  Systemskifte 
i  Retning  af  Trykkefrihed. 

Søndagen  den  30.  Oktober  1785  overrakte  Martfelt  dernæst  paany 
Kronprinsen    et    »Promemoria    den    danske    Kornhandel     angaaende«. 

Dette  bar  Mottoet:  »Skulde  den,  som  først  ser  Ild  løs  paa  Christians- 
borg, ikke  have  Lov  at  raabe:  Brand,  Brand!«,  og  Martfelt  manede 
deri  paa  det  højtideligste  til  at  følge  sit  11  Aar  gamle  Raad  om  den 
bestaaende  »Korn-Plans«  fuldstændige  Forandring,  »da  Tiden  er  for 
nærværende  ligesaa  sørgelig  (en  Tønde  Byg  koster  allerede  19  til  20 
Mk.)«,  og  det  gamle  Systems  Fortsættelse  var  farligere  for  »Kongens 
Trone,  Riger  og  Lande«  end  Kongen  af  Dacien  og  hans  Statholder 
Kloscha,  »skønt  de  vare  Anførere  for  en  Bande,  som  myrdede  over 
4000  Mennesker  i  det  Siebenbiirgske«  ( !!). 

Der  var  saaledes  allerede  IV2  Aar,  forinden  Sagen  blev  taget  for 
i  Finanskommissionen ,  gyldig  Anledning  nok  for  Regeringen  til  at 
sætte  sig  ind  i  Forholdene  under  kyndig  Vejledning  —  og  under 
Begejstringens  og  Trangens  forenede  Højtryk. 

Det  er  da,  som  alt  nævnt,  heller  ikke  til  at  tage  fejl  af,  at  Fore- 
stillingens Koncipist  og  overhovedet  hele  Kommissionen  har  været  ej 
alene  kendt,  ja  fortrolig  med  Martfelts  Skrift,  men  endog  i  høj  Grad 
paavirket  af  dettes  Grundsyn  og  hele  Bevismaade. 

Martfelts  Hovedanke  mod  Kornhandels-Systemet  af  16.  Sept.  1735 
er,  som  Kommissionen  senere  har  gentaget  det:  at  den  faktiske 
Forudsætning  brister  —  paa  Grundlag  af  Toldstatistiken  fra  Aarene 
1766 — 68*)  opklarer  han  den  hidtil  »forborgne  Hemmelighed:  at  vor 
Stat  i  det  hele  betragtet  ikke  kan  brødføde  sig  selv.«  Kommissionen, 
der  har  fuld  Adgang  til  Ind-  og  Udførselslisterne  for  alle  de  Aar,  for 
hvilke  saadanne  forelaa,  kan  selvfølgelig  gennemføre  den  statistiske 
Paavisning  heraf  paa  Grundlag  af  et  ganske  anderledes  omfattende 
og  moderne  Materiale,  men  Metoden  er  Martfelts,  og  han  har  sat 
den  paa  Sporet. 

Ogsaa  hele  den  hertil  knyttede  historiske  Bevisførelse  —  som 
godtgør,  hvorledes  man  Gang  efter  Gang  (»40  Gange  i  40  Aar«)  er  blevet 
tvunget  til  »midlertidigt«  at  bryde  Principet  i  Fdg.  16.  Sept.  1735  for 
at  undgaa  den  hvert  Øjeblik  truende  Kornmangel  eller  Dyrtid  —  fore- 
findes hos  Martfelt,  endog  bedre  og  fyldigere.  Særlig  er  Tilbageblikket 
til  Tiden  før  1735  fortræffeligt  og  oplysende. 

Paa  samme  Tid  stemmer  Kommissionen  overens  med  Martfelt  i, 
at  de  høje  og  hyppigt  vekslende  Kornpriser  svækker  Købstadnæringen, 
og    at    Forbudssystemet    hindrede    Landet,    særlig    Kjøbcnhavn,   i    at 


I  1772  var  det  blevet  overdraget  ML  at  beregne  Danmarks  Handelsbalance  for 
9  Aar,  og  i  den  Anledning  var  Toldbøgerne  for  de  paagældende  Aaringer  stillede  til 
lians  Disposition.  Dette  Arbejde  gjorde  ban  forøvrigt  færdig  inden  Aarets  Udgang  og 
fik  som   Belønning  Fortjenstmedaillen  i  Guld. 


199 

faa  den  Transithandel  med  udenlandsk  Korn,  hvortil. ellers  Danmarks 
Beliggenhed  mellem  Nord-  og  Østersøen  saa  naturlig  henviste  det.  Og 
havde  man  først,  tilføjer  Martfelt,  faaet  udviklet  en  normal  Korn- 
handel  i  Landet,  behovede  man  heller  ikke  at  frygte  for,  at  Afsæt- 
ningen paa  det  søn  denfjeld  ske  Norge  skulde  gaa  tabt  i  Tilfælde  af 
Indførselsfrihed.  Sydnorge  var  dog  naturlig  henvist  til  at  købe  sit 
Korn  i  Danmark,  naar  dettes  Høst  var  saa  rigelig,  at  man  virkelig 
havde  Noget  at  undvære.  Fragten  fra  Østersøen  til  Norge  var  nemlig 
lORdl.  pr.  Cl.  (20  22  Tdr.  Hug),  fra  Danmark  kun  21/«,  og  de  sønden- 
fjeldske  Norgesskuder  maatte  næsten  altid  gaa  tomme  til  Østersøen, 
hvor  man  brugte  svensk  Jern  og  selv  havde  Tømmer  nok,  saa  at 
man  ikke  trængte  til  sydnorske  Eksportvarer.  I  Tilfælde  af  Høst- 
overskud behøvede  Danmark  altsaa  intet  Afsætningsprivilegium ,  i  de 
hyppigere  Tilfælde  af  Trang  var  dette  ligesaa  skadeligt  for  Norge  som 
meningsløst  for  Danmark. 

Martfelt  anfører  ogsaa  som  Modgrund  mod  det  daværende  Systems 
Opretholdelse,  at  det  gav  »Landgods  og  dets  Produkter  de  unaturligste 
Priser,  forhøjed  begges  indbildte  og  forringed  deres  virkelige  Værdi.« 
De  altfor  ofte  altfor  høje  Kornpriser  gjorde  alt  Folkehold  for  dyrt, 
saa  at  Købstædernes  Nærings-Virksomhed  ej  kunde  trives;  men,  hvad 
værre  var,  ogsaa  Agerdyrkningen  gik  derved  tilbage  i  Stedet  for  frem. 
Følgen  af  Afsætningsprivilegiet  blev  nemlig  ganske  naturlig  den,  at 
Proprietærer  og  Bønder  intet  Andet  gad  dyrke  end  Korn,  og  da  de 
var  visse  paa  at  blive  af  med  det,  hvor  slet  det  end  var,  gjorde  de 
sig  end  ikke  den  Ulejlighed  at  fremskaffe  det  i  god  Handelskondition, 
tilbørlig  renset  og  tørret.  Derved  hindredes  Udviklingen  af  Kvægavl 
og  Studefedning,  ligesom  ogsaa  Dyrkningen  af  nyttige  Handelsplanter 
som  Raps,  Hør,  Hamp,  Humle,  Krap  og  Tobak.  »Det  er  blevet  en 
fornøden  Vanlykke  for  Staten  at  dyrke  det  mindre  Fordelagtige,  endog 
paa  de  bedste  Jorder,  end  det  mere  Nyttige  efter  en  god  Handels- 
plan«,  —  alt,  »fordi  man  finder  sig  fornøjet  og  mer  end  holden  ved 
Kornavlen  for  de  høje  Kornpriser«.  Derfor  maa  der  findes  en  anden 
Plan,  hvorved  Landmanden  kan  føres  til  at  dyrke  »kostbare  Planter« 
og  af  Korn  levere  »godt  Købmandsgods«  —  thi  ellers  faar  Danmark 
aldrig  nogen  gunstig  Handelsbalance.  Ironisk  spørger  han,  om  man 
for  Alvor  troer,  »at  vore  islandske  og  færøiske  Strømper*)  kunde  vinde 
os  Handelsbalance«  —  og  svarer  »jo,  i  Sandhed  før  alle  vore  i  de 
sidste  40  Aar  anlagte  Manufakturer  og  Fabriker jeg  kaverer  der- 
for.   Før  skulle  disse  Varer,  ringe  i  Manges  Tanker,  endnu  gøre  det«. 


f)   Jfr.  angaaende  denne  Artikels  Betydning  i   Eksporten   I   Del,  S.  234. 

Efter  endelig  at  have  gennemgaaet  Fordelene  ved  de  3  udenlandske 
Systemer«  overfor  Danmark-Norges  Produktionsforhold  —  det  »repu- 
blikanske« (saakaldet  efter  Holland  og  Genua),  som  var  ren  Frihandel, 
det  engelske  (o:  Wilhelm  IIP  af  1689),  som  tillod  Indførsel  ved  en  vis 
Prishøjde,  og  det  franske  (o:  Colhert'ske),  som  forbød  Udførsel  — 
stiller  han  tilsidst  Forslag  til  en  ny  Kornhandels-Plan.  Denne  gik  ud 
paa:  1)  fri  Indførsel  til  Forbrug  mod  en  moderat  Told  (med  inden- 
landske Skibe),  2)  (Kredit-)OpIagsret,  og  3)  fri  Udførsel  mod  lav  Told 
og  fra  dertil  bestemte  Oplags-Stæder  af  inden-  og  udenlandsk  Korn. 
Den  Plan  vilde  efter  Martfelts  Mening  gaa  en  Slags  Middelvej  imellem 
Systemet  i  Holland  (som  Rigerne  lignede  i  ikke  selv  at  kunne  brødføde 
sig)  og  i  England  (som  selve  Danmark  lignede  i  at  være  et  »Kornland«). 

Som  man  vil  se,  stemmer  Fdg.  af  6.  Juni  1788  nøjagtig  hermed, 
dog  at  Udførselstold  ikke  er  medtaget,  og  Indførslen  ikke  indskrænket 
til  at  skulle  ske  med  indenlandske  Skibe. 

Martfelt  slutter  med  at  gøre  Guldbergs  tidligere  Ord  til  sine:  »Gør 
Handelen  fri,  men  ledsag  med  Klogskab  dens  Frihed;  thi  den  skal  enten 
berige  eller  udarme  Dit  Folk.  Den  Told,  Du  paalægger,  skal  være 
Dit  Øje  ved  Handelen,  vejlede,  ikke  forvilde  den«.  — 

Det  var  dette  Program,  overhovedet  Martfelts  Tanker,  som  Finans- 
kommissionen  gennemførte  saavel  i  1788  som  delvis  ogsaa  siden  i  1793. 
Det  var  hverken  den  fysiokratiske  commerce  d'exportation  des  denrées 
du  cru  eller  Adam  Smiths  Frihandels-  og  Finanstold-System. 

Det  sidste  er  verdenskendt,  men  om  den  første  er  det  vistnok 
nyttigt  at  oplyse,  at  for  Skolens  Stifter  og  Prophet,  Francois  Quesnay, 
var  den  økonomiske  Politiks  praktiske  Formaal  [Y ordre  positif):  en 
stadig  høj  Kornpris —  »voila  Valpha  et  V omega  de  la  science  économique«. 
Derfor  maatte  Udførslen  gives  fri  (for  altsaa  at  undgaa  Overproduktion 
i  Landet)  i  stik  Modsætning  til  det  i  Frankrig  paa  Quesnays  Tid  endnu 
gældende  Colbert'ske  System ,  der  omvendt  forbød  Kornudførsel  for 
at  holde  Kornprisen  og  dermed  Arbejdslønnen  lav  og  saaledes  muliggøre 
et  Udførsels-Overskud  af  Industriprodukter.  Medens  Merkantilisterne 
havde  holdt  paa  en  saakaldt  passiv  Handel  i  RaastofTer  (Merindførsel) 
til  Gunst  for  en  Aktivhandel  i  Fabrikata  (Merudførsel),  gjaldt  det  ifølge 
Quesnay  at  begunstige  den  aktive  Udenrigshandel  (Eksportoverskud  af 
Korn  og  andre  Agerbrugsfrembringelser)  ved  en  passiv  Handel  i  (Mer- 
indførsel af)  Industriprodukter.  »Voila  tout  le  mystere  du  commerce« ! 
Handels-Frihed  er  for  Quesnay  kun:  fri  Eksport  af  Agerbrugsprodukter 
(la  liberté  d'exporter  a  létranger).  Om  Indførselsfrihed  for  Korn  taler 
han  aldrig,  ved  -liberté  dentrée«  tænker  han  stedse  kun  paa  Fabrikata. 
Derfor   priser   han    ogsaa    England   i    høje  Toner,    fordi    man    der    til 

Tider  gav  —  Udførselspræmier.  Le  principe  de  tous  les  progrés  est 
Texportation  des  denrées  du  cru  . 

Saaledes  kunde  selv  denne  de  abstrakte  Begrebskonstruktioners 
ophøjede  Tænker  ligesaa  lidt  bryde  sine  faktiske  Forholds  Tryllekres 
som  nogen  Strassburger- Gaas  sin  Kridtcirkel.  Udførselsfrihed  var  i 
Frankrig  det  naturlige  Agrarløsen  —  og  England  var  nu  en  Gang 
blevel  Monsterlandet.  Hermed  maatte  man  ganske  ubevidst  se  at  bringe 
alle  sine  hyperfilosofiske  Overvejelser  til  al  stemme. 

Og  saa  stærkt  blæste  Vinden  fra  Frankrigs  kun  i  altfor  lang  Tid 
forsømte  Landbointeressers  Side,  at  den  hurtig  fyldte  de  fysiokratiske 
Sejl  og  gav  de  saakaldte  »økonomisliske«  Ideer  Fart  og  Førerskab  paa 
Statsskuden.  Allerede  den  25.  Maj  1763  frigjordes,  imod  Grænsetold 
mellem  Provinserne  indbyrdes,  den  indenlandske  Kornhandel,  som  hidtil 
havde  været  bunden  af  Udførselsforbud  fra  Provins  til  Provins,  og 
ved  Ediktet  af  7.  Novbr.  1764  tillodes  Udførsel  af  Korn  til  Udlandet 
(mod  en  Told  af  1  %  af  Værdien),  forsaavidt  Prisen  ikke  oversteg 
19,8  Francs  pr.  Hl. 

Men  endnu  inden  Aaret  var  til  Ende,  udkom  Galianis  :  Dialog ues 
sur  le  commerce  des  bleds  (bles)  i  Paris,  og  dermed  blussede  en  hed  og 
hæftig  Strid  op  om  Kornhandelens  Natur  og  Væsen.  Som  det  rigtig  er 
blevet  sagt,  slog  Skriftet  ned  som  en  Lynstraale  i  Fysiokraternes 
Lejr  —  og  tændte  den  paa  mindst  5  Steder  i  lys  Lue. 

Galiaxi  var  just  i  hine  Aar  karakteriseret  neapolitansk  Gesandt  i 
Paris  og  stod  paa  stadig  venskabelig  Omgangsfod  med  Encyclopæ- 
disternes  Kres.  Diderots  og  D'Alemberts  verdensberømte  Encyclopædi, 
der  begyndte  at  udkomme  1752,  havde  vel,  som  alt  ovenfor  nævnt,  til 
en  Begyndelse  Quesnay  til  Medarbejder,  og  det  var  endog  Meningen, 
at  dennes  Synsmaade  skulde  præge  samtlige  økonomiske  Særartikler. 
Saaledes  skrev  han  i  1756  Afhandlingen  »fermiers«,  1757  »grains«, 
ligesom  han  ogsaa  har  forfattet  Udkast  til  Artiklerne  »hommes«,  »impot« 
og  »intérét  de  VargenU.  Men  allerede  inden  disse  blev  færdige,  kom 
der  en  Kurre  paa  Traaden  mellem  Quesnay  og  Encyclopædiens  Ud- 
givere, og  i  den  nærmest  derpaa  følgende  Tid  gik  man  gensidig  over  til  mer 
eller  mindre  aabenbart  Drilleri  og  Uvenskab,  som  i  Paris'  Saloner  fik 
Luft  i  allehaande  Sarcasmer  fra  begge  Sider,  Diderots  Kres  og  Øko- 
nomisternes.  Da  derfor  Galiani  i  sine  Dialog  ues  skarpt  dadlede  Rege- 
ringens nye  Love  og  Udførselsfriheden,  brød  Bitterheden  for  Alvor 
løs  —  Encyclopædisterne  tiljublede  Galiani  deres  Bifald  med  selve 
Voltaire  i  Spidsen,  medens  Quesnays  Tilhængere  udgav  Modskrift 
paa  Modskrift.  Nævnes  skal  saaledes  Abbé  Morellets,  Abbé  Baudeaus, 
de  Larivieres  og  Dupont  de  Nemours  samt  endelig  le  Trosxes  med 

den  betegnende  Titel:  »la  liberté  du  commerce  des  grains  toujours 
ut ile,  jamais  nuisible«   (1765). 

I  Modsætning  til  den  heri  liggende  Meningstilkendegivelse  hævdede 
Galiani,  at  i  et  Rige  som  Frankrig  —  hvor  saa  store  Dele  af  Landet 
laa  fjærnt  fra  Havet  og  vare  blottede  for  gode  Vandveje  —  vilde  Udførsels- 
frihed  kun  altfor  let  føre  til,  at  de  kornrige  Provinser  langs  Kysterne 
foretrak  den  billige  Udførsel  søværts  (altsaa  til  Udlandet)  fremfor  den 
dyre  Landtransport  til  Rigets  Indre,  og  dette  vilde  derfor  ofte  kunne 
blive  udsat  for  Mangel  og  Dyrtid.  Overhovedet  var  det  ligesaa  en- 
sidigt: udelukkende  at  behandle  Korn  som  en  Handelsgenstand,  som 
det  hidtil  havde  været:  alene  at  se  Sagen  fra  Statens  Synspunkt, 
hvorefter  det  kun  gjaldt  om  at  skaffe  Refolkningen  billig  Ernæring. 
Ifølge  Galiani  burde  endnu  et  Hensyn  tages  i  Betragtning:  Industriens 
Udvikling.  Et  Lands  Kornmængde  skifter  fra  Aar  til  Aar  med  Høstens 
Størrelse ,  og  Priserne  er  derfor  i  stadig  Bevægelse.  Haandværk  og 
Fabrikflid  frembringer  derimod  Aar  efter  andet  nogenlunde  den  samme 
Produktmængde,  Priserne  paa  deres  Frembringelser  bliver  derfor  mere 
stabile  og  dermed  ogsaa  Arbejdslønnen.  Derfor  er  enhver  Stigning  i 
Kornprisen  til  Skade  for  den  industrielle  Arbejderbefolkning,  og  vil 
man  udvikle  Byerhvervene  i  et  Land,  maa  der  altsaa  saa  vidt  muligt 
sørges  for  stabile  og  lave  Kornpriser.  Dette  lader  sig  lettest  gøre  i 
Stater  som  Holland  og  Genua,  fordi  man  der  ved  Importfrihed  altid  kan 
forsyne  sig  ad  Søvejen  fra  de  til  hver  Tid  billigste  Markeder.  I  et 
Land  som  Frankrig  var  derimod  stadig  og  billig  Kornforsyning  af 
den  ovenfor  antydede  Grund  kun  delvis  mulig  —  man  erindre  stedse, 
hvor  besværlig  og  bekostelig  al  Transport  af  voluminøse  Varer  ad 
Landevejene  var  i  hine  Tider,  overhovedet  før  Jernbanerne  —  men 
netop  derfor  burde  man  ikke  heller  tillade  Agerbrugerne  ved  Udførsels- 
frihed  at  skrue  Priserne  i  Vejret  og  derved  berige  sig  paa  de  andre 
Erhvervs  Bekostning. 

Man  vil  let  se,  at  der  i  Martfelts  Betragtninger  er  mer  af  Galiani 
end  af  Fysiokraterne.  Han  interesserer  sig  mindst  for  Udførselsfriheden, 
mest  for  den  uhindrede  Import,  og  han  hævder  som  Hovedsætning, 
at  man  bør  nærme  sig  saa  vidt  som  muligt  til  Hollands  og  Genuas 
Eksempel.  Hans  ledende  Motiv  var  Frygten  for  Kornmangel  og  Dyrtid, 
hans  Ideal  lave  og  stabile  Priser,  blandt  andet  netop  ogsaa  for  der- 
ved at  muliggjøre  og  fremme  sund  og  god  Fabrikflid  og  i  det  hele 
taget  al  Købstadnæring  (Byerhverv).  Endelig  har  han  Merkantilisternes 
Tro  ti!  og  paa  Handelsbalancen,  og  i  Stedet  for  den  fysiokratiske 
Foragt  for  Handelen,  er  det  netop  en  af  hans  værste  Anker  mod  det 
bestaaende  System,  at  det  helt  »udtørrede«  denne  »rige  Kilde«. 

Det  er  lidet  rimeligt  at  antage,  at  Martfelt  ikke  skulde  have  fulgt 
den  til  Galianis  Navn  Unyttede  store  opsigtvækkende  Strid  om  Korn- 
handelen, som  jo  netop  fandt  Sted  i  hans  Studie-  og  Rejse-Aar,  især 
da  vi  vide,  at  han  var  vel  bevandret  i  fransk  Sprog  og  Literatur. 
(Man  har  saaledes  fra  hans  Haand  en  for  sin  Tid  særdeles  god  Over- 
sættelse af  en  af  Boileaus  Epitres,  forsynet  med  oplysende  Noter.) 
Der  er  folgelig  inletsomhelst  Forunderligt  i  at  spore  Paavirkningen 
heraf  i  hans  Skrift.  Men  alligevel  viser  dette  ham  først  og  fremmest 
som  en  seli>st(vndi(j  og  original  Nationaløkonom,  der  forstod  at  sætte 
sig  ind  i  en  Sags  konkrete  Omstændigheder,  anstille  sine  Under- 
søgelser med  Historikerens  Omhu  og  Granskerflid,  hermed  forbinde 
den  praktiske  Forretningsmands  Syn  og  Dom  —  for  endelig  med 
Videnskabsmandens  Sikkerhed  at  drage  sine  Følgeslutninger  og  an- 
vende disse  paa  Lovgivningen  med  Politikerens  Klogskab  og  Kraft. 

Bedst  belyses  maaske  dette  ved  at  sammenligne  hans  »Korn- 
Handels-Plan«  af  1774  med  hans  tre  Aar  ældre  Skrift,  Philocosmi 
Betænkninger.  Man  kunde  paa  Forhaand  med  Grund  antage,  at  han 
heri  havde  skrevet  under  Indflydelse  af  den  fysiokratiske  Skole,  hvad 
der  vilde  have  været  naturligt,  fordi  hans  store  Lærer  Sneedorff  ej 
alene  havde  været  stærkt  optaget  af  sin  Samtids  franske  Literatur  paa 
disse  Omraader,  men  særlig  ogsaa  havde  fremdraget  Grev  Mirabeaus 
berømte  Bog:   Lami  des  hommes. 

Philocosmus  begynder  sit  Skrift  med  i  en  æggende  og  ironisk  Stil 
at  angribe  Regeringssystemet  under  Frederik  V:  »Vi  havde  den  Gang 
haft  tvende  Colberts  *)  paa  én  Gang;  Fabrikker  og  Manufakturer 
skulde  med  Magt  indføres«,  »en  kostbar  Stad  skulde  tillige  bygges«, 
—  men  »Bondens  Vilkaar  og  Agerbrugets  Tilstand  blev  alt  den  samme«. 
Under  disse  Omstændigheder  steg  Befolkningen,  uden  at  Kornproduk- 
tionen dermed  kunde  holde  Skridt.  »Alle  Munde  vilde  dog  mættes, 
og  Udførslen  for  Kornet  blev  ikke  mindre  end  tilforn«,  saa  at  Følgen 
maatte  blive  Kornmangel  og  Dyrtid.  »Var  der  nogen  Tid  i  Danmark«, 
spørger  Philocosmus,  »da  Proprietær-Ministrene  havde  bedre  Lejlighed 
at  profitere  af  deres  Jordegodser?« 

Nu  havde  imidlertid  Philodanns  (Guldberg)  trøstet  sig  med,  at 
man  rolig  kunde  »overlade  til  vor  store  Styrmand,  som  overser  det 
hele  (o:  Kongen),  at  tillade  og  forbyde  Udførsel«.  Men  denne  Trøst 
haaner  Martfelt.  »Det  er  ret  forsigtigen  skrevet  i  et  Monarki«,  svarer 
han,  »men  i  Kong  Christian  VII's  duer  det  dog  slet  intet«.     Thi,  hvis 


*)    Han  sigter  formentlig  herved    til   den  ældre  Bernstorff  og  Danneskjold-Samsøe 
(jfr.  I  Del  S.  20). 

»denne  vise  Regent«  i  Modsætning  til  »andre. uindskrænkede  Monarker 
virkelig  vilde  anerkende  Sandheden  som  øverste  Suveræn«  —  skulde 
han  da  »hellere  ville  overlades  sit  medlidende  Hjerte  end  have  poli- 
tiske Grunde  for  sin  opklarede  Visdom?«  Hvis  Kongen  endelig  skulde 
kaldes  »vor  store  Styrmand«,  saa  maatte  man  spørge,  »om  en  Styr- 
mand nogen  Sinde  førte  Skibet  i  en  tryg  Havn  ved  den  aller  hjerte- 
ligste Medlidenhed«  i  Stedet  for  »efter  Kompas  og  Erfaring«. 

Efter  en  Række  lignende  Spydigheder  og  Udfald  gaar  Martfelt 
over  til  at  tilraade  Regeringen  at  fastsætte  bestemte  Priser  for  Korns 
Udførsel  og  Indførsel,  saaledes  at  altsaa  Eksport  og  Import  blev  tilladt 
eller  forbudt,  alt  eftersom  Priserne  i  Landet  gik  under  eller  over  visse 
forud  bestemte  Satser.  Derved,  mener  han,  kunde  Kornhandelen  saa- 
ledes reguleres,  at  Prisen  altid  vilde  blive  holdt  i  en  passende  Middel- 
højde, som  paa  én  Gang  var  lønnende  for  Jordbrugeren  og  over- 
kommelig for  de  øvrige  Næringsdrivende. 

Dette  Forslag  minder  i  mangt  og  meget  om  Quesnay.  I  sin 
Artikel  »Grain«  havde  denne  paa  lignende  Vis  opstillet  en  normal 
Pris  for  Frankrig,  og  antydet,  at  naar  Prisen  gik  væsentlig  herudover, 
kunde  man  altid  ty  til  fri  Kornindførsel.  Som  vi  have  set,  burde 
derimod  Udførslen  —  for  at  Høstens  Overskud  stadig  kunde  blive  afsat 
i  Udlandet  og  Normalprisen  saaledes  naaes  —  som  Regel  stedse  være 
fri,  dog  ogsaa  her  kunde  der  tænkes  en  vis  Begrænsning,  en  bestemt 
Maksimalpris ,  som  billigvis  ikke  burde  overskrides  (men  som  selv- 
følgelig skulde  ligge  adskilligt  højere  end  Normalprisen). 

Quesnay  har  imidlertid  heri  haft  England  til  Forbillede  —  og 
det  er  ligeledes  det  engelske  System,  som  foresvæver  Martfelt.  Ifølge 
Wilhelm  III's  Kornlov  af  1689  var  Indførslen  af  Korn  forbudt,  saa 
længe  Prisen  ikke  oversteg  et  vist  Niveau,  medens  derimod  Udførslen 
endog  præmieredes,  dog  atter  kun  indtil  en  bestemt  Højde,  hvorefter 
Eksportpræmierne  faldt  bort,  og  toldfri  Indførsel  tillodes.  Det  er  under 
udtrykkelig  Paaberaabelse  heraf,  at  Philocosmus  stiller  sit  Forslag,  der 
modificerer  den  engelske  Ordning  derhen :  at  Kornvarer  ikke  skulle 
have  Lov  til  at  gaa  ud,  »uden  naar  Prisen  var  politice  god  i  Landet«. 
Dette  fjærner  sig  mere  fra  den  engelske  Lovgivning  end  Quesnays 
Antydninger  —  og  ovenikøbet  til  den  modsatte  Side:  Hovedsagen  for 
Martfelt  er  netop  ikke  en  høj  Kornpris  i  Agerdyrkerens  Favør.  Og 
naar  han  senere  hen  endog  foreslaar  ubetinget  Eksportforbud  for  Huder, 
Talg,  Hør,  Hamp,  Jern  og  andre  lignende  Raaemner,  er  han  endnu 
længere  bore  fra  Quesnays  libre  exportation  des  denrées  du  cru*). 

*     Turgots  rene  Frihandelsskrift :    »lellres  sur  hi  Hberté  du    commerce  de  grains«, 
som   han  samme  Aar  (1771)  —  efter   Udstedelsen  af  nye  Indskrænkningslove  for  Korn- 

É1  er  imidlertid  sikkert:  af  al  Martfelts  Tale  fremgaar  del  med 
usvigelig  Sikkerhed,  at  han  mere  har  været  en  Kendsgerningernes 
ond  en  Theoriernes  Mand,  mere  de  praktiske  Iagttagelsers  end  en 
Bogens  Mand.  En  bestaaende  Lovordning,  hvis  Virkninger  han  havde 
haft  Lejlighed  til  ved  Selvsyn  at  kontrollere,  stod  for  ham  over 
skreven  Visdom.  Englands  Handel  og  Fabriksflid  trivedes,  dets  Ager- 
dyrkning stod  i  fuldeste  Flor  —  dette  indtog  ham  saa  ganske  aaben- 
bart  for  dets  økonomiske  Lovgivning.  De  samtidige  Theoretikere 
pegede  desuden  i  alle  Lande  hen  til  England  som  det  store  Mønster- 
land, hvorfor  da  ikke  gaa  direkte  til  Kilden?  Bedre  den  levende  Lov 
end  Theoriens  døde  Bogstav. 

Men  hans  Virkelighedssans  fornægter  sig  heller  ikke  siden,  da 
han  faar  uanet  Lejlighed  til  at  sætte  sig  direkte  ind  i  sit  eget  Lands 
økonomiske  Situation  med  dennes  særlige  Ejendommeligheder.  3  Aar 
efter  Philocosmi  Lovprisning  af  den  engelske  Korn-Handels-Plan,  nævner 
Martfelt  i  sin  nye  Bog  sin  egen  tidligere  Begejstring,  men  kun  for  i 
samme  Aandedræt  at  tilføje:  »Men  jeg  haver  siden  erfaret  meget«. 
Han  har.  fortæller  han  videre,  af  Toldstatistiken  set,  at  Danmark- 
Norge  ikke  er  nogen  »Kornstat«  som  England  (den  Gang);  han  har 
forstaaet  Danmarks  »bekvemme  Beliggenhed  iblandt  Kornlande  baade 
til  at  forsyne  sig  selv  og  andre«;  han  har  lært  at  kende  »vor  Ager- 
brugs Tilstand ,  vor  Kyndighed  og  Ukyndighed  i  Avlen ,  vor  Vane, 
Tænkemaade,  Flid,  Lyst  og  Lejlighed  til  Arbejdet  paa  Ageren  og  i 
Loen«.  Og  med  klar  Bevidsthed  om  den  rette  Vej  til  Maalet  vender 
han  sig  derfor  nu  bort  fra  alle  udenlandske  Mønstre  og  blot  theoretiske 
Overvejelser,  for  i  Stedet  at  skride  til  en  historisk  Undersøgelse  af  sit 
eget  Fædrelands  tidligere  Lovgivningsforsøg  og  disses  forskellige  øko- 
nomiske Virkninger  paa  dette  bestemte  Lands  Næringsliv,  Produktion 
og  Priser  —  og  derved  føres  han  fuldstændig  og  endelig  bort  fra  al 
Fysiokratisme. 

Netop  derfor  fik  vi  Danske  i  Martfelt  en  Nationaløkonom,  der  i 
Grunden  var  langt  betydeligere  end  de  fleste,  som  i  hans  Samtid 
vandt  videnskabeligt  Ry.  Med  den  største  Selvstændighed  brød  han 
sig  sin  egen  Bane  gennem  konkrete,  induktive  Undersøgelser,  uden  at 
lade  sig  lede  ud  i  Doktrinernes  Hængedynd  af  sin  Samtids  blændende 
Lygtemænd.  Han  var  historisk  Nationaløkonom,  som  Adam  Smith 
egentlig  ogsaa  var  det,  et  Par  Aar  før  denne  og  uafhængig  af  ham,  og 
det  paa  en  Tid,    da   det  just  paa   sin  Fransk  var  bleven  Mode  at  af- 


handelen  —  rettede  til  den  franske  Finansminister  Abbé  Terray,  har  Martfelt  ikke  kendt, 
næppe  nok  kunnet  kende.  Mærkeligere  er  det,  han  heller  ikke  synes  at  kende  den 
nysnævnte  franske  (i   1770 — 71  atter  delvis  ophævede)  Kornlov  af  1764  (jfr.  ovfr.  S.  201). 

færdige  alle  økonomiske  Materier  med  logiske  Deduktioner.  Slige 
abstrakte  Teorier  ere  som  gammelt  gyldent  Svinelæder,  de  bestaar, 
medens  de  konkrete  Undersøgelser  vorde  Glemmebog  —  naar  nemlig 
de  reale  Fordringer,  som  deres  Indhold  løber  ud  paa,  forlængst  ere 
blevne  gennemførte.  Saaledes  ogsaa  i  dette  Tilfælde:  Fysiokraternes 
økonomiske  Frihedslære,  ja  selv  deres  agrariske  Vildfarelser,  have 
endnu  for  Nutiden  en  vis  Charme  over  sig,  og  deres  Navne  prange 
derfor  stedse  i  alle  Lærebøger  til  en  Bebyrdelse  af  unge  Menneskers 
Hukommelse.  Paa  vor  egen  Martfelts  Gerning  er  der  derimod  for- 
længst groet  Mos  og  Skimmel.  Men  til  Gengæld  havde  han  den  Til- 
fredsstillelse som  Faa  eller  Ingen :  ved  sine  Værker  at  blive  den  be- 
vægende, den  bestemmende  Kraft.  Med  Forudanelsens  Stolthed  kunde 
han  allerede  1771  udbryde:  »Skal  vor  Stat  reddes,  som  synes  at 
skulle  staa  for  Fald,  saa  vil  Slutningen  af  alle  Raad  dog  blive  at  følge 
Ph ilocosmi  Raad « . 

At  han  saaledes  tog  saa  skarpt  Sigte  paa  en  bestemt  Reform,  gav 
hans  Fremstilling  Styrke,  men  ogsaa  Ensidighed  —  to  Ting,  der  jo 
saa  ofte  hører  sammen.  Professor  Falbe-Hansen  har  med  Rette  gjort 
opmærksom  paa,  at  hans  Angreb  paa  Toldforordningen  af  16.  Septbr. 
1735  paa  sin  Vis  var  uretfærdigt.  Dette  Lovgivningsforsøg  var  en 
bevidst  »Proprietær-Politik«,  man  ønskede  med  velberaad  Hu  at  be- 
gunstige de  større  Landbrugsbesiddere  paa  Byernes  Bekostning  ved 
at  »forandre  Kornmarkedet  saaledes,  at  der  i  Stedet  for  at  være  Over- 
produktion og  lave  Priser,  kom  lidt  større  Efterspørgsel,  end  der  var 
Udbud«.  Det  danske  Landbrug  var  just  den  Gang  ilde  stedt  efter 
en  Række  Aars  stadig  fortsatte  Fald  i  Kornpriserne,  og  det  var  her- 
paa,  man  for  Fremtiden  vilde  bøde.  Martfelts  og  Finanskommissionens 
Hovedindvending  mod  »Systemet«,  nemlig  at  det  skabte  kunstig  Dyrtid, 
vilde  derfor  rimeligvis  kun  have  aflokket  hine  fjerne  Dages  Lovgivere 
et  bifaldende  Smil. 

Betegnende  er  det  derfor  ogsaa,  at  Martfelt  halvt  bevidst,  halvt 
instinktmæssig  vælger  sig  et  antiagrarisk  Udgangspunkt  for  sine 
Angreb,  —  iøvrigt  med  fuld  Bevidsthed  om,  at  Proprietær-Interessen 
er  en  vanskelig  Sten  at  løfte.  Fdg.  af  16.  Septb.  1735,  siger  han  saa- 
ledes i  sin  Korn-Handels-Plan,  »har  ligesom  villet  gøre  Kornavlen  i 
Riget  til  Statens  Grundvold,  endda  den  dog  kun  er  et  Stykke  deraf.« 
»Bør  Proprietær  og  Landmand  blive  Aarsag,  at  Staten  ikke  faar  sit 
Brød  til  billige  Priser?«  »Bør  han  sætte  alle  Næringer  i  Skat,  fordi 
han  vil  bære  alle  Næringers  Skatter,  han  dog  ikke  kan  bære?«  »Bør 
han,  fordi  han  skylder  meget  paa  sine  Godser,  fordi  han  har  købt 
dyrt,    nyde  en  dog  ubestandig  Fordel  ved  Kornprisernes  Forhøjelse?« 

Som  man  vil  se,  Sporgsmaal,  der  alle  vilde  fornænne  mangen  en 
moderne   Agrar. 

I  Finanskommissionen  synes  man  helt  al  have  glemt  den  op- 
rindelige Hensigt  med  Fdg.  af  1735.  I  de  officielle  Moliver  lil  Fri- 
handelsforordningen  af  17*ScS  siges  det  endogsaa,  at  de  hidtil  gældende 
Love  om  Kornhandelen  havde  vist  sig  »ikke  at  fyldestgøre  Vor  lands- 
faderlige Ønske  og  Øjemed  for  samtlige  Vore  Undersaatters  Forsyning 
med  Korn  til  stadige,  jævne  og  billige  Priser,  men  den  indskrænkte 
Indførsel  har  dels  blottet  Landet  for  Formad ,  dels  bidraget  til  ufor- 
holdsmæssig høje  Priser,  hvorved  Flid  og  Næring  ikke  alene  for  Køb- 
stæderne, men  endog  ofte  for  Landmanden  selv,  det  Almindelige  til 
Tab,  mærkeligen  er  blevet  besværet«.  Længer  bort  fra  en  prisfor- 
dyrende  Korn-Politik  end  saaledes  vilkaarlig  at  forandre  Fortidens 
historiske  Hensigt  og  kun  lige  i  Forbigaaende  at  nævne  »Landmanden« 

—  er  det  vel  næppe  muligt  at   komme. 

Dog  var  selvfølgelig  paa  den  anden  Side  hverken  Finanskommis- 
sionen eller  Martfelt  blottet  for  den  »Agrarisme«,  som  havde  faaet  saa 
skarpt  et  Udtryk  i  Fysiokraternes  Læresætninger.  En  svag  Antydning 
findes  da  ogsaa  i  de  nysnævnte  Motiver,  idet  vel  Forvisningen  om,  at 
Kornet  herefter  kan  »holdes  i  stadigere  Jævnpris  med  sig  selv  og  med 
andre  Landes  Kornpriser«,  og  at  Landet  kan  faa  »en  fordelagtigere 
Kornhandel«,  stilles  i  Spidsen  som  Hovedgrundene  til  Indførsels- 
forbudets Ophævelse,  —  men  umiddelbart  efter  udtaler  man  Haabet 
om,  at  »den  borgerlige  Vindskibelighed  i  Almindelighed  tilligemed 
Agerdyrkningen  i  Særdeleshed  derved  fremmes  og  oplives«. 

Ordet  »Agerdyrkningen«  er  det,  som  man  her  skal  bide  Mærke  i. 
Hverken  Chr.  Reventlow  eller  Martfelt  var  befængt  med  »Proprietær- 
Politik«,  men  derimod  var  de  begge  —  men  vistnok  især  den  første 
levende  optaget  af  den  økonomiske  Samfundsvigtighed  af,  hvad 
Landet  kunde  gøre   »for  at  forbedre  sine  Agres  Dyrkning«. 

De  ledende  Mænd  herhjemme  i  Firsernes  sidste  Halvdel  var  dels 
under  en  mere  ubestemt  og  almindelig  Indflydelse  af  Adam  Smith's 
Betragtninger  om  Jordbruget  som  Hovederhverv,  dels  og  navnlig  under 
stærk  Paavirkning  af  Arthur  Young's  berømte  Skrifter.  »The  apostle 
of  la  grande  culture« ,  som  Mill  har  kaldt  Young,  havde,  særlig  ved 
sine  Rejsebeskrivelser  af  landøkonomiske  Forhold,  erhvervet  sig  et 
langt   større   Ry    end  Fysiokraterne  (hvis  Modstander   han   delvis    var) 

—  og  sikkert  ogsaa  med  Rette.  Hans  Hovedværk,  Politicai  arithmetics, 
der  udkom  i  London  1774  (altsaa  samme  Aar,  som  Martfelts  »Korn- 
Handels-Plan«  blev  skrevet),  gik  en  Sejrsgang  over  Verden,  som  kun 
Adam  Smiths  to  Aar  efter  udkomne  >  Wealth  of  Nations«   fik  Mage  til. 


\ar  mindre  -  »nomisk     s  N   g  n,   der  beskæftigede 

:    0    In    gen    al   Landbrugets    Psesl      og    Ejendomsforhold 
samt   selve    Driftsm  I    begge    Henseender    vare    visse    Eg 

.and.    som    han    kendte    nd    og  ind.    ham    el  opmuntrende   og   de 
franske  Landboforhold  et  afskrækkende  Eksempel     Ingen  harretfæi 

I   den   fransk  olution   bedre   end  Young  -     samme  Aar.    den 

udbryder,  konstaterer  han.  at    Agerbruget  i  Frankrig  staar  paa  samme 

Trin   som    i   del    10de  Aarhundrede         g   han   skildrer  Bønderne  som 

Dyr  .  deres  K    n  lej    som     omvankende  Bunker  Gødning  .  man     kun 

at   Høflighed  kunde  kalde  Kvinder 

er  bekendt,  hvorledes       gg    Brødrene  Reventlow   havde  hafl 

Lejlighed   til    som    unge  Mennesker   under  den  kloge  Wendts  Ledelse 

ved  Selvsyn   at   overbevise     sig      n     Sandheden  al    Youngs  Skildrii 

el  for  Frankrigs  som  for  Englands  Vedkommende.     De  havd< 

den  franske  Jords     g  den  franske  Bondes  usle  Tilstand  n  Mod- 

lertil    den    ei  S  eistand      g         ge    Drift       1  >g 

..e  var  jo  netop  Mænd,   som  forstod  at  bruge  deres  Øjne 

—  den  Kendsgerningernes  Lære,    de  havde  kunnet  drage  ud  af  deres 

.:.    gjorde  dem    til  Venner   af  Bondens  Frigørelse 
iste  dem  Nødvendigheden  at  en  gennemgribende  Forandring  i  bele 
rdgrkningsmaaden 

1    sidstnævnte  Hens    jnde   havde   man   nemlig   den    G    ig    allerede 
værel   saa   smaal    t  i    med   i  England  at   arbejdi     sig    hen 

imod  1  »s     >g  Vekseldriften  i  Landbi  il  faa  Øjel  op 

for  en  saadan  Drifts  store  produktive  Betydning.    Man  brød  med  dvn 
tidlig  hvorved  Jorden    skiftevis   blev    udpint    at    i 

laede  Kornafgrøder   eller  laa  unyttig  hen  sum  Brak       Kløver,    nye 
ter,  Kartofler     g  R  tdfrugter  var  begyndl  deres        gtbare  Indi 
Skifterne,    og   m  deremnernes  j  Ise    fulgte    ganske    naturligt 

iturholdets  Udvidelse       Del   er   derfor,    som    man    nu    \il   forstaa, 
jus!  heller  ikke  tilfælde,  al  Finanskommissionen  herhjemme  tog 

mdeien  op  til  Lovgivn  handling  samtidig  med  Kornomsæt- 

ningen     Ogsaa  her  \ar  Martfeli   forøvi  æl  i  Spidsen.    Alk 

•sum   Philocosmus  havde  han  fremhævet,   at     Rettighed  fremfor  Andre 


r  man  eksperiment«  mme 

Retning  rundt  <>m  i    tyskland     saa  at  \i  blev  praktisk   paavirked« 

em    Holsten  -      iland    forestod    Thorki 

Ben:  utofte  Genneml  ende 

Drift  ne    bekendt         s 

imidlertid  har    fremhævet    i    sin     Beskrivelse  1774  .   in. 

af  H  ad  og  B   riden  int<  jde. 


iit   i  \  irkelig  i k k  I  end  Ret  til  al   m  tg 

hvis  Fedme  maa  begynde  med   Eng  -   dens  fi 

Lning        Og     -   m    \  i   foran  lur.  n  al  1 

Anker  mod   de  danske  Landbn  -  aopol   i  Dan- 

mark og Sydi      _  d  tristedes  til  at  Lastholde  Korndyrknii 

ilttor  storl     _   s      lig    ( Omfang 
Del    var   denne    Frist«   -        som   M   nopolets    Opl  -    Fri- 

handelens Indførelse  netop    skulde  Gang    tor    alle 

derved    arbejdede    man    ogs  Landbrugets    velforstaaede    Inten 

ofrede   de  store  Propi  _   G  s    jeblikkelige    I 

1  i  ii    tor   en    hi:  _  _  tid 

(  )_  -  r  Martfeli   og  itlow  paa  *Vis  netoj 

allerbedste  Agrarer     I)<-  vilde  ha  _      som  produktivt  Erir 

og   der-         _  rmanden      i    del    lange   Løb;    men    de  foragtede 

samtidig  al  agrarisk  Standsegoismi 

Og  den  følgende  Tid  \ist.-  noksom,  at  de  havde  Ret 


Hermed   turde   del  tilstrækkelig  gi      g    rt,    at 

kun   er  højst  indirekte,    ad    underlige  Od  reje  og  i  s  _     Maal. 

at  den  liberale  økonomiske  Theori  eller  de  saakaldte  Adam  Smith  skf. 
r  have  haft       g       Indth  len    første   danske  Frihand 

_     ning. 

sociale    Synspunkt,    som    Adam    Smitb  sejrrigt    har 

til    Reth  "/risen   af  Forbrugerem   V  te    Princip 

som    IJrincij>  tinder   man    i   Finanskommissionens  Motivei     saa 
intet   S; 

-    <\t-n    tidligere   Tids    økonomiske    Opfatti 
arokkeligl  om  eD  Selvfølge,  hvorover  man  i k k f -  en  G      -   tænkte. 

at  det  var  Producenten*  eller  den   Erhvervsdrim  n   man   fra 

Stat<    -      g    Samrundsstyrelsens  Side    maatte    have    foi    I  Medens 

Liberalismen  sætter  Alt  i  -  >r   at    skatl<-    Menneskene   deres 

Nyd  saa   billig       _        kvemt  som   muligt,  var  Fortiden   kun  op!    _ 

skene  fandt  Vels  -  i  dei  it  dette  øko- 

nomisk    lykkedes    for   dem        Man    _Jk    ud    fra,    at    hvad    det    ! 
fremmest   gjaldt   om.   var  at   ska  _   N- .   A 

lønnende  Erhverv  —  kun  var  man  uenig  om.  hvilken  Art  il  Be- 
skæl -  man  fortrinsvis  burde  opmuntre  til  Colbert  havde  holdt 
paa  Haandværket  og   Fabrikfliden,  ha  Samtidig 

Fra  den  danske  Handels  Empire.     II.  ]4 

noget  senere  Boisguillkbert,  paa  Agerbruget.  Colbertismen  gik  den  Gang 
af  med  Sejren.  Quesnay  angriber  den  siden,  men  forandrer  i  Grunden 
ikke  Hovedsynspunktet  —  nu  er  det  blot  en  anden  Erhvervsklasse, 
hvis  Interesser  ensidigt  skal  fremmes,  nemlig  Landbrugets.  For  ham 
og  hans  Skole*)  var  endnu  Begreberne  »Produktion«  og  »Indkomst« 
Hovedsagen.  Adam  Smith  beholder  Rammerne,  men  fylder  dem  med 
Sprængstof.  Allerede  for  en  saa  nær  Efterfølger  af  ham  som  Malthus 
er  Verden  kun  fuld  af  Forbrugere ,  og  han  kan  end  ikke  tænke  sig, 
at  jo  flere  Munde  Jorden  faar  at  mætte,  desto  flere  Arme  bliver  der 
til  at  arbejde  for  Føden.  I  Virkeligheden  beror  hans  navnkundige 
Befolkningstheori  væsentligst  herpaa.  Og  komme  vi  endelig  til  Bastiat 
og  Manchester-Økonomerne,  saa  drejer  Alt  sig  kun  om  at  lægge  Sam- 
fundsordningen til  Rette  for  Konsumentens  Pengepung.  Den  moderne 
Beskyttelsestheori  er  just  Reaktionen  herimod. 

Selvfølgelig  har  man  ej  alene  kendt,  men  ogsaa  ofte  kraftig  vare- 
taget Forbruger- Interessen  forinden  Adam  Smith.  Dyrtid  og  Mangel 
havde  prædiket  denne  Lære  ofte  og  tydelig  nok  lige  fra  Middelalderens 
Dage.  Under  hine  Tiders  vanskelige  Transportforhold  til  Lands  kunde 
det  ikke  gaa  an  at  udsætte  »Menigmand«  for  Sult  eller  Brødmangel 
eller  overhovedet  for  de  monopoliserede  Erhvervs  uindskrænkede  Ud- 
bytning —  men  dette  Hensyn  førte  dog  stedse  kun  til  midlertidige 
Grænse-  (og  Undtagelses-)  Bestemmelser.  Naturligvis  havde  man  heller 
ikke  i  Overflods-Stunder  været  blind  for  billige  og  stadige  Prisers  gode 
Nytte.  At  skaffe  saadanne  paa  Levnedsmidler  var  endog  en  Del  af  det 
merkantilistiske  Program.  Men  Hensigten  havde  været:  at  skaffe  Byer- 
hvervene billigere  Produktionsomkostninger,  billigere  Underhold  for  deres 
Arbejdere,  og  ikke  i  Almindelighed  at  gavne  Landets  Befolkning  qua 
Forbrugere.  Og  naar  halvt  eller  helt  merkantilistiske  Forfattere  i  Lande 
som  England  eller  Holland  havde  anbefalet  Frihandel  længe,  længe  for- 
inden Adam  Smith,  saa  havde  ogsaa  for  deres  Vedkommende  Begrun- 
delsen stedse  været  Hensynet  til  et  Erhverv:  nemlig  Købmandsstandens. 

I  vor  hjemlige  Fmanskommissions  Betænkning  og  Motivering 
toner  der  de  tydeligste  Efterklange  heraf,  og  det  er  Martfelt,  der  har 
komponeret  Partituret  —  og  heri  vel  nok  som  selvstændigt  Thema 
tilføjet  Konsument-Interessen,  men  dunkel  i  Klangfarven  og  kun 
som  ledsagende  Figur  i  Bassen.  Finanskommissionen  vil  ophjælpe 
Kornhandelen,  befordre  »Vindskibelighed«,  befri  Købstadnæringen  fra 
de   høje    Kornprisers  Tryk  —   og    den   vil   endelig   ogsaa   støtte   Land- 


For  cTArgenson,    til  Dels  ogsaa  for  Turgot,    var  dog  allerede  Forbruger-Syns- 
punktet stærkt  fremtrædende. 

bruget,  blol  ikke  paa  Fysiokraternes  Mande,  men  ved  indirekte  at 
bringe  Landbrugel  Ind  paa  en  fordelagtigere  Drift.    Det  almene  Hensyn 

til  Forbrugerne  dæmrer  paa  merkantilistisk  Vis  kun  utydeligt  i  Bag- 
grunden —  savner  al  klar  og  plastisk  Formulering. 

Man  vilde  saaledes  for  at  forklare  de  tvende  Frihandelsforord- 
n  i  ugers  Fremkomst,  egentlig  talt,  kunne  nøjes  med  Henvisningen  til 
Martfelt  og  hans  Korn-Handels-Plan  alene.  Thi  der  findes  ikke 
meget  mere  i  Kommissionens  Motiver  end  i  denne,  i  alt  Fald  ikke  meget 
mere  af  virkelig  Værd.  Og  det  skønt  Adam  Smiths:  »Wealth  of  Nations« 
og  Turgots  berømte  Edikter  netop  falder  i  Tiden  mellem  Martfelts 
Forfatterskab  i  1774  og  Værkets  Fremkomst  i  1784.  Alligevel  er  gamle 
Martfelt  fra  1774  først  og  fremmest  Manden.  Hænderne  ere  Reventlows, 
men  Røsten  er  Martfelts.  Det  Nye,  der  er  kommet  til,  er  blot:  større 
Klarhed  over  Nødvendigheden  af  en  forbedret  Landbrugsdrift  —  altsaa 
Frugten  af  den  Lære,  som  Reventlows  gode,  sunde  Øjne  havde  givet 
ham.  Fjerner  man  ogsaa  dette,  er  blot  tilbage  et  forsvindende  ringe 
Bundfald  —  af  Tidens  Fraser. 

For  Martfelts  eget  Vedkommende  er  i  Skriftet  af  1784  (1774)  det, 
som  har  Værd,  Mandens  eget  Syn,  egne  Tanker  om  sete  og  erfarne 
Ting,  hans  sunde  Sans,  der  evner  at  gribe  det  væsentlige,  skelne 
Kærne  fra  Skal.  Ved  Siden  deraf  har  han  ganske  vist  nogle  flotte 
Almenbetragtninger  og  ophøjede  Synspunkter  »i  Slægt  med  Tiden«. 
Men  ser  man  rigtig  efter,  vil  man  finde  for  hans  lige  saa  vel  som  for 
Christian  Reventlows  Vedkommende,  at  hvad  de  ikke  have  af  eget 
Syn  og  af  vakt  Selvomtanke,  men  blot  fra  »Tiden«,  det  er  og  bliver 
kun  Fraser.  Man  kan  vel  aabne  en  Mands  Øjne,  men  man  kan  ikke 
lære  ham  at  se,  at  bruge  sine  Øjne,  endsige  at  faa  et  selvstændigt 
Syn.  Hvad  Reventlow  saa  at  sige  stak  til  Halsen  i  —  de  praktiske 
Landbo-  og  Bønder-Forhold,  han  hver  Dag  maatte  tumle  med  —  ja, 
der  kunde  den  mangeartede  Paavirkning,  han  fra  sin  Ungdom  af 
havde  været  Genstand  for  i  Retning  af  Bondefrihed  *) ,  komme  ham 
fuldt  til  Gode.  Ideen  blev  ved  eget  Syn,  eget  Arbejde,  egen  Bearbejd- 
ning hans  aandelige  »Selvsyn«.  Paa  andre  Samfunds-Omraader,  som 
f.  Eks.  Handelens,  var  han  —  sikkert  i  Modsætning  til  Schimmelmann 
og  Ove  Malling,  der  var  stive  Theoretikere  —  endnu  den  Gang  ikke 
kommen    ud    over    de   gængse   Fraser  om    »det  almene  Bedste«,  den 


*)  Saaledes,  efter  Sigende,  under  hans  Studieophold  i  Leipzig  af  Garve,  den  senere 
saa  herømte  Tolk  af  Adam  Smiths  Værk.  Herhjemme  vel  af  Oeder  —  og  sikkert  af 
Thorkel  Baden  m.  fl.  (Overhovedet  er,  som  Prof.  Holm  noksom  har  godtgjort  det, 
Bondens  Frihed  tidlig  og  tit  hleven  paakrævet  af  gode  Danske  Mænd). 

»borgerlige  Frihed«  osv.  Men  sligt  var  overhovedet  kun  et  Slags  Slam, 
som  Røgen  og  Taagen  fra  saa  og  saa  mange  store  og  smaa  Doktrin- 
fabriker  i  Nabolandene  havde  nedfældet  ogsaa  over  vort  Samfund  — 
Osen  fra  en  Mængde  Efterplaprere,  Aandens  Smaalamper  og  Tælle- 
praase,   tændte   ved  Gnisterne  fra  hint  Smedearbejde  i  Paris'  Saloner. 

Nej,  de  virkelige  Ideer,  hvorpaa  tusinde  i  »Tiden«  søgende  Theoretikere 
forgæves  grunder,  mens  Menneskehedens  førende  Genier  i  egen  Hjærne 
»finder  dem  med  Lethed  ved  et  Under«  —  de  gribes  kun  af  faa, 
fattes  af  endnu  færre.  Og  skal  Tanken  vorde  Daad,  skabe  Slægten 
nye  Vilkaar,  da  maa  der  atter  nye  Personligheder  til,  Mennesker, 
som  virkelig  er  Personligheder  —  og  helst  en  hel  anden  Slags  Person- 
ligheder igen.  Heldigst  er  det  visselig,  om  disse  ikke  ere  spejltro 
Opfattere,  men  tværtimod  have  en  selvstændig  reagerende  Bevidsthed 
—  de  nye  Ideer  blive  da  ligesom  omsmeltede  og  bearbejdede  i  deres 
Hjærner  til  Livets  praktiske  Brug,  hamrede  og  hærdede  til  en  Mands- 
villies  Vaaben,  Fantasiens  Førerstave,  Ærgerrighedens  Sceptere.  Hvad 
der  derimod  af  de  store  Tanker  i  al  Almindelighed  bliver  »Tidens« 
Eje,  Mængdens  »Ideer«,  visse  Historikeres  »Strømninger«,  det  er  kun 
løsrevne  Melodistumper  af  hine  de  geniale  Tænkeres  Toneværker, 
saadanne  Stumper,  som  netop  egne  sig  til  at  sættes  i  Lirekasser. 
Enkelte  store  Statsmænd  som  Napoleon  og  Bismarck  have  formaaet  at 
omskabe  slige  til  virksomme  og  bærende  Ledemotiver  i  en  stor  folkelig 
Bevægelse.  Og  saa  tro  Taaberne,  at  det  ikke  er  Mesteren,  men  »Tidens 
Ideer«,  der  har  skabt  Storværket  —  som  om  Tiden  havde  Ideer,  som 
Ideen  ikke  netop  var  det  ægteste  Udslag  af  en  Personlighedens  Geni- 
alitet, »eine  inexponible  Vorstellung  der  Einbildungskraft«,  sorn  Kant 
saa  træffende  siger.  Og  til  deres  Virkeliggørelse  i  Livet  kræves  der, 
som  lige  sagt,  atter  Personligheder ,  om  de  skal  vorde  til  Velsignelse 
for  eller  blot  virke  paa  Menneskene. 

Bestandig  det  samme:  paa  Bunden  af  Alt  finder  man  stedse  enten 
Manden  —  eller  Frasen!  Det  upersonlige  er  bare  Frase.  Den  ægte 
Ide  som  historisk  Handlingens  Moment  møder  vi  kun  i  Personlig- 
hedens Skikkelse. 


TIDEN    FOR 


FRIHED  OG  FRIHANDEL 


I. 


Om  jeg  ejede  en  Lyre  —  jeg  vilde  synge,  saa  alle  Bjerge  og  Dale 
skulde  genlyde  af  Frihedens  skønne  Sang,  en  Kuhreihen,  som 
skulde  vække  Hjemve  hos  alle  Mennesker,  der  sukke  i  Trældom. 
Den  skønne  Sol  gaar  op,  den  hele  Himmel  er  allerede  rød.  Nu  glæder 
hver  ædel  Mand  og  Fader  sig  over  det  Lys,  som  skal  skinne  for 
hans  Børn« ! 

Saaledes  hilste  Louise  Stolberg,  i  Samklang  med  de  Bedste  i  sit 
Land,  den  franske  Revolutions  Udbrud. 

Saa  længe  Mennesker  ere  unge  eller  blot  endnu  føle  ungt,  elske 
de  Begivenheder.  Selv  det  Surrogat,  der  kaldes  Skuespil  —  i  saa  og  saa 
mange  »Handlinger«,  som  det  hed  i  gamle  Dage  —  fryder  de  Flestes 
Sind,  endda  de  selv  kun  faa  Lov  at  sidde  uvirksomt  hen  som  Til- 
skuere ,  vel  vidende ,  at  det  Hele  er  idel  Gøgl  og  Blændværk.  Men 
naar  selve  Livet  bliver  Drama  —  et  Drama,  der  ovenikøbet  spilles  op 
imod  den  dybeste  Baggrund  i  Menneskets  Sjæl :  Modsætningen  mellem 
Liv  og  Død  —  naar  Tilskueren  selv  hvert  Øjeblik  kan  vente  at  blive 
draget  med  ind  i  Spillet,  ja  selv  faa  Lov  til  at  gribe  afgørende  ind, 
saa  tager  Spændingen  ham  helt  og  holdent,  og  Livet  faar  tusindfold 
Værd. 

I  Historiens  Fredsperioder,  hvor  Idyllen  har  kunnet  trives,  hvor 
den  ene  Dag  var  den  anden  lig,   »det  var  ensformige,  stille  Dage«, 

da  kunde  man  vel,  som  Digteren  siger,  møde  dem  uden  Klage,  Ens 
Livsenskæde  kunde  nok  blive  rig.  Men  det  blev  aldrig  den  høje 
Lykke,  som  faar  Hjertet  til  at  banke,  Kinden  til  at  blusse,  Øjet  til  at 
straale,  som  giver  Livet  Glans  og  Lød,  hver  Time  Indhold  og  hele 
Tilværelsen  dobbelttydig  Mening.  Den  naaes  kun  under  de  store  Op- 
levelser, som  falde  i  de  faa  Slægtleds  heldige  Lod,  og  kan  kun  naaes 
under  saadanne  —  thi  kun  hvor  Mennesket  rives  ud  af  Selvpleje  og 
føler  sig  taget  i  et  Højeres  Tjeneste,  bliver  Lykkefølelsen  saa  rig  og 
dyb,  at  man  endog  gladelig  giver  sit  Liv  blot  for  at  have  levet  paa 
slige  Vilkaar. 

Saaledes  gik  det,  da  den  franske  Revolution  brød  ud.  Fra  hin 
Dag  i  Juli,  da  Bastillen  faldt,  holdt  Revolutionen  al  menneskelig  Be- 
vidsthed vaagen  og  anspændt.  Paa  let  bevægelige  Sind  virkede  den 
som  en  sand  Rus,  en  Blanding  af  »kold  Gysen«  og  »brændende  Hen- 
rykkelse ved  de  Tings  Forventelse,  som  skulde  komme  over  Jorderige«. 
Og  det  blev  ikke  derved  —  tilsidst  kunde  det  tilskuende  Evropa  ikke 
længer  holdes  tilbage,  men  fra  alle  Sider  styrtede  man  op  paa  Scenen. 
Og  saa  stod  hele  Verden  i  Flammer  næsten  en  Menneskealder  igennem. 

Det  er  vanskeligt  ret  levende  at  forestille  sig,  hvor  brat,  umaadelig 
og  voldsom  en  Omvæltning,  der  herved  foregik  i  Føle-  og  Levemaade, 
i  Tale  og  Tanke,  i  Sæder  og  Skikke,  ja  lige  ned  til  i  Dragt  og  selskabeligt 
Samvær.  Ogsaa  herhjemme  eller  selv  herhjemme  var  det  saa.  Men 
alligevel  —  hos  os  var  dog  allerede  1788  den  borgerlige  Frihed  bleven 
forkyndt  fra  selve  Tronen  ved  Stavnsbaandets  Løsning,  og  vi  havde 
saaledes  ad  fredelig  Vej  og  ved  Regeringens  eget  Initiativ  allerede 
naaet  over  Udviklingens  afgørende  Vinkelspids.  Og  paa  samme  Vis 
fik  vi  allerede  Aaret  efter  Revolutionens  Udbrud  (ved  PI.  af  4.  Decbr. 
1790)  »den  eneste  Trykkefriheds-Lov  i  Evropa«.  Kongemagten  var  derfor 
ogsaa  højst  populær,  dens  første  Mand,  Andreas  Peter  Bernstorff, 
ligefrem  forgudet.  Ikke  med  Urette  betragtede  man  Tingene  saaledes, 
at  »den  i  Frankrig  nu  først  fuldbragte  Revolution  allerede  var  fore- 
gaaet  her«,  og  at  man  netop  derfor  uden  Bagtanke  og  Bihensigt  »med 
den  ivrigste  Varme  kunde  tage  Del  i  den  franske  Revolution«  som 
begejstret  og  interesseret  Tilskuer. 

Nogen  egentlig  revolutionære  Lyster  tændte  saaledes  Revolutionen 
ikke  i  vort  Fædrelands  fredelige  Borgersjæle  —  og  da  Koalitions- 
krigene senere  begyndte,  forstod  saa  godt  som  Alle,  at  Pungen  bød 
os  at  tage  fredelig  Fragtfarts  let  vundne  Fordele  og  forene  det  praktisk 
Nyttige  ved  en  velvillig  og  vinstbringende  Handel  paa  det  republikanske 
Frankrig  med  det  theoretisk  Behagelige  ved  en  farefri  og  anstandsfuld 
Sværmen  for  Frihedens  Land  og  Frihedens  Sag.    Og  saaledes  gik  det 


217 

godt  baade  ude  og  hjemme:  ude  nyttede  \i  Tidens  Storme  til  al  drive 
vor  Mellemhandels  lille  Svikmølle,  hjemme  glødede  vi  eller  Dagens 
Dont  i  tvende  Aftentimer  af  Frihedsbegej string  og  Punch.  Heri  er 
der     inlel    opløftende,    men     noget    højst    følgværdigl  en     hæderlig 

Snusfornuft,  som  naar  alt  kommer  til  alt  geraader  os  lil  meget  mere 
Hæder,  end  da  vi  siden  lod  os  plyndre  for  Flaade,  Fred  og  Fordel, 
Og  Norges  Hige  brast  af  vor  Haand,  alt  hlot  Fordi  vi  skulde  spille1  de 
Ædle  og  lade  højere  Hensyn  og  moralske  Magter  raade  for  vor  Skæbne. 

Men  saa  længe  det  blot  var  Bernstorffs  smidig-faste  Hue  —  aldrig 
spændt  for  højt,  men  altid  spændt  højt  nok  —  der  raaded  for  Riget, 
var  dels  Værn  og  Værge,  blev  alle  ydre  Begivenheder  kun  til  vort 
Gavn:  Revolutionskrigenes  Flammebaal  gav  vort  økonomiske  Liv  Lys, 
Varme  og  Velvære.  Nogen  Fornyelse  af  Folkets  politiske  Ideer  blev 
der  derimod  ikke  skabt.  De  politiske  Omvæltninger,  som  Revolutionen 
medførte  i  Frankrig  og  de  tilstødende  Lande,  fik  vi  kun  Lejlighed  til  at 
betragte  paa  Afstand  som  Tilskuere.  Følgen  var,  at  i  Borgerskabets  Krese 
blev  blot  »Almenstemningen  ligegyldigere  imod  de  mindre  og  partielle 
Reformer«,  Folk  brød  sig  kun  om  »de  store  politiske  Spørgsmaal , 
Statskunstens  Metafysik«,  og  man  fortabte  sig  derfor  i  allehaande 
ørkesløse  Diskussioner  og  en  ufrugtbar  Theoretisering. 

Men  under  al  denne  Snakken  handlede  Regeringen,  og  da  den  heldig- 
vis var  baade  klog  og  frisindet,  skred  den  med  Myndighed  og  Maade- 
hold  frem  paa  de  nyttige  Reformers  Bane  —  det  vil  sige:  de  social- 
økonomiske Reformers. 

Svenskekrigen  og  dennes  i  økonomisk  Henseende  saa  haardnakkede 
og  langvarige  Efterveer  lagde  vel  en  Tid  lang  udelukkende  Beslag  paa 
de  Styrendes  Arbejdsevne  og  Virketrang:  alle  de  finansielle  og  bank- 
politiske Forehavender,  som  vare  satte  i  Gang,  bleve  kastede  ud  af 
deres  Baner,  Forudsætningerne  brast  i  Skokketal,  og  man  maatte  i 
Grunden  begynde  helt  forfra,  tage  fat,  hvor  man  havde  sat  ind  i  1785. 

Men  efterhaanden,  som  dette  ved  ihærdig  Anstrængelse  lykkedes, 
bedrede  Tiderne  sig  ved  den  af  Koalitionskrigene  ny  skabte  Konjunktur 
for  vor  Søhandel  og  Fragtfart.  Det  blev  paany  gode  Tider,  Opsvings- 
tider,  de  forudgaaede  Bestræbelser  paa  at  forbedre  Landets  egen  Pro- 
duktion viste  sig  at  være  velsignelsesrige  og  at  sætte  Frugt,  almindelig 
Velstand  begyndte  at  brede  sig,  Befolkningen  kunde  taale  ny  Skatte- 
paalæg,  og  Statskassen  fyldtes  atter. 

Og  under  Følelsen  af  genvunden  Tryghed,  af  Lykke,  Ro  og 
Fasthed  i  Forholdene  indadtil  tog  man  i  Regeringen  paany  fat,  hvor 
man  havde  sluppet,  genoptog  det  store  økonomiske  Reformarbejde  med 
Alvor   og  Kraft.     Og   selve   dette  Arbejde   indtræder  samtidig  i  en  helt 

ny  Fase.  Med  fast  ungdommelig  Dristighed  former  man  nu  den  praktiske 
Lovgivning  efter  sin  theoretiske  Erkendelse.  Man  gaar  til  Frihandel 
og  økonomisk  Frihed  med  en  Principklarhed,  med  en  teoretisk  tydelig 
Maalbevidsthed ,  som  danner  en  ligefrem  slaaende  Modsætning  til  det 
Lykketræf,  hvorved  man  i  1788  var  slumpet  til  at  ramme  det  Rette 
—  ikke  mere  vis  derpaa,  end  man  Aaret  efter,  som  vi  straks  skulle 
se,  var  parat  til  atter  at  forlade  det.  I  Modsætning  hertil  var  man 
denne  sidste  Omgang  principfast  nok.  Ikke,  at  man  slavisk  fulgte 
fremmede  Forbilleder,  forskrev  de  ny  Theorier,  som  man  i  gamle 
Dage  havde  importeret  Nationaløkonomer  og  Videnskabsmænd!  Man 
viste  i  1793  ved  Kreditoplagsvæsenets  Ordning  stor  Originalitet  og 
Selvstændighed,  blev  ganske  paa  den  nationale  Udviklings  Grund  og 
skabte  netop  derved  de  største  Resultater.  Men  den  Kækhed,  hvormed 
man  generaliserede,  de  Bevæggrunde,  som  vare  Værkets  Drivhjul,  hele 
Storstiletheden  i  Liniedragningen  er  i  altfor  høj  Grad  i  Slægt  med 
hele  den  nyere  økonomiske  Tankegang,  Adam  Smith's  og  de  tyske 
Theoretikeres  Ideer,  til  at  der  kan  være  Tale  om  Tilfældigheder.  I 
Toldreformen  1797  var  der  vel  ogsaa  megen  dansk  Sindighed,  megen 
konservativ  Ærefrygt  for  det  Bestaaende,  megen  god  historisk  Sans 
for  Kontinuitetens  Bevarelse.  Men  det  afgørende  var  dog  en  tanketryg 
Lykketro  paa  den  økonomiske  Friheds  radikale  Selvfølgelighed.  Det 
er  vor  uvisnelige  Fortjeneste,  —  ikke  at  have  fundet  denne  Ide,  men  at 
have  vovet  forud  for  nogen  anden  at  virkeliggøre  den  i  varig  Form. 

Hvad  var  der  da  sket  mellem  1788  og  1793/97?  Der  var  hverken 
sket  mer  eller  mindre  end  dette,  at  den  lyslevende  Virkelighed  under 
store  Begivenheders  Form  havde  afløst  taagede  Theorier.  For  den  da- 
levende Slægt  var  Begivenhedernes  Begivenhed  den  franske  Revolution, 
og  denne  havde  just  ved  sin  Deklaration  af  Menneskerettighederne 
og  sit  forbløffende  Lovgivnings- Værk  gjort  en  Række  sociale  og 
økonomiske  Nydannelser  og  Samfundsomvæltninger,  der  gennem 
Halvhundrede  Aar  havde  spøget  i  franske  Filosofers  Salonnætter,  til 
koldblodig  fuldbyrdede  Dagslysets  Kendsgerninger. 

Mænd  med  saa  megen  Virkelighedssans  som  hin  Tids  hjemlige 
Reformkrese  maatte  uvilkaarlig  og  uimodslaaelig  paavirkes  af  slig 
haandgribelig  Bevisførelse.  Men  fra  Paavirkningens  Passivitet  til 
Handlingens  Aktivitet  er  der  et  saare  langt  Spring,  hvis  Foretagelse 
kræver  psykologisk  Forklaring.  Og  Forklaringen  er  da  utvivlsomt 
den,  al  naar  de  danske  Reformatorer  saa  resolut  traf  deres  Valg,  saa 
var  det,  fordi  de  havde  Tillidens  Gave.  Det  er  overhovedet  kun  Op- 
timisterne, som  udrette  noget  her  i  Verden,  og  uden  Bernstorffs, 
Reventlowernes  og  Schimmelmanns  lyse,  næsten  barnlige  Tillid  til  egen 

Pormaaen,    egne    Theoriers    Træfsikkerhed   og  Folkets   velvillige  For- 
staaelse        »der    gutherzige    und    folgsame  Charakter  der   Dånen 
havde  de  sikkert  aldrig  faaet  fuldført  deres  Storværker. 

Dog  enhver  Gave  skal   have  Grund  at  gro  i.     Det  er  ikke  nok  at 
være    født   med    Tillidens   Gave  ydre   Begivenheder   kunne   saa   let 

kvæle  eller  hæmme  den  i  Væksten.  Men  det  var  hine  Mænds  Held, 
at  netop  deres  Selvoplevelser  gav  deres  Tillidsfølelse  Styrke  og  Næring. 
For  Danmark  syntes  jo  Alt  at  vende  sig  til  det  Gode  —  Alt,  endog 
den  franske  Revolutions  Rædsler,  hvis  Følger  for  os  blev  en  Verdens- 
krigs velstandskabende  Handel  og  Vandel  under  vort  neutrale  Flag. 
Og  saaledes  var  herhjemme  Revolutionens  vældige  Virkning  paa  den 
tænkende  Bevidsthed  saavel  direkte  som  indirekte  den,  at  de  Styrende 
fik  Mod  til  at  følge  egen  Tillidsfuldhed. 


II. 

I  Modsætning  til  den  Maalklarhed  og  Principfasthed,  hvorom  vi  nys 
have  hørt.  indeholder  det  lille  Stykke  dansk  Handelshistorie,  som 
føjer  sig  umiddelbart  til  Kornfdg.  af  6.  Juni  1788,  en  fuldstændig 
Bekræftelse  af,  hvad  der  i  forrige  Afsnit  er  fastslaaet  om  denne  Lov- 
givnings mere  tilfældige  Tilblivelse.  Det  skal  derfor  her  blive  meddelt 
først  og  for  sig. 

Den  1.  Februar  1786  sammenkaldtes  Societetet  af  sin  daværende 
Formand,  Chr.  Hansen*),  for  paa  Rentekammerets  Foranledning  at 
raadslaa  om,  »hvorvidt  Grossererne  her  i  Staden  ikke  kunde  tilpligtes 
at  holde  et  vist  Oplag  af  [indenlandske]  Kornvarer  for  derved  at  fore- 
komme Mangel«.  Man  enedes  om  at  nedlægge  en  kraftig  Indsigelse 
herimod  med  den  karakteristiske  Begrundelse,  at  »Grossererne,  paa 
den  Fod,  Tingene  nu  staar,  ikke  udgør  noget  samlet  corpus  eller 
have  saadanne  Vedtægter  og  Forbindelser,  der  lig  andre  Handels- 
eller  Haandværkslaug  beskytte  mod  Indgreb  i  deres  Rettigheder«,  — 
hvorfor  de  stadig  vare  udsatte  for  saadanne. 

Sikkert  var  det  nu  ogsaa  urimeligt  at  forpligte  de  Handlende  til 
et  saadant  Oplag.  Thi  naar  Landmanden  og  Købmanden  i  de  smaa 
Provinsbyer  forud  vidste,  at  enhver  Hovedstadsgrosserer  om  Høsten 
var  forpligtet  til  at  anskaffe  sig  et  vist  Lager,  vilde  de  »ufejlbarlig 
betjene  sig  af  Lejligheden  og  opskrue  Priserne«,  (man  erindre,  at 
Import  af  fremmed  Korn  til  Forbrug  i  Indlandet  endnu  den  Gang 
var  forbudt).  Hertil  kom  endvidere,  at  det  danske  Korn  »af  Mangel 
paa  den  tilbørlige  Dyrknings-  og  Omgangsmaade«  var  af  saa  slet  Be- 
skaffenhed,  at  det  som  Regel  ikke  lod  sig  »bevare  for  Fordærvelse«. 

For  at  imødekomme  Regeringens  Hensigt:  al  afværge  »den  ofte 
saa  trykkende,  beklagelige  Kornmangel«  og  forebygge  »overspændte 
Priser  paa  denne  Livets  første  Nødvendighed«  —  tilbød  imidlertid 
Grossererne   at   holde   det   fornødne  Oplag   paa   det  Vilkaar,    »at   Ind- 


•)    Hansen  var  177(5  fulgt  efter  Peter  Chr.   Borre. 

førslen  her  i  Staden  for  bestandig  og  til  alle  Tider  maatte  være  fri« 
imod  en  moderal  Toldafgift,  saaledes  at  den  Handlende  (ik  Kredit- 
oplag paa  Kornet.  Ved  en  Told  af  24.  Skill.  pr.  Td.  Rug  vilde  den 
danske  Agerdyrker«  dog  bevare  en  overordentlig  høj  Beskyttelse.  Den 
danske  Importør  maatte  nemlig  i  de  østersøiske  Stæder  først  svare 
en  Udførselstold  af  20  Sk.  pr.  Td.,  dernæst  i  Fragt  og  Assurance 
40  Sk.  (32  +  8),  og  naar  hertil  altsaa  føjedes  en  dansk  Indførselstold  af 
24  Sk.,  kom  hver  Td.  Hug  til  at  staa  Importøren  i  en  Omkostning  af 
5  Mk.  4  Sk.  Lagdes  hertil  Transportudgifterne  fra  det  indre  Polen 
til  Havnene  ved  Østersøen,  Lagringsomkostninger  og  Eksportøravance 
dersteds,  saa  kunde  man  sikkert  regne,  at  Agerdyrkeren  i  Danmark 
altid  kunde  »sælge  en  Tønde  Rug  med  7  å  7XA  Marks  Fordel  imod 
den  polske  Landmand«. 

Endelig  føjede  Grossererne  den  yderligere  Betingelse  til ,  at  intet 
Handelskompagni  fik  nogen  Særrettighed  med  Hensyn  til  Importen 
af  fremmed  Korn,  samt  at  Grossererne  maatte  have  Ret  til  i  saadanne 
Aargange,  hvor  Landet  havde  Overflødighed  af  Korn,  at  genudføre 
den  af  dem  importerede  østersøiske  Rug,  eventuelt  imod  Refundering 
af  erlagt  Told. 

Den  Tid  skulde  snart  komme,  da  Grosserer-Societetet  til  sin  egen 
Fortrydelse  blev  taget  paa  Ordet.  Men  i  1786  handlede  man  endnu 
i  Overensstemmelse  med  det  hidtidige  »Kornhandelssystem«  og  gik 
derfor  ad  de  gammelkendte  Veje  for  at  hindre  Kornmangel  og  Dyrtid. 
Man  tillod  ved  Plakat  af  20.  September  1786,  at  fremmed  Rug  midler- 
tidig maatte  indføres  til  Danmark,  nemlig  indtil  Udgangen  af  Juli 
1787,  dog  kun  med  indenlandske  Skibe  og  mod  en  Told  af  48  Sk.  pr. 
Td.  —  altsaa  det  dobbelte  af,  hvad  Grossererne  havde  foreslaaet. 
Følgen  heraf  blev  derfor  ogsaa  den,  at  da  man,  som  sædvanlig  hvert 
Efteraar  (jfr.  Rescr.  17.  Marts  1784),  gennem  Magistraten  lod  Grossererne 
forespørge,  hvilke  Kvantiteter  af  Rug  de  agtede  at  lade  hidbringe 
inden  Vinteren,  fik  man  til  Svar  (Skrivelse  af  6.  Oktober  1787),  at 
Tolden  var  saa  høj,  at  den  »betog  al  Mod  og  Dristighed«,  og  at  det 
var  for  sildigt  paa  Aaret  at  sende  indenlandske  Skibe  fra  Kjøbenhavn 
til  Østersøen*).  — 

Nu  følger  efter  Nedsættelsen  af  Finanskommissionen  i  Maj  1787 
dennes    Undersøgelser    af    Forholdene     og     den    paa   Grundlag    heraf 


*)  Derimod  paatog  en  Del  af  de  større  Groshandlere  sig  at  indforskrive  500  Tdr. 
Smør  (fra  Irland  og  Holland)  »for  at  afværge  en  befrygtet  Mangel«,  imod  en  modereret 
Told  af  10  Sk.  pr.  Td. ,  dog  først  efter  at  Tilladelsen  var  bleven  udstrakt  til  ogsaa  at 
omfatte  Foraaret  1788. 

udstedte  Forordning   af  6.  Juni  1788,    hvorved  Kornhandelen   ganske 
frisaves. 

o 

Hvor  lidet  doktrinært  man  imidlertid  stod  paa  dette  nye  Fri- 
handelsprincip,  skulde  dog  snart  vise  sig.  Allerede  Aaret  efter,  1789, 
fraveg  man  det.  Forholdene  stillede  sig  nemlig  saaledes  om  Efter- 
aaret,  at  Preussen  paa  Grund  af  Krigsurolighederne  lukkede  sine 
Havne  for  Kornudførsel,  hvorhos  samtidig  Høsten  i  de  øvrige  Østersø- 
lande faldt  saa  knap  ud  ,  at  der  intet  Eksportoverskud  blev.  Under 
disse  vanskelige  Omstændigheder  steg  ikke  alene  Priserne  i  Østersøen, 
men  ogsaa  i  Danmark,  skønt  Høsten  havde  været  god.  Hertil  kom 
den  slette  Pengekurs,  hvorved  Nominalværdien  forhøjedes  end  yder- 
ligere. Hamborgs  Vekselkurs  paa  Kjøbenhavn  havde  i  Aarets  Begyndelse 
svunget  mellem  43 — 47,  i  Højsommeren  steg  den  yderligere  til  48 — 49, 
Oktober  aabnede  med  50,  og  med  smaa  og  faa  Tilbageslag  gik  den 
derefter  stadig  op,  indtil  den  i  December  naaede  55.  Prisen  i  Kjø- 
benhavn var  i  Midten  af  Oktober  5  Rdl.  for  1  Td.  Rug  og  9  Rdl.  2  Mk. 
for  1  Td.  Hvede,  hvad  der  var  det  dobbelte  af  denne  sidste  Kornsorts 
sædvanlige  Pris  i  dyre  Aaringer. 

Det  var  saaledes  i  og  for  sig  ikke  forunderligt,  at  Regeringen 
allerede  ved  Høsten  var  begyndt  at  blive  nervøs  og  tænke  paa  Mulig- 
heden af  Kornmangel,  især  da  de  kgl.  Magasiner  ikke  rummede  noget 
Hvedekvantum  af  Betydning.  Men  paa  den  anden  Side  skulde  jo 
dog  nu  gerne  det  nye  Frihandelssystem  bestaa  sin  Prøve,  ja  endog 
vise  sin  Magt  til  at  hindre  Mangel.  Man  lod  derfor  snildeligen  Magi- 
straten tilskrive  Grosserer-Societetet  (under  14.  Okt.  1789),  at  endskønt 
det  ikke  paatvivledes,  »at  jo  de  Handlende  her  i  Staden,  i  Hensigt  til 
de  nærværende  usædvanlig  høje  Kornpriser,  allerede  ere  betænkte 
paa  at  benytte  den  ved  Fdg.  6.  Juni  1788  allernaadigst  bevilgede  frie 
Indførsel  af  Kornvarer  fra  fremmede  Steder«  —  saa  ønskede  man  dog 
gerne  Vished  om,   hvor  meget  der  alt  var  »ordineret«. 

Grossererne  svarede  imidlertid,  paa  et  Par  Undtagelser  nær,  at 
de  under  den  daglig  stigende  Vekselkurs  ikke  turde  indlade  sig  paa 
nogen  Spekulationsforretning  og  derfor  hverken  havde  indforskrevet 
eller  agtede  at   indforskrive  nogensomhelst  Slags  fremmed  Korn. 

Men  ikke  nok  hermed.  Societetets  Formand  og  Ældste  indgik 
med  et  Andragende  om,  at  al  Kornudførsel  her  fra  Landet  maatte 
blive  forbudt  indtil  videre,  samt  at  » det  Østersøiske  Kompagnis  nuværende 
Ejere  maatte  befales  at  holde  det  ved  Octroien  forhen  bestemte  for- 
nødne Oplagsforraad  af  30,000  Tdr.  Rug« ,  (hvad  der  omtrent  svarede 
til  Kjøbenhavns  Vinterforbrug).  Magistraten  støttede  denne  Henstilling 
overfor  Rentekammeret,  og  Regeringen  stod  saaledes  knapt  5  Fjerdingaar 

efter  sin  Prihandelsanordning  i  den  ejendommelige  Situation,  at  selve 
denne  Frihandels  naturligste  Vogtere  androg  om  dens  delvise  Op- 
hævelse. Regeringen  vilde  dog  ret  naturligt  ikke  indlade  sig  paa  et 
saa  afgørende   og  fuldstændigt  Principbrud,    især   da  en  Undersøgelse 

havde  vist ,  at  der  efter  den  gode  Høst  var  Forraad  nok  i  Landet  af 
Hug  og  Vaarsæd  til  almindelig  Forsyning.  Man  indskrænkede  sig 
derfor  til  ved  Plakat  af  23.  Oktober  1789  at  forbyde  Udførslen  af 
Hvede  fra  Danmark  til  fremmede  Steder.  Samtidig  nedsattes  den 
saakaldte  Provianteringskommission ,  hvis  Hverv  var  at  udfinde,  hvor- 
ledes Kjøbenhavn  for  Fremtiden  bedst  kunde  betrygges  mod  Mangel 
paa  Levnedsmidler  og  mod  overdrevne  Priser. 

Denne  Kommission ,  hvori  der  sad  Mænd  som  Colbjørnskn  og 
Malling,  gav  sig  straks  til  at  undersøge,  hvor  stort  et  Forraad  af 
Korn  varer  Byen  behøvede  i  de  seks  Vintermaaneder,  og  fandt  da,  at 
der  af  Rug  udfordredes  c.  28,000  Tdr.  og  af  Hvede  52,000  Tdr.  Af 
dette  Kvantum  indkom  der  i  Oktober — November  Maaned  af  Rug 
15,700  Tdr.  søværts  og  c.  1200  Tdr.  pr.  Akse  til  Torvet.  Da  de  kgl. 
Oplag  af  Skattekorn  endvidere  udgjorde  13,000  Tdr.,  og  der  yderligere 
med  Lethed  kunde  inddrages  8000  Tdr.  fra  Sjælland,  var  der  saaledes 
for  Saisonen  1789—90  et  Overskud  af  c.  10,000  Tdr.,  saa  at  der  alt- 
saa  ikke  i  første  Omgang  var  nogen  Mangel  at  frygte  for  denne  Korn- 
sorts Vedkommende.  —  Af  Hvede  var  der  derimod  i  de  samme  to 
Maaneder  indkommen  søværts  fra  inden-  og  udenrigske  Stæder  22,400 
Tdr.  og  pr.  Akse  til  Torvet  c.  600  Tdr.,  ialt  c.  23,000  Tdr.,  og  da  der 
behøvedes  52,000  Tdr.  var  der  altsaa  en  Mangel  af  29,000  Tdr.  Heraf 
var  dog  c.  3400  Tdr.  bestilt  af  Bagerlauget  og  Brændevinsbrænderne*) , 
og  c.  6500  Tdr.  kunde  med  Sikkerhed  paaregnes  at  ville  komme  til 
Torvs  fra  Sjælland  og  altsaa  til  Salg  i  Staden ,  efter  at  Udførslen  nu 
var  forbudt. 

I  hvert  Fald  blev  der  saaledes  c.  20,000  Tdr.  tilbage,  som  Handelen 
maatte  skaffe  hidført  (eller  som  maatte  erstattes  af  Rug  og  Byg). 
Dette  Forhold  ansaa  man  for  normalt,  altsaa  gentagende  sig  fra  Aar 
til  andet. 

Under  disse  Omstændigheder  tilskrev  Kommissionen  Grosserer- 
Societetet  under  2.  December,  genkaldte  i  dets  Erindring,  at  det  i 
Februar  1786  havde  tilbudt  at  holde  Oplag  af  Korn  varer  paa  visse 
Betingelser  —  hvoraf  fri  Indførsel  var  den  vigtigste  —  og  henstillede 
i  Overensstemmelse  hermed,  at  Grossererne  paatog  sig  den  Forpligtelse 


*)   Da   det   var   forbudt    at   brænde  Brændevin   af  Rug,    blev   den  Gang  Hvede  al- 
mindeligst anvendt  i  Brænderierne. 

regelmæssig  aarlig  ved  November  Maaneds  Udgang  at  have  et  samlet 
Oplag  i  Behold  af  20,000  Tdr.  Hvede  —  og,  for  at  forebygge  et  andet 
Aars  mulige  Mangel  eller  Misvækst,  det  dobbelte  Kvantum  af  Rug. 
Endelig  bebudede  man,  at  det  private  Østersøiske  Kompagni  ikke 
mere  skulde  nyde  noget  Tilskud  eller  nogen  Art  af  Privilegium  for  at 
holde  Oplag  af  Rug. 

Grossererne  følte  sig  meget  ilde  berørt  ved  saaledes  at  blive  tagne 
paa  Ordet.  I  et  langt  Svar  af  7.  Januar  1790  udvikle  de,  hvorledes 
Kommissionen  miskender  »Handelens  Natur«.  »Drivfjeren  til  den 
Handlendes  Foretagender  bør  altid  være  Haab  om  Fordel.  Det  vil 
aldrig  lykkes  at  bringe  nogen  Handelsgren  i  Flor  ved  Tvang  og 
Byrder,  men  det  kan  og  maa  ske  ved  Lettelser  og  Opmuntringer, 
saaledes  at  den  Handlende  finder  eller  i  det  mindste  troer  at  kunne 
finde  sin  Fordel  derved.  Vil  man  gaa  frem  efter  andre  Grundsæt- 
ninger, forfejler  man  sikkert  det  Maal,  man  sigter  til.  I  overordentlige 
Tilfælde  kunde  vel  de  Handlende,  drevne  af  Patriotismus,  forene  sig 
om  at  gøre  Oplag  af  Kornvarer,  for  at  forekomme  en  truende  Mangel, 
og  sætte  sig  blot  for  Tab  derved;  men  søgte  man  for  bestandig  at 
ville  gøre  dem  det  til  Pligt,  vilde  denne  Selvdrift  tabes,  og  Øjemedet 
ikke  opnaas.  Ligger  det  Regeringen  Magt  paa,  uden  Hensigt  til  Om- 
stændighederne, at  have  et  bestandigt  Oplag  i  Hovedstaden,  bliver 
det  nok  fornødent,  at  samme  enten  bliver  anskaffet  paa  det  Almindeliges 
Bekostning,  eller  og  at  der  gives  saadanne  Opmuntringer,  at  Køb- 
manden kan  lokkes  til  at  opfylde  Hensigten«.  Som  Følge  heraf  finde 
de  det  ubilligt,  at  der  paalægges  dem  nogen  Pligt,  naar  de  ikke  til 
Gengæld  faa  visse  almindelige  Næringsrettigheder  eller  særlige  Garantier 

—  som  t.  Eks.,  at  Regeringen  ved  Udgangen  af  hver  April  Maaned 
overtog  den  muligt  tilstedeværende,  usolgte  Restbeholdning  til  Ind- 
købspris 4-  Renter  og  Godtgørelse  for  Svind  og  paaløbne  Lagrings- 
omkostninger,  i  hvilket  Tilfælde  man  mente  nok  at  turde  paatage 
sig  Oplagspligt  for  en  samlet  Kornmængde  af  15,000  Tdr.  Hvede  og 
Rug  tilsammen.  Principalt  holdt  man  imidlertid  paa,  at  skulde  et 
vist  Kvantum  magasineres,  burde  dette  ske  paa  Statens  Bekostning 
ved  Licitation  i  Begyndelsen  af  hver  August  —  i  hvilken  Henseende 
man  henviste  til  den  franske  Regerings  Eksempel. 

Kommissionen  var  imidlertid  ikke  til  Sinds  at  lade  Grossererne 
slippe  saa  let.    Den  holdt  dem  fast  ved  deres  Tilsagn  af  Februar  1786 

—  paa  en  Tid  da  Danmarks  »Kornhandelssystem«  hvilede  paa  Ind- 
førselsforbud — ,  hvortil  blot  var  knyttet  de  Betingelser:  1)  at  Ind- 
førslen skulde  gives  fri  imod  en  nærmere  angiven  moderat  Told,  2) 
Kreditoplag  skulde  tilstaas,  3)  eventuel  Genudførsel  skulde  være  tilladt 


225 

og  1)  særlige  Oplagsrettigheder  skulde  ophæves.  Alle  disse  Vilkaar 
vare  nu  opfyldte  —  de  .'i  første  ved  Fdg.  af  6.  Juni  1788,  del  fjerde 
ved  Kommissionens  Tilsagn.  Og  hertil  var  der  yderligere  tilføjet  kgl. 
Løfte  om  gratis  Rensning  og  Tørring  af  magasineret  Korn  samt  om 
Laan  paa  samme,  hvis  Forskud  behøvedes.  Men  naar  Staten  saaledes 
paa  sin  Side  redelig  havde  opfyldt  alle  de  Vilkaar  og  Betingelser,  som 
Grossererne  selv  havde  opstillet  for  at  paatage  sig  Oplagspligt,  saa 
forelaa  der  eo  ipso  »et  saa  frivilligt  og  forpligtende  Samtykke,  at  De 
end  ikke  ved  Retten  derfra  kunde  frilindes,  naar  Tilfældet  var,  at 
Loven  skulde  dømme«.  Kommissionen  havde  derfor  maattet  gaa  ud 
fra  Oplagspligten  som  en  given  Sag  »for  ej  at  fornærme  den  Tiltro, 
man  skylder  agtbare  Mænds  givne  Ord  og  Tilsagn«. 

Heller  ikke  formaaede  Kommissionen  at  indse,  at  der  herved  blev 
paalagt  Groshandelen  »en  trykkende  Byrde«;  den  kunde  »ikke  andet 
end  tro,  at  Kjøbenhavns  Beliggenhed  i  et  Kornland  og  imellem  Lande, 
af  hvilke  nogle  paa  den  ene  Side  have  Korn  til  Udførsel,  og  andre 
paa  den  anden  Side  idelig  trænge  til  Korn,  indbyder  dens  Handlende 
til  Kornhandel  og  ved  den  til  at  drage  saadanne  jævne,  men  sikre 
Fordele  af  en  nær  Omsætning  med  en  Nødvendighedsvare,  som  ikke 
sjeldent  savnes  ved  Omsætningen  af  langt  fra  hentede  Overdaadig- 
hedsvarer.  Men  uden  Oplag  af  Korn  varer,  som  til  Dels  kunde  gaa 
over  fra  et  Aar  i  et  andet,  og  altid,  især  mod  Vinteren,  forsynes, 
lader  sig  næppe  nogen  betydelig,  jævn  og  varig  Kornhandel  tænke. 
Saa  meget  mere  synes  og  disse  Oplags  Forsyning  at  maatte  naturligen 
ske  mod  Vinteren,  da  Kjøbenhavn  sildigere  om  Efteraaret  kan  have 
Korn  fra  Østersøen  end  de  vestligere  Lande,  og  disse,  naar  de  vide, 
at  i  Kjøbenhavn  haves  Forraad,  tidligere  om  Foraaret  kan  derfra 
hente  Korn  end  fra  Østersøen«. 

Kommissionen  slutter  endelig  med  den  kraftige  Trusel,  at  hvis 
Grossererne  vedblive  med  deres  Vægring  —  »hvilket  tillige  bliver  en 
Erklæring,  at  de  ingen  Kornhandel  af  Betydenhed  agter  at  drive«  — 
saa  maa  Frihandelen  igen  ophæves,  og  Kornmonopol  indføres,  eller 
ogsaa  maa  det  tillades  Alle  og  Enhver,  Inden-  og  Udenbys,  Land-  og 
Købstadbeboer,  at  sælge  og  oplægge  ved  hvem,  naar  og  saa  længe, 
han  vilde,  alle  Slags  Kornvarer,  »da  der  vel  saa  næppe  vil  mangle  andre 
Konkurrenter  til  deraf  at  benytte  sig«. 

Som  ikke  urimeligt  var,  blev  Grossererne  noget  bestyrtede  ved 
denne  skrappe  Maade  at  tage  Sagen  paa.  I  deres  Svar  af  18.  Februar 
1790  søge  de  først  at  svække  »den  Forudsætning,  at  Grossererne 
virkelig  have  indgaaet  en  Forpligtelse,  som  de  nu  søge  at  unddrage 
sig  fra«;    thi  de    kunde  »ikke  med  Ligegyldighed   anse  en  Vildfarelse, 

Fra  den  danske  Handels  Empire.    II.  15 

der  vilde  geraade  til  deres  Fornærmelse«.  De  udvikle  derfor,  hvor- 
ledes deres  Erklæring  i  Februar  1786  kun  indeholdt  »nogle  af  de 
væsentligste  Vilkaar«  —  det  var  kun  »foreløbige  Betingelser,  overens- 
stemmende med  Tidernes  Omstændigheder«  og  det  var  en  selv- 
forstaaet  Forudsætning,  at  der  maatte  »yderligere  Underhandling  des- 
angaaende«,  »At  Regeringen  fra  samme  Synspunkt  har  betragtet  Sagen, 
synes  klart  af  den  kgl.  Kornforordning  under  6.  Juni  1788,  som  ikke 
taler  et  Ord  om,  at  de  Handlende  havde  anbudet  sig  at  holde  Oplag 
af  Kornvarer  under  visse  Betingelser,  Friheder  og  Privilegier,  og  at 
disse  paa  Grund  af  dette  Tilbud  forundes;  men  den  viser,  at  Hs. 
Majestæt  allernaadigst  har  overvejet  de  Midler,  Købmandsstanden 
foreslog,  som  tjenlige  til  Kornhandelens  Lettelse  og  Befordring,  og  at 
Allerhøjstsamme  har  fundet  for  godt  at  antage  samme  til  Bedste  for 
det  Almindelige,  men  ikke  til  Fordel  for  de  Handlende  alene.  Det 
har  aldrig  været  og  aldrig  kunnet  være  Købmandsstandens  Hensigt, 
om  ogsaa  den  Tid  Planen  var  kommen  til  Virkelighed,  at  indgaa  en 
uomstødelig  Forbindelse,  nej !  den  vilde  altid  have  været  indskrænket 
paa  Tiderne  og  Omstændighederne  og  følgelig  forandret  sig  med  disse«. 
—  Man  protesterer  dernæst  ogsaa  imod,  at  der  i  denne  Vægring  ved 
at  paatage  sig  nogen  Oplagsforpligtelser  nødvendigvis  skulde  ligge  en 
Tilkendegivelse  af,  at  de  kjøbenhavnske  Grosserere  ingen  Kornhandel 
agtede  at  drive.  Ganske  vist  gjorde  man  sig  »et  mindre  Begreb  end 
Kommissionen  om  den  Kornhandel,  som  med  Fremmede  til  alle  Tider 
her  skulde  kunne  drives;«  men  man  kunde  være  vis  paa,  at  saasnart 
der  frembød  sig  en  Lejlighed,  hvor  Købmanden  troede  »at  finde  For- 
del ved  at  spekulere  i  Korn  varer,  vilde  han  gøre  det.«  Handelen  var 
nu  en  Gang  af  den  Natur,  at  »Handelsmanden  og  i  Almindelighed 
ethvert  Individ  tilskyndes  og  kan  ikke  tilskyndes  dertil  uden  ved  Haab 
om  Gevinst«  —  »enhver  Plan,  som  sigter  til  det  almindelige  Bedste, 
maa  stedse  være  urigtig,  naar  den  strider  mod  Individuelles  Fordel«. 
Naar  derfor  Kommissionen  truende  havde  stillet  det  Alternativ  i 
Udsigt,  at  naar  Grossererne  ikke  vilde  paatage  sig  nogen  Oplagspligt, 
maatte  enten  Frihandelen  igen  ophæves  og  Kornmonopol  igen  ind- 
føres eller  ogsaa  maatte  der  forundes  Alle  og  Enhver  Ret  og  Frihed 
til  at  drive  Kornhandel  —  saa  maatte  Grosserer-Societetet  indtrængende 
tilraade  Valget  af  det  sidste  Alternativ.  »Ethvert  Monopolium  øde- 
lægger Handelen  og  er  en  Byrde  for  Undersaatterne.«  Derimod  opgav 
man  gerne  den  Grossererne  tilkommende  Næringsret  til  at  drive  Korn- 
handel (bortset  fra  Torvesalget),  saa  meget  mere  som  denne  Ret  praktisk 
og  faktisk  ikke  var  meget  værd.  »Vi  som  gode  Borgere«,  skrive 
Grossererne,      vilde    for   vores  Del    glæde   os   ved,    om    denne  Frihed, 

som  i  Grunden  bestandig  har  været   og  endnu  daglig  udøves,    tnaatte 

kunne  opfylde  Hensigten.« 

Dermed  var  det  altsaa  blevet  Grosserernes  Tur  at  tage  Proviante- 
ringskommissionen  paa  Ordet  ved  frejdig  al  acceptere,  hvad  der  var 
ment  som  en  tvingende  Trusel,  og  anbefale  denne  Vredens  Udvej 
som  den  mageligste  og  naturligste  Kongevej.  Man  slog  ogsaa  til,  og 
næste  Efteraar  lod  man  udkomme  en  Forordning  (24.  November  1790), 
hvorved  det  tillodes  Alle  og  Enhver  —  »hvo  de  ere,  og  hvad  enten 
de  bo  og  opholde  sig  i  eller  udenfor  Kjøbenhavn,  i  Købstæderne  eller 
paa  Landet«  —  al  sælge  og  oplægge  i  store  og  smaa  Partier  alle 
Slags  Korn  varer  -  alt  »i  den  Hensigt,  at  Kornhandelen  i  Kjøbenhavn 
kunde  opmuntres,  og  bemeldte  Hovedstad  ved  Oplage  af  dette  og 
andre  Slags  Levnedsmidler  desto  mere  kunde  betrygges  mod  Mangel 
og  overdrevne  Priser  paa  disse  Nødvendighedsvarer.« 

To  Maaneder  i  Forvejen  (PI.  29.  Sept.  1790)  var  Udførselsforbudet 
mod   Hvede  af  23.  Okt.  1789  atter  bleven  hævet. 

I  de  følgende  Aar  1792,  1793  og  1794  bevaredes  Frihandelen,  og 
Kjøbenhavn  fik  regelmæssig  c.  */s  af  sit  Rugforbrug  dækket  ved  Til- 
førsler fra  Østersøen.  Da  desuden  i  1793  Konjunkturerne  stillede  sig 
særlig  gunstigt  for  Udførslen  af  dansk  Korn,  forsøgte  Grosserer-Socie- 
tetet at  sprænge  den  ved  Cancelli-Plakat  af  21.  Oktober  1782  trufne 
Ordning  af  Torvehandelen  i  Hovedstaden,  hvorefter  det  var  forbudt 
alle  Handlende  dersteds  at  opkøbe  paa  Kjøbenhavns  Torv  af  det  did- 
førte  Korn  andet  og  mere  end,  hvad  de  kunde  bruge  og  behøve  i 
deres  egen  Husholdning.  Hvad  der  bragtes  til  Torv  af  Landboerne 
skulde  nemlig  »alene  være  for  menige  Indvaanere«,  og  hermed  skulde 
Politiet  have  »strængt  Indseende«.  Da  dette  Forbud  i  Høsten  1792 
blev  fuldstændig  tilsidesat  af  Grossererne,  som  i  rigtig  Forventning 
om  Prisstigning  lod  indkøbe  store  Masser  Hvede,  Rug  og  Byg  paa 
Torvet  til  Lagring  og  Udførsel,  fandt  Politimesteren  det  nødvendigt 
at  indskærpe  det  gamle  Forbud  ved  en  PI.  af  31.  Oktober.  Da  Efter- 
spørgslen ud  paa  Forsommeren  1793  steg  endnu  mere,  efterhaanden  som 
Lagrene  rømtes,  og  Tilførslerne  fra  Landets  Provinskøbstæder  ophørte, 
indgik  Societetet  i  Juni  med  en  Adresse  til  Kongen,  hvori  det  be- 
klagede sig  over,  at  Politimesteren  ved  Udstedelsen  af  sin  nysnævnte 
Plakat  havde  handlet  i  Modstrid  med  Kornhandels-Fdg.  6.  Juni  1788 
(igen  sat  i  Kraft  ved  Fdg.rne  af  23.  Okt.  1789  og  24.  Novbr.  1790), 
der  i  Almindelighed  gav  »en  bestandig  vedvarende  Frihed  til  Udførsel«. 
Det  blev  imidlertid  herpaa  resolveret,  at  det  maatte  have  sit  For- 
blivende ved  PI.  af  21.  Oktober  1782. 

15* 

I  Efteraaret  1795  fandt  her  atter  saa  betydelige  Kornopkøb  Sted 
fra  Udlandets  Side  paa  Grund  af  Krigen,  at  Priserne  steg  til  en 
trykkende  Højde  for  »de  menige  Indvaanere«  —  Hvede  gik  i  7  Rdl. 
Tønden,  Rug  i  4  Rdl.  80  Æ.  Regeringen  forbød  da  først  ved  en  PI.  af 
(>.  Marts  al  Udførsel  af  Korn  og  Mel  fra  Hertugdømmerne ,  som  laa 
Krigsskuepladsen  nærmest,  og  som  man  derfor  frygtede  vilde  blive 
helt  og  hastigt  udtømte;  —  dernæst  udvidedes  ved  PI.  af  6.  April  s.  A. 
(yderligere  forlænget  3.  Juli  til  Aarets  Udgang)  Eksport-Forbudet  til 
ogsaa  at  omfatte  Danmark-Norge,  dels  fordi  man  førte  slesvigsk  Korn 
ud  fra  jydske  Havne,  dels  fordi  man  ogsaa  frygtede  for  Mangel  i 
disse  Rigslande.  Hertil  havde  Provianteringskommissionen  ovenikøbet 
givet  sin  Samstemning.  Forbudet  forlængedes  helt  ind  i  1796  og  op- 
hævedes først  igen  ved  PI.  af  20.  Maj  s.  A. 

—  —  Saaledes  brød  man  Gang  paa  Gang  Frihandelsprincipet  og 
stedse  ud  fra  det  gammeldags  Princip,  hvorefter  Købmandens  Erhverv 
kun  burde  støttes  med  den  Begrænsning*),  at  Menigmand  ikke  ud- 
sattes for  Dyrtid  og  Mangel.  Saa  lidt  havde  man  endnu  vænnet  sig 
til  at  stole  paa,  at  Alt  nok  ordnede  sig  paa  det  bedste,  naar  man  lod 
Handelen  skøtte  sig  selv  og  viselig  undlod  al  Statsindskriden  —  saa 
langt  var  man  stadig  fra  fysiokratisk  Begunstigelse  af  Landbruget! 

Man  stod  i  sin  Kornhandelspolitik  helt  ind  i  det  19.  Aarhundrede 
under  de  to  ATers  Tegn:  Martfelts  og  Merkantilismens. 


*)  Jtr.  ovenfor  S.  210  Linie  21   ff. 


III. 


Det  vil  næppe  være  undgaaet  Læserens  Opmærksomhed,  at  Sprog- 
tonen os  Aanden  i  Grosserer-Societetets  nvs  anførte  Udtalelser 
fordelagtig  adskiller  sig  fra  Udtryksmaaden  og  Tankegangen  i  tidligere 
Tiders  Henvendelser.  Ganske  vist  havde  man  lige  fra  1742  stadig  af 
og  til  talt  om  »Frihed  i  Handelen«,  men  dels  var  dette  kun  en 
stereotyp  og  vammel  Talemaade,  dels  forstod  man  herved  oprindelig 
noget  ganske  andet  end  i  Revolutionsaarene.  I  den  merkantilistiske 
Periode  betød  »Frihed«  i  Grosserer-Societetets  Mund  egentlig  kun: 
Frihed  for  sig  selv  og  sin  egen  Handel  —  altsaa  en  Særret  fremfor 
Andre.  I  de  ovenfor  citerede  Skrivelser  aabenbarer  der  sig  derimod 
en  ganske  klar  Forstaaelse  af  Handelens  Væsen  og  Vilkaar,  ja  man 
formaar  endog  at  hæve  sig  til  en  saadan  Højde,  at  Handelsfriheden 
proklameres  som  en  af  alle  Slags  Tvangspaalæg,  Laugs-  og  Nærings- 
rettigheder  uafhængig  Frihandel  med  Ind-  og  Udland.  Det  fremgaar 
overhovedet  tydelig  nok  af  Societetets  Optræden  og  Holdning  i  1789 — 90, 
at  man  i  Grossererstandens  ledende  Krese  er  i  ganske  anden  Grad 
greben  af  eller  i  Samklang  med  Samtidens  økonomiske  Modetheorier, 
end  Regeringen  endnu  var  det  som  Helhed*).  Man  docerer  paa  sin 
Side  lige  saa  gladelig  abstrakt  Nationaløkonomi  om  den  »Individuelles 
Fordel«,  som  Reventlow,  Colbjørnsen,  Brandt,  Malling  o.  s.v.  paa  deres 
Side  gøre  sig  Umage  for  at  holde  sig  til  det  konkrete  og  praktiske. 

I  det  hele  taget  var  der  fra  Slutningen  af  1789  og  gennem  hele 
1790  et  endog  ganske  ualmindeligt  Liv  og  Røre  blandt  de  kjøben- 
havnske  Grosserere,  som  paa  flere  Omraader  viste,  hvor  godt  de 
fulgte  med  Tiden. 


*)  I  Finanskommissionen  var  man  gennemgaaende  mere  Principryttere  og  radikale 
Theoretikere.  De  mange  nys  ovenfor  nævnte  Udførselsforbud  blev  som  Regel  anbe- 
falede af  Kjøbenhavns  Magistrat,  fraraadede  af  Kommissionen  og  —  sluttelig  gennemførte 
af  Rentekammeret,  hvis  Chef,  Chr.  Reventlow,  nu  en  Gang  ikke  var  Doktrinær,  ja, 
næppe  heller  altid  har  haft  theoretisk  Indsigt  eller  Skarpsindighed  nok  til  fuldt  ud  at 
gennemtænke  enhver  Tings  theoretiske  Konsekvenser. 


230 

I  Aarene  forinden  havde  snarest  det  Modsatte  været  Tilfældet.  Det 
vil  fra  I  Del  mindes,  hvorledes  Grossererne  i  1776  havde  »fattet  en 
pludselig  Kærlighed  til  deres  Organisation«  og  besluttet  at  udnytte 
den  med  større  Fynd  og  Fasthed  (jfr.  I  D.  S.  197).  Men  ikke  saa 
snart  havde  man  i  de  følgende  gode  Tider  faaet  Vished  om,  at  der 
fra  Regeringens  Side  blev  vaaget  med  Klogskab  og  Myndighed  over  den 
neutrale  danske  Fragtfarts  Ukrænkelighed,  før  man  egentlig  talt  lod 
Organisationen  skøtte  sig  selv  og  passede  først  og  fremmest  sin  egen 
Forretning.  Og  saa  længe  de  gunstige  Konjunkturer  gav  rig  Vinding, 
naar  blot  man  var  om  sig  og  ikke  lod  nogen  Lejlighed  gaa  unyttet 
hen,  havde  man  kun  lidet  at  forebringe  Autoriteterne  i  Fællig.  Under 
Kriseperioden  —  1782 — 84  —  kom  man  dernæst  som  Følge  af  det 
Guldberg'ske  Kabinetsregimente  naturlig  ind  paa,  at  hver  Enkelt  for 
sig  gik  direkte  til  den  almægtige  Minister  i  Stedet  for  den  under 
slige  vanskelige  Forhold  omstændeligere  og  mere  usikre  Vej  gennem 
Societet,  Magistrat  og  Collegier.  Og  i  den  følgende  Række  af  magre 
Aar,  træge  og  trange  Tider,  gik  vor  Groshandel  lige  som  i  Hi  og  faldt 
i  Vinterdvale. 

Helt  op  til  sidst  i  1789  var  der  —  bortset  fra  den  ovennævnte 
Plan  om  et  kjøbenhavnsk  Kornoplag  —  heller  ikke  andre  Societets- 
Sager  af  større  Betydning  end  Ordningen  af  Vekselkursens  Notering. 

Man  var  især  under  Krisen  i  1783  bleven  opmærksom  paa,  at 
man  i  Grunden  manglede  »en  ordentlig  Indretning  ved  Børsen  til 
Bestemmelse  og  Bekendtgørelse  af  hver  Postdags  Vekselkurs«.  Da 
nemlig  de  større  Grossererfirmaer,  hver  efter  sine  Salg  og  Køb,  noterede 
den  efter  deres  Mening  den  Dag  paa  Børsen  gængse  Pris  og  udgav 
Sedler  herom  til  Underretning  for  deres  Kunder  og  fremmede  Han- 
delsforbindelser, blev  Følgen  let,  »at  de  i  publico  roulerende  Kurssedler 
vare  af  forskelligt  Indhold,  ligesom  der  heller  ikke  sjældent  førtes 
Klager  over  Uligheden  i  Kursens  Anmeldelse,  naar  der  enten  var  købt 
til  højere  eller  solgt  til  ringere  Kurs,  end  en  Committent  eller  Remittent 
havde  fundet  den  noterei.  fra  sin  Korrespondent«.  De  Priser,  til  hvilke 
Ranken  henholdsvis  købte  eller  solgte  Veksler,  gav  vel  en  Rettesnor; 
men  dels  var  Bankens  Vekselforretning  af  meget  varierende  Omfang, 
dels  brugtes  Ranken  den  Gang  ikke  saaledes  som  Bankerne  i  Nutiden 
regelmæssig  og  stadig  som  Mellemmand.  Reglen  var  tværtimod  den. 
at  Købmændene  besørgede  deres  Vekselomsætning  mellem  sig  selv 
indbyrdes,  saaledes  at  Enhver,  der  havde  Brug  for  udenlandsk  Valuta, 
dækkede  sit  Behov  paa  Børsen  —  og  Enhver,  der  havde  Vekselkrav 
at  sælge ,  selv  afhændede  dem  sammesteds.  Ogsaa  selve  Banken 
maatte    købe    eller  sælge,    hvad  den  ønskede  af  Veksler,    paa  Børsen, 

og  del  var  altsaa  her  og  ikke  i  eller  hos  Banken,  al  Kursen  (Markeds- 
prisen) dannedes.  Men  lil  en  officiel  Konstatering  (Notering)  af,  hvad 
denne  ved  de  forskellige  Køb  og  Snig  endelig  var  bleven,  var  man 
endnu  ikke  naaet. 

I  Begyndelsen  af  17cS()  henvendte  derfor  Commerce-Collegiet  sig 
til  Societetets  Formand  og  Ældste  og  udbad  sig  et  Forslag  til  en 
saadan  officiel  Noterings  Fremskaffelse  og  Ordning  i  Lighed  med  den 
Hamborg' ske. 

I  Hamborg  havde  man  allerede  i  mangfoldige  Aar  haft  en  meget  om- 
fattende officiel  Kursnotering.  Mindst  tvende  Gange  ugentlig  noteredes  under 
Og  efter  Børsen  en  hel  Række  Kurser,  dels  »Wechsel-Cours  ,  dels  »Geld- 
Cours  for  fremmede  Metal-Mønter,  der  var  i  Omløb).  Den  officielle 
Kursliste    indeholdt  følgende  Valuta-Satser: 


I.      Veksler  paa  : 

Amsterdam kort   Sigt  og  2   Maaneder   Dato. 

Bordeaux   j 

I 2   Maaneder   Dato. 

London 

Madrid        ) 

Cadiz,  St.  Sebastian  og  Bilbao   1 

Lissabon  !    3   Maaneder   Dato. 

Venetia  ) 

Breslau 6    Uger  Dato. 

Kjøbenhavn    (som   Regel    kun  2    Maaneder   Dato,  dog  undertiden    ogsaa   kort 

Sigt,  jfr!   S.   75). 

Leipzig a    L'so. 

Prag    ) 

Wien   / 6  U§er   Dat0 


Hertil  kom  mere  uregelmæssigt:  Veksler  paa  Leipzig  dydende  paa 
Louisd'ors  og  Frankfurt  am  Main  i  Messe-Tiden  samt  endelig  paa  Naura- 
burg,  Nurnberg  og  Augsburg.  Disse  Stæder  udgik  dog  af  Kurslisten  i  1796, 
hvorimod  der  optoges  Veksler  paa   Basel,  Genua  og  Livorno. 

For  en  Del  af  Pladserne,  nemlig  de  tyske  og  Kjøbenhavn,  noteredes 
som  Regel  saaledes,  at  den  faste  Valuta  var  Hamborgs  egen  Speciesdaler, 
saa  at  Kursen  altsaa  besvarede  det  Spørgsmaal :  hvor  meget  af  den  frem- 
mede Vekselmønt  kan  jeg  faa  for  min  Hamborger-Mønt.  Samtidig  angaves 
Kursen,  som  det  hed:  pro  Cento ,  hvilket  altsaa  vilde  sige,  at  naar  f.  Eks. 
Pari  mellem  Hamborger  Speeies  og  dansk  Courant  var  100  :  1221/?,  noteredes 
Pari-Kursen  som  221/?,  og  en  Kurs  som  f.  Eks.  60  betød  en  saadan  Rigelighed 
af  Veksel-Krav  paa  Danmark,  at  man  for  100  Rdl.  Hamborger-Specier 
kunde  køoe  en  Vekselfordring,  betalbar  i  Kjøbenhavn,  paa  160  Rdl.  dansk 
Courant.  Den,  der  altsaa  havde  en  Post  paa  160  Rdl.  Cour.  til  Gode  og 
derfor  faaet  Accept  fra  Kjøbenhavn,  fik  saaledes  ved  en  Kurs  af  00  kun 
100  Rdl.  Hamb.-Species.  naar  han  solgte  sit  Vekselkrav  paa  Kjøbenhavn,  medens 
han  efter  Monternes  Metalpari  100:  1221/«)  skulde  have  haft  ca.  130  — og 
den,    der    skulde    betale    en   Post    paa    160   Rdl.   Cour.    i    Danmark  og  vilde 

afgøre  den  ved  at  sende  en  Remisse  paa  Beløbet,  slap  med  herfor  at  betale 
100  Rdl.  Hamb.  Spec.  i  Stedet  for  130.  [I  Kjøbenhavn  noterede  man 
Veksler  paa  Hamborg  efter  det  modsatte  Princip ,  idet  man  lod  Kursen 
angive,  hvad  100  Rdl.  Hamb.  Species  kostede  i  dansk  Conrant.  Den  til 
Hamborgs  »Copenhagen  60«  svarende  Kurs:  Hamborg  160«  betød  altsaa 
her  en  saadan  Knaphed  paa  Tilgodehavender  i  Hamborg,  at  man  for  en 
Veksel  paa  Hamborg,  stor  100  Rdl.  Hamb.  Spec.  maatte  give  371/2  Rdl. 
Courant  ud  over  Pari  (12272)  i  Opgæld]. 

For  Pladserne  London,  Bordeaux,  Paris,  Cadiz  og  de  italienske  Stæder 
noteredes  derimod  den  fremmede  Møntenhed  (Pund  Sterling,  Livres,  Dukater) 
som   fast  Valuta,  oftest  i   fi   Hamborger  Banko. 

Det  vil  mindes,  at  »Banko«  ikke  var  en  bestemt  Sort  virkelig  kur- 
serende Mønt,  men  kun  en  fiktiv  Mønt,  en  Bank-Mønt,  udtrykkende  en  vis 
fast  Vægt  i  fint  Sølv.  Man  tænkte  sig  1  Mark  fint  Sølv  delt  i  27  %  12  ft 
(273/4?i)  »Banko«  (=  91/*  Banko-Daler),  og  1  Mark  Banko  var  saaledes  en 
Regningsenhed,  hvorefter  Indskudene  i  Giro-Banken,  i  hvilken  Slags  Mønt 
de  end  skete,  kunde  opgøres,  god-  og  fraskrives  efter  deres  virkelige  Sølv- 
indhold. Alle  Udbetalinger  skete  selvfølgelig  i  Stadens  (Statens)  egen  Mønt; 
Speciesdaleren  (91/*  paa  Marken  fin),  og  praktisk  var  altsaa  i  Handel  og 
Vandel   1    Banko-Daler  =  1    Speciedaler  og   1    Speciedaler  —  3  %  Banko. 

I  den  store  Handelsstad  løb  der  imidlertid  en  Mængde  forskellige 
Møntsorter  mellem  hverandre  i  Handel  og  Vandel,  deriblandt  mange  slidte, 
beklippede  og  undervægtige  Mønter  (jfr.  I.  Del  S.  36),  og  det  var  af  Hensyn 
hertil,  Banko-Mønten  var  bleven  indført.  Banken  var  nemlig  nødsaget  til 
at  tage  imod  dem  alle,  —  og  belaane  dem  mod  en  vis  lav  Provision  (2%), 
men  maatte  derfor  ogsaa  samtidig  sørge  for  at  have  slig  en  fast  Metalværdi 
som  »Banko<-Marken  at  operere  med  og  beregne  dem  efter.  Men  desuden 
blev  samtlige  disse  Møntsorter  noterede  officielt  paa  Børsen  sammen  med 
de  store  Handelspladsers  Deviser,  og  denne  Notering  skete  altsaa  i  Forhold 
til  Banko-Mønten.     Saaledes  noteredes  regelmæssig  af 

II.      Metalmønt: 

Dansk  (og  fra  1788  tillige  Holstensk)  Courant,  gamle  danske  »Kroner«, 
preussisk  og  sachsisk  Courant,  alle  Slags  tyske  Dukater  og  Friedrichd'ors, 
franske  Louisd'ors  osv.,  endelig  ogsaa    Hamborgsk  Courant  (Speciesdalerne). 

De  danske  Mønters  Kurs  udtryktes  paa  lignende  Maade  som  Veksel- 
kursen paa  Kjøbenhavn,  saa  at  28  betød,  at  hvad  der  i  Hamborg  By 
skulde  betales  med  100  Rdl.  Hamb.  Speeier  kun  kunde  afgøres  i  dansk 
Metalmønt,    naar    man    vilde    give    en    samlet  Sum   af    128   Rdl.   Courant  (i 

Stedet  for   1221/*). 

Disse  paa  Børsen  noterede  Møntkurser  vare  selvfølgelig  ikke  Udtryk 
for  deres  indre  Sølvindhold  —  dette  fik  man  jo  bestemt  ved  Vejning  og 
Lødighedsprøve,  naar  man  indsatte  de  paagældende  Penge  i  Banken  - 
men  for  den  vekslende  Mængde ,  hvori  de  forekom  i  Handel  og  Vandel 
paa  Pladsen,  den  større  eller  mindre  Tilbøjelighed  blandt  Publikum  til  at 
tage  imod  dem  osv.,  og  i  sidstnævnte  Henseende  spillede  det  selvfølgelig 
ind  med,  om  Mønten  plejede  at  være  mer  eller  mindre  slidt,  under- 
lødig osv. 

Endelig  noteredes  ogsaa  Sølv  i  Barrer  efter  Metallets  Finhed  —  og 
noteredes  som  Marken  fin  (Kollnsk  Vægt)  i  Forhold  til  Banko.  Som  vi 
har  set  i  I.  Del,  S.  36,  kunde  det  derfor  ogsaa  forekomme,  at  Sølv  stod 
højere    eller  lavere    end    Banko.  —  — 

Da    nu    Hamborg   Bank.    som    ovenfor    sagt,    oprindelig    tog   imod    alle 

Slags  Mønter  citer  deres  Vægt  og  Lødighed  og  laante  paa  dem  mod  en  vis 
Provision,  gav  dette  Anledning  til,  ;it  man  forsøgte  paa  kunstig  Maade  at  hæve 
nu  hin,  nu  denne  Møntsorts  Værdi.  Man  pantsatte  nemlig  Mønterne  i  saa  stort 
Omfang  i  Banken,  at  de  derved  efterhaanden  kom  helt  ud  al'  Cirkulation, 
og  følgelig  steg  Børskursen,  især  naar  det  gjaldt  en  Mønt  som  dansk 
Courantmønt,  hvori  det  tor  de  hamborgske  Købmænd  var  bekvemt  at  gøre 
deres  Betalinger  tit  de  omliggende  danske  Distrikters  Befolkning.  Et  saa- 
dant  Eksperimenl  lykkedes  saaledes  tvende  Gange  Tor  den  gamle  Schimmel- 
liiiinn   med   dansk   Courantmønt    jfr.   I.   Del,  S.   58—59)*). 

Dog  selv  under  normale  Forhold  havde  vore  Metalmønter  som  i 
80-erne  saa  at  sige  alle  ophobedes  i  Hamborg,  fordrevne  af  de  danske 
Papirpenge'  en  Tendens  til  at  havne  i  Hanken  som  »Haandpant  ,  thi, 
da  de  var  ubrugelige  til  Vekselbetaling  uden  overfor  Danmark  og  del 
overfor  Kjøbenhavn  i  Heglen  var  langt  billigere  og  paa  Grund  af  den  for 
os  ugunstige  Vekselkurs,  langt  fordelagtigere  at  dække  sig  ved  at  sende 
Remisser  end  ved  at  sende  dansk  Courantmønt  -  saa  var  Købmændene  i 
Hamborg  nødsagede  til  under  en  stærk  Vekselcirkulation  at  indsætte,  hvad 
de  fik  af  danske  Penge  ud  over  deres  daglige  Hetalinger  til  holstenske 
Leverandører,  paa  deres  Folio  i  Hanken,  for  saaledes  at  forøge  deres  Tilgode- 
havende af  Bankpenge,  hvormed  hele  deres  Forretning  førtes  og  maatte 
fores,  især  fordi  alle  Vekslers  Værdi  maatte  afskrives  i  Hanken.  Men  da 
nu  Mønt-Kurserne  paa  Hørsen  sattes  efter  den  paa  Markedet  kurserende 
Mængde,  havde  man  i  de  nævnte  Aar  (80-erne)  ofte  det  Særsyn,  at  medens 
Vekselkursen  paa  Kjøbenhavn  Courantsedler)  stod  saa  slet  for  os  som 
38   a   40,  blev   Dansk   Courant  samtidig  noteret  i  Pari   eller  højst  223A  å  23. 

Men  rent  galt  blev  det  dog  i  1789.  Svenskekrigen  i  1788  gav  i  det 
følgende  Aar  Danmark  saa  store  finansielle  og  økonomiske  Efterveer,  at 
Hamborgs  Vekselkurs  paa  Kjøbenhavn  steg  fra  521/2  i  Slutningen  af  Januar 
til  56— 561/*- 57V2— 58— 59  i  Maj— Juni.  Men  samtidig  maatte  dansk 
Courantmønt  noteres  223/4,  altsaa  kun  V*  under  Pari,  og  da  Vekselkursen 
i  Oktober — November  yderligen  forværredes  til  60  å  62,  steg  iWø/i/kursen 
endog  over  Pari,  nemlig  til  221/*- 21\/2— 211/.*.  Store  franske  Indkøb  af 
holstensk  Korn  gennem  Hamborger-Købmænd  bidrog  forøvrigt  væsentlig  hertil. 

Samtidig  var  imidlertid  vort  slesvig-holstenske  Møntsystem  blevet  for- 
andret. Ved  tvende  Fdg.  af  29.  Februar  1788  indførtes  der  i  Hertugdømmerne 
en  helt  ny  Mønt,  en  saakaldt  Speczesmønt,  hvorhos  der  samtidig  oprettedes 
en  ny  Bank  i  Altona  Speciesbank  med  Ret  til  at  udstede  Sedler  lydende 
paa  den  ny  Mønt.  Ganske  vist  havde  man  ogsaa  tidligere  herhjemme 
møntet  Speciedalere,  idet  der  nemlig  ifølge  Fdg.  af  2.  Januar  1776  var 
blevet  præget  Specier,  >som  havde  den  Fordel,  at  deri  havdes  en  ufor- 
anderlig Sum  af  Hamborger-Bankopenge  i  Udtællinger  til  Fremmede  og  af 
Courant  til  Betaling  til  Medborgere« ;  men  disse  Species  skulde  til  alle 
Tider  og  i  alle  Forhold  gaa  og  gælde  for  1  Rdl.  22  $  Cour**)-  Hvad  der 
den  Gang  blev  udmøntet  var  forøvrigt  saa  lidt,  at  det  intet  forslog  i  Om- 
sætningen. Nu  fraveg  man  ved  Prægningen  af  den  ny  Speciesmønt  den 
tidligere  Courantfod,  —  llV3  Rdl.  paa  Marken  fin  —  og  udmøntede  i 
Stedet    for  9V4  Rdl.,      der  efter  en   fastsat  Agio  af  25%  skulde  gælde  som 


*)  Efter  1768  gjaldt  imidlertid  Hamborgs  officielle  Vekselkurs  paa  Kjøbenhavns 
Courantsedler.  (medens,  som  skildret  i  I.  Del.  S.  58— 59,  Schimmelmann  i  1765  havde 
tvunget  Hamborgerne  til  at  notere  den  i  Forhold  til   Metalmønterne). 

*  •       Herefter  bliver  altsaa  Anm.  S.  .">2  at  rette. 

Slesvigsk-Holstensk  Courant«.  Herefter  var  Pari*  imod  Hamborger-Specier 
altsaa  ikke  mere  122x/2  RdL,  men  125  lig  100  Rdl.  Species.  Man  frygtede 
nemlig  for  at  give  de  ny  Penge  samme  Finhed  som  den  gamle  Courant- 
mønt,  da  man  derved  risikerede  at  maatte  tage  en  Mængde  gamle  slidte 
og  beklippede  Conrantmønter,  som  efterhaanden  vare  gaaede  til  Udlandet, 
tilbage    med    Tal).  Det    bestemtes    dernæst,    at    denne    slesvig-holstenske 

Courantmønt  og  de  af  Speciesbanken  udstedte  herpaa  lydende  Sedler  frem- 
tidig »skulde  anses  som  de  udi  bemeldte  Vore  Provinser  alene  autoriserede 
Penge  i  Stedet  for  det  hidtil  dér  gangbare  Courant».  Derimod  skulde 
hverken  de  ny  Penge  ej  heller  de  tidligere  efter  Fdg.  af  2.  Januar  1776 
udmøntede  danske  Specier  have  nogen  »fast  autoriseret  Værd  mod  Courant« 
i  Danmark-Norge,  men  dér  gaa  efter  den  Kurs,  som  man  kunde  komme 
overens  om   Mand  og  Mand  imellem. 

Idet  Danmark  saaledes  i  samme  Øjeblik,  Riget  tog  sig  for  at  skaffe  ny, 
god  Mønt,  for  sine  Hertugdømmers  Vedkommende  fjærnede  sig  fra  den  i 
Hamborg  og  overhovedet  i  de  nærmeste  Lande  gældende  saakaldte  lybske 
Møntfod  —  hvormed  den  danske  Courantmønt  havde  været  og  altsaa  endnu 
vedblivende  var  i  Overensstemmelse  —  blev  Møntforvirringen  i  Omsæt- 
ningen med  Hansastaden  komplet.  Man  havde  nu  i  Hamborg  kurserende 
i  daglig  Handel  og  Vandel:  først  en  Del  gamle,  beklippede  og  slidte 
Courantmønter,  hvis  oprindelige  Værdiforhold  efter  Lødighed  skulde  være 
122V2  =  100  Rdl.  Hamb.  Species  (=  300  #  Bko.),  dernæst  Courantsedler  med 
flydende  og  lave  Kurser  ned  til  160,  endelig  nye  holstenske  Mønter,  hvis 
Præg  angav  dem  til  at  være  25%  under  Hamb.-Species  (125  =  100  Rdl.  Sp.) 
—  men,  som  paa  Grund  af  deres  Brugbarhed  som  Betalingsmiddel  for 
holstensk  Korn  først  stod  i  Kurs  over  de  gamle  Specier  (iflg.  Fdg.  2.  Jan. 
1776:   22\  siden  endog  gik  op  i  21    å   20. 

Under  disse  Forhold  besluttede  Hamborgs  Bank  sig  endelig  til  at 
sætte  sine  Bankpenge  helt  ud  af  Forbindelse  med  alle  kurserende  Mønter, 
ogsaa  Stadens  egen  Speciesdaler.  Man  satte  Værdien  af  1  Banko-Daler  til 
en  fast,  uforanderlig  Værdi  af  r,VT  af  Marken  fin,  bestemt  efter  den  Pris 
af  27  %  10  /,',  til  hvilken  Banken  modtog  Sølvbarrer  af  Finhed  15  Lod 
12  Gram.  Herefter  var  altsaa  ikke,  som  det  praktisk  og  faktisk  havde  været 
før:  den  kurserende  Speciesdaler  a  3  $.  Bko.,  men  derimod  selve  Sølvet 
den  faste  Værdimaaler,  saaledes  at  27  %  10  /3  blev  den  ufravigelige  Grund- 
pris —  Sølvmetallets  og  Bankpengenes  Værdi  kunde  ikke  mere  skilles,  og 
i  Kurslisten  blev  altsaa  for  »fint  Sølv  i  Barrer«  den  nævnte  Grundpris  en  Gang 
for  alle  trykt  Den  tidligere  Notering  af  Sølv  i  Banko  ophører  følgelig  hermed. 

Selve  Kursernes  Ansættelse  (Noteringsakten)  i  Hamborg  foregik 
saaledes,  at  tvende  saakaldte  Pengemæglere  af  og  til  i  Børstiden  gik 
fra  Børssalen  ind  i  den  nærliggende  »Commerz-Sahl« ,  hvori  tvende 
Medlemmer  af  Stadens  Commerce-Collegium  samtidig  opholdt  sig,  og 
til  disse  opgav  de  Priser,  hvortil  de  forskellige  Møntsorter  vare  blevne 
udvekslede,  hvorefter  disse  blev  noterede.  Efter  endt  Børstid  fastsatte 
de  samme  Medlemmer  af  Commerce-Collegiet  Vekselkursen  efter 
mundtlig  Meddelelse  om  stedfundne  Køl)  og  Salg  fra  '  5  af  Børsens 
mest  ansete  Mæglere,  der  fortrinsvis  befattede  sig  med  Vekselforret- 
ninger.    Selve  Noteringen   (Nedskrivningen    af  de  Cifre,   som  udtrykte 

de  Kurssatser,  hvortil  man  var  kommen)  besørgedes  af  en  Sekretær,  og 
(len  saaledes  udfærdigede  officielle  Kursliste  blev  derefter  lilslillel 
Bladene  og  udleveret  i  Afskrifter  til  de  Købmænd,  som  begærede 
Kurssedler. 

Del  var  altsaa  til  denne  Ordning,  at  det  danske  Commerce-Col- 
legium  henviste  i  sin  Skrivelse  til  Societetet  af  7.  Febr.  1786. 

Den  2,").  Marts  s.  A.  foreslog  Formanden  i  sit  Svar,  al  Societetet 
herefter  af  sin  Midte  valgte  5  Medlemmer,  hvoraf  i  det  mindste  tvende 
skiftevis  skulde  være  til  Stede  paa  Børsen  hver  Tirsdag  og  Fredag 
for  hen  i  mod  Børstidens  Slutning  at  fastsætte  en  oflieiel  Vekselkurs 
paa  Grundlag  af  Mæglernes  Opgivender  af  de  Summer  og  Priser,  til 
hvilke  Veksler  paa  Udlandet  den  Dag  vare  blevne  solgte  og  købte. 
Man  tænkte  sig  i  saa  Henseende,  som  sædvanlig,  kun  at  notere 
Hamborg ,  kort  Sigt  og  2  Maaneder  Dato,  Amsterdam  2  Maaneder 
Dato,  og  maaske  London. 

Regeringen  gik  ind  herpaa  og  fastslog  den  nye  Ordning  ved  et 
Rescr.  af  27.  Februar  1787.  Det  paalagdes  heri  Vekselmæglerne 
»under  deres  en  Gang  aflagte  Ed  at  angive  Summerne  og  de  Kurser, 
til  hvilke  de  have  købt  og  solgt  Veksler« ,  og  de  af  Grosserernes  nye 
Noteringsudvalg  fastsatte  Kurser  bleve  tillagte  fides  publica ,  ligesom 
det  forbødes  nogetsteds  at  offentliggøre  andre  Kurser. 

Til  Trods  for  denne  Imødekommen  fra  Regeringens  Side,  og 
Magistratens  sig  dertil  knyttede  Opfordring  til  Societetet  om  at  skride 
til  Valg  af  de  ved  Rescriptet  bestemte  5  Medlemmer,  undlod  Grossererne 
ganske  dette  og  forsømte  overhovedet  i  den  nærmest  følgende  Tid, 
som  ovenfor  antydet,  næsten  fuldstændig  deres  Organisation.  De 
undlod  saaledes  ogsaa  at  vælge  Ældste  og  lod  Formanden,  Chr. 
Hansen,  være  ene  om  alt,  uden  at  det  kunde  lykkes  ham  at  blive  af 
med  sit  Hverv  og  faa  en  Anden  valgt  i  sit  Sted.  Endelig  den  19.  Marts 
1789  fik  han  kaldt  Societetet  sammen,  men  man  fik  ham  da  bevæget 
til  vedblivende  at  fungere  som  Formand  til  ultimo  Juni  s.  A.  og 
faldt  dermed  atter  til  Ro. 

I  Løbet  af  1789  indløb  der  imidlertid  nogle  Sager,  som  dels  var 
af  større  Vigtighed,  dels  vanskelig  taalte  Opsættelse.  En  Ansøgning 
fra  en  Mand  ved  Navn  Christopher  Schiott,  —  hvori  han  tilbød  at 
etablere  en  fast  Rutefart  imellem  Kjøbenhavn  og  Christiania  med  visse 
efter  Datiden  forholdsvis  billige  Fragttakster,  imod  et  aarligt  Statstil- 
skud af  500  Rdl.  —  blev  i  Marts  henvist  til  Societetets  Erklæring. 
1  Juni  ansøgte  Dispacheur  og  Mægler  Johan  Buntzen  (Thomasine 
Gyllembourgs  Fader)  om  at  faa  sin  Svigersøn,  Studiosus  og  Trans- 
latør Peter  Andreas  Heirerg,  »adjungeret  med  Forsikring  om  Succes- 

sion«,  saasom  samme  Heiberg  var  »en  meget  duelig  Person«,  ja, 
»sandelig  et  habilt  og  meget  virksomt  Menneske«.  Dette  Buntzens 
Andragende  blev  indsendt  til  Kongen  med  en  Anbefaling  fra  17  af 
Kjøbenhavns  mest  ansete  Grossererlirmaer  i:)  samt  Stadens  Skipperlaug, 
i  hvilken  Heiberg  betegnes  »som  en  meget  duelig  og  med  mange 
nyttige  Kundskaber  begavet  Mand«.  Ogsaa  denne  Ansøgning  blev 
gennem  Kjøbenhavns  Magistrat  tilstillet  Grosserer-Societetet  til  Erklæring 
—  forøvrigt  med  en  udtrykkelig  Henvisning  til  en  kgl.  Res.  af 
16.  December  1776,  hvorefter  ingen  for  Fremtiden  maatte  beskikkes 
til  paa  én  Gang  at  være  Dispacheur  og  Mægler. 

Disse  vigtige  Sager  lod  man  ganske  rolig  ligge  i  maanedsvis  uden 
at  foretage  sig  det  allerfjerneste.  Men  til  sidst  blev  det  dog  Autori- 
teterne for  stift.  I  en  meget  skarp  Skrivelse  af  11.  November  1789 
lod  Magistraten  Grossererne  vide,  at  de  ufortøvet  maatte  skride  til 
Valg  saavel  af  ny  Formand  og  Ældste  som  af  det  nyoprettede  Noterings- 
udvalg  —  og  at  man  kun  »med  megen  Misfornøjelse«  havde  været 
Vidne  til  »den  ubehagelige  Langsomhed«,  hvormed  de  Societetet  fore- 
lagte Sager  bleve  »befordrede«. 

Herover  for  var  der  selvfølgelig  intet  andet  at  gøre  end  at  parere 
Ordre.  Den  10.  December  samledes  Grossererne  til  et  stort  Møde, 
valgte  et  Noteringsudvalg  paa  7  Medlemmer,  foreslog  at  afvise  Schiotts 
Ansøgning  og  indstillede  Heiberg  til  at  blive  Dispacheur  alene.  Derefter 
tog  man  med  Iver  fat  paa  Besvarelsen  af  Provianteringskommissionens 
ovenfor  omtalte  Skrivelse  af  2.  December  s.  A.  og  det  deri  rejste 
Spørgsmaal  om  Lagringspligt  for  Korn. 

Og  da  man  saaledes  endelig  var  kommen  godt  i  Gang,  besluttede 
man  at  tage  sig  endnu  mere  sammen.  Som  alt  foran  nævnt,  vaagnede 
pludselig  Societetet  af  sin  Dvale  til  ny  Daad.  I  Begyndelsen  af  1790 
besluttede  de  store  Grosserer-Firmaer  at  fæstne  den  organiske  For- 
bindelse til  Varetagelse  af  fælles  Interesser  ved  at  knytte  strammere 
og  snævrere  Baand  imellem  sig  indbyrdes.  Den  1.  Marts  1790  blev 
der  affattet  en  saalydende  »Convention« : 

»Underskrevne  Borgere  og  Grosserere  heri  Staden  vedtage  imellem 
os  at  indgaa  efterskrevne  foreløbige  Punkter,  indtil  noget  mere  om- 
stændeligt og  fuldkomment  i  denne  Henseende  kan  vorde  fastsat. 

1. 
Da  intet  nyttigt  kan  udrettes,  medmindre  vi  af  og  til  samles,  og 
saadan  Samling  vil  være  nyttigst,  naar  samme  i  Forvejen  er  bestemt, 

*)  Heriblandt    Ryberg  &  Co.,     de   Coninck  &  Reiersen,    .1.  P.  Suhr  &  Søn,    C   Fa- 
britius &  Wever,   P.  v.  Hemert.  A.   BodenhofT  og  Niels  Brock. 


237 

og  Enhver  derefter  kan  rette  sin  Lejlighed.  Saa  vedtages  herved,  at 
hver  første  Mandag  i  Maaneden,  aaar  del  er  en  Søgnedag,  om  Efter- 
middagen fra  4 — 7  sker  Møde  der,  hvor  Formanden  og  de  Ældste  lil 
saadan    Hensigt    leje    de    fornødne    Værelser,    og  som    da    ved    dette 

autoriseres   at   gøre. 

For  første  Gang  tilsiges  eller  bekendtgøres  Samlingen  i  Aviserne, 
men  derefter  holdes  denne  her  fastsalte  Samling  uden  videre  Til- 
sigelse. 

2. 

En  Skriver  til  at  holde  en  ordentlig  Protokol  og  besørge  Resolu- 
tioner indførte  med  videre  deraf  dependerende  antages  paa  billigste 
Vilkaar  af  Formanden  og  de  Ældste.  Denne  Person  maa  møde  aver 
Dag  paa  Børsen,  og  desuden  ugentlig  hver  Mandag  fra  Kl.  4 — 7  være 
til  Stede  paa  det  Sted,  hvor  Samling  holdes,  paa  det  om  nogen  af 
Selskabet  vilde  have  noget  foreslaaet  og  Protokollen  tilført,  det  for- 
nødne da  straks  iagttages,  og  det  videre  vorde  besørget. 

3. 

Hertil  saavel  som  til  Bud,  Leje,  Varer,  Skrivematerialér  med  mere, 
bidrage  underskrevne  aarlig  enhver  for  sig  12  Rdl.,  siger  Tolv  Rigs- 
daler. Maatte  noget  heraf  fra  de  aarlige  Udgifter  blive  tilovers,  an- 
skaffes derfor  efterhaanden  et  nyttigt  Handels-Bibliothek,  samt  Land- 
og  Søkort. 

4. 

Skriveren  aflægger  Regning  for  disse  Indtægter  og  Udgifter,  samt 
indfordrer  det  aarlige  Tilskud,  alt  efter  Formandens  og  de  Ældstes 
nærmere  Foranstaltning. 

5. 

Protokollen  indrettes  paa  Halvpapir,  og  enhver  enkelt  Medlem 
har  Ret  til  paa  den  ene  Side  under  sin  Haand  at  lade  tilføje,  hvad 
Forslag  han  til  Selskabets  Bedste  agter  at  gøre,  hvorover  raadslaas 
og  bestemmes  i  de  maanedlige  Samlinger,  naar  der  foruden  For- 
manden og  en  af  de  Ældste  i  det  mindste  ere  syv  Medlemmer  til 
Stede. 

Naar  disse  alle  ere  enige,  saa  udføres  Sagen  efter  den  vedtagende 
Beslutning,  eller  naar  der  er  flere  Medlemmer  til  Stede,  da  efter  de 
fleste  Stemmer,  men  naar,  foruden  Formanden  og  de  Ældste,  ikkun 
syv  ere  til  Stede,  og  disse  ikke  maatte  være  ganske  enige  om  den 
proponerede  Sag,  da  udsættes  og  paany  foretages  samme  ved  næste 
Maaneds  Møde,  hvor  den  efter  fleste  Stemmer  afgøres. 

Ihvorvel  denne  Forening  er  frivillig,  saa  taler  dog  Billigheden  for, 
at  Ingen  bør  tage  Del  i  de  Fordele,  som  deraf  kan  flyde,  naar  han 
ikke  tillige  vil  bidrage  til  Bestridelsen  af  Omkostninger,  som  udfordres. 
Den  altsaa,  som  ikke  undertegner  sig  til  det  aarlige  billige  Indskud, 
har  ingen  Ret  at  møde  i  Forsamlingerne. 

7. 

Man  ser  ikke,  at  foruden  en  bedre  Ordens  Indførelse  imellem  os, 
og  uden  bestemte  Tider  til  Samling  med  videre  deraf  dependerende 
noget  mere  herefter  vil  kunne  udrettes,  end  hidtil  sket  er;  paa  Grund 
heraf  underkaste  vi  os,  at  hvo,  som  ikke  møder  i  de  bestemte  maaned- 
lige,  eller  ekspresse  tilsigende  ekstra  Samlinger  giver  hver  Gang  til 
Selskabets  Kasse  to  Rigsdaler,  og  hvem ,  som  kommer  for  sildig  eller 
efter  Kl.  4V2  slet,  giver  hver  Gang  til  bemeldte  Kasse  en  Rigsdaler. 
Til  Fritagelsen  herfor,  ville  vi,  at  ingen  anden  Undskyldning  skal 
gælde  end  den,  som  i  Forvejen  skriftlig  anmeldes,  og  som  er  af  den 
Beskaffenhed,  at  den  af  Formanden  og  de  Ældste  for  gyldig  anses. 
I  modsat  Fald  betale  Vedkommende  uden  Indvending  det  her  fastsatte«. 

Til  denne  saakaldte  »nøjere  Forening«  sluttede  sig  de  følgende 
Dage  foruden  den  nyvalgte  Formand  J.  L.  Zinn  og  de  tvende  nye 
Ældste  J.  Lauritzen  og  H.  R.  Saabye  (Firma  Ryberg  &  Co.): 
F.  de  Coninck,  Erich  Erichsen  (Blach's  Enke  &  Co.),  Andreas  Buntzen, 
Niels  Brock,  J.  J.  Frølich,  Knud  Christensen,  Eisberg,  R.  Kirketerp, 
P.  Råbe  Holm,  L.  Larsen,  L.  J.  Cramer,  Joh.  Noor,  Joh.  Ludw. 
Junghans,  P.  Peschier,  J.  Beck,  K.  Tang,  Andreas  Falk  (Abr.  Falk  & 
Sønner  &  Co.),  Joh.  Wilhelm  Rathje,  O.  B.  Suhr  (J.  P.  Suhr  &  Søn), 
Charles  Selby  (Selby  &  Co.),  Andr.  Colstrop,  M.  G.  Holm,  Th.  Potter, 
Joh.  Schartau,  Gustmeyer,  C.  L.  Lutken  &  Friis,  C.  Hansen,  H.  J. 
Cantor  (H.  &  J.  Gebriider  Cantor),  A.  L.  Warburg,  M.  &  D.  A.  Meyer, 
R.  S.  Selmer,  P.  v.  Hemert,  Georg  Ludw.  Becker,  C.  Fabritius  &  Wever 
og  Joh.  Fridr.  Høske  *). 

Medens  man  var  i  Aande,  gav  man  sig  desuden  ogsaa  til  ind- 
byrdes at  drøfte  forskellige  nye  Planer  til  Handelens  Fremme.  Af 
Interesse  er  det  saaledes  at  se  det  nedenfor  aftrykte  Forslag  af 
Andreas  Buntzen  til  Oprettelsen  af  en  Handelsret. 


*)  Til  disse  39  kom  efterhaanden  indtil  1794  incl.  følgende:  Jens  J.  Noor.  .1. 
Prætorius,  H.Wassard,  .1.  Perck,  Casp.  Pet.  Biigel,  C.  W.  Dunzfeldt,  Kuhn,  C.  Fiedler, 
Andressen  &  Schmidt,  C.  A.  H.  Hoffmann,  (i.  D.  v.  cl.   Pahlen  og  C.  L.  Drewsen. 

Proniemoria. 

Da  Grossererne  au  have  faaet  et  ordentligt  Forsamlings-Sted,  del  og 
nu  er  afgjort,  al  nogle  hver  Mandag  og  samtl.  en  dang  maanedl.  skal  for- 
samles, for  lil  Dels  al  overveje,  hvad  som  til  fælles  Nytte  kan  foretages, 
og  da  jeg  tror,  at  mellem  adskillige  nyttige  Indretninger  det  ikke  vilde 
være  en  af  de  mindst  nyttige,  om  dem  af  Hans  Majestæt  Kongen  en  egen 
Ret  blev  bevilget,  hvorudi  de  mellem  dem  opkomne  Stridigheder,  dem  og 
deres  Handel  vedkommende,  kunde  paadømmes.  Saa  har  jeg  herved  taget 
mig  dvn  Frihed,  at  gøre  De  S.  S.  samtl.  Herrer  paa  en  i  mine  Tanker  for 
Købmændene  saa  vigtig  Sag  opmærksom,  og  overlade  til  dem,  om  de 
skalle  tinde  den  deres  Opmærksomhed  værdig,  deretter  ved  dem,  som  der- 
ndi  kan  have  Indsigt,  at  besørge  det  fornødne,  og  derefter  at  ansøge  Hans 
Majestæt   om  allernaadigst  Tilladelse  dertil. 

Aarsagerne  hvorfor  jeg  tror,  at  en  slig  Ret  af  Købmænd  kunde  være 
Grossererne  nyttig,  er  ikke  alene  den  Vidtløftighed  ved  de  almindelige 
Retter  og  de  Formaliteter,  som  der  maa  iagttages,  naar  endog  en  retfærdig 
Sag  ej  skal  tabes,  uden  at  tale  om  de  øvrige  Tilsættelser,  hvorved  en  ofte 
ganske  ubetydelig  Sag,  hvor  Dommen  inden  en  Maaned  kunde  være  afsagt, 
ofte  efter  Aaringers  Forløb  ved  første  Instans  først  bliver  paadømt,  hvor- 
ved den  forurettede,  naar  det  er  en  Penge-Sag,  i  alt  den  Tid  ej  alene  maa 
være  af  med  sine  Penge,  men  ofte  ganske  kan  tabe  dem,  da  Debitor 
imidlertid  bliver  insnftisant  og  hører  op  med  at  betale;  men  det  vilde 
endog  være  at  forvente,  at  mange  Processer  imellem  Købmændene  vilde 
forekommes,  helst  da  begge  Parter  vilde  finde  Venner,  som  vilde  raade  til 
Forlig,  da  Erfaringen  haver  lært,  at  et  magert  Forlig  er  langt  bedre  end 
en  fed  Proces,  og  i  Mangel  af  Forlig  kunde  alletider  ventes,  at  en  Dom 
af  Købmændene  uden  store  Vidtløftigheder  samt  Tids-  og  Pengespilde  vilde 
vorde  affattet,  da  det  og  burde  paalægges  samme  inden  en  vis  bestemt  Tid 
at  afgive  deres  Kendelse,  dog  alt  efter  Sagens  Vidtløftigheder,  da  og  enhver, 
som  var  misfornøjet  med  slig  en  Kendelse  skulde  have  Tilladelse  at  appellere 
samme,  som  var  at  ønske,  at  samme  kunde  ske  direkte  til  højeste  Ret; 
overr.lt  skulde  det  være  disse  Dommeres  Pligt,  heller  at  forlige  Parterne, 
naar  det  var  dem  muligt,  end  se  deres  Processers  Fremgang,  hvortil  hele 
Forsamlingen  skulde  være  dem  behjælpelig,  helst  da  ofte  en  liden  Over- 
ilelse kan  være  Aarsag  til  en  Proces,  som  for  en  af  Parterne  kan  have 
ubehagelige  Følger,  men  ved  mellemkommende  Venner  paa  begge  Sider 
kunde  bilægges,  om  ej  i  den  første  Hede,  saa  dog  siden.  —  Jeg  skriver 
disse  Tanker  ej  for  min  egen  Skyld,  thi  at  undgaa  Processer,  naar  det 
kan  ske  uden  for  stort  et  Tab,  holder  jeg  alktider  for  bedre  end  at  ind- 
vikles i  samme,  helst  naar  den  største  Hede  er  forbi,  og  jeg  kan  faa 
Lejlighed  at  overlægge  Sagen  med  kold  Blod,  ej  heller  for  at  være  med  i 
den  Ret,  som  jeg  ønsker  at  se  oprettet,  thi  jeg  maa  rent  ud  bekende,  at 
jeg  dertil  linder  mig  ganske  uduelig,  men  alene  fordi  jeg  tror,  at  Køb- 
mændene i   det  hele  dermed   ville  være  tjent. 

Omtrent  samtidig  fremdrog  Råbe  Holm,  ligeledes  i  »Groshandlernes 
nøjere  Forening«,  det  gammelkendte  Spørgsmaal  om  Grosserernes 
Næringsret.  Han  genoptager  Forslaget  om,  at  Ingen  bør  have  Ret  til 
at  blive  Grosserer  »uden  at  have  udstaaet  sin  Lære  paa  et  bekendt 
Handelskontor«.     At  det  ikke  var  helt  hen  i  Vind  og  Vejr  med  denne 

Tale  om  Indgreb  i  Groshandlernes  Rettigheder,  viser  ogsaa  et  Eksempel 
fra  samme  Aars  Sommer,  hvor  det  blev  godtgjort,  at  flere  Mæglere 
for  egen  Regning  eller  efter  Kommission  fra  Norge  solgte  hele  Lad- 
ninger af  Kul  og  Sild. 

Under  disse  forskellige  Omstændigheder  overdrog  Foreningen 
Råbe  Holm,  Brock  og  Buntzen  at  gennemgaa  Commerce-Forordningen 
og  forberede  en  Henvendelse  til  Regeringen  om  en  Reform  af  Nærings- 
forholdene. Andreas  Buntzen  tog  sig  da  for  at  undersøge  Grosserer- 
Societetets  tidligere  Stilling  og  fandt  ogsaa  ganske  rigtig  alle  de  ubøn- 
hørte  Andragender  til  Kongen,  som  ere  omtalte  i  dette  Værks  I.  Del 
S.  173 — 197.  Fortrydelig  herover  gav  han  sin  Henstilling  til  Grosserer- 
foreningens Overvejelse  følgende  Form : 

»Naar  man  betragter  de  mange  Ansøgninger,  som  Grossererne  ere 
indkomne  med  siden  Commerceforordningen  af  4.  Aug.  1742,  saavel 
til  Magistraten,  Økonomi-  og  Gommerce-Collegium'et ,  som  til  Deres 
Majestæter  vore  allernaadigste  Konger  selv,  og  erfare,  at  enten  ingen 
Resolutioner  derpaa  ere  faldne,  eller  og  de  derpaa  have  faaet  Afslag, 
—  saa  maa  man  tro,  at  Groshandlerne  af  Regeringen,  eller  i  det 
mindste  af  visse  Collegier,  maa  være  ansete  for  Borgere,  som  Staten 
ikke  behøver,  men  gerne  kan  undvære.  Thi  naar  man  betragter  for- 
bemeldte Ansøgninger  paa  den  ene  Side,  og  derimod  de  udgivne  Mono- 
poler, oprettede  store  Handels-Selskaber,  hvorved  Landet  har  tabt 
mange  Millioner,  og  har  været  rent  ødelæggende  ikke  alene  for 
Kjøbenhavns  Grosserere,  men  for  hele  Rigets  Handel,  ja  den  Kongelige 
Kasse  selv,  som  jeg  tror,  at  Hans  Majestæt  vor  allernaadigste  Konge, 
som  alle  de  Kongelige  Collegier  tilfulde  maa  være  overbevist  om,  paa 
den  anden  Side,  og  endnu  tillægger,  at  uagtet  dette  store  Tab  for  de 
Handlende,  og  Hans  Majestæts  Kasse,  bemeldte  Kompagnier  til  Dels 
endnu  eksistere,  og  fortsættes  for  Hans  Majestæts  Regning,  ja  at  et  af 
disse  Kompagnier  alene  er  til,  for  at  forskrive  de  Kaffebønner,  som 
Landet  behøver  fra  Frankrig  *),  hvorved  en  betydelig  Handelsgren  for 
de  Handlende  eller  Grossererne  ganske  er  tilspærret,  da  dog  denne 
Handel  er  saa  simpel  og  ligefrem,  at  enhver  dansk  Købmand,  lige 
saa  godt  som  den  dertil  anbragte  tyske  Direktør,  forstaar  at  drive 
denne  Handel.  Saa  indser  jeg  ikke,  at  Grossererne  nu  mere  end  for- 
hen kan  vente  deres  Ansøgninger  bevilgede«. 

»Men  da  Grossererne  dog  bør  betragtes  som  Købmænd  af  første 
Slags,  og  som  de  nyttigste  Borgere,  og  ikke  kan  undværes,  helst  i  en 
Residens-  og  Handelsstad,  hvor  en  Kongelig  Krigsflaade  er  beliggende, 

•)     Nemlig  det  Vestindiske  Kompagni,  se  Side   138. 

og  hvor  der  bør  lindes  Oplag  af  alle  Slags  Varer,  som  ofte  vilde 
mangle,  naar  de  helst  behøvedes,  som  f.  Eks.  ved  en  Krigsflaades 
hastige  Udrustning,  og  sammes  saavel  som  en  Armés  Ekvipering, 
naar  ingen  Groshand ler,  som  gjorde  Oplag  af  Varer,  eksisterte,  de  dog 
ikke  kan  heslaa,  med  mindre  dem  bevilges  saadanne  Rettigheder,  som 
til  deres  vidtudstrakte  Handel  behøves,  eller  i  det  mindste  samme 
Rettigheder,  som  alle  andre  deres  Medborgere  have.  Saa  troer  jeg,  at 
for  det  første  ej  bør  søges  om  andet  end: 

1)  om  alle  Handels-Langenes  Opbævelse,  og  at  enhver  Købmand, 
ingen  undtagen ,  maa  handle  en  gros  og  en  détail  efter  eget  Godt- 
belindende; 

2)  om  alle  Monopolers  og  Privilegiers  til  de  Handlendes  For- 
nærmelse, Afskaffelse; 

3)  om  de  fremmedes  og  alle  uberettigede  Handlendes,  som  ej  kan 
bevise  med  deres  Borgerskab ,  at  de  ere  Kjøbenhavnske  Borgere  og 
Købmænd,  Handels  Afskaffelse. 

NB.  Jeg  ved  ej,  om  den  Post  bør  søges,  da  jeg  troer,  at  man 
efter  Commerceforordningen  fra  1742  lovlig  kan  forfølge  slige  ube- 
rettigede Handlende. 

Jeg  troer,  at  disse  Poster  ere  saa  billige,  at  de  kan  søges,  som  en 
Rettighed.  Og  naar  disse  altsaa  bevilges,  som  jeg  haaber,  saa  er  det 
i  mine  Tanker  først  Tid  at  søge  om  et  Handels-Selskabs  Oprettelse, 
og  da  vilde  mange  af  de  andre  Handlende  tage  Del  derudi,  og  naar 
den  handlende  Stand  saaledes  blive  enige,  vilde  meget  mere  endnu 
kunne  udrettes. 

Saaledes  ere  mine  Tanker,  men  skulde  de  andre  Herrer  Gros- 
serere være  af  andre  Tanker,  og  ikke  ønskede  Lovens  Ophævelse,  og 
lige  Frihed  for  alle,  saa  har  Herr  Gade  gjort  Udkast  til  en  Ansøgning, 
som  kan  tages  i  nærmere  Overvejelse,  og  i  hvilken  jeg  i  mange 
Poster  er  enig  med  ham«. 

Hertil  sluttede  Niels  Brock  sig  paa  følgende  Vis : 

»Jeg  er  for  det  meste  af  samme  Tanker  og  Mening  med  Herr  Buntzen, 
med  Tillæg  at  ansøge ,  at  det  maatte  vorde  forbuden  fremmede  Skippere , 
og  fremmede  Købmænd,  selv  at  indklarere  deres  hidførte  Varer  ved  Told- 
boden, og  at  saadan  ikke  (som  hidtil  er  sket  og  daglig  sker),  selv  maatte 
sælge  deres  Varer  her  i  Staden,  men  skulle  have  en  Købmand  her  i 
Staden  til  Kommissionær  her  at  sælge  saadanne  Varer  for  dem,  saaledes 
som   det  er  i  andre  reelle  Stæder«. 

Råbe  Holm  stillede  sig  derimod  paa  et  mere  konservativt  Stand- 
punkt,   idet    han    egentlig    blot    ønskede    den    gældende    Commerce- 

Fra  den  danske  Handels  Empire.     II.  16 

Forordnings  Overholdelse  indskærpet,  dog  at  det  ogsaa  burde  forundes 
Grossererne  at  holde  aaben  Bod.  Han  foreslog,  at  man  skulde  gentage 
Societetets  gamle  Ansøgning  af  1762  om  Oprettelsen  af  et  »Købmands- 
Societet«  med  Eneret  paa  Engros-Handelen  (jfr.  I  Del  S.  181  lf.).  Thi 
vel  var  Andragendet  derom  i  sin  Tid  bleven  ganske  ignoreret  fra 
Regeringens  Side,  »men  hvad  i  de  Tiders  Mørke  ikke  angik,  vil  nok 
nu  i  vore  oplyste  Dage  gaa  igennem«. 

Foreløbig  indskrænkede  man  sig  imidlertid  til  under  6.  September 

1790  at  indgive  en  Klage  til  Magistraten  over  de  nævnte  Mæglerindgreb 
i  Grosserernes  Handel,  medens  man  lod  selve  de  store  Principspørgs- 
maal  hvile.  Derimod  tog  man  saa  meget  kraftigere  fat  paa  det  af  de 
i  Buntzens  ovenfor  gengivne  Forslag  anførte  Punkter,  hvor  der  aabnedes 
Udsigt  til  Opnaaelsen  af  positive  Handelsfordele.  Den  22.  November 
fremsatte  Agent  Erichsen  sammen  med  trende  andre  Forslag  om,  at 
Societetet  skulde  indgaa  til  Kongen  om  Ophævelsen  af  den  det  vestindiske 
Handelsselskab  tillagte  Forpagtning  af  Kaffehandelen.  Dette  vedtoges, 
og  Andragendet  blev  udfærdiget  under  6.  December  s.  A.  Man  gjorde 
heri  opmærksom  paa,  at  det  for  Statens  Regning  drevne  Kompagni 
plejede  at  have  et  langt  større  Forraad,  end  hvad  der  behøvedes  til 
Landets  Forbrug,  at  dets  hele  Driftsapparat  var  bekosteligt,  bureau- 
kratisk og  som  saadant  lidet  egnet  til  at  drive  en  saa  vanskelig 
Handel.  Man  androg  derfor  om,  at  Kompagniet  maatte  blive  ophævet, 
og  Kaffehandelen  gjort  fri. 

Af  denne  Henvendelse  fik  man  dog  som  sædvanlig  ingen  Glæde, 
hvorimod  Magistraten  lovede  at  sætte  en  Stopper  for  de  paaankede 
Overgreb  fra  forskellige  Mægleres  Side.  Men  da  Mæglerne  trods 
gentagne  Advarsler  vedblev  at  overskride  de  dem  af  Ed  og  Pligt  satte 
Grænser,  og  Magistraten,  ked  af  de  gentagne  Besværinger,  endte  med 
at  henvise  Grossererne  »til  Lands  Lov  og  Ret«,  altsaa  til  Proces  for 
Domstolene  —  besluttede  Grossererne  paa  en  Forsamling  i  Sommeren 

1791  selv  at  øve  Justits.  Man  enedes  nemlig  om,  at  naar  der  herefter 
indkom  nogen  Klage  over  en  Mægler  til  Societetet,  og  denne  fandtes 
berettiget,  saa  skulde  det  være  »en  antagen  Lov«  imellem  Grossererne, 
at  ingen  af  dem  mere  gav  en  slig  Mægler  nogensomhelst  Fortjeneste. 
Og  dette  synes  endelig  at  have  hjulpet. 

Ogsaa  paa  Lovgivningsomraadet  søgte  Societetet  i  disse  Aar  at 
faa  Indflydelse,  saaledes  paa  Fallitordningen  og  Søretten.  I  Januar  1791 
indgav  man  en  af  de  Coninck  —  paa  sine  Kollegers  Opfordring  — 
konciperet  Adresse  til  Kongen,  om  at  Skibsfolks  Hyrefordring  til 
Søfartens  Betryggelse   maatte  blive  en  tinglig  eller  privilegeret  Ret,   et 

Aktstykke,    der  baadc  i  Sproglone,    Stil  og  logisk  Styrke  geraader  sin 
Forfatter  og  hele  Soeietetet   til  største  Ære. 

Kloge,  klartskuende  og  inaalbevidste  —  saaledes  vise  den  kjøben- 
havnske  Grosliandels  ledende  Mænd  paa  slig  Maade  sig  at  være, 
netop  som  man  staar  paa  en  ny  Tids  Tærskel:  den  tredje  (jlimrende 
Handelsperiode  i  det  18.  Aarhundredes  sidste  Halvdel,  Revolutions- 
krigenes tor  den  danske  I^ragtfart  saa  rigdomsskønne  Eventyr-Dage. 

IV. 

Den  store  Opsvings-Tid  i  90erne  danner  med  sin  Blanding  af 
Glans  og  Spænding  en  Modsætning  til  de  nærmest  foregaaende 
Aar,  en  Modsætning,  som  Lyset  fra  det  kalejdoskopisk  skiftende  Farve- 
og  Lykkespil  gør  skærende  grel. 

I  Tiden  1785 — 93  gik  den  danske  Udenrigshandel  gradvis  tilbage. 
Vor  Omsætning  med  Udlandet  sank  i  disse  Aar  paany  ned  til  det 
Omfang,  den  havde  haft,  før  de  gode  Tider  begyndte  i  Syvtiaarenes 
Slutning.  Kongeriget  Danmarks  Netto-Indførsel  til  Forbrug,  der  endnu 
i  1785  havde  haft  en  Værdi  af  2,944,532  Rdl.  C,  aftog  i  de  følgende 
Aar  saaledes: 

1786. 2,592,722  Rdl.  C. 

1787 2,493,790  —  - 

1788 2,355,832  —  - 

1789 2,412,970  —  - 

1790 2,368,140  —  - 

1791 2,472,299  —  - 

1792 2,289,447  —  - 

1793 1,757,427  —  - 

Med  en  enkelt  Afbrydelse  er  der,  som  man  vil  se,  stadig  Tilbage- 
gang, en  Tilbagegang,  som  fra  1785  til  1793  er  o.  40%.  —  For  Udførslens 
Vedkommende  er  Forholdet  noget  lignende,  dog  at  Lavpunktet  hastigere 
naas.  Eksporten  af  indenrigske  Produkter  (herunder  Genudførslen  af 
dansk-vestindiske  Artikler)  var  i : 

1784 1,749,136  Rdl.  G. 

1785 1,340,307  —  - 

1786 1,234,927  —  - 

1787 1,182,973  —  - 

1788 1,148,470  —  - 

Det  følgende  Aar  forbedres  Værditallet  til  1,343,575  Rd.  for  atter 
1790  at  synke  til:   1,184,780  Rdl. 

Men  saa  kommer  Revolutionskrigene :  den  20.  April  1702  erklærer 
Frankrig  Østerrig  Krig,  dvn  19.  November  s.  A.  tilbyder  National- 
konventet Frankrigs  væbnede  Hjælp  til  alle  Folk,  der  ville  tilkæmpe 
sig  Friheden,  og  den  1.  Februar  1793  udbryder  derpaa  Krigen  mellem 
Frankrig  og  England  (med  dettes  Forbundsfælle  Holland).  Endelig  maa 
det  tyske  Rige  den  23.  November  erklære  Frankrig  Krig  —  og  Verdens- 
krigen er  altsaa  i  fuld  Gang. 

Samtidig  stiger  den  danske  Udførsel  straks.     Dens  Værdi  var: 

1791 1,196,084  Rdl.  G. 

1792 1,690,007  —  - 

1793 1,833,570  —  -, 

hvormed  dog  først  Standpunktet  i  1780  var  genopnaaet.  1794  var 
den  kun  1,771,580  Rdl.  For  de  nærmest  følgende  Aar  savnes  desværre 
ganske  Oplysninger  af  tilsvarende  Tydelighed  og  Paalidelighed  (jfr. 
I.  Del,  S.  221   fif.). 

Søge  vi  at  opløse  Udførslen  for  det  enkelte  Aar  (som  f.  Eks. 
1793  og  1794)  i  sine  enkelte  Bestanddele,  faa  vi  følgende  Hovedposter 
for  Kjøbenhavns  Vedkommende: 

1793  1794 

Talg Rdl.  C.  43,000    Rdl.  C. 

Jydsk  Uld    7,000     —     -  6,000     —     - 

Skind  og  Huder 8,000     —     -  —         —     - 

Saltet  Kød  —          —     -  22,000     —     - 

Hvede   -  —     -  32,000     —     - 

Havre —         —     -  17,000     —     - 

Byg —         —    -  6,000     —     - 

Hvalbarder 36,000  —  -  12,000  —  - 

Tørfisk 10,000  —  -  16,000  —  - 

Grønlandsk  Tran 35,000  —  -  26,000  —  - 

Norsk  Stangjern 5,000  —  -  —  —  - 

—  saltet  Sild 14,000  —  -  —  —  - 

—  Farveblaar —  —  -  8,000  —  - 

Færøiske  Strømper  og  Uldgods  22,000     —     -  12,000     —     - 

Islandske  Varer 73,000     —     -  54,000     —     - 

1793  1794 

Dansk  Brændevin  .       (5,000    Rdl.  C.  Rdl.  C. 

Sirup 75,000     —     -  65,000     —     - 

Raffineret  Sukker ..    229,000     —     -,  104,000     —     - 

Vestindievarer: 

Sukker 407,000  —  -  233,000  —  - 

Bomuld 10,000  —  -  5,000  —  - 

Kaffe 28,000  —  -  32,000  —  - 

Tobak 41,000  —  -  17,000  —  - 

Elefanttænder 17,000  —  -  —  —  - 

Indigo 12,000  —  -  —  - 

Rom   7,000  —  -  —  —  - 

Det  fremgaar  heraf,  at  Genudførslen  af  vestindiske  Varer  har 
spillet  en  betydelig  Rolle  —  ligesom  i  80erne  —  ja,  at  meget  over  V* 
af  Rigets  samlede  Udførsel  stammer  herfra.  Ogsaa  Transithandelen 
med  islandske,  færøiske  og  norske  Artikler  (altsaa  ligeledes  ikke-danske 
Produkter)  havde  vedblivende  stor  Betydning  for  Hovedstaden  —  det 
samlede  Beløb  er  i  1793:  195,000  Rdl.  C,  i  1794:  128,000.  Af 
egentlig  danske  Produkter  er  det  —  bortset  fra  Kornkonjunkturerne 
i  1794  —  væsentlig  kun  raffineret  (vestindisk!)  Sukker  og  Sirup,  der 
fylder  noget  klækkeligt.  Med  andre  Ord :  det  økonomiske  Fysiognomi 
er  ganske  det  samme  som  i  1782  (jfr.  I.  Del,  S.  234).  Kjøbenhavn  er 
vedblivende  Transithandelspladsen,  hvis  Eksportforretning  stiger  og 
synker  med  Genudførslen  af  Vestindie- Varerne  —  og  lidt  Lejlighed  til 
Salg  af  (Krigs-) »Provisioner«. 

Sammenstille  vi  1782  og  1794  for  Indførslens  Vedkommende,  faa 
vi  følgende  Hovedposter  i  Kjøbenhavns  Forsyning,  udtrykt  i  Rdl.  Cour. 

1782  1794 

Hør 87,000  Rdl.  C.  52,000  Rdl.  C. 

Hamp  66,000  —  -  94,000  —  - 

Tjære 25,000  —  -  29,000  —  - 

Stenkul 73,000  —  -  88,000  -  - 

Naaletræstømmer  . .  .  79,000  59,000 

Egetømmer 27,000  —  -  17,000  —  - 

Potaske 14,000  —  -  20,000  —  - 

Sejldug 40,000  —  -  39,000 

Humle 30,000  —  -  24,000  —  - 

Brænde 38,000  51,000  —  - 

1782  1794 

Lærred 140,000    Rdl.  C.  89,000   Rdl.  C. 

Jern  i  Arbejde 9,000     —     -  7,000     —     - 

Olier 29,000     —     -  1  1,000     —     - 

Papir 22,000            -  22,000     —     - 

Raasilke 19,000    —    -  27,000     —    - 

Heller  ikke  her  er  der,  som  man  vil  se,  Forskelligheder  af  nogen 
nævneværdig  Betydning  —  kun  af  Kolonialvarer  havde  1782  (se  I.  Del, 
S.  229)  en  forbigaaende  stor  Indførsel,  hvortil  der  i  1794  kun  svarede 
mindre  Beløb;  i  øvrigt  træffe  vi  de  samme  Hovedvarer  i  noget  nær 
det  samme  indbyrdes  Forhold  og  —  naar  netop  Lærreder  undtages  — 
i  nogenlunde  samme  Omfang.  Det  er  med  andre  Ord  atter  her 
Vestindien,  der  gør  Udslaget:  i  1782  brugte  man  (havde  Raad  og 
Lejlighed  til  at  bruge)  flere  vestindiske  Varer,  og  det  Vestindiske 
Handelsselskabs  store  Kaffehandel  foregik  desuden  den  Gang  med 
toldberigtigede  Lagrings-Varer,  medens  den  i  1794  blev  drevet  paa 
Statens  Vegne  og  som  Følge  deraf  ikke  opført  i  Toldstatistiken 
sammen  med  de  øvrige  Indførsler.  Derfor  fremtræder  1782  med  en 
samlet  Indførselsværdi,  der  vel  tilsyneladende  er  1,9  Mill.  Rdl.  G. 
større  end  i  1794,  medens  dens  virkelige  Forskel  næppe  har  været 
mere  end  ca.  700,000  Rdl.  (1782:  ca.  2  Mill.,  1794;  1,3  Mill.). 

Stilstandsaarene  mellem  de  tvende  Glansperioder,  den  nord- 
amerikanske Frihedskrigs  og  Koalitionskrigenes,  karakteriseres  ej  alene 
ved  den  stagnerende  Udenrigsomsætning,  men  maaske  nok  saa  meget 
ved  H andels fiaadens  Tilbagegang.  Allerede  1784  maatte  Regeringen 
tillade  Grossererne  at  sælge  deres  Skibe  til  Udlandet  —  hvilket  for 
indenrigsbyggede  Fartøjers  Vedkommende  hidtil  havde  været  forbudt 
indtil  efter  10  Aars  Brug  —  eftersom  »en  Del  Skibsejere  i  nærværende 
Tid  er  forlegne  med  deres  Skibe«.  Totaldrægtigheden  af  Danmarks 
Koffardiflaade  var: 

1784  .  .  .  42,954  Commerce-Læster  (fordelt  paa  1083  Skibe) 

1785  ...  41, '444  (     —        —    1055  —    ) 

1786  ...  38,789  —        (     —        —    1037  —    ) 
1788  ...  37,462          —                        (     —        —    1184  —    ), 

altsaa  en  Tilbagegang  af  1/s  i  5  Aar.  —  Hvad  særlig  Hovedstadens 
Handelsflaade  angaar,  da  var  dog  Totaldrægtigheden  i  1788  igen  kommen 
næsten   op   til   samme   Størrelse   som   i    1782   (28,300   Cl.  mod   28,770). 

Samtidig  var  den  gennemsnitlige  Drægtighed  pr.  Skib  bleven  en 
Smule  forøgel  (allsaa  Antallet  af  Skibe  gaaet  lidt  tilbage).  I  den 
følgende  Tid  stillede  Forholdet  sig  saaledes: 

Ski!  e  med  Skibe  mellem  Skibe  mellem 

100  C.  Læsters  Drægtighed        50  og  100  C. -Læsters         20  og  50  C. -Læsters 
og  derover*).  Drægtighed*).  Drægtigbed*). 

[17791 [65  [70] 

1790 56  55  113 

1793 50  49  110 

1795 61  73  148 

1796 70  88  151 

Lavpunktet  er  her  ligesom  for  Indførslens  Vedkommende  naaet  i 
1793  —  de  lire  næste  Aar  gaar  Forøgelsen  rask  frem,  i  1796  flyder 
ikke  mindre  end  59  nye   Udenrigs-  og  Langvejsfarere  paa  Kølen. 

De  gode  Tider  var  vendt  tilbage. 


Alt  dette,  er,  som  man  vil  se,  noget  magert,  giver  kun  daarligt  Maal 
for  vor  Handel  og  Fragtfarts  Opsving  i  Aarhundredets  syv  sidste  Aar. 
Men  heldigvis  er  der  dog  i  hvert  Fald  én  god  og  paalidelig  Maalestok, 
nemlig  Mønt-  og  Vekselkursen ,  der  var  os  vedvarende  gunstig. 

Lige  fra  Systemskiftet  i  April  1784  havde  Regeringen,  som  vi  alt 
Gang  paa  Gang  have  hørt  om,  været  levende  optaget  af  og  beskæftiget 
med  at  bringe  Rigernes  Pengevæsen  paa  Fode  ved  først  og  fremmest 
at  skaffe  det  fast  Bund.  Planen  af  1785  havde  kun  altfor  hastigt  vist 
sig  at  være  Tilløb  uden  Spring,  dog  at  man  naaede  til  i  Principet  at 
faa  fastsat  en  regelmæssig  Amortisation  af  Statsgælden.  Ved  Finans- 
kommissionens  Nedsættelse  i  Foraaret  1787  tog  man  paany  Tilløb  og 
fik  sig  dog  denne  Gang  indrettet  et  Normalbudget  og  et  fast  Overslag 
over  Statens  ekstraordinære  Udgifter  (og  Indtægter).  Men  saa  var 
Svenskekrigen  kommen  1788,  ovenikøbet  midt  i  en  Periode  af  vanske- 
lige Krhvervsaar,  —  og  dermed  udtømtes  med  ét  Landets  Finans- 
kræfter  helt  og  holdent,  og  selv  de  høje  og  priselige  Forsætter  var 
lige  ved  at  løbe  ud  med  som  Barnet  med  Badevandet. 

Men  heldigvis  havde  man  dog,  umiddelbart  forinden  Krigs-Urolig- 
hedernes   Pengeforlegenhed    var    bleven    akut,    for    første    Gang    faaet 

I  disse  'lal  er  Handelskompag niernes «  Flaade  ej  medregnet,  altsaa  hverken 
det  formelt  endnu  bestaaende  Østersøiske,  ej  heller  det  \  estindiske  (Statens)  eller  det 
Asiatiske. 

Sagen  ind  i  en  noget  bedre  Skure  og  dermed  ogsaa  siraks  i  ^od  Gænge. 

Som  alt  S.  119 — 20  meddelt  havde  Schimmelmann  lige  fra  Efleraaret 
17SI  været  fast  besluttet  paa  i  hvert  Fald  og  til  en  Begyndelse  at 
skalle  Hertugdømmerne  nye  og  solide  Penge-  og  Bankforhold  under 
særlig    Hensyn    til    disse    Landsdeles   stadige  »Mellemhandels- Forhold« 

lil  Hamborg.  Denne  sunde  og  gode  Tanke  vender  han  idelig  tilhage 
til,  men  først  ved  Fdg.  at'  2{.).  Februar  1788  lykkedes  det  ham  endelig 
at   fore  den  ud  i  Livet  (jfr.  S.  233)*). 

Til  den  korte  Skildring  heraf,  der  alt  ovenfor  er  givet,  skal  her 
endnu  kun  tilføjes:  For  at  Befolkningen  i  Hertugdømmerne  nu  kunde 
blive  af  med  deres  gamle  Courantsedler ,  aabnedes  der  et  offentligt 
Laan,  saaledes  at  man  kunde  ombytte  sine  Sedler  mod  kgl.  31/«  °/o's  Oblg. 
lydende  paa  den  ny  Speciesmønt,  efter  det  nysnævnte  Forhold 
100  Specier  for  125  Rdl.  i  Courantsedler  (skønt  den  faktiske  Seddelkurs 
den  Gang  var  ca.  145).  —  Den  ny  Bank  var  en  Statsbank,  der  stedse 
skulde  have  Sølvdækning  for  sine  Sedler  (mindst  5  Species  i  Sølv  for 
9  Species  i  Sedler),  og  som  i  det  hele  blev  grundlagt  paa  det  solidest 
mulige  Fundament. 

Til  Trods  for  den  samme  Aar  følgende  Svenskekrig  gennemførte 
Schimmelmann  denne  Del  af  Valutareformen  uden  mindste  Vaklen  og 
Tøven,  og  den  lykkedes  ogsaa  fuldstændigt.  Hertugdømmerne  fik 
paany  en  regelmæssig  og  stadig  Cirkulation  af  god  Sølvmønt,  og  ikke 
alene  slap  de  herved  helt  for  den  senere  Tids  sørgelige  Pengeforvirring 
i  Danmark,  men  deres  Møntvæsen  blev  endogsaa  »den  danske  Stats 
Xødanker«.  Ved  Ordningen  af  1788  opnaaedes  der  nemlig,  at  Stats- 
indtægterne  fra  Slesvig-Holsten  indkom  i  god  klingende  Mønt,  medens 
de  forhen  var  blevne  indbetalte  med  danske  Courant- Banksedler,  der 
vel  ikke  i  Hertugdømmerne  nogen  Sinde  havde  været  tvungent  Be- 
talingsmiddel Mand  og  Mand  imellem  saaledes  som  i  Danmark-Norge, 
men  som  de  kgl.  Kasser  havde  været  forpligtet  til  at  modtage, 
hvoraf  Følgen  naturligvis  var,  at  alle  Indbetalinger  skete  i  disse, 
saa  snart  Kursen  fraveg  Metalpengenes.  Ganske  vist  havde  de  kgl. 
Kasser  paa  deres  Side  ogsaa  haft  Ret  til  at  betale  med  Courantsedler, 
men  naar  det  ikke  var  Lønninger  og  Pensioner  —  som  Vedkommende 
var  nødt  til  at  tage  imod  i  den  Mønt,  den  blev  ham  udbetalt  —  saa 
beregnede  Folk  selvfølgelig  deres  Priser  under  Hensyn  til  Kursen.  Efter 
1788   fik    derimod   den   danske    Stat   et    regelmæssigt   aarligt   Indtægts- 


*)  Mangt  og  meget  var  kommet  i  Vejen  —  overhovedet  var  der  jo  i  hine  Aar 
saa  meget  at  gøre.  at  det  er  undskyldeligt,  man  ikke  altid  var  klar  paa  den  rette 
Folgeorden  —  derihlandt  forst  og  fremmest  Oprettelsen  af  Kredilkdsscn  til  fornuftig 
Fremme  af  Landets   Produktion  (Fdg.   1(5.   Aug.   1786). 


250 

overskud  af  Hertugdømmerne  paa  ca.  800,000  Rdl.  i  god  fuldgyldig 
Valuta,  saa  at  man  nu  dog  stedse  havde  noget  Sølv  paa  Haanden 
uden  altid  at  skulle  søge  det  paa  Hamborgs  Børs.  Med  denne 
Handelsstad  kom  desuden  ogsaa  Holsten  nu  i  Modsætning  til  tidligere 
paa  fast  »Metalfod«  (omend  dermed  just  ikke  paa  bekvem  »Regnefod«, 
jfr.  ovf.  S.  234). 

Man  var  begyndt  med  Hertugdømmerne,  fordi  det  dér  var  over- 
kommeligt -  disse  Landsdele  vare  ikke  som  Danmark  oversvømmede 
med  Papirspenge,  hvad  der  alene  fremgaar  af,  at  man  kunde  nøjes 
med  et  Indlaan  af  V2  Mill.  Rdl.  for  at  skaffe  den  slesvig-holstenske 
Befolkning  Afløb  for  den  da  omløbende  Seddelmasse. 

Efter  at  det  imidlertid  saaledes  var  gaaet  godt  i  Hertugdømmerne, 
gik  man  opmuntret  heraf  i  1791  over  til  at  prøve  paa  Gennemførelsen 
af  en  lignende  Ordning  for  Danmark-Norges  Vedkommende.  Ved 
aabent  Brev  af  16.  Februar  1791  opfordredes  til  Dannelsen  af  en  ny 
Speciesbank  i  Kjøbenhavn  for  Rigerne  som  et  privat  Interessentskab, 
der  selv  valgte  sin  Bestyrelse.  Efter  Planen  skulde  der  kun  sammen- 
skydes 2,4  Mill.  Species  (efter  samme  Møntfod  som  den  ny  holstenske), 
fordelt  paa  6,000  Aktier,  hvilket  Beløb  da  ogsaa  straks  blev  overtegnet 
med  over  V2  Million.  Banken  bestemtes  derefter  til  at  træde  i  Virk- 
somhed fra  1.  Juli  1791.  Den  fik  Ret  til  at  udstede  Speciessedler,  ind- 
løselige paa  Anfordring,  i  Forholdet  1900  Specier  i  Sedler  for  hver 
1000  Specier  i  Valuta. 

Dette  saa  jo  særdeles  solidt  ud,  men  desto  værre  tillodes  det 
samtidig,  at  Indløsningen  lige  saa  vel  kunde  ske  med  Courantsedler 
efter  Kurs  som  med  rede  Sølv.  Og  paa  samme  Maade  kunde  Aktierne 
indbetales  i  Courantsedler;  man  funderede  saaledes  i  Virkeligheden 
de  ny  Sedler  paa  de  gamle  Sedler. 

At  det  ikke  desto  mindre  denne  Gang  var  Regeringens  alvorlige 
og  velovervejede  Hensigt  endelig  at  faa  Bund  i  det  danske  Pengevæsen, 
viser  Fdg.  af  24.  Juni  s.  A.  Det  offentliggjordes  herved,  at  Antallet 
af  de  i  Omløb  værende  Courantsedler  ej  alene  ingen  Sinde  skulde 
vorde  forøget,  men  at  det  endogsaa  herefter  regelmæssigt  skulde  blive 
formindsket  med  ZU  Mill.  Rdl.  aarlig.  Courantbanken  stansede  sin 
Ud-  og  Indlaansforretning  samtidig  med  den  ny  Banks  Etablering  og 
blev  kun  bestaaende  som  en  Slags  Likvidationsanstalt  under  Species- 
bankens  Opsyn. 

Man  haabede  herved  efterhaanden  at  kunne  hæve  Courantsedlernes 
Kurs  og  samtidig  faa  dem  erstattet  i  Cirkulationen  lempeligen  og  lidt 
eller  lidt  med  de  ny  Speciessedler  og  klingende  Mønt. 

Ganske  vist  gik  nu  dette  Haab  ogsaa  delvis  i  Opfyldelse  —  og 
noget  har  vel   Finansministerens   Tilsagn  om  den  regelmæssige  aarlige 

Formindskelse  af  (Courant-)Seddelmængden  bidraget  hertil  ved  at 
fæstne  den  Forestilling  hos  Ind-  og  Udland,  at  der  nu  dog  én  Gang  og 

af  sig  selv  vilde  blive  en  Ende  paa  det  med  den  danske  Papirpenge- 
Økonomi.  Vi  vide  nu  alle,  at  del  i  Virkeligheden  ikke  kom  til  al 
gaa  saa ledes  —  men  at  det  tværtimod  tilsidst  tog  en  Ende  og  en 
Ende  med  Forskrækkelse.  Aarsagerne  hertil  var  mange,  som  kun 
vedkomme  det  19.  Aarhundredes  Danmarkshistorie,  men  én  af  Aar- 
sagerne er  sikkerlig  at  søge  i,  at  selve  Planen  af  1791  led,  ligesom 
alle  de  tidligere  Planer,  af  den  bekendte  Schimmelmanske  Halvhed. 

Svagheden  var  paa  Forhaand  listet  ind  i  den  nye  Ordning.  Der 
skulde  som  sædvanlig  vises  Føjelighed  og  Godmodighed  overfor  alle 
mulige  Slags  Forhold  og  Omstændigheder.  Hvor  naturligt  —  Svaghed 
var  nu  en  Gang  Schimmelmanns  dybeste  Karaktertræk,  Vrangsiden  af 
hans  noksom  berømte  Blidhed.  Som  en  øm  Fader  er  svag  overfor 
sit  Barn  og  forkæler  det,  som  en  Elsker  med  for  stort  et  Hjærte  er 
for  svag  overfor  sin  Herskerindes  Hysteri  og  tager  hendes  Luner  for 
Lidelser,  saaledes  var  Schimmelmann  —  saa  principstærk  Radikal  han 
end  var  —  stedse  svag  overfor  Appellen  til  det  Bestaaendes  og  Til- 
vantes Krav  paa  Hensyntagen  og  Varsomhed.  Den  samme  Følelse, 
der  som  resolut  Hjærtensgodhed  faar  ham  til  ved  sin  Gavmildhed  at 
frelse  Schiller  fra  at  fryse  aandeligt  ihjel  i  Fattigdommens  lurvede 
Favntag,  den  samme  Følelse  lammer  hans  Handlekraft,  naar  det 
gælder  om  at  føre  et  Forehavende  gennem  Revl  og  Krat  ved  at  rydde 
og  fælde  overalt,  hvor  Vejen  skal  frem.    »Det  gamle  Træ,  o  lad  det  staa« 

—  han  lod  kun  altfor  ofte  det  gamle  Træ  staa  og  tage  Luft  og  Lys 
fra  hans  egne  Tankebygninger.  Paa  ham  passede  i  Sandhed  Orgons 
stadige  Udraab:  »Den  gode  Mand« — le  pauvre  hamme!  Han  nænnede 
aldrig  at  slaa  Æggene  itu,  naar  han  skulde  til  at  lave  Omeletten  — 
og  det  skønt  Kogebogen  var  god  nok  og  han  selv  en  hel  Brillat-Savarin. 
Nej,  saa  kludrede  han  sig  heller  frem  med  lidt  Meljævning,  eller  hvad 
han  nu  havde  ved  Haanden,  og  lod  Æggene  ligge.  Naturligvis  blev 
Maden  derefter. 

Og  saaledes  da  ogsaa  i  dette  Tilfælde.  Naturligvis  tænker  han 
rigtigt  og  tillader  derpaa,  der  handles  forkert.  Tanken  er,  man  skal 
gaa  frem  som  i  Holsten:  nye  Sedler,  Fundering  paa  rede  Sølv,  fuld 
Indløselighed.  Og  saa  lader  han  de  gamle,  fedtede  Sedler  løbe  med 
ind  i  den  nye  Banks  Grundfond  som  rede  Sølv,  funderer  saaledes 
de  nye  Sedler  paa  de  gamle  Sedler,  giver  til  Gengæld  Speciebanken 
Lov  til  at  indløse  med  de  samme  gamle,  fordægtige  Sedler,  man  helst 
skulde   af  med,    lader   endvidere   hele  2  Banker  fungere  paa  én  Gang 

—  og    blander  endelig  og  idelig  Finanserne  uhjælpelig  op  i  det  Hele. 

Og  naturligvis,  da  det  saa  kniber,  ja  saa  laaner  han  bare,  for 
en  kort  Tid,  og  udsætter  bare,  for  et  Øjeblik,  —  saaledes  tog  han 
endog  paa  Forhaand  straks  1  Mill.  Rdl.  gamle  Courant-Sedler,  fik 
siden  flere  *),  og  suspenderede  den  lovede  Seddelinddragelse,  naar  det 
passede  **).  Som  altid  gik  Udførelsen  i  Stykker  mellem  Hænderne 
paa  denne  fortræffelige  Fiffikus  og  Maalforfusker,  alt  af  lutter  Opportu- 
nisme d.  v.  s.  udi  den  Betydelse  af  Ordet,  som  samme  faktisk  og 
praktisk  har  faaet  i  moderne  dansk  Politik. 

Dog  alt  dette  er  skildret  andetsteds  udførligt  og  behøver  her  kun 
at  antydes.    Nok  er  det,  at  den  Del  af  Planen,  som  virkelig  blev  fulgt, 

—  og  saa  længe  den  blev  fulgt  —  gjorde  sin  Gavn.  53A  Mill.  Rdl. 
Courantsedler  blev  i  Aarene  1792 — 99  tilintetgjorte.  Men,  naar  det  i 
samtidige  Fremstillinger  hedder,  at  Pengevæsenet  derfor  vandt  Fasthed, 
saa  vil  man  af  det  nys  ovenfor  nævnte  forstaa,  at  denne  Sammen- 
kædning er  uholdbar.  Hvad  forslog  de  53A  Mill.,  som  forsvandt,  al 
den  Stund  der  endda  stedse  blev  lige  saa  mange  tilbage  i  Om- 
sætningen —  ja,  tilsidst  var  der  endog  flere  end  i  det  berygtede 
Aar,  1783! 

Men  naar  der  Uge  fuldt  kom  Værdi-Paritet,  ja  Præmie  til  i  Handel 
og  Vandel  paa  disse  gamle  danske  Papirspenge,  som  var  offentlig 
dømte  til  at  forsvinde,  til  at  omkomme  ved  Baal  og  Brand  —  naar 
det  endog  i  Decbr.  1794  var  nødvendigt  ved  Lov  at  paabyde,  at  Ingen 
maatte  vægre  sig  ved  at  tage  de  nye  Specier  til  den  befalede  Kurs 
af  125  mod  Courant  (som  da  faktisk  var  mere  værd)  —  ja,  saa  var 
Grunden  simpelthen  den  selvsamme,  der  alt  tidligere  havde  hævet 
vor  Courant  til  fuld  Valutaværdi:  stor  Landefortjeneste  paa  Produktion 
og  ved  Omsætning,  særlig  dog  ved  Mellemhandel  engros  og  fremmed 
Fragtfart,  saa  at  vi  hos  Udlandet  fik  et  betydeligt  Overskud  af  Til- 
godehavender. Med  andre  Ord:  periodelang,  gunstig  Handelsbalance! 
Og  som  theoretisk  og  kendsgerningsmæssigt  paavist  i  I.  Del  (jfr.  særlig 
S.  74  og  72)  —  naar  dette  Tilfælde  indtræffer,  skal  det  nok  vise  sig,  at 
Papirspenge  ere  ligesaa  gode  Penge  som  Guld-  og  Sølvmønter  og  selv 
overfor  Udlandet  vinde  og  hævde  gunstige  Valutakurser. 

Men  naar  Beviset  herfor  én  Gang  er  ført,  saa  lader  Resultatet  sig 
selvfølgelig   vende   om   og   bruge   til  Belysning   af  Sagens    anden   Side 

—  med  andre  Ord:  Papir speng enes  Udenlands-Kurs  bliver  paa  sin  Side 
en  brugbar  Maalestok  for,  i  hvor  høj  Grad  Rigets  Udenrigshandel 
udvikler  sig  til  Landets  Gunst.     Saa  vist  som  den  slette  Kurs  betyder 


*)     Saaledes  179(5:  300.000  Kell.  +  200,000  Rdl.,   1799:   1V2  Mill. 
**)     Saaledes  sikkert  i   1799. 

økonomisk  Nedgang  i  Danmarks  Handel  og  Produkt-Afsætning,   man 

den  gode,  endsige  gunstige  Kurs  betyde  Ligevægt  mellem  Forbrug  og 
Produktion,  henholdsvis  Overskud  af  ved  fordelagtig  Salg  af  Produkter 
eller  Tjenester  skabte  Tilgodehavender  paa  Udlandet. 

Til  Vurdering  af  Perioden  1788 — 1800  og  dens  økonomiske  Be- 
tydning for  Landet  skulle  vi  derfor  nedenfor  give  en  samlet  Rede- 
gørelse for  vore  Valutaforhold  i  disse  Aar. 

Forsaavidt  dette  andetsteds  tidligere  —  om  end  kun  spredt  og  løsteller 
rent  summarisk  —  er  forsøgt,  har  man  valgt  at  anføre  Gourantsedlernes 
Kurs  i  Relation  til  Hamborger-Banko  for  Tiden  indtil  3.  Decbr.  1794, 
derefter  i  Relation  til  de  nye  danske  Specier.  Denne  Kurs  støtter  sig 
atter  paa  den  her  (o:  paa  Kjøbenhavns  Børs)  noterede  Kurs  paa  korte 
Hamborger-  Veksler. 

Dette  Grundlag  er  imidlertid  saare  skrøbeligt.  For  ej  at  tale  om, 
at  Vekselkurs-Noteringen,  som  vi  ovenfor  have  set,  først  blev  officielt 
reguleret  27.  Febr.  1787,  hvilken  Ordning  atter  først  traadte  i  Kraft 
fra  1790,  medens  der  før  den  Tid  »roulerede«  flere  »Kurssedler«  i 
»Publico«,  saa  at  der  egentlig  ikke  med  Rette  kan  tales  om  nogen 
fast  officiel  Børskurs  paa  Valuta  eller  Veksler  (jfr.  ovf.  S.  229),  —  saa 
kom  der  heller  ej  en  Gang  efter  dette  Tidspunkt  (Aarsskiftet  1789/90)  god 
Orden  og  Gænge  i  denne  Sag.  Af  forskellige  Klager  fra  de  følgende 
Aar,  der  bero  i  Børsens  Arkiv,  fremgaar  det  nemlig,  at  der  paa  Post- 
dagene ret  jævnlig  var  Mangel  paa  udenlandske  Veksler,  hvorfor  der 
maatte  trasseres  paa  fremmede  Korrespondenter  mod  Provision ,  med 
hvilken  Provisions  Beløb  den  effektive  Kurs  o :  Salgsprisen  faktisk 
blev  forhøjet,  medens  den  officielle  Notering  kun  angav  Køber-Kursen. 
Idelig  hører  man,  at  Folk  ved  Køb  af  Veksler  maa  finde  sig  i  at 
blive  beregnet  »Overpriser«  paa  lavest  V2  pCt.,  men  ofte  langt  mere. 
Forskellige  Sammenstød  mellem  Kursnoterings-Komiteens  Medlemmer 
viser  ogsaa,  hvor  usikker  en  Basis  Noteringen  tit  og  mangen  Gang 
havde,  og  hvorledes  personlige  Tilfældigheder  —  om  Per  eller  Poul 
var  gaaet  lidt  tidligere  end  sædvanlig  fra  Børsen  —  kunde  faa  stor 
Indflydelse.  Og  før  1790  er  »Noteringerne«  da  sikkerlig  af  endnu 
tvivlsommere  Værd. 

Nu  er  det  imidlertid  paa  den  anden  Side  saa  heldigt,  at  vor 
Valutaregulering  med  Udlandet  stadigt  i  forrige  Aarhundrede  foregik 
gennem  og  til  Dels  i  Hamborg,  og  som  oftest  var  vor  Vekselnotering 
kun  en  Afspejling  af  den  hamborgske.  I  denne  Stad  havde  jo,  som 
vi  ovenfor  have  set,  Kursnoterings-Væsenet  forlængst  været  i  mønster- 
værdig Orden    og  god  Skik,   og   de   der   paa  Børsen   officielt   noterede 

Kurser    tør    derfor    betragtes   som  de  paalideligst  mulige  Angivelser   af 
dansk  Valutas  faktiske  Værdistand  i  disse  Aaringer. 

Paa  Grundlag  heraf  er  derfor  nedenstaaende  Redegørelse  bygget, 
hvis  Cifre  altsaa  ere  uddragne  af  selve  de  originale  Kursbøger  i 
Hamborgs  Commerz-Archiv.  Kurs  betyder  heri  den  Pris,  de  er  »gjort 
til«.     Om  Noteringsmaaden  jfr.  ovf.  S.  231  ff. 

1788,  den  holstenske  Pengereforms  Aar  og  Svenskekrigens  Aar, 
aabnedes  med  en  Kurs  for  2  Maaneders  Veksler  paa  Kjøbenhavn  af 
453A.  Det  første  Halvaar  svingede  den  mellem  43 — 44  og  47  å  3A, 
derpaa  forværredes  den  8.  Juli  til  48,  blev  vel  den  følgende  Sommertid 
et  Par  Points  bedre,  men  kun  for  paany  at  tage  Fart  i  den  for  Dan- 
mark ugunstige  Retning  fra  ultimo  September.  I  Oktober-November 
noteredes  49 — 50 — 51,  2.  Decbr.  53,  5.  Decbr.  54  og  12.  Decbr. 
endelig  55.     Aaret  sluttede  efter  en  kort  Opgang  med  54. 

1789,  de  finansielle  og  økonomiske  Efterveers  og  Korndyrtidens 
Aar  (jfr.  ovf.  S.  222),  gik  det  endnu  værre.  Det  er  en  saa  at  sige 
uafbrudt  Deroute. 


Aabnings  Kurs 54 

52] 


Januar 

93 

Februar 

10 

Marts 

3 

— 

6 

— 

17 

April 

7 

— 

?1 

Maj 

5 

— 

15 

Juni 

1? 

— 

16 

531/« 

54 

55x/2 

56 

57 

58 

57 

56 

5672 

5772 


Juni 

Juli 
August 


19. 
26. 


Oktober. 


4. 

7.  . 

11.  . 

21.  . 

2.  . 

13.  . 

—        16.  . 

23.  . 

Novbr.-Decbr. 


58 


58 

59 

5874 

59 

60 

5972 

60 

61 

62 

62V2 

6172 

60 


Et  helt  modsat  Billede  viser  Tiden  fra  Januar  1790  til  Februar  1791 
Kursen  bedrer  sig  først  stærkt  fra  Nytaar  til  Høsten  1790  : 


1790: 

Januar  aabner 60  Juli 

Marts        19 58 

23 56 

April  57 

Maj  5672 

Juni  5272  August 

Juli  9 52  Septbr. 


13 5172 

16 493A 

24 4472 

27 4572 

30 45 

.   44—43—42 
4172 


'25.-) 

Paa  dette  Standpunkt  bliver  Noteringen  derpaa  staaende  til 
28.  Januar  1791,  saa  kommer  el  nyt  Bedringens  Stød. 

1791: 

Januar  28 41     Februar  4 37 

—  31 38  7 36 

Men  18.  Februar  gaar  Kursen  atter  i  38  og  bliver  paa  dette 
Standpunkt  Resten  af  Aaret.  Og  hele  næste  Aar,  1792,  er  den  paa 
38  a  37V2  og  hele  1793  uforanderlig:  3772,  kun  at  korte  Veksler  sam- 
tidig noterer  og  noteres  V*  °/o  bedre. 

Fra  60  til  3772  i  3  Aar  er  selvfølgelig  en  ganske  god  Bedring, 
men   endnu   371/2   var  jo  en  grumme  slet  og  ufordelagtig  Kurs  for  os. 

Saa  holder  den  gode  Tid  sit  Indtog  i  og  med  1794.  Og  ganske 
rigtig  ser  vi  straks  en  rapid  og  radikal  Kursforbedring: 

1794: 

Januar  aabner 3772  Marts       21 31 

Februar     7 371/*  28 28V2 

—  11 37  April  4 27 

—  17/18 363A  Maj  9 263A 

21 36V2  13 2672 

24 3674  30 2572 

28.  .    33  Juni  3 25 

Marts       14 321/2  6 241/* 

—  17/18 32  13 2372 

Den  følgende  Tid  strammes  atter  Noteringen  lidt  til  25  å  26,  men 
fra  4.  Aug.  begynder  atter  den  gunstige  Nedgang:  26 — 2572—25 — 24—2372, 
og  med  5.  September  naas  endelig  23  (altsaa  kun  72  %  under  Pari), 
og  herpaa  bliver  Noteringen  staaende  Resten  af  Aaret  og  hele  1795 
(paa  et  Par  smaa  Undtagelser  nær)  og  1796  samt  de  5  første  Maaneder 
af  1797.  —  Og  samtidig  er  vore  gamle,  slidte  og  beklippede  Gourant- 
mønter  i  en  Kurs,  der  begynder  medio  September  1794  med  20,  der- 
næst gaar  i  195/s— 72— 7*,  den  1.  Sept.  1795  i  183/4  å  19,  d.  16.  Okt. 
i  18  å  1872  (7*  å  V2  °/o  højere  end  Hamborgs  egen  Bankomønt!)  og  i 
Sommeren   1796  endelig  i  —  17 V». 

I  Juni  1797  gaar  Vekselkursen  paa  Kjøbenhavn  op  i  2472,  hvilket 
Standpunkt  hævdes  Resten  af  Aaret,  medens  vor  Courantmønt  svinger 
mellem  19  og  20.  —  I  Højsommeren  1798  steg  Vekselkursen :  243A — 25 
— 2574— 26,  naaede  14.  September  2674  og  blev  staaende  herpaa  Aaret  ud. 

Saa  kommer  sluttelig  Kriseaaret  1799.  Fra  10.  Maj  er  der  Uro  i 
Vekselkursen: 

Maj  10 27  Juni  7 28 

17 2774  21 28V2 


27  28 273A  —  28 283/ 


Ultimo  September  gaar  Noteringen  med  ét  i  29XA  —  og  nu 
nærmer  Uvejret  sig!  I  Oktober  noteres  Kjøbenhavner-Devisen  slet  ikke 
før  d.  21.,  da  der  pludselig  noteres  »kurze  Sicht«  i  —  40  (!)  og 
d.  29.  Novbr.  gaar  Kursen  berpaa  endog  i  43.  December  bar  atter 
2   Maaneders  Veksler  til  en  Kurs  af  40  a  39. 

Først  fra  Slutningen  af  Februar  1800  bedrede  Noteringen  sig  atter 
38x/2 — 36—33—30,  og  Kursen  staar  derpaa  fra  ultimo  Marts  i  30 
Resten  af  Aaret. 

Et  finere  mærkende  Barometer  for  dansk  Udenrigshandel 
og  Fragtfarts  Trivsel  og  vekslende  »Velstandsgrad«  i  disse  Aar  vil 
man  næppe  kunne  skaffe. 


V. 

Efter  Gennemførelsen  af  Frihandelsforordningerne  i  1788  varede 
det  nogle  Aar,  inden  Finanskommissionen  kunde  fortsætte  sit 
egentlige  Hovedhverv:  den  økonomiske  Reformlovgivning,  Frigørelsen 
af  Landets  produktive  Kræfter. 

Det  store  og  dygtigt  virkende  Apparat,  her  var  sat  i  Gang,  lod 
sig  nemlig  kun  altfor  fristende  let  bruge  til  at  klare  de  ekstraordinære 
Vanskeligheder,  som  Landet  blev  stedt  i  ved  Svenskekrigen  og  dennes 
finansielle  Efterveer  og  Eftervirkninger. 

Saaledes  paalagdes  det  allerede  ved  kgl.  Res.  af  29.  August  1788 
Kommissionen  at  stille  Forslag  om  en  Krigsskat  o :  et  nyt,  overordentligt 
Skattepaalæg  »som  var  nødvendigt  for  én  Gang  for  alle  af  Formue, 
Indkomst  og  Næring  at  faa  udredet  de  overordentlige  Udgifter  til 
Statens  nødvendige  Udrustninger«.  Kommissionen  udarbejdede  da 
Reglerne  for  en  hel  ny  Formue-  og  Indkomstskat ,  i  meget  mindende 
om  den  engelske  income  and  proper  ty  tax.  Indstilling  herom  blev 
færdig  d.  23.  Januar  1789,  den  kgl.  Res.  faldt  den  28.  s.  M.,  og  den 
11.  Marts  udkom  Skatteforordningen,  hvorved  Formueskatten  sattes 
til  1/2%,  Indkomstskatten  til  5%. 

For  siden  efter  at  skaffe  flere  Penge  maatte  dernæst  Kommissionen 
udarbejde  Forslag  til  en  ny  staaende  Afgift,  nemlig  Fire-Procents- 
Afgiften  af  Arv,  paabudt  ved  Fdg.  af  12.  Septbr.  1792.  —  I  Mellem- 
tiden havde  den  maattet  sysle  med  Forarbejderne  til  Oprettelsen  af 
den  nye  dansk-norske  Speciesbank  i  1791  (jfr.  ovf.  S.  250). 

Endvidere  maatte  Kommissionen  i  1792  beskæftige  sig  med 
Brændevinsbrændingen  i  de  norske  Købstæder  samt  med  Statens 
Overtagelse  af  den  ved  Toldfdg.  af  26.  November  1768  indførte  Accise- 
afgift paa  Varer  og  Skibe,  som  hidtil  var  bleven  oppebaaren  paa 
Købstadmagistraternes  Regning  af  særskilte  Betjente. 

Fra  den  danske  Handels  Empire.     II.  17 

Først  i  det  følgende  Aar,  1793,  kunde  man  derefter  tage  fat  paa 
Fortsættelsen  af  den  egentlige  Handelslovgivning. 

Forinden  vi  gaa  over  til  Behandlingen  heraf,  skal  det  dog  i 
Forbigaaende  for  Fuldstændighedens  Skyld  nævnes,  at  Negerhandelen 
(o:  Negerslavers  Indførelse  til  vore  vestindiske  Kolonier)  blev  ophævet 
ved  Fdg.  af  16.  Marts  1792  fra  Udgangen  af  1803  at  regne,  medens 
den  takstbundne  Monopolhandel  paa  Island — der  fra  1759  paa  nogle 
Aars  Afbrydelse  nær  var  bleven  drevet  paa  kgl.  Regning  —  allerede 
var  bleven  ophævet  ved  PL  18.  August  1786,  hvorhos  denne  Handel 
blev  aabnet  for  alle  Kongens  Undersaatter  ved  Fdg.  af  13.  Juni  1787. 
Til  de  tvende  sidstnævnte  Lovbestemmelsers  Tilblivelse  er  igen 
Christian  Reventlows  Navn  berømmelig  knyttet. 

Ved  begge  disse  liberale  Love,  især  dog  den  sidste,  vandt  Re- 
geringen forholdsvis  megen  Popularitet.  Frigivelsen  af  Islandshandelen 
var  vel  i  Virkeligheden  ogsaa  en  klog  og  nyttig  Retfærdighedshandling 
overfor  dette  Land,  og  den  blev  desuden  gennemført  med  Varsomhed 
og  forstandig  Vurdering  af  Overgangstidens  Vanskeligheder.  Derimod 
var  det  en  lyrisk  Overdrivelse,  naar  man  priste  Danmarks  Drot  for 
»med  ædel  Kækhed«  at  have  »brudt  Negrens  Lænke«  —  Foranstalt- 
ningen var  ingenlunde  enstydig  med  nogen  Ophævelse  af  selve  Neger- 
slaveriet, og  den  nærmeste  Følge  af  Forordningen  blev  endog  en 
stærkere  Indførsel  af  Slaver,  da  ej  alene  som  hidtil  de  under  dansk 
Flag  farende  Skibe,  men  alle  Nationer  fik  Tilladelse  til  i  de  følgende 
12 — 13  Aar  at  deltage  i  Dansk-Vestindiens  Slaveforsyning. 

Langt  større  reel  og  vidtrækkende  Betydning  end  disse  tvende 
opsigtvækkende  »Frihedsakter«  skulde  derimod  Kreditoplagsforordningen 
af  31.  Maj  1793  vise  sig  at  faa,  saa  vel  ifølge  sit  Omfang  som  sin 
Karakter. 

I  Foraaret  1793  var  Kommissionen  kommen  saa  vidt  i  sine  Arbejder, 
at  den  kunde  forelægge  Kongen  en  udførlig  Forestilling  om  Kreditoplags- 
Væsenet,  hvis  Ordning  efter  Kommissionens  Mening  hørte  til  »de  Dele 
af  Handels-  og  Finansvæsenet,  som  ikke  taalte  Udsættelse«. 

Forestillingen  begynder  med  at  slaa  fast,  at  under  det  da  herskende 
Toldsystem  var  mange  Varer  forbudte,  som  Danmark-Norge  ifølge  sin 
Beliggenhed  særdeles  godt  kunde  handle  med,  medens  andre  Varer 
blev  saa  uforholdsmæssigt  fordyrede  af  Tolden,  at  de  blev  Genstand 
for  Indsmugling.  Herved  skabtes  almindelig  Forvirring  i  Handels- 
og  Nærings-Væsenet,  Moraliteten  fordærvedes  ved  Svig  og  Uredelighed 
og  Statskassen  mistede  sin  Indtægt. 

Kommissionen  bebuder  som  Følge  heraf  allerede  paa  dette  Tids- 
punkt, at  den  »til  sin  Tid«  vil  blive  nødsaget  til  at  foreslaa  adskillige 

Forbuds  Ophævelse  og  adskillige  Toldafgifters  Nedsættelse.  Men  netop 
ved  Overvejelsen  af  Toldsatsernes  rette  Højde  har  man  ikke  kunnet 
undgaa  at  lægge  Mærke  til,  hvor  meget  der  afhænger  al*  Opkrævnings- 

maaden,  eftersom  Handlen  er  mer  eller  mindre  besværlig  eller  fordrer 
større  eller  mindre  Forskud  af  de  Handlende«.  Selv  en  lav  Afgift 
kan  vare  langt  mere  trykkende  end  en  højere,  naar  denne  sidste  op- 
kræves simpelt  og  let  samt  »forfalder  til  den  Tid,  hvorpaa  den  belejligst 
kan  erlægges«.  »Men  gælder  dette  om  Afgifter  i  Almindelighed,  gælder 
det  dog  især  om  Toldbodafgifter«.  Skal  Tolden  erlægges  straks  ved 
Indforsien,  maa  den  Handlende  staa  i  Forskud  med  Toldens  Beløb, 
indtil  Varen  afsættes  til  Forbrugeren,  og  følgelig  maa  hans  Driftskapital 
være  saa  meget  større.  Han  ved  end  ikke,  naar  han  faar  sit  Forskud 
tilbage.  Bedærves  Varen,  taber  han  Tolden  helt.  Og  hvad  der  for 
Kommissionen  var  mindst  ligesaa  vigtigt:  aabner  der  sig  Udsigt  til  at 
afsætte  saadan  fortoldede  Varer  til  Udlandet,  da  vil  Købmanden  i 
Almindelighed  ikke  kunne  benytte  sig  deraf,  fordi  hans  Varer  ere 
fordyrede  med  Toldens  Beløb  og  derfor  som  oftest  kunne  undersælges 
af  Fremmede,  der  hidfører  de  paagældende  Varer  fra  første  Haand. 
Spekulationshandel  med  udenlandske  Varer  var  det  med  andre  Ord 
ikke  muligt  at  drive  fra  Kjøbenhavn,  fordi  Hamborgerne  og  Hollænderne 
stedse  havde  det  Forspring  i  Konkurrencen,  at  deres  Varer  ikke  havde 
betalt  nogen  Indførselstold  og  følgelig  altid  kunne  sælges  saa  meget 
billigere  i  Østersøen. 

Hertil  kom  desuden  —  fortsætter  Kommissionen  —  at  naar 
Tolden  skal  erlægges  straks  ved  Indførslen  og  den  Handlende  saaledes 
dels  kommer  til  at  staa  i  Forskud,  dels  bliver  indskrænket  i  sin  Af- 
sætning, saa  nøjes  han  ganske  naturlig  med  at  forskrive  saa  smaa 
Varemængder,  som  han  kan  formode  at  faa  afsat  i  forholdsvis  kort 
Tid.  Naar  disse  ere  solgte,  maa  han  forskrive  nye,  selv  om  de  ogsaa 
paa  dette  Tidspunkt  ere  nok  saa  dyre,  medens  han  omvendt  ikke  tør 
lade  sig  friste  til  store  Indkøb,  selv  om  Prisen  stiller  sig  nok  saa  billig. 
Saaledes  indskrænkes  Handlen,  medens  Forbruget  i  Indlandet  fordyres. 

Ifølge  Kommissionens  Tro  havde  Erkendelsen  heraf  allerede  for 
længst  ført  til  Oprettelsen  af  de  saakaldte  Transitoplag  og  Kreditoplag. 

Transitoplagene  havde  til  Øjemed  at  muliggøre  Udenrigshandlen 
med  saakaldte  contrabande  Varer.  Disse  Artikler,  hvis  Indførsel  i  selve 
Riget  var  forbudt,  kunde  nemlig  dengang,  som  mange  Varer  den  Dag  i  Dag, 
oplægges  toldfrit  enten  i  særskilte  dertil  indrettede  Toldbodpakhuse  eller 
undtagelsesvis  i  den  Handlendes  eget  Pakhus,  men  da  under  Toldvæsenets 
Laas  og  Lukke.     Herfor  svaredes  en  Rekognition  af  V2 — 1 — lVi  °/o. 

Saadanne    Oplag    fandtes    dengang    i    Kjøbenhavn    og    Helsingør, 

hvor  særskilte  kgl.  Toldbodpakhuse  dertil  vare  indrettede,  og  for  visse 
Varer  paa  nogle  Steder  i  Norge. 

Kommissionen  saa  klart,  at  disse  Oplag  havde  den  store  Ulempe,  at 
Varerne  ej  vare  til  fri  Raadighed.  »Varerne  kunde  altsaa  ikke  belejligen 
tilses,  ompakkes,  omblandes  o.  s.  v. ;  de  ere  i  de  offentlige  Pakhuse 
udsatte  for  Bedærvelse,  nu  ved  Hede,  nu  ved  Kulde,  og  de  maa  som 
oftest  udføres  i  samme  Emballage  og  Kvantitet,  hvori  de  der  indkomme«. 
—  Disse  Besværligheder  havde  da  ogsaa  ført  til,  at  Transitoplagene 
ikke  bleve  benyttede  noget  videre  og  vare  »uden  Betydenhed«. 

Kreditoplag  var  tilladt  i  Kjøbenhavn  for  Vine,  Brændevin,  Vin- 
eddike, Salt,  Sejldug,  Bly,  Staal,  Kobber,  Tjære,  Tøndestaver,  Tobaks- 
blade, Lærreder,  Hør  og  Hamp  (jfr.  I  Del,  S.  84  ff.),  i  Helsingør  for: 
Vin  og  Brændevin,  i  Fredrikshald  for  alle  Slags  Varer.  Desuden 
havde  de  vigtigste  Handelssteder  i  Danmark  og  Norge  Kreditoplag  for 
Kornvarer  (Fdg.  6.  Juni  1788)  og  en  Del  norske  Stæder  for  Vin,  Salt, 
Tobak  og  svensk  Jern. 

Med  disse  Kreditoplag  forholdt  det  sig  saaledes : 

Naar  der  ankom  Varer,  som  vare  forskrevne  til  Kreditoplag,  an- 
tegnedes de  efter  Kvantitet  og  Kvalitet  samt  under  Indførselsdato  i 
Toldregnskabets  Oplagsbog,  hvori  enhver  Oplagshaver  havde  sin  Til- 
skrivnings- og  Fraskrivnings-Konto.  Hvert  Slags  Varer  antegnedes 
for  sig. 

Naar  Varerne  saaledes  vare  noterede,  modtog  Oplagshaveren 
Varerne  under  eget  Værge  og  til  egen  fri  Raadighed.  I  Kjøbenhavn 
og  Fredrikshald,  hvor  Kreditoplaget  var  saakaldt  »stedsevarende«,  blev 
Tolden  krediteret  ham,  indtil  Varerne  vare  afsatte  —  paa  andre  Steder, 
hvor  Krediten  var  bundet  til  en  vis  Tid  (1 — 3—5  Aar),  indtil  denne 
Tid  var  udløben. 

Oplagshaveren  kunde  afsætte  sine  Varer  enten  i  Indlandet  eller 
til  Udlandet.  I  første  Tilfælde  maatte  han  svare  Indførselstold,  ved 
Udførslen  afskreves  den  paagældende  Varemængde  uden  Toldens 
Erlæggelse.  Til  visse  bestemte  Tider,  nemlig  hver  3dje  Maaned,  op- 
gjortes Oplagshaverens  Konto.  Der  opgaves  da:  a)  hvor  meget  han 
havde  udført;  b)  hvor  meget  der  var  afsat  fra  Lageret;  c)  Restbehold- 
ningens Størrelse.  Udførslen  godtgjortes  ved  Toldbeviser,  som  ud- 
stedtes ved  enhver  Udførsel.  Beholdningerne  forevistes  for  Toldvæsenet 
ved  Kvartalseftersynet.  Hvad  der  da  ikke  bevislig  var  udført  og  ikke 
fandtes  i  Behold,  maatte  fortoldes.  Var  Krediten  bunden  til  en  vis 
Tid,  betaltes  desuden  ved  Udløbet  af  denne  Tid  Tolden  af  det  indtil 
da  ikke-afsatte  Restoplag. 

Kommissionen  skildrer  Fordelene  herved  paa  følgende  Maade: 

»Kreditoplaget  sulter  den  Handlende  i  Stand  til  en  friere  Spekula- 
tion med  sine  Varer  til  udenlandske  som  til  indenlandske  Steder. 
Det  fritager  ham  for  at  staa  i  Forskud  for  Indførselsafgiften.  Det 
giver  ham  Lejlighed  til  idelig  og  bekvemmelig  at  tilse  sine  Varer,  til 
stedse  at  kunne  forevise  dem  for  Lysthavende,  til  at  ompakke  dem, 
sortere  dem.  Det  gør  ham  det  muligt  at  indkøbe  i  største  Kvantitet, 
naar  Priserne  i  Udlandet  ere  de  laveste  eller  Varerne  af  bedste  Slags, 
eller  Ombytningshandelen  eller  Kursen  eller  andre  Omstændigheder 
ere  ham  til  mest  Fordel«. 

»Disse  Fordele  for  Handelsmænd  kunne  virke  til  desto  lavere, 
jævnere  og  stadigere  Priser  for  Forbrugere ,  og  til  en  desto  vissere  og 
stadigere-  Indtægt  for  den  kgl.  Kasse,  der  altid  kan  gøre  sikrere 
Regning  paa  de  Afgifter,  hvis  Erlæggelse  saa  meget  som  muligt  ere 
lettet,  end  paa  dem,  der  ydes  besværligen  og  med  hvilke  derfor  tages 
Tilflugt  til  svigagtig  Snighandel,  som  forvirrer  den  lovlige  Handel, 
drager  Næringen  fra  den  veltænkende  til  den  slettænkende  Handels- 
klasse,  fra  Købstæder  til  Øer  og  Udhavne  og  derved  undergraver  og 
svækker  Told-  og  Konsumtions-Væsenet«. 

Erfaringen  talte  desuden  til  Fordel  for  Systemet.  Navnlig  frem- 
hæver Kommissionen  i  saa  Henseende  Fredrikshald ,  der  nød  uind- 
skrænket Kreditoplag  »til  Belønning  for  sine  Borgeres  i  fordums  Tid 
udviste  Tapperhed«.  Her  ansaa  man  dette  »Privilegium«  for  en  lige- 
frem »Grundstøtte  for  Stadens  Handel  med  Sverige«.  For  øvrigt  var 
ogsaa  for  Kjøbenhavns  Vedkommende  Handelen  med  Kreditoplags- 
varer  betydelig,  i  Særdeleshed  med  Vine  og  fremmed  Brændevin. 

Kommissionen  kommer  derfor  til  den  Slutning,  at  Kreditoplaget 
bør  udstrækkes  til  alle  vigtigere  Handelsvarer  og  til  alle  Steder,  som 
drive  Søhandel.  Thi,  siger  den,  —  og  det  er  aabenbart  Hovedsagen 
og  Hovedsynspunktet  —  Kreditoplaget  er  den  eneste  rationelle  Op- 
krævningsmaade  for  Indførselstold.  Staten  faar  herved  sine  Penge, 
Handelen  den  fornødne  Frihed  og  Lettelse. 

Kommissionen  kan  dog  ikke  skjule,  at  der  under  dens  Overvejelser 
herom  har  rejst  sig  en  Del  Tvivlsmaal  og  Betænkeligheder.  Blandt 
disse  skulle  her  nævnes : 

1.  Kontrollens  Vidtløftighed  og  Vanskelighed. 

2.  Eftersynets  Fortrædelighed  for  de  Handlende. 

3.  Risikoen  ved  saaledes  at  betro  Handelsstanden  Hundrede 
Tusinder  uden  Sikkerhed  og  maaske  derved  udsætte  dem  for  Fristelser 
for  falske  Angivelser  om  Beholdninger,  hvorved  Krediten  uforsvarlig 
forlængedes. 

4.  Faren  for  at  indenlandske  Varer  af  lige  Slags  forevistes  ved 
Eftersynet  som  Beholdning,  i  Stedet  for  de  solgte  fremmede. 

Man  beroligede  sig  imidlertid  ved,  at  Generaltoldkammeret  havde 
udarbejdet  en  betryggende  Plan  for  Regnskabs-  og  Opsyns-Væsenet, 
at  de  Handlende  i  Forvejen  vare  vante  til  Kvartalseftersynet,  og  at 
endelig  den  fornødne  Sikkerhed  for  Staten  kunde  opnaas  ved  en 
første  Prioritet  i  Oplagshaverens  samlede  Oplagsvarer,  nogle  for  alle 
og  alle  for  nogle.  Tilbage  stod  rigtignok  endnu  det  sidste  Punkt: 
Indblandingen  i  og  Forevisningen  af  indenlandske  Varer  som  Kredit- 
oplagsbeholdning.  Hertil  bemærkede  imidlertid  Kommissionen,  at  det 
kun  var  faa  Varesorter,  med  hvilke  sligt  kunde  finde  Sted,  og  paa 
den  vigtigste  af  disse,  Kornvarer,  havde  man  allerede  tilstaaet  Kredit- 
oplag. Desuden  slog  man  sig  til  Ro  med,  at  naar  saaledes  indenlandske 
Varer  kunne  bruges  i  Stedet  for  udenlandske,  vilde  dog  et  lige  Antal 
af  disse  blive  holdte  uden  for  Landet  og  Tolden  deraf  alligevel  blive 
tabt.  Og  udførte  man  f.  Eks.  Korn,  indavlet  her  i  Danmark,  gennem 
Kreditoplaget,  for  paa  denne  Maade  falskeligen  at  faa  Fraskrivning  i 
Tolden,  saa  vilde  jo  et  tilsvarende  Kvantum  blive  unddraget  det 
indenlandske  Forbrug  og  følgelig  erstattet  ved  Indførslen  af  et  lige 
Kvantum  udenlandsk  Korn,  hvoraf  Tolden  da  vilde  vorde  erlagt. 

I  Forbigaaende  sagt  afkræfte  disse  Indvendinger  jo  ingenlunde 
den  under  Punkt  4  rejste  Betænkning.  Det  kan  selvfølgelig  under 
ingen  Omstændigheder  gaa  an,  at  der  gives  den  Enkelte  Lejlighed  til 
at  snyde  Staten  for  sin  Told,  selv  om  dette  nok  saa  meget  vilde  op- 
vejes ved,  at  Andre  vilde  komme  til  at  erlægge  det  tilsvarende  Told- 
beløb. Derved  vilde  jo  netop  —  for  at  blive  i  Kommissionens  egen 
Stil  —  den  redelige  Handlende  og  den  redelige  Købmand  overfløjes  i 
Konkurrencen  af  Snydere.  Altsaa  netop,  hvad  man  paa  Smugler- 
omraadet  havde  saa  skarpt  Blik  for!  Toldlovgivningen  er  da  ogsaa, 
som  bekendt,  siden  gaaet  aldeles  bort  fra  at  tilstaa  Kreditoplag  for 
saadanne  Varer,  der  ikke  kunne  skælnes  fra  indenlandske  Artikler  af 
samme  Slags. 

Kommissionen  afviste  imidlertid  samtlige  Tvivlsmaal  og  fastslog 
det  almindelige  Kreditoplag,  som  den  eneste  rette  Opkrævningsmaade 
paa  Toldafgifter  i  Danmark-Norge. 

Systemet  burde  altsaa  ej  alene  indføres  over  hele  Linien,  men 
dette  burde  endogsaa  ske  straks,  —  allerede  før  den  nye  Toldrulle, 
som  var  under  Udarbejdelse. 

Kommissionens  Bevisførelse  herfor  er  af  den  allerstørste  Interesse, 
fordi  den  kaster  et  klart  Lys  over  Datidens  Handelsforhold  og  Kjøben- 
havns daværende  Betydning  som  Mellemhandelsplads. 

Den  almindelige  Krigstilstand  i  Evropa,  siger  Kommissionen, 
aabner  fordelagtig  Udsigt  for  i  Danmark  at  skabe  Oplag  af  østersøiske 
Varer,  bestemte  til  Nordsoen  og  videre,  og  af  Vestlandenes  Varer  til 
Østersøen.  Enkelte  Nationers  Skibe  kunne  vel  gaa  sikkert  i  Øster- 
Søen  og  bringe  Varer  fra  disse  Farvande  til  og  fra  Danmark.  Men 
skulle  Varerne  gaa  videre,  maa  der  helst  danske  (eller  norske)  Skibe 
til,  fordi  del  neutrale  Flag  yder  Sikkerhed.  Og  skulde  Vestlandenes 
Varer  omvendt  bringes  til  danske  Havne  og  videre  til  Østersøen,  var 
det  samme  Tilfældet. 

Hertil  kom,  at  Nordamerikanerne  i  Begyndelsen  af  90erne  saa 
smaat  vare  begyndte  paa  at  stoppe  op  med  deres  Skibe  i  Kjøbenhavn 
for  der  at  ombytte  deres  Varer  med  østersøiske  Artikler,  for  nemlig 
at  spare  den  længere,  dem  ubekendte  Vej  ned  gennem  Østersøen. 
Det  gjaldt  nu  om,  som  Kommissionen  udtrykker  det:  »at  standse  disse 
nordamerikanske  Søfarende  i  vore  Havne  og  vænne  dem  fra  at  gaa 
videre  ind  i  Østersøen«.  Og  dette  kunde  selvfølgelig  kun  ske,  naar 
man  her  i  Kjøbenhavn  kunde  byde  dem  Lejlighed  til  fordelagtig  Om- 
bytning af  deres  Produkter  med  østersøiske  Varer.  Derved  vilde 
Nordamerikanerne  nemlig  ogsaa  kunne  vinde  den  Fordel  at  gøre 
2  Rejser  paa  1  Aar  imellem  Nordamerika  og  Evropa,  medens  dette 
var  umuligt,  naar  de  skulde  ned  i  Østersøen. 

Man   vilde   altsaa   med  klar  Bevidsthed  fremme  Landets,    navnlig 
Kjøbenhavns  Transithandel  igennem  Kreditoplaget,  ja  dettes  almindelige 
Indførelse  i  1793  var  endogsaa  i  første  Linie  dikteret  af  dette  Hensyn. 
Hermed   stødte   imidlertid  en   anden  Betragtning  sammen.     Kom- 
missionen kommer  flere  Gange  tilbage  til  sine  Planer  om  et  saakaldet 
friere  Handels-  og  Told- Sy  stem,   hvis  Gennemførelse  den  ansaa  for  sin 
Hovedopgave.     Med  dette  for  Øje  ræsonnerer  den  saaledes:     »Dersom 
nu  Kreditoplag  og  nedsat  Told   paa   én  Gang  bliver  bekendtgjort,   da 
vilde   det  medføre  Ulejlighed,   som  forebygges,   naar  Kreditoplaget  nu 
med   nærværende  Told  kunde   gaa  i  Forvejen«.     De  Handlende,   som 
allerede   paa   dette  Tidspunkt  vare  opfyldte   af  Forventninger    om    en 
ny  Toldrulle,  maatte  nemlig  fornuftigvis  gaa  ud  fra,   at  Tolden  i  den 
nærmeste  Fremtid  blev  nedsat  eller  staaende  uforandret.    I  sidste  Fald 
vilde    de    aabenbart    som   hidtil   vedblive   at   forskrive   Varer,   fortolde 
dem  —  eller    indsnige    dem.     Gjorde    de    det  sidste,    gik  det  ud  over 
Statskassen;   vare  de  ærlige  og  fortoldede  dem,   gik  det  ud  over  dem 
selv,    idet    de   jo    i    saa  Tilfælde   kom  til    at   erlægge  Toldafgifter   for 
Varer,  som  de  kort  Tid  efter  kunde  indføre  langt  billigere,  naar  Tolden 
i   sin  Tid   blev   nedsat.     For  at  bøde  paa  denne  Uretfærdighed,   vilde 
det   da   efter   Kommissionens  Mening  blive   nødvendigt   at   lade   Stats- 

kassen  godtgøre  dem  Differencen  mellem  de  gamle  og  de  nye  Told- 
satser. Men  derved  vilde  Vejen  blive  aabnet  for  alskens  Besvær  og 
Uredelighed. 

Hvis  de  Handlende  derimod  forudsaa,  at  Tolden  vilde  blive  lavere, 
saa  vilde  de  rimeligvis  saa  meget  som  mulig  udsætte  alle  Vareindfor- 
skrivninger,  selv  om  Priserne  i  Udlandet  stillede  sig  nok  saa  gunstigt, 
og  herved  vilde  der  blive  Mangel  og  høje  Priser.  —  Begge  Dele  vilde 
efter  Kommissionens  Mening  blive  forebygget  ved  straks  at  lade 
Kreditoplags-Systemet  træde  ud  i  Livet.  Den  Handlende  kunde  da 
efterhaanden,  indtil  de  nye  lavere  Toldsatser  indtraadte,  afsætte  sine 
gamle  Varebeholdninger,  der  vare  fortoldede  efter  det  bestaaende  høje 
Toldsystem,  og  samtidig  paa  Kredit  indføre  et  Varelager  til  Afsætning 
under  det  nye  System. 

Det  indstilledes  derfor: 

1.  At  Kreditoplaget  fortrinsvis  skulde  lægges  til  Grund  for  det 
nye  Toldsystem,  og 

2.  at  denne  Opkrævningsmaade  skulde  indføres  straks  og  derved 
forberede  det  nye  Toldsystem. 

Med  Hensyn  til  den  sidste  Plans  Enkeltheder  foresloges  følgende: 
I.     Som  almindelig  Regel  antog  Kommissionen,  at 

a.  alle  fremmede  Handelsvarer  skulde  kunne  tages  paa  Kredit- 
oplag, for  saa  vidt  de  vare  Genstand  for  nogen  betydelig 
Inden-  eller  Udenrigshandel,  ind-  og  udførtes  i  samme  Slags 
og  i  ikke  »for  lidet  Volumen«.     Deraf  fulgte, 

b.  at  naar  en  Vares  Afsætning  ej  var  betydelig  eller  havde  en 
stor  Værdi  i  et  lidet  Volumen  eller  indkom  i  én  Form  og  ud- 
gik i  en  anden,  saa  passede  de  ikke  for  Kreditoplag. 

Som  Følge  heraf  skulde  følgende  nye  Varer  være  kreditoplags- 
berettigede  : 

Jern,  Tin,  Messing,  adskillige  Sten,  saasom  Kværn-  og  Slibesten, 
Fliser,  Stenkul,  Salpeter,  Svovl,  Harpiks,  Uld,  Huder  og  Skind,  Voks, 
Talg,  Farvevarer  til  Maling  og  Tøjfarvning,  visse  Apotekervarer, 
Tømmer-  og  Træ-Materialier  (saasom  Bjælker,  Brædder,  Gavntømmer 
og  Møbeltræ),  Spise-  og  Drikkevarer  eller  Produkter,  hvoraf  samme 
tilberedtes  saasom  Humle,  Raasukker,  Ris,  Kaffe,  Kakao,  saltede  Sild, 
Sydfrugter,  Speeierier  (Svedsker,  Rosiner  og  Korenner),  fremmed  Korn- 
brændevin og  01. 

Endvidere :  Grovere  Sorter  af  Fabrikvarer,  saasom  Sæbe ,  Olie , 
Tran,  Tovværk,  Lys,  Søm,  Metaller  i  Plader,  beredte  Huder  og  Skind. 

Herfra    undtoges    dog,    af   Hensyn    til   St.   Croix    og  det  Asiatiske 

Kompagni,  forløbig  enkelte  Varer,  saasom  Raasukker  samt  kinesiske  og 
ostindiske  Artikler. 

Endelig  anbefaler  Kommissionen  at  gøre  endnu  en  Undtagelse, 
nemlig  med  Hensyn  til  saltede  Sild  og  Jern,  og  dens  Argumentation 
er  i  saa  Henseende  af  ganske  særlig  Interesse.  Den  oplyser  nemlig, 
at  for  disse  Varers  Vedkommende,  hvis  Import  hidtil  havde  værel 
forbudt,  var  der  aabnet  Underhandlinger  med  Sverige  »om  reciproque 
Fordele«,  og  Kommissionen  tilføjer:  »Lige  Underhandlinger  kunde 
maaske  aabnes  andet  Steds  om  andre  Varer.  Men  disse  afbrødes 
eller  gjordes  unyttige,  naar  alle  de  Fordele,  som  Fremmede  kunde 
ønske  sig  for  en  og  anden  Vare,  gives  nu  straks  og  ubetinget«. 

Med  Hensyn  til  Stederne  skulde  Hovedreglen  være  den,  at  enhver 
Stad,  der  drev  Søhandel,  burde  have  Kreditoplag  —  thi  paa  en  saadan 
kunde  Smughandel  lettest  finde  Sted. 

Ingen  af  disse  Stæder  burde  udelukkes;  thi,  »lige  Undersaatter 
kunde  rimeligen  gøre  sig  Haab  om  lige  Rettigheder  fra  Lovgivningen, 
naar  de  tage  Del  i  lige  Byrder«. 

Berettigede  til  at  have  Oplag  »maatte  alle  de  være,  som  ved 
Handels-  og  Politilovene  havde  Frihed  til  at  handle  og  for  de  Varer, 
enhver  havde  Ret  til  at  handle  med.  Videre  Bestemmelse  ses  ikke  at 
være  fornøden  i  Henseende  til  Personer,  som  kunde  være  Oplags- 
havere«. 

Med  Hensyn  til  Tiden,  for  hvilken  Kreditoplag  kunde  ydes,  ansaa 
Kommissionen  den  kjøbenhavnske  Ordning  for  den  bedste  og  simpleste. 

Det  Spørgsmaal,  som  forekom  Kommissionen  at  være  det  vigtigste, 
var:  hvilke  Skibe  der  maatte  føre  Varer  til  Oplag.  Hidtil  havde 
fremmede  Nationers  Skibe  været  fuldstændigt  udelukkede  herfra,  selv 
naar  de  tilhørte  privilegerede  Nationer  —  det  var  i  Grunden  det 
eneste,  som  dansk-norske  Skibe  havde  forud  for  de  privilegerede,  da 
der  ellers  var  fuld  Afgiftslighed.  Disse  Oplagstilførsler  havde  da  ogsaa 
haft  en  stor  og  voksende  Betydning  for  den  indenrigske  Skibsfart. 
Men  Reversen  af  Medaillen  var  den,  at  dette  Privilegium  gik  ud  over 
Oplag shandelen.  Denne  kunde  dog,  udvikler  Kommissionen,  som  al 
anden  Handel  kun  bestaa  ved  Afsætning,  Afsætning  maatte  atter  haves 
ved  Udskibning,  og  en  saadan  kunde  vanskelig  ske  med  fremmede 
Skibe,  naar  de  Varer,  som  disse  bragte  med  sig  til  Ombytning,  ikke 
havde   Adgang  til   at  tages   paa   Kreditoplag.      »Handelens   sædvanlige 


260 

Gang  er  dog  at  bytte  Varer  for  Varer,  og-  intet  Skib  gaar  gerne  bal- 
lastet til  en  Havn  for  al  hente  Varer,  naar  og  saa  længe  der  gives 
Lejlighed  til  en  Fart,  hvor  der  kan  vindes  baade  paa  Tur  og  Retur«. 
Dette  gjaldt,  paa  det  daværende  Tidspunkt  ganske  særlig  de 
nordamerikanske  Skibe.  Skulde  de  Varer,  som  Amerikafarerne 
medbragte,  fortoldes  straks,  blot  fordi  de  paagældende  Varer  ikke 
indkom  med  indenlandske  Skibe,  saa  vilde  det  kjøbenhavnske 
Marked  blive  lidet  fordelagtigt  for  Nordamerikanerne,  ikke  mindst 
fordi  de  forenede  Stater  endnu  hørte  til  de  uprivilegerede  Nationer 
og  altsaa  maatte  erlægge  en  halv  Gang  mere  i  Told  end  den  ordinære. 
For  at  komme  herudover  var  der  altsaa  ingen  anden  naturlig 
Udvej  end  at  tillade  alle  Slags  Skibe,  altsaa  ogsaa  fremmede,  at 
tilføre  Oplagene  Varer,  men  saaledes,  at  naar  Varerne  indkom  med 
fremmede  Skibe,  skulde  de  erlægge  en  lille  Ekstra-Afgift.  Den  danske 
Skibsfart  fik  det  derved  noget  billigere  end  den  udenlandske,  men 
uden  at  bevare  noget  egentligt  Monopol. 

Heroverfor  kunde  man  ganske  vist  opkaste  det  Spørgsmaal,  hvor- 
vidt ikke  Opkrævelsen  af  en  saadan  Specialafgift  paa  Oplagsvarer, 
der  kom  med  privilegerede  Nationers  Skibe,  var  i  Strid  med  de  be- 
staaende  Traktater.  Kommissionen  mente  imidlertid  hertil  at  burde 
svare,  at  Krediten  paa  »de  kgl.  Rettigheder«  ikke  var  nogen  Sag  mellem 
Staterne  eller  mellem  den  danske  Stat  og  de  fremmede  Handlende, 
men  kun  mellem  Landets  Regering  og  dets  egne  Undersaatter.  Fra 
dette  Synspunkt  maatte  de  ældre  Anordninger  ses. 

Man  foreslog  derfor  en  Værdiafgift  af  1%  for  saadanne  Varers 
Vedkommende,  der  tilførtes  Oplagene  med  fremmede  privilegerede 
Skibe,  hvilken  Afgift  selvfølgelig  skulde  erlægges  straks  ved  Oplags- 
indlæggelsen.  Derimod  skulde  det  fremdeles  være  fuldstændig  forbudt 
uprivilegerede  Nationer  at  hidføre  Oplagsvarer.  Man  vilde  herved  — 
som  det  udtrykkelig  hedder  —  »skabe  ligesaa  mange  Bevæggrunde 
for  disse  Nationer  til  at  søge  Traktat  med  Danmark,  hvorved  der  kan 
gives  Lejlighed  til  at  underhandle  om  reciproke  Fordele«.  En  Und- 
tagelse herfra  burde  dog  gøres  med  Nord-Amerika  ,  som  man  af  det 
ovenfor  nævnte  Hensyn  agtede  at  lade  slippe  ind  mod  den  l°/o's  Af- 
gift. Da  det  imidlertid  kunde  vække  Betænkeligheder  saaledes  at 
udmærke  en  enkelt  Nation  fremfor  andre,  foreslog  man  følgende 
Affattelse:  »At  Varer  fra  det  fremmede  Vestindien  og  Amerika  maatte, 
naar  de  ere  Oplagsvarer  og  komme  direkte  fra  Vestindien  og  Amerika, 
tages  til  Oplag  med  fremmede  Skibe,  mod  at  de  handlende  Statsborgere 
for  denne  Oplagstagelse  betaler  1%«.  Man  glædede  sig  saare  over 
denne    for    en    Nutidsopfattelse    ret    naive  Snedighed,    som    yderligere 

kom  lil  Skue  ved  Motiveringen  af,  at  man  havde  tilføjet  Vestindien  — 
det  var,  skriver  Kommissionen,  for  ej  al  gøre  Opsigt  ,  llii  vestindiske 
Varer  havde  altid  været  betragtet  som  undergivne  andre  Love  end 
den  almindelige   Handel.  —  —  — 

Indstillingen  indeholdt  endnu  en  vigtig  Principforandring.  Med 
Hensyn  lil  de  Steder,  hvorfra  Varerne  maalle  hidføres  for  at  faa  Op- 
lagsret,  havde  det  hidtil  været  Reglen,  at  det  maatte  være  fra 
første  Haand,  hvilket  var  sket  for  at  opmuntre  den  direkte  Handel. 
Men  nu,  da  den  danske  Handel  var  udviklet  og  Danmark  Deltager  i 
den  almindelige  Verdensomsætning,  ansaa  man  denne  Bestemmelse 
for  overflødig. 

Man  sluttede  derfor  med  at  indstille  Sagen  til  Kongens  Approba- 
tion, som  faldt  ved  Res.  af  19.  April  1793,  hvorefter  Sagen  tilstilledes 
General-Toldkammeret  til  videre  Besørgelse. 

Forordningen  angaaende  Kreditoplagenes  Udvidelse  udkom  derefter 
d.  31.  Maj  (1793). 

Paa  Samtidens  vanlige  Vis  begynder  den  med  en  kort  og  kærne- 
fuld  Motivering.  Det  hedder  heri,  at  da  Kongen  »stedse  er  betænkt 
paa  at  fremme  enhver  Frihed,  som  kan  bestaa  med  god  Orden  og 
med  almindeligt  Vel«,  saa  har  han  »ladet  og  lader  endnu  nøjagtig 
undersøge  om,  hvorvidt  og  hvorledes  ogsaa  Handelen  i  Vore  Riger 
kunde  gives  en  friere  og  stadigere  Gang,  og  Handelsafgifterne  nedsættes 
eller  i  rigtigere  Forhold  bestemmes«. 

Som  et  foreløbigt  Resultat  af  disse  Undersøgelser  havde  man 
»befundet«,  at  en  Udvidelse  af  Kreditoplagsvæsenet  af  tvende  Grunde 
var  nyttig  og  nødvendig  —  ved  nemlig  at  »kunne  fremme  Vareom- 
bytningen imellem  vore  og  andre  søhandlende  Stater«  og  ved  at  »lette 
Erlæggelsen  af  de  nødvendige  Toldafgifter«. 

Hermed  sættes  de  ovenfor  foreslaaede  Bestemmelser  i  Lovskraft. 

Om  Ophævelsen  af  den  tidligere  Betingelse  for  Oplagsretten :  at 
Varerne  kom  fra  første  Haand  og  med  indenlandske  Skibe,  hedder 
det  i  §  4  med  udførlig  Begrundelse:  »Disse  Forpligtelser  hidrøre  fra 
de  Tider,  da  Vore  Rigers  egen  Handel  og  egen  Søfart  var  mindre  ud- 
bredet  end  nu.  Da  denne  Aarsag  er  ophørt,  og  da  det  er  bemærket, 
at  der  gives  Tider  og  Tilfælde,  naar  en  og  anden  Vare  lettere  tilkøbes 
eller  tilbyttes  paa  andenhaands  end  paa  førstehaands  Steder,  og  at 
indenlandske  Skibe  formedelst  fordelagtigere  Fragt  og  Fart  i  andre 
Farvande  kunne  nu  og  da  savnes  paa  et  eller  andet  Sted,  hvorfra  en 
Vareart,  som  til  Oplag  kan  behøves,  ønskes  hidbragt;  hvortil  endnu 
kommer,  at  Afsætning  af  indenlandske  og  fremmede  Varer  ogsaa  kan 

haves  til  hidkomne  fremmede  Skibe;  saa  have  Vi  af  disse  Aarsager 
og  med  den  Forvisning,  at  Vore  Undersaatter,  efter  deres  Handels 
og  Skibsfarts  nuværende  Beskaffenhed,  dog  i  Almindelighed  heller 
ville  og  kunne  bruge  indenlandske  end  fremmede  Skibe,  og  helst 
ville  og  kunne  søge  Førstehaandsstederne,  naar  ikke  særegne  Aarsager 
i  enkelte  Tilfælde  ere  derimod,  ikke  fundet  det  fornødent  at  lade  for- 
bemeldte Forpligtelse  vedblive  ved  Tvangslov«. 


Nu  i  vore  Dage,  da  vi  alle  kender  Kreditoplagets  Væsen  og  Værd, 
da  dette  for  Danmark  ejendommelige  System  er  blevet  et  saa  selv- 
følgeligt og  naturligt  Grundlag  for  den  meste  Handel  med  toldpligtige 
Varer,  at  vore  Købmænd  slet  ikke  længer  kunne  forestille  sig  at  være 
det  foruden  —  nu  virker  det  næsten  overvældende  at  se  den  Sikkerhed, 
den  Tankeklarhed  og  Maalbevidsthed,  hvormed  man  i  1793,  altsaa 
for  meget  over  Hundrede  Aar  siden ,  slog  dette  System  fast.  Med 
overlegen  Forudseenhed  er  Kreditoplagsvæsenets  Fordele  lagt  for  Dagen 
i  Udtryk  og  Vendinger,  som  virker  tvefold  stærkt  ved  deres  ligefrem 
klassiske  Simpelhed. 

Hvor  rigtigt  hine  Mænd  tænkte,  hvor  klogt  de  handlede,  vide  vi 
nu  Alle.  Sjældent  har  en  følgende  Tids  Historie  ført  et  mere  afgørende 
Kendsgerningernes  Bevis  for  en  Lovforanstaltnings  tankerigtige  Hensigt 
og  træfsikre  Udførelse.  Næppe  noget  andet  dansk  Regeringsskridt 
kan  opvise  en  tilsvarende  Succes  af  praktiske  Nyttevirkninger.  Her- 
paa  behøver  man  ikke  at  spilde  mange  Ord. 

Men  i  selve  sin  Støbning  er  dette  Lovgivningsværk  da  ogsaa 
præget  af  en  sand  Genialitet.  I  den  skabende  Tankegang  finder  vi 
den  forunderligste  Sammensmeltning  af  Erfaringstroskab  og  Ide-Flugt, 
af  realistisk  Nøgternhed  og  teoretisk  Dristighed. 

Hvad  var  det,  man  vilde? 

Man  vilde  skaffe  Frihed,  Bevægelighed  »lette  enhver  Byrde«,  som 
dog  for  Statens  Velfærd  var  nødvendig,  »give  Handelen  en  friere, 
stadigere  Gang«,  bygge  »Handels-  og  Toldforfatningen  paa  lige  Grund- 
sætninger«. Nuvel,  hele  den  teoretiske  Verden  var  opfyldt  af  lignende 
Ønsker,  Tidens  største  politiske  Tænkere  havde  opstillet  den  ideale 
Fordring  herom  og  givet  den  overbevisende  Videnskabeligheds  Former. 
Men  intetsteds  var  en  blot  tilnærmelsesvis  praktisk  Løsning  fundet 
eller  forsøgt. 

Og  saa  fandt  man  den  herhjemme  ved  simpelthen  at  tage  en  her 

i  Landet  gammelkendt  Fremgangsmaade,  som  del  praktiske  Livs 
Bekvemmelighedshensyn  efterhaanden  havde  Lempet  Administrationen 
ind  paa,  og  udvide  denne  til  et  almindeligt  grundlæggende  Princip. 

Som  allerede  skildret  i  I.  Del,  vare  vi  herhjemme  i  Løbet  af 
forrige  Aarhundrede  Tid  efter  anden  komne  ind  paa  at  løse  Vanske- 
ligheden ved  at  faa  friet  de  Fremmedvarer  fra  Told,  som  indgik  i 
Landets  Handel  uden  paa  Forhaand  at  være  bestemte  til  Landets 
Forbrug,  ved  at  tilstaa  Købmændene  en  Slags  privat  Oplagsret,  der 
af  sig  selv  lidt  efter  lidt  fik  antaget  den  af  alle  mest  praktiske  Form  : 
at  nemlig  Købmanden  kun  kom  til  at  betale  Tolden,  naar  og  for  saa- 
vidt  han  solgte  Varen  til  Indlandet,  medens  han  indtil  da  havde  fri 
Raadighed  over  sit  Handelsgods.  Men,  som  rimeligt  var,  under  en 
slig  Udvikling  havde  denne  Ordning  kun  fæstnet  sig  for  de  forholdsvis 
faa  Varesorters  Vedkommende,  hvor  det  praktiske  Livs  Trang  havde 
stillet  sine  Krav  med  umiddelbar  Tydelighed  ved  Aabningen  af  en 
lønnende  Mellemhandels  Muligheder  (eller  dog  Ønskelighed). 

Samtidig  var  der,  især  efter  Aarhundredets  Midte,  i  Udlandet  op- 
staaet  en  teoretisk  Skattelære,  bl.  a.  naturlig  fremkaldt  af  det  kun 
altfor  haardt  følte  Misforhold  mellem  de  enevældige  Staters  voksende 
Indtægts-Behov  og  Befolkningernes  svage  Skatteevne.  Dette  Misfor- 
hold var  overhovedet  det  18.  Aarhundedes  stadige  Regerings-Vanske- 
lighed og  politiske  Misere  andetsteds  som  her.  Intet  Under,  at  det  da 
drøftedes  ivrigt  saavel  af  Teoretikere  som  af  Statsmænd. 

Den  moderne  Finansvidenskabs  egentlige  Grundlægger,  den  oven- 
for nævnte  Justi,  havde  allerede  i  sin  »Staatswirtschaft«  (1758)  med 
sin  sædvanlige  systematiske  Sans  naaet  frem  til  Opstillelsen  af  visse 
Grundregler  for  Beskatningen.  Blandt  disse  skal  da  nævnes,  at  man 
burde  sørge  for,  Undersaatterne  kunde  svare  deres  Afgifter  »mit 
willigem  und  freudigem  Herzen«  samt,  at  Skatterne  burde  opkræves 
i  smaa  Portioner  og  til  bekvemme  Tidspunkter. 

Faa  Aar  senere  præciserede  den  bekendte  Friherre  von  Bielfeld, 
den  bekendte  prøjsiske  Diplomat  *),  i  sin  verdenskendte  »Institutions 
politiques«,  at  enhver  Skat  burde  opfylde  den  Betingelse  »que  chaque 
contribuable  puisse  acquitter  sa  quot-epart  de  la  maniére  qui  lui 
est  la  plus  commode  et  dans  le  temps  qu'il  est  le  mieux  en  etat 
de  payer«. 

16  Aar    senere    opstiller  Adam   Smith    i    sin   »Wealth   of  Nations« 


*)  Født  1717  i  Hamborg,  død  1770.  Var  i  Aarene  1739 — 55  i  prøjsisk  Stats- 
tjeneste  og  blev  1747  Kurator  for  samtlige  prøjsiske  Universiteter.  Hans  »Institutions 
politiques«  udkom  17(>0  (nye  Udgaver  1707  og  1770)  og  blev  oversat  paa  flere  evro- 
pæiske  Sprog. 

sine  berømmelige  4  Grundsætninger,  som-  i  Forbigaaende  sagt  ikke 
indeholdt  én  original  Stavelse  —  de  var  alle  fremsatte  forinden.  Af 
disse  lyder  den  3dje  saaledes:  »Enhver  Skat  bør  opkræves  paa  den 
Tid  og  paa  den  Maade,  som  maa  antages  at  være  den  bekvemmeste 
for  Skatteyderen « . 

Det  er  aabenbart,  at  denne,  især  fra  Bielfelds  Side,  saa  skarpt 
fremhævede  Fordring,  hvis  Retfærdighed  og  Statsmandsklogskab  er 
selvindlysende,  saa  snart  Sætningen  blot  er  formuleret,  har  gjort  et 
dybt  Indtryk  paa  Finanskommissions-Medlemmernes  teoretiske  Bevidst- 
hed *)  Derfor  se  vi  da  ogsaa,  ret  betegnende,  hvorledes  de  under 
deres  stadige  Overvejelser  for  at  faa  skaffet  Statsindtægter  uden  sam- 
tidig at  tynge  og  trykke  Skatteyderne  »ikke  har  kunnet  undgaa  at 
lægge  Mærke  til,  hvor  meget  der  afhænger  af  Opkrævningsmaaden«. 
Selve  Ordet:  Opkrævningsmaaden  røber  tydeligt  nok  den  finansviden- 
skabelige  Paavirkning  udefra  —  man  har  begrebsmæssigt  forstaaet,  at 
selv  en  høj  Afgift  kan  taales,  naar  den  opkræves  »simpelt  og  let« 
samt  »forfalder  til  den  Tid,  hvorpaa  den  belejligst  kan  erlægges«.  Og 
ganske  naturligt  maatte  netop  i  den  særegne  Situation ,  hvori  Finans- 


*)  Vor  geniale  Martfelt  har  paa  hjemlig  Grund  givet  lignende  Tanker  et 
originalt  Udtryk,  nemlig  i  Philocosmi  Betænkninger  (1771),  hvori  han  haanligt  spørger, 
om  Finans-Collegiet  »stadig  tror,  at  Paalæg,  som  skal  inddrives  ved  militær  Execution, 
en  galop  og  én  Gang  om  Aaret,  erlægges  lettere,  end  en  lille  Afgift  (der)  erlægges 
tusende  Gange  om  Dagen  af  tusende  selvvillig  købende  Liebhabere«.  Han  gaar  end- 
videre i  samme  Værk  nærmere  ind  paa  Fordelene  ved  indirekte  Forbrugsskatter  paa 
Luksusvarer  og  foregriber  de  moderneste  Finansteoretikeres  Argumentation  ved  at 
skrive:  »ved  hvad  Middel  skulde  den  Ene  i  Staten  kunne  lignes  proportionerligere 
mod  den  Anden  end  ved  Afgiften  af  Varer,  der  staa  i  hver  Mands  eget  frie  Valg,  om 
han  vil  købe  dem  eller  ikke.  Man  nævne  det  Middel,  naar  Borgeren  hellere  skulde 
kunne  og  ville  yde  en  Skilling  til  Krone  og  Stat,  end  i  det  Øjeblik,  han  har  Haanden 
i  Lommen  for  at  købe  for  sin  Gane  hvad  ham  lyster  —  for  at  klæde  sig  efter  Moden 
—  for  at  spendere  paa  Overdaadigheds  Kram,  hvad  hans  Fantasi  indgiver  ham  at  han 
maa  brilliere  (med)  baade  hjemme  og  ude?  En  Dame,  en  Kavaler,  f.  Eks.,  skal  paa 
Maskerade,  paa  Bal,  og  man.  pyntes  i  hvad  det  skal  koste!  Hvilket  Øjeblik  er  be- 
kvemmere for  Staten  til  at  faa  Hjælp  til  sin  Trang«?  I  Finans-Collegiets  Indstilling 
af  1787  angaaende  Finanskommissionens  Nedsættelse  er  det  i  Grunden  de  samme 
Betragtninger,  som  gaa  igen :  en  indirekte  Skat  paa  Forbruget  af  Luksus,  der  smelter 
umærkelig  sammen  med  Varens  Pris,  vil  let  kunne  inddrives  og  uden  Misfornøjelse 
blive  erlagt,  fordi  Skatteyderen  selv  vælger  Betalingsøjeblikket,  vælger  det  af  Hensyn 
til  sin  egen  Fornøjelse  og  endogsaa,  optaget  af  denne,  har  Følelsen  af  at  have  faaet 
noget  for  sine  Penge,  da  det  under  saadanne  Omstændigheder  ikke  kommer  En  an 
paa  et  Par  Procent  mer  eller  mindre,  naar  blot  Passionen  tilfredsstilles. 

Dog,  selv  om  den  egentlige  Skatteyder,  Forbrugeren,  saaledes  faar  det  bekvemt 
og  belejligt,  saa  maa  dog  Købmanden  forskudsvis  udrede  Tolden  paa  hans  Vegne. 
Det  er  udover  denne  sidste  Vanskelighed  med,  Finanskommissionen  nu  ønsker  at 
sætte.     Den  vil  ogsaa  gøre  det  bekvemt  og  belejligt  for  dan,  der  udreder  Skatten. 

mændene  herhjemme  befandl  sig,  denne  Side  af  Sagen  faldt  stærkest 
i  Øjnene.  Det  var  jo  stadig  Kunststykket,  der  skulde  gøres:  at  liste 
sig  Pengene  til.  Og  til  Løsningen  af  denne  Opgave  var  det  en  slaaende 
forstandig  Regel:  tag  Tiden  og  Lejligheden  i  Agt,  naar  der  overhovedet 
er  Penge  at  faa. 

Og  nu  kommer  det  Geniale!  Da  der  saa  just  er  Tale  om  Told, 
s;i;i  falder  det  dem  pludselig  ind:  selve  Kreditoplaget  er  jo  netop  en 
slig  nem  og  bekvem  Opkrævningsmaade  for  denne  Afgift.  Lad  blot 
dllc  Varer  blive  tagne  paa  Kreditoplag  —  saa  er  det  for  det  første 
rimeligt,  at  der  som  Følge  af  den  ydede  Kredit  overhovedet  kommer 
tiere  Varer  ind  ad  Omsætningsvejen,  og  naar  dernæst  Købmændene 
saaledes  faar  Lov  til  at  vente  med  at  betale  Afgiften  til  Varen  er  solgt, 
d.  v.  s.  til  han  selv  har  faaet  Penge  ind,  saa  er  det  baade  lettere  for 
ham  at  svare  Skatten  og  for  Staten  at  faa  den  af  ham.  Hidtil  havde 
man  ved  Kreditoplaget  kun  tænkt  sig  at  give  Købmændene  en  praktisk 
Lejlighed  til  at  drive  Transitforretning  uden  Gene  og  Fordyrelse  af 
Tolden  —  altsaa  blot  en  anden  Form  for  Frihavnstanken!  Nu  bliver 
man  med  ét  klar  over,  at  Kreditoplaget  har  en  noksaa  stor  Betydning 
for  Importvarernes  Afsætning  til  Landets  egen  Konsum  ved  nemlig  at 
forlægge  Toldens  Opkrævning  til  det  bekvemmeste  og  naturligste  Tids- 
punkt: naar  Forbrugeren  faktisk  har  erlagt  den.  Det  finansviden- 
skabelige  Problem  var  altsaa  i  Grunden  allerede  faktisk  løst  —  løst 
lige  for  Næsen  af  os,  løst  uden  vi  hidtil  selv  var  bleven  os  det  bevidst. 
Nu  gjaldt  det  blot  at  hæve  Undtagelsen  til  almindeligt  Princip 
o:  lade  Kreditoplagssystemet  være  Reglen  —  ikke  en  Transithandels- 
Begunstigelse  for  Købmændene,  eller  ikke  blot  en  saadan,  men  en 
almindelig  Opkrævningsmaade  for  den  Told ,  som  man  netop  ikke 
vilde  spare  Købmændene  eller  Folket  for,  den  Toldskat,  man  netop 
vilde  have  ind  i  Statskassen,  helst  endog  i  rigeligere  Omfang  end  hidtil. 

Én  Gang  set  er  dette  saa  simpelt  som  nogen  Ting.  Men  det 
gaar  her  ligesom  i  Krigen  —  hvor  efter  den  berømte  Feltherres  Ord : 
alles  ist  einfach,  aber  das  Einfache  immer  auch  ist  das  Schwierigste. 


At  man  samtidig  var  fuldstændig  paa  det  Rene  med ,  at  man 
slog  to  Fluer  med  ét  Smæk :  at  ogsaa  7><7/?.sz7handelen  vilde  vinde 
ved  Kreditoplagets  Udvidelse,  behøver  næppe  at  tilføjes.  Det  indlyser 
klart  nok  af  selve  den  ovenfor  gengivne  Kommissions-Indstilling  — 
og  Tidens    store  Handels-Konjunktur,    der   netop    var  ved   at    udfolde 

sig,  talte  jo  ogsaa  et  tilstrækkelig  tydeligt  Sprog  i  saa  Henseende. 
Den  Side  af  Sagen  laa  fuld  belyst  for  Alles  Blikke. 

Derimod  er  der  et  helt  andet  Moment,  som  for  Nutids-Bevidstheden 
ikke  falder  saa  lige  i  Øjnene.  Det  har  nu  i  over  et  Aarhundrede  vist 
sig,  hvor  paalideligt  Institutionen  virker,  med  hvor  stor  Tryghed  Staten 
saaledes  Aar  ud  og  Aar  ind,  i  daarlige  som  i  gode  Tider,  kan  give 
Handelsstanden  Kredit  paa  Millioner  og  atter  Millioner.  Men  den  Gang 
var  det  dog  uimodsigeligt  noget  af  et  stort  Vovestykke.  Selve  det 
herskende  Toldsystem  med  sine  Forbud  og  sine  opskruede  Satser 
havde  jo  fremelsket  en  Korruption  i  al  Samhandel  med  Udlandet,  saa 
at  Smugleri,  altsaa  regelmæssigt  Bedrag,  var  blevet  om  ikke  helt  og 
holdent  en  ærlig  Sag,  saa  dog  i  altfor  mange  Forhold  en  ret  redelig 
Forretning s-Coiitnme  (forsaavidt  nemlig  man  faktisk  var  nødsaget  til 
fra  oven  at  se  igennem  Fingre  dermed).  Og  selve  den  Stand,  man 
saaledes  i  tidligere  Tiders  Mistænksomhed  havde  fristet  og  ført  ind 
paa  en  stadig  Krigsfod  med  Toldvæsenet  —  den  overlod  man  nu  med 
ét  det  hele  Toldgods  til  fri  Vilkaar  og  Værge  i  fredelig  Forstaaelse  og 
Samvirken  med  det  selvsamme  Toldvæsen. 

Dette  er  en  Tillidsakt  saa  mægtig,  saa  gavmild  ødsel  i  sin  Fylde, 
at  maaske  netop  kun  Stavnsbaandets  Løsning  kan  stilles  ved  Siden 
deraf.  Ogsaa  her  løstes  der  Baand :  Handelen  og  Omsætningen ,  som 
hidtil  havde  været  hæmmet  og  hindret,  bastet  og  bundet  af  Toldbodens 
Formaliteter  og  Skatteopkrævernes  Holden  Købmandsgodset  i  haand- 
fast  Pant,  indtil  Pengene  laa  paa  Bordet  —  den  fik  nu  gaa  sin  egen  natur- 
lige Gang  fra  Skib  til  Loft,  fra  Loft  til  Disk  —  og  først  naar  Varerne 
slap  over  Disken  og  Pengene  sprang  og  klang  i  Skuffen,  kom  Tolderen 
og  fik  sin  Andel. 

Vistes  der  ved  Stavnsbaandets  Løsning  en  for  Samtiden  fast  ube- 
gribelig Tillid  til  den  danske  Bonde,  vistes  der  saaledes  ved  Fdg.  af 
31.  Maj  1793  en  paa  sin  Vis  ikke  mindre  storslaaet  og  ædel  Tillid  til 
den  danske  Købmand. 

Og  Tillid  gør  altid  Menneskets  Hjærte  —  og  Forstand  lige  megen 
Ære.  Det  er  maaske  netop  den  største  Ros  for  hin  Tids  ledende 
Mænd,  at  de  stolede  paa  det  Gode  i  Menneskenaturen.  Derfor  bygged 
de  ej  heller  deres  Storværk  paa  Sand. 


VI. 

A  året  1793  og  den  nærmeste  Tid  derefter  danner  i  mange  Henseender 
il  et  Skel  i  Danmarks  Datidshistorie. 

Hidtil  havde  man  herhjemme  nærmest  kun  været  Tilskuere  — 
skiftevis  begejstrede  og  bestyrtede  Tilskuere  —  ved  den  franske 
Revolution  og  de  deraf  sig  udviklende  Krigsbegivenheder.  Men  da 
Ludvigs  Hoved  faldt,  tabte  og  mangen  brav  Dannemand  Hovedet  med 
ham,  og  hemmelig  eller  halvskjult  Godvillie  for  Gallerfolket  forvandlede 
sig  til  Skræk  og  Afsky.  Og  efterhaanden  som  Terrorismen  tog  Fart, 
Rædselsherredømmet  bredte  sig  i  Frankrig,  og  de  luende  Pile  derfra 
tændte  Krigens  Brand  i  Nabolandene,  saa  blev  vore  brave  Borgersjæle 
mer  og  mer  betuttede  —  medens  dog  samtidig  de  franske  Kornop- 
købere ved  at  vinke  med  Fordel  og  lade  sig  fejre  ved  Fester,  vandt 
alle  ædle  og  ømme  Hjærter,  saa  vel  blandt  Kvinder  som  Mænd,  for 
Frankrigs  store  Frihedskamp.  Samtidig  var  man  paa  en  Gang  fryde- 
fuld og  stolt  paa  Privatpungens  og  Nationalværdighedens  Vegne  over 
Bernstorffs  faste  Holdning  overfor  det  samlede  Evropas  Pression  og  hans 
glimrende  Hævdelse  af  Danmarks  Ret  til  Neutralitet,  saa  længe  dets 
Handelsinteresser  ej  maatte  vorde  krænkede  af  det  republikanske 
Frankrig.  Men  paa  den  anden  Side  havde  man  en  ængstelig  Følelse 
af  vaagnende  Reaktion  hos  vor  Regering,  der  koldt  og  klogt  ofred'  en 
P.  A.  Heibergs  formelle  Trykkefriheds-Ret  til  Viser  og  Bravader  paa 
en  engelskvenlig  Udenrigspolitiks  Alter. 

Alle  disse  til  Forvirring  blandede  Følelser  hos  et  morgendrømmende 
Folk  blev  ved  Slotsbranden  den  2().  Februar  1794  lutret  og  renset  i 
den  loyale  Skærsild  af  Kongeborgens  Luer  —  dette  Enevælde-Ødsel- 
hedens Symbol,  som  saaledes  fortæredes  af  Flammerne!  Kronprinsen 
synes  da  ogsaa  ved  denne  Lejlighed  at  have  opført  sig  mønsterværdigt 
og  hans  unge  Hustru  ikke  mindre  —  den  samme  Kvinde,  som  ved 
^sit  Bryllup    nær    havde    skilt    Frederik    af    med    hans  Folkegunst    paa 

Ira  den  danske  Handels  Empire.   II.  1  ,S 

Grund  af  Hadet  mod  hendes  Fader,  Prins  Carl  af  Hessen.  »Jeg  saa 
hende  i  Gjæthuset« ,  fortæller  Bernstorff  i  et  Brev  om  Slotsbranden, 
»i  et  skrækkeligt  Øjeblik,  da  hun  ikke  vidste,  om  hun  havde  faaet 
det  mindste  reddet,  hun  kom  mig  i  Møde  med  sit  Barn  paa  Armen. 
»Hvad  mig  angaar,  da  har  jeg  min  Skat«,  udbrød  hun  og  pegede  i 
det  samme  paa  den  lille  Prinsesse«.  Kronprinsen  omfavnede  Bernstorff 
med  Taarer  i  Øjnene  og  sagde:  »Det  er  en  stor  Ulykke,  men  jeg 
ved,  at  den  vilde  synes  mig  langt  større,  hvis  jeg  tabte  et  eneste 
Hjærte«.  Skulde  ikke  slige  Taarer  røre  en  følsom  Slægt  som  den 
daværende  indtil  et  helt  Hav  af  Graad,  hvori  al  Misstemning  mod 
»Frederik  og  hans  hulde  Marie«  endeligen  maatte  drukne? 

Efter  Slotsbranden  i  1794  fulgte  den  store  Bybrand  i  1795,  hvor- 
ved en  Fjerdedel  af  Kjøbenhavn  blev  lagt  i  Aske.  Den  rent  ud  for- 
bavsende Lethed,  hvormed  man  kom  ud  over  de  økonomiske  Følger 
af  denne  sidste  Begivenhed,  og  den  Hurtighed,  hvormed  ny  Hoved- 
stadskvarterer opstod  af  Brandtomterne,  er  visselig  et  af  de  allerbedste 
Vidnesbyrd  om,  hvor  blomstrende  fordelagtig  hin  Tid  har  været  for 
Byerhvervene,  Handel,  Haandværk  og  Skibsfart. 

Et  stort  Arbejde  blev  der  imidlertid  nu  med  Et  her  at  udrette, 
og  naturligvis  tog  man  da  ogsaa  Finanskommissionens  Evner  og 
Kræfter  i  Beslag.  Den  fik  saaledes  at  gøre  med  Planlægningen  for 
Kjøbenhavns  Genopbyggelse,  Erstatning  til  Grundejere  for  Tab  ved  ny 
Gadeanlæg,  osv.  »Kjøbenhavn  vaklede  efter  Branden,  da  Brandkassen  *) 
vilde  fallere.    Assurancen  gjordes  tryg,  og  Kjøbenhavn  rejste  sig  paany«. 

Da  Kommissionen  desuden  Aaret  i  Forvejen  (1794)  havde  maattet 
beskæftige  sig  med  ny  Afgifter,  nemlig  et  overordentligt  Paalæg  til 
Søudrustning  (Fdg.  23.  Juli  1794),  var  der  ret  naturligt  ikke  blevet 
megen  Tid  tilovers  til  Fortsættelsen  af  dens  egentlige  Hverv.  Dog 
var  det  lykkedes  i  Fdg.  af  17.  December  1794  at  skabe  en  helt  ny 
Ordning  af  Vine  og  Spirituosas  Fortoldning. 

Den  13.  Januar  1794  var  Grosserer-Societetet  indgaaet  med  et 
Andragende  til  Kongen  om  Tilladelse  til  at  maatte  indføre  og  tage 
paa  Oplag  andre  Slags  Vine  og  Brændevine  end  franske  uden  Tillæg 
paa  Tolden.  Som  det  vil  erindres  fra  I  Del,  indtog  nemlig  franske 
Vine  og  Spirituosa  en  Særstilling  baade  i  Henseende  til  modereret  Told 
og  Ret  til  Kreditoplag.  Men  som  Følge  af  »de  indfaldne  betænkelige  Kon- 
junkturer i  Handelen,  hvorved  Varerne  i  Frankrig  snart  ganske,  snart  til 
Dels  forbydes  at  udføres,  foruden  mangfoldige  andre  Vanskeligheder  og 
Hindringer,   der   møder,   og   som  fremdeles  kunne  befrygtes«,  var  det 


•)     17(.)4   havde  Kommissionen  haft  Stadens  Brandforsikring  til   Behandling. 


275 

ved  kgl.  Resol.  af  11.  Decbr.  179.'*  paa  Vinhandlerlaugets  derom 
gjorte  Indstilling  midlertidig  tilladt  (indtil  11.  Decbr.  1794)  at  indføre 
spanske,    portugisiske    og    italienske    Vine    til    Fortoldning    til    de    for 

transke  Vine  ansatte  Afgifter,  dog  uden  Godtgørelse  for  Lækage.  Nu 
androg  Grosserer-Societetet  om,  at  del  ogsaa  maalle  tillades  al  lage 
dem  paa  Oplag,  saml  at  den  nævnte  Godtgørelse  for  Lækage  ligeledes 
maatte  tilstaas  ikke-franske  Vine  —  »da  Kjøbenhavn  ellers  ikke  vil 
kunne  konkurrere  i  Handelen  med  andre  Handelsslæder,  hvoraf  en 
Del,  især  Fristæderne,  have  mange  Friheder  og  Fordele  i  denne 
Handel«. 

Foranlediget  heraf  tog  Regeringen  hele  dette  Spørgsmaal  op  til 
Behandling  og  henviste  det  til  Finanskommissionens  Undersøgelse. 
Resultatet  af  denne  blev  den  alt  ovenfor  nævnte  betydningsfulde  For- 
ordning angaaende  Afgifternes  Nedsættelse  paa  Vine  og  fremmede 
Brændevine  af  Druer  i  Danmark  og  Norge. 

Det  bestemtes  heri, 

at  de  hidtil  paabudne  høje  Afgifter  for  Vine  og  fremmede  Brændevine 
af  Druer,  som  indførtes  i  Danmark  og  Norge,  skulde  nedsættes:  II  Steden 
for  at  hidtil  var  erlagt  A  af  Vine  Imo)  Rhinske  og  hede  Vine  a.  Told  af 
1  Ahme  eller  160  Potter  18  Rdl.  74  jg  b.  Konsumtion  6  Rdl.  c.  Accise 
48  /j  —  ialt  25  Rdl.  26  fi.  2do)  Franske  og  andre  deslige  Vine  a.  Told  af 
1  Oksehoved  eller  240  Potter  13  Rdl.  91  #  b.  Konsumtion  5  Rdl.  e.  Accise 
24  /3  —  ialt  19  Rdl.  19  #.  B  af  fremmede  Brændevine  af  Druer  a.  Told  af 
1  Oksehoved  26  Rdl.  b.  Konsumtion  14  Rdl.  c.  Accise  72  #  —  ialt  40  Rdl.  72  /3 ; 
skulde  herefter  af  alle  forbemeldte  Slags  Vine  og  Brændevine,  uden  Forskel, 
betales,  naar  de  straks  ved  Indførslen  eller  siden  ved  Oplags-Afregningerne, 
fortoldedes  til  Forbrug  i  Landet,  én  enkelt  Afgift.  Denne  bestemtes:  a  For 
Vine  af  alle  Slags  å  Oksehoved,  eller  6  Ankere  eller  240  Potter,  til  10  Rdl. 
Dansk  Courant.  b.  for  tolvgradig  Brændevin  af  Druer,  alle  Slags,  å  Okse- 
hoved, eller  6  Ankere,  eller  240  Potter,  20  Rdl.  Dansk  Courant.  Men  da 
Brændevinens  Styrke«,  tilføjer  Fdg.,  »er  forskellig  efter  den  større  eller  mindre 
Mængde  af  Spiritus,  som  indeholdes  i  et  lige  Maal,  og  denne  Forskellighed 
ved  Gradering  kun  kendes;  saa  skal  og  Afgiften  derefter  rette  sig  saaledes, 
at  den  forholdsmæssig  aftager  for  den  Brændevin,  som  er  under  12  Grader 
indtil  6  Grader,  og  tiltager  for  den,  der  er  over  12  Grader  indtil  40  Grader, 
alt  i  Overensstemmelse  med  vedhæftede  Tabel,  som  er  forfattet  efter  det 
Forhold  imellem  Spiritus  og  Vand,'  der  ligger  til  Grund  for  den  nu  ved 
Toldstederne  i  Brug  førte  rigtigere  Gradestok.  Brændevin  under  6  Grader 
ansees  og  behandles  ved  Indførslen  som  6gradig;  og  den  over  40  Grader 
som   40gradig«. 

Oplagene  for  Vine  og  Brændevine  vedblev  fremdeles  i  Overensstemmelse 
med  de,  ogsaa  for  andre  Handels-Varer,  ved  Fdg.  31.  Maj  1793  fastsatte 
Oplags-Regler.  Alle  før  samme  Fdg.  udgivne  Anordninger  om  Vin-  og 
Brændevins-Oplag,  altsaa  ogsaa  Told-Fdg.  26.  Novbr.  1768  X  Cap.  10  Art., 
ophævedes.  Heraf  fulgte,  at  de  Godtgørelser,  som  hidtil  havde  været  nogle 
faa  enkelte  Stæder  tilstaaedc  for  Lækage.  Bærme  o.  d,  eller  for  Udførsel 
til  indenrigske  Steder  m.  v.,  herefter,  imod  den  nu  givne  betydelige  Ned- 
is* 

sættelse  i  Fortoldningen,  bortfaldt;  og  at  alle  Danske  og  Norske  Køb- 
stæder, som  ved  de  nævnte  Oplags-Fdg.  havde  faaet  billig  og  lige  Adgang 
til  udenlandsk  Handel  med  Varer  i  Almindelighed,  ogsaa  i  Henseende  til 
Vin-  og  Brændevinshandelen  herefter  skulde  nyde  lige  Rettigheder. 

Rekognition  ved  Udførslen  af  Vine  og  Brændevine  til  fremmede  Steder 
skulde  erlægges,  i  Kjøbenhavn  som  i  de  andre  Stæder,  med  l°/o. 

Tabel  ved  Fdg.  17.  Decbr.  1794. 

Brændevin 


Af  Styrke 

Indeholder 

Altsaa  et  Oks« 

ih.  eller  240   Potter 

Spiritus 

Vand 

indeh.   Spiritus 

svarer  i  Afgift  efter 

12 

/$  pr.   Pot  Sprit 

6  Gr. 

6/l2 

6/l2 

120  Potter 

15     Rdl. 

12     - 

l2/l8 

6/l8 

160        — 

20      — 

18     - 

18/24 

6/24 

180 

2272  - 

24     - 

24/30 

6/30 

192 

24      — 

30     - 

30/36 

6/36 

200        — 

25      — 

40     - 

40/46 

6/46 

20816/23- 

26 

Det  næste  Arbejde,  Finanskommissionen  tog  sig  paa*),  var  at 
rydde  grundigt  op  i  det  uværdige  Sportelsystem,  som  var  knyttet  til 
Datidens  Told-  og  Konsumtionsvæsen.  Kommissionen  skildrer  det 
saaledes,  at  disse  Sportler,  der  »dels  som  saakaldte  Skriverpenge,  dels 
under  andet  Navn,  fra  Tid  til  anden  var  blevne  indførte,  og  som 
udgjorde  Hovedbestanddelen  af  Toldbetjentenes  Indtægter« ,  enten  var 
»uforholdsmæssige  foreskrevne  eller  aldeles  ubestemte«,  hvorved 
mange  »Misbrug«  havde  »indsneget  sig«.  Da  nemlig  disse  Sportler 
erlagdes  af  de  Handlende  direkte  til  Tolderne  selv,  kunde  det  ikke 
undgaas,  at  »den  Maade«,  hvorpaa  de  gaves  og  modtoges,  ej  just  var 
synderlig  »værdig  for  den  Modtagende«  eller  »anstændig  for  de  Ydende«. 
Betjentens  »retmæssige  Krav«  fik  »Anseendet  af  en  Slags  Tryglen«,  og 
de  Handlendes  og  Søfarendes  »Gavmildhed  Anseende  af  en  Slags 
Egennytte,  der  vil  tilkøbe  Gunst  og  utilladt  Føjelighed«.  Og  disse 
»Omstændigheder«  forekom  Kommissionen  at  maatte  være  »lige  ube- 
hagelige for  den  ærekære  Betjent  og  den  redelige  Borger«. 


•)  Vi  forbigaar  her  Lovgivningen  om  Trælasthandelen  i  Norge  (Fdg.  22.  April  1795), 
som  omfatter  specifikt  norske  Forhold.  Ej  heller  er  PI.  22.  Juli  1794  om  Følgesedler 
omtalt,  da  den  savner  almen  Interesse. 

Derfor  foreslog  nu  Kommissionen  lydelige,  billige  og  overall  lige 
Hegler«.  Sportlerne  skulde  fastsættes  som  smaa ,  passende,  en  Gang 
for  alle  bestemte  Tillæg  til  Afgiftsbeløbene,  de  blev  at  indbetale  til 
del  Offentlige,  men  saaledes,  al  de  holdles  i  en  særlig  > Sportel-Kasse 
paa  hvert  Toldsted«  for  derefter  maanedlig  at  fordeles  mellem  Told- 
betjentene. Al  videre  »Betaling  eller  Gave«  skulde  del  være  disse 
forbudt  at  modtage. 

I  Henhold  hertil  udvirkedes  under  30.  December  1795  et  herpaa 
bygget  Sportel-Reglement.  Dette  blev  senere  optaget  i  sin  Helhed 
som  Bestanddel  af  Toldforordningen  af  1.  Februar  1797. 

Til  denne  ville  vi  nu  vende  os. 


VII. 

Som  det  vil  mindes,  var  den  store  Finanskommission  i  sin  Tid, 
d.  2.  Maj  1787,  bleven  nedsat  med  den  Hovedopgave  at  tage  under 
Overvejelse:  »om  en  friere  Handel  end  den,  som  efter  det  hidtil 
antagne  System  fandt  Sted,  maatte  være  fordelagtig  for  Riget«. 

Først  fulde  9  Aar  efter  —  nemlig  i  en  Indstilling  af  19.  Maj  1796 
—  naaede  den  til  at  afgive  en  udtømmende  og  principiel  Besvarelse  af 
dette  Spørgsmaal  og  Betænkning  over  den  samlede  Toldlovgivning. 

Det  var  derfor  naturligt,  at  den  maatte  begynde  med  en  kort 
Redegørelse  for,  hvorfor  det  havde  varet  saa  længe,  inden  den  var 
skreden  til  Udførelsen  af  sit  egentlige  Hovedhverv.  »Den  behøvede«, 
siger  den,  »ikke  megen  Undersøgelse  for  at  forvisse  sig  om,  at  Handelen 
under  det  System,  som  stod,  da  det  allerhøjeste  Kommissorium  gaves, 
var  meget  tvungen,  og  at  den  under  saadant  System  vanskeligen 
kunde  trives«.  Men  samtidig  var  det  lige  saa  hurtigt  blevet  Kommis- 
sionen klart,  at  »en  almindelig  og  hastig  Forandring  i  det  hele  System 
paa  én  Gang  maatte  af  adskillige  Aarsager  holdes  for  betænkeligt; 
især« — tilføjer  den — »da  Pengevæsenets  Forfatning  var  saa  vaklende 
og  mislig,  at  et  sikkert  Toldafgiftssystem  endnu  ikke  kunde  befæstes 
paa  nogen  stadig  Grund«. 

Kommissionen  havde  derfor  anset  det  for  sin  Pligt  først  og 
fremmest  at  oppebi  det  Tidspunkt,  da  Pengevæsenet  atter  var  blevet 
ordnet,  og  den  havde  i  saa  Henseende  endog  ydet  sin  Medvirkning 
ved  at  udarbejde  de  nærmere  Bestemmelser  ved  Oprettelsen  af  Species- 
banken  for  Danmark-Norge  i  1791.  Dernæst  var  man  iøvrigt  gaaet 
Eksperimentets  Vej  og  havde  saaledes  søgt  at  løse  sin  store  Opgave 
stykkevis.  »I  det  Tidsrum,  medens  Pengevæsenet  rettede  sig,  gjordes 
Forsøg  nu  med  en,  nu  med  en  anden  vigtig  Gren  af  Varehandelen 
for  af  disse  Forsøg  endnu  mere  at  drage  Erfaringer  til  Vejledning  af 
det  hele«.     Saaledes  havde  man,   siger  Kommissionen,   med  velberaad 

I  lu  førsl  faael  indført  en  friere  Kornhandel  for  Danmark-Norge, 
umiddelbart  efter  en  friere  Kvæg  handel  for  Danmark,  siden  efter  ud- 
vide! og  ordnel  Kreditoplag  s  væsenet  og  endelig  sørget  for,  al  Norge  fik 
en  friere  Trælasthandel.  Endelig  havde  Kommissionen  ogsaa  hafl 
Andel  i  Nedsættelsen  af  Afgifterne  paa  Vin  og  fremmede  Brændevine 
samt  paa  Omordningen  af  Toldvæsenels  Sportelvæsen.  Men  under  all 
dette  havde  stedse  det  ledende  Hensyn  været:  »at  bane  Vejen  for  et 
forandret  og  friere  Handels-  og  Toldsystem«. 

Saa  vidt  man  havde  kunnet  spore,  havde  samtlige  nævnte  Foran- 
staltninger gjort  den  tilsigtede  Nytte. 

De  danske  Conrantsedler,  som  i  sin  Tid  havde  været  nede  i  en 
Kurs  af  160  mod  den  hamborgske  Speciesdaler,  stod  nu  i  Pari,  og 
man  kunde  altsaa  endelig  bestemme  Toldafgifterne  efter  Varernes 
Værd  og  være  sikker  paa,  at  de  fik  »den  Klækkelighed,  som  der 
gjordes  Regning  paa«. 

I  Kornhandelen,  som  tidligere  havde  været  idel  »Afmagt  og  For- 
virring«, var  der  nu  indtraadt  »Lov  og  Orden«  —  Statskassen  havde 
i  Told  faaet,  hvad  den  kunde  og  burde  —  Staten  fik  Forraad  og 
Jævnpris  —  Kjøbenhavn  havde  Aar  efter  andet  faaet  2/3  af  sit  Rug- 
forbrug fra  fremmede  Steder  —  Norge  var  blevet  rigeligt  forsynet  — 
og  dog  var  den  danske  Kornproduktion  saa  langt  fra  gaaet  tilbage, 
at  den  tvertimod  i  det  hele  havde  vundet. 

Om  Kvæghandelen  gjaldt  det  samme.  Jylland  havde  siden  1788 
udført  et  langt  større  Antal  Kvæg  og  Faar,  og  Kongens  Kasse  faaet 
større  Indtægter.  1786  —  87  (da  Øksnetolden  havde  været  2  Rdl.  40  /j 
pr.  Stk.)  angaves  der  til  Udførsel  fra  Jylland  det  første  Aar:  6002  Stk., 
hvortil  svarede  et  samlet  Toldbeløb  af  14,832  Rdl.,  1787:  5654  Stkr. 
(og  14,226  Rdl.).  Derimod  var  der  i  1794—95  angivet  til  Udførsel  hen- 
holdsvis 22,116  Stkr.  til  en  Told  af  29,615  Rdl.  og  18,228  Stkr.  til  en 
Told  af  27,310  Rdl.  Krigsbegivenhederne  i  Evropa  havde  vel  utvivlsomt 
haft  deres  Andel  heri,  men  man  havde  dog  oplevet  Krig  før  uden 
at  se  en  paa  nært  Hold  saa  stor  Udførsel.  I  tidligere  Aaringer  havde 
det  højeste  Antal,  der  var  naaet,  været  15,430  Stkr.  i  1781.  —  Og 
desuden  var  der  i  samme  Tidsrum  udført  saa  store  Partier  saltet  Kød 
som  ingenSinde  tidligere,  saaledes  1794  alene  fra  Aalborg  ca.  6000  Tdr. 
og  fra  Randers  ca.  9400  Tdr.,  og  det  til  Trods  for,  at  der  var  blevet 
betalt  en  Udførselstold  af  40  ft  pr.  Td.,  medens  man  tidligere  havde 
givet  Udførselspræmier  af  op  til  1   Rdl.  pr.  Td. 

Den  friere  Vinhandel  og  den  norske  Trælasthandel  havde  endnu 
kun  varet  saa  kort  Tid,  at  man  vanskelig  kunde  danne  sig  nogen  af- 
gørende Dom,  men  det  syntes  allerede,  som  om  der  vilde  blive  bragt 

mere  Orden  og  Drift  ind  i  Omsætningen  af  disse  Varer.  Allerede  det 
første  Aar  efter  Afgiftsnedsættelsen  havde  Norge  i  den  nedsatte  Told 
afgivet  en  større  Sum  i  Toldintrader  for  Vin  og  fremmede  Brænde- 
vine end  i  de  nærmest  forudgaaende  Aar,  og  de  danske  Provinser 
(udenfor  Kjøbenhavn)  ligeledes.  I  Kjøbenhavn  var  ganske  vist  Vin- 
forbruget  gaaet  tilbage,  men  det  var  paa  Grund  af  den  store  Ildebrand. 
Det  udvidede  Kreditoplag  var  givet  i  den  Hensigt,  at  de  Handlende 
kunde  forbinde  Transitforretning  med  deres  Importhandel,  »uden  at 
Afgifterne  paa  denne  skulde  stanse  hin,  og  at  de  skulde  sættes  i 
Stand  til  at  svare  en  saa  meget  højere  Indførselstold ,  fordi  de  ikke 
behøvede  at  staa  i  Forskud  for  Toldrettighederne«.  Og  det  havde  da 
ogsaa  vist  sig,  at  siden  1793  var  Toldrekognitionerne  i  Kjøbenhavn 
stegne  saaledes,  at  medens  de  Aaret  før,  1792,  kun  havde  givet  en 
Indtægt  af  4,577  Rdl.,  havde  Beløbet  været  i: 

1794 11,177  Rdl.*) 

1795 18,607    — 

Efter  at  saaledes  alle  disse  forskellige  Forsøg  vare  blevne  kronede 
med  Held,  havde  Kommissionen  endelig  besluttet  sig  til  at  tage  sin 
Hovedopgave  op  til  samlet  Behandling  paa  Grundlag  af  de  indsamlede 
Erfaringer.  Og  *om  Resultatet  heraf  foreslog  man  nu  at  skride  til 
Indførelsen  af  »et  friere  Handels-  og  Toldsystem  i  det  hele«. 

I  Motiveringen  heraf  fremhæves  det,  at  der  ved  et  sligt  System 
stedse  er  tvende  Hovedhensyn  at  tage,  nemlig  til  den  indenlandske 
Industri  og  til  Finanserne. 

Til  en  Begyndelse  undersøger  imidlertid  Kommissionen  Handelens 
og  Skibsfartens  Baand  og  Byrder. 

Søhandelen,  udvikler  den,  er  efter  sin  Natur  en  usikker  og  vanskelig 
Næringsvej.  Den  kræver  store  Pengeforskud  og  udstrakt  Kredit;  saa- 
vel  Varer  som  Penge  fluktuere  let  i  Værdi,  medens  Rejserne  staa  paa 
(Konjunkturrisiko),  og  Ladningerne  maa  ifølge  Sagens  Natur  betroes  et 
ustadigt  Element«  (Risiko  for  Søskade  og  Forlis),  for  ej  at  tale  om, 
at   Varerne  kunne  fordærves,  Kapere  opbringe  Skibet  osv.  osv. 

Alt  dette  er  imidlertid  uadskilleligt  fra  Handelens  Natur.  Men 
hertil  kommer  desuden:  1)  at  nu  en,  nu  en  anden  Vare  unddrages 
fra  den  lovlige  Handel,  2)  at  Afgifterne  paa  Varerne  ved  Ind-,  Ud- 
eller  Gennemførslen  vokser  højere,  end  Varerne  kunne  bære  dem, 
.''>)  at  'toldvæsenets  Formaliteter  betage  Ejerne  den  fri  Raadighed  over 
og    Tilsyn    med  Varerne,    »saa  at  de  Handlende  maa  tilkøbe  sig  Føje- 

*)     Varer  til   Vestindien   nberegnet. 

lighed  af  Toldvæsenets  Betjentere  .  Alle  disse  Ekstra-Vanskeligheder 
føjer  Lovgivningen  unødigen  til. 

Ældre  Tider  kendte  ikke  sligt,  men  Staternes  Fornødenheder  og 
Forsvarsmidler    blev    efterhaanden    mange  og   kostbare,    og  lidt   efter 

lidt  forøgedes  Afgifterne  paa  Handelen,  ofte  endog  mere  end  Varerne 
kunde  laale  al  bære,  »Fabrikfliden  fandtes  at  kunne  give  Fordele,  og 
nu  vilde  saa  godt  som  enhver  Slat  fabrikere  All  selv.  Og  for  at 
delte  kunde  ske,  forbødes  Indførsel  af  fabrikerede  Varer,  Udførsel  af 
Raaprodukter.  For  at  inddrive  Afgifterne  og  holde  Forbudene  i  Kraft 
mangfoldiggjordes  Toldformaliteterne«.  Med  Undtagelse  af  Holland, 
Hamborg  og  Lybæk  havde  efterhaanden  alle  evropæiske  Stater  optaget 
dette  Tvangssystem,  og  Danmark  havde  fulgt  det  almindelige  Ekempel. 
Især  havde  det  fra  Midten  af  det  18.  Aarhundrcde  indført: 

A)  en  Mængde  Forbud  mod  Ind-  og  Udførsel; 

B)  højere  Toldafgifter  og  mange  Slags  Afgifter; 

C)  vidtløftige  og  til  Dels  kostbare  Toldbodformaliteter. 
Alle  disse  tre  Ting  vare  efter  Kommissionens  Mening  fejle. 
Forbudene   vare  for   mange.     Der  var  Indførselsforbud  for  henved 

150  Varesorter,  deriblandt  saa  vigtige  som  uldne  Varer,  Snedker-  og 
Drejerarbejde  —  altsaa  Varer  med  saa  almindelige  Benævnelser,  at  en 
Hærskare  af  forskellige  Vareslags  atter  faldt  ind  herunder.  Desuden 
var  der  12  Vareklasser,  som  det  var  forbudt  at  udføre,  og  disse  for- 
skellige Forbud  vare  heller  ikke  lige  (ens)  for  alle  Staterne.  Hertug- 
dømmerne havde  det  mindste  Antal,  Norge  et  større.  Danmark  de 
fleste.  Nogle  Varer  vare  forbudte  i  et  Stift  og  ikke  i  andre,  nogle  i 
en  By,  ikke  i  andre  i  samme  Rige.  Dette  forvirrede  end  yderligere 
Menigmand  og  opvakte  »Misundelse  af  nogle  Staters  Indvaanere  mod 
andre«.  I  Norge  kunde  der  til  Eksempel  indføres  Klædevarer,  Silke- 
tøjer og  Kattuner,  men  i  Danmark  vare  de  forbudte;  ved  Grænsen 
mellem  Jylland  og  Slesvig  faldt  især  saadanne  Uligheder  stærkt  i 
Øjnene. 

Dernæst  var  der  mange  Forbud  mod  Varer,  som  paa  den  Tid, 
Forbudet  gaves,  endnu  ikke  produceredes  herhjemme  i  tilstrækkelig 
Mængde,  ja  hvoraf  der  i  1796,  efter  at  Forbudet  havde  staaet  i  50  Aar, 
endnu  ikke  produceredes  nok,  saaledes  Silketøjer,  Silkebaand  o.  lgn. 
(Fabrikationen  indskrænkede  sig  til  Kjøbenhavn  og  kunde  ikke  en 
Gang  forsyne  denne  Stad),  uldne  Varer  (indsmugledes  i  Mængde,  især 
i  Provinserne),  grove  Lærreder  (»som  Militærstaterne  fra  fremmede 
Steder  ideligen  forsynes  med!!«),  Leer  og  Skæreknive  (forbødes  i  sin 
Tid  af  Hensyn  til  en  Fabrik  i  Jylland,  som  gik  fallit;  der  kom  vel 
en  ny,  men  den  producerede  ikke  tilstrækkeligt).  —  Atter  andre  For- 

hud  vare  blevne  staaende ,  skønt  de  vare  fremkaldte  af  specielle  Aar- 
sager,  der  forlængst  vare  ophørte.  I  1730  tbrbødes  det  saaledes  at 
ind  fore  Jern  for  at  skaffe  norske  Jern  Afsætning  og  tillige  bestemtes 
det,  at  Prisen  paa  norsk  Jern  i  Fredstid  ikke  maatte  overstige  en  vis 
Pris.  I  de  sidste  Aar  før  1796  var  imidlertid  Verdensprisen  bleven 
en  halv  Gang  saa  høj,  og  de  norske  Jern  varer  gik  følgelig  til  Udlandet, 
men  desuagtet  vedblev  Forbudet  at  bestaa.  Paa  samme  Maade  betalte 
Udførslen  af  Flasker  sig  saa  godt,  at  Glasværkerne  ikke  kunde  forsyne 
Rigerne  til  Trods  for  Indførselsforbudet.  Et  Forbud,  som  det  nys- 
nævnte mod  Leer,  blev  naturligvis  ikke  i  Praksis  overholdt,  hvad 
Kommissionen  billiger,  da  jo  ellers  Korn-Produktionen  forlængst  havde 
maattet  stanse. 

Kommissionen  anfører  ogsaa,  at  Fdg.  af  4.  Marts  1774  forbød 
Importen  af  fremmede  Fiskevarer  i  Danmark  og  Hertugdømmerne 
under  Hensyn  til,  at  det  søndenfjeldske  Norge  var  indskrænket  til  de 
nævnte  Lande  i  Henseende  til  sin  Kornindførsel;  Norge  blev  1788  løst 
fra  denne  Forpligtelse,  de  andre  Lande  ikke  for  deres  tilsvarende. 
Dette  var  dog  aabenbart  Kommissionens  egen  Fejl  og  tager  sig  derfor 
som  Anke  underlig  ud  i  dens  egen  Mund. 

Der  herskede  endelig  den  største  Uklarhed  i  Toldlovgivningen. 
Fdg.  af  19.  Februar  1753  havde  saaledes  forbudt  en  Mængde  Import- 
artikler, Toldtarifen  af  1798  indeholdt  en  udtrykkelig  Bestemmelse  om, 
»at  Alle  og  Enhver  ved  den  skal  underrettes  om,  hvilke  Varer,  der 
ere  forbudte  at  ind-  og  udføre  eller  ikke«,  og  nævner  derpaa  mange 
af  de  tidligere  forbudte  Varer,  men  derimod  ikke  andre.  Dette  gav 
Anledning  til  de  mest  modstridende  Fortolkninger.  Senere  havde 
Overdaadighedsforordningen  af  20.  Januar  1783  fremkaldt  mange 
lignende  Tvivlsmaal. 

Der  var  for  mange  Slags  Toldafgifter,  og  de  vare  for  høje  i  Forhold 
til  Varernes  Værdi.  Afgifterne  hvilede  dels  paa  Skibene,  dels  paa 
Varerne.  De,  som  hvilede  paa  Varerne,  vare  delte  i  3  forskellige 
Slags:  Told,  Konsumtion  og  Accise,  som  beregnedes  hver  for  sig. 
Disse  tre  Afgifter  udgjorde  undertiden  tilsammen  for  fremmede  Varer 
lige  saa  meget  som  eller  mere  end  deres  hele  Værdi  og  var  næsten 
aldrig  under  10%.  —  Af  Afgifterne  paa  Skibene  var  derimod  egentlig 
kun  Ekstralastepenge  trykkende.  For  de  indenrigske  Lastepenges 
Vedkommende  holdt  man  det  dog  for  urigtigt,  at  de  beregnedes  med 
samme  Beløb  for  de  korteste  og  de  længste  Rejser;  desuden  var  det 
vanskeligt  og  ubekvemt,  at  der  var  saa  mange  Slags  Skibsafgifter 
efter  Læsledrægtigheden,  saaledes  ordinære  Lastepenge,  Accise-Laste- 
penge, Fyrpenge  osv.,  hvilke  alle  beregnedes  og  opkrævedes  hver  for  sig. 

Al  al  denne  Omstændelighed  og  Vanskelighed  fulgte  naturlig,  at  Told- 
bodformaliteterne maatte  blive  bamle  vidtløftige  og  kostbare.  Alt  tnaatte 
gennemses  og  gennemsøges  for  at  forebygge  Smugleri,  Kontrollen 
maatte   blive   næsvis  og  generende,   fordi  de  overdrevent  høje  Afgifter 

fristede  til  urigtige  Angivelser.  Ganske  særlig  ankedes  der  over  de 
saakaldte  Toldbodeder  og   Husinkvisitioner.      Ederne   misbrugtes   ofte 

af  letsindige  Mennesker,  »som  derved  endog  vænnedes  til  at  blive 
ligegyldige  ved  Eden  for  Retlen,  paa  hvilken  Menneskenes  Velfærd, 
Ære  og  Liv  beror«.  Eftersøgelserne  i  selve  Købmandshusene  krænkede 
Husfreden  »og  udsatte  endog  den  redelige  Handlende  for  at  angives 
af  Had  eller  Hævngerrighed  og  at  lide  i  sin  Kredit,  endog  Intet  hos 
ham  findes«. 

Kommissionen  kom  herved  naturlig  ind  paa  sit  Yndlingstema , 
som  vi  allerede  kende  fra  Finans-Collegiets  Indstilling  om  Kommis- 
sionens Nedsættelse,  nemlig  Smugleriet.  »Det  er  en  Sandhed,  som 
alle  Staters  Historie  beviser,  at  naar  og  hvor  Forbud  gives  mod  Varer, 
som  Nødvendighed  og  Mode  gøre  gangbare,  og  (som)  ikke  fremvirkes 
i  Landet  selv  i  fornøden  Mængde  eller  til  saadan  Pris,  at  de  (kunne) 
konkurrere  med  fremmede  Varer  af  samme  Slags  —  der  smugles 
disse  Varer  ind  og  holdes  ikke  ude«.  I  Søstater  er  dette  ovenikøbet 
let,  i  Danmark-Norge  med  sine  300  Mile  Søkyster  ligefrem  fristende 
let.  Det  var  »vitterligt,  at  hverken  strengt  Opsyn  eller  Livs-  og  Æres- 
straf  har  kunnet  hæmme  Smuglerne  i  andre  Stater«.  Og  herhjemme 
var  det  saa,  at  »til  Trods  for  Forbudet  havde  hele  Landet  faaet  og 
forbrugt  franske  Silkevarer« ,  og  i  Provinserne  gik  man  med  tyske 
Sirtser  og  Kattuner,  skønt  alle  fremmede  Varer  af  den  Slags  var  for- 
budte —  kun  i  Kjøbenhavn  holdt  de  hjemmevævede  Sirtser  og  Kattuner 
»i  deres  smukke  Mønstre«  og  det  store  Marked  af  ostindiske  Varer 
Smuglergodset  ude.  Som  allerede  ovenfor  fortalt,  var  Indførslen  af 
Leer  forbudt,  men  »det  meste  af  Landets  Korn  mejes  med  tyske 
Leer«.  »Fremmed  Fajanee  har  været  forbudt,  men  den  mindste  Del 
af  den,  som  bruges  i  Landet,  er  indenlandsk <  —  kun  i  Kjøbenhavn 
kunde  Indførslen  af  kinesisk  Poreellæn  og  Kjøbenhavns  Porcellæns- 
fabrik  holde  fremmed  Fajance  ude  osv.  osv. 

Hvad  der  gjaldt  disse  Varer  (Nødvendigheds-  eller  Modeartikler) 
gjaldt  ligeledes  saadanne  Varer,  paa  hvilke  Toklen  var  uforholdsmæssig 
høj.  Herpaa  byder  Toldvæsenets  Historie  i  Danmark  afskrækkende 
Beviser.     Kommissionen  anfører  saaledes  følgende  Eksempler. 

Den  sammenstiller  Tolden  og  hvad  der  var  angivet  til  Fortoldning 
for  5  forskellige  Varesorter  i  3  forskellige  Perioder. 

A.     1753—55  var  Tolden  (Toldrullen  af  1732)  for: 


Andre  uldne-  og 

Vin 

Klæde 

Bomulds-Varer 

Silkevarer 

Brændevin 

pr.  Oksehoved 

10  a  12°/o 

5,6  å  10% 

10% 

ca.  10% 

6  å  9  Rdl 

!!of  Yar  Tolden  (Toldfdg.  1762)  bleven  forhøjet  til: 

C     1781 — 83  ) 

Andre  uldne-  og  Vin 

Klæde  Bomulds-Varer  Silkevarer  Brændevin  pr.  Oksehoved 

40%  30  å  40%        40  å  50%         40  å  50%       19  Rdl.  19  fi 

I  disse  3  Perioder  angaves  til  Fortoldning  for  følgende^Beløb : 


Andre  uldne-  og 

Klæde 

Bomulds-Varer 

Silkevarer 

Brændevin 

Vin 

Rdl. 

Rdl. 

Rdl. 

Rdl. 

Rdl. 

Periode  A. . . 

.   80,000 

238,000 

65,000 

54,000 

46,000 

B... 

.    14,000 

54,000 

7,000 

33,000 

38,000 

C... 

.     6,000 

20,000 

3,000 

17,000 

15,000 

Da  Tolden  paa  Vin  og  Brændevin  i  den  følgende  Tid  var  bleven 
endnu  mere  forhøjet,  forsvandt  efterhaanden  saa  godt  som  al  Told- 
indtægt heraf  udenfor  Kjøbenhavn,  men  da  den  atter  i  1795  var  bleven 
nedsat,  vare  Fortoldningerne  begyndte  igen,  og  det  samme  havde 
været  Tilfældet  for  Norges  Vedkommende. 

Siden  1778  var  Told-  og  Konsumtionsvæsenet  blevet  administreret 
paa  kgl.  Regning,  og  Tilsynet  var  derved  blevet  skærpet  —  men 
Intet  havde  hjulpet.  Det  gik  endog  saa  vidt,  »at  den  duelige  Told- 
betjent, som  tillige  er  en  moralsk  god  Mand,  faar  Valget  mellem  at 
forsømme  Pligt  og  leve  roligen  eller  at  hades  og  høre  Bebrejdelser 
for  at  kvæle  de  borgerlige  Næringer,  som  under  føjeligere  Betjente 
opstaa  i  Nabobyen«. 

En  saadan  regelmæssig  Smuglerhandel  burde  imidlertid  paa  ingen 
Maade  tillades  længere.  Thi  derved  blev  Handelen  »ledet  fra  Køb- 
stæderne, hvor  den  skulde  befæste  sig,  til  Strandkanter  og  Udhavne«. 
Naar  Toldsystemet  fremavler  Smugleriet,  virker  det  tillige  »imod  sit 
Øjemed  for  den  indenlandske  Industri;  thi  de  Varer,  som  efter  For- 
budenes Hensigt  skulle  holdes  ude,  komme  helt  frit  ind«.  Og  saaledes 
blev  Undersaatterne  »fra  tidlig  Ungdom  vænnet  til  at  ringeagte  og 
trodse  Love  og  Regering«. 

Altsaa  —  Tvangssystemet  maatte  og  burde  falde. 

Men    hvorledes   kunde  et  friere  Syslen]   indføres   Og   indrettes. 
Ja,    herom  siger   Kommissionen   først   og  fremmest   disse   gyldne 
Ord,  at  dersom   »Stat,  Næringer  og  de  offentlige  Afgifter  nu  fra  ny  af 

kunde  ordnes  og  hestemines  ,  saa  kunde  det  blive  et  vigtigt  Spørgs- 
maal,  om  ikke  al  Indførsel,  Udførsel  og  Omførsel  af  Varer,  saa  Længe 
disse  ere  i  Bevægelse  for  at  omsættes  og  erhverve,  burde  lades  ganske 
frit  Løb«.  »Staternes  Beliggenhed  for  Handel  og  Søfart,  Erfaringerne 
om  en  fuld  Frihandel,  saa  vidt  disse  fra  andre  Steder,  til  Eks.  Ham- 
borg og  Livorno,  kunne  haves,  ja  mange  andre  Omstændigheder  synes 
at  kunne  tale  derfor«. 

Men  —  omend  Frihandel  nok  saa  meget  er  Idealet,  saa  maa 
Kommissionen  straks  med  et  Suk  tilføje :  »her  haves  ikke  frie  Hænder. 
Efterhaanden  ere  Tvangslovene  indførte  og  befæstede,  efterhaanden  ere 
Toldafgifterne  fremvoksede  og  blevne  nødvendige  som  en  vigtig 
Hjælpekilde  for  Finanserne,  efterhaanden  have  Næringer  grundet  sig 
ved  Siden-  af  Tvang  og  Toldafgifterne  —  og  kun  efterhaanden  synes 
altsaa  Forandringer  til  mere  Frihed  i  Handel  at  kunne  indføres«. 

Og  følgelig  »drister  man  sig  ikke  til  at  gaa  videre  end  til  at  til- 
raade  et  System,  hvor  Forbudene  ophæves,  Toldafgifterne  sammen- 
drages og  sættes  i  Forhold  til  Værdien  af  Varerne,  paa  hvilke  de 
hefte,  Toldvæsenets  Formaliteter  forkortes,  men  ordnes  tillige«. 


Til  Basis  for  et  saadant  System  burde  efter  Kommissionens 
Mening  lægges  følgende  almindelige  Grundsætninger. 

I.  Alle  Ind-  og  Udførselsforbud  burde  ophæves  og  af  alle  Slags 
Varer  uden  Forskel  herefter  tillades  Indførsel  og  Udførsel. 

Fra  denne  almindelige  Regel  foreslog  man  dog  visse  Undtagelser: 
kinesiske  og  ostindiske  Varer  burde  fremdeles  kun  kunne  indføres 
med  indenlandske  Skibe,  og  for  at  de  hvide  ostindiske  Bomuldsvarer 
fremdeles  kunde  afsættes,  maatte  Indførselsforbudet  mod  trykkede 
Sirtser  og  Kattuner  vedblivende  staa  ved  Magt.  Endvidere  burde 
Indførslen  af  Sukker  være  forbudt  af  Hensyn  til  Set.  Croix,  Kaffe  af 
Hensyn  til  Regeringens  vestindiske  Handel,  Glasvarer  for  de  norske 
Glasværkers  Skyld,  Fajance  og  Poreellæn  (undt.  kinesisk  Porcellæn 
med  det  Asiatiske  Kompagnis  Skibe)  af  Hensyn  til  den  kgl.  Porcellæns- 
fabrik,  og  fremmede  Spillekort,  fordi  Afgiften  deraf  var  henlagt  til 
Frederiks  Hospital. 

Endelig    foreslog    man   ogsaa   at   forbyde  Indførslen   af  fremmede 

Klædevarer,  men  kun  i  5  Aar,  for  at  give  den  indenlandske  Fabrika- 
tion Lejlighed  til  at  forberede  sig  til  at  tage  Konkurrencen  op  med 
Udlandet. 

II.  Alle  fremmede  Varer,  som  det  var  tilladt  at  indføre,  maatte 
uhindret   føres  og  afsættes  fra  Sted  til  andet  indenrigs  og  mellemrigs. 

III.  De  mange  forskellige  Afgifter  burde  sammendrages  til  en 
enkelt,  en  Toldafgift,  der  opkrævedes  som  Indførsels-,  Udførsels-  og 
Transittold.  Ved  Ind-  og  Udførslen  skulde  der  dog  ogsaa  betales  det 
ved  Sportelreglementet  af  30.  Decbr.  1795  fastsatte  Beløb  til  Told- 
væsenets Sportelkasse,  hvorhos  selvfølgelig  saadanne  mindre  Tillægs- 
afgifter, der  vare  henlagte  til  et  eller  andet  offentligt  Brug  i  en  eller 
anden  By,  vedblivende  maatte  opkræves.  Samtlige  Afgifter  skulde 
imidlertid  altid  beregnes  og  oppebæres  paa  eet  Sted,  nemlig  det  ved- 
kommende Toldkontor,  og  opføres  der  i  Toldsedlerne  og  Toldregn- 
skaberne. Til  Publikums  Underretning  skulde  der  paa  ethvert  Told- 
kontor opslaas  en  Fortegnelse  over  Afgifternes  samlede  Størrelse. 

IV.  Mellemrigstolden  foresloges  opført  som  særskilt  Afgift. 

V.  Alle  Varer,  ogsaa  saakaldte  Contrebande-Varer,  skulde  kunne 
oplægges  til  Udførsel  under  Toldsynets  Værge  og  Opsyn.  Med  Kredit- 
oplagsvarer  skulde  der  forholdes  efter  Fdg.  af  31.  Maj  1793  —  dog  at 
Kommissionen  gjorde  den  vigtige  Tilføjelse,  at  »Fabriksvarer,  især  de 
finere,  saasom  Silketøjer,  Bomulds-  og  uldne  Fabrikvarer«  ikke  burde 
kunne  tages  paa  Kreditoplag  for  ikke  derved  »at  naa  en  Fordel  mere 
i  Konkurrencen  med  indenlandske  Varer  af  samme  Slags«. 

VI.  For  saa  vidt  fremmede  Varer  ikke  angaves  til  Udførsel  eller 
til  Kreditoplag,  skulde  de  fortoldes  straks.  Fra  Transitoplag  kunde 
de  anføres  til  Kreditoplag  eller  Fortoldning. 

VII.  Ved  Bestemmelsen  af  Indførselstolden  skulde  man  gaa 
saaledes  frem  : 

1)  »Man  antager  efter  Grundsætninger,  hvor  mange  Procent  en- 
hver Slags  Varer  kan  og  bør  afgive  i  Toldafgift« ; 

2)  »Varens  gangbare  Middelpris  her  paa  Stedet  lægges  til  Grund 
for  Værdien« ; 

3)  »fra  denne  Værdi,  som  indbefatter  Fragt,  Assurance,  Provision, 
erlagt  Toldbodafgift  her,  fradrages  visse  Procent  for  disse  Omkostninger 
og  Afgifter;  og  den  tilbageblivende  Værdi  bliver  den,  efter  hvilken 
Toldafgifterne  procentvis  anslaas«. 

4)  »Naar  saaledes  den  Værdi,  af  hvilken  Tolden  bør  beregnes, 
er  opgivet,  og  det  tillige  er  bestemt,  hvortil  Tolden  af  hver  100  Rdl.'s 
Værdi    kan    ansættes,    da    reduceres   denne  Afgift   efter    Tal,    Vægt  og 

Maal  for  alle  Varer,  som  under  Tal,  Vægi  og  Maal  kunne  henføres, 
og  saa  Udel  som  muligt  overlades  HI  Betjentenes  Taksation*. 

VIII.  Ved  den  procentvise  Ansættelse  af  Indførselstolden  skulde 
der  især  tages   Hensyn   til: 

A)  Om  Varen  var  en  Nødvendighedsartikel  eller  en  »Bekvemme- 
lighedsvare« (som  vel  kan  bruges,  men  og  undværes«)  eller  endelig 
en  Luksusvare  (»som  er  aldeles  undværlig«). 

B)  Om  Varen  fremkom  raa  og  ubearbejdet,  saa  at  dens  Forædling 
kunde  give  Landets  Børn  Fortjeneste  eller  i  mer  eller  mindre  bearbejdet 
Tilstand. 

C)  Om  Varer  af  lige  Slags  frembringes  i  Landet  selv  »gode  og  i 
Mængde  eller  slette  og  ikke  i  Mængde«. 

D)  Om  Varerne  vanskeligere  eller  lettere  kunne  indsmugles. 


Udfra  de  sidstnævnte  Synspunkter  foreslog  Kommissionen: 
For  Raaprodukters  Vedkommende  en  Told  af  2 — 5 — 7  %  af 
Værdien  for  Nødvendighedsartikler  (saasom  Rujern,  Raasilke,  Uld, 
Bomuld,  Huder,  Hør,  Hamp,  Harpiks,  Kalksten  og  fremmede  Træ- 
sorter), 10%  for  Fortæringsgenstande  som  Korn,  Fedevarer,  andre 
Drikkevarer  end  Vin,  Husbygningstømmer  og  Farvevarer,  og  endelig 
10%  for  Ris,  Krydderier,  Sydfrugter  o.  lign.  Særskilt  nedsattes  Salt 
til  3  å  2|  pr.  Td.,  henholdsvis  for  spansk  og  fransk,  Stenkul  til 
1  Rdl.  pr.  Læst  (»den  indsniges  ikke  let«)  og  Tobaksblade  til  */>  fi  pr.  il. 
For  bearbejdede  og  forædlede  Varer  foreslog  Kommissionen  Satser 
fra  5  og  op  til  10%  for  til  Dels  forarbejdede  (saasom  beredte  Skind 
og  Huder,  Metaller  i  Traade  og  Plader,  ublegede  Lærreder  og  Drejler, 
utrykte  Kattuner  o.  lign.)  samt  som  Regel  10%  for  helt  forarbejdede 
Fabriksvarer  (saasom  Tekstilvarer  —  dog  at  Silke  varer  kun  var  sat  til 
5%,  fordi  de  let  kunde  indsniges!)  Derimod  sattes  Haandværksvarer, 
forsaavidt  de  vare  af  den  Beskaffenhed,  at  de  vanskelig  kunde  ind- 
sniges, til  24%. 

Ved  Ansættelsen  af  Udførselstolden  skulde  der  ligeledes  tages  Hen- 
syn til  Varens  mer  eller  mindre  forarbejdede  Tilstand  ,  og  hvor 
vanskelig  den  var  at  udsnige.  Satserne  foresloges  at  variere  mellem 
2—5—10—12%. 

Transittolden  sattes  til   1%. 

Herefter  skulde  det  overlades  til  General-Toldkammeret  at  ud- 
arbejde Tarifen  i  det  enkelte,  saaledes  at  Satserne  vel  beregnedes 
efter  Værdiprocenten,  men  derefter  omsattes  i  Maal  eller  Vægt.  (Dettes 
definitive  Indstilling  skete  først  den  22.  November  1796). 


Samtlige  Skibsafgifter  (Lastepenge,  Ekstralastepenge,  Aceiselaste- 
penge,  Stempelpenge  og  Skriverpenge)  bleve  nu  sammendragne  til  to: 
1)  Lastepenge  til  den  kgl.  Kasse  og  2)  Skriverpenge  til  Toldbetjentenes 
Sportelkasse. 

Det  foresloges  at  afskaffe  Opkrævelsen  af  Lastepenge  for  Inden- 
rigsfarten, undtagen  for  de  Skibes  Vedkommende,  som  gik  fra  de 
danske  Provinser  til  Kjøbenhavn,  idet  Fragtfordelene  i  Almindelighed 
her  vare  store  nok  til,  at  der  kunde  bæres  en  Afgift. 

Lokale  Afgifter,  saasom  Fyrpenge,  Mudderpenge,  Pælepenge  o.  lign. 
vedblev  efter  ethvert  Steds  Skik. 

Ranconpenge,  som  betaltes  af  de  indenlandske  Skibsfolk,  som 
befor  Farvandene  hinsides  Kap  Finisterre,  foresloges  at  bortfalde. 

Endelig  motiverer  Kommissionens  Indstilling  en  lang  Række 
Bestemmelser  til  Simplifikation  af  Toldbodformaliteterne. 

Herunder  kan  nævnes,  at  Tara  skulde  ansættes  i  rigtigt  Forhold 
og  al  Vurdering  foregaa  efter  bestemte  Regler.  Endelig  skulde  Vægt 
altid  saa  vidt  mulig  foretrækkes  for  Maaling. 

Endvidere  skulde  alle  Straffe  formildes  og  Bøder  nedsættes  samt 
Toldbodeder  »afskaffes  ganske  og  aldeles«.  I  Stedet  for  skulde  der 
indføres  den  »Forsikring  paa  ærlig  Mands  Tro  og  Love«,  som  allerede 
efter  Fdg.  af  31.  Maj   1793  var  indført  ved  Kreditoplagene. 

Endelig  ophævedes  Husinkvisitioner. 


Kommissionen  føjede  hertil  følgende  Slutningsbetragtninger.  Naar 
dette  friere  System  gennemføres,  venter  Kommissionen  sig,  at  de  »lov- 
lige Rørelser  i  Handelen  og  Skibsfarten  ville  tiltage  —  at  den  inden- 
rigske Omsætning  vil  lettes  og  den  udenlandske,  især  formedelst  Op- 
lagene, finde  Lejlighed  til  at  udvides  —  at  redelig  Handel  vil  betages 
mangen  Hindring,  som  hidtil  er  lagt  den  i  Vejen,  og  uredelig  Smug- 
handel savne  mangen  Tillokkelse  —  at  Handelsstæder  og  Handels- 
borgere    ville    alle    vinde    tilbage   den    Næring,    der   hidtil    til    Dels   er 

gaaet   dem   af  Hænderne      -  al   Straffes   Anvendelse   ved    Handels-  og 
Toldvæsenet    ville   blive  sjældne  og   mindre   ødelæggende   for   Enkelt- 
mand,  fordi  Fristelsen   til  Forbrydelse   tilintetgøres   eller   formindskes 
al  Toldvæsenets   Betjente    lettere   føre   Opsyn   og  efterkomme  Pligl 

—  at  Toldvæsenets  Regnskabsvæsen   kan   blive  langt  simplere  og  lettere 
og   Kassere visionsvæsenet  kortere  og  sikrere«. 

Som  vi  alle  vide,  er  til  Kommissionens  Hæder  denne  stolle  Profeti 
i   Et  og  Alt  gaaet  i  Opfyldelse.  —  —  — 

Men,  der  stod  endnu  et  »Hovedsporgsmaal«  tilbage  for  Kommis- 
sionen: hvorledes  skulde  man  kunne  forlige  dette  System  med  Hen- 
synet til  Industriens  Bestaaen? 

Hvad  Kommissionen  benævner  som  »Industri,«  deler  den  i  3  Hoved- 
grene: 1)  Jordbrug,  Bjergværksdrift  og  Fiskeri;  2)  »Fabrik-  og  Manu- 
fakturfliden, som  omformer  og  forædler  de  raa  Varer,  der  enten  i 
Landet  kunne  haves  eller  udefra  erholdes ;  hvortil  ogsaa  regnes 
Haandværksfliden  og  Husfliden«  ;  3)  Handelen  og  Søfarten,  som  om- 
sætter Landets  Produkter  og  Fornødenheder. 

At  disse  sidste  Erhverv  ubetinget  vilde  vinde  ved  Frihandelens 
System,  staar  Kommissionen  fuldkomment  klart.  Men  hvorledes  vilde 
det  mon  gaa  de  tvende  førstnævnte? 

Et  helt  Aarhnndrede  havde  Indførsel  af  Korn  til  Danmark  været 
forbudt,  og  naar  den  af  og  til  var  tilladt,  var  Tolden  72  $  pr.  Td.  Hvede, 
68  $  pr.  Td.  Rng  og  48  /3  pr.  Td.  Byg.  Men  Korndyrkningen  trivedes  ikke 
herved  —  den  stod  endogsaa  her  i  Danmark  tilbage  for  Hertugdømmerne, 
hvor  Korntolden  altid  havde  været  forholdsvis  lav.  Nu  havde  omvendt 
Kornfdg.  af  1788  vist,  at  Jordbruget  ikke  skadedes  ved  Frihed. 

Overhovedet  rejste  der  sig  kun  Betænkeligheder  for  den  egentlige 
Industris  Vedkommende.  Husfliden  vilde  nemlig  sandsynligvis  kunne 
bestaa  under  det  frieste  Handelssystem,  »saa  længe  Arbejdsomhed  og 
simple  huslige  Sæder  understøtte  den«.  Al  Slags  Reparationsarbejde 
var  ligeledes  uafhængigt  af  Toldsystemet,  ja  i  Grunden  overhovedet 
alt  Haandværk,  »hvis  Arbejde  grunder  sig  paa  Maal  og  Tilpasning 
efter  Ting,  Sted  og  Personer«. 

Tilbage  bliver  altsaa  kun  den  egentlige  Fabrik-  og  Manufaktur- 
virksomhed  samt  slige  Haandværk,  som  forfærdige  den  Slags  Varer, 
der  ere  Genstand  for  almindelig  Handel  og  Vandel.  Herom  siger  da 
Kommissionen:  »I  Forhold  til  den  øvrige,  langt  større  Del  af  Folke- 
mængden, som  lever  af  Jordbrug,  Bjergværksbrug,  Handel,  Fiskeri  og 
Søfart  og  af  de  nylig  angivne  Haandværk,  er  denne  Klasse  kun  liden. 
Men  den  er  derfor  ikke  uvigtig  .  Den  sætter  mange  Hænder  i 
Arbejde,    den   giver   den   raa  Vare    Forædling   indtil    den    dobbelte,   ja 

Fra  den  danske  Handels  Empire.     II.  '  •' 

Qerfoldige  Værdi.  Den  holder  endnu,  om  dens  Varer  ere  gode  og 
kunne  sælges  med  Jævnpris  med  fremmede  af  lige  Slags,  Penge  i 
Landet,  som  ellers  gik  ud  til  fremmede  Arbejdere«,  »den  har  i  en 
Kække  af  Aar  været  besynderlig  Genstand  for  Lovgivningen,  som  især 
med  Hensyn  til  at  fremme  dens  Arbejde  har  givet  Forbud  eller  sat 
høje  Toldafgifter«. 

Derfor  havde  Kommissionen,  forsikrer  den,  ingen  Sinde  under 
sine  vidtløftige  Overvejelser  tabt  disse  de  egentlig  industrielle  Erhverv 
af  Sigte.  »Men  den  har  imidlertid  heller  ikke  enten  af  Theori  eller  af 
Erfaringer  om  denne  Industris  Fremgang  under  det  hidtil  tvungne 
Handels-  og  Toldsystem  kunnet  finde  sig  overbevist  om,  at  Forbud 
og  høj  Told  almindelig  gavne  Fabrikationen  i  den  danske  Stat  nær  i 
den  Grad,  som  de  trykke  og  fordreje  Handelen  og  de  dermed  for- 
bundne Næringer«.  Kommissionen  har  derfor  troet  at  kunne  antage 
i  Principet:  1)  »at  ligesom  Fabriker  paa  ingen  Maade  bør  tvinges  og 
trykkes  for  Handelens  og  Søfartens  Skyld,  saa  bør  Handelen  og  Skibs- 
farten ikke  heller  almindelig  trykkes  for  Fabrikernes  Skyld,  2)  at  begge 
Næringer  med  Frihed  kunne  staa  hinanden  ved  Siden,  3)  at  ved  den  friere 
Handel  vinder  Fabrikanterne  lige  saa  vel  som  Jorddyrkerne  og  alle 
andre  Næringsdrivende,  idet  visse  Nødvendighedsgenstande  da  rime- 
ligvis ville  erholdes  til  billigere  Pris;  4)  at  forsaavidt  et  eller  andet 
Forbud  af  specielle  eller  lokale  Aarsager,  eller  fordi  det  engang  har 
været  givet  og  ikke  formenes  straks  at  kunne  afbrydes,  skulde  lindes 
antageligt,  da  maatte  dette  være  at  anse  som  en  Undtagelse  fra  den 
almindelige  Regel,  der  udelukker  Forbud  fra  Handelen;  5)  at  Told- 
væsenet vel  kan  komme  Fabrikationen  til  Hjælp  ved  Afgifter  paa  ind- 
gaaende  Fabriksvarer  og  paa  udgaaende  Raaprodukter ,  tjenlige  til 
Forædling,  men  at  dersom  Afgiften,  sættes  højere  end,  at  den  nogen- 
lunde kan  ventes  erlagt,  da  forfejles  endog  det  Øjemed,  som  for 
Fabrikationen  haves;  6)  at  naar  der  skulde  være  besynderlig  Aarsag 
for,  at  en  eller  anden  Fabrikationsgren  fortjener  Opmuntring,  da  bør 
Opmuntring  gives  ved  saadan  umiddelbar  Understøttelse  tilFabriken  selv, 
som  letter  dens  Udgifter  eller  forøger  dens  Indtægter  over  Beløbet  af  den 
Pris,  som  dens  Varer  i  Handel  og  Vandel  almindelig  gaa  og  gælde  for«. 

Specialundersøgelser  herom  henvistes  imidlertid  til  Commerce- 
Collegict,  der,  efter  hvad  man  havde  forvisset  sig  om,  var  enigt  med 
Finanskommissionen  i  Principet. 

Del    antoges«     herefter   som    »afgjort«    med    Hensyn    til    »Fabrik- 
systemet« : 

1)  at  den  størst  mulige  Frihed  for  Handelen  var  Hovedmidlet  til 
sammes  Fremme; 

2)  at  (Icmi  almindelige  Konkurrence  i  mange  Tilfælde  1<  1 1 1 1 1 1  c*  være 
uskadelig  for  Fabrikindustrien,  og  al  den  Fabrikation,  som  kan  have 
Fremgang  under  Konkurrencen  med  fremmede  Fabriker,  er  langl 
mere  sikker  og  byggel  paa  en  fastere  Grund  end  den,  der  beskærmes 
ved  usikre  Forbud; 

3)  al  Indførselsforbud  mod  Varer,  som  ikke  bruges  hyppigt,  kun 
vilde  blive  lil  ubetydelig  Nytte  for  Landets  Industri,  selv  om  de 
bleve  overholdte: 

4)  at  der  gives  andre  Midler  til  Fabrikflidens  Fremme  end  For- 
hud, men  at  paa  den  anden  Side  saadanne  passende  Understøttelser 
ogsaa  maatte  gives  til  Gengæld  for  Forbudenes  eller  de  høje  Told- 
satsers Ophævelse,  thi 

5)  paa  én  Gang  og  pludselig  at  afskaffe  alle  Forbud  og  Begunstigelser 
vilde  være  højst  betænkeligt. 

Commerce-Collegiet  havde  i  saa  Henseende  henledet  Opmærksom- 
heden paa,  at  man  i  hvert  Fald  foreløbig  maatte  beholde  Forbudet 
mod  Indførslen  af  fremmed  Klæde.  Da  der  nu  let  kunde  komme 
Strid  om,  hvad  der  var  Klæde,  hvad  ikke,  burde  vel  Forbudet  rettest 
lyde  paa  alle  Slags  uldne  Alenvarer.  Kommissionen  havde  imidlertid 
ladet  General-Toldkammeret  undersøge  Sagen  nærmere  og  havde  faaet 
konstateret,  at  grove  uldne  Alenvarer  til  Trods  for  det  hidtidige  For- 
bud længe  havde  været  en  Hovedartikel  i  Provinshandelen  (!).  Man 
troede  det  derfor  rettest  at  blive  ved  et  foreløbigt  Forbud  mod  Klæde- 
varer.  Overhovedet  holdt  man  for,  at  saafremt  man  skulde  beholde 
noget  som  helst  Forbud,  maatte  der  i  Lovgivningen  »gives  Vink  om«, 
at  det  om  visse  Aar  vilde  ophøre.  Med  denne  Begrænsning  kunde 
man  ogsaa  gaa  med  til  et  Forbud  mod  trykkede  Sirtser  og  Kattuner 
efter  Commerce-Collegiets  Forslag.  Derimod  afviste  man  efter  fornyet 
Overvejelse  helt  Forbudet  mod  Indførslen  af  fremmed  Fajance,  som 
brugtes  »nu  næsten  i  hver  Mands  Hus,  hvor  Tin  brugtes  før«.  Det 
danske  Porcellæn  var  »for  dyrt  for  Menigmand«,  det  danske  Stentøj 
var  for  slet. 

Man  sluttede  sig  endelig  i  Principet  til  de  fra  Commerce-Collegiet 
skete  Antydninger  om  Præmier  eller  Understøttelser  til  Hørheglere, 
Lærredsvæverier,  Dugmagere,  Tøjmagere,  Strømpevævere,  Hattemagere, 
Sejldugsfabrikanter  og  Rebslagere  samt  en  væsentlig  Beskyttelse  gennem 
en  Nedsættelse  eller  Ophævelse  af  Tolden  paa  vedkommende  Erhvervs 
Baamaterialier  for  Glasværker,  Garverier,  Handskemagere,  Sukker- 
raffinaderier, Papirmøller,  Sæbesyderier,  Kobberværker,  Isenkram- 
fabriker  osv. 

Kommissionen  resumerer  derefter  sit  Standpunkt  saaledes: 

19* 

De  Vanskeligheder,  som  befrygtedes  at  ville  møde  den  friere 
Handel  fra  Industriens  Side,  synes  altsaa,  saa  vidt  Kommissionen 
skønner,  at  hæves,  dels  ved  de  Fordele,  som  en  friere  Handel  synes 
at  tilbyde  Næringerne  i  Almindelighed,  dels  ved  de  Lettelser,  de  inden- 
landske Fabriker  vinde  i  Omsætningen  derved,  at  hine  ere  fri  for 
Afgifter,  disse  derimod  bære  Told,  Fragt,  Assurance  osv.,  og  bære 
Tolden  sikrere,  naar  der  indsniges  mindre;  dels  endelig  ved  ekstra- 
ordinær Understøttelse  for  visse  Fabriker.« 


Sluttelig  udtaler  Kommissionen  sig  om  det  ny  Systems  Indflydelse 
paa  Statens  Finanser.  Hvor  langt  dens  Medlemmer  i  de  10  Aar,  der 
vare  forløbne  siden  Kommissionens  Nedsættelse ,  vare  komne  fra  det 
af  Finansnøden  prægede  Standpunkt  i  selve  Kommissoriet ,  vil  bedst 
ses  deraf,  at  det  udtrykkelig  om  denne  Side  af  Sagen  udtales,  at  det 
væsentligste  ved  en  slig  Lovgivning  er  dette,  at  »Planen  er  grundet 
paa  Retfærdighed  og  Billighed  —  at  Afgifterne,  som  paalægges,  ere 
taalelige  —  at  saa  faa  Varer  som  muligt  unddrages  fra  lovlig  og 
aabenlys  Handel  —  og  at  Næringerne  og  Rørelserne,  disse  de  egentlige 
Kilder  til  stadige  og  stigende  Indtægter,  ikke  stoppes  eller  mer  end 
højst  fornødent  tvinges«. 

Kommissionen  smigrede  sig  med  trøstig  at  kunne  spaa  Finanserne 
»ikke  aftagende,  men  snarere  tiltagende  Indtægter;  i  det  mindste  maa 
de  mange  ny  Vareartikler,  der  nu  drages  ind  under  Fortoldning,  og 
som  hidtil  ere  indsnegne,  give  en  ny  Indtægt«. 


Efter  at  Planen  havde  faaet  Kongens  foreløbige  Billigelse  d.  3.  Juni 
1796,  afgaves  den  til  General-Toldkammeret  ogCommerce-Collegiet.  Efter 
at  Tarifen  var  udarbejdet,  forelagdes  Sagen  paany  Kongen  til  definitiv 
Approbation,  der  gaves  under  13.  og  18.  Januar  1797. 

Den  1.  Februar  1797  udkom  derfor  Toldforordningen  med  følgende 
Motivering:  Medens  Freden,  som  Kongen  søger  at  haandhæve,  vel- 
signer Hans  Riger  og  fremmer  enhver  virksom  og  gavnlig  Bestræbelse 
for  det  almindelige  Vel,  ved  Han  intet  vigtigere  eller  værdigere,  hvortil 
Han,  som  Konge  og  Landsfader,  kunde  henvende  sin  Opmærksomhed 
end   til   al  se  Lovgivningen  forbedret  i  de  Grene,   hvor  Mangler  findes 

al  afhjælpe,  offentlige  Byrder  al  hindre,  lovlige  Næringer  al  ordne  og 
betrygge.  Blandt  de  Midler,  som  lil  disse  Øjemed  ere  fundne  nød- 
vendige og  tjenlige,  har  Han  anset  en  ny  og  forbedret  Toldforordning 
at  være  et  at*  de  meget  vigtige«.  —  —  — 

Hovedforandringerne,  som  derved  Indføres,  og  Grundene,  paa 
hvilke  de  ere  hyggede,  ere  især  disse:  Ved  ældre  og  nyere  Forbud 
mod  Varers  Indførsel  eller  Udførsel  have  mange  og  vigtige  Varesorter 
været  udelukkede  fra  Handelen  ind  lil  eller  ud  fra  Kongens  Riger. 
1  lige  Grad  som  disse  Forhud  ,  tilsammentagne,  have  tvunget  Handel 
og  Skibsfart,  have  de  ikke  forfremmet  Varers  Frembringelse  i  Landet 
selv.  Smughandel  er  da  jævnligen  indtraadt  i  redelig  Handels  Sled, 
har  berøvet  Statskassen  en  Indtægt,  som  den  kunde  behøve,  og  saa- 
ledes  samt  i  andre  Maader  virket  til  Skade  for  det  Almindelige.  Kongen 
har  derfor  villet  indskrænke  de  hidtilværende  Forbud  til  saa  lidet  et 
Antal,  som  efter  Tider  og  Omstændigheder  endnu  er  fundet  muligt.  Af- 
gifterne, som  Handelen  og  Skibsfarten  bære,  og  som  disse  Næringer  i  Lighed 
med  andre  billigen  bør  bære,  ere,  fordi  de  til  forskellige  Tider  og  ved 
forskellige  Anordninger  ere  indførte,  blevne  saa  mange  Slags,  at  deres 
Beregning  gør  Regnskabsforretningerne  vidtløftige  og  vanskelige  saavel 
for  de  Handlende  og  Søfarende  som  for  Oppebørslernes  Betjente. 
Endvidere  ere  de  befundne  at  staa,  for  en  stor  Del,  i  Misforhold  til 
Varernes  Beskaffenhed  og  nuværende  Værd.  At  sammendrage  de 
mange  Slags  Afgifter  tit  enkelte  og  at  bestemme  dem  i  rigtigere  Forhold 
efter  Handelens  Gang  og  Varernes  Pris  samt  efter  disses  større  eller 
mindre  Nødvendighed,  Nytte  og  deslige  —  dette  er  anset  som  en  gavnlig 
Sag  til  at  fremme  Orden  i  Handel  og  forekomme  Tidsspilde  i  For- 
retninger <.  —  —  — 

»Det  er  en  almindelig  Regel  i  alt  Toldvæsen,  at  Afgifter  paa  ind- 
kommende fremmede  Varer  skal  erlægges  ved  disses  Indførsel,  hvor- 
efter de,  som  have  indført  dem,  have  fri  Raadighed  til  at  sælge  dem, 
baade  i  Landet  og  ud  af  Landet.  Saa  meget  som  denne  Regel  er 
simpel  og  grundet  i  Afgiftsvæsenets  Natur,  saa  meget  er  den  derimod 
til  Hinder  for  fremmede  Varers  Indforskrivning  til  videre  Afsætning 
til  fremmede  Steder,  for  hvilken  Handel  disse  Rigers  Beliggenhed  er  saa 
belejlig.  For  at  raade  Bod  paa  denne  Ulejlighed  har  det  forhen  været 
tilladt  visse  enkelte  Stæder  at  tage  visse  enkelte  Varesorter  paa  Oplag, 
med  Kredit  paa  Afgifterne,  indtil  de  afsattes,  da  disse  Afgifter  siden 
tilsvaredes,  forsaavidt  Varerne  forbleve  i  Landet,  men  bleve  ukrævede, 
forsaavidt  de  udgik  til  fremmede  Steder.  Dette  Oplag  (Kreditoplag) 
er  udstrakt  til  alle  Varer,  som  ere  viglige  Genstande  for  Udenrigs- 
handelen,  og  til   alle  Stæder,   som  kan  føre  Søhandel.     Endvidere  er 

det  ogsaa  tilladt,  at  alle  Varer  i  Almindelighed  og  deriblandt  ogsaa  de 
faa,  som  endnu  blive  forbudne  til  Forblivelse  i  Landet,  kan  i  alle 
Købstæder,  hvor  Toldsteder  ere,  oplægges  til  Udførsel  (Transitoplag). 
Ved  begge  disse  Oplag  delagtiggøres  nu,  under  et  ordnet  Toldvæsen, 
alle  Handelsstæder  i  begge  Rigerne  i  den  fri  Handel  med  fremmede 
Varer,  som  de  fremmede  Frihavne  i  Europa  er  given,  og  som  udgør 
den  væsentligste  Del  af  de  Friheder,  der  have  tildraget  dem  Navn  af 
Frihavne.« 

Saaledes    oplyste    den    landsfaderlige    Regering    sit    tro    Folk    om 
Rækkevidden  og  Betydningen  af  det  store,  nye  Reformarbejde. 


Vi  have  nu  ladet  hine  Dages  Lovgivere  selv  tale  —  tale  saaledes, 
som  de  selv  talte,  først  til  deres  Konge  og  Kronprins,  siden  gennem 
Kongens  Mund  til  Folket  og  Landet.  Thi  det  er  just  i  denne  Sag  og 
denne  Sammenhæng  det,  som  overvælder  og  betager:  ikke  at  høre 
alskens  vidtløftig  og  moderne  Tale  om  disse  mærkelige  Mænds  Tanker 
og  Færd,  men  at  høre  deres  egen  Tale  derom!  Høre  dem  tale  til  os, 
med  et  Aarhundrede  mellem  dem  og  os,  tale  til  os  i  et  Sprog  saa 
fyndigt  og  fast,  saa  overlegent  klart,  saa  fremmedartet  dristigt  og 
storstilet  i  Tanke  og  Begreb  og  dog  saa  hjemlig  dansk  i  Farve  og 
Fald. 

Tørre  er  de  Ting,  der  tales  om,  Hverdagsdont  og  Toldbod-Tarv, 
Varer  og  Varers  Værd,  Købmandsgods  og  Maal  og  Vægt  i  Tønder  og 
Tal.  Og  saa  er  det  paa  Cancelliers  og  Collegiers  Vegne,  der  tales  — 
til  eller  fra  Tronen  —  udi  allerærbødigst  Promemoria  eller  som  aller- 
naadigst  Værdighed  og  Visdom!  Maa  ikke  alt  dette  nødvendigen  give 
Duft  af  Tjære  og  Støv,  Toldbodtjære  og  Kontorstøv  —  ærværdigt  Støv 
og  officiel  Tjære,  men  dog  noget  tungt,  udtværet,  skimlet,  sejgt  eller 
sortegraat. 

Og  maa  man  da  ej  dobbelt  undres  over  den  frejdige  Klang,  den 
jævne  Ligefremhed,  den  friske,  faste  Form,  som  er  hin  hundredaars 
gamle  Tale  egen. 

Først  og  straks  hører  man,  at  den  Tone  deri,  der  gør  Musiken, 
er  det  rene,  pure  Dansk.  Det  er  Ove  Malling,  som  er  Mesteren  her- 
for. Selv  om  det  ej  til  Overflod  fremgik  tilstrækkelig  tydeligt  af  et 
Koncept  i  Finanskommissionens  Arkiv  —  hvor  Malling  selv  oplyser, 
al  det  var  ham,  som  efter  først  at  have  foredraget  Sagerne,  udarbejdede 
Forestillingerne   —   vilde   Stilen  og  Sprogtonen  ufejlbarligt  røbe  ham. 

Læser  man  el  af  Mallings  literære  Arbejder  igennem  f.  Eks. 
hans  navnkundige  Store  og  gode  Handlinger  lægger  man  saaledes 
hurtig  Mærke  lil  hans  Forkærlighed  for  al  benytte,  hvad  Vilhelm 
Andersen  har  kaldt:  den  tautologiske  Konjunktion,  den  (oftest  rythmi- 
ske)  Sammensætning  af  trende  enslydende,  men  forskellig  lydende 
Enkeltord.  Det  vrimler  hos  ham  af  slige  Gentagelser  .  Jeg  nævner 
i  Flæng  som  hyppigt  tilbagevendende  Udtryk:  Hujen  og  Skraalen  . 
»Huldskab  og  Troskab«,  »Held  og  Lykke  ,  Lh  og  Blod'  —  altsaa 
slige  almindelige  »folkelige«  Vendinger,  hvor  egentlig  »Gentagelsen  er 
død,  Tautologien  ikke  opfattes«.  Selv  danner  han  sidekens  tilsvarende 
kunstmcessige«    Forbindelser  saaledes    »Lykke    og   Sejr«,    »Ed   og 

Løfte  ,  Mod  og  Fyrighed«,  »Nat  og  Mørke«,  »Liv  og  Redning«.  Kan 
han  ovenikøbet  samtidigt  faa  Bogstavrims  Rythme,  er  han  selv  aaben- 
bart  tvefold  glad:  »Troskab  og  Tapperhed«,  »Fødsel  og  Fædreland«, 
»tavs    og  tankefuld«,      snild  og    sindig«  disse  Ord    høre    sammen 

hos  ham  to  og  to  som  i  sande  Tvangsægteskaber.  Men  overhovedet 
ynder  han  det  toledede  Udtryk,  taler  ikke  gerne  om  »Mod«  eller  »Pligt« 
eller  »Ære«  saadan  hver  for  sig,  men  vel  om  »Mod  og  Orden«,  om 
»Pligt  og  Ære«,  om  »Kald  og  Pligt«,  om  at  drage  sig  Noget  »lil  Ære 
og  Minde«.  Og  i  Udtryk  som  »hvor  Striden  var  haardest  og  Faren 
størst«  eller  »mere  som  Ven  og  Fader  end  som  Købmand  og  Herre« 
{om  en  Slaveejer)  have  vi  Malling  helt  og  holdent. 

Vi  genfinde  det  selvsamme  Træk  i  de  ovennævnte  Lovgiver- 
Akters  Caneellivendinger.  »Næringer  og  Rørelser«,  »paa  én  Gang  og 
pludselig«  er  et  Par  af  de  mange  tautologiske  Konjunktioner;  paa 
Bogstavrimet  støder  man  idelig  og  idelig:  vigtig  og  værdig«,  »stadige 
og  stigende  (Indtægter)«,  »vidtløftig  og  vanskelig«,  »Had  og  Hævn«, 
billigen  bør  bære«  osv.  osv.  Og  de  to-ledede  Udtryk  er  endog  saa 
almindelige,  at  det  næsten  er  en  gennemført  Ejendommelighed  ved 
den  hele  Fremstilling  »Pligt   og  Ret«,    »Ære   og   Liv«,    »Afmagt  og 

Forvirring«,  »Nødvendighed  og  Mode«,  »virksom  og  gavnlig«,  »nød- 
vendig og  tjenlig«,  ordne  og  betrygge«,  »Theori  og  Erfaring;,  Strand- 
kanter og  Udhavne«,  »fremme  Orden  og  forekomme  Tidsspilde«  osv.  osv. 

Paa  lignende  Vis  bygges  Sætningerne  hvert  Øjeblik  ganske  ens- 
artet i  Mallings  literære  Skrifter  og  Finanskommissionens  Koncepter. 
Han  taler  helst  i  forholdsvis  korte  og  knappe  Sætningsperioder, 
»kan  en  Handling  fortælles  med  ti  Linier,  hvorfor  skulde  man  da 
bruge  tyve«  —  men  af  og  til  tager  han  et  langt  Løb  ned  gennem  en 
hel  Række  sidestillede  Sætninger  for  ligesom  at  virke  ved  at  lage 
Vejret  fra   Læseren  helt  og  aldeles.    Man  sammenligne   nu   nedenfor  el 

Stykke  af  Kommissions-Indstillingen  om  Toldforordningen  og  af  Mallings 
Fortale  til   »Store  og  gode  Handlinger«: 

At   de     lovlige   Roreiser  i   Hånde-  »At  store  og  ædle  Handlinger  for- 

len og  Skibsfarten  ville  tiltage  -     at      tjene     at     hædres    —     at    hæderlige 
den   indenrigske  Omsætning  vil  lettes      Mænds  Minde  er  værd    at  bevare  - 
og  den   udenlandske,   især  formedelst      at  Staten   og    ethvert  Hus   i   Staterne 
Oplagene,    (inde  Lejlighed    til    at  ud-      grundfæstes  ved   Dyd  at    værdige 

vides  -     al  redelig  Handel  vil  betages      Forfædre     bør     være     opmuntrende 
mangen  Hindring,  som   hidtil  er  lagt      Eksempler    for    Børn    og    Efterkom- 
den   i  Vejen,  og  uredelig  Smughandel      mere  -  -  og  at  Ingen  med  Rette  kan 
savne  mangen  Tillokkelse  —  at  Straffes      tilegne    sig    deres   Hæder    uden    ved 
Anvendelse    ved    Ilandels-    og    Told-      at  træde  i    deres  Fodspor:    disse  og 
væsenet  ville  blive  sjældne  og  mindre      flere  saadanne  Sandheder   ere   i  vor 
ødelæggende    for    Enkeltmand,    fordi      oplyste  Alder  saa  ofte  forklarede  osv.« 
Fristelsen  til  Forbrydelse  tilintetgøres 
eller  formindskes  —  at  Toldvæsenets 
Betjente  lettere  føre  Opsyn  og  efter- 
komme    Pligt     —     at     Toldvæsenets 
Regnskabsvæsen      kan      blive      lang 
simplere     og     lettere     og     Kasserevi- 
sionsvæsenet  kortere  og  sikrere«:  dette 
forventer     Kommissionen     som     »det 
friere  Systems«   Følger  osv. 

Ligheden  i  Formning  og  Sprogtone  er,  som  det  vil  ses,  ganske 
umiskendelig. 

Malling  var  for  sin  Tid  en  fremragende  Stilist,  saa  god  en  Dyrker 
og  Elsker  af  vort  danske  Sprog,  at  det  sikkerlig  har  været  ham  en 
Hjærtesag:  ogsaa  at  lade  Loven  tale  et  klart  og  tydeligt,  rent  og  helst  ryth- 
misk  Dansk.  Æsthetiker,  som  han  var  paa  en  Hals,  tør  han  endog  næppe 
siges  helt  fri  for  nu  og  da  at  have  ladet  sig  forføre  af  sin  Sprogsans 
til  at  slaa  af  paa  Udtrykkets  Skarphed  for  at  faa  frem  en  rundeligere 
Rythme,  et  fyldigere  Ordenes  Fald.  Men  han  var  dog  ej  alene 
Pennefører,  Koncipist.  Han  var  under  Udførelsen  af  de  allerfleste 
Kommissions-Hverv  »beskæftiget  med  stedse  ved  Beregninger  og  andre 
Udarbejdninger  at  forberede  Sagerne  til  Deliberation«  og  har  saaledes 
lige  fra  først  af  haft  Indflydelse  paa  hver  Sags  Gang  og  Gænge. 

Det  er  imidlertid  udenfor  al  Tvivl,  at  Toldforordningen  i  den 
Grad  har  været  Hovedgenstand  for  Kommissionens  kærlige  Omsorg 
og  fælles  Ærgerrighed,  at  dens  fremragende  Medlemmer  alle  have  del- 
taget i  Behandlingen  og  Tilrettelægningen  af  dette  Æmne.  Særlig  bør 
dog  vistnok  nævnes  Colhjøhnsen  og  efter  eget  Udsagn  og  Vidnesbyrd 
Ernst  Schimmelmann. 

Dette  sidste  er  højst  troligt.  Der  er  netop  i  hine  Aar  (1795 — 97)  ligesom 
at  spore  et  vist  Frihedsdrag,  en  svulmende  Tillidsfuldhed  til  Theorien 

hos  samme  Schimmelmann.  For  en  kort  Tid  var  der  faldet  Ro  over 
lians  rastløse  Sjæl;  thi  AH  gik  godt,  trivedes  og  blomstrede  lige  op  lil 
selve  Finanserne:  Pengevæsenet  var  i  Orden,  Krigsskatterne  kom  let 
ind,  Bekymringerne  for  Dagen  og  Vejen  taarnede  sig  ikke  længere  tyn- 
gende op  paa  ham,  som  han  ellers  var  vant  til.  Under  disse  Forhold 
var  dit  som  de  Ørnevinger,  hans  Sind  nu  én  Gang  havde,  foldede  sig 
ud  i  deres  fulde  Fang       og  hans  Tankeflugl  blev  alter  dristig  og  høj. 

Det  er  et  fremragende  Særkende  hos  del  store  Aarhundredes  store 
Mænd :  Tillid  lil  Tanken.  Del  lalles  saa  vanskeligt  i  en  ussel  Tid, 
som  kim  formaar  i  fejg  Tvivl  al  plukke  op  alle  Theorier  og  tror  al 
kunne  kro  sig  af  sin  Vanmagt,  sin  Brist  paa  [dealtro  og  Beslutsom- 
hed. Men  den  Gang  var  del  saa,  al  havde  endelig  en  Idé  vundel 
Theoriens  Fasthed,  Tankens  Klarhed  og  Overlægets  Modenhed,  —  nu 
vel,  saa  førte  man  den  ud  i  Livet,  hak  op  dens  Linier  og  Skel  i 
Virkelighedens  Mark,  pløjede  Ageren  op  i  dybe,  skarpe  Furer,  saa 
Muldet  tlaaedes  frem,  fugtigt  og  frugtbari,  lil  begge  Sider  -  og  saaede 
saa  den  nye  Sæd.     Hvad  var  der  vel  at  betænke  sig  paa? 

Det  er  denne  klassiske  Simpelhed,  —  denne  i  Sandhed  hellenske 
Renaissance  i  Tanke-Tiltroens  ophøjede,  stilstore  Enfold  -  -  det  er  den, 
som  tager  Vejret  fra  os  Nutidsmennesker.  Vi  med  vore  titusind  Be- 
tænkeligheder og  Tøven,  den,  hvormed  al  Lovgivning  og  alle  Reformer 
trevles  og  trøskes  op   i  Traad  og  Tvivl   og   bittesmaa  Tilløb  uden 

Spring  ovenikøbet  —  og  det  lige  op  i  en  rivende  socialøkonomisk 
Verdensudvikling,  som,  paa  Trods  og  Tværs  af  alle  vore  Overvejelser 
og  »Behandlinger«  og  Kommissions-Forberedelser  og  Rigsdags-Diskus- 
sioner, paa  Aar  og  Dag  omkalfatrer  Samfundels  Vilkaar  og  Vækst  Ira 
Roden  til  Toppen,  lige  for  Næsen  af  os.  Naar  vove  vi  et  rettende 
Greb,  et  Styretag  —  ja  blot  en  Bræmseklods  paa  Hjulet! 

Nej,  vi  lade  os  kun  »hvirvle  med«.  Men  lil  vor  Beskæmmelse 
var  der  i  Danmark  for  hundrede  Aar  siden  stærke,  troskyldige  Mænd, 
paa  hvis  Lovgivnings-Værk  vi  endnu  den  Dag  i  Dag  trygt  kunne  bo 
og  bygge.  Endnu  den  Dag  i  Dag  er  hine  Mænds  Gerning  den  faste 
Bund  under  vore  Fødder. 


Med  Mallings  danske  Tunge  taler  den  livagtige  Adam  Smith  til 
os  i  Toldlovs-Forestillingens  kærnefulde  Tankegang.  Filer  det  er  dog 
hans  Lære,  der  tolkes  saa  af  velvundne  Tilhængere.  Afgæret  og  afklaret 
iskænkes  os  Frihandels-Theoriens  tunge,  stærke  Vin  i  det  danske  Sprogs 
sølvdrevne,  matblanke  Hæger. 

Denne  Gang  tageringen  fejl  af  Drikkens  Smag  og  Farve,  Renhed  og 

Fylde,  Ild  og  Styrke,  ublandet  og  uplumret  som  den  er.  Om  den  nu 
skulde  nydes  --  mangen  en  Finsmager  vilde  den  synes  eddikesur  som 
for  længe  lagret  Rhinskvin.  Men  den  Gang  var  den  frisk  og  lædskende, 
saa  liflig  en  Drik  som  ingen  anden. 

Alle  Kendetegnene  paa  den  gode  Aargang,  den  rette  Vækst,  den 
modne  Drue  —  alle  er  de  der. 

Der  er  først  og  sidst  Omsætningsfrihedens  mægtige  Naturkrav.  For 
Handelens  frie  Rørelse  bør  i  Grunden  alle  andre  Hensyn  vige.  Den 
ubetingede  Frihandel  med  Alverden  er  Maalet  og  Idealet,  det  billige 
Forbrug,  som  derved  naturnødvendigt  skaffes,  Samfundets  økonomiske 
Frelse.  Fortidens  historisk  givne  Tvangssystem  er  følgelig  uskaan- 
soint  at  fordømme,  —  uden  forsaavidt  det  Bestaaendes  Ret  kræver 
Varsomhed  og  en  vis  Overgangs-Tid. 

Nu  kunne  vi  alle  denne  Tankegang  paa  vore  Fingre.  Vi  kender 
dens  Svaghed  saavel  som  dens  Styrke,  ved  nøje,  hvad  dens  Virkelig- 
gørelse har  ført  til  og  duer  til,  med  hvilken  Begrænsning  den  kan  og 
bør  anvendes  i  Praksis.  Men  hvad  der  nu  er  en  Trivialitet,  var  den 
Gang"  et  Paradoks,  hvad  der  nu  synes  forældet,  var  den  Gang  forarge- 
lig nyt  og  uprøvet  —  hvad  der  nu  synes  en  Selvfølge,  var  den  Gang 
hverken  mer  eller  mindre  end  et  Vovestykke*).  —  —   — 

Man  hører  ikke  saa  sjældent  sige  i  vore  Dage,  at  vi  nuomstunder 
burde  gøre  igen,  som  vi  den  Gang  gjorde,  og  altsaa  proklamere  fuld 
Frihandel.  Men  hvad  var  det  nu  egentlig,  man  den  Gang  gjorde? 
Tog  man  hundredaarig  gamle  Tanker  op  og  virkeliggjorde  dem  paany? 

Nej,  man  brød  lige  omvendt  med  Fortidens  Vildfarelser  og  For- 
domme —  og  med  Tankens  Dristighed  og  Handlingens  Beslutsomhed 
forberedte  man  den  Fremtid,  hvis  Krav  man  forstod. 


*)  Helt  uprøvet  var  Theorien  ganske  vist  ikke.  Den  saakaldte  Ede/i-Traktat  af 
178,'}  mellem  England  og  Frankrig  —  bragt  i  Stand  med  Fysiokraten  Dupont  de  Ne- 
mours som  Underhandler  paa  fransk  Side  —  var  gaaet  forbavsende  vidt  i  Toldned- 
sættelse, til  10  å  15°/o  af  Værdien  for  en  Mængde  vigtige  Industriartikler,  hvad  der 
den  Gang  var  uhørt.  Men  baade  havde  Motiverne  lidt  af  Usikkerhed  og  Virkningernes 
Gavnlighed  lige  straks  vakt  saa  radikal  en  Tvist,  saa  bitter  en  Tvivl,  at  man  sikkerlig 
fra  begge  Landes  Side  var  glad.  da  denne  Frihandelens  Bro  brast  sonder  ved  Kevolu- 
tionskri<>'en. 


VII. 

Med  Aaret  1797  rinder  en  hel  Episode  ud  i  Danmarks  Historie, 
det  lykkelige  Tidsrum  1784—97,  da  under  Bernstorffs  Fører- 
skal) et  forarmet  og  forkuet  Folk  fandt  Vej  til  Velstand  og  Frihedskaar. 
Den  økonomiske  Reformbevægelse  fik  sin  storartede  Afslutning  i 
Toldforordningen  af  1.  Februar  —  den  lykkelige  Hævdelse  af  vort 
Handelsflags  Fred  gik  i  Graven  med  Andreas  Peter. 

»Maatte  dog  de  to  Dele  af  Din  Aand  blive  tilbage«,  med  disse 
Elisas  Ord  om  Profeten  Elias  bad  Biskop  Balle  ved  hans  Ligbaare  — 
et  bekymret  Folks  Bøn!     Desto  værre,  den  blev  ikke  bønhørt. 

Netop  hans  Aand,  det  fik  man  snarlig  se,  var  den  Aand,  der 
havde  hvilet  over  det  hele,  over  dem  alle!  Tilbage  havde  vi  endnu 
Mænd  som  Reventlow,  som  Colrjørnsen,  som  Schimmelmann  — 
som  hans  egen  Søn  Christian  Gunther,  opdraget  i  Faderens  eget 
;  System« ,  forfaren  nok  til  siden  efter  at  styre  et  mægtigere  Riges 
Udenrigspolitik!  Men  hvad  hjalp  det  altsammen?  Med  Andreas 
Peters  Død  var  det,  som  just  den  gode  Aand  var  vegen  fra  os,  — 
den  Aand,  for  hvem  alt  lykkedes.  Havde  de  andre  været  som  virkende 
Kræfter  —  han  havde  været  den  store  Leder,  den  store  Ordner  og 
Fuldender. 

Sjældent  eller  aldrig  er  vel  heller  en  Statsmand  før  eller  siden 
bleven  saa  forgudet  af  sit  Folk.  Den  hans  Sjæl  ejendommelige 
Blanding  af  Fasthed  og  Bøjelighed,  af  Værdighed  og  Venlighed,  vandt 
ham  en  begejstret  Tillid,  en  udelt  Hengivenhed  hos  et  Folk,  hvis 
Sprog  han  kun  forstod  som  Fremmed.  Hans  berømte  Afvisning  af 
Englands  Trusler  i  1793,  hans  Neutralitetsforbund  med  Sverige  Aarel 
efter  biev  hilset  og  hyldet  som  Vidundere  af  Statsmandskunst.  Og 
særlig  blev  hans  politiske  Værk  paaskønnet  af  fuldeste  Hjærte  fra 
den  Stands  Side,  som  vel  nok  fik  mest  Gavn  af  hans  Gerning,  men 
hvem  ogsaa  Ulemperne  ved  Englands-Kapernes  Drillerier  ene  gik  ud 
over,  nemlig  Købmandsstanden. 


300 

Hvad  der  fra  de  kjøbenhavnske  Grossereres  Side  blev  gjort  for 
at  give  disse  Stemninger  overfor  Bernstorff  et  værdigt  Udtryk  vil 
fremgaa  af  følgende. 

Den  bekendte  Agent  Erichsen  —  den  samme,  der  senere  byggede 
det  statelige  Palæ,  som  bærer  hans  Navn  —  tilskrev  den  27.  November 
1793  Societetet  som  følger: 

Det  vil  ikke  alene  være  de  Herrer  Formand  og  Ældste,  men  vel  alle 
af  Societetet  bekendt,  at  der  cirkulerer  en  Indbydelse  til  Subskription  til 
en   Medaille  for  Stats-Ministeren  Grev  Bernstorff«. 

Indbydelsen  folger  herved,  og  det  er  vist,  at  Præget  af  en  Penge 
aldrig  har  været   passeligere  og  bedre  anvendt«. 

Et  Onske  er  ved  denne  Lejlighed  opstaaet  hos  mig,  dette  nemlig,  at 
vores  Societet  —  hvoraf  enhver  enkelt  Mand,  mer  eller  mindre  frem  for 
andre  Borgere  i  Staden  have  høstet  og  endnu  høster  Frugten  af  bemeldte 
Stats-Ministers  Klogskab  og  Fædrenelandets-Kærlighed  —  ene  kunde  have 
haft  Æren  af  at  bekoste  og  offerere  denne  kloge  og  retskafne  Mand  be- 
meldte Medaille  som  et  Bevis  paa,  at  det  oprigtig  paaskønner  hans  utrætte- 
lige Nidkærhed  og  Omsorg  for  at  befordre  Landets  Vel  i  Almindelighed, 
og  vores  Societets  Tarv  i  Særdeleshed.  Intet  havde  været  mere  rimeligt 
—  intet  mere  passelig!  Men  da  dette  nu  er  for  sildigt,  saa  bør  Societetet 
i  det  mindste  ikke  staa  tilbage  i  Subskriptionen  for  andre  Borgere,  men 
subskribere  for  en  anseelig  og  passende  Sum,  som  efter  min  Mening  rettest 
imellem  dem  selv  i  første  Generalforsamling  kunde  subskriberes,  da 
Herr  Formand  og  Ældste  derefter  paa  hele  Societetets  Vegne  subskribere 
paa  vedfølgende  Indbydelse,  for  den  Sum,  som  samles«. 

^Jeg  beder  imidlertid  om  Tilgivelse  for  den  Fribed,  jeg  herved  tager 
mig,  overladende  Forslaget  til  de  Herrer  Formand  og  de  Ældste  og  det 
hele   Societets  behagelige  Overvejelse  og  Forgodtbefindende«. 

Denne  Erichsens  Tanke  om,  at  Grossererne  egentlig  skyldte  at 
gøre  noget  særskilt  for  at  vise  Bernstorff  Standens  Taknemmelighed  — 
ingen  anden  Udenrigsminister  havde  vist  sig  som  bedre  7/a/?(/e/sminister, 
naar  netop  lige  Onklen  undtoges  —  slog  ned  i  Societetet  og  gav 
Anledning  til  mange  Drøftelser  Mand  og  Mand  imellem.  Og  Frugten 
heraf  udeblev  heller  ikke. 

Den  27.  Januar  1794  retter  Formand  og  Ældste  for  Grossererne 
følgende  Anmodning  til  Professorer  og  Medlemmer  af  det  kgl.  Akademi 
om  en  Tegning  til  et  Æresminde  for  Grev  Bernstorff. 

Det  kan  ikke  have  undgaaet  nogen  Beobagteres  Opmærksomhed, 
at  de  danske  Stater  i  en  Bække  af  nogle  Aar,  men  især  i  de  senere  Tider 
have  fundet  sig  i  en  kritisk  Stilling  i  Henseende  til  de  med  hinanden  i 
Krig   forviklede   Magter«. 

At  samme  ikke,  lig  saa  mange  andre  Stater,  ere  blevne  inddragne  i 
disse  l' roligheder,  har  man  alene  at  tilskrive  en  vis  og  for  Undersaatternes 
Bedste    omsvnsfuld    Regering,    og    et    klogeligt    valgt    Ministerium,    der    med 

s;ia  megen  Held  har  vidst  at  udføre  Regeringens  velgørende  Villie  og 
Hensigter.  Af  dvn  saa  lykkelig  vedligeholdl  Rolighed  har  enhver  Undersaal 
høstet  Frugter,  og  den  har  Især  været  særdeles  velgørende  for  Handelsstanden 
Som  Medlom  af  det  Kongelige  Statsraad,  og  som  Minister  for  Departe 
mentel  af  de  udenlandske  Sager,  kan  vel  ingen  tvivle  om,  at  Hans  Excellence 
Herr  Geheimeraad  Grev  Bernstorff  maa  anses  som  et  vigtigt  Redskab  lil 
dvu    Lykke.   Landet   har  draget   af  sin   Neutralitet  . 

Selskabet  af  Grossererne  her  i  Kjøbenhavn  ønskede,  ved  et  passende 
og  velvalgt  allegorisk  Kobber,  at  kunne  bevidne  Regeringen  sin  underdanigste 
Taknemmelighed  og  derhos  tillige  at  kunne  stifte  hin  værdige  Minister  et 
Æreminde  for  det  priselige  Forhold,  formedelst  hvilket  Rolighed  er  vedligeholdl 
i  Landet,  og  hvorved  Handel  og  Skibsfart  har  fundet  Beskyttelse  og  Fremme  . 

»For  at  opnaa  det  mest  fuldkomne  og  paa  Sagen  mest  passende 
Kobber,  giver  man  sig  den  ærbødige  Frihed  at  anmode  de  Herrer  Pro- 
fessorer og  Medlemmer  af  det  Kongelige  Maler-.  Bildedhugger-  og  Bygnings- 
Akademi  under  sig  indbyrdes,  og  hos  andre  Kunstnere  under  Haanden  at 
ville  invitere  til  Forfattelse  af  en  Esquisse  til  slig  Maleri.  Den.  som  af 
Akademiet  erkendes  for  den  bedste,  og  til  Hensigt  og  Øjemedets  Bestemmelse 
mest  passende,  udloves  herved  en  Præmie  af  Et  Hundrede  Rigsdaler;  og 
fordi  ikke  alle  øvrige  skulle  anvende  Tid  og  Arbejde  forgæves,  vil  man 
bestemme  en  Præmie  af  50  Rigsdaler  for  den  Esquise,  som  efter  Akademiets 
Bedømmelse  maatte  være  den   næstbedste«. 

»Naar  de  Herrer  Professorer  og  Medlemmer  af  Akademiet  behage  at 
tilstille  os  den  for  bedst  erkendte  Esquisse  til  Tegning  og  Maleri,  vil  man 
med  sammes  gode  Tilladelse  nærmere  raadføre  sig  i  Henseende  (til)  For- 
fatning af  Maleriet  selv,  og  Stikningen  deraf  i   Kobber  . 

»Vi  haabe  saa  meget  mere,  at  de  højstærede  Herrer  velvilligen  vil 
fremme  vores  Ønske  og  Hensigt,  som  denne  synes  os  en  god  Lejlighed  for 
Kunstnerne  til  at  vise  sine  Talenter  og  Kundskaber«. 

Mærkværdigvis  misforstaa  Akademiets  værdige  Professorer,  de 
kendte  Kunstnere  Wiedewelt,  Preisler,  Harsdorff  og  Hover,  fuld- 
stændig denne  Anmodning  og  svare  halvt  fortrydeligt  under  23.  Febr.  s.  A. 

»Til  bhgl.  Gensvar  paa  den  Skrivelse,  de  Herrer  Formand  og  Ældste 
for  Grosserer-Societetet  have  ladet  os  tilstille  sidstafvigte  27.  Januar,  maa 
vi  have  den  Ære  at  melde:  At.  da  vi  som  danske  Mænd  enstemmig  tror  at 
skylde  Skatmesteren  Grev  Bernstorff  en  særdeles  udmærket  Højagtelse,  og  da  vi 
tror,  at  et  Arbejde,  der  sigter  til  at  forevige  Mindet  af  denne  fortjente  Patriot, 
ikke  bør  forfærdiges  uden  af  en  af  Landets  første  Kunstnere;  saa  have  vi 
ikke  kunnet  overtale  os  til,  at  gøre  Akademiets  Elever  de  Herrer  Grossereres 
Forslag  bekendt.  Desuden  anse  vi  os  ikke  som  beføjede  til  at'  foreslaa 
nogen  anden  Goncurs  eller  fremsætte  andre  Præmier  i  Akademiet,  vnd  de 
Hans  Kongelige  Majestæt  i   Reglementet  har  behaget  al   bestemme  . 

Skulde  ellers  imod  Formodning  de  belovede  100  Rdl.  eller  .">()  Udi. 
være  Akademiets  Professorer  og  Medlemmer  tiltænkt,  som  nogle  af  os  paa- 
staa  at  spore  af  ovenmeldte  Skrivelse,  da  beklage  vi  højligen,  at  Maaden, 
paa  hvilken  delte  Forslag  gøres,  saa  ganske  udelukker  os  fra  el  Arbejde, 
som  enhver  af  os  vilde  se  sig  uendelig  beæret  med  under  andre  Vilkaar; 
thi     da     vi    have    (\vn   Lykke    at    tjene    en    Monark,     der    ikke    lader    os    lide 

Mangel,  og  vi  formedelst  de  Prøver,  vi  have.  maattet  aflægge  ved  Ind- 
trædelsen i  Akademiets  Direktion,  ere  fritagne  for  al  videre  Concurs,  saa 
indse  de  Herrer  Formand  og  Ældste  for  Grosserer-Societetet,  at  deres 
Indbydelse  og  fremsatte  Præmie  paa  vores  Stilling  ikke  er  passende.  Endnu 
maa  vi  tilføje,  at  vi  af  Hans  Kongelige  Majestæt  allernaadigst  ere  ansatte 
til  at  bedømme  Kunstværker,  og  følgelig  hverken  kunne  bedømme  os  selv 
eller  lade  vores  Arbejder  bedømme  af  andre  end  Publikum,  hvis  Tillid  vi 
smigre  os   med   at   besidde«. 

Samtidig  tilskriver  Høyer  Konferentsraad  Fabritius,  der  havde 
henvendt  sig  til  ham  underhaanden,  paa  lignende  Maade: 

»Ved  at  tilstille  de  Herrer  Grosserere  Akademiets  Svar  paa  Deres  ærede 
Skrivelse  af  27.  f.  M.,  tager  jeg  mig  den  ærbødige  Frihed  at  melde,  at  jeg 
ikke  mer  paa  nogen  Maade  kan  have  at  bestille  med  det  Arbejde,  hvortil 
jeg  efter  Forlangende  af  Herr  Conference-Raad  Fabritius,  til  Selskabet  har 
haft  den  Ære  at  indlevere  Esquisse«. 

Jeg  tilstaar,  at  saa  smigrende  den  første  Tanke  var  mig,  at  blive 
Redskab  til  et  Mindesmærke  for  en  Minister,  som  ikke  alene  Fædrenelandet, 
men  hele  Evropa  ærer,  og  som  jeg  personlig  skylder  Erkendtlighed,  saa 
smerteligt  er  det  mig,  at  se  mig  nødsaget  til  at  frasige  mig  et  Arbejde,  i 
hvilket  mit  Hjærte  ganske  vist  vilde  have  understøttet  mine  svage  Talenter. 
Den   hele  Omgang  skal  for  Resten   blive  mig  en   Regel  for  Eftertiden«. 

Grosserer-Societetet  blev,  som  rimeligt  var,  noget  betuttet  over 
denne  Kunstner-Krænkelse  og  skyndte  sig  at  gensvare: 

Af  den  Skrivelse,  som  de  Herrer  Direktør  og  Professorer  for  Kunst- 
akademiet have  ladet  os  tilstille  under  23.  Febr.  sidstleden,  erfare  vi  ugerne, 
at  de  have  misforstaaet  Meningen  af  vores  Anmodning  betræflende  den 
proponerede  Esquisse«. 

Yi  linde  ikke  et  eneste  Ord  i  det  Brev,  vi  skreve  i  den  Anledning, 
som  kunde  give  mindste  Formodning  om ,  at  vores  Hensigt  skulde  være 
at  lade  Akademiets  Professorer  og  Medlemmer  konkurrere  med  deres 
Fiever,  og  endnu  mindre  kunde  det  tænkes,  at  vi  i  mindste  Maade  skulde 
ville  have  givet  Anledning  til  Fornærmelse;  meget  mere  troede  vi  ved  at 
anmode  Akademiet  at  paatage  sig  Bestyrelsen  af  det  foreslagne  Kunststykkes 
Forfærdigelse,  at  give  samme  et  Bevis  paa  den  Tillid  og  Agtelse,  Købmands- 
standen saavel  som  hele  Nationen,  med  saa  megen  Grund  bærer  for  Kunst- 
akademiet.—  Efter  at  have  betragtet  vores  Anmodning  fra  denne  Synspunkt, 
turde  man  have  smigret  sig  med ,  at  hvis  vores  Ukyndighed  i  Akademiets 
Indretning  og  Direktørens  samt  Professorernes  Prærogativer  kunde,  skønt 
uden  Forsæt,  have  stødt  an  imod  samme,  man  dog  ikke  for  Formalitets 
Skyld  vilde  undslaaet  sig  for  at  fremme  en  god  Sag,  der  iøvrigt  synes  at 
linde  de  gode  Herrers  Bifald.  —  Da  imidlertid  alt  Haab  synes  at  være  os 
betaget  med  Akademiets  Hjælp  at  se  vores  Hensigt  fremmet,  og  vi  besidde 
for  megen  Fædrenelands  Kærlighed,  i  dette  Øjemed  at  henvende  os  til 
Fremmede,  have  vi  aldeles  opgivet  den  fattede  Idé  om  et  Kobberstiks  For- 
færdigelse, og  ville  soge  at  udfinde  en  anden  Maade  hvorved  vores  Øjemed 
kunde  opnaas.  Vi  troede  imidlertid  at  burde  frembringe  vores  Undskyldning 
for  dvn    (lejlighed,   vi   i   denne   Sag   forgæves   have   foraarsaget  Akademiet«. 

Man   fattede  derfor  en  anden   Plan  og  indgik  under  31.  Maj   17(.H 
med  nedenstaaende  Andragende  til  Kongen: 

l his  Æreminder  opvække  Kappelyst,  til  at  efterligne  og  udøve 
gode  Handlinger,  fortjene  de  at  fremmes,  og  vi  turde  da  allerunder- 
danigst smigre  os  at  Deres  Kongelige  Majestæt  ikke  vil  afslaa  vores 
Ansøgning,  naar  vi  allerunderdanigst  hede«: 

Al  Esplanaden  mellem  Toldboden  og  Kastellet  maatte  bestemmes 
til  Æresminders  Oprettelse  for  fortjente  Mænd«. 

Vi  fole  dybt  [gennemtrængte  af  Taknemmelighed  den  lykkelige 
Forfatning  af  vores  saa  kære  Fædreneland,  i  et  Øjeblik  da  saa  mange 
af  vore  Medmennesker  maa  sukke  under  Krigens  og  Undertrykkelsens 
Aag,  da  de  maa  føle  alle  de  Grusomheder,  som  ere  uadskillelige 
derfra«. 

Næst  Forsynets  Varetægt  over  de  danske  Stater,  have  vi  Deres 
Majestæts  faderlige  og  vise  Omsorg  at  takke  for  denne  højst  lykkelige 
Forfatning,  saavel  i  Hensyn  til  det  indvortes,  som  i  vores  Forhold  til 
de  fremmede  og  krigende  Magter.  —  Ua  vi  ikke  kunne  yde  Deres 
Kongelige  Majestæt  andet  Takoffer  end  den  dybe  Hengivenhed,  som 
Bevidstheden  om  og  Følelsen  af  denne  nydende  Lyksalighed  har 
indpræget  vore  Hjerter,  saa  turde  vi  haabe,  at  Deres  Kongelige  Maje- 
stæt ikke  med  Unaade  ville  anse,  naar  vi  allerunderdanigst  ansøge: 
at  turde  paa  forommeldte  Plads  gøre  en  Begyndelse  med  at  oprette 
Statsministeren  Grev  Bernstorff  et  Æreminde  som  den,  Deres  Majestæt 
har  brugt,  som  et  saa  kraftigen  medvirkende  Middel  til  vores  lykkelige 
Forfatnings  Vedligeholdelse.  Handelsstanden  i  Hovedstaden,  som 
nærmest  drager  de  Fordele  deraf,  der  siden  udbreder  sig  til  de  andre 
Stænder  i  Staten,  haver  ej  kunnet  udtænke  en  passeligere  Maade 
hvorpaa  at  fremme  Deres  Kongelige  Majestæt  sin  allerunderdanigste 
Taknemmelighed,  den  haaber  derfor  og  tillidsfuld,  at  det  ansøgte 
samme  allernaadigst  bevilges. 

Allerunderdanigst 

Societetet  af  Grossererne  her  i  Staden«. 

Andragendet  blev  indleveret  til  Præsidenten  for  det  danske 
Kancelli,  Geheimeraad  Brandt,  der  umiddelbart  indgav  det  til  Kron- 
prinsen. Kiler  dennes  Ordre  synes  Svaret  at  være  blevel  konciperet. 
Det  blev  afgivet  den  21.  Juni  1794  af  Geheimeraaden,  og  dels  væsent- 
ligste Passus  lød  saaledes:  »Hs.  Maj.  har  befalet  mig  al  tilmelde  de 
gode  Herrer,  at  han  fuldkommen  føler  og  sætler  Pris  paa  dvn  Ret- 
færdighed   og   heldige  Iver,    hvormed  Hans  Statsminister  Geheimeraad 

Bernstorff  opfylder  den  fortjente  Tiltro,  som  Hs.  kgl.  Maj.  og  enhver 
Landets  Ven  og  god  Patriot  sætter  til  hans  Duelighed  og  Virksomhed; 
men  som  denne  Ministers  Beskedenhed  er  lige  saa  stor  som  hans 
Talenter,  frabeder  han  sig  paa  det  alvorligste  alle  Udmærkelsestegn 
og  ønsker  kun  at  nyde  den  Belønning,  som  Selvbevidstheden  af  gode 
Hensigter  og  deres  lykkelige  Udfald  formaar  at  give.« 

Man  har  —  og  sikkert  med  Grund  —  tvivlet  om,  at  dette  Svar 
var  Bernstorff  behageligt,  og  Intet  tyder  da  heller  paa,  at  han  selv 
hverken  direkte  eller  indirekte  har  nogen  Andel  deri.  Bernstorff 
var  netop  en  Mand,  der  satte  Pris  paa  ydre  Værdighed.  Lavater 
fortæller  om  ham,  hvorledes  han  Kl.  10  om  Aftenen  sad  i  sin  Families 
Skød  med  Baand  og  Stjærner  og  i  fuld  Minister-Galla,  ganske  som 
naar  han  skulde  i  Statsraadet  —  og  overhovedet  var  »det  Ministerielle« 
uadskillelig  fra  hans  Person.  Han  var  netop,  hvad  Lavater  kalder 
ham:  »ein  christlicher  Weltmann«,  som  »gar  nicht  leiden  komite, 
das  Ilim  Jemand  zu  nahe  trete«. 

Selv  om  det  var  hans  kære  Kronprins,  »sein  intimster  Freund, 
von  dessen  Frommigkeit,  Rechtschaffenheit  und  Bonsens  man  alles 
erwarten  diirfte«. 


»Alles«  —  ogsaa  Jalousi 


Men  Kronprins  Frederiks  Selvfølelse  var  da  ogsaa  allerede  paa 
dette  Tidspunkt  stegen  saa  uforholdsmæssigt  stærkt,  at  det  kunde 
fortælles  Lavater,  hvorledes  han  paa  Svenskekongens  Spørgsmaal: 
»Das  Herz  wird  Ihnen  geklopft  haben  bey  der  Revolution,  die  Sie  zu 
Stande  brachte  —  ich  meyne  den  14.  April  1784«  kort  og  koldt  svarede : 
Ich  weiss  von  keiner  Revolution  —  icht  setzte  mich  an  nieinen  Platz«. 


VIII. 

Det  fortælles  om  Frederik  IV,  at  da  han  paa  et  Besøg  i  Horsens  fik 
at  høre  om  en  vis  Kræmmer  der  i  Staden,  at  han  var  blevet  en 
hovedrig  Købmand,  saa  lod  han  ham  kalde  til  sig  og  spurgte  ham, 
hvorledes  dette  nu  vel  var  gaaet  til.  Han  svarede:  »Jeg  har  iagttaget 
en  eneste  Regel  i  mit  Købmandsskab,  den  har  jeg  iagttaget  fra  det 
første,  jeg  begyndte  at  handle,  og  den  iagttager  jeg  endnu,  og  derved 
bliver  jeg  ganske  naturlig  rigere  og  rigere.  Reglen  er  denne :  at  købe 
dyrt  og  sælge  let  (billigt)«. 

Kongen  undrede  sig  saare  herover  og  udbrød  i  sin  Forbavselse  : 
»Men  derover  maa  I  jo  blive  fattig!«  »Nej,  Ds.  Maj.«,  svarede  Køb- 
manden, »derved  er  jeg  bleven  rig.  Da  jeg  begyndte  at  handle,  satte 
jeg  mig  for  at  købe  de  bedste  Korn  varer,  jeg  kunde  faa,  og  gav  derfor 
en  Skilling  mere,  end  alle  Andre  vilde  give.  Jeg  solgte  dem  saa  igen  en 
Skilling  lettere,  end  Andre  solgte  deres  Varer.  Jeg  kom  derved  straks 
i  Rygte  for,  at  jeg  baade  havde  de  bedste  Varer  og  gav  det  bedste  Køb  : 
Alle  vilde  handle  med  mig,  og  jeg  trak  Handelen  til  mig.  Det  er 
altsaa  ikke  den  store  Profit,  jeg  har  haft  af  mine  Varer,  men  min 
Overflod  af  Handel,  som  har  gjort  mig  rig.  Jeg  beregnede  mig  kun 
2%  af  min  Kapital,  dér  de  andre  beregnede  sig  8%,  og  jeg,  som  kun 
beregnede  mig  2%,  havde  dog  24%  aarlig,  efterdi  jeg  købte  og  solgte 
ud  hver  Maaned«  *). 

Kongen  spurgte  da  tilsidst:  »Var  I  aldrig  bange  for,  at  de  andre 
Købmænd  skulde  lære  Jer  Kunsten  af«  ?  Men  den  Horsens  Kræmmer 
svarede,  at  han  stolede  paa,  at  de  andre  Købmænd  vare  baade  for 
gerrige  og  for  enfoldige  til  at  følge  ham  heri. 

Denne  liden  Historie  fortæller  den  i  Kjøbenhavn  udkomne 
Handels- Tidende  i   Aaret    1785   —   altsaa   et    af  de   Aar,  da  Danmarks 


*)     Han  omsatte  med  andre  Ord  sin  Driftskapital  12  Gange  om  Aaret,  medens  de 
andre  Købmænd  kun  omsatte  deres  én  Gang. 

Fra  den  danske  Handels  Empire.     II.  20 

Udenrigshandel    var   længst   nede.     Og   den    føjede  i  sin  Bitterhed  til: 
Derfor    hører    der    en    vis   Tænkemaade    til    at    blive    en    handlende 
Nation«  i  Stedet  for  »en  Nation  med  Høkergeist«. 

Allerede  én  Overgang  havde  Kjøbenhavns  Grosserere  i  Gerningen 
vist,  at  de  havde  Handelsaand  og  ikke  »Høkergeist«.  Og  da  den 
store  Neutralitets-Konjunktur  næste  Gang  kommer  igen,  efter  en  halv 
Snes  Aars  nødtvungen  Dvale,  finder  den  ogsaa  ganske  rigtig  Standen 
straks  lysvaagen  —  med  ét  Spring  er  man  atter  paa  Benene  ved 
Krigslurens  første  Stød  for  lige  med  det  samme  at  fare  ud  og  tage 
sin  Chance.  Ikke  saa  snart  var  der  Noget  og  Nogen  at  handle  med, 
Fragt  at  faa  og  Skibsrum  at  fylde,  før  Mænd  som  de  Coninck,  Andreas 
Buntzen,  Niels  Broch,  Erich  Erichsen,  Constantin  Brun,  Peschier, 
Suhr,  Duntzfeldt  og  hvad  de  nu  allesammen  hed,  greb  dristigt  og 
resolut  til.  Overfor  Udlandets  Kapere  og  Krydsere,  endsige  Krigsfare  og 
Neutralitetsbrud,  var  Bernstorff  deres  Værge  og  adelige  Skjold;  kækt 
befaled'  de  sig  ham  i  Vold  —  og  saa  handlede  de,  handlede  netop 
ikke  som  Høkere,  men  i  den  store  Stil,  Ladningevis  og  paa  Langfart. 

De  forstod  at  tjene  Penge,  de  forstod  ogsaa  at  bruge  dem,  at 
skaffe  sig  for  dem  alle  de  Livets  Behageligheder,  som  fremmede 
Lande  kunde  bringe,  og  vort  eget  Land  kunde  yde.  De  byggede  sig 
pragtfulde  Boliger,  vor  Hovedstads  bedste  Bygnings-Pryd  endnu  den 
Dag  i  Dag,  de  lod  lovende  danske  Kunstnere  og  forfarne  udenlandske 
Mestre  smykke  dem  —  de  vidste  at  vælge  deres  Sommersteder  i 
Landets  skønneste  Egne,  paa  Sundets  blomstrende  Brinker,  i  sjæl- 
landske Lundes  løvrige  Ly,  ved  Furesøens  skovspejlende  Vove. 
Blandt  kære  Gæster,  aandfulde  Fremmede  og  fjærnt  fra  kommende 
Forretningsvenner,  nød  man  her  som  Rammen  til  et  stilfuldt  Familieliv 
Naturens  simple,  troskyldige  Attituder  —  saadanne,  der  sømmede  sig 
for  den  tækkelige  Bondepige  i  strunk  Søndagsstads,  som  Naturen  den 
Gang  forekom  hine  selvskabte  Patriciere  at  være. 

Jomfruelig  skøn  var  den  i  hvert  Fald  sikkert  nok  —  ingen  Jern- 
banefløjten, ingen  Toglarm,  ingen  Cykler  har  forstyrret  den  skønne 
Idyl.  Men  som  vi  Nutidsmennesker  vilde  have  nydt  dette,  var  det 
ikke  den  Tids  Sag  at  nyde.  Det  er  det  19.  Aarhundredes  danske 
Digtere,  der  har  aabnet  vore  Øjne,  saa  de  nu  ret  kan  se  og  frydes 
ved,  hvor  favr  og  fin,  hvor  skær  og  blød,  hvor  farverig  i  Toners  Tal 
den  danske  Sommer  staar. 

Men  selve  denne  Digtning  er  just  født  paa  hine  Handelsfyrsters 
Herregarde.  Her,  netop  her,  fødtes  den  Danskhedens  Renaissance  i 
Skønheds-Dyrkelsen  af  dansk  Natur,  som  fik  sin  Daab  i  Kongedybet 
hin  2.  April,  da  Skoven  efter  et  gammelt  Sagn  sprang  ud.  —   — 

Dog,  hvad  hine  store  Handelsfolk  i  gavmild  Gæstfrihed  kun 
have  hjulpet  til  at  tudes,  er  Et.  Noget  Andet,  langt  mere  Vigtigt,  er 
det:  hvad  kunne  vi  lære  af  disse  kloge,  kyndige  Købmænd. 

At'  de  Midler  og  Maader,  hvormed  og  hvorpaa  de  virkede,  er  Ingen 
Lære  for  Nutiden  at  drage.  Thi  Tekniken  har  her  forandre!  Alt. 
Alene  Telegrafens  Fremkomst  har  umuliggjort  enhver  nyttig  Jævn- 
stilling af  Fortidens  og  Nutidens  Forretningsliv.  Verden  ser  saa  helt 
anderledes  ud  efter  end  før  Telegrafens  Indførelse,  at  en  Sammenligning 
af  Vilkaar  for  Handels  Førelse  mellem  Fortid  og  Nutid  vilde  være 
Vanvid.  Den  uhyre  Forskel  mellem  Børsdepechen,  som  paa  samme 
Tidspunkt  er  Allemands  fælles  Viden,  og  tidligere  Tiders  hemmelige 
Stafet-Tjeneste  og  deraf  følgende  Kappestrid  i  Hastighed  og  Hemme- 
lighed, forstaar  Enhver  uden  Forklaring  —  og  dermed  forstaas  det 
ogsaa,  at  man  for  hundrede  Aar  siden  maatte  have  en  helt  anden 
Maner  at  handle  paa  end  nu  og  omvendt. 

Og  dog  var  man  netop  i  hine  Aar  saa  uhyre  stolt  over,  hvor 
langt  man  i  teknisk  Henseende  var  naaet.  Det  hedder  herom  i  den 
kjøhenhavnske  »Handels-Tidende«,  at  hvis  Nogen  i  fordums  Tid,  for 
saa  og  saa  mange  Sekler  siden  havde  staaet  op  og  sagt  »til  en  oplyst 
Mand  blandt  de  Tiders  polerede  Folk:  »»Jeg  vil  lære  Dig  en  Maade, 
hvorved  Du  daglig  eller  ugentlig  paa  det  allersikreste  og  hurtigste  kan 
bekendtgøre  Din  Villie  for  Dine  Bekendtere  500  Mil  bort;  en  Maade 
til  at  indeslutte  saa  mange  Penge,  som  Du  kan  købe  det  største 
Jordegods  for,  i  et  Brev  og  derpaa  uden  Fare  og  med  den  største 
Paalidelighed  sende  dem,  hvorhen  Du  vil;  en  Maade,  hvorved  Du  for 
en  maadelig  Sum  kan  foragte  Storm  og  Ildebrand  og  næsten  alle  de 
Uheld,  der  kan  vederfares  Dine  Ejendele,  en  Maade,  hvorved  Dine 
rigt  ladede  Skibe  kunne  synke,  Dine  Paladser  fortæres  af  Luerne, 
uden  at  Du  dog  derved  skulde  tabe  det  ringeste««  —  saa  vilde  han 
have  holdt  Projektmageren  for  en  ligesaa  vindig  Karl,  som  om  han 
havde  foreslaaet  at  gøre  en  Lysttur  til  Maanen.  Og  dog  er  alle  disse 
Forslag  nu  bragte  til  Virkelighed  ved  Postvæsenet,  Veksler  og  ved 
Assurancernes  Opfindelse«  ! 

Saa  stolt  og  glad  var  man  den  Gang.  Nu  har  man  til  disse 
Fordele  føjet  Jernbaner,  Dampskibe,  Telegraf  og  Telefoner  —  Verden 
er  derved  paany  omkalfatret  af  »vindige  Projektmagere«  og  Handelens 
sat- lige   Teknik  med  den. 

Men  Et  kunne  vi  visselig  lære  af  hine  fjærne  Tiders  Købmænd, 
med  deres  Signeter  og  Sejlskibe,  deres  Parykker  og  Gaasepenne,  —  netop 
det,  vi  have  kaldt:  Handclsaanden  i  Modsætning  til  Høkergeislen. 
Det  vide  Blik,  det  vaagne  Øje  for  fjærne  Fordele.   Finfølelsen   over  for 

Konjunkturen,  Dristigheden  til  at  udnytte  den  lige  til  yderste  Grænse, 
Tyrketroen  til  egen  Formaaen,  Visheden  om  lige  saa  godt  at  have 
Ret  til  at  handle  paa  den  hele  Klode  herfra  som  Andre  andetstedsfra 
—  det  er  de  Køhmandsegenskaber,  der  tilsammen  danner  Handels- 
aanden. 

Og  det  er  denne  Aand,  der  for  hundrede  Aar  siden  skabte  den 
danske  Handels  Empire  paa  alle  Verdenshave.  En  saadan  Aand 
skaber  saadanne  Gerninger. 

Just  derfor  er  nu  her  i  dette  Værk  disse  Gerninger  bleven  dragne 
frem  fra  Glemsel.  Det  siger  Beda,  den  ærlige  Mand,  om  Fædrenes 
Gerninger  alle:  ere  de  onde,  man  maa  dem  fly  —  men  ere  de  gode, 
man  maa  dem  forny. 

At  mane  hertil  er  Historiens  Maal. 


„PU]\(GEJNJ" 


TIL 


„PjARYKKEJVf" 


Enhver  Dansk,  kender  han  end  nok  saa  lidet  til  sit  Lands  Historie,  har 
hørt  om  Slrnensee  og  Caroline  Mathilde.  Den  ægteskabelige  Trekant:  en 
sindssyg  Konge,  en  lidenskabelig  Dronning,  Elskeren  og  Favoriten  som  der 
Dritte  im  Bunde*  —  en  Krone  kastet  i  Skarn  og  Skændsel,  en  Elskovshandel 
paa  selve  Tronens  Trin,  en  Parvenu,  der  i  faa  Maaneder  stiger  til  Enevolds- 
hersker  og  i  færre  synker  til  Skafottet  —  hele  dette  højst  bevægede  Stykke 
Danmarkshistorie  har  over  sig  hele  et  Dramas  Afsliittethed.  El  Drama, 
saa  blændende  og  brat  i  sin  Virkning,  saa  blussende  i  Elskovs,  Hads  oq 
Blodets  røde  Farver,  som  kun  den  franske  Revolution  kan  opvise  Sidestykker 
til.  Frem  for  vort  Blik  drager  sig  som  gamle  Minder  en  Række  hastigt 
skiftende,  sælsomme  Scener,  hvor  rige  Rokokosale,  straalende  i  Spejlglans  og 
Guld,  danne  Rammen  om  en  kongelig-kælen  Hyrdinderoman  i  Pudder  og 
Pocher  —  en  Roman,  hvori  hun  og  han  »de  legte  en  Leg,  men  Legen  var 
alt  udaf  Vrede«.  Der  hviler  over  dette  et  Skær  af  dumdristig l  Raffinement 
og  romantisk  Rædsel. 

Men  hvor  ganske  anderledes  stod  det  ikke  for  Datiden,  som  endnu  var 
en  Menneskealder  fjernet  fra  Romantikens  >blaa  Blomst*.  Det  stod  for  den 
som  en  fræk  og  forargelig  Farce,  et  højforrædersk  Spil,  hvor  Forsmædelse 
og  Spot  blev  gydt  i  fulde  Skaaler  ud  over  et  Utålsomt  Folk  og  en  ulykkelig 
Konge,  til  Skam  og  Skade  for  Alle,  til  Gavn  og  Glæde  for  Ingen  uden 
Dronningens  Boler. 

Naar  Struensee  af  en  senere  Slægt  har  faaet  en  mildere  Dom,  ja  endog 
til  Tider  er  bleven  omtalt  som  en  af  Aandens  Store,  der  blot  havde  del 
Uheld  at  komme  før  sin  Tid,  saa  er  det,  fordi  del  staar  for  Bevidstheden. 
som  om  det  i  en  særlig  Grad  faldt  i  hans  Lod  at  varsle  del  Nyes  Aira  ind 
i  vort  Land 

Og  ubestridelig  brod  der  ogsaa  ind  med  ham  noget  af  del  Nye,  hans 
Aarhundrede  har  skænket  Menneskeheden  som  el  umisteligt  Gode.  1  Folderne 
af  sin  Doktorkappe  smuglede  han  ind  over  Grænsen  en  ikke  ringe  Dosis  af 
hin  Tankens  Frigørelse  fra  Tvang,  Menneskets  fra  al  Mekanisme,  hin  liberlé, 
liberté  tout  entiere,  hvis  straalende  Lys  det  attende  Aarhundrede  kastede 
saa  højt  op  paa  Himmelen,  at  det  endnu  staar  som  el  Brandskæl'  over  Sifeglen. 

Struensee  havde  tidlig  stillet  sin  Kundskabstørst  i  de  Kildevæld,  der  fra 
de  franske  Encyclopædisters  lires  rislede  hen  over  hans  germanske  Fødeland, 

—  fristende  som  forbuden  Frugt,  men  var  ikke  Frugten  fra  Kundskabens 
Træ  altid  forbuden?  Med  det  lidlig  voksne  Barns  og  Ynglingens  hele  heftige 
Harme  vendte  hans  Sind  sig  bort  fra  det  fædrene  Hjems  strenge  og  mørke 
Pielisme.  Han  sogte  efter  sin  egen  Mening  saa  langt  bort  derfra  som  fra 
bælgmørk  Nat  til  sollys  Dag,  forelskede  sig  ligefrem  i  alt  det  lette,  det  lyse, 
det  glade,  Øjeblikkets  Lyst,  Sansernes  Liv,  Nydelsen.  Og  dog  bærer  selveste 
Pietismen  som  næsten  alle  aandelige  Strømninger  i  det  svundne  Sekel  hen 
imod  Et  og  det  Samme,  som  ogsaa  Struensee  higede  paa  sin  Vis  efter  at 
forkynde:  Individets  Evangelium. 

Hvad  er  nemlig  Pietismen  andet  end  Følelsens  Frigørelse  fra  det  syttende 
Aarhundredes  tankebindende  Theologi,  knokkelstærke  Systematisering  og  regel- 
bundne Dogmatik.  I  Modsætning  hertil  lægges  den  religiøse  Accent  paa 
Stemningen,  »det  bevægede  Sind«.  Det  kom  ikke  mere  an  paa  hvad, 
men  hvorledes  man  troede;  den  korrekte  Bekendelse  var  ikke  nok  —  man 
skulde  være  hjertegreben.  Men  netop  derigennem  løsrev  Pietismen  Individet 
fra  Kirkens  stramme  Organisation,  tog  Lærebygningens  tunge  Tryk  bort  fra 
dets  Bryst  og  lod  det  føle  sig  frem  til  et  personligt  Forhold  mellem  Gud- 
dommen og  det  enkelte  Selv. 

Saaledes  virker  alt  i  samme  Retning.  De  store  engelske  Digtere  bane 
sig  Vej  til  og  befri  den  Følelsens  Fantasi,  der  havde  siddet  fangen  som  en 
indslumret  Tornerose  i  det  syttende  Aarhundredes  sejge,  indfiltrede,  kunstig 
sammengroede  Tjørnekrat.  Overfor  Versailles-Stilens  og  den  franske  Klassi- 
cismes stive  Retlinethed  havde  de  sat  som  Valgsprog  og  Løsen:  come  home 
to  men's  business  and  bo  som.  Bort  med  alle  stive,  dydsirede,  kunst- 
færdig -klippede  Buksbomhække  fra  Havens  som  fra  Hovedets  Veje!  Digtningen 
skulde  være  andet  og  mere  end  en  skimlet  Snusfornuft  —  Regler  var  for 
Kunst  kun  Krykker.  Shakespeare  havde  blot  kendt  »Naturens  Bog 
og  Hjerternes  Bog« — hvad  skulde  man  vel  med  mere?  »Tilbage  til  Naturen, 
den  ufordærvede,  store,  frie  Natur«  er  efter  1750  saavel  Digterens  som 
Tænkerens  Feltraab  —  »Naturens  muntre  Søn  er  Lykken  næst«.  Og  højere 
og  dristigere  end  alle  de  andre  af  Naturdyrkernes  store  Kor  sigter  Edward 
Young  ved  sit  himmelstormende  Spørgsmaal  til  selve  Kristi  Kirke:  »Er  da 
Fornuften  alene  døbt?     Ere  da  Lidenskaberne  Sjælens  Hedninger«? 

Disse  Ord  kunde  staa  som   Motto  for  Caroline  Mathildes  Struensee-Dage, 

—  den  samme  Kvinde,  som  i  sin  spæde  knoppende  Ungdom  havde  indridset 
paa  en  af  Slotsruderne  i  Frederiksborg  Slot:  >keep  me  innocent,  make 
o l hers  great«. 

Vil  man  ret  forstaa  Struensee,  gaa  rigtig  til  Hunds  i  hans  Væsen  og 
Virkemaade      skal  man  i  Dybden  fatte,  hvorfor  og  hvorledes  det  vur  muligt, 

id  Struensee  kom  til  at  spille  den  Rolle,  hun  (/jorde,  paa  een  Gang  snu 
glimrende  (jod  og  forbavsende  slet,  son  iikki  mon  nødvendigvis  forsi  og 
fremmes!  se  ham    i  delte  hans   Forhold   til   Caroline   Mathilde. 

Det  var.  som  vi  have  set,  del  frigjorte  Individs  Evangelium,  Struensee 
havde  nemmet  i  sin  Vin/dom,  en  Ungdom  med  tilod  i  Urund,  Kulde  i  Hjertet 
og  det  ^Rationelles     Feber  i  Hovedel. 

Da  saa  den  unge  Læge  her  hjemme  fik  Magt,  som  han  havde  Villie,  gav 
hun  sig  ganske  del  Eksperiment  i  Vold:  ul  virkeliggøre  sin  Doktrin  om  dette 
frigjorte  Individ  —  som  det  udgik  fra  Naturens  Haund,  frit  følgende  alle  de 
af  Samfundshensyn  hidtil  bundne  Drifter,  alle  sine  Lidenskaber  og  Lyster. 
Helt  hengav  han  sig  til  denne  Luksus,  ødslende  med  sil  eget  Liv,  en  Dronnings 
Ære  og  et  Riges  Velfærd.  Men  det  lykkedes  hum  virkelig  at  faa  denne 
Naturdyrkelse  sat  sadledes  i  Stil,  som  vort  stilløse  Aarhundrede  knapt  formaar 
at  futte  del  —  en  dristig,  æggende  og  lunefuld  Stil,  der  betog  hans  Samlid 
som  en  Rus. 

Han  havde  kun  een  Diseipel  og  een  Tilhænger  —  en  elskende  Kvinde, 
der  troede  paa  ham  som  Kadidja  paa  Profelen.  En  Discipel  saa  lærvillig, 
som  Verden  aldrig  har  set  hverken  før  eller  siden!  Del  var  hans  Dronning 
og  hans  Elskerinde. 

Vil  man  lære  Caroline  Mathilde  at  kende,  giver  de  luirige  Portræter  af 
hende  sjældent  gode  Oplysninger.  Den  ganske  unge  Dronning  —  hun  var 
15  Aar,  da  hun  kom  hertil,  og  21,  da  hun  drog  bort  —  slaur  paa  den 
mærkeligste  Maade  med  sit  Udseende  imellem  Aarhundredets  to  Skønheds- 
retninger.  Hun  havde  paa  den  ene  Side  noget  af  Marivaux-Tgpen  fru  Aar- 
hundredets Midte  med  des  yeiix  armés,  et  Blik,  der  havde,  som  Tiden 
siger,  du  vif,  i  det  hele  »un  visage  de  goiit«.  Saaledes  paa  del  bekendte 
Rosenborgbillede.  Men  samtidig  havde  hun  det  Blonde,  som  snart  skulde 
blive  de  franske  Saloners  højeste  Mode.  Og  i  skøn  Harmoni  hermed,  men  i 
bestemt  Modsætning  til  det  overmodigt-æggende  i  del  nysnævnte  Portræt,  har 
hun  aabenbart  til  Tider  haft  en  sand  yfigure  å  sentimenU.  Det  kendte 
Stik  i  Mullers  Pinakotek,  hvor  hun  sidder  foran  Skrivebordet,  viser  del  tilfulde. 

I  disse  Udtryk  spejlede  hendes  Sjæl  sig.  Der  var  det  i  denne,  som  var 
'Sjæl  for  det  yppige,  blussende,  sanseligt  bløde  ,  for  løssluppen  Kaadhed  og 
udfordrende  Overgivenhed.  Men  der  var  ogsaa  en  barnlig-rorende  Hengivenhed, 
som  lod  hende  kysse  Struensee  s  Gaver,  fordi  der  var  sent  i  men  Is  ved 
dem.  Del  blide  og  det  brændende,  —  Slruensees  klare  kolde  Øjne  saa  begge 
Sjæle,  og  han  vandt  dem   begge,  først  den   blide,  saa  den   brændende. 

Han  vandt  hende  først  som  den  endnu  pigeagtig  unge,  i  sin  Stolthed 
og  Blufærdighed  saa  dødelig  krænkede  Kvinde,  som  hun  var,  da  de  modles 
vandt  hende  ved  sin  mandige  Ømhed,  ved  den  tætte  Forening  af  hast  hed 
og  Mildhed,  som  en  Kvinde  saa  daarlig  kan  modstaa. 

Han  var  hverken  smuk,  fornem  af  Ydre  eller  statelig.  Han  havde  kun 
Lægens  Selvsikkerhed  i  Holdning,  gode  Manerer,  el  Par  velskabte  Lægge  og 
forslod  at  klæde  sig  godt,  inaaske  lidt  for  lapset.  Men  kommen  fra  neden 
havde  han  intet  af  den  franske  Salons  yndefulde  Anstand,  endnu  mindre 
dens  doueeur  de  sen  lime  ni.  Han  var  snarere,  hvad  Christian  VII  sagde 
om  hans  Yen  Brandt:  ein  feiner  ivilder  Mann«,  Finhed  i  det  Ydre  og  Raahed 
i  det  Indre.  Politur  udvortes,  men  Ufærdighed  indvortes.  I  Salonernes  gode 
Selskab  distingverede  man  sig  derimod  ej  alene  ved  god  Tone  og  ulastelig 
Optræden,  men  nok  saa  meget  ved  en  fortsat  og  gensidig  Forfinelse  af  Sprog 
og  Smag,  af  Tale-  og  Tankesæt,  Følelse  og  Forstaaelse,  Hoved  og  Hjerte. 
Derfor  skabtes  her  saa  naturligt  denne  »Ærens  Dyrkelse,  som  er  et  sandt 
Aristokratis  sidsle  og  mest  uinteresserede  Religion«.  Men  af  alt  dette  forstod 
Struensee  kun  eet:  Kunsten  al  konversere  med  Aand  og  Yid  —  og  i  en 
højtstillet  og  sorgmodig  Dames  Nærværelse  vel  ogsaa  med  den  rette  bløde 
Klang  af  tilbagetrængt  Medfølelse  i  Stemme  og  Holdning.  Dog  dette  var  til 
en  Begyndelse  ogsaa  nok. 

Som  Læge  for  hende  og  hendes  elskede  Barn  fik  han  Adgang  til  Dron- 
ningen og  et  vist  Frisprog  overfor  Kvinden  i  hende.  Som  hendes  Gemals 
betroede  og  formaaende  Raadgiver  og  saare  snart  tillige  som  Mellemmand 
mellem  Kongen  og  hende  fik  han  hurtigt  helt  og  holdent  hendes  Øre  og 
dermed  igen  hendes  Hjertes  Fortrolighed.  Og  med  svimlende  Hast  byggede 
han  nu  herpaa  sit  Lykkeslot  op. 

Han  vandt  først  det  te  ud  re  i  hende,  det  barnligt-troskyldige,  det 
hjælpeløst-tillids  fulde  i  hendes  nittenaarige  Gemyt,  vandt  det  ved  ærbødig 
Fasthed,  ved  mild  Myndighed,  ved  denne  forunderlige  Blanding  af  Blidhed 
og  Bestemthed,  som  for  hende,  der  syntes  sig  forladt  af  Guder  og  Mennesker, 
maatte  være  dobbelt  daarende.  Siden  behersked  han  og  holdt  hende  fast  ved 
beregnet  og  brutalt  at  hidse  hendes  Sanser  og  spore  hendes  Temperament  fremad  i 
vellystig  Vildskab.  Han  hvirvlede  hende  rundt  i  en  Festernes  Rus,  blændede 
hende  med  store  Tanker  og  dristige  Planer,  kastede  alle  hendes  Begreber  om 
Pligt,  Værdighed,  Liv,  Velfærd  øg  Salighed  ud  i  et  straalende  bakkantisk  Kaos. 

Hvor  havde  hun  kunnet  staa  imod,  saadan  som  hun  nu  en  Gang  var? 
Hun  var  ikke  som  disse  højtbegavede,  fine  og  kloge  Kvinder,  hvem  det  ved 
en  Skæbnens  besynderlige  Ironi  er  nok,  at  deres  Elskede  er  brav  og  bredskuldret. 
smidigstærk  og  pyntelig  at  skue.  Hun  var  enfoldig  nok  til  at  føle  blind 
Beundring  for  Struensees  Tanker  uden  at  dele  eller  forstaa  dem;  hun  var 
begavet  nok  til  at  ane  og  fornemme,  at  der  over  ham  var  som  et  Svanesus 
af  store  kommende  Tider.  Hun  vilde  se  op  til  sin  Elsker,  føle  sig  tøflet,  baaret 
trygt  og  vidt  af  hans  Aand  og  dens  Flugt  som  paa  Ørnevingers  Fang.  Og 
just  saaledes  maatte  Struensee  forekomme  hende  —  ene  Mand  midt  i  delle 
Hof  af  skøre  Hoveder  og  svækkede  Legemer  eller  bare  Kroppe  i  Pynt  og 
Puds  uden  Yillie  og  Vid.  Om  ham  alene  gjaldt  del:  han  var  ikke  som 
alle  de  andre.      Og  herpaa  beror  som  oftest  en   Kvindes  Kærlighed. 

Han   var  klog   nok   til  at  gøre   hende  i  il  alle  sine  Planers  Dronning 
sin  store  Kongstankes  Dronning.    I  hendes  skønne  Hænder  gav  han.  knælende 
for  hendes  Fod,  sin  Statsmandsskæbne,  som   vor  den  en  kostelig  Buket,  samlet 
og   bundet  lit  en  Hyldest  af  hendes   Ungdom  og   Ynde.     Hun  olene,    den  høj 
modige,  den  høj ts tiltede  kunde  forstaa  hans  af  tusinde  Hensyn  baslede  Tanke 
om    Individets    Frihed  og   Naturens   Ret        den,   han   vilde  skabe  som   en    Guld 
alder   for    el    kuet  Folk,    om    han    blot   fik  Evne  og  Magt,    som   han  havde 
Villie   og    Tro.     Alt,    hvad   der   var  højbaarent  i  hendes  Sjæl,  gav  denne   Tale 
den  farligste  Næring.     Ja,    hun  følte  del  nu,         hun  var  Dronning,   følte  del 
pludseligt   og   stærkt   og   som  en  vidunderlig  Lykke;   thi  delle  var  hver  Dags 
Morgengave   lil  ham.     Hidtil  havde  hendes  Dronningværdighed  kun  været  en 
fattig   Pomp,  en   trællende  Pragt,    el  gyldent  Panser,    som   klemte    Vejret  ud  af 
hendes  Bryst,    en    lyngende  Byrde,    en    Ulykke  og  en  Skændsel.      Men   med  all 
del  —  saa    var   hun  jo  dog   Dronningen.     Nu   med  eet  forstod  hun,   hvad  del 
vilde   sige   at    være  Dronning,    hans  høje  Besky Herinde,    ham   uundværlig 
en   Glorie  af  Magt,  hvis  Straaler  i  hans  Hænder  blev  Styrets    Tordenkile. 

Og  hvor  gerne  gav  hun  ham  ikke  alt,  ej  alene  hvad  hendes  var,  men 
ogsaa  hvad  Dronningens  var.  Thi  i  sin  store  Elskov  syntes  hun  stedse,  at 
han  gav  tifoldigt  Vederlag.  I  det  lyse  og  muntre  Liv,  som  han  beredte  hende, 
jublede  hendes  unge  varme  Sind  ud.  Med  eet  befriet  fra  alt  Tryk  og  Tvang 
gav  hun  nu  gladelig  sin  varmblodige,  ubændige  Natur  slappe  Tøjler  saa 
lærte  jo  han,  at  ret  var.  Kaad  som  en  Killing  tumlede  hun  sig  i  Mark  og 
Skov,  i  Dans  og  Ridning  —  gav  sig  helt  og  fuldstændig  hen  lil  sin  liden- 
skabelige Naturs  løsslupne  Drifter.  Aldrig  har  Naturens  Evangelium  fundet 
en  mere  modtagelig  Sjæl  og  en  gunstigere  Jordbund.  Sæden  var  saaet,  og  i  trende 
Vintre  og  trende  Somre  stod  Planlen  i  Feslernes  Glans  og  Stævnemodernes  hede 
Timer  med  et  yppigt  svulmende  Flor  af  duftende,  farvebrændende  Blomster. 

Gartneren  var  Struensee.  Hans  Kærlighed  til  hende,  om  man  overhovedel 
tør  bruge  dette  Udtryk  om  hans  Foleise,  var  just  den  kyndige  Blomsterelskers 
sære  Passion  for  en  sjælden  Planles  Vilkaar  og  Vækst,  Botanikerens  Forsker- 
hang til  ved  sindrige  Eksperimenter  at  prøve  Planlens  Natur  og  afslikke 
Grænsen  mellem  Naturens  Evner  og  Dyrkningens  Kunst.  Ikke  uden  en  vis 
overlegen  Nysgerrighed  søgte  Struensee  ved  sin  Paavirkning  af  Caroline 
Mathildes  bjergtagne  Sind  j)aa  alle  Maader  al  faa  klaret  og  kundgjort,  hvor 
langt  man  gennem  Elskovens  Myndighed  kunde  faa  fjernet  Kvinden  og 
Mennesket  fra  Kongedatteren  og  Dronningen  —  blot  ved  al  lade  Naturen 
raade.  Først  fristede  han  hende  ved  en  sund,  sanselig  Forelskelses  naturlige 
Trylleri  —  Kongens  Hustru  og  Tronfølgerens  Moder  blev  hans  Frille.  Saa 
tærte  han  hende,  hvorledes  alle  Mennesker  af  alle  Stænder  var  hverandres 
Lige  —  og  han  fik  Dronningen  lil  at  omgive  sig  med  et  Slags  borgerligt 
Hof,  hvor  Tonen  var  saa  plat  og  simpel  og  Selskabet  saa  jævnt  og  tarveligt. 
at  Kronprinsen  af  Sverige  endog  haanlig  spurgte,  om  der  ikke  ogsaa  Lom 
Jøder.     Han    aabnede   hendes  Øjne  for   Livels    Lyst,    Glædens  Ret,    Naturens 

solskinssmilende  Sorgløshed,  og  lod  hende  forstået;  hvor  urimeligt  det  var  for 
hende  at  lade  sin  varmblodige  Ungdom  og  muntre  Nydelsestrang  spærre  inde 
bag  Ceremoniellets  og  Hofetikettens  Snorliv  —  og  gladelig  gav  hun  sig 
Festernes  Tummel  og  et  Friluftslivs  løsslupne  Vildhed  i  Vold.  Ja  lige  til 
Dragtens  Farve  og  Snit  strakte  han  sin  Villies  Valg  paa  hendes  Vegne:  det 
naturlige  og  bekvemme  var  atter  her  den  ledende  Regel,  som  burde  hæve  en 
højbaaren  Kvinde  over  den  dumme  Mængdes  Fordom  og  Forargelse  —  og  til 
almindelig  Forbløffelse  saas  Dronningen  i  rød  Mandsdragt  med  gule  Skind- 
bukser ride  å  eal ifourcho  n  rundt  paa  Christiansborgs  Ridebane,  ja  i  denne 
Dragt  gik  hun  endog  med  Struensee  under  Armen  omkring  Enkedronning 
Sophie  Magdalenes  lit  de  parade.  Men  Toppunktet  var  dog  dette,  at  hun, 
den  højst  omhyggelige  og  omme  Moder,  lod  sig  i  den  Grad  blænde  af  de 
Slruenseeskes  Opdragelsesprineiper  om  Børns  Hærdning  ved  at  blive  overladt 
til  Naturens  Omsorg,  at  den  lille  Kronprins  endog  en  Gang  blev  funden 
liggende  paa   Gulvet  i  et  af  Gemakkerne  besvimet  og  blaafrossen  af  Kulde. 

I  alt  dette  finder  man  for  Struensees  Vedkommende  kun  Mening,  naar 
man  ret  forstaar,  hvor  kosteligt  et  Eksperiment  dette  var  for  hans  dyrebare 
Doktrin  om  Naturens  Ret  og  Passionens  Triumf  —  et  bedre  Forsøgsobjekt  og 
Prøvestykke  var  vel  umuligt  at  finde.  Han  er  stadig  den  doktrinære  Doktor, 
den  theo re tisk- forblindede  Forsker,  den  kolde  og  frække  Eksperimentator  — 
der  er  ikke  Spor  af  Følelse,  Hjerte,  af  Temperament. 

Nej  han  havde  intet  Temperament,  bare  Feber  i  Blodet,  Fremfusenhed 
og    Voldsomhed!     Derfor  faldt   han   ogsaa,    derfor   maatte   han    ogsaa  falde. 

Han  faldt  paa  Tiden,  paa  Tempoet  og  paa  det  manglende  Tempera- 
m  e  n  l. 

Tiden  var  ham  ikke  god,  kunde  ikke  være  ham  god,  —  og  han  saa 
det  ikke.  Han  saa  bare  sig  selv,  havde  kun  Øje  for  sine  egne  Luner  og 
Ønsker,  som  han  med  en  Ynglings  Utaalmodighed  vilde  have  opfyldt  i  en 
jagende  Hast.  Og  da  disse  Luner  og  Ønsker  ved  Dronningens  Hjælp  blev 
en  souverain  Villie,  der  maatte  lystres  blindt  og  lystres  straks,  saa  gav  han 
sig  ikke  et  Øjebliks  Stunder  til  at  undersøge,  om  Tiden  var  hans  Værk 
g  uns  tig. 

Den  var  det  her  hjemme  saa  lidt  som  vel  muligt.  Danmark  var  mindst 
et  halvt  Hundrede  Aar  tilbage  i  Udvikling  for  Evropas  tre  store  Kulturlande. 
Folket  levede  endnu  helt  og  holdent  i  Parykkernes  Tidsalder,  var  et  adstadigt, 
nøjsomt,  jævnt- til freds  Spidsborgerfolk,  hvis  hele  Tænken  og  Tragten  ikke 
førte  ud  over  Hagen  og  Vejen.  Af  Aarhundredets  store  Strømninger,  dets 
Uro  og  Trods,  Omvæltning  sig  st  og  Frihedstrang  var  knapt  nok  den  svageste 
Dønning  naaet  ind  til  vore  Kysler.  Det  store  aandelige  Gennembrud  omkring 
Midlen  af  del  attende  Sekel  —  en  ny  Antikens  og  Naturdyrkelsens  Renaissance 
—  var  hos  os  kun  kommet  til  en  enkelt  Kunstners  Bevidsthed.  Den  dristige 
Foragt  for  alle  nedarvede  Sæder  og  Skikke,  som  Voltaire  havde  bragt  paa 
Mode   Europa   rundt,   laa  ej  alene  vor  Tankegang  fjern  og  fremmed,  men  var 

for  Størstedelen  endog  ukendt.  I  Fader  Holbergs  Land  var  det  endnu 
Jeronimus,  som  gav  Tonen  an,  og  ingen  Leander  drømte  i  sin  vildeste 
Dristighed  om  mere  end  om  ol  vinde  sin  Leonore.  Im  engen  Kreis  verengert 
sich  der  Sinn  . 

Over  delle  jævne,  stilfærdige,  filistrøse  Folk  uden  Forhaabninger  og  uden 
Ønsker  kom  Struensees  Lovgivning  som  en  Hvirvelvind.  Først  dukkede 
Hovederne  sig  i  Forundring,  men  da  der  vedblev  at  blæse  Forordninger  or/ 
Reskripter  ned  over  dem,  blev  man  efterhaanden  mere  og  mere  forpjusket, 
forvirret,  fortumlet,  —  til  sidst  ganske  ude  af  sig  selv.  Man  vilde  jo  bure 
leve  i  Fred  og  passe  sig  selv,  som  man  havde  gjort  saa  længe;  hvorfor 
kunde  man  da  ikke  det?  Man  forlangte  jo  ikke  del  bitterste  af  Regeringen 
udover  en  kongelig  Naadesskilling  nu  og  da  og  el  faderlig l  Smil  fra  en  for- 
gyld l  Karosse.  Det  danske  Folk  havde  den  dang  intet,  slet  intet  af  Sam  lidens 
Tørst  efter  nye  Tanker  og  nye  Tider.  Men  var  der  saaledes  ingen  Tørst 
efter  nye  Tanker  at  stille,  saa  maatte  de  Struenseeske  Friheder«  uundgaaelig 
komme  til  at  virke  som  en  sand  Styrtesø,  hvori  del  danske  Folk  bare 
pjasked'  forvildet  om  og  skyndsomst  søgte  igen  at  faa  sit  paa  det  tørre. 

Det  var  navnlig  den  Brathed  i  Tempoet,  hvormed  denne  Synd/lod  af 
nye  Bestemmelser  blev  væltet  ned  over  Befolkningen,  som  gjorde  enhver 
sgmpathetisk  Forstaaelse  umulig.  Vi  Danske  er  forst  og  fremmest  el  sindigt 
Folk,  og  var  det  den  Gang  endnu  mere  end  nu.  Intet  Ordsprog  er  saa 
ægte  dansk  som  dette:  »Hastværk  er  Lastværk«.  Det  er  ikke  bio l  saadan  en 
Erfaring ssætning ,  en  Fastslaaen  af  en  ofte  iagttagen  Kendsgerning  —  del  er 
meget  mere  en  ophøjet  Maxime,  en  hellig  Rettesnor  for  Livels  Handlinger, 
der  her  hjemme  gælder  som  ubrødelig  op  igennem  alle  Stænder  og  for  alle 
Arter  af  Begavelse  og  Virksomhed.  Kun  til  Skæmt  ere  vi  hastige,  Alvor  og 
Arbejde  kræver  derimod  Adstadighed. 

Man  forestille  sig  derfor,  hvilket  rent  ud  bedøvende  og  forfjamskende 
Indtryk  hele  Struensees  Lovgiverfærd  har  maattet  gøre  paa  hans  danske 
Samtid.  I  næppe  halvandet  Aar  udstedte  han  600  Kabinetsordrer,  hvoraf  de 
fleste  indeholdt  indgribende  Lovændringer  og  dermed  Forandringer  i  bestaaende 
Tilstande.  Det  bliver  med  andre  Ord  over  bO  for  hver  Maaned,  saa  at  altsaa 
hver  eneste  Dag  bragte  noget  nyt,  i  Almindelighed  endog  noget  overraskende, 
ofte  noget  rent  ud  overvældende.  El  saadant  Tempo  i  Regerings- Anliggenders 
Afgørelse  havde  man  endnu  aldrig  set  —  og  del  maatte  med  Rette  fore- 
komme selv  de  velvilligste  Dommere  og  livligste  Hoveder  saa  temmelig  van- 
vittigt. I  over  et  Aarhundrede  havde  man  været  vant  til  del  danske  Kancelli- 
væsens adagio  —  men  dette  var  jo  staccato,  prestissimo,  furioso,  en  sand 
Furientanz  som  i  selve  Aarhundredets  mest  klassiske  Opera.  Hvor  maatte 
ikke  dette  rivende  Tempo  tage  Vejret  fra  dem  alle,  denne  Feberfart,  denne 
rasende  II,  dette  snublende  Jag,  denne  Faren  af  Sted  over  Stok  og  Sten  uden 
Ro  eller  Taal,  uden  Rist  eller  Rasl!  Hvor  skulde  delle  langsomme,  sindige, 
træge,   skikkelige  Folk   kunne   have   fulgt    med?     All   og  alle  geraadede  i  den 

yderste  Forvirring,  Dagens  Dont  blev  stanset,  de  lobende  Forretninger  gik  i 
Staa,  Kontorer  og  Etablissementer  overfyldtes  af  ilsomt  Hastværksarbejde, 
Mis/brstaaelser  og  modstridende  Ordrer  blev  Dagens  Gang,  Uro  og  Nervøsitet 
bemægtigede  sig  hele  Styrelsen  og  spredte  med  voksende  Hurtighed  sine 
Virkninger  over  det  hele  Samfund. 

I  delle  hæsblæsende  Hastigløb  mistede  Folket  snart  sit  sunde,  naturlige 
Aandedræt;  man  fik  forst  Pusten  efter  hans  Fald,  kunde  da  forst  igen  trække 
Vejret  dybt  og  roligt.  Men  saa  længe  han  endnu  holdt  Tøjlerne  i  sin  Haand, 
hidsed  og  spored  han  Almue  og  Hof,  Stand  efter  Stand,  op  og  frem  til  en 
ligefrem  Løbskhed.  Til  Slutning  sydede  og  kogte  det  i  det  hele  Samfund, 
som  var  det  én  stor  Heksekedel  -  saaledes  smittede  hans  slakaandede  II 
hele  Statslegemet  og  fik  alle  Pulse  til  at  banke  i  ilter  Angst  og  ntaalmodig 
Arrigskab.  Og  saa  var  det  bare  Feberen  i  hans  eget  Blod,  den  han  gav  som 
en  krank  og  sorgelig  Erstatning  for  det  manglende   Temperament. 

Det  afgørende  Bevis  for  denne  Mangel  ligger  netop  i  Forholdet  til 
Caroline  Mathilde.  End  ikke  hendes  varme  og  ømme  Hengivelse  kande  faa 
en  Gnist  af  Temperament  til  at  springe  frem  fra  denne  bundfrosne  Egoismes 
indtørrede  Hjerte.  Han  havde  ingen  Plads  i  sin  Sjæl  for  nogen  Art  af 
virkelig  Kærlighed.  Da  han  havde  vundet  hende  og  ved  hende  Magt  og 
Myndighed  til  al  anstille  sit  storartede  Eksperiment  paa  en  Dronning  og 
hendes  Rige,  saa  blev  hendes  Person  ham  saare  snart  trættende,  ofte  indtil 
(/abende  Kedsommelighed  trættende.  Han  tyranniserede  hende,  surmulede 
over  hende,  lod  sig  irritere  af  hendes  Ømhed  til  gnavne  Skændescener  og 
forraadte  kun  altfor  ofte  sin  Ligegyldighed  overfor  hende  ved  halvt  haanlige, 
halvt  medynks  fulde  Øjekast.  Som  den  kolde  Vellystning  han  var,  veg  han 
uvilkaarlig  sky  tilbage  for  hendes  lidenskabelige  Voldsomhed.  Af  og  til 
kunde  han  knapt  skjule  sin  Væmmelse  derved  og  søgte  da  Trøst  og  Oprejsning 
for  sin  erotiske  Hoveritjeneste  ved  at  betro  sin  Ven  Brandt  allehaande  pikante 
og  lascive  Enkeltheder.  Han  bedrog  hende  med  andre  Kvinder  og  tog  hendes 
Jalousi  med  som  en  kærkommen  Adspredelse.  Og  til  sidst  forraadte  han 
hende  under  sin  Proces  ved  en  fejg  og  kynisk  Tilstaaelse  om  hendes  Gunst 
og  nægtede  sig  end  ikke  den  Lumpenhed  at  fremstille  sig  som  en  af  hende 
forfort  Uskyldighed.  At  han  i  sine  sidste  Levedage  intet  bekymrede  sig  om 
hendes  Skæbne,  fuldender  Billedet  af  ham  med  afskyelig   Tydelighed. 

For  Slruensee  var  der  kun  én  Charme  ved  hans  Elskerinde  —  den,  at 
hun  var  Dronning,  en  Konges  Hustru.  Og  som  et  højst  heldigt  Sansebehag 
tog  han  del  med  i  Begyndelsen,  at  hun  ovenikøbet  var  yppig  og  smuk,  hedt 
blussende  og  sanseberusel,  fornøjelsessyg  og  letsindig.  Derfor  svarede  der 
ogsaa  i  Dramaet  lil  denne  hans  maitresse  en  mattre  —  en  maitre  de 
plaisii-,  særlig  sal  lil  stadig  al  agere  i  denne  Rolle.  Men  iøvrigt  vilde  han 
spille  del  hele  Drama  alene  med  hende  og  sig  selv  —  og  han  fik  sin    Villie. 

Men  naar  han  vilde  del,  var  del  ingenlunde  og  ingensinde,  fordi  han  i 
mindste  Maade  elskede  hende.     Han  klæbede  blot  sit  Liv  lil  hendes  for  al  kunne 


319 

betrygge  sig  mod  al  Fare  og  Fjendskab  ved  hendes  dronninglige  Ukrænkelighed. 
Ufin,  der  hiuinede  enhver  Autoritet  og  følte  sig  frigjort  fra  alle  Hensyn, 
leved  i  en  stupid  Overtro  paa  det  enevældige  Kongedømmes  ubrødelige  og 
overmenneskelige  Værdighed.  Han  klamrede  sig  ligefrem  til  Skandalen,  fordi 
det  intet  Øjeblik  faldt  ham  ind,  at  man  vilde  vove  at  vælte  ham,  naar  han 
uundgaaelig  maatte  bringe  en  Dronnings  Fold  med  sig. 

Nej,  hun  elskede  hende  ikke  han  elskede  kun  Débauchen.  Han  var 
en  kold  Libertiner;  han  besad  intet   Temperament. 

Delle  blev  da  ogsaa  for  ham  som  Statsmand  den  /'(ridende  Fejl.  Mon 
kun  ikke  bebrejde  ham,  at  han  savnede  Hjerte  .  ej  en  Gang  i  Forholdet  lil 
Caroline  Mathilde,  endsige  overfor  det  ham  fremmede  Folk;  thi  del  saakaldte 
t/ode  Hjerte  var  den  Gang  endnu  ikke  opfundet,  »Werthers  Leiden  endnu 
ikke  skreven.  Lad  saa  virre,  at  en  Politiker  er  hjerteløs;  men  han  maa 
i  hvert  Fald  som  Bernstofferne  og  Bismark  have  Temperament.  Il  n'ij 
a  que  de  grandes  passions  qui  fassent  de  grandes  choses«.  Forstaaelsen  af 
at  dette  —  just  dette  og  kan  dette  —  bor  og  skal  gøres,  maa  straks  kunne 
omsættes  i  den  Villiens  Fyrighed,  der  slaar  som  Flammer  oj)  af  en  glødende 
Sjæls  Grebethed,  af  en  i  Ilterhed  fodt  og  følt  Overbevisning  om,  at  Tanken 
er  ret,  og  Tiden  er  inde.  Enheden  af  Tid  og  Tanke  i  statsborgerlig  Daad 
naas  eller  skabes  kun  af  det  store  Statsmands- Temperament. 

Som  vi  ser  det  hos  de  tvende  Bernstor/f 'er  er  dette  Statsmands-Tempera- 
ments Væsen:  Varme  og  Styrke,  en  Aktualitetens  Spænstighed,  som  giver 
Øjeblikkets  Begivenhed  Sving  kraft  og  Retning  —  derfor  er  den  i  Slægt 
med  selve  Livet,  Kendsgerningernes  levende  Liv,  er  disses  Mester  og  Herre. 
I  grel  spøgelsesagtig  Modsætning  hertil  slaar  den  Slrnenseeske  Doktrinarisme, 
Statsmanden  med  den  abstrakt  theoreliserende  Hjerne,  de  irggede  Nerver, 
de  pirrede  Sanser  og  del  kolde  Hjerte.  Som  Samfundsreformator  var  han 
ret  den  unge  Læge,  der  har  slug l  Alverdens  Bogvisdom  og  nu  l ror  at  kunne 
kurere  alle  Sygdomme  ved  Recepter  —  og  alle  Sumfundssoler  ved  el  Pur 
Formler. 

Til  og  med  havde  Struensee  alle  sit  Aarhundredes  Fejl  samlet  som  i  en  Sum: 
ej  ulene  dets  blinde  Tro  paa  Theoriens  Almagt,  men  ogsaa  dels  Letfærdighed, 
dets  Nydelsessyge,  Overfladiskhed,  Selvforgudelse  og  laabelige  Foragt  overfor 
det  Folk«,  for  hvis  Skyld  Frasen  om  Frihed  blev  funden.  For  ham  gjaldt 
det  blot  om  at  faa  hele  sit  Liv,  sin  Nydelsestrang,  sin  Ærgerrighed  og 
sin  Reformlyst  til  at  blusse  op  i  een  stor  Flamme. 

Ret  og  rimeligt  var  det  da  kun,  at  den  forberede  ham  selv  og  brændte 
hans   Gerning  til  Aske,  som   blev  strøet  for  alle    Vinde. 

—  —  Advarende  bankede  i  hine  sørgelig  bekendte  Januar-Dage  1772 
Skæbnen  paa  hans  Dør  med  lydelige  og  taktfaste  Slag  som  i  Beethovens 
5.  Symfoni.  Den  16.  om  Middagen  faar  han  en  ubestemt  Angivelse  om,  hvad 
der  er  i  Gære,  og  Reverdil  bliver  da  Vidne  til  en  timelang  fortrolig  Samtale 
mellem   ham   og   Brandt;    men   de  forlader  hinanden   uden   at   lage  nogen    For- 

holdsregel.  Endnu  den  11.  om  Aftenen  skal  Grev  Rantzau-Ascheberg,  en 
af  Sammensværgelsens  Hovedmænd,  Gang  paa  Gang  have  søgt  Struensees 
ældre  Broder  for  at  aabenbare  alt,  men  gik  hver  Gang  forgæves.  Sluttelig 
trænger  endog  langt  ud  paa  Natten  en  Mand  ind  i  Hoftheatrets  Forsal  for 
endelig  (men  forgæves)  at  faa  fat  paa  Struensee  og  give  ham  et  afgorende 
Vink  —  just  den  samme  Mand,  der  som  Hgrekusk  faa  Timer  efter,  mellem 
Kl.  5  og   6  Morgen,  skulde  kore  Struensee  til  hans  Fængsel. 

Men  del  hjalp  alisammen  intet.  Det  skulde  ikke  saa  være.  Det  skæbne- 
svangre Drama,  Letsindighedens  og  Overmodets  besnærende  Drama,  skulde 
spilles  til  Ende.  Det  var  for  godt  lagt  an,  og  der  havde  været  for  meget 
af  den  rette  dramatiske  Stigning  til,  at  det  ikke  skulde  være  endt  paa  den 
virkningsfuldeste  Maade  —  med  Dod  og  Skændsel,  Stejle  og  Hjul. 


I  de  frygtelige  faa  Øjeblikke  fra  Struensees  Fald  til  hans  Henrettelse 
greb  han,  som  i  en  Slags  krampagtig  Rædsel,  efter  Religionens  Trost.  Thi 
som  Goethe  saa  rigtig  har  sagt  det:  nu  kunde  han  kun  haabe  paa  en  Lykke 
hinsides  Graven  —  og  en  Lgkkeridder  blev  han  til  det  sidste. 

I  Vognen    nedenfor  Skafottet   maatte    han  høre  Hug  paa  Hug,    hvorledes 

Vennens  højre  Haand  og  Hoved  faldt.     Saa  kom    Turen  til  ham  selv,  haanet 

i  sin  sidste  Stund  af  den  Mand,    hvis  »danske  Enfold«  han  havde  forladt  sig 

paa.     Krampetrækninger    gennembævede    ham,    da    Bøddeløksen    ramte    hans 

Haand  —  og  saa  var  det  da  endelig  slut. 

Med  denne  Skændselsdød  soned'  han  saa  meget,  at  menneskelig  Medlidenhed 
har  svøbt  et  dækkende  Slør  om  hans  Mindes   Urne. 

Men  naar  Rædsel  og  Afskg  som  Ravne  og  Krager  have  faaet  deres  Del 
af  hans  Livs  Lig,  saa  tilkommer  det  Historien,  idet  den  murer  Graven  til 
derover,  at  sætte  som  Mindeord  for  sene  Slægter: 

Man  er  ikke  nogen  stor  Mand,  fordi  man  kommer  forud  for  sin  Tid. 
En  stor  Mand  er  den,  som  tænker  Fremtidens  Tanker  eller  gør  Nutidens 
Gerning.  Men  for  den,  som  vil  tvinge  Nutids-Kaar  under  Fremtids-Krav, 
staar  Galge  eller  Glemsel  bered . 


NOTER  OG  KILDER 


II.     Fra  Louis  XVI  — Stilens  Tid  (fortsat,  se  I.  Del). 

C.     Det  dybe  Fald. 

Foruden  de  allerede  i  Noterne  til  I.  Del  anførte  Dokumenter  og 
Værker  —  hvoriblandt  her  atter  særlig  skal  nævnes:  Regeringsskiftet  1784-, 
udg.  af  Rigsarkivet,  Kbhvn.  1888,  M.  L.  Nathansons,  Thaarufs  og  Suhms 
Skrifter  samt  Dorothea  Biehls  historiske  Breve  Hist.  Tidsskr.  3.  Række 
have  Kilderne  til  dette  Afsnit  især  været  de  i  Rigsarkivet  beroende  Proto- 
koller og  Papirer  fra  Ober-Bankdirektionen,  Finans-Collegiet,  Commerce- 
Collegiet,  Skatkammeret,  Statsbalance-Direktionen  osv.  for  Aarene  1782—85, 
endvidere  Handels-Tidenden  Kbhvn.  og  Schirach:  Polit.  Journal  Hamburg 
for  de  samme  Aar,  endelig  ,T.  G.  Buschs  Skrifter  (saaledes:  Versuch  einer 
Geschichte  d.  Hamb.  Handlung,  Hamb.  1797\  Hertil  slutte  sig  naturlig 
supplerende  Oplysninger  fra  Børsarkivet  og  Hamborgs  Staats-Archiv  og 
Comme rz-Archiv    Kurser  o.  lign.) 

Angaaende    de    enkelte  Steder    skal    endnu    følgende  Henvisninger  eller 
Anmærkninger  tilføjes: 

S.  2.  Addresse  fra  Kiøbmændene  i  Kiøbenh.  til  Greve  E.  Schimmelmann, 
overleveret  ved  en  Deputation  den  25.  Februar  1782  Kbhvn.  Kgl.  Bibi. 
(Svaret  samme  Steds). 
S.  7.  Hvad  jeg  her  siger  om  H.  C.  Schimmelmanns  Finansstyre,  er  i  For- 
bindelse med  mine  Bemærkninger  S.  92—93  et  Supplement  til  min 
Fremstilling  i  I.  Del  jfr.  særlig  S.  134— 66  og  var  ifølge  Sagens  Natur 
allerede  forlængst  færdigt,  da  I.  Del  blev  udgivet.  I  Mellemliden  [og 
altsaa  forinden  jeg  havde  faaet  naturlig  Lejlighed  til  at  udiomme  Alt, 
hvad  jeg  herom  havde  paa  Hjærte)  har  Dr.  phil.  Aage  Friis  i  sin  — 
forøvrigt  saa  grundige  og  aandfulde  —  Bog  om  »Andreas  Peter 
Bernstorff  og  Ove  Høegh  Guldberg  fundet  Anledning  til  at  for- 
dømme min  Opfattelse  paa  to  vigtige   Punkter. 

Han  hævder  for  det  første  S.  252  ,  at  det  er  urigtigt  af  mig  at  anse 
de  ubegrænsede  Seddeludstedelser  efter  Bankordningen  af  1773  som  en 
ret  rimelig  og  forsvarlig  Sag<,  da  dog  denne  »Frihed  til  Seddelud- 
stedelse fristede  »til  den  letsindigste  Manøvreren  med  Værdier,  der 
kun  var  Papir«.  Værdier,  der  kun  var  Papir«,  —  hvad  mener  Hr.  A.  F. 
egentlig  dermed?  Hvad  er  vel  de  moderne  Nationalbanksedler  andet 
end  Papir  —  og  dog  vil  sagtens  Hr.  A.  F.  være  villig  til  at  modtage 
et  »ubegrænset«  Antal,  ovenikøbet  til  paalydende  »Værdi  .  Er  over- 
hovedet Stoffet  det  bestemmende  for  Penges  Værdi?  Har  monstro 
Hr.  A.  F.  læst  min  Bogs  I.  Del  S.  72  ff.  og  hvor  kan  lian  da  tale 
om   Papirspenge,    som    han    gør.'     End    ikke  de  citerede   Sider   162     6  1 

kan  han  have  læst  med  Eftertanke;  thi  ellers  vilde  han  have  opdaget, 
at  jeg  ikke  holder  en  »ubegrænset  Seddeludstedelse«  for  en  »ret  rimelig 
og  forsvarlig  Sags  men  kun  hævder,  at  man  ikke  kan  anvende  Analogien 
fra  de  moderne  Bankfun derings-Bestemmelser  paa  den  daværende 
Udstedelse  af  Statspapirpenge.  Fejlen  var:  for  store  Statsudgifter 
ikke  »letsindig  Bankpolitik«.  Dog  denne  Distinktion  forstaar  Hr.  A.  F. 
aabenbart  ikke.  Men  hvorfor  røbe  denne  Mangel  paa  national- 
økonomisk  Indsigt*?     Det  var  jo  ganske  unødvendigt  og  overflødigt. 

Dernæst  siger  Dr.  A.  F.  S.  67:  »Hele  Finans-  og  Handelspolitiken, 
hvor  saadant  (o:  Kraft  og  Fremgang)  ene  spores,  laa  i  disse  Aar  i 
Schimmelmanns  Ilænder,  Guldberg  »kan  vel  have  givet  en  god  Idé 
nu  eller  da«,  men  »først  fra  1780  og  egentlig  først  efter  Schimmelmanns 
Død,  Februar  1782,  greb  Guldberg  ind  deri«.  I  en  Note  tilføjes  der- 
paa:  Modsat  Opfattelse  hævder  Schovelin«,  men  »uden  virkelig  over- 
bevisende Argumentation« ! 

Dette  er  for  det  første  ikke  korrekt,  jfr.  min  I.  Del,  S.  134—41  og 
160  ff.  Hr.  Dr.  A.  F.  vil  nu  ogsaa  se  af  min  Bogs  II.  Del  S.  92,  at  jeg 
bestemt  frikender  Guldberg  for  mangt  og  meget  i  Tiden  før  Febr. 
1782,  som  ved  at  paaføre  Staten  overdrevne  Udgifter  bidrog  sit  til 
»Statsgældens  Vækst  og  Pengevæsenets  Forfald«,  og  samtidig  nævner  jeg 
udtrykkelig,  at  H.  C.  Schimmelmann  paa  tvende  Omraader  utvivlsomt 
har  set  afgørende  fejl  (nemlig  ved  Oprettelsen  af  det  Vestindiske  og 
Ostersøiske  Handelskompagni)  og  maa  bære  Hovedansvaret  herfor. 
Men,  bortset  fra  denne  supplerende  Oplysning  eller  Indrømmelse,  om 
man  vil,  maa  jeg  vedblivende  fastholde  Rigtigheden  af  min  Opfattelse, 
der  kortelig  sagt  er  denne:  at  Rigernes  Handelspolitik  i  Tiden  1773 
—82  alene  som  Følge  af  de  forandrede  Tidskonjunkturer)  »blev  Uden- 
rigsministerens og  ikke  (længer)  Skatmesterens  Sag«  —  at  det  netop 
var  Guldberg,  som  »gav  de  Par  gode  (handelspolitiske)  Ideer«  (som 
for  Resten  var  meget  slette),  der  udenfor  de  nævnte  Handelskompagniers 
Oprettelse  blev  realiserede  i  hin  Tid  —  samt  at  Schimmelmann  under 
disse  forandrede  Forhold  »fik  nok  at  gøre  paa  sit  eget  Særomraade 
(o:  Finanspolitiken),  som  i  Perioden  1773—82  kom  til  at  spænde  over 
flere  og  ilere  Felter«.  Denne  Fremstillings  Berettigelse  lader  sig  ikke 
rokke  ved  nogle  løst  henkastede  Ord,  hvorved  fremfor  alt  Handels- 
politik og  Fma/z.spolitik  (O:  Schimmelmanns  »Særomraade«)  uhjælpelig 
blandes  sammen  —  skønt  det  karakteristiske  ved  Perioden  netop  var 
den   skarpe  Adskillelse  i  Modsætning  til  i  Aarene   1762—70. 

S.    15    ff.     De    Coninck    har    selv    i    et    Par  Smaapiecer   gjort    Rede    for   de 
forskellige  Transaktioner. 

S.   17.    Linie    8   f.    n.    11'.      Saaledes    i    Schirachs:    Polit.    Journ.    élamburg. 
Decbr.   1782   og  Januar— Marts   1783. 

S.   21.     Om  Banko-Kontorets  Virksomhed   findes  der  indgaaende  Skildringer 
i  det   nye   Finans-Collegiums   Indstillinger   1785. 

S.   25   ff.     .lir.   Bobé:   Efterladte  Papirer  fra   den   Reventlowske  Familiekreds 
[—III. 

S.   26,   Linie    10    f.   n.:    »nære    Slægtning«.     Fritz    var    den    bekendte    tyske 
Digter  Frederik  Leopold  Stolberg,  Christians  Broder. 

S.   30   ff.     Ober-Bankdirektionens  Indstillings-Protokol. 

S.    18    ff.      Den    hele   Korrespondance    tindes    i    Rigsarkivet    blandt    Bilagene 
til  Ober-Bankdirektionens  Indstillings- Protokol. 

S.    52.      Notens    Indhold    er   rettet    S.   233. 

s.  59  IV.  Jfr.  Edv.  Holm:  Dronning  Juliane  Marie  Særtryk  af  Hist  Tidsskr. 
7.   R.   II.      [øvrigt   Regeringsskiftet   178b. 

S.  68   IV.     Jfr.  ovf.  Noten   til  S.   15. 

S.  71    IV.     Jfr.  Carl  Bruun:   Kjøbenhavn. 

S.  7<s    7!).     Koch:  Statsminister  .1.  O.  Schack-Rathlou.      6.   Række   IV   Bd. 

S.  82.     Edv.  Holm  I.  c. 

S.   SS.      Finans-Collegiets   Forestillings-Protokol    1.    17S7. 

S.  DS.  Den  hvide  Bjørn«  og  »Oberons  Tryllehorn«,  Udtryk  fra  Christian 
Ditlev  Frederik  Reventlows  Breve  om  Begivenheden.  Om  C.  I). 
F.  Reventlows  egen  Deltagelse,  jfr.  Bobé:  Grevinde  Louise  Stolbergs 
Breve.   Noten   S.   368—69. 

>La  petite  Struensée«  osv.  jfr.  Aage  Friis:  Andreas  Peter  Bern- 
storff og  Ove  Høegh  Guldberg.     Kbhvn.   1899,  S.  56. 

III.    Genoprejsningens  Grødetid. 

Hele  dette  Afsnit  hviler  ganske  væsentligt  paa  Finans-  &.  Commerce- 
Collegicrncs  Protokoller  og  Papirer  fra  Aarene  1784—88  samt  Fihanskommis- 
sionens  Akter  (1787—88)   og  Forhandlingsprotokol  (Rigsarkivet). 

S.    104.      »Lyst  til  Kundskab  osv«,  Indskriften  paa  Frihedsstøtten. 

S.  106.  »Ihn  treibt  die  Gahrung  osv.«  Mephisto  i  Prologen  til  Goethes: 
Faust. 

S.   123.     I   Noten  er  fejlagtig  henvist  til  S.   144  i  Stedet  for   141. 

S.  124  tf.  Fremstillinger  af  de  forskellige  Handelskompagniets  Forfald  og 
Opløsning  er  væsentligt  baseret  paa  Collegiernes  Indstillinger  og  Op- 
lysninger m.  v.  (Rigsarkivet). 

S.  134.  Jfr.  C.  Nyrop:  Niels  Lunde  Reiersen.  Kbhvn.  1896.  Nathaxsoxs 
Skildring  af  det  Østersøiske  Selskabs  Opløsning  er  usikkert  funderet. 

S.   140—41.     Jfr.   E.   Holm:   Den  offentlige  Mening  og  Statsmagten   1783-99. 

S.  146.  De  vestindiske  Plantage-Ejere  var  efterhaanden  ved  at  optage 
Kredit  og  Kapital  i  Holland  komne  ganske  i  nogle  derværende  Handels- 
huses Vold.  Den  11.  Maj  1785  var  derfor  Schimmelmann  bleven 
bemyndiget  til  at  træde  i  Underhandlinger  om  Plantage-Ejernes  I  <l- 
løsning  af  det  saakaldte  Ter  Borch'ske  Laan  (hos  Bankierfirmaet  Ter 
Borch  &  Co.  var  efterhaanden  de  Heste  hollandske  Fordringer  paa 
Dansk-Vestindien  blevne  akkumulerede).  Det  tilbødes,  at  den  danske 
Stat  indtraadte  som  Kreditor  overfor  de  hollandske  Fordringshavere 
imod  Reduktion  af  Gældens  Størrelse.  Det  lykkedes  efter  vidtsvævende 
Forhandlinger  at  faa  dette  sat  igennem  —  men  Statens  egen  finansielle 
Status  blev  selvfølgelig  ikke  derved  bedre. 

S.  157.  Den  i  de  første  Linier  beskrevne  Arbejdsmaade  var  sikkert  i  høj 
Grad  praktisk  —  man  skar  derved  lige  tværs  igennem  alle  Kancelli- 
Omsvøb.  Vi  have  da  ogsaa  (i  en  Koncept  fra  Kommissionens  Arkiv: 
et  Vidnesbyrd  fra  Ove  Malling  herom.  Finanskommissionen  blev, 
siger  han,  ligesom  et  Baand  mellem  Gollegierne,  den  virkede  som  et 
Slags  Overcollegium,  der  med  Overspringelse  af  alle  Formaliteter  og 
Omveje   tik   Statsmaskineriet   til   at   arbejde   i    Hast   og   Harmoni. 

Den  paa  samme  Side  i  Bogen  S.  157)  nævnte  Oversigt  over 
Skattevæsenet,  som  Malling  fik  det  Hverv  at  udarbejde,  blev  forst 
færdig  og  trykt  1791/92,  men  alle  Eksemplarerne  brændte  ved  Stadens 
store    Ildebrand    i    1795.     Kun   Korrekturarkene    blev  tilbage,  og    disse 

ere    senere  blevne  benyttede  af  Jørgen  Hermann  Vogt  i  hans  »Udsigt 
o.   det  danske  Monarchies  Skattevæsen«   (Kjøbenhavn   1815). 

Oplysningerne  om  Kommissionens  Arbejdsmaade  stammer  fra 
Kommissionens  Forhandlings-Protokol,  som  desværre  ikke  gaar  meget 
hengere.  De  følgende  Sider  (158 — 79)  støtte  sig  paa  de  originale  Akter. 
S.  180  ff.  Af  den  rige  Literatur  om  Frihandelsskolen  og  særlig  Adam  Smith 
og  Fysiokraterne  henvises  her  bl.  a.  til: 
Rocher  :     Geschichte     der     Nationaloekonomie     og     Nationalokonomik 

des   Handels. 
Eisenhart:   Geschichte  der  Nationalokonomik.      1881. 
A.   Oncken:   Die  Maxime  laissez  faire  et  laissez  passer,  Bern   1886. 

—  Der  altere  Mirabeau  etc.     Bern   1886. 

W.   Hasbach:   Untersnchungen  iiber  Adam  Smith,  Leipzig  1891. 

Die  allgemeinen  philosophischen  Grundlagen  der  v.  Francois 

Qnesnay    u.    Adam     Smith     begriindeten     politischen     Oekonomie, 

Leipzig"  1890. 
Artiklen    »Qneånay«    i     »Handworterbuch     der     Staatswissenschaften«. 

A.  Oncken.) 
1).  Stewart:  Account  of  the  life  and  writtings  of  Adam  Smith  (Collect. 

works  of  D.  S.  ed.  Hamilton). 
Buckle:   History  of  eivilization  in  England  II.  (1861)  p.   432 — 57. 
Ixama-Sternegg:  A.  Smith.      1876. 

v.   Skarzynski:  Adam  Smith  als  Moralphilosoph   u.   s.  w.      1878. 
Jahrbnch  fur  Nat.   IX  (1867)  og  N.   F.  Bd.   21   (1890). 
Zeitschrift    f.    das    gesammte    Staatswesen,    Tubingen.       Bd.    24,    1868 

(Scheel:  Turgot). 
S.   181.     Maaske    kunde    ogsaa  med   nogen  Føje   Davenant  være   nævnt  her 

—  den  eneste  Nationaløkonom,  Martfelt  citerer. 
S.    191.     (Justis)   »Staatswissenschaft«   er  en  Trykfejl  for  »Staatswirthschaft«. 
S.   211.     Anni.  jfr.  E.  Holm:   Om   det  Syn  paa  Kongemagt,  Folk  og  borgerlig 
Frihed  osv.  (1746—70).     Kjøbenhavn   1883. 

IV.    Tiden  for  Frihed  og  Frihandel. 

Ogsaa  om  dette  Afsnit  gælder  det,  at  det  ganske  væsentligt  hviler  paa 
utrykt  Materiale  i  Rigsarkivet,  især  Finanskommissionens  originale  Fore- 
stillinger og  Koncepter.  Hertil  føjer  sig  Grosserer-Societetets  Protokoller 
og  Papirer  fra   1786—99. 

S.  216.  Ved  Plan  af  4.  Decbr.  1790  ophævedes  Rescr.  af  20.  Oktober 
1773,  og  de  tvende  Struenseeske  Trykkefriheds-Rescripter  af  14.  Sept. 
og  7.  Okt.  1711  traadte  dermed  paany  i  Kraft.  Dette  priste  den  da 
saa  berømte  tyske  Nationaløkonom  Schloszer  (»hvis  publicistiske 
Virksomhed  i  Tyskland  var  bleven  en  Magt,  som  Fyrster  og  Stæder 
frygtede«'    med   de  i  Teksten  citerede  Ord. 

Citatet  paa  samme  Side  om  den  franske  Revolution  er  af  Baggesen. 

S.   220   ff.      Hors-Arkivet. 

S.    229   ff.      Ligeledes. 

S.  231  34.  Fremstillingen  af  Hamborgs  daværende  Kursnoteringsvæsen  er 
udarbejdet  paa  Grundlag  af  de  originale  Kurslister  og  Dokumenter  i 
Hamborgs  Commerz-Archiv. 

S.  244.  Om  de  handelsstatistiske  Cifres  Værd  og  Betydning,  jfr.  I.  Del 
S.  221  IV.  Oplysninger  om  Handelsflaaden  lindes  i  Rigsarkivel  i 
særskilte  Pakker. 

S.  248  IV.  Jfr.  Rubin:  1807—14,  Nathanson:  Danmarks  National-  og 
Statshusholdning  og  A.  S.  Ørsted:  Al'  mil  Livs  og  min  Tids  Historie 
II.  Bd.  1802.  I  i\vn  store  Strid  mellem  de  tvende  sidstnævnte  maa 
man  nærmest  give  den  overlegne  og  retfærdige  Ørsted  Medhold;  men 
iøvrigt  vise  begge  Fremstillinger,  hvor  forfejlet  del  er  udelukkende  ;ii 
ville  bygge  sin  Dom  paa  de  blotte  Kendsgerninger  uden  psykologisk 
Undersøgelse  af  de  handlende  Personers  Moliver.  Læser  man  Nathanson, 
faar  man  nærmest  det  Indtryk,  at  Sehimmelmann  maa  have  været  en 
ren  Taabe  uden  al  nationaløkonomisk  Indsigt  hvad  (\vv  er  ganske 
uretfærdigt  og  vildledende.       Er  ist  doch  immer  —  was  er  ist  . 

S.  252  IV.  Det  Nye  i  min  Skildring  af  Datidens  Finans-  og  Pengeforhold 
indeholdes  paa  disse  Sider,  Frugten  af  Arkivbesøg  i  Hamborg.  Forst 
ved  de  her  givne  Data  faar  man  nøjagtig  Orden  og  Kede  paa,  hvad 
og  hvor  meget  der  egentlig  skete.  Nathansons  Talangivelser  ere  alle 
usikre,  svævende  og  spredte. 

S.  258  ff.  Indstillingerne  om  Kreditoplags-  (1793)  og  Toldforordningen 
(1797)  findes  blandt  Kommissionens  Arkivsager. 

S.  273  jfr.  særlig  E.  Holm:  Den  offentlige  Mening  og  Statsmagten  fra 
1784—99.     Kbhvn.   1888. 

S.   300  ff.     Børsarkivet. 

S.  303.  Jfr.  G.  Kringelbach:  Grosserersocietetet  og  A.  P.  Bernstorff. 
(»For  Romantik  og  Historie«  Jan.  1872).  Det  af  ham  savnede  Aktstykke 
(Societetets  Andragende)  er  nu  her  meddelt  in  extenso,  ligesom  ogsaa 
et  Par  Træk  af  Sagens  Forhistorie. 

S.  304.     Jfr.  Louis  Bobé:     Lavaters  Rejse  til  Danmark,  Kbhvn.   1898. 

Tillæg.    (»Pungen  til  Parykken«). 

Kilderne  er  her  hele  den  rige  inden-  og  udenlandske  Strnensee-Literatnr. 
Hensigten  med  den  lille,  rent  fragmentariske  Skizze,  der  ifølge  sin  beskedne 
Plads  og  Udstyr  Intet  prætenderer,  er  kun  at  kaste  lige  et  Strejflys  over 
den  tredje  saakaldtc  »store  Statsmand«,  som  Danmark  rummede  i  det  her 
omhandlede  Tidsrum  (1762—97)  —  og  derved  modsætningsvis  antyde,  hvor- 
ledes den  sande  Samfundsreformator  arbejder.  Hvorfor  opnaaede  Struensee 
Intet  —  A.  P.  Bernstorff  og  hans  Kres  Alt?  Besvarelsen  heraf  peger  atter 
mod   Personernes  Indre. 


HP  cichovelin,   Julius  Vilhelm 
J6k6  Fra  den  danske  handels 

